
О^а^рети 

оЩш/пж? оМутафа 


-сахкялшо^ алеихц ве селлем- 


Аллах Тааля буюра: 


«(Эй, Ресулим!) Шубесиз, Сен юдже бир ахлякъ узериндесинъ!» (эль- 
Къалем, 4) 

«(Эй муминлер!) Ант олсын ки, Ресулюллахта сиз ичюн Аллахкъа ве 
ахирет кунюне къавушмакъны умют эткенлер ве Аллахны чокъ зикр 
эткенлер ичюн, гузель бир орьнек бардыр». (эль-Ахзаб, 21) 

«Шубесиз Аллах ве мелеклери Пейгъамберге чокъ салават кетирир 
лер. Эй, муминлер! Сиз де онъа салават кетиринъ ве там бир теслими 
етнен селям беринъ!» (эль-Ахзаб, 56) 

«...Пейгьамбер сизге не берди исе, оны алынъ, сизге не ясакълады 
исе, ондан да сакъынынъ. Аллахтан къоркъунъ. Чюнки, Аллахнынъ 
азабы четиндир». (эль-Хашр, 7) 


1 ( 31 ^я^\^ II1^1 Ь 


«Эй, иман эткенлер! Аллахкъа итаат этинъ ве Пейгъамберге итаат 
этинъ ки ишлеринъизни бошуна чыкъарманъ». (Мухаммед, 33) 

«Ким Аллахкъа ве Ресулине итаат этсе, иште, олар Аллахнынъ 
озьлерине лютфлерде булунгъан пейгъамберлер, сыддыкълар, ше- 
итлер ве салих инсанларнен берабердир. Булар не гузель досттыр!» 

(эн-Ниса, 69) 




«(Аля) бильмейлерми ки, ким Аллах ве Ресулине къаршы чыкъса, 
эльбетте онынъ ичюн ичинде эбедий къаладжагъы джеэннем атеши 
бардыр. Иште, бу - буюк резилликтир». (эт-Тевбе, 63) 







Расулюллах -салляллаху алейхи ве селлем- буюра:: 


«Муакъкъакъ ки мен, гузель ахлякъны тамамламакъ ичюн ёлланыл- 
ДЫМ». (Муватта, Хуснуль-хулукъ, 8) 

«Джинлер ве инсанларнынъ исянкярларындан башкъа, ерде ве кокте 
олгъан бутюн варлыкълар, меним Аллахнынъ Ресули олгъанымны биле- 
лер». (Ахмед, III, 310) 

«Сизге эки шей быракъмакътам. Буларгъа сым-сыкъы сарылгъан 
муддетинъиздже асла далалетке тюшмезсинъиз: Аллахнынъ «Китаб»ы 
(Кьуран-ы Керим) ве Расулининь «суннети». (Муватта, Къадер, 3) 


Хазрети Мевлянадан: 

«Ру дҗан бу тенде олгъан муддетче Җъураннынъ туьулым; Мууаммед 
Муутар -салляллаху алейуи ве селлем-нинъ ёлунынъ топрагъыйъш... 

Ъириси сёзлергтден, бундан баштуъа бир сёэ натуьыл этсе, о бишиден де 
шицяетчийгш., о сёзден де...» 

Кебилер силъсилесининъ илъщ ве сонъки Ялщ>аш, 
Сеййидулъ-Хевнейн, Фасулюс-Сащ>сшйн, 
!Имамулъ-Харамейн, <Варлы^нынъ Яуры, сшмлерге Фсидлет 

ХАЗРЕТИ МУХАММЕД МУСТАФА 

-салляллауу алейуи ве селлем- 

Бутюн махлюкъатнынъ варлыкь себеби нур-и Мухаммедий ол- 
гьанындан Хазрети Пейгъамбер, салляллаху алейхи ве селлемни ве 
онынъ «Хабибим» хитабына ляйыкъ шекильде яшагъаны мустесна ве 
орьнекаятыны шуаджиз сатырлар ичиндетолусынен ифаде эте биль- 
мек, аелында, мумкюн дегиль. Анджакь, оны анъламакь ве анълат- 
макь догърусында эр кеснинъ такъатына коре ёл ала бильмесининъ 
эсапсыз файдалары бар. Иште, буны дикькьаткьа аларакь, бир зер- 
ре кьадар олса да, яза бильгенлеримизнен Хазрети Пейгъамбер, сал¬ 
ляллаху алейхи ве селлемнинъ орьнек шахсиетинден насип алмакъ, 
онынъ ахлякъынен ахлякьланмакь, бизлер ичюн шерефлернинъ энъ 
буюгидир. Лякин оны энъ ляйыкъ дереджеде анълата бильмек идда- 
сында дегильмиз, эльбет. Бир чыракъ насыл къара без иле ортюлип, 
ондан сонъ бу без бир иненен тешильгенде, ичтеки айдынлыкътан 
тышкьа окъ киби ышыкъ чыкъкъаны киби, бизим сёзлеримиз де, 
Аллахнынъ Ресули, салляллаху алейхи ве селлемнинъ мухтешем акъ- 
икъаты къаршысында о шекильде анълашылмалыдыр. Чюнки кяи- 
натнынъ Юдже Яратыджысы: 

«Шубесиз, Аллах ве мелеклери Пейгъамберге (чокъ) са- 
ляват кетирелер. Эй, муминлер! Сиз де онъа саляват кети- 
ринъ ве там бир теслимиетнен селям беринъиз!» («Ахзаб», 56) 
буюрып, сайысыз мелеклеринен берабер, «салят ве селям» 
ёллагьаны ве «Сенинъ омрюнъе ант этем ки...» («Хиджр», 72) 
буюраракъ, кьадрини юджельткен бу пейгъамберлер Султанынынъ 
фазл-у кемалыны кереги киби анълап олмакь келимелернинъ сынъ- 
ырлы имкянларынен асла мумкюн дегиль. 

Ресулюллах, салляллаху алейхи ве селлемнинъ бир чокъ мубарек 
ады бар. Буларнынъ энъ башта кельгенлери Къуранда ифаде этиль- 
ген «Мухаммед» ве «Ахмед»дир. Мухаммед «чокъ макъталгъан», Ахмед 
исе, «чокъ хамд этиджи» демектир. 

Къуран-ы Керимде Мухаммед ады дёрт кере, Ахмед ады бир 
кере кече. Инджильде исе, айны манадаки «Фараклит» келимеси 
къулланылгъан. Пейгъамберимиз озю бирхадис-и шерифинде бойле 
буюра: 

«Мен Мухаммедим ве Ахмедим. Мен о Махийим ки, Аллах 
меним нубувветимнен куфюрни ёкъ этеджек. Мен о Хаширим ки, 
(Къыямет кунюнде) инсанлар мени такъип этерек, хашр этиледжек. 
Мен Акъибим, Хатемуль-Энбияйым, менден сонъ ич кимсе небий 
олмайджакъ» (Бухарий, «Менакъиб», 17; Муслим, «Фезаиль», 125). 

Ресулюллах, салляллаху алейхи ве селлемнинъ мубарек исим ве 
сыфатлары бир чокъ эсерлерде зикр этильген. Булардан «Деляиль-и 
хайрат» адлы эсерде эки юз къадары беян этильген. Бугунь Равза-и 
Небийнинъ къыбла диварыны нефис ве мукеммель языларнен сюс- 
леген бу мубарек исим ве сыфатлар бойледир: 

Ахмед, Мухаммед, Махмуд, Хамид, Хаммуд, Бешир, Незир, 
Бурхан, Әмин, Эввель, Ахир, Духа, Хабибуллах, Хади, Хатем, Мухтар, 

Мустафа, Мутаххар, Муджтеба, Небий, Нур, Рауф, Рахим, Ресулюллах, 
Ресулюс-Сакъалейн, Рахметен лиль-Алемин, Сеййидуль-Мурселин, 
Сейидуль-Кевнейн, Имамуль-Харамейн, Имамуль-Муттекьин, 
Шефиуль-Музнибин, Шемс, Та-Ха, Я-Син... 

Пейгъамберимизнинъ бабасы Абдуллах, анасы Эминедир. 
Онынъ мубарек сою Хазрети Исмаилнинъ огълу Къайзар сюлялеси- 
нинъ энъ шерефлиси олгъан Аднангъа кьадар узана. 

Ресулюллах, салляллаху алейхи ве селлем Къурейш къабилеси- 
нинъ эм баба, эм ана тарафындан энъ темиз ве энъ шерефли къо- 
рантагъа менсюптир. 

Онынъ бир исм-и шерифи де Мустафадыр. Бу исим шу тарихий 
сечилип сюзюльмекни ифаде эте. 

Хазрети Пейгъамбер, салляллаху алейхи ве селлемнинъ менсюп 
олгъан топлулыгъы не заман экиге айырылса, Аллах Тааля Ресулини 
энъ хайырлы тарафта булундыргъан. Онынъ бутюн варлыкъны ай- 
дынлаткъан нуру Хазрети Адем алейхис-селямдан берли энъ темиз 
ана ве бабалардан кечип, онъа келип еткен (Ахмед, I, 210). Ибн-и 
Аббас Хазретлери шу мананы ифаде этерек, «Шуара» суресининъ 
219-ынджы аетини, бу шекильде тефсир эткен: 

«Сен, яни нурунъ, эп седжде эткенлерден долаштырылып, санъа 
кельген» (Къуртубий, XIII, 144; Хейсемий, VII, 214). 

Фахр-и Кяинат салляллаху алейхи ве селлем бу хусусны хадис-и 
шерифинде бойле ифаде эткен: 

«Мен Адем огъулларынынъ энъ хайырлы ве энъ темизлерин- 
ден, девирден девирге, къорантадан къорантагъа кечип, ниает шу, 
ичинде булунгъаным аиледен вуджуткъа кетирильдим!» (Бухарий, 
«Менакъиб», 23). 

«Аллах Тааля Ибрахим огъулларындан Исмаилни сечти. Исмаил 
огъулларындан Кинане огъулларыны сечти. Кинане огъулларындан 
Къурейшни сечти. Къурейштен Хашим огъулларыны сечти. Хашим 
огъулларындан Абдульмутталиб огъулларыны сечти. Абдульмутталиб 
огъулларындан да мени сечти» (Муслим, «Фезаиль», 1; Тирмизи, 
«Менакъиб», 1). 

Абдульмутталиб огълуна Бени Зухре къабилесининъ буюги Вехб 

бин Абди Менафнынъ кьызы Эминени истеди. Къурейшнинъ несеп 
ве шереф тарафындан энъ устюн къызы олгъан Әмине бу теклифке 
сыджакь бакъкьанындан себеп, никяхлары къыйылды. 

Хазрети Пейгъамбер, салляллаху алейхи ве селлемнинъ ана¬ 
сы, Хазрети Эминенинъ сою Вехб бин Абд-и Менаф бин Киляб бин 
Мурре шеклиндедир. Зухре, Хашим огъулларынынъ аталары олгъан 
Къусай бин Килябнынъ кьардашы олгъанындан, Хазрети Эминенинъ 
сою Хазрети Абдуллах иле Килябда бирлешир (Ибн-и Сад, I, 59-60). 

Ресулюллах, ана рахмине тюшкенинен, Абдуллахнынъ манълай- 
ында олгъан нур Хазрети Эминеге кечти (Ибн-и Хишам, I, 170). 

Пейгъамбер Эфендимизнинъ бабасы Абдуллах эвленгенден 
къыскъа бир муддет кечкен сонъ Къурейшнинъ бир тиджарет керва- 
нынен Шамгъа кеткен эди. Тиджаретини битирип къайткьанда, ёлда 
хасталанды. Мединеге кельгенинен, аркъардашларына: 

«Мен бу ерде, дайыларым Неджджар огъулларынынъ янында би- 
раз къалайым», - деди ве бир ай анда къалды. Дайылары не къадар 
гъайрет этсе де, о, яхшы оламады ве о ерде вефат этти. Мединеде ко- 
мюльди. Абдуллах вефат эткен вакъытта 25 яшында эди (Ибн-и Сад, 
I, 99). 

Әмине кьоджасы Абдуллахнынъ вефаты акъкьындаки хаберни 
алгъанынен пек янды-якьылды ве куньлер бою козьяш тёкти, онынъ 
киби бирисининъ тапыламайджагъыны, эр кес тарафындан пек се- 
вильгенини, чокъ джумерт ве мерхаметли олгъаныны ифаде эткен 
мерсиелер сёйледи (Ибн-и Сад, I, 100). 

Пейгъамбер Эфендимиз догъмадан эвель бир чокъ иляхий тед- 
желлилер мейдангъа кельгендир. Бутюн кяинат онъа асретлик чеке 
эди. Чюнки 0 яратылышнынъ себебидир. 

Эвеля, Аллах Тааля даа эвельки пейгъамберлерден Ресулюллах, 
салляллаху алейхи ве селлемге иман этип, ярдымджы олмаларына 
даир ахд алгъан эди. Бу онынъ мейдангъа чыкъаджагъынынъ энъ 
буюк мужделеринден бирисидир. Ает-и керимеде бойле буюрыла: 

0 ^^ - 

«Аллах бир вакъыт пейгъамберлерден: «Мен сизге Китап 
ве икмет бергенден сонъ, янындакилеринъизни тасдикъ эт- 
кен бир пейгъамбер кельгенде, онъа мытлакъа инанып, яр¬ 
дым этеджексинъиз», дие сёз алгъан, «Къабул эттинъиз ве бу 
ахтымны бойнунъызгъа алдынъызмы?», дегенде, «Къабул 
эттик», джевабыны бергенлер. Бундан сонъ Аллах: «О алда 
шаат олунъ; Мен де сизнен бирликте шаатлыкъ эткенлерде- 
ним», буюргъан» («Ал-и Имран», 3/81). 

Хазрети Ибрахим иле огълуХазрети Исмаил Кябени къурып би- 
тирген сонъ, эллерини кокке котерип, Пейгъамбер, салляллаху алей- 
хи ве селлем ич юн бойле дуа эткен эдилер: 



«Эй, Раббимиз! Оларгъа араларындан Сенинъ аетлеринъ- 
ни оларгъа окъуйджакъ, оларгъа китап ве икметни огретед- 
жек, оларны темизлейджек бир пейгъамбер ёлла. Чюнки устюн 
келиджи, эр шейни икметнен япыджы ялынъыз Сенсинъ» 

(«Бакъара», 2/129). 

Хазрети Иса, алейхи’с-селям да, пейгъамберлигини Исраил 
огъулларына бильдиргенде, Пейгъамберимизни мужделей эди: 



«Хатырла ки, бир заманлар Мерьем огълу Иса: «Эй, Исраил 
огъуллары! Мен сизге Аллахнынъ эльчисийим, менден эвель 
кельген Тевратны догърулайыджы ве менден сонъ келеджек 








АЗРЕТИ МУХАММЕД МУСТАФА ^ 


Ахмед адында бир пейгъамберни мужделейиджи оларакъ 
кельдим» деген эди» («Саф», 61/6). 

Анасы Әмине, Пейгъамберимизге юклю олгъанынынъ ильк кунь- 
леринде бир тюш корьди. Тюшюнде онъа: 

«Эй, Әмине! Сен бу умметнинъ эфендисинен юклюсинъ! 
Дюньягъа кельген вакьтында: «Эр куньджюнинъ шерринден оны тек 
олгъан Аллахкьа авале этем», - деп дуа эт ве онъа «Мухаммед» ады- 
ны бер!» - деп сесленильгенини эшитти (Ибн-и Хишам, I, 170). 

Шунынъ ичюндир ки, Аллах Ресули, салляллаху алейхи ве селлем, 
бойле буюргъан: 

«Мен атам Ибрахимнинъ дуасы, кьардашым Исанынъ муждеси 
ве анамнынъ юкъусыйым» (Хаким, II, 453; Ахмед, IV, 127-128). 

0 догъмадан эвель бутюн алем маневий тарафтан мутхиш бир 
кьаранлыкъ ичинде эди. Инсанлар ниает дереджеде бахтсыз бир 
джеалет батакълыгъында богъулмакъта эдилер. Инсаниет шереф ве 
сайгъысыны джойгъан эди. Айванлар биле, инсанларнынъ дехшет ве 
зулумындан зияде бунъалгъан эди. Аят яшалмаз алгъа кельген эди. 
Алем кедерли, варлыкълар сыкьынтылы, гонъюллер чаресиз эди. 
Зайыф ве кучьсюзлер кульмекни унуткьан эдилер. Яшамакъ хакъкъы 
кучьлю олгъанларгъа аитэди. Шаир Мехмет Акифнинъ ифадесинен: 

Сыртланларны кечкен эди бешер йыртыджылыкъта, 

Кучьсюзми бир инсан, оны къардашлары ашар эди. 

Къуран-ы Керим бу акъикъатны бойле беян эте: 




и)! , 


у>х^\^ 


«Инсанларнынъ япкъан ишлеринден къуру ве денъизде 
фесат ортагъа чыкъты» (Рум, 41). 

Ульвий тешриф якъынлашкъанда, эр кес, атта, эр шей, даа бир 
шевкь ве асрет ичинде о юдже нурнынъ имдаткъа етишип, олар- 
ны кьаранлыкътан кьуртараджагъыны беклей эди. 0 аб-ы аятнынъ 
оларгъа икрам ве ихсан этильгенини арзулай эди. Бутюн инсаниет 
оны беклей эди. 

Бунынъ мужде ве ишаретлерни вакъыт-вакъыт корюне эди. 

- 






СЁЗ БАШЫ 


Сулейман Челеби Мевлид-и Шерифинде кунешнинъ биле Хазрети 
Пейгъамбер, салляллаху алейхи ве селлемге ашыкь олып, онынъ 
әтрафында перване киби айлангъаныны бойле ифаде эткен: 

Деди: «Корьдим», - о Хабибнинъ анасы, 

«Бир аджеп нур ки, кунеш перванеси. 

Эндилер коктен мелеклер саф-у саф, 

Кябе киби кьылдылар эвим таваф. 

Дедилер: «Огълунъ киби ич бир огъул, 

Яратылгъандан джиан кельген дегиль... 

Бу кельген ильм-у ледун султаныдыр. 

Бу кельген тевхид-у ирфан кяныдыр». 







&^бйгш/п0е^иктт аЗ^ь 

(ЭСсцрвти оМухам/пвд 



-салляллю^ алегщ1 ве селяем- 

ПЕЙГЪАМБЕРЛИКТЕН ЭВЕЛЬ ХАЗРЕТИ МУХАММЕД — 

ПЕЙГЪАМБЕРЛИКТЕН ЭВЕЛЬ 
ХАЗРЕТИ МуХАММЕД 

Филь йылы 

Йемен валиси Эбрехе, Византия императорынынъ ярдымы иле 
Сана шеэринде буюк бир кильсе кьурдурды. Анджакь инсанлар бу 
кильсеге буюк эмиет бермедилер. Бунъа коре Эбрехе чокь ачувлан- 
ды ве арапларнынъ мукьаддес сайылып, зиярет этильген Кябени 
йыкьмагъа кьарар берди. Эбрехе буюк бир орду азырлап, Меккеге 
догъру ёлгъа чыкъты. Бу ордуда филлер де бар эди. Эбрехе Кябени 
йыкъып, озюне коре, инсанларны озь кьургъан кильсесине джельп 
этеджек эди. 

Меккеге якьынлашкъанда, Эбрехе, о дживарларда отлагъан де- 
велерни элине кечире. Будевелер Пейгъамберимизнинъ кьартбаба- 
сы Абдульмутталибнинъ девелери эди. Эбрехе о къадар ачувлы эди 
ки, озь девелерини къайтармакь ичюн кельген Абдульмутталибге 
шашып, бойле деди: 

- «Мен Кябени йыкъмагъа кельдим. Сен исе девелеринъни тю- 
шюнесинъ!» 

Абдульмутталиб исе, Кябе ичюн: 

- «Онынъ саиби бар! О, оны кьорчалар!» - деди. 

Эбрехе исе: 

- «Оны менден къорчалайджакь ич бир кучь ёкъ!», - деп кьы- 
чырды. 

Анджакь Кябеге догъру ордусыны арекет эттиргенде, филлер 
токьтап кьалдылар. Кок юзюнде эбабиль къушлары пейда олды. 
Аякьларында пишкен балчыкьтан ташларны кетирген бу къушлар 
оларны Эбрехе ордусынынъ устюне атмагъа башладылар. Буташлар 
неге токъунса, о шейни тешип кече эди. Мекке ёлу бир анда инсан 
ве филь мезарлыгъына чевирильди. Кичик къушлар агъырлыгъы тон- 
наларнен олгъан филлерни эзип ольдюрдилер. Бу дехшеттолу иляхий 
муджизенинъ мейдангъа кельген йылгъа «филь йылы» деп айтылды. 

Аллах Тааля бу адисени Къуран-ы Керимде бойле анълата: ж 

«Раббинъ филь саиплерине не этти, корьмединъми? 

Оларнынъ фена ниетлерини бошкъа чыкьармадымы? 

Устюне эбабиль къушларыны ёллады. 

0 кьушлар, оларгъа пишкен балчыкътан олгъан ташлар аттылар. 

Бойледже, Аллах оларны ашалгъан экин алына кетирди» («Филь», 

1-5). 

Кябе Аллахнынъ эмири иле инша этильгендир. 0, мукьаддес ве 
мубарек бир ер олгъаны ичюн иляхий муафаза ве кьорчалав астын¬ 
да эди. 

Ибадетханеге къаршы япылгъан бу арекетке берильген джеза 
исе, кьыяметке кьадар айны шекильде япыладжакъ дигер арекетлер 
ичюн де бир къоркъутув макьсадыны ташыр. Къуранда бойле бую- 
рыла: 

«Аллахнынъ месджидлеринде, Онынъ ады анъылмасына 
маниа олгъан ве оларнынъ харап олмасы ичюн тырышкъан 
кишиден даа залым ким бар? Аелында, олар, о ибадетхане- 
лерге къоркъып кирмелери керек (Башкъа тюрлю кирмеге 
хакълары ёкъ). Булар ичюн дюньяда ашагъылыкъ, ахыретте 
де буюк азап бар» («Бакъара», 114) 

Пейгъамбер эфендимизнинъ пак сою 

Пейгъамберимизнинъ бабасы Абдуллах, анасы Эминедир. 
Онынъ мубарек сою Хазрети Исмаилнинъ огълу Къайзар сюлялеси- 
нинъ энъ шерефлиси олгъан Аднангъа къадар узаныр.^ 

Пейгъамберимизнинъ буюк атасы Аднан, Исмаил -алейхис- 
селям- нынъ союндандыр. (Ибн-и Хишам, I, 1,5). Аднаннынъ огълу 
Меадднынъ Иса -алейхисселям- нынъ асырдашы олгъаны накъль 
этилир. 

Расулюллах -салляллаху алейхи ве селлем- Къурейш къабилеси 

1 Расулаллах -салляллаху алейхи ве селлем-нинъ несеби шерифлери шойледир: Мухаммед 
бии Абдуллах бии Абдульмутталиб бин Хашим бин Абди Менаф бин Кусай бин Киляб 
бин Мюрре бин Кяб бин Люэй бин Гъалиб бин Фихр бин Малик бин Надр бин Кинане 
бин Хузейме бин Мудрике бин Ильяс бин Мудар бин Низар бин Меадд бин Аднан. (Буха- 
ри, Менакибуль Әнсар, 28; Ибн-и Хишам, I, 1-3; Ибн-и Сад, I, 55-56) 

ичинде эм баба, эм де ана тарафындан, энъ темиз ве энъ шереф- 
ли бир кьорантагъа менсюптир. Аллах Ресули -салляллаху алейхи ве 
селлем- несебининъ темиз, пак олгъаны акькъында шойле буюргъан- 
дырлар: 

«Мен, джахилие деврининъ чиркинликлеринден ич бир шейге бу- 
лашмадан, ана ве бабамдай мейдангъа кельдим. Мен, та Адемден 
бабама ве анама къадар эп никях махсулы оларакъ мейдангъа 
кельдим, асла зинадан мейдангъа кельмедим!» (Ибн-и Кесир, эль- 
Бидае, II, 260). 

Онынъ бир исм-и шерифи де Мустафадыр. Бу исим шу тарихий 
сечилип сюзюльмекни ифаде этер. 

Хазрети Пейгъамбер -салляллаху алейхи ве селлем-нинъ менсюп 
олгъан топлулыгъы не заман экиге айырылса, Аллах Тааля, Расулини 
энъ хайырлы тарафта булундыргъандыр. Онынъ, бутюн барлыкъны 
айдынлаткъан нуры Хазрети Адем -алейхисселям- дан берли энъ те¬ 
миз ана ве бабалардан кечип, озюне келип еткендир. (Ахмед, I, 210). 
Ибн-и Аббас азретлери, Шуара суресининъ 219-ынджы аетини, бу 
мананы ифаде этерек, шу шекильде тефсир эткен: 

«Сен, яни нурынъ, эп седжде эткенлерден долаштырылып, санъа 
кельгендир». (Къуртубий, XIII, 144; Хейсемий, VII, 214). 

Пейгъмберимиз -салляллаху алейхи ве селлем- бу хусусны Хадиси 
шерифлеринде бойле ифаде эткен: 

«Мен Адем огъулларынынъ энъ хайырлы ве энъ темизлеринден, 
девирден девирге, къорантадан къорантагьа кечип, ниаетшу, ичинде 
булунгъаным аиледен вуджуткъа кетирильдим!» (Бухари, Менакъиб, 
23). 

«Аллах Тааля Ибрахим огьулларындан Исмаилны сеч- 
ти. Исмаилогъул-ларындан Кинане огъулларыны сеч- 
ти. Кинанеогъулларындан Къурейшни сечти. Къурейштен 
Хашимогьулларыны сечти. Хашимогьулларындан Абдулмутталиб 
огъулларыны сечти. Абдулмутталиб огьулларындан да, мени сечти». 
(Муслим, Фезаиль, 1; Тирмизи, Менакъиб, 1). 

Буюк Ислям алими Ибн-и Халдун, Пейгъамбер эфендимизнинъ 
несебининъ бу къадар ачыкъ-айдын ве тафсилятлы бир шекильде би- 




^*яэд^л^XАЗРЕТИ МУХАММЕД МУСТАФА ^ 


линмеси ве асалетнен девам этип кельгени акъкьында бойле деген: 

«Хазрети Мухаммед -салляллаху алейхи ве селлем- ден башкьа 
ич бир кьулнынъ, не несеби будередже кьатий билинмектедир, не де 
Адем -алейхисселям- дан, озьлерине къадар сой асалети аралыкь- 
сыз девам эткендир. Бу Аллах Таалянынъ Пейгъамберине хусусий 
бир икрамыдыр». (Ибн-и Халдун, I, 115). 


Хазрети Пейгъамбернинъ бабасы Абдуллах иле анасы 
Эминенинъ эвленюви 

Хазрети Пейгъамбернинъ вазифелендирильмесине якъын де- 
вирде тевхид^ инанчы джоюлгъан, Кябе къавм ве къабилелерге аит 
путларнен толдырылгъан, Зем-зем къуюсы да, гъайып этильген алда 
эди. 

Пейгъамбер эфендимизнинъ къартбабасы Абдулмутталиб, 
Хиджрде юкълагъанда тюшюнде онъа Зем-зем къуюсыны къазмасы 
айтылды. Даа сонъра да бир ишарет иле къазмасы керек олгъан ер 
онъа косьтерильди. 

Абдулмутталиб къазув ишине башлагъанда, Къурейшлилер: 

«-Месджидимизнинъ яныны къаздырмамыз», - деп, кедер этти- 

лер. 

Бунынъ узерине Абдулмутталиб, Аллах он эвлят берир ве олар 
да озьлеринини къорчалайджакъ яшкъа етселер, олардан бирисини 
Кябенинъ янында къурбан этмекни адады. 

Бир муддеттен сонъ, Къурейшлилер, Абдулмутталибде корьген 
базы алельхусус ал ве ишаретлер себебинен, юмшадылар ве онъа 
мусааде эттилер. Абдулмутталиб къуюны къазды ве Зем-земни мей- 
дангъа чыкъарды. Вакътынен он эвляды дюньягъа кельди ве озьле- 
рини къорчалайджакъ яшкъа эттилер. Бунынъ узерине тюшюнде: 

«Адагъынъны ерине кетир», - денилерек, йыллар эвель Аллахкъа 
берген сёзю озюне хатырлатылды. Адагъыны ерине кетирмек ичюн, 
сырасынен къочкъар ве сыгъыр сойгъан Абдулмутталибден эр сефе- 


2 Тевхид — Аллахны тек танъры оларакъ къабул этмек ве садедже Онъа ибадет этмек. 

ринде даа буюги истенильди. 0: 

«Даа буюги недир?» - деп сорагъанынен: 

«Огъланларынъдан бирисини кьурбан этмекни адагъан эдинъ!» 
-денильди. Бунынъ узерине эвлятларыны топлагъан Абдулмутталиб, 
Аллах ичюн япкъан адакъны ерине кетирмек ичюн, оларны итааткъа 
даветэтти. Оларда, къаршы чыкъмадан: 

«Сен адагъынъны ерине кетир, истегенинъни яп!» - дедилер. 

Абдулмутталиб кьура чекеркен: 

«Аллахым! Мен эвлятларымдан бирисини Санъа кьурбан этмек¬ 
ни адагъан эдим. Араларында кьура чекеджем, олардан истегенинъ¬ 
ни ал», - деп дуа этти. 

Кьура Пейгъамберэфендимизнинъ бабасы Абдуллахкъа чыкьты. 
Абдулмутталиб, кьурбан чалмакъ узьре огълуны Кябеге алып кеткен- 
де, меккелилер, эвлят кьурбан этмекнинъ адет алына келеджегинден 
къоркъып, оны токътаттылар. Абдулмутталибни разы этип, бир алим- 
ге алып бардылар. Алим: 

«Сизде бир инсан ольдюрменинъ джезасы не къадар?» - деп со¬ 
рады. 

«Он деве», - деп джевап бердилер. Бунынъ узерине алим: 

«Ойле исе, Абдуллах иле он деве арасында кьура чекинъ, кьура 
Абдуллахкъа чыкъса, он деве даа кьошып, йигирми деве иле Абдуллах 
арасында текрар кьура чекинъ. Бу ракьамны, кьура девелерге чыкъ- 
къангъа кьадар онар-онар арттырынъ!» -деп тевсиеде булунды. 

Он деве иле Абдуллах арсында кьура чекильгенде, кьура 
Абдуллахкъа чыкьты. Он деве даа иляве этип, къураны тәкрарлады¬ 
лар, кене Абдуллахкъа чыкьты. Девелернинъ сайысы юзге еткенгед- 
же бу шекильде девам этильди. Сайы юзге баргъанынен, кьура де¬ 
велерге чыкьты. Абдулмутталиб эмин олмакъ ичюн кьура чекювини 
учь кере даа тәкрарлады. Бу эснада аякькъа кьалкьып, огълунынъ 
кьуртулмасы ичюн Аллахкьа дуа этти. Эр кересинде де кьура девелер¬ 
ге чыкъкьаныны корьгенинен, о ердекилер, севинчлеринден «Аллаху 
Экбер» диерек, текбир кетирдилер. Сонъра Абдулмутталиб девелерни 
кьурбан чалып, этлерини халкъкьа дагъытты. (Ибн-и Хишам, I, 163- 
168; Ибн-и Сад, I, 83-85; Хаким, II, 604-4036). 

- 

Бугунь, Ислям шериатында, ольдюрильген бир инсаннынъ дие- 
тининъ юз деве я да бунынъ бедели оларакь тайин этильгени, бу та- 
рихий адисеге эсаслангъандыр. 

Расулюллах -салляллаху алейхи ве селлем- Эфендимиз, атасы 
Исмаил-алейхисселям- нынъ ве бабасы Абдуллахнынъ къурбан ичюн 
сечильгенлерине ишарет этип: 

«Мен эки къурбанлыкънынъ огьлуйым», - дей эдилер. (Хаким, II, 
604-4048). 

Бу себептен, Аллах Ресули «Ибн-и Зебихайн - эки кьурбанлыкь- 
нынъ огълу» деп зикр этилир эди. (Хаким, II, 609-4036). 

Хазрети Абдуллах, эм озь кьардашларынынъ, эм де дигер бутюн 
Къурейш яшларынынъ беден ве ахлякь тарафындан энъ гузели эди. 
Акъыл, зекилик ве тербие тарафындан да, кене оларнынъ энъ устюни 
эди. (Халебий, I, 51-62). Бу себептен, Къурейшнинъ бутюн кьызлары 
онынънен эвленмеге истей эдилер. Атта Варакьа бин Невфельнинъ 
къыз къардашы Рукьиййе Абдуллахнынъ манълайындаки нурны корь- 
генинен бунынъ пейгьамберлик нуры олгъаныны анълагъан эди. 
Беклеген сонъ пейгьамбернинъ анасы олмакъ шерефине къавуш- 
макъ ичюн, Хазрети Абдуллахкъа, озюнен эвленмесине къаршылыкъ 
юз деве теклиф эткендир. (Ибн-и Хишам, I, 168-169). 

Абдулмутталиб, огълуна Бени Зухре къабилесининъ буюги Вехб 
бин Абди Менафнынъ къызы Эминени истеди. Къурейшнинъ несеб 
ве шереф тарафындан энъ устюн къызы олгъан Әмине бу теклифке 
сыджакъ бакъкъанынен, никяхлары къыйылды. 

Хазрети Пейгъамбер -салляллаху алейхи ве селлем-нинъ ана¬ 
сы Хазрети Эминенинъ сою, Вехб бин Абд-и Менаф бин Киляб бин 
Мурре шеклиндедир. Зухре, Хашим огъулларынынъ аталары олгъан 
Къусай бин Килябнынъ къардашы олгъанындан, Хазрети Эминенинъ 
сою Хазрети Абдуллах иле Килябда бирлешир. (Ибн-и Сад, I, 59-60). 

Расулюллах ана рахмине тюшкенинен, Абдуллахнынъ манълай- 
ында олгъан нур Хазрети Эминеге кечти. (Ибн-и Хишам, I, 170). 

Пейгъамбер Эфендимизнинъ бабасы Абдуллахнынъ вефаты 

Пейгъамбер эфендимизнинъ бабасы Абдуллах, эвлилигинден 
къыскъа бир муддет сонъра Къурейшнинъ бир тиджарет керванынен 

Шамгъа кеткен эди. Тиджаретини битирип къайткьанда, ёлда хаста¬ 
ланды. Мединеге кельгенинен, аркъардашларына: 

«Мен бу ерде дайыларым Неджджарогъулларынынъ янында би- 
раз кьалайым», - деди ве бир ай анда къалды. 

Дайылары не кьадар гъайгет этсе де яхшы оламады ве о ерде 
вефат этти. Мединеде комюльди. Абдуллах вефат эткен вакьытта 25 
яшында эди. (Ибн-и Сад, I, 99). 

Әмине, кьоджасы Абдуллахнынъ вефаты хаберини алгъанынен, 
пек янды-якьылды ве куньлер бою козьяш тёкти, онынъ киби бири- 
сининъ тапыламайджагьыны, эр кес тарафындан пек севильгенини, 
чокъ джумерт ве мерхаметли олгъаныны ифаде эткен шиирлер сёйле- 
ди. (Ибн-и Сад, I, 100). 

Пейгъамберимизнинъ догъувы ве бу эснада юзь берген 
алельхусус аллар 

Ниает, бекленильген Нур милядий 571 сенесининъ апрель 20- 
сине догъру кельген Ребиуль-эвель айынынъ 12-си, базар эртеси са¬ 
басында, Эминенинъ кьучагъында дюньямызны шерефлендирди. 

Бутешриф иле бутюн варлыкьлар тильге келип: 

«Хош кельдинъ, я, Ресулюллах!» деп, къуванчкъа толдылар. 

Сулейман Челеби кяинатта бутюн варлыкьнынъ бу тешриф иле 
догыъан севинчини шу сёзлернен ифаде эткен: 

Мерхаба, эй, алий султан, мерхаба, 

Мерхаба, эй, кян-ы ирфан, мерхаба! 

Мерхаба, эй, сырр-ы Фуркъан, мерхаба, 

Мерхаба, эй, дертке дерман, мерхаба! 

Мерхаба, эй, Рахметен лиль-алемин, 

Мерхаба, Сенсинъ шефиуль-музнибин! 



Онынъ дюньягъа кельмесинен Аллахнынъ рахмети бу алемде 
джошып ташты. Сабалар ве акьшамлар ренк денъиштирди. Дуйгъулар 
къуветленди. Сёзлер, сухбетлер, лезетлер теренлешти, эр шей айры 

бир мана, айры бир летафет кьазанды. Путлар сарсыларакь, ерге 
девирильди. Кисралар мемлекетинде олгъан Медайин сарайларын¬ 
да дирек ве кьулелер йыкъылды. 0 заман инсанлары тарафындан 
мукьаддес сайылгъан Саве голю24, зулум батакълыгъы олгъан алда, 
куруды (Ибн-и Кесир, «Бидае», II, 273). 

Гонъюллер фейз ве берекетнен ташты. Чюнки алемдеки мекян 
ве заманда керчеклешкен бу теджелли, о шерефли варлыкънынъ 
берекети эди. Бу берекет бутюн кяинатны кьаврады. О сенеге бол- 
лукь сенеси айтылды. Бунынъ ичюн гонъюль инсанлары тарафындан 
Къадыр геджесинден сонъ энъ къыйметли гедже Ресулюллахнынъ 
догъгъан геджеси къабул этильгендир. 

О гедже, гуль киби ачылгъан алемлернинъ Эфендисине ишарет 
оларакь, тиллер артыкь бойле демеге башлагъан эди: 

Сувгъа берсин багьбан гульзарны, захмет чекмесин, 

Бир гуль ачылмаз юзюнъ тек, берсе бинъ гульзаргьа сув. 

«Багъчеван гуль багъчасыны сувармакъ ичюн бошуна захмет 
чекмесин! Чюнки о, бинъ дане гуль багъчасыны суварса биле, я, 
Ресулюллах, кене де сенинъ юзюнъ киби бир гуль ич бир заман ачыл¬ 
маз!» 

О гуллер гулюнинъ бу ульвий тешрифинен эр шейнинъ вазиети 
денъишти. Аллахнынъ рахмети, инджи данелери киби, кяинаткъа се- 
пильди ве нургъа асретлик чеккен гонъюллер севинчке толды. 

Ибн-и Аббастан бойле ривает әтиле: 

«Пейгъамбер, салляллаху алейхи ве селлем, базар эртеси куню 
догьды, базар эртеси куню пейгъамбер олды, базар эртеси куню 
Меккеден Мединеге иджрет этти, базар эртеси куню Мединеге кель- 
ди. Базар эртеси куню вефат этти. Базар эртеси куню (Кябеде акем- 
лик япаракъ) Хаджер-и Эсведни ерине къойды, базар эртеси куню 
Бедир заферини къазанды. Базар эртеси куню ^ Илк) 
«Бугунь сизге дининъизни тамамладым» («Маиде», 3) аети назиль 
олды» (Ахмед, I, 277; Хейсемий, I, 196). 

Онынъ догъувы, пейгъамберлиги, хиджрети ве вефатынынъ эп 
базар эртеси кунюне раст кельмеси бу куннинъ мукъаддеслиги ве 
эмиетининъ нишанесидир. 

Бу мубарек геджеде Ресулюллах, салляллаху алейхи ве селлем- 
нинъ кяинаткъа тешрифи иле базы алельхусус вакьиалар юзь берген 
эди. Бу муджизелерден бир къачы: 

Хазрети Эминенинъ бильдиргенине коре, о не юклюлик, не де 
догъум эснасында ич бир захмет чекмеген ве Аллах Ресули дюньягъа 
кельгенде, шаркь ве гъарп арасыны айдынлаткъан бир нурнынъ 
озюнден чыкъкьаныны корьген эди. Пейгъамбер, алейхи’с-селям, 
темиз бир шекильде, эллерини ерге таяп догъгъан ве башыны се- 
магъа котерген эди. (Ибн-и Сад, 1,102, 150). 

0 анда шейтан, аятында кьопаргъан энъ буюк фигьанларындан 
бирисини кьопаргъан эди. (Ибн-и Кесир, «Бидае», II, 271). 

Иран баш къадысы ве дин адамы Мубезан тюшюнде бир такъ- 
ым кийик девелернинъ бир сюрю джюйрюк атларны оглерине алып, 
Диджле (Тигр) озенини кечип, Иран топракьларына яйылгъанларыны 
корьген эди. Семаве25 вадийсини сув баскъан эди. Кисранынъ са- 
райынынъ 14 диреги йыкъылгъан эди. Иранлыларнынъ мабедлерин- 
де бинъ йылдан берли янып тургъан атеш сёнген эди! (Ибн-и Кесир, 
«Бидае», II, 273). 

Айше, радиаллаху анханынъ анълаткьанына коре, Меккеде тид- 
жаретнен мешгъуль олгъан бир еудий Ресулюллах, салляллаху алейхи 
ве селлем догъгъан геджеде Аллах Ресули дюньягъа кельгенини кось- 
терген йылдызнынъ догъгъаныны корьген, Къурейш меджлислерин- 
ден бирисине барып: 

- «Эй, Къурейшлилер! Ичинъизде бу гедже баласы догъгъан бар¬ 
мы?», - деп сорагъан эди. 

- «Валлахи, бильмеймиз!» - дедилер. Бунъа джевап оларакъ еу¬ 
дий: 

- «Эй, Къурейш джемааты! Сизге сёйлеген сёзюмни яхшы анъ- 
ланъыз! Бу гедже ахыр заман умметининъ пейгъамбери догъды. 
Онынъ эки куреги арасында, устюнде тюклери олгъан кьара-сары 
къарышыкь бир бенъ бар», - деди. 

Меджлистекилер еудийнинъ айткъанына айретленген алда дагъ- 
ылдылар. Эвлерине баргъанларынен еудийнинъ сёзлерини аилеле- 
рине анълаттылар. Бир кьысмынынъ къоранта азалары: 

- 

- «Абдуллахнынъ огълу догьды. Онъа Мухаммед адыны берди- 
лер!» - дедилер. Олар да еудийнинъ эвине барып: 

- «Меккеде бир бала догъгъан, хаберинъ бармы?» - дедилер. 
Еудий: 

- «Мен сизге хабер бергенден сонъмы, ёкъса, эвельми?» - деп 
сорады. 

- «Эвель догъгъан, ады де Ахмед!» - дедилер. 

Риджа эткенинден себеп оны Хазрети Эминенинъ эвине алып 
бардылар. Хазрети Әмине мубарекогълуны оларгъа косьтерди. Еудий 
Фахр-и Кяинат, салляллахуалейхи ве селлемнинъ сыртында пейгъам- 
берлик муурини корьгенинен байылды. Айынгъаны вакъыт ондан: 

- «Не бар, не олды?» - деп, сорадылар. Еудий: 

- «Валлахи, артыкъ Исраиль огъулларындан пейгъамберлик 
кетти! Эллеринден китап да кетти! Сонъки пейгъамбернинъ Исраиль 
огъулларыны ольдюреджеги ве дин адамларынынъ итибарыны тю- 
шюреджеги язылыдыр. Араплар пейгъамберликнен буюк иззет ве 
шерефке иришеджеклер. Эй, Къурейш джемааты! Севининъиз, вал¬ 
лахи, сиз, хабери гъарптан шаркъкъа къадар етишеджек бир къувет- 
ке малик оладжакъсынъыз!» - деди. (Ибн-и Сад, 1,162-163; Хаким,, II, 
657/4177). 

Ресулюллах, салляллаху алейхи ве селлемнинъ догъувына бутюн 
Мекке халкъы севинген эди. Атта Эбу Лехеб мубарек торунынынъ 
догъгъаныны хабер эткен джариеси Сувейбени азат этип, эдиелер 
берген эди (Халебий, I, 138). 

Бу адисенен алякъалы оларакь, сонъундан Аббас, радиаллаху 
анх, шуларны анълата: 

Ольгенинден бир йыл сонъ Эбу Лехебни тюшюмде корьдим. 
Ярамай бир алда эди. 

- «Санъа насыл муамеле япылды?», - деп сорадым. 

Эбу Лехеб: 

- «Мухаммеднинъ догъгъанына севинип, Сувейбени азат эт- 
кеним ичюн базар эртеси куньлери азабым бираз хафифлетиле. 0 
кунь, баш пармагъымнен ишарет пармагъым арасындаки шу кичик 
деликтен чыккъан сувнен серинлейим», - джевабыны берди (Ибн-и 

Кесир, «Бидае», II, 277; Ибн-и Сад, I, 108, 125). 

Хазрети Пейгъамберимизнинъ балалыгъы ве генчлиги 

Пейгьмберимиз дюньягъа етим оларакь коьзлерини ачкъан эди. 
Буны ифаде этерек, Дженаб-ы Хакъ ает-и керимеде бойле буюра: 



«О, сени етим булып да, имаесине алмадымы?» («Духа», 

6 ). 

Фахр-и Кяинат Эфендимизни ильк бир кьач кунь Хазрети Әмине 
эмиздирди. Даа сонъра Сувейбе адындаки къадын, огълу Месрухнен 
бирликте, Аллахнынъ Ресулине сют аналыгъыны япты (Ибн-и Сад, I, 
108). 

Вефакярлыкъ мисали олгъан Ресулюллах, салляллаху алейхи ве 
селлем де, сют анасы Сувейбеге даима аятында дикькъат айырыр 
ве алякъасыны къопармаз эди. Меккеде олгъанда, эм Аллахнынъ 
Ресули, эм де Хатидже валидемиз онъа яхшылыкь ве икрамда булуна 
эди. Пейгьмберимиз Мединеге иджрет эткенинен Сувейбеге даима 
урба ве ашайджагьыны ёллап, ихтияджларыны кьаршылагьан эди. 
Хиджретнинъ единджи йылында Хайбер сеферинден къайткьанда, 
онынъ вефат эткени акъкьында хабер алгьан Пейгьамберимиз: 

- «Огълу Месрух не япа?», - деп сорады. 

- «0 анасындан эвель вефат этти!», - дедилер. 

Бундан сонъ Ресулюллах, салляллаху алейхи ве селлем, онынъ 
акърабаларыдан сагь къалгьан кимсенинъ олып-олмагьаныны сора¬ 
ды ве ич бир кимсенинъ къалмагьаныны огренген эди (Ибн-и Сад, I, 
108,109). 

Пейгьамбер Эфендимизнинъ Сувейбе хатунгьа япкъан бу яхшы- 
лыгьы февкъуляде къадыршынаслыкъ мисалидир. 

Алемлернинъ Эфендисине сют анасы олмакъ шерефи 
Сувейбеден сонъ, Алиме хатунгьа кечти. 




^*яэд^л^XАЗРЕТИ МУХАММЕД МУСТАФА ^ 


Сют анасына берильмеси 


0 девирде арапларнынъ бир адети бар эди. Янъы догъгъан ба¬ 
лаларны, сют эммелери ичюн, сахрада яшагъан кьабилелерге бере 
эдилер. Сахра авасы инсанларны даа сагълам ве даа джесур етиш- 
тиргени киби, андаки инсанларнынъ кьонушмалары даа догъру ве 
ачыкь эди. Бойледже, балалар даа сагълам ве гузель лаф эткен бир 
кимсе оларакь етише эдилер. 

Бу мубарек явру да, арап адетине коре, сют анасы Алиме хатун- 
гъа берильди. Чюнки бу къадын менсюп олгъан Бени Сад къабиле- 
си арап кьабилелерининъ энъ догъру лаф эткени эди. Бу весиленен 
Ресулюллах, салляллаху алейхи ве селлем энъ эдебий ве догъру лаф 
эткенлерден олгъан, арап эдебиятнынъ зирвеси олгъан Аллахнынъ 
келямыны теблигъ ве беян этмек вазифеси ичюн балалыгъындан 
итибарен азырлангъан эди. Бунынъ ичюн де Хазрети Эбу Бекир, ра- 
диаллаху анх: 

- «Я, Ресулюллах! Сенден даа эдебий лаф эткен бир кимсени мен 
корьмедим», - дегенде, Аллахнынъ Ресули, салляллаху алейхи ве сел¬ 
лем: 



- «Мында шашылыджакъ не бар! Мен Къурейш къабилесине 
менсюбим ве Сад кьабилесинден сют анасына берильдим», - деген 
эди (Али Муттакъий, VI, 174/15247). 

Алиме бинт-и Харис, радиаллаху анха, алемлернинъ Султанына 
сют анасы олувы адисесини бойле анълата: 

- «Къытлыкъукюм сюрген йылэди. Беяз бирэшекке минип, Сад 
огъулларындан базы къадынларгъа сют эмиздириледжек бала тап- 
макь ичюн, Меккеге догъру ёлгъа чыкътыкь. Ашайджакь бир шей- 
имиз къалмагъан, янымызда ыргъачы ве къарт бир деве бар эди, 
амма онынъ бир тамчы сютю биле ёкъ эди. Бир де баламыз бар эди. 
Не менде, не де деведе онъа етеджек бир сют олмагъаны ичюн, ба- 
ланынъ агълав сесинден юкълап оламайджакъ алгъа кельдик. Ниает, 
Меккеге етиштик. Мухаммед, салляллаху алейхи ве селлем такъдим 
этильмеген ич бир къадын кьалмады, факъат ич бир кимсе оны кьа- 
бул этмеди. Чюнки эр кес бабасы сагъ олгъан бир бала къыдыра эди. 

Албуки, 0 , етим эди. Дегенде, менден башкъа эр кес эмиздиреджек 
бир бала тапты ве озюнен алып кетти. Мен де бир бала алмадан, 
артыма кьайтмакь истемедим. Къоджама: 

- «Мытлакъа барып, шу етим баланы аладжам!»-дедим. 

Бойледже, бардым, оны алдым ве чадырыма кьайттым. 

Къоджам: 

- «Оны алып, яхшы яптынъ. Ким биле, бельки Аллах бу бала се- 
бебинен бизге хайыр ве берекет берер», - деди. 

Валлахи, бу баланы кьучагъыма алыр-алмаз, сютлерим толып 
ташты. Оны эмиздирдим, о тойды. Сют къардашыны да эмиздирдим, 
ода кьана-къана ичиптойды. Гедже олгъанынен къоджам къартдеве- 
мизнинъ янына барды, бир де не корьсюн, сютлери толып ташкъан! 
Истегенимиз кьадар сагъдыкь, къана-къана ичтик ве тойдыкъ. 0 гед¬ 
же не ачлыгъымыз, не де сувсузлыгъымыз къалды. Балаларымыз да 
раат бир шекильде юкъладылар. Къоджам: 

- «Валлахи, чокъ мубарек бир бала алдынъ!», - демектен озюни 
тутып оламады. 

Эшекке минип, ёлгъа чыкътыкъ. Эвелъ энъ артта къала тургъан 
эшек бутюн айванларны кече эди, оны зорнен явашлата эдим. Эр 
кес шашып, бойле сорай эди: 

- «Бу, келъгенде мингенинъиз эшек дегилъми?» 

«Эбет», - деген эдим. Ниает, болъгемизге келъдик. 0, чоракъ бир 
ер эди. Бизим къойлар яйылгъан ерлеринден мемелери сютке тол- 
гъан алда къайта эдилер. Башкъа инсанларнынъ къойлары ёргъун, 
ач ве сувсагъан алда келе эдилер. Эр кеснинъ къойларъ! сютсюз ол- 
гъанда, биз къойларымызны сагъып, бол-бол сют иче эдик. Мал саи- 
плери чобанларыны сёгерек: 

- «Языкъ сизлерге! Айванларымызны Алименинъ чобаны отлат- 
къан ерлерде отлатмайсызмы?», - дей эдилер. 

Эбет, акълъ! эдилер, айнъ 1 ерлерде отлата эдилер, факъат олар- 
нынъ къойлары ач ве сютсюз келир экен, бизимкилернинъ мемеле¬ 
ри сютке толът-таша эди. 

Мухаммед, салляллаху алейхи ве селлем, бир кунъде, башкъа 
балаларнынъ бир айда буюгенлери къадар буюди. Бир айда бир се- 

нелик бала кьадар буюди. Бир яшына кельгенде, баягъы балабан ко- 
рюне эди. Оны анасына кетиргенде, сют бабасы Эминеге: 

- «Огълумны манъа кьайтарынъыз. Меккедеки веба хасталыгъ- 
ындан кьоркьамыз», - деп, исрар этти. - «Айны вакъытта, Онынъ бе- 
рекетинден махрум олмакъ да истемеймиз». 0 кьадар исрар эттик 
ки, анасы: 

- «Айды, оны текрар алып кетинъиз!», - демеге меджбур олды» 
(Хайсемий, VIII, 221; Ибн-и Кесир, «Бидае», II, 278-279). 

Сют анасынынъ янында олгъанда, бир кунь Пейгьмберимиз, сют 
къардашы Шейманен уйле сыджагъында къозуларнынъ янына бар¬ 
дылар. Къайткъанларында, Алиме къызына: 

- «Бойле шиддетли сыджакъта не ичюн тышкьа чыкьтынъыз?», 

- деп сорады. 

Къызы да яшагъан иляхий лютуфны бойле ифаде этти: 

- «Аначыгъым! Биз кунешнинъ якъыджы сыджагъыны ич де ис 
этмедик. Къардашымнынъ башы устюнде девамлы бир булут тура, 
бизни кольгелендире эди» (Ибн-и Кесир, «Бидае», II, 279; Ибн-и Сад, 
I, 112). 

Алиме хатун анълатмагъа девам этти: 

«Бизде эки ай даа яшады. Мейдангъа кельген базы алельхусус 
аллар себебинен, башына бир шей келеджегинден къоркъып, оны 
алып, аман ёлгъа чыкътыкь. Меккенинъ юкъары тарафында, къала- 
балыкъ арасында, оны джойдыкъ (Ибн Хишам, I, 179; Ибн-и Сад, I, 
112). Меккелилерни буюк бир теляш сарды, эр кес о масум явру- 
ны къыдырмагъа башлады. Анджакъ тапамадылар. Абдульмутталиб 
Кябеде дуа эте эди. О эснада коктен бир сеснинъ: 

- «Эй, джемаат, ферьят этменъиз! Ич шубесиз, Мухаммеднинъ 
Рабби бардыр. Оны ярдымсыз къалдырмаз ве зая этмез!», - деп сес- 
ленгенини эшиттик. 

Абдульмутталиб: 

- «Эй, бизге сесленген! Онынъ кьайда олгъаныны да хабер бер!», 

- деди. 

О сес: 

- «О, Тихаме вадийсинде сагъдаки терекнинъ янындадыр», - 

- 






ПЕЙГЪАМБЕРЛИКТЕН ЭВЕЛЬ ХАЗРЕТИ МУХАММЕД 




деп, хабер берди. 

Бундан сонъ Абдульмутталиб аман о тарафкъа догъру кетти ве 
торунымы тапты (Диярбекрий, I, 228). 

«Джаным санъа феда олеум! Мен кьартбабанъ 
Абдульмутталибим», - деди. Оны опти, кьучакьлады ве кокрегине ба¬ 
сты (Халебий, I, 154). 

«Духа» суресиндеки: 

«Сени (балалыгъынъда) шашыргъан вазиетте тапып, 
догъру ёлгьа ириштирмедими?» («Духа», 7) ает-и керимесининъ 
бу адисеге ишаретэткени ривает әтиле (Замахшерий, VI, 240). 

Алимехатун адисенинъ девамыны бойле анълата: 

«Анасынынъ янына баргъанымызда: 

- «Исрарнен алып кеттинъиз, шимди де не ичюн кьайтарып ке- 
тирдинъиз?» - деп сорады. 

- «Ёкъ, валлахи, биз вазифемезни яптыкь, устюмизге тюшкенни 
эксиксиз ерине кетирдик. Сонъунда башына кельген адиселерден 
къоркътыкъ да, алып барып къорантасына теслим этейик, дедик», - 
дедим. Анасы: 

- «Риджа этем, онынъ башына кельген шейлерни манъа анъла- 
тынъыз?», -деди. 

0 кьадар исрар этти ки, анълатмагъа меджбур олдыкь. 
Анълаткъанларымыз шейлерге ич де шашырмады. Бизге: 

- «Затен меним огълумнынъ инсанны шашыртаджакъ пек чокъ 
аллары олгъан эди. Шунынъ ичюн ич къасеветленменъиз. Мен де 
сизге онен алякъалы корьгенлеримни анълатайым», - деди ве догъ- 
гьаны вакьыт олгъан алельхусус алларны анълатты. Сонъра: 

- «Айды, оны кьалдырынъ ве раат юртунъызгъа къайтынъыз!», - 
деди» (Хайсемий, VIII, 221; Ибн-и Кесир, «Бидае», II, 278-279). 

Алиме хатун дей ки: 

«Абдульмутталиб мени энъ гузель эдиелернен озгъарды. Мен 
юртума тариф этип оламайджакъ къадар чокъ ве къыйметли мал- 

ларнен къайттым. Мухаммед къартбабасынынъ янында кьалды. 
Абдульмутталибге онынъ башындан кечкен эр шейни анълаттым. 
Абдульмутталиб Оны багърына басып, агълады ве: 

- «Эй, Алиме! Ич шубесиз, огълумнынъ шаны чокь юдже олад- 
жакъ. Мен о замангъа етишмекни не къадар арзу этем!», - деди» 
(Бейхакьий, Деляаиль, I, 145). 

Пейгъамбер, алейхи’с-селям, сют акърабаларына нисбетен 
омюр бою вефакяр олды. Алиме хатунны эр корьгенде «Аначыгъым! 
Аначыгъым!» деп, онъа джандан севги ве урьмет косьтере, ридасыны 
(усть урбасыны) ерге яйып, устюне отурта, бир истеги олса, ерине 
кетире эди (Ибн-и Сад, I, 113, 114). 

Алиме хатун бир кунь Пейгъамбер Эфендимизни корьмек ичюн 
Меккеге кельген эди. Эфендимиз о вакъытХазрети Хатидженен эвли 
эди. Олар Алиме хатунны мусафир эттилер ве онъа сайгъы косьтерди- 
лер. Хазрети Алиме яшагъан юртларында кьургъакълыкъ ве ачлыкъ 
олгъаныны ве айванларнынъ зайыфлап ольгени акъкъында дерти- 
ни тёкти. Фахр-и Кяинат Эфендимиз Хазрети Хатидженен лаф этти. 
Хатидже анамыз онъа къыркъ къойнен минмек ве юклерини ташы- 
макь ичюн бир де деве эдие этти (Ибн-и Сад, I, 114). 

Меккенинъ фетхи эснасында Ресулюллах, салляллаху алейхи ве 
селлем Эбтах вадийсинде олгъанда, Алиме хатуннынъ къыз къарда- 
шы оны зияретэтмеге кельген эди. Бир богъчачыкъ ичинде пенир ве 
ягъ киби шейлер эдие эткен эди. Аллах Ресули ондан аман сют ана- 
сыны сорады. Вефат эткенини айткъанынен Пейгъамберимизнинъ 
козьлери яшнен толды. Кимлернинъ сагъ къалгъаныны сорады. Даа 
сонъра да бу кьадынгъа урба кийдирильмесини, бир деве ве эки юз 
дирхем кумюш пара берильмесини әмир этти. 

Биринджи Шерх-и Садр - юрек ачылув адисеси 

АллахТааля иляхий сырларнынъала бильмеси ичюн Ресулюллах, 
салляллаху алейхи ве селлемнинъ кокрегини бир къач кере ачтыр- 
гъан, ичини темизлетип, раатлыкь, сукюнет, мерхамет, шевкьат, иман 
ве икмет киби ульвий табиатларнен толдурылгьандыр. Буларнынъ 
ильки сютанасынынъ янында олгъанда керчеклешкен эди. Бу адисе- 
ни Фахр-и Кяинат Эфендимиз озю анълаткьан. 

Бир адам Ресулюллах, саллалаху алейхи ве селлемге: 

- «Пейгъамберлигининъ энъ биринджи алямети не эди?», - деп 
сорагъанда, Аллах Ресули, салляллаху алейхи ве селлем, бойле буюр- 
ды: 

- «Меним сют анам Сад бин Бекр огъулларындан эди. Мен ве 
сют кьардашым айванларымызны алып кеттик. Янымызгъа аша- 
макь ичюн де ич бир шей алмагъан эдик. Мен: 

- «Къардашым, айды, бар, анамдан бираз аш ал да, кель!»- 
дедим. 

0 кетти, мен айванларнынъ янында кьалдым. Чокь вакьыт кеч- 
меден, беяз урбалы эки мелек кельди, бириси дигерине: 

- «Бу, омы?», - деп сорады. 

Дигери де: 

- «Эбет», - деди. 

Аман яныма кельдилер, мени сыртым устюне яткьыздылар, ко- 
крегимни ачтылар. Сонъра юрегимни чыкьардылар, оны ярып, ичин- 
ден эки кьара къан пыхтысы чыкъардылар. 

Сонъра бири дигерине: 

- «Айды, бар, манъа кьар суву кетир!», - деди. 

Онен ичими ювдылар. Сонъра кене: 

- «Айды, шимди де бурчакъ суву кетир!», - деди. Кетирди, онен 
де юрегимни ювдылар. Сонъра: «Айды, шимди раатлыкъ ве сюкюнет- 
ни кетир!», - деди. 

Оны юрегиме ерлештирдилер. 

Даа сонъра бири дигерине: 

- «Айды, къапат ве оны пейгъамберлик мууринен муурьле!», - 

- 

деди. 

Мелек де юрегимни къапатты ве нубуввет мууринен муурьле- 
ди. Даа сонъра кеттилер... Чокъ къоркъкъан эдим. Сонъ эвге къай- 
тып бардым ве башыма кельген шейлерни бирер-бирер сют ана¬ 
ма анълаттым... (Ахмед, IV, 184-185; Ибн-и Кесир, «Бидае», II, 280; 
Хайсемий, VIII, 222). 

Базы менба китапларында бильдирильгенине коре, бу адисе 
Пейгьмберимиз дёрт яшында экенде юзь берген (Ибн-и Сад, I, 112). 

Энес, радиаллаху анх: 

- «Мен Аллах Ресулининъ коксюндеки о яра изини эп коре эдим», 
- деген эди (Муслим, «Иман», 261). 

Шанлы Ресулюллах Эфендимизнинъ кокюси ярылмасындаки ик- 
метлерден базылары шулардыр: 

Аллах Тааля бойледже, Ресулининъ ал ве шаныны бутюн инсан- 
ларгъа бильдирген ве оны балалыгъындан итибарен вахий ичюн 
азырлагъан. Маневий темизликамелияты олгъан шерх-и садр адисе- 
сининъ инсанлар козетмеге биледжек шекильде мейдангъа кельме- 
си де, онынъ рисалетине иман ве тасдикъини теминлемек икметине 
эсаслангъан. 

Медине ёлджулыгъы ве анасынынъ вефаты 

Пейгъамберимиз алты яшында олгъанда, анасы, Хазрети Әмине, 
бабасынынъ джариеси Умму Эйменни де янына алып, оны бабасы 
Хазрети Абдуллахнынъ кьабрини зиярет этмек ичюн Мединеге алып 
барды. Мединедеки дайыларыныныъ эвинде бир ай яшадылар. 

Аллах Ресули, салляллаху алейхи ве селлем, Мединеде дайы- 
ларынынъ балаларынен ойнады, атта ялдамагъа да бу зияретинде 
огренди (Ибн-и Сад, I, 116). 

Фахр-и Кяинат Эфендимиз о куньлернинъ хатыраларыны бойле 
анълата эди: 

«Еудийлерден биртакъым кимселер яныма келе, манъа бакъып, 
тура эдилер (Ибн-и Сад, 1,116). Кене бир кунь еудийлерден бир адам 
манъа пек дикъкъатлы бакькьан сонъ, къайтып кетти. Тек башыма 

олгъаным бир куньтекрар яныма келип: 

- «Эй, бала! Сенинъ адынъ недир?», - деп сорады. 

- «Ахмед!», - дедим. 

Сыртыма бакькьанынен: 

- «Бу бала, бу умметнинъ пейгъамберидир!», - деди. 

Дайыларым бу алны анама анълаткъанынен, анам къоркъмагъа 

башлады. Бойледже, Меккеге кьайтмакь ичюн аман ёлгъа чыкътыкъ 
(Эбу Нуайм, Делаиль, I, 163-164). 

Хазрети Әмине ёлда хасталанды ве Эбва дейильген ерде отуз 
яшында вефат этти ве анда дефин этильди. Вефатындан эвель етим 
яврусына севги ве шефкъат толу козьлеринен терен-терен бакъты, 
оны багърына басаракь, мубарек огълуна шуларны айтты: 

«Аллах сени мубарек эйлесин! Әгер тюшюмде корьгенлерим 
догъру чыкьса, сен Джелял ве Икрам саиби Аллах тарафындан Адем 
огъулларына хелял ве харамны бильдирмек ичюн сайланаджакъ- 
сынъ. Аллах сени путлардан ве путпересликтен къорчалайджакь. Эр 
аят саиби оледжек. Эр янъы эскиреджек. Эр буюген сонъуны булад- 
жакь, ёкь оладжакь. Мен де оледжем, амма эбедиен хатырланад- 
жам. Чюнки темиз бир эвлят дюньягъа кетирдим ве артымда хай- 
ырлы бир хатыра кьалдыраракъ кетем!» (Диярбекрий, I, 229-230; 
Кямиль Мирас, «Теджрид» терджимеси, IV, 549). 

Бу акъикъатны анълагъан шаир Ариф Нихат Асья Хазрет-и 
Эминеге бойле хитап эткен: 

Эй, Эбвада яткьан олю, 

Багъчанъда ачты дюньянынъ 

Энъ гузель гулю! 

Пейгьмберимиз бу шекильде анадан да оксюз къаларакъ, Умму 
Эйменнен Меккеге къайтты. 

Ресулюллах, салляллаху алейхи ве селлем, омюри боюнджа бакъ- 
ыджысы Умму Эйменни сыкь-сыкъ зиярет этер ве онъа «ана» деп, 
хитап эте эди. Онъа «Анамдан сонъра меним анам!» я да «Бу, меним 
къоранта азаларымдан сагъ къалгъан бир кишидир!», - деп ильтифат 
эте, урьмет ве севги косьтере эди (Ибн-и Әсир, «Усудуль-гъабе», VII, 
303-304; Ибн-и Сад, VIII, 223). 

Къартбабасы Абдульмутгалибнинъ имаеси 

АллахТааля башта бабасымы сонъра да, анасымы гъайып эткем 
Хабиб-и Эдибини кьорчалайыджысыз кьалдырмады. Мубарек етим- 
ни къартбабасы Абдульмутталиб багърына басты. Эвлятларындан ич 
бирине косьтермеген шефкъат ве севгини онъа косьтерди. 

Абдульмутталиб юкълагъанда я да одасында ялынъыз олгъанда, 
янына ич кимсе киралмаз эди. Лякин, Эки Джихан Кунеши, кьарт- 
бабасындан ич айырылмаз, одасында ялынъыз олгъаны, атта, юкъ- 
лагъан вакъытта биле, янына сербест кирип чыкъа эди (Ибн-и Сад, 
I, 118). 

Кябенинъ кольгесинде яткъан Абдульмутталибнинъ миндери 
устюне, бабаларына сайгъы себебинден, огъулларындан ич бири- 
си отурмаз эди. Олар бабаларынынъ әтрафында аякъта тура эди- 
лер, Фахр-и Кяинат Эфендимиз исе, келип дедесининъ миндерине 
раат отура эди. Оны миндерден турсатмакъ истеген эмджелерине 
Абдульмутталиб: 

- «Быракъынъыз огълумны! Валлахи, онынъ шан ве шерефи юк- 
секоладжакь!», - деп, миндерининъустюнде янына отуртып, артыны 
сыйпай эди. Гузеллер гузели торунынынъ япкьан эр шейни къартба¬ 
басы бегене эди (Ибн-и Хишам, I, 180). 

Абдульмутталиб Алемлернинъ Эфендиси оладжакь кичик торуны 
софрагъа кельмегендже, аш ашамай, «Огълумы яныма кетиринъиз» 
дей эди (Ибн-и Сад, I, 118). Аш кетирильген вакъытта да, оны янына 
алыр, базан да тизине отуртып, ашнынъ энъ гузель ве лезетли ерле- 
рини онъа ашата эди (Белязурий, I, 81). 

Къытлыкъ ве къургъакълыкъ укюм сюрген, инсанлар буюк къый- 
ынджылыкъ ичинде олгъан куньлерде меккелилер ягъмур дуасы 
ичюн Эбу Къубейс дагъына чыкъкъан эдилер. Абдульмутталиб де еди 
яшындаки Хабиб-и Экрем Эфендимизни омузына аларакъ, дагънынъ 
тёпесине чыкъкъан эди. Джемаат онынъ янында сыра-сыра турды. 
Абдульмутталиб омузында Пейгьмберимиз олгъан алда эллерини ко- 
терип, дуа этти. Инсанлар тургъан ерлеринден даа айырылмагъанда, 
кок, санки ярылып, сувуны бошатмагъа башлады ве Мекке вадийси 

рахмет дерьясынынъ ичинде кьалды (Ибн-и Сад, I, 90; Ибн-и Әсир, 
«Усудуль-гъабе», VII, 112; Диярбекрий, I, 239). 

Ресулюллах, салляллаху алейхи ве селлем, секиз яшына кельген- 
де, кьартбабасы Абдульмутталиб вефат этти. 

Хазрети Пейгъамбер, салляллаху алейхи ве селлемнинъ бир за¬ 
мандай сонъ ана-баба имаесинден махрум къалмасынынъ да бир 
чокъ икмети бар. Бу икметлернинъ энъ муими пейгъамберлик ве да- 
вет иле алякьалы әсасларны бабасындан я да дедесинден огренди 
шеклинде илери сюрюле биледжек иддаларгъа имкян бермемектир. 

Айрыджа, Аллах Ресули ана-баба ве къартбабасындан айыры- 
лып, бабадан огъулгъа кечкен джахилие урф-адет ве аньанелеринден 
къорчалангъан, инсан эли тиймеден, тамамен Раббининъ тербиеси- 
нен етишкен. Бунынъ ичюн бир хадис-и шерифте: 

«Мени Раббим тербие этти ве тербиемни де пек гузель япты» бу- 
юргъан (Суютий, 1,12). 

Дигер тарафтан, Пейгъамбер Эфендимизнинъ ана-баба тербие- 
синден узакъ олгъанына бакъмадан, ульвий бир ахлякъ узьре етиш- 
меси онынъ пейгъамберлиги делиллеринден бирисидир. 

Онынъетимоларакъетишмесининъбаш кьа бирикметидекьаль- 
бининъ даа индже ве дуйгъулы алгъа кельмеси ве ялынъыз Аллахкъа 
тевеккюль этюв дереджесине иришмесидир. Фахр-и Кяинат, салла- 
лаху алейхи ве селлем, етимликнинъ ве зайыф олмакънынъ аджджы- 
сыны бутюн шиддетинен дуйгъаны ичюн, аяты бойюнджа эп зайыф 
инсанларнынъ кьорчалайыджысы олгъан. Бир хадисинде: 

«Озь етимини я да башкьасына аит бир етимни кьорчалагъан 
кимсенен мен дженнетте бойле ян-янаша оладжакьмьыз», буюргъан 
ве ишарет пармагъынен орта пармагъыны косьтерген (Муслим, 
«Зухд», 42; бакь. Бухарий, «Эдеб», 24; «Талякъ», 14). 

Бир башкъа икмет де шудыр ки, Аллах Тааля аятнынъ эр деред- 
жесиндеки инсаннынъ Ресулюллах, салляллаху алейхи ве селлемден 
орьнек ала бильмеси ичюн, оны энъ зайыф ал олгъан етимликнен 
аяткьа башлаткъан, чешит мертебелерден кечиререк, девлет реис- 
лигине кьадар юксельткен. 

Эмджеси Эбу Талибнинъ имаеси 



Ресулюллах, салляллаху алейхи ве селлемнинъ дедеси 
Абдульмутталиб вефат этеджеги заман бутюн эвлятларыны топла- 
ды. Оларгъа анджакъ торунына пек яхшы бакьмаларыны васиет 
этти. Зубейирнен Эбу Талиб, Фахр-и Кяинат Эфендимизнинъ бабасы 
Абдуллахнен бир анадан олгъанлары ичюн, кьура чектилер. Къура 
ЭбуТалибге чыкьты. 

Эбу Талиб Пейгъамберимизге нисбәтен эмджелерининъ энъ 
мерхаметлиси ве энъ шефкъатлысы эди (Ибн-и Әсир, «Усудуль-гъабе», 
I, 22). Онынъ бир къач деведен башкъа малы ёкь эди, кьоранта- 
сы исе, чокь балалы эди. Бу фукьареликке бакъмадан, Эбу Талиб 
Къурейшнинъ эфендиси эди. Сёзю динълене, эмирлерине къаршы 
чыкьмай эдилер. Бабасы Абдульмутталиб киби, о да агъызына ички 
кьоймай эди (Халебий, I, 184). 

Эбу Талиб мубарек торуны устюнде титрей, оны озь эвлятларын- 
дан даа чокъ севе эди. Алемлернинъ Эфендисини янына алмагъан- 
дже, юкъламаз, не вакъыт бир ерге кетеджек олса, оны да берабе- 
рине ала эди. 

Пейгьмберимиз, алейхис-саляту вес-селям олмадан, аш ашагъ- 
анларында, тоймай эдилер, лякин онен бирликте ашалгъаны вакъыт, 
тоя, атта ашлары да арта эди. Софрагъа ялынъыз бир кишиге етед- 
жек микъдарда къюлгъан сюттен эвель мубарек етим ичип, даа сонъ 
башкъаларына берильгенде, эписи бу сюттен тойып-тойып иче эди. 
Бу себептен Эбу Талиб аиле азаларына: 

- «Токьтанъыз! Эвлядым кельсин!», - дей эди (Ибн-и Сад, I, 119- 
120, 168). 

Эбу Талибнинъ кьадыны Фатиме хатун сонъ дередже фазилетли 
ве яхшы къальпли бир къадын эди. Фахр-и Кяинат Эфендимиз му- 
сульман олып, Мединеге хиджрет эткен бу мухтерем къадынны, сагъ 
олгъанда барып, зиярет эте, онынъ эвинде къушлукъ юкъусыны юкь- 
лай эди (Ибн-и Сад, VIII, 222). 

Фатиме хатун вефат эткенде, Аллах Ресулининъ козьлеринден 
яшлар акъкъан, «Бугунь анам вефат этти!» буюрып, кольмегини онъа 

кефен эткен, дженазе намазымы къылдырып, кьабринде бир муддет 
узангъан эди. Бу япкъанларынынъ себебини сорагъанларгъа бойле 
джевап берген: 

- «Эбу Талибден сонъ, бу къадын кьадар манъа яхшылыкъ яп- 
къан ич кимсе ёкьтыр! Ахыретте дженнет урбалары киймеси ичюн, 
онъа кольмегимни кефен яптым. Къабирге алышмасы ичюн де, 
онынъ устюне бираз узандым!» 

Ресулюллах, салляллаху алейхи ве селлемнинъ бу кьадар кедер- 
ленгенине тааджип эткенлерге: 

- «0, меним анамдан сонъ, анам эди. Озь балалары ач тургъан- 
да, 0 , эвеля меним кьурсагъымы тойдурыр, сачымны тарар ве гуль 
ягъынен ягълар эди. 0, меним анам эди!», - буюргъан. Сонъра да 
онынъ ичюн бойле дуа эткен: 

«Аллахсанъа магъфирет этсин вехайырнен мукяфатландырсын! 
Аллах санъа рахмет этсин, аначыгъым! Сен меним анамдан сонъра 
анам олдынъ! Озюнъ ач олгъанда, мени тойдурдынъ! Озюнъ киймей, 
мени кийдире эдинъ! Энъ лезетли ашларны манъа къаптырдынъ, 
озюнъни махрум эте эдинъ! Буны да ялынъыз Аллах ризасы ве ахы- 
рет юртуны умютэтип япа эдинъ!» (Хаким, III, 116-117; Хайсемий, IX, 
256-257; Якъубий, II, 14). 

Экинджи Шерх-и Садр 

Пейгъамбер юрегининъ мерхамет, шефкъат ве рахмет- 
нен толдурылмасы 

Эбу Хурейре, радиаллаху анх, Пейгъамбер Эфендимиз, саллял¬ 
лаху алейхи ве селлемден ич кимсенинъ сорап олмагъан шейлерни 
сорамакъ хусусында сонъ дередже джесюр арекет эте эди. Бир кунъ 
Фахр-и Кяинат Эфендимизден: 

- «Я, Ресулюллах! Пейгъамберликнен алякъалы илък коръген 
аляметинъ недир?», - деп сорады. 

Эки джиан сеадет рехбери олгъан Аллах Ресули бойле буюр¬ 
гъан: 

- «Эй, Эбу Хурейре, мадам ки, сорадынъ, айтайым. Мен он яшла- 

рында эдим. Бир куню чёльге чыкъкьан эдим. Башымнынъ устюнден 
кельген бир сестен сескендим. Бир адам башкъасындан сорады: 

- «Бу, омы?». Дигери джевап берди: 

- «Эбет, бу одыр». 

0 замангъа къадар кимседе корьмегеним юзлернен, кимседе 
къаршылашмагъаным рухларнен, ич кимседе корьмегеним урба- 
ларнен къаршыма чыкътылар. Юрип, манъа догъру кельген о эки 
адамдан эр бириси бир элимден тутты, факьаттокьунгъанларыны ис 
этмедим. Бири дигерине: 

- «Айды, оны ерге ятырт!», - деди. 

Мени узатып, ерге ятырттылар, мен ич бир кьыйынлыкь ве зор- 
лукьнен къаршылашмадым. Кене бириси дигерине: 

- «Айды, коксюни ач!», - деди ве о да ачты. Факъат не кьан корь- 
дим, не де бир аджы дуйдым. Онъа кене бойле деди: 

- «Айды, 0 ердеки кин ве аседни чыкьар!» 

О да коксюмден къан пыхтысы киби бир шей чыкъарды. Сонъ 
оны фырлатып атты. 

- «Айды, шимди онынъ ерине шефкъат ве мерхаметерлештир!», 
- деди. Чыкъаргъан шейлери буюклигинде ве кумюшке бенъзеген 
бир шей къойгъанларыны корьдим. Сонъ сагъ аягъымнынъ баш пар- 
магъыны тутып ойнатты ве: 

- «Айды, селяметнен кет!», - деди. 

Мен турып кеткенимде, ичим шефкъат ве мерхаметнен толу эди. 
Ондан сонъра да эп кичиклерге нисбетен шефкъат, буюклерге нисбе- 
тен де мерхамет ис эттим» (Ахмед, V, 139; Хайсемий, VIII, 223). 

Пейгъамберимизнинъ къой бакъувы 

Пейгъамберимиз эмджеси аятта олгъанда ве тиджаретке баш- 
ламадан эвель, бир муддет чобанлыкъ япкъан эди. Бу вазифе ара- 
плар арасында къолай сайылгъан бир зенаат дегиль эди. Шерефли 
ве зенгин инсанларнынъ балалары да япкъан бир иш эди. Айрыджа, 
чобанлыкънен аман-аман бутюн пейгъамберлер мешгъуль олгъан- 
лар. Бунынънен АллахТааля, оларгъа теблигъ вазифесини бермеден 

эвель, идареджиликте керек олгъан бир такьым хусусиетлер кьазан- 
дыргъан. 

Ресулюллах, салляллаху алейхи ве селлем, бир кунь: 

- «АллахТааля ёллагъан эр бир пейгъамбер къой бакькьандыр», 

- буюргъан. Бунъа коре сахабилер: 

- «Сен де къой бакьтынъмы, я, Ресулюллах?», - деп сорадылар. 
Сервер-и Алем, салляллаху алейхи ве селлем, Эфендимиз: 

- «Эбет, уджрет кьаршылыгъында халкънынъ къойларыны отла- 
та эдим», - деди. (Бухарий, «Иджаре», 2, «Энбия», 29; Ибн-и Мадже, 
«Тиджарет», 5). 


Эмджелеринен берабер ёлджулыкълары 

Пейгъамберимиз он эки яшында олгъанда, ильк оларакь, эм- 
джеси Эбу Талибнен берабер Шамгъа сеяат эткен эди. Экинджи тид¬ 
жарет ёлджулыгъы он алты яшында Йеменге олгъан эди. 

Эбу Талиб Къурейш буюклеринден бир группанен Димешкъкъа 
кеткен эди. Пейгъамбер Эфендимиз де онен берабер эди. Ёлда ра- 
хип Бахиранынъ монастырына якъынлаштылар ве онъа якъын бир 
ерде къонакъладылар. Бахира о девирдеки христианларнынъ энъ 
намлы алими эди. 

Бахира, керван келеяткъанда, бир булутнынъ кервандан бир ки- 
шини кольгелендиргенини, терекнинъ кольгесине отургъанларында 
да, терек далларынынъ 0 кишининъ устюне догъруэгильгенини коре. 
Бунъа айретленип, о, кервангъа якъынлашты ве: 

- «Эй, Къурейш джемааты! Мен сиз ичюн аш азырладым. Кичик- 
буюк, къул-урь - эпинъизни бу софрагъа давет этем», - деп айтты. 

Албуки, Бахира даа эвель кельгенлеринде, оларнен меракълан- 
магъан ве янларына кельмеген эди. Кервандакилернинъ эписи со¬ 
фрагъа кельген, ялынъыз Кяинат Эфендиси эшьяларнынъ янында 
къалгъан эди. Бахира кельгенлерге бирер-бирер бакъты, китапла¬ 
рында окъугъан сыфатларны ич бирисинде корьмеди. 

- «Эй, Къурейш! Керванынъызда олып да, бу ерге кельмеген 
кимсе бармы?», - деп сорады. 

- 

Къурейшлилер: 

- «Бахира! Бир баладан башкьа кимсе кьалмады. Арамызда энъ 
генчимиз олгъаны ичюн, оны эшьяларымызнынъ янында кьалдыр- 
дыкъ», - дедилер. 

Бахира: 

- «Оны да чагъырынъыз, бу софрада о да олсун», - деди. 

Мухаммедуль-Эминни кетирип, софра башына отурттылар. Рахип 

оны корер-корьмез, дикъкьатлы-дикькъатлы бакъмагъа ве баштан 
аякькьа сюзмеге башлады. Даа сонъра да, элинден тутып: 

- «Бу, Алемлернинъ Эфендисидир! Бу, Алемлер Раббининъ 
Ресулидир! Аллах оны Алемлерге рахмет оларакь ёллайджакь!», - 
деди. 

Къурейш буюклери онъа: 

- «Буны кьайдан билесинъ?», - деп сорадылар. 

- «Мен онынъвасыфларыны бизгеэндирильген китапта окьудым. 
Сиз якьынлашкьан вакъытта, онъа седжде этмеген не таш, не терек 
кьалды, эписи де седжде эттилер. Бу джансыз шейлер ялынъыз бир 
пейгъамберге седжде этерлер. Мен оны, айрыджа, Пейгъамберлик 
муури иле де таныдым. Бу муурь курек кемиклери арасындадыр», - 
деди. 

Бахира Пейгъамберимизге ве эмджесине базы суаллер берди 
ве алгъан джевапларнынъ бильгилери иле догъру кельгенини корьге- 
нинен, кьанааты къавийлешти. ЭбуТалибге чевирилип: 

- «Торунынъны аман мемлекетинъе алып кьайт! Еудийлернинъ 
онъа зарар бермелеринден сакъын! Валлахи, олар оны корип та¬ 
нысалар, оны ольдюрмеге тырышырлар. Бу бала араплардандыр. 
Албуки, еудийлер келеджек пейгъамбернинъ Исраиль огъулларындан 
олмасыны истейлер. Торунынънынъ ал ве шаны пек буюк оладжакъ», 
- деди. 

Эбу Талиб де рахип Бахиранынътевсиесине уйып, мубаректору- 
ныны аларакъ, аман Меккеге къайтты (Ибн-и Исхакъ, с. 54-55; Ибн-и 
Сад, I, 153-155; Тирмизий, «Менакъиб», 3). 

Хильфуль-фудуль 

Харам айларда япылгъан дженклерге араплар арасында 
«Фиджар дженклери» дейиле эди. Фиджар дженклери дёрт кере ол- 
гъан эди. Къурейш ве Кинане кьабилелеринен Хевазин къабилеси 
арасында олып кечкен дёртюнджи Фиджар дженкинде Пейгъамбер, 
салляллаху алейхи ве селлем де булунгъан эди. 

0, эр заман ялынъыз Хакънынъ, хакьлынынъ ве мазлумнынъ 
янында ер ала эди. Бу муаребеде, йигирми яшларында экенде, эм- 
джелеринен берабер иштирак эткен, факьат ич кимсенинъ кьаныны 
тёкмеген эди. Ялынъыз душман сафларындан атылгъан окьларны 
топлагъан ве эмджелерине берген эди (Ибн-и Хишам, I, 198; Ибн-и 
Сад, I, 126-128). 

Бу дженкген къайткьан сонъ, харам айлардан бириси олгъан 
Зилькаде айында, Йеменли Зубейд кьабилесинден бир адам, сат- 
макъ макъсадынен, Меккеге тиджарет малыны кетирген эди. 
Къурейшнинъ илери кельгенлеринден Ас бин Ваиль бу малны о адам- 
дан сатын алды, анджакь парасыны бермеди. Бу адам Абдуддар, 
Махзум, Джумах, Сехм ве Адий б. Каб огъуллары киби, Меккенинъ 
илери кельген аилелерининъ буюклерине мураджат этип, ярдым эт- 
мелерини истеди. Факъат олар, бу мазлумгъа ярдым этмек ерине, Ас 
бин Ваильни къорчалап, адамны азарладылар. 

Чаресизлик ичинде кьалгъан адам, Къурейшнинъ буюклери 
Кябенинъ чевресинде отургъан бир вакъытта, Эбу Къубейс дагъы- 
на чыкъаракъ, къычыра-къычыра шиир окъуды, огърагъан зулум ве 
хакъсызлыкъны илян этерек, ярдым истеди. Ярдым ичюн биринджи 
арекет эткен зат Пейгъамбер Эфендимизнинъ эмджеси Зубейир 
олды. 0 ве Къурейшнинъ буюклери Абдуллах бин Джуданнынъ эвин- 
де топландылар. 

Абдуллах оларгъа софра азырлады. Сонъра «Ким олса-олсун, 
Меккеде зулумгъа огърагъан кимселернинъ хакъкъыны алгъангъа 
къадар, залымгъа къаршы мазлумны къорчаламакъ» акъкъында ахт- 
лаштылар. Денъизлерде бир къыл парчасыны сылатаджакъ къадар 
сув булунгъандже ве Хира ве Себир дагълары еринде тургъандже, бу 

ахтларына садыкь оладжакьларына емин эттилер. 

Хильфуль-фудуль джемиети, ильк оларакъ, Ас бин Ваильден 
Йеменли адамнынъ хакъкъыны алмакънен арекетке башлады. Даа 
сонъра да Меккеде зулумгъа ве хакьсызлыкькьа огърагъан пек чокь 
кимселерге ярдым элини узатты, адалетни тиклемек ичюн, гъайрет 
этти (Ибн-и Кесир, «Бидае», II, 295-296; Ибн-и Сад, I, 128-129). 

Ресулюллах, салляллаху алейхи ве селлемнинъ джахилие дев- 
ринде бегенип, кьошулгъан бир джемиет бар - бу да «Хильфуль- 
фудульндыр. Чюнки бу джемиет адалет джемиети эди. Зулум ве хакь- 
сызлыкъкьа мани олмакь ичюн къурулгъан эди. Пейгъамберимиз бу 
джемиет акъкъында пейгъамберлик кельген сонъ, бойле буюрды: 

«Абдуллах бин Джуданынъ эвинде эмджелеримнен бирликте 
Хильфуль-фудульде олдым. 0 меджлистен о къадар мемнюн олдым 
ки, онынъ ерине манъа къызыл девелер (арап ичюн дюньяда энъ 
къыйметли шей) берильсе, о къадар севинмез эдим. О анълашмагъа 
шимди чагъырылсам, кене разылыкъ берир эдим» (Ибн-и Кесир, 
«Бидае», II, 295). 


Рахип Настуранынъ тасдикълавы 



Хазрети Пейгъамбер ичинде олгъан тиджарет керваны Шам 
топракъларындан Бусрагъа кельген эди. Салляллаху алейхи ве сел- 
лем Эфендимиз Бусра базарында рахип Настуранынъ монастыры 
якъынларында бир зейтюн тереги астында къонакълады. Настура 
Мейсерени таный эди. Онъа: 

- «Эй, Мейсере! Шу терекнинъ астындаки зат кимдир?», - деп 
сорады. 

Мейсере: 

- «Бу Къурейш къабилесинден бир заттыр!», - деди. 

Рахип: 

- «Козьлеринде азчыкъ къырмызылыкъ бармы?», - деп сорады. 

Мейсере: 

- «Эбет, козьлеринде девамлы къырмызылыкъ ола!», - деди. 

Настура: 

- «Иште, 0 , пейгъамберлернинъ сонъкисидир! Кешке мен онынъ 
пейгъамбероларакь ёлланыладжакьзамангьа етишсем эди!», - деди 
(Ибн-и Сад, I, 130-156; Ибн-и Кесир, «Бидае», II, 297-298). 

Керван Меккеге кьайтмакь ичюн Бусрадан чыкъты. Мейсере, 
сыджакъ шиддетленген вакъытларда, эки мелекнинъ Пейгъамбер 
Эфендимизни кунештен кольгелендиргенини корьди. Нетиджеде, 
олар буюк бир кярнен Меккеге кьайттылар (Ибн-и Сад, I, 130, 156- 
157). 

Хазрети Хатидже иле эвленюви 

Мейсере Шам ёлджулыгъы эснасында корьген алельхусус вакъ- 
иаларны, Пейгъамбер Эфендимизнинъ сурет ве алларыны, къайтып 
кельгенде Хазрети Хатиджеге тефсилятлы бир шекильде анълатты. 
Бунъа коре де, Хатидже валидемиз Алемлернинъ Эфендиси иле эв- 
ленмеге истеди. 

Хазрети Хатидженинъ аркъадашы, Нефисе бинт-и Умеййе, бу эв- 
ленювнинъ насыл олгъаныны бойле анълата: 

«Хатидже бинт-и Хувейлид беджерикли, гъайретли, сагълам та- 
биатлы ве шерефли бир кьадын эди. Къавмининъ эркеклери онъа 
эвленмек ичюн джаныны биле бермеге азыр эдилер. Лякин Хазрети 
Хатидже Фахр-и Кяинат, салляллаху алейхи ве селлем Эфендимизнинъ 
табиаты ве шахсиетини пек бегенген эди. Хазрети Мухаммед, 
алейхи’с-селям, Шам тиджаретинден къайткъандан сонъ, Хатидже 
онынъ эвленмеге истеги олып, олмагъаныны бильмек макъсадынен 
мени онъа ёллады: 

- «Эй, Мухаммед! Сен не ичюн эвленмейсинъ?», - деп сора¬ 
дым. 

- «Маддий имкяным ёкь экенде, насыл эвленейим?», - деди. 

- «Әгер имкянынъ олса, мал, шереф ве гузеллик саиби бир къа- 
дыннен эвленир эдинъми?», - деп сорадым. 

- «Ким бу къадын?», - деп сорады. 

- «Хатидже!», - дедим. 

- «Санъа коре, бу мумкюнми?», - деп сорады. 

- 

- «Буны манъа кьалдыр!», - дедим. 

- «Ойле исе, мен де сенинъ дегенинъни япарым!», - деди. 

Аман кетип, вазиетни Хатиджеге бильдирдим» (Ибн-и Сад, I, 

131). 

Хазрети Хатидже, Нефисе Хатуннынъ муждеси узьре, Ресул-и 
Экрем, салляллаху алейхи ве селлем Эфендимизге эвленмек текли- 
финде булунды. Алемлернинъ Эфендиси бу вазиет акъкьында эмдже- 
си Эбу Талибге хабер берди. Эбу Талиб, Хазрети Хатидженинъ эмдже- 
си Амр бин Эседге кетти ве къудалыкь этти. 

Эбу Талиб ве Хазрети Хатидженинъ эмджеси огълу Варакьа бин 
Невфель къаршылыкълы никяххутбеси окьудылар. Даа сонъра, Амр 
аякькьа турып: 

- «Эй, Къурейш джемааты! Шаат олунъыз ки, мен Хатидже 
бинт-и Хувейлидни Мухаммед бин Абдуллахкьа никяхладым!», - деди 
(Диярбекрий, I, 264; Якьубий, II, 20). 

Ресулюллах, салляллаху алейхи ве селлем, Хазрети Хатиджеге 
мехир оларакъ 20 дане яш деве берди (Ибн-и Хишам, I, 206; Ибн-и 
Әсир, «Усду’ль- гъабе», I, 23). 

Пейгьмберимиз, эвленгенде, 25 яшларында эди. Шерефли кьа- 
дыны Хазрети Хатидже малы ве джаны иле онъа янъы бир кучь мен- 
басы олды. Бахтлы къадын Хазрети Хатидже Пейгъамберимизден он 
беш яш буюк, балалы-чагъалы ве тул бир къадын эди. 

Шерефли бир къорантагъа менсюп олгъан Хазрети Хатиджеге 
юксек ахлякъы себебинден Ислямдан эвель «Афифе» ве «Тахире», 
Ислямдан сонъра да, «Хатиджету’ль-Кубра» дейильген эди (Ибн-и Сад, 
VIII, 14-15.). 

Аллах Ресули, салляллаху алейхи ве селлем, «(Ахыретнинъ) энъ 
хайырлы къадыны Мерьем бинт-и Имрандыр. (Дюньянынъ) энъ хай- 
ырлы къадыны исе, Хатидже бинт-и Хувейлиддир», - деп буюргъан 
(Бухарий, «Менакъибу’ль-Энсар», 20; Муслим, «Фезаилю’с-Сахабе», 
69). 



Ресулюллах, салляллаху алейхи ве селлемнинъ бу эвленювинден 
онынъ нефсаний арзу-истеклерине мейиль берген бир инсан ол- 
магъаны, атта, оларгъа ич де къыймет бермегени анълашыла. Әгер 

айткъанымызнынъ терси олса эди, Аллах Ресули озюнден буюк, тул 
бир къадыннен дегиль, даа яш бир кимсенен эвленир эди. Анджакъ 
Аллахнынъ Ресули эвленеджек къадында яшлыкъ, гузеллик киби фа- 
ний шейлер ерине, шереф, фазилет ве ахлякъ киби ульвий сыфатлар 
арагъан. 


Пейгъамберимизнинъ эвлятлары 

Пейгьмберимиз салляллаху алейхи ве селлем-нинъ Хазрети 
Хатиджеден Къасым, Абдуллах, Зейнеп, Рукъийе, Умму Гульсум ве 
Фатиме дюньягъа кельди. Биринджи огълунынъ Къасым олгъаны ичюн, 
Пейгъамбер Эфендимиз -алейхи-с саляту ве-с селям- ге «Эбуль-Къасым»^ 
лагъабы берильгендир. 

Къасым эки яшында экенде вефат этти. 

Расулюллах -салляллаху алейхи ве селлем-нинъ башкъа огълу 
Абдуллахкъа, Ислям девринде дюньягъа кельгени ичюн, Тайиб ве Тахир 
де деп айтылгъан эди. (Ибн-и Сад, 1,133). О вефат эткенден сонъ, Къурейш 
мушриклеринден Ас бин Ваил, Пейгъамбер Эфендимиз акъкъында: 

«Быракъынъыз оны! О, эбтер, несли девам этмейджек бир адамдыр. 
Ольгенден сонъ, ады анъылмаз. Сиз де артыкъ ондай къуртулур ве раат- 
лыкъкъа къавушырсынъыз,» - деди. 

Бунынъ узерине Аллаху Тааля Кевсер суресини эндирди: 




(Расулим!) Шубесиз, биз санъа Кевсерни'* бердик. Шимди сен 
Раббинъе къуллыкъ эт ве къурбан чал. Шубесиз санъа богъуз эткен, 
асыл сонъу кесик олгъандыр,. (эль-Кевсер, 1-3) (Ибн-и Сад, 111, 7; Вахиди, с. 494). 


3 Эбу-ль Къасым - Къасымнынъ бабасы. Пейгъамберимизнинъ лакъабы. 

4 Кевсернинъ келиме манасы, чокълукъ, пек чокъ шей, эр шейнинъ чокъу демектир. Ке - 

сер келимеси - пейгъамберлик, Къуран, Ислам, хайыр, бахт, шефаат, намаз ве Пейгъ¬ 
амбер Эфендимиз -салляллаху алейхи ее селлем-нинъ муджизелери оларакъ тефсир 
этилъгендир. Сахих риваетлерге коре Кевсер - Хазрети Пейгъамбернинъ дженнеттеки 
хавузыдыр. Къыямет 1 суню бу хавузнынъ янында Хазрети Мухаммеднинъ уммети то- 
планаджакъ. (Бухари, Тефсир, 108) 

- 0^^ 

Аллах Расулининъ огълу кучюк яшта вефат эткен сонъ, Хазрети 
Хатидже -радиаллаху анха-: 

«Эй, Аллахнынъ Ресули! Баламнынъ сюти ташты. Кешке Аллах 
онынъ омюрини, сют деврини тамамлагъангъа къадар узатса эди!» - деди. 
Бунынъ узерине Пейгъамбер -салляллаху алейхи ве селлем-: 

«О сют деврини дженнетте тамамлайджакъ!» буюрды. 

Хазрети Хатидже валидемиз: 

«Я Расуляллах! Шает буны (кесен кес оларакъ) бильсе эдим, бала- 
нынъ олюми Назарымда енгиллешир эди!?» - деди. 

Пейгъмберимиз -салляллаху алейхи ве селлем-: 

«Истесенъ, Аллахкъа дуа этейым де, санъа онынъ сесини эшитти- 
рейш1», - буюрды. 

Анджакъ Хатиджетуль-Кубра -радиаллаху анха-, теслимиет ве са- 
дыкълыкъ васфыны бир даа косьтерип: 

«Ёкъ, я Расулюллах! Мен Аллах ве Расулини тасдикъ этем (инанам),» 
- деди. (Ибн-и Мадже, Дженаиз, 27) 

Аллах Расулининъ дёрт къызы бар эди. Энъ буюклери Хазрети 
Зейнеп эди. О догъулгъанда Пейгъмберимиз -алейхисселям- отуз яшында 
эди. Даа сонъ Хазрети Рукъийе догъулды (Диярбекри, 1,273-274) 

Рукъийеден сонъ Хазрети Умму Гульсюм, ондай сонъ да Хазрети 
Фатиме догъулды. Расулюллах -салляллаху алейхи ве селлем- бу вакъ- 
ытта отуз беш яшында эди ве Кябе янъыдан инша этильмекте эди. (Ибн-и 
Сад, VIII, 19-26) 

Сонъ оларакъ, хиджрий секизинджи йылда Марие валидемизден 
Эфендимизнинъ огълу Ибрахим дюньягъа кельди. Ибрахимге эбе анай- 
лыкъ япкъан Умму Рафининъ къоджасы Эбу Рафий, догъумны Аллах 
Расулине муджделеди. Бу хаберден чокъ севинген Расулюллах -салляллаху 
алейхи ве селлем- онъа бахшышлар берди. Янындакилерге де: 

«Бу гедже бир огълум догъулды, онъа атам Ибрахимнинъ адыны 
бердиЛ!,» - буюрды. (Муслим, Федаил, 62) 

Ибрахим, он еди я да он секиз ай яшагъан сонъ, вефат этти. (Асри 
Чубукъчы, ДИА, «Ибрахим» мд. XXI, 273-274) 

Кябеде акемлик 

Меккеде бир сель кечкен эди. Бу сельден Кябе баягъы зарар 
корьген эди. Бундан себеп, оны тамирлемек ичюн къабилелер омуз- 
омузгъа чалыштылар. 

Кябени темелине къадар йыкъып, янъыдан къурмагъа кьарар 
берильди. Бу сырада бир гемининъ шиддетли фуртунадан Мекке 
якъынларындаки Шуайбе лиманында кьуругъа чарпылып, парчалан- 
гьаны акъкьында хабер кельди. Геми йымшакь тюз таш, кересте ве 
демир киби иншаат мальземелерини кетире эди. Барып, гемидеки 
тахталарны сатын алдылар. Кябени йыкьув ве къурув ишлерини, кьу- 
ра чекип, пайлаштылар. 

Къурейшлилер Кябенинъ озьлерине тюшкен къысмыны йыкъ¬ 
ып, янъыдан япмагъа башлайджакъ олгъанларында, Эбу Вехб бин 
Амр турды ве: 

- «Эй, Къурейш джемааты! Кябенинъ къуруджылыгъына, къа- 
занчларынъызнынъ хелял олмагъаныны къарыштырманъыз! Онъа 
не харам ёлдан къазанылгъан мал, не фаиз парасы, не де бирисин- 
ден хакъсыз оларакъ алынгъан пара къошулмасын!», - деди (Ибн-и 
Хишам, II, 210; Ибн-и Кесир, «Бидае», II, 305). 

Къурейшлилер Кябени йыкъсалар, азапкъа огърайджакъларын- 
дан къоркъкъанлары ичюн, къарарсыз бир алда эдилер.Араплар ара¬ 
сында мевджут олгъан Кябеге нисбетен тазим ве урьмет, Ибрахим 
алейхи’с-селямнынъ шериатындан муафаза этилип кельген бир 
мукъаддес эманет эди. Къурейш джемаатынынъ буюклеринден ол¬ 
гъан Велидбин Мугъире: 

- «Сизинъ Кябени йыкъувдаки гъаенъиз недир? Яхшылыкъмы, 
ёкъса яманлыкьмы?», - деп сорады. 

- «Эльбетте, яхшылыкъ!», - дедилер. 

Велид: 

- «Эй, къавмим! Сиз Кябени йыкъмакънен оны янъыдан къур- 
макъ истемейсинъизми? Аллах Тааля тюзельтиджилерни эляк эт- 
мез!», - деди ве Кябени йыкъмагъа энъ эвель о башлады. Дигерлери 
де онъа уйдылар! (Абдурраззакъ, V, 319). 

- 0^^ 

Кябенинъ диварларыны бир сыра таш, бир сыра да ахшап 
багълама киришлернен оререк, юксельттилер. Пейгъамберимиз да 
Кябенинъ тамиринде эмджеси Аббас иле берабер иштирак этти. 
Сыра Хаджер-и Эсведни ерине къоймагъа кельгенде, эр къабиле 
бу шерефли вазифени озю япмакь истегени ичюн, давалашмагъа 
башлады. Араларында серт тартышмалар ве чекишмелер башла¬ 
ды. Меселе асед ве ихтираскьа чевирильди. Къан тёкюлмесине аз 
кьалды. Абдуддар огъуллары ичи кьан толу бир чанакь кетирдилер, 
ольгенге кьадар дёгюшмек ичюн Адий бин Каб огъуллары иле анъ- 
лашма яптылар ве дженклешмеге авырландылар. Еминлерини къу- 
ветлендирмек ичюн, эллерини къан толу чанакъкъа батырдылар. 
Къурейшлилернинъ бу аллары дёрт я да беш гедже девам этти. 

Ниает, Къурейшлилернинъ энъ къарты олгъан ЭбуУмеййе юксек 
сеснен: 

- «Эй, къавмим! Биз ялынъыз хайыр истемектемиз, яманлыкъ 
истемеймиз. Сиз бу хусуста къызгъанчлыкъ ярышына кирменъиз. 
Быракъынъыз къавгъаны! Мадам ки, бу меселени озьара чеземе- 
дик, Харемнинъ къапысындан ильк киреджек затны арамызда акем 
тайин этейик. Укюмине де разы олайыкъ!», - деп, элинен Месджид-и 
Харамнынъ Бени Шейбе къапысыны косьтерди. 

Ве 0 анда Алемлернинъ Эфендиси Харемниниъ къапысын- 
да корюнди. Эр кесни татлы бир кулюмсеме къаплады. Кельген 
Мухаммеду’ль-Эмин эди. 

Чюнки Пейгъамбер Эфендимиз Къурейшлилер арасында яшагъ- 
андан берли, кечкен эр бир кунь онъа олгъан севгилери, урьмет ве 
сайгъылары даа да арта эди. Атта, бир деве сояджакъ олсалар биле, 
Сервер-и Алем Эфендимизни арай эдилер. Ода, келип, ишлерининъ 
берекети ичюн оларгъа дуа эте эди (Абдурраззакъ, V, 319; Ибн-и 
Кесир, «Бидае», II, 304). 



Бу себептен Къурейшлилер оны корер-корьмез: 

- «Иште, эль-Эмин! Арамызда онынъ акем олмасына разымыз!», 
- дедилер. 

Онъа меселени анълаттылар. 0 да, эр къабиледен бир киши сай¬ 
лады ве устюндеки урбасы н ы ч ыкъары п, ерге серди. Сонъра Хаджер-и 

Эсведни урбасынынъ устюне кьойдырып, сайлагъан адамларнынъ 
эр бирисине бир уджуны туттурды. Мубарек ташны бирликте котер- 
дилер. Пейгъамберимиз де оны озь эллеринен ерине ерлештирди. 
Бойледже, Эфендимиз кьабилелер арасында чыкъаджакъ дженкке 
маниа олды (Ибн-и Хишам, I, 209-214: Абдурраззакъ, V, 319). 

Онынъ бу ферасетли арекети, ахлякьынынъ иришильмейджек 
мукеммеллиги ве бунынъ киби юксек хусусиетлер оны «Султану’ль- 
Энбия» дереджесине юксельтеджек пейгъамберликнинъ даа билин- 
меген аляметлери эди. Бельки Меккеде догъып, буюген Мухаммед 
Мустафа, салляллаху алейхи ве селлемнинъ пейгъамбер оладжагъы 
даа билинмей эди, амма тевхидден айырылмагъан базы юксек де- 
реджели къуллар тарафындан Ахыр заман пейгъамберининъ келед- 
жеги билинмекте ве вакьтынынъ якъынлашкъаны да ис этильмекте 
эди. Къусс бин Саиде бойле къуллардан бириси эди. 


Къусс бин Саиденинъ хитабы 


Къусс бин Саиде Ияд кьабилесининъ буюги олып, Иса алейхи’с- 
селямнынъ дининде олып, бир танърыгъа инангъан, шаир бир ин¬ 
сан эди. Онынъ мешхур Укьаз ярмалыгъында араларында Хазрети 
Пейгъамбер, салляллаху алейхи ве селлем де булунгъан бир джема- 
аткъа япкъан, пейгъамберлер ёлланмасыны анълаткьан шу хитабы 
чокъ ибретлидир: 

«Эй, инсанлар! 

Келинъиз, динъленъиз, акълынъызда тутунъыз; ибрет алынъыз! 

Яшагъан олер, ольген чюрюр, оладжакъ олур. Ягъмур ягъар, от- 
лар осер; балалар догъар, аналарнынъ-бабаларнынъ ерини тутар. 
Сонъра эписи ёкъ олып кетер. Вакъиаларнынъ арды кесильмез, эпи- 
си бир-бирини такъип этер. 

Дикькьат этинъиз, айткъанларыма къулакъ асынъыз! Коктен 
хабер бар, ерде ибрет алынаджакъ шейлер бар! Ер юзю яйылгъан 
бир тёшек, кок юзю юксек бир таван. Йылдызлар юрер, денъизлер 
токътар. Кельген къалмаз, кеткен кельмез. Аджеба, кеткенлер о ерде 
мемнюн олгъанлары ичюн кьалалармы, ёкъса вазиетлери агъырда. 








ХАЗРЕТИ МУХАММЕД МУСТАФА ^ 


юкъугъа далалар? 

Емин этем, Аллахнынъ кьатында бир дин бар ки, шимди кутькен 
динимизден даа севимлидир (Ислям динине ишарет этмекте). 

Ве Аллахнынъ келеджек бир Пейгъамбери бар ки, кельмеси пек 
якьындыр. Онынъ кольгеси башынъыз устюне тюшти. Не гузель о 
кимсе ки, онъа иман этип де, о да онъа хидает эйлесе! Вай о бахт- 
сызгъа ки, онъа исьян ве къаршылыкъ этсин! 

Языкълар олсун омюрлерини гъафлет ичинде кечирген уммет- 
лерге! 

Эй, инсанлар! 

Гъафлеттен сакъынынъ! Эр шей кечиджидир, анджакъ Дженаб-ы 
Хакъ бакьыйдыр. О, бирдир, ортагъы ве ярдымджысы ёкь. 
Табыныладжакь Одыр. О, догъмагъан ве догъурмагъан. 

Эвель келип-кечкенлерде бизлер ичюн ибрет чокътыр. 

Эй, Ияд къабилеси! Къаны бабаларынъыз ве деделеринъиз? 
Къаны донатылгъан сарайлар ве таштан эвлер япкъан Ад ве Семуд? 
Къаны дюньядаки варлыгъына гьурурланып да къавмына «Мен си- 
зинъ энъ буюк Раббинъизим» деген Фираун ве Немруд? 

Бу ер оларны дегирменинде чекти, тоз япты. Кемиклери биле, чю- 
рип дагъылды. Эвлери де йыкъылып, изсиз къалды. Мемлекетлерини 
шимди копеклер шенълендире. Сакъын олар киби гъафлетте олманъ- 
ыз. Оларнынъ ёлуна тюшменъиз. Эр шей фаний, анджакъ Дженаб-ы 
Хакъ бакъыйдыр. 

Олюм озенининъ киреджек ерлери бар, амма чыкъаджакъ ери 
ёкътыр! Кичик-буюк, эр кес кочип кете. Эр кеске олгъан манъа да 
оладжакъ» (Бейхакъий, «Китабу’з-3ухд», II, 264; Ибн-и Кесир, «Бидае», 
II, 234-241; Хейсемий, IX, 418). 

Къусс бин Саиде бу гузель сёзлерни сёйлегенде, пейгъамбер 
Хазрет-и Мухаммед Мустафа, салляллаху алейхи ве селлемнинъ о 
ерде олгъанындан хабери ёкъ эди. Бир муддет сонъ Къусс вефат эт- 
кен. Анджакъ къабилеси, пейгъамберликкельгенде, келип, Аллахнынъ 
Ресулине иман эттилер. 

Ресулюллах, салляллаху алейхи ве селлем оларгъа: 

- «Къусс бин Саиденинъ Укъаз ярмалыгъында, деве устюнде 

«Яшагъан олюр, ольген чюрюр, оладжакь олур!» деп, хутбе окьугъаны 
ич де хатырымдан чыкьмай. Бу хутбени окъуйджакь кимсе бармы?», 
- буюргъан. 

0 хутбени къабилелеринден аман эр кес окьуп оладжагъыны 
сёйледилер. Алемлернинъ Эфендиси бунъа чокь севинген. 

0 ерде олгъан Эбу Бекир, радиаллаху анх, да: 

- «Я, Ресулюллах, о кунь мен де о ерде эдим, сёйлегенлерининъ 
эписи эзберимдедир», - деген ве хутбени башындан сонъуна кьадар 
окьугъан. 

Артындан Иядкьабилесинденбириситурып,КъуссбинСаиденинъ 
шиирлерини окъуды. Бу шиирлерде Пейгъамберимизнинъ сою ол¬ 
гъан Хашим огъулларындан буюк бир пейгъамбернинъ чыкъаджагъы 
ачыкъ айтылгъан эди (Ибн-и Кесир, «Бидае», II, 234-241). 

Ресуль-и Кибрия, салляллаху алейхи ве селлем Эфендимиз, Къусс 
бин Саиде акъкъында бойле буюргъан: 

- «Аллаху Тааля Къусс бин Саидеге рахмет этсин! О, оны къыя- 
мет куню айры бир уммет оларакъ тирильтеджектир!» (Ибн-и Кесир, 
«Бидае», II, 239). 

ПЕЙГЪАМБЕРЛИКНИНЪ ИЛЬК уЧЬ ЙЫЛЫ 


Вахиининъ башланмасы: Садыкъ тюшлер 

Алемлернинъ бар олмасына себепчи олгъан Пейгъамбер 
Эфендимиз, темиз бир генчлик ве ульвий аиле аятынен сергилеген 
мустесна мукеммелликлернинъ артындан кьыркь яшында экенде, 
пейгъамберлик рутбесине наиль олды. Къыркъ яшына алты ай кьал- 
гьанда, иляхий къудрет онъа Меккедеки Хира кьобасыны мукъаддес 
бир мектеп оларакь ачты. 

Гизли джерьян эткен бу талим дерсханесинде китап, дефтер ве 
къалемге ихтиядж дуймадан, Рабби иле озю арасында эбедий сыр 
олгъан дерслерни алды. Вахийге азырланды. 

Бу азырлыкънынъ ильк алты айлыкь саифеси, акьыл черчеве- 
мизге сыгъа бильген джеэти иле «руя-и садыкъа»лар суретинен кече. 
Яни Ресулюллах, салляллаху алейхи ве селлем, гедже не корьсе, о, 
куньдюз айнен керчеклеше эди. Хазрети Айше, радиаллаху анха, 
бойле буюргъан: 

«Небий-и Экрем Эфендимизге кельген вахий юкъуда руя-и салиха 
(садыкъа) шеклинде башлагъан. Корьген эртюшю, саба айдынлыгъы 
киби, ачыкь-айдын керчеклеше эди» (Бухарий, «Беду’ль-Вахий», 3). 

Пейгъамберлик чокь буюк ве агъыр бир вазифе олгъанындан 
себеп, бу вазифеге башламадан эвель Пейгъамбер Эфендимизнинъ 
азырланмасы ичюн Джебраиль алейхи’с-селям, онъа, эвеля, тюшле- 
ринде кельмеге башлады. 

Алкъаме бин Къайстан ривает этильгенине коре, пейгъамбер- 
лерге эндирильген хаберлер, әмир ве ясакълар, башта тюш оларакъ 

бериле эди, даа сонъра да вахий оларакь эндирильди (Ибн-и Кесир, 
«Бидае», III, 55). 

Бу себеп иле пейгъамберлернинъ вахий алув ёлларындан бири- 
си де тюштир. Бунъа Ибрахим алейхи’с-селямнынъ сёзю делильдир, 
ает-и керимеде: 

«Балачыгъым! Тюшюмде сени богъазлагъанымны корем, 
бир тюшюн, не дерсинъ?» («Саффат», 102). 

Бунен берабер, пейгъамберлернинъ козьлери юкълар, къаль- 
плери исе, юкъламаз (Бухарий, «Менакъиб», 24). 

Бунынъ ичюн оларнынъ тюште де вахий алмаларына ич бир ма- 
ниа ёкътыр. 

Хазрети Пейгъамбер, салляллаху алейхи ве селлем, даа сонъра- 
лары садыкътюш акъкъында: 

«(СаАыкъ тюшлер) Пейгъамберликнинъ къыркъ алтысындан би- 
рисидир» деп, буюргъан (Бухарий, «Табир», 26, Муслим, «Руя», 6). 

Керчектен де, бу алты айлыкъ девир йигирми учь йыл пейгъам¬ 
берликнинъ къыркъ алтысындан бирисине мусавийдир. 

Ильк вахий ве вахийнинъ кесилюви (Биринджи йыл) 

Аллахнынъ Ресули, салляллаху алейхи ве селлем, къыркъ яшын- 
да эди. 

Вахийни алмакъ ичюн корьген алты айлыкъ азырлыкъ деври 
биткен эди. 

Мубарек Рамазан айынынъ 17-джи куню эди (Ибн-и Сад, 1, 
194). Ресуль-и Экрем Эфендимиз, адет узьре, Хира къобасында эди. 
Джебраиль, алейхи’с-селям, кельген ве Хазрети Пейгъамберге: 

- «Окъу!», - деген. 

Пейгъамбер Эфендимиз: 

- «Мен окъумагъа бильмейим!», - деген. 

Бундан сонъ Джебраиль Хазрети Пейгъамбер, салляллаху алейхи 
ве селлемни, такъаты кесильгендже сыкъкъан. Ветекрар: 

- «Окъу!», - деген. 

Фахр-и Алем Эфендимиз: 

- «Мен окьумагъа бильмейим!», - деп, джевап берген. 
Джебраиль, алйхисселям, экинджи кере Хазрети Пейгъамберни 

такьаты кесильгендже сыкъкьан. Ветекрар: 

- «Окъу!», - деген. 

Хазрети Пейгъамберни, салляллаху алейхи ве селлем: 

- «Мен окьумагъа бильмейим! (Не окьуйым?)», - деген. 
Джебраиль, алейхи’с-селям, Пейгъамберимизни учюнджи кере 

сыкъкьан сонъ, быракькьан ве онъа иляхий вахийни бильдирген. 
Бойлеликнен: 



«Яраткъан Раббинънинъ адынен окъу! О, инсанны алякъ- 


тан (эмбриондан) яратты. Окъу! Инсангъа бильмегенлери- 
ни бильдирген, къалемнен (язмакъны) огреткен Раббинъ 
энъ буюк керем саибидир» («Алякь», 1-5) иляхий әмир иле Аллах 
Ресулининъ шахсында бутюн инсанлыкъкьа Раббининъ энъ буюк 
лютфу олгъан Къуран-ы Керим энмеге башлагъан. 

Хазрети Пейгъамбер, салляллаху алейхи ве селлем, сема къа- 
пыларындан ер юзюне рахмет ве шифа оларакъ энмеге башлагъ¬ 
ан Къуран-ы Мубинден ильк оларакъ бу ает-и керимелерни айдын- 
латкъан эди. Джебраиль алейхи’с-селям, айырылып кеткенинен, 
Пейгъамберимиз, юреги титреп, эвге кьайта ве Хазрети Хатидженинъ 
янына келип: 

- «Мени сарып ортюнъиз, мени сарып ортюнъиз!», - деп, айта. 
Бир муддет раатлангъандан сонъ, олып кечкен бу алны инсанлыкъ- 
къа нумюне олгъан Хатидже-и Кубра анамызгъа анълатты. Эндишели 
шекильде: 

- «Я, Хатидже! Шимди манъа ким инаныр?», - деди. 

О мубарек рефикьа Пейгъамбер Эфендимизге: 

- «Аллахкьа емин этем ки, Аллах, джелле джелялюху, ич бир 

вакьыт сени утандырмаз, чюнки сен акьрабанъны имае этесинъ. 
Озь ишини япмагъа аджиз олгъанларгъа ярдым этесинъ. Фукъареге 
инфакь этесинъ, кимсенинъ япамайджагъы къадар эйиликлер япа- 
сынъ. Мусафирге икрам этесинъ. Хакъ ёлунда мейдангъа кельген 
адиселерде (халкъкъа) ярдым этесинъ. Эй, Аллахнынъ эльчиси! Сени 
мен къабулэтип,тасдикъэтем. БуАллахёлунаэвельмени даветэт!», - 
деп, оны ильктасдикъ этти ве онъа ильк дестек берген кимсе олды. 

Яни Хазрети Хатидженинъ арекетлери онъа: 

- «Хайыр анджакъ хайыр кетире! Ихсаннынъ къаршылыгъы их- 
сандан башкъа не ола биле!», - дей эди. 

Бойледже о, Ресулюллах, салляллаху алейхи ве селлемнинъ тер- 
темиз кечкен аятыны айдын истикъбалнынъ муждеджиси ве себеп- 
чиси оларакъ дегерлендирген эди. Бу акъта Дженаб-ы Хакъ буюра: 




«Яхшылыкънынъ къаршылыгъы яхшылыкътан башкъа 
бир шей олурмы?» («Рахман», 60). 

Бундан сонъра Хазрети Хатидже, радиаллаху анха, Ресуль-и 
Экрем, салляллаху алейхи ве селлемнен эмджесининъогълу Варакъа 
бин Невфельге кеттилер. 

Варакъа бин Невфель о джахилие девринде путкъа тапмагъан 
алчакъгонъюлли бир христиан эди. Ибранидже бильген, Инджильден 
язылар яза эди. Баягъы къартайгъанындан себеп козьлери корьмей 
эди. Хазрети Хатидже онъа: 

- «Эй, эмджемнинъ огълу! Динъле, бакъ, къардашынънынъ огълу 
нелер сёйлей?», - дей. 



Бунъа джевап оларакъ Варакъа меракънен: 

- «Не бар экен, къардашымнынъ огълу?», - деп сорагъанда, 
Ресулюллах, салляллаху алейхи ве селлем, корьген шейлер акъкъын- 
да онъа хабер бере. 

Анълатылгъан шейлерден ахыр заманнынъ энъ юдже акъикъа- 
тыны къаврагъан Варакъанынъ юзю башта кулюмсеп парылдады, 
сонъра терен тюшюнджелерге даларакъ, сакинледи ве: 

- «Бу корьгенинъ, Аллах Таалянынъ Мусагъа ёллагъан Намус-и 
Экбердир (Джебраильдир). Ах, кешке сенинъ давет куньлеринъде 
генч олса эдим! Къавминъ сени юртунъдан чыкьараджагъы вакьыт, 
кешке аятта олса эдим!», - дей. 

Аллах Ресули, салляллаху алейхи ве селлем айретнен: 

- «Олар мени юртумдан чыкъараджакьлармы?», - деп сорады. 
Ода: 

- «Эбет! Чюнки кетиргенинъ киби бир дин кетирген эр пейгъам- 
бер душманлыкькьа огърап, юртундан чыкьарылды. Әгер сенинъ да¬ 
вет куньлеринъе етишсем, санъа чокъ ярдымым олур», - джевабыны 
берди. 

Бу субеттен чокъ кечмеден, Варакъа вефат этти. Вахий де бир 
муддет кесильди, кельмеди (Бухарий, “Беду’ль-вахий”, 1; “Энбия”, 21; 
“Тефсир”, 96; Муслим, “Иман”, 252). 


Аллах Тааля даа сонъра назиль эткен аетлерде, Ресулине хитап 
этип, бойле буюра: 


'' У" Л ^ ^ Л 

г.1_И ^ вЫлл- ^ 




«Иште, бойледже, санъа эмиримизнен Къуранны вахий эт- 
тик. Сен китап недир, иман недир, бильмез эдинъ. Анджакъ, 
биз оны къулларымыздан истегенимизни онен догъру ёлгъа 
ириштиргенимиз бир нур яптыкъ. Шубесиз, сен догъру ёлны 
косьтересинъ» («Шура», 52). 


.вДл; ^ 3 3 ^ 1 . 1 ^ 3 ^ 


«Биз Нухкъа ве ондан сонъки пегъамберлерге вахий этке- 
нимиз киби, санъа да вахий эттик» («Ниса», 163). 

Ресулюллах, салляллаху алейхи ве селлемге кельген ильк вахий- 
нинъ ильк сёзю «Окъу!» олмасы мунасебетинен буны эхл-и ал ве эхл-и 
къальб (ал ве гонъюль адамлары - софулар) бойле тефсир эткенлер: 

«Окьу! Эр шейни окьу! Аллахнынъ китабымы окьу! Аллахнынъ 
аетлерини окъу! Кяинат китабымы окъу! Даима окъу! Аллахмымъ ает- 
лерими окъу! Кяимат китабымы окьу! Даима окьу! Хидаетке иришмек, 
янълыш ёлдан узакълашмакъ ичюн окъу! Иманыньны бутюнлештир- 
мек ичюн окьу! Аллах адынен окьу! Яраткъан Раббининь адынен 
окъу! Инсанны къуруяткъан кьан томарындан яраткъан, лякин онъа 
эр шейни окьумакь, айдынлатмакъ, анъламакь ве анълагъаныны 
яшатмакъ имкяныны берген юдже Раббинъ адынен окьу! Инсангъа 
окьув ниетини эдие этип, энь буюк лютуфны косьтерген Аллахнынъ 
адынен окьу! Огренмек ичюн окьу! Кьудрет къалемининь бу алем- 
ге сызгъан эр сатырыны окьу! Инсангъа бильмегенини огреткен 
Аллахнынъ адынен окъу!» 

Бу себептен Мевляна Хазретлери дюньявий китапларны окьув 
деври ичюн «хам эдим», кяинатнынъ эсрарыны окьув деври ичюн 
«пиштим», иляхий эсрарнынь якьыджылыгъындан кьаврулма деври 
ичюн де «яндым» ифаделерини кьулланаракь, кечирген маневий ба- 
самакьларны ифаде эткен. 

Аеттеки «окьу» эмири чокь муимдир. Анджакъ, онынъ Аллахнынъ 
адынен олмасы да айны дереджеде эмиет ташымакьта ве «окьу» 
эмиринетаби оларакь насыл оладжагъыны бильдирмектедир. 

Ильк энген бу ает-и керимелерден шу нетиджелерни чыкьар- 
макь мумкюн: 

- Эр ишке Аллахнынъ адынен башламалы. 

- Кьан томарындан яратылгъан ве энь гузель шекильни алгъан 
инсан аджиз олгъаныны ич бир вакъыт унутмамалы. 

«Къалемнен язы язмакъны ве инсангъа бильмегенини 
огреткен» («Алякъ», 4-5) аетлеринде заманымызда инсаннынъ биль- 
ген эр шейи Дженаб-ы Хакь тарафындан огретильгенине ишарет 
этильмекте. 

- Бу себептен Раббимизнинъ юджелигини даима хатырамызда 
тутмалымыз, ич бир вакъыт Онъа къаршы исьянкяр олмамалымыз. 

Ильк вахийден сонъра Аллахнынъ Ресулининъ арды-сыра келед- 
жек олгъан дигер вахийлерге эйидже азыр олмасы ичюн, вахий бир 
муддет кесильди. Чюнки вахийнинъ анълашылмасы о къадар буюк 
бир вазифе эди ки, оны къолайлыкънен устюне алмакьнынъ имкяны 
ёкь эди. Бу себептен Дженаб-ы Хакъ: 




«Догьрусы, биз санъа (ташынмасы) агъыр бир сёз вахий 
этеджекмиз», - деп буюра («Музземмиль», 5). 

Бу себепнен Аллахнынъ Ресули (с. а. в. ) садыкъ руяларнынъ 
артындан бирден бирге вахий мелегини кьаршысында корьгенде, 
шашты. Хазрети Хатидженинъ теселли бермеси ве Варакъанынъ да 
догърултмасынен гонълюне раатлыкъ кельген эди. 

Артыкъ 0 , вахийнинъ янъыдан башламасыны сабырсызлыкънен 
арзу эте эди. Вакъты-вакътынен ильк вахий кельген Хира дагъына 
чыкъа, беклей эди. 

Бу вахий кельмеген куньлерде онъа теселли берген ялынъыз 
Хазрети Хатидже олды. Бунынъ ичюндир ки, Хазрети Пейгъамбер, 
салляллаху алейхи ве селлем, онынъ рухий теренлик, инджелик ве зе- 
рафетини ич бир заман унутмады. Хазрети Хатидженинъ вефатындан 
сонъра бир къурбан кесиледжек олса, бир къысмыны онынъ акъра- 
баларына ёллар эди. 0, Пейгъамберимизнинъ унутылмаз буюк бир 
хатырасы эди. 

Ресулюллахнынъ аяты олып кечкен пейгъамберлерге биле на- 
сип олмагъан, хаял биле этильмеген шереф теджеллилери иле толу- 
дыр. Аллах, джелле джелялюху, «Хабибим» деп, тек онъа хитап этти. 
Мирадж пейгъамберлер арасында ялынъыз онъа насип олды. 

Онынъ руханиети, Месджид-и Акъсада бутюн пейгъамберлерге 
имамлыгъынен сабит олды. Муса, алейхи’с-селямдаки сыры 

онда 9 ? 0 ^^ фи» оларакъ теджелли этти. 

Аллахкъа къавушмакъ аны олгъан намаз умметке кичик бир 
мирадж оларакъ икрам этильди. Айрыджа намаз башта элли вакъыт 
оларакъ әмир этильген эди. Ресулюллах, салляллаху алейхи ве сел- 

лемнинъ ялварувы нетиджесинде намаз уммет-и Мухаммедге беш 
вакьыт оларакъ фарз кьылынды. 

Етим ве уммий олгъан (окьуп язмагъа бильмеген) Пейгъам- 
беримиз ич бир кимседен илим огренмеген алда бутюн инсанлар- 
гъа рехбер, гизлиликалемининъакъикъатларынатерджиман веХакь 
мектебининъ оджасы оларакъ кельди. Зия Паша дегени киби: 

Бир мектепке олды ки мудавим, 

Аллах эди затына муаллим. 

Хазрети Муса бир такъым укюмлер кетирген эди. Хазрети Давуд 
Аллахкъа дуа эйлемек ве гузель макьамынен сайланды. Хазрети Иса 
инсанларгъа джумертлик ахлякъыны ве дюньяда зухд ичинде яша- 
макьны огретмек ичюн ёллангъан эди. Ислям пейгъамбери Хазрети 
Мухаммед Мустафа, салляллаху алейхи ве селлем исе, буларнынъ 
эписини кетирди. Укюмлер кетирди. Нефсини темизлеп, айдынлыкь 
бир къальб-и селим ве бир къальб-и муниб иле Аллахкъа дуа этмекни 
огретти. Энъ гузелъ ахлякъны огретти ве яшайышнен бу ахлякъкъа 
нумюне олды. Дюнъянынъ алдатыджы эгленджилерине алданма- 
макъны тевсие этти. Къыскъасы, бутюн пейгъамберлернинъ әмир 
ве вазифелерини шахсиетинде, излеринде ве амеллеринде топлады. 
Сой ве әдеп юджелиги, гузеллик ве кемал сеадети, эписи онда то- 
плангъан эди. 

Шубесиз, онынъ къыркъ яшына кирмеси, инсанлыкъ тарихы- 
нынъ денъишюв нокъталарындан бириси олды. 

0, къыркъ йыл къою джаилъ джемиет ичинде яшады. Ортагъа 
къояджакъ мукеммелликлернинъ чокъусы халкъынынъ даа эвелъ 
билъмеген шейлери эди. Девлет адамы, ваазджы, хатип оларакъ ич 
билинмей эди. Буюк бир сераскер олгъанындан сёз этмек анда тур- 
сун, сырадаки адий бир аскер оларакъ да билинмей эди. 

Кечкен миллетлернинъ ве пейгъамберлернинъ тарихыны, къыя- 
мет кунюни, дженнет ве джехеннемни анълаткъаны дуюлмай эди. 
Ялынъыз озъ шахсына аит юксек бир аятнынъ ве юксек бир ахлякъ- 
нынъ ичинде яшай эди. Лякин иляхий бир әмир иле Хира къобасын- 
дан къайткъанынен о, бутюнлей денъишкен эди. 

Вахийнинъ текрар башланувы 

- 

Фетрет-и вахий алты ай девам этти. 

Аллах Ресули, салляллаху алейхи ве селлем, вахийнинъ текрар 
башланувыны бойле анълаткьан: 

«Мен (бир кунь) кеткенимде, бирден коктен бир сес эшиттим. 
Башымны кетердим. Бир де бакьтым ки, Хирада манъа кельген ме- 
лек (Джебраиль), кокнен ер арасында бир курсий устюнде отургъан. 
Пекзияде къоркътым. (Эвиме) къайттым: 

«Мени ортюнъиз, мени ортюнъиз!», - дедим. 

(Мен, устюм ортюли бир алда экенде, Джебраиль, алейхи’с- 
селям, кельди) Аллах Тааля (онынъ вастасынен манъа): 




«Эй, ортюсине сарылгъан (Пейгъамбер)! Тур да, тенбиеле! 
Раббинъни юджельт! (Яни онынъ юджелигини текбирнен сёй- 
ле ве эр кеске бильдир!)Урбанъны темизле! (Яни тышынъы 
ве ичинъни темиз тут; гузель ахлякънен ахлякълан!) Ярамай 
шейлерден узакъ тур! («Муддессир», 1-5) аетлерини эндирди. 

Бунъдан сонъра вахий бир даа кесильмеди» (Бухарий, «Тефсир», 
74/4, 5; Муслим, «Иман», 255-258). 

Аллах Тааля буюра: 




«Ант олсун ки. Биз, тюшюнип ибрет алсынлар деп, олар 
ичюн вахийни бир-бирисиннъ артындан етиштирдик (яни ва- 
хийни аралыкъсыз ёлладыкъ)» («Къасас», 51). 

Вахийнинъ аралыкъсыз девам этмеси де Къуран-ы Керимнинъ 
иджазындандыр. Чюнки бутюн инсанларнынъ бир арагъа келип ве 
ярдымгъа чагъыра биледжеклери эр кесни чагъырып, бир аети- 
ни биле мейдангъа кетиремейджеклери ульвийликтеки аетлернинъ 
Аллах Ресули, салляллаху алейхи ве селлемге бир-бирисининъ артын¬ 
дан энмеси Къуран-ы Керимнинъ вахийге таянгъанынынъ буюк де- 
лилидир. Бу, онъа ич бир шекильде инсанларнынъ киришмесининъ 
мумкюн олмагъанынынъ энъ ачыкъ бир делилидир. 

- 

Башкъа тарафтан, бинъ бир чалышма ве гъайрет нетиджесинде 
азырлангъан энъ уфакь шиир китабы биле бир чокь нукьсанлыкь- 
ларнен мейдангъа кельгени бир акъикъаттыр. Анджакъ, иляхий ва- 
хийде бойле бир хусусиет ёкътыр, о, ильк шеклинен эбедиен сакъ- 
ланып къала. Иляхий вахий сайысыз муджизелерни ичине алгъан 
ве бутюн инсанлыкъ нукъсанлыкьларындан темиз бир сёз оларакь 
лютуф этильген. Бу да Къуран-ы Керимнинъ хакь ве юдже олгъаныны 
косьтермек ичюн етерлидир. 

«Муддессир» суресининъ энмеге башламасындан сонъ, Аллах 
Ресули, салляллаху алейхи ве селлем, раатланмакъ ичюн яткъан 
еринден аман турды. Хазрети Хатидже валидемиз, радиаллаху анха, 
не олгъаныны анъламагъаны ичюн тааджипленди ве: 

- «Не ичюн турдынъ, раатланмадынъ?», - деп,сорады. 

Аллах Ресули, салляллаху алейхи ве селлем де: 

- «Энди раатланма вакъты кечти!», - деп, буюрды ве янъы кель- 
ген вахийни бильдирди. 

Джебраиль алейхи’с-селям, вахий кельген ильк куньлерде 
Пейгъамбер Эфендимизге абдест алмакъны ве намаз къылмакьны 
огретти. Аллах Тааля Ресулининъ гонълюне хош келеджек бир ибадет- 
ни әмир этмекнен оны севиндирген ве юзюни кульдюргендир. 

Алемлернинъ Эфендиси буюк бир севинч ичинде эвине къайт- 
ты. Аллахнынъ онъа кельген буюк икрамы акькьында рефикъасына 
хабер берди ве онъа да абдест ве намаз къылмакьны огретти (Ибн 
Исхакь, с. 117 ; Ибн Хишам, I, 262-263). 

ПЕЙГЪАМБЕРЛИКНИНЪ 4 СЕНЕСИ 


Әмир этильген шейни анълат! 


Учьйылдевам эткен гизлилик девринден сонъ, яни пейгъамбер- 
ликнинъ 4-джи йылында, АллахТааля бойле буюрды: 




«(Эй, Ресулим! Артыкъ) санъа әмир этильгенни ачыкъ 
сёйле! Мушриклерден юзь чевир. Сени мыскъыллагъанлар- 
гьа нисбетен Биз санъа етермиз!» («Хиджр», 94-95). 

Бу ает-и керимеде теблигънинъ артыкъ ачыкътан япылмасы 
әмир этильген эди. 

Бир башкъа ает-и керимеде бу хусус даа ачыкъ, атта тенбиелей- 
иджи махиетте, бойле ифаде әтиле: 




«Эй, Ресуль! Санъа эндирильгенни теблигъ эт! Әгер буны 
япмасанъ, пейгъамберлигинъни япмагъан олурсынъ! Аллах 
сени инсанлардан къорчалайджакътыр. Шубесиз ки, Аллах 
кяфир топлулыгъыны хидаетке, догъру ёлгъа ириштирмез» 

(«Маиде», 67). 


Артыкъ Аллах Ресули, салляллаху алейхи ве селлем, Аллах 
Таалянынъ буюргъаны киби: 

«Де ки: «Эй, инсанлар! Акъикъатен, мен эпинъизге коклер- 
нинъ ве ернинъ саиби олгъан Аллахтан кельген Онынъ эльчи- 
сийим. Ондан башкъа танъры ёкътыр, О, тирильте ве ольдю- 
ре. Ойле исе, Аллахкъа ве уммий пейгъамбер олгъан Ресулине 
- ки о, Аллахкъа ве онынъ сёзлерине инаныр - иман этинъ ве 
онъа уйынъыз ки, догъру ёлны тапарсынъыз» («Араф», 158) 
деп, инсанларны ачыкътан-ачыкь Ислямгъа давет этмеге башлайд- 
жакъ эди. 

Лякин Пейгъамбер бу ишке не ерден ве насыл башлайджагъы- 
ны бильмей тургъанда, башкъа бир вахий кельди: 


0-^0 ^ 

«(Эвель) энъ якъын акърабанъны тенбиеле. Санъа уйгъан 
муминлерге (мерхамет) къанатынъны кер. Әгер санъа къар- 
шы кельселер, де ки: «Мен сизинъ япкъанларынъыздан, ич 
шубесиз ки, узакъым». Сен О буюк ве бол мерхамет саибине 
ишанып таян. О (гедже намазгъа) тургъан заманынъда, сени 
коре» («Шуара», 214-218). 


Хазрети Пейгъамбер, салляллаху алейхи ве селлем, иляхий әмир 
керек эткени киби, эвель якъын акърабаларыны давет этти. Оларгъа 
икрам этти. Сонъ да бойле сёйледи: 

«Эй, Абдульмутталиб огъуллары! Мен сизге дюньянынъ ве ахыре- 
тинъ энъ хайырлы динини кетирдим. Манъа Къуран вахий олды ки, 
0 Къураннен сизни ве онынъ етишкени эр кесни тенбиелемек ичюн. 

Манъа бу иште ким ярдым этеджек?» 

Бу сёзлерге ич кимсе эмиет бермеди. Эр кес сусты. 0 заман даа 
кичик бала олгъан, анджакь иман кьафилесинде биринджилер олма 
шерефине наиль олгъан Хазрети Али турып: 

«Эй, Аллахынъ Ресули! Санъа мен ярдымджы олурым!» - деди. 

0 ерде олгъанларнынъ мыскъыллайыджы кулюмсемелери къар- 
шысында Аллах Ресули джиханны айдынлаткьан кулюмсемесинен 
Хазрети Алиге айланып, онынъ башыны сыйпады (Ахмед, I, 111, 
159; Хейсемий, VIII, 302-303). 

Аллах Ресули, салляллаху алейхи ве селлемнинъ ильк япкъан да- 
ветини 0 сырада бир бала олгъан Хазрети Алиден башкьа ич бир 
кимсе къабул этмеди. 

Даветке энъ якъынларындан башламасы әмир этильген 
Пейгъамберимиз, бир кунь Сафа тёпесине чыкъаракъ, Къурейш къа- 
билесине сесленди. Олар да бу сесленювге джевап оларакъ Сафа тё- 
песи әтрафына топландылар. Ресулюллах, салляллаху алейхи ве сел- 
лем, юксек бир къаянынъ устюнден оларгъа бойле хитап әтти: 

«Эй, Къурейш джемааты! Мен сизге шудагьынъәтегинде я да шу 
вадийде душман атлары бар, сизге тезден уджюм этеджек, малынъ- 
ызны әлинъизден аладжакъ, десем, манъа инаныр эдинъизми?». 

Олар да, ич тюшюнмеден: 

«Эбет, инанырмыз! Чюнки шимдигедже сенинъ ич ялан сёз сёй- 
легенинъни эшитмедик!» - дедилер. 

0 ерге кельген эр кеснинъ тасдикъини алгъан Аллах Ресули, сал¬ 
ляллаху алейхи ве селлем, оларгъа шу иляхий акъикъатны бильдир- 
ди: 

«0 алда, мен шимди сизге алдынъызда шиддетли бир азап куню 
олгъанындан, Аллахкъа инанмагъанларнынъ о аджджы азапкъа огъ- 
райджакъларындан хабер берем. Мен сизни о агъыр азаптан къур- 
тармакъ ичюн ёлланылдым. 

- Эй, Къурейшлилер! Меним алым душман корьген бир киши- 
нинъ къорантасына зарар береджекдеп, кьоркькьан, оларгъа хабер 
этмек ичюн чапкъан бир кишининъ алы кибидир. 

Эй, Къурейш джемааты! Сиз юкъугъа далгъанынъыз киби олед- 

жексинъиз. Юкьудан уянгъан киби тириледжексинъиз. Къабирден 
турып, Аллахнынъ огюне барып, дюньяда япкьан эр арекетинъиз 
ичюн эсап береджегинъиз акъикъаттыр. Сонъунда хайыр ишлернинъ 
ве ибадетлеринъизнинъ мукяфатыны, яман ишлернинъ де джезасы- 
ны ве шиддетли азабыны кореджексинъиз! Мукяфат - эбедий джен- 
нет; джезалар да - девамлы джехеннемдир» (Бухарий, «Тефсир», 26; 
Ахмед, 1, 281-307; Ибн-и Сад, 1, 200). 

0 ерде олгъанлардан Аллах Ресули, салляллаху алейхи ве селлем- 
нинъ бу сёзюне къаршы чыкькьан адам корюнмеди, лякин эмджеси 
Эбу Аехеб: 

«Айды шу! Эллеринъ къурусын! Бизни бу ерге бунынъ ичюн чагъ- 
ырдынъмы?», - деп, къаба ве ярашмагъан сёзлер къулланды, акьа- 
ретинен буюк пейгъамбернинъ къальбини къырды. 

Эбу Лехебнинъ бу арекети акъкъында «Теббет» суреси энди: 


1 ■ ^ I ОО ЮЬл 4^ ^ 3 ‘ ■ ^ Сч-Д 

«Эбу Лехебнинъ эки эли къурусын! Къуруды да. Малы ве 
къазангъанлары онъа файда бермеди. О алевли бир атеште 
янаджакъ. Одун ташыйыджы оларакъ, бойнунда хурма ли- 
финден букюльген бир йип олгъан алда къадыны да (атешке 
киреджек)» («Теббет», 1-5) (Бухарий, «Тефсир», 26/2; 34/2; 111/1, 2; 
Муслим, «Иман», 355). 

Аетте Эбу Лехебнинъ къадыны да анъыла. Чюнки о да, къоджасы 
киби, Аллах Ресули, салляллаху алейхи ве селлемге пек чокъ эзиетлер 
берген, кечеджек ёлларына тикенлер ташлагъан эди. 

Ресулюллах, салляллаху алейхи ве селлемнинъ гъайретлери 
нетиджесинде алалары Хазрети Сафие ве Хазрети Атике, Хазрети 
Аббаснынъ азатлы къулу Эбу Рафи, Эбу Зерр ве къардашы Амр бин 
Абесе мусульман олдылар. 

Фахр-ы Кяинат Эфендимиз бундан сонъ инсанларны Ислямгъа 
давет этмеге девам этти. Аджылыкъ мевсиминде Укъаз, Медженне, 
Зульмеджаз киби ярмалыкъларда, инсанлар топлу олгъан вакъыт- 

ларда оларнынъ янларына барып, раст кетирген эр кеске, эфенди- 
ыргъат, зайыф-кьуветли, зенгин-фукъаре демеден, Ислямны теблигъ 
эте, оларны Аллахнынъ бирлигине иман этмеге давет ве тешвикъ эте 
эди (Ибн-и Сад, I, 216-217). 

Пейгъамберликнинъ бу девринде энген аетлер, умумиетнен, 
къыяметнинъ дехшетинден хабер бере эди: 


вД_л 1_рд 


«Раббинънинъ азабы мытлакъа юзь береджек. Онъа ма- 
ниа оладжакъ ич бир шей ёкъ. О кунь кок салланып сарсылыр. 
Дагълар еринден юрип кетер. О кунь яланлагъанларнынъ вай 
алына! Олар кирген сапыкълыкълары ичинде ойнап тургъан- 
лар. О кунь джехеннем атешине итекленип атылырлар да, 
«Иште, яланлап тургъанынъыз атеш будыр!» («Тур», 7-14). 

Ресул-и Экрем Эфендимиз, салляллаху алейхи ве селлемнинъ 
пейгъамберлигини илян этмеси ве даветке ачыкьтан башламасын- 
дан сонъ мушриклер ве путларнынъ алейхинде ает-и керимелер на- 
зиль олмагъа башлады: 


' у ' ' •'о Г ■'до',"» У.у 


«Сиз ве Аллахтан гъайры табынгъанынъыз шейлер дже¬ 
хеннем якъарлыгьыдыр, сиз о ерге киреджексинъиз» («Энбия», 
98). 


0 ^ 4-^11л)! 1<Ф1 1)11<Ф1 ^ 


«Де ки: «Мен де, анджакъ сиз киби бир инсаным. Манъа 
иляхынъыз тек бир илях олгьаны вахий әтиле. Артыкъ Онъа 
ёнелинъ, Ондан магьфирет истенъиз. Вай, ортакъ къошкъан- 

ларнынъ алына!» («Фуссылет», 6). 

Пейгъамберимиз мушриклертабынгъан путларны айыпламагъа 
башлагъан, имансызлыкъ ве шашкьынлыкъ ичинде олип кеткен ата¬ 
лары янълыш ёлда олгъаныны сёйлеген вакьыт, Къурейш мушрикле- 
ри Пейгъамбер Эфендимизни ред ве инкяр эттилер. Онъа къаршы 
душманлыкъ этмек хусусында бирлештилер. Анджакъ, Эбу Талиб 
Аллах Ресулини къорчаламагъа девам эткени ичюн онъа ич бир шей 
япамадылар (Ибн-и Сад, I, 199). 

Эбу Джехиль, Эбу Аехеб, Велид бин Мугъире, Умеййе бин Халеф, 
Ас бин Ваиль, Надр бин Харис, Укьбе бин Эби Муайт, Утбе бин Рабиа 
киби къою мушриклер Пейгъамберимизге къаршы душманлыкъта 
ашыры кетип, эбедий зиянгъа тюштилер ве бахтсыз олдылар. 

Ресулюллах, салляллаху алейхи ве селлемнинъ эр тюрлю маниа- 
ларгъа бакъмадан, Ислямны теблигъ этмеси мушриклерни чокъ ра- 
атсызлай эди. Мусульманларгъа уджюм этмеге башладылар. Чюнки 
янъы кельген дин оларнынъ менфаатларына зарар кетире эди. Аман 
Эбу Талибге чапып кельдилер. Вазиетни анълатып, торунына маниа 
олмасыны риджа эттилер. Эбу Талиб оларны незакетнен къаршыла- 
ды. Хазрети Пейгъамберге де ич бир шей сёйлемеди. 

Бойледже, ич бир шейнинъ денъишмегенини корьген мушри¬ 
клер текрар Эбу Талибге кельдилер ве: 

«Эй, Эбу Талиб! Артыкъ сабырларымыз къалмады! 
Къардашынънынъ огълу бизим динимизни ве иляхларымызны яман- 
лай. Бизни де ахмакълыкъта къабаатлай. Әгер торунынъ шу япкъан 
ишлеринден вазгечмесе, эм санъа, эм торунынъа къаршы чыкъад- 
жакъмыз. Я оны бу иштен вазгечир, я да оны къорчаламакътан ваз- 
геч! Биз онынъ чаресини озюмиз бакъармыз!» - дедилер. 

Эбу Талиб бу сёзлерни динълегенден сонъ, Аллах Ресули, саллял¬ 
лаху алейхи ве селлемге йымшакълыкънен мушриклернинъ ниетле- 
рини анълатты. Оны къорчаламакътан вазгечмейджегини сёйледи, 
анджакъ мушриклерге къаршы кельмек истемегенини де анълата- 
ракъ: 

- «Мени де, озюнъни де къорчала!», - деди. 

Аллах Ресули, салляллаху алейхи ве селлемнинъ эмджесининъ 

0^^ - 

бу сйзлерине джаны агъырды. Чюнки эмджесининъ сёзлери, ке- 
рек олса, оны кьорчаламакътан вазгечеджеги манасына келе эди. 
Мубарек козьлери яшланды. Чюнки мусульманлар даа зайыф эди- 
лер. Зенгинлик ве къуветке къул олгъан азгъын Къурейш мушрикле- 
рине кьаршы тураджакь кучьлери ёкь эди. 

Бу эснада Ресулининъ кьаршылашкъан зорлукькьа даянып ол- 
масы ичюн Аллах бойле буюрды: 


'У! 'У ^ 1З 





«Раббинънинъ исмини хатырла! Эр шейни ташлап, бутюн 
варлыгъынънен Онъа ёнель! О (Аллах ки), куньдогъушнынъ 
да, куньбатышнынъ да Раббидир. Ондан башкъа иляхёкътыр. 
Ойле исе, ялынъыз Онынъ имаесине сыгъын!» («Муззөммиль», 
8-9). 

Бундан сонъ Аллах Ресули, салляллаху алейхи ве селлемнинъ 
къайгъысы дагъылды. Сарсылмаз бир иман ве устюн бир федакяр- 
лыкънен эмджеси Эбу Талибге шу мешур сёзлерни сёйледи: 

«Эй, эмдже! Аллахкъа емин этем ки, бу адамлар бир элиме 
Кунешни, бир элиме де Айны кьойсалар, мен кене де бу давадан 
вазгечмем!» 

Бу сёзлернинъ артындан козьлери яшлы алда Пейгъамберимиз 
0 ерден айрылды. 

Бойле бир джевап беклемеген Эбу Талиб сарсылды. Иман этме- 
ген олса да, Хазрети Пейгъамберни эвляды киби севе эди. Бабасы 
Абдульмутталиб вефат этмеден аз эвель огъланларыны топлагъан ве 
Хазрети Пейгъамберни ким озь имаесине аладжагъыны сорагъан. 0 
заман Эбу Талиб: 

«Баба! Билесинъ, зенгин дегилим, анджакъ йымшакь къальпли 
ве шефкъат саибийим. Къардашымнынъ огълуна бакъмакъны джа- 
ныма миннет билирим. Бу хусуста санъа сёз берем; Оны манъа эма- 
нет эт!» - деп, риджа эткен эди. 

Бу себептен Алемлер эфендисининъ бойле кедерли бир шекиль- 

де янындан айырылмасына Эбу Талибнинъ мерхаметли юреги дая- 
намады. Онынъ артындан кьычырды: 

«Эй, къардашымнынъ огълу! Кель, истегенинъи сёйле! Емин этем 
ки, ич бир шей кьаршысында сени оларгъа теслим этмем!» (Ибн-и 
Хишам, I, 276-278; Ибн-и Кесир, «Бидае», III, 96-97). 

Бу адисен и нъ а рты нда н Эбу Тали п Ха ш и м огъулла ры иле Муталлиб 
огъулларыны чагъырды. Олардан кьоранталарынынъ шерефи адына 
Хазрети Пейгъамбер, салляллаху алейхи ве селлемни кьурейшлилер- 
ден къорчаламаларыны риджа этти. Буны Эбу Лехебден гъайры эр 
кес къабулэтти (Ибн-и Хишам, I, 281; Ибн-и Әсир, «Кямиль», II, 65). 

Эбу Талибге япкъан мураджатларынынъ файда бермегенини 
корьген мушриклер, бу сефер догърудан догъругъа Аллах Ресули, сал¬ 
ляллаху алейхи ве селлем эфендимизге мураджат этип: 

- «Сен, союнъ темиз, макьамынъ юксек бирисисинъ! Шимдиге 
къадар араплар арасында кимсенинъ япмагъаныны япасынъ, айт- 
магъаныны айтасынъ. Арамызгъа айрылыкъ кетирдинъ. Бизни бири- 
биримизге душман эттинъ. Бойле арекет этмектен макьсадынъ не- 
дир? 

Зенгин олмакь ичюн бойле япасанъ, санъа истегенинъ къадар 
мал берейик. Къабилелер арасында сенден зенгин кимсе олмасын! 

Реислик япмакъ истесенъ, аман сени озюмизге баш этейик, 
Меккенинъ акими ол! 

Гузель бир кьадыннен эвленмек истесенъ, санъа Къурейшнинъ 
энъ гузелъ къадынларындан къайсы бирини истесенъ, онъа эвленди- 
рейик! 

Әгер джинлернинъ, шейтанларнынъ шеррине огърагъан олсанъ, 
табиплерге алып барайыкъ. Сени къуртармакъ ичюн бутюн федакяр- 
лыкъларгъа къатланайыкъ. 

Не истесенъ, япмагъа азырмыз. Етер ки, келъ, бу давадан ваз- 


геч!», - дедилер. 



Заваллы мушриклер инсаннынъ энъ буюк алдатъ 1 джъ 1 ларъ 1 ол- 
гъан мал-мульк, реислик ве къадын иле Хазрети Пейгъамбер, сал¬ 
ляллаху алейхи ве селлемни давасындан вазгечирирмиз, деп, зан эт- 
кен эдилер. Бу юкъарыда теклиф этилъген инсанны ёлдан ураджакъ 

шейлерге «ёкь» джевабыны бермек чокъ кьыйын эди. Чюнки зенгин- 
лик, шурет ве шехвет нефсининъ кьулу олгъан инсаннынъ учь буюк 
тузагъыдыр. 

Анджакь, Аллах Ресулининъ нурлу аятында бу ве бенъзери алда- 
тыджы, кечиджи шейлернинъ ич де ери ёкъ эди: 

- «Мен сизден ич бир шей истемейим. Не мал, не мульк, не сал- 
танат ве не де реислик! Меним тек истегеним шудыр: Путларгъа тап- 
макьтан вазгечинъиз, ялынъыз бир олгъан Аллахкьа ибадетэтинъиз!» 
(Ибн-и Кесир, «Бидае», III, 99-100). 

Мушриклер исе, нефислерине кьул олгъанлары ичюн, онынъ 
юдже давасыны бир тюрлю анълап оламай эдилер, о, путларгъа та¬ 
пар, деп, умют эте эдилер. Бунъа коре де Хазрети Пейгъамбер, сал- 
ляллаху алейхи ве селлем озюни бойле такьдим эте эди: 

«(Ресулим!) Де ки: «Манъа Раббимден ап-ачыкъ делил- 
лер кельгенинен, Аллахны быракъып, о табынгъан шейлерге 
къуллукъ этмек манъа ясакъланды ве манъа алемлернинъ 
Раббине теслим олмакъ әмир этильди» («Мумин», 66). 


1.4 ^ 4.^)1 ‘Ь 1 ) лИ! ф| о^.4| ^ 


«Де ки: «Манъа факъат Аллахкъа къуллукъ этюв ве Онъа 
ортакъ къошмамакъ әмир этильди. Мен ялынъыз Онъа чагъ- 
ырам ве дёнюш де, ялынъыз Онъадыр» («Рад», 36) 


О 

ч’ ^ ч’ ч’ ч’ ч’ ч’ ч’ 

® Д'' 3; <«■ ^ чЧ чЧ ^ чЧ чЧ чч^ ''''о чч чЧ ® чч чч Д ^ 

3 1 




«Манъа бу шеэрни (Меккени) токъунылмаз япкъан Раббиме 
къуллукъ этмек әмир этильди. Эр шей де, затен Онъа аиттир. 
Манъа мусульманлардан олып, Къуран окъумакъ әмир этиль- 

ДИ. Артыкъ КИМ догъру ёлгъа кельсе, ялынъыз озю ичюн 
кельгендир, ким де азса, онъа де ки: «Мен факъат тенбиеджи- 
лерденим» («Немль», 91-92). 



«Айт: «Шубесиз, Раббим мени догъру ёлгъа, дос-догъру 
динге, бир Аллахкъа инангъан Ибрахимнинъ динине ириш- 
тирди. О, Аллахкъа ортакъ къошкъанлардан дегиль эди». Айт: 
«Шубесиз, меним намазым, къурбаным, аятым ве олюмим - 
эписи алемлернинъ Рабби Аллах ичюндир. Онынъ ортагъы 
ёкътыр. Манъа факъат бу әмир этильди ве мен мусульман- 
ларнынъ биринджисим». Айт: «Аллах эр шейнинъ Рабби ол- 
гъанда, мен Ондан башкъа Рабб къыдыраджаммы?» («Әнам», 
161-164). 



«(Ресулим!) де ки: «Иште, бу, меним ёлумдыр. Мен 
Аллахкъа чагъырам...» («Юсуф», 108). 



(Ресулим!) Де ки: «Бунъа къаршылыкъ мен сизден ич бир 
хакъ истемейим. Ве мен олгъанындан башкъа корюнгенлер- 
ден де дегилим» («Сад», 86). 

Ресулюллах, салляллаху алейхи ве селлемнинъ бу къатий арекет- 
лери къаршысында мушриклер, ич олмаса, путларны яманламакь 
меселесини чезмек истедилер. Хазрети Пейгъамберден путларны 
айыпламамасыны талап эттилер. Бундан сонъ Аллах бойле буюрды: 

«(Акъикъатны) ялан сайгъанларгъа боюн эгме! Олар ис- 
тейлер ки, сен йымшакъ даврансанъ да, олар да санъа йым- 
шакъ даврансын» (Мушриклернинъ Ресулюллахтан тевхид 
курешинде йымшакъ арекет этюв меселесиндеки истеклерине 
ишарет этильмекте) («Къалем», 8-9). 



«О вакъытта, ич шубесиз, санъа аятнынъ ве олюмнинъ 
сыкъынтыларыны къат-къат таттырыр эдик, сонъра бизге 
нисбетен озюнъ ичюн бир ярдымджы да тапалмаз эдинъ» 

(«Исра», 75). 

Яни, тевхид меселесинде йымшакъ арекет этюв бойле вакъытта 
биле ясакълангъан эди. Чюнки бу, диннинъ даа там къурулмадан бо- 
зулмасына себепчи олур, бу исе, мушриклернинъ чиркин макъсатла- 
рындан бириси эди. Анджакъ, олар истегенлерине наиль оламанъа- 
ны ичюн, озь талапларыны джаильдже буютерек, путларнынъ вази- 
етлерини къуртармагъа чалыша эдилер. Бунынъ ичюн шу кулюнчли 
теклифни япмакъ къарарына кельдилер: 

«Сен бизим путларымызгъа табын; биз де сенинъ Аллахынъа 
къуллукъ этермиз. Бойледже, арамыздаки зытлыкъ чезильген олур», 
- дедилер. 

Бу мантыкъкъа уймагъан хаталы ёлгъа Къуран-ы Керим бойле 
джевап берди: 



«(Ресулим!) айт: «Эй, кяфирлер! Мен сиз табынаяткъанла- 
рынъызгъа табынмам. Сиз де меним табынгъаныма табын- 
майсынъыз. Мен де сизнинъ табынгъанларынъызгъа асла 
табынаджакъ дегилим. Эбет, сиз де меним табынгъаныма та- 
бынамакъта дегильсинъиз. Сизинъ дининъиз - сизге, меним 
диним де - манъа» («Кяфирун», 1-6) (Ибн-и Хишам, I, 386). 


Ф 







ХАЗРЕТИ МУХАММЕД МУСТАФА ^ 


Ресуль-и Экрем Эфендимиз, салляллаху алейхи ве селлемнинъ 
юдже даветине башта, умумиетле, фукъаре, кьул ве зайыф кимселер 
иман эттилер. Бунынънен берабер Хазрети Эбу Бекир киби зенгин- 
лерден иман эткенлер олса да, оларнынъ сайысы чокь дегиль эди. 


Ишкендже® деври 

Эбу Талибге япылгъан теклифлерден бир нетидже аламагъан, 
Аллах Ресули, салляллаху алейхи ве селлемден де ич бир мусбет дже- 
вап корьмеген мушриклер меселени къоркъутув ёлунен чезмек ис- 
тедилер. Ильк вакьытлары къабилеси ве кьорантасы кучьлю олгъан- 
ларгъа зарар кетиремедилер. Чюнки мусульманларгъа нисбетен 
япылгъан зулумлар даа умумий дегиль эди. 

Бу сырада мушриклернинъ эскенджелерине огърагъанлар даа 
зияде кимсесиз, къул ве джариелер эди. Оларгъа япылмагъан иш- 
кендже къалмагъан эди ... 

Хазрети Хаббаб, атеш къорлары устюне яткъызылгъан, атеш бе- 
денинден ириген ягълардан сёнгенге кьадар коксюне бастырылып 
бекленген эди. 

Хаббаб, радиаллаху анх, демирджи эди; базы мушриклерден де 
аладжакь парасы бар эди. Борджунынъ кьайтарылмасыны истеген 
вакьытта, онъа: 

- «Башта Мухаммедни инкяр эт, сонъ аладжагъынъны берер- 
миз!», - деп, айта эдилер. 

0 да, фаний дюнья менфаатыны бир кенаргъа быракьып: 

- «Мен оны асла инкяр этмем! Мен онен бераберим!», - деп, 
эбедий сеадетини сайлай эди. 

Чеккен бу азаплардан бирисини о, озю бойле анълаткьан эди: 

- «Бир кунь аладжагъымы истемек ичюн Ас бин Ваильге кеткен 
эдим. 

О: 

- «Мухаммедни инкяр этмегендже, паранъны бермейджем», - 


5 Ишкендже - зулум, эзиөт, къыйынчылыкъ. 

деди. 

Мен де: 

- «Сен ольгенге кьадар, атта янъыдан тирильгенге кьадар 
Мухаммедни асла инкяр этмейджем», - дедим. 

- «Яни, демек, мен оледжем, сонъ бир даа тирильтиледжем, ой- 
леми?|>, - деп сорай Ас. 

Мен: 

- «Эбет», - джевабыны бердим. 

Ас бин Ваиль: 

- «Ойле исе, янъыдан тирильтильгеним вакьыт малларым олур 
да, иште, о вакъыт мен санъа борджумы одерим», - деди. 

Бундан себеп шу аетлер назиль олды: 


^ ^ ^ 


«(Ресулим!) Аетлеримизни инкяр эткен ве: «Ич шубесиз, 
манъа мал ве эвлят бериледжек» деген адамны корьдинъми? 
О гъайбны бильдими, ёкъса, Аллахнынъ къатындан бир сёз 
алдымы? Эльбетте, ёкъ! Биз онынъ сёйлегенини язаджакъ- 
мыз ве азабыны узаткъан сайын узатаджакъмыз. Онынъ де- 
генине биз варис олурмыз (малы ве эвляды бизге къалыр), 
о озю исе, янымызгьа яп-ялынъыз келир» («Мерьем», 77-80) 
(Бухарий, «Тефсир» 19/3; Муслим, «Мунафикъун», 35-36; Тирмизий, 
«Тефсир», 19/3162). 

Хаббаб, радиаллаху анхнынъ саибеси Умму Энмар да онъа иш- 
кендже этмек мевзусына башкъалардан артта къалмайып, атеште 
къыздырылгъан демирнен Хазрети Хаббабнынъ башыны тамгъа- 
лагъан эди. Хаббаб, радиаллаху анх, Пейгъамбер, алейхи’с-селямгъа 
келип, Умму Энмарнынъ япкьанларындан шикает этти. Ресулюллах, 
салляллаху алейхи ве селлем: 

«Аллахым! Хаббабкъа ярдым эт!» деп, дуа эткенден сонъ, Умму 

Энмар башындан бир дертке огърады ве копеклер киби улумагъа 
башлады. Онъа башыны атешнен тамгълатмасыны тевсие эттилер. 
Бундан сонъ Хаббаб, радиаллаху анх, демирни атеште кьыздырып, 
онен Умму Энмарнынъ башыны тамгъалады (Ибн-и Әсир, «Усду’ль- 
гъабе», II, 115). 

Хазрети Билял да энъ агъыр эскенджелерге маруз къалгъан- 
лардан бириси эди. Сахабий Умеййе бин Халеф Билялгъа акьылгъа 
кельмейджек эскенджелер япа эди. Къызгъын къумларгъа ятыртып, 
устюне буюк ташлар къоя эди, базы вакъытларда да Мекке сокьакь- 
ларында сюреклей эди. Билял-и Хабеший, радиаллаху анхны бир кунь 
бир гедже сувсуз къалдыргъандан сонъ, онъа бир кольмек кийдирип, 
шиддетли сыджакъ астында къызгъын къумлар устюнде тута, бедени- 
нинъ ягъы иригенджеге къадар беклете эди. 

Мушриклер Билял, радиаллаху анхкьа эр тюрлю эскенджени яп¬ 
салар да, истегенлери шейни сёйлеттиремедилер. 0 даима: 

- «Эхад, Эхад, Эхад (Аллах бир, Аллах бир, Аллах бир)!», - деп, 
айта эди (Ахмад, I, 404; Ибн-и Сад, III, 233; Белязурий, I, 186). 

Мушриклернинъ эскенджелери кунь куньден арта, зайыф ве 
кимсесиз муминлерден сонъра Аллах Русули ве янында олгъан Эбу 
Бекир, Зубейр бин Аввам, Хазрети Осман, Мусаб бин Умейр киби 
варлыкълы ве сою кучьлю инсанлар да эзиет ве эскенджелернен 
къаршылашмагъа башладылар. 

Мушриклер Меккели хорлагъанларны къозгъап, Пейгъамбер, 
салляллаху алейхи ве селлем Эфендимизге уджюм эте эдилер. Онъа 
шаирлик, сиирбазлыкъ ве делилик киби, ич кимсенинъ инанмайд- 
жагъы ялан ве ифтираларнен эзиет эте эдилер (Ибн-и Хишам, I, 309- 
310). 

Абдуллах бин Амр, радиаллаху анхнынъ озь козюнен корип, анъ- 
латкъанына коре, бир кунь Ресуль-и Экрем, салляллаху алейхи ве 
селлем, Кябенинъ Хиджр къысмында намаз кьылгъанда, Укъбе бин 
Эби Муайт келип, оны коре. 0, Пейгъамберимизни богъмакъ ичюн 
урбасыны бойнуна сарып, кучьнен чекмеге башлады. Хазрети Эбу 
Бекир етишип, оны омузындан тартып, узакълаштырды ве: 

- «Раббинъизден ап-ачыкь делиллернен кельген бир киши- 

- 

НИ «Раббим Аллах» дегени ичюн ольдюреджексинъизми?» - деди 
(Бухарий, «Тефсир», 40). 

Бутюн буларгъа ве дигер залымджа тавырларгъа рагъмен Аллах 
Ресули, салляллаху алейхи ве селлем, тевхид давасында мушриклер- 
нен ич бир шекиль ве суретте узлашувгъа янашмады, динини денъ- 
иштирмеге чаре бермеди. Эм де о, асхаб-ы кирамдан сорай эди: 

- «Ичинъизден ким барып, Кябеде мушриклерге Къуран 
окьур?» 

Бу теклифке джан-гонъюльден «Мен, эй, Ресулюллах» деген 
Абдуллах бин Месуд Кябеде мушриклерге Къуран окъугъан ве бу се- 
бептен 0 бахтсыз залымлар тарафындан котекленген эди. 

Аркъадашлары: 

- «Биз сенинъ бу алгъа огърайджагъынъдан кьоркькъан эдик!» 
- дедилер. 

0 : 

- «Меним Назарымда олардан даа зайыф вазиетте олгъан 
ич кимсе ёкътыр! Истесенъиз, мен ярын да кетер, оларгъа текрар 
Къуран окъурым!», - деген эди. 

Аркъадашлары: 

- «Ёкь! Оларгъа бегенмегенлери шейни динълеттинъ. Санъа бу 
къадары етер!», - дедилер (Ибн-и Хишам, I, 336-337). 

ПЕЙГЪАМБЕРЛИКНИНЪ 5-ДЖИ СЕНЕСИ 


Хабешистан хиджрети 

Ресул-и Экрем, салляллаху алейхи ве селлем Эфендимиз, кьу- 
рейшлилернинъ инсафсыз эзиетлери къаршысында мусульманлар- 
гъа хиджрет эмирини бере. Чюнки олар диний вазифелерини урь ве 
сербест япамай эдилер. Айрыджа, динни яйма вазифелери де бар 
эди. 

Асхаб-ы Кирам къайда хиджрет этип оладжакъларыны сорагъан- 
да, Ресул-и Экрем Эфендимиз: 

- «Хабешистангъа! Чюнки анда халкъына зулум этмеген бир 
укюмдар бар. Эм де о ер догърулыкъ улькесидир. Аллах Тааля сыкь- 
ынтыларымыздан бир кьуртулыш ёлуны лютуф эткенге кьадар, анда 
кьалынъыз!», - буюрды (Ибн-и Хишам, I, 343; Ибн-и Сад, I, 203- 
204). 

Бу ильк хиджрет Мекке деврининъ 5-джи йылында, Реджеб ай- 
ында япылды. Ильк къафиле он эки эркек иле беш къадындан теш- 
киль этилип, умумий сайылары он еди киши эди. Ичлеринде Осман 
бин Аффан, кьадыны Хазрети Рукьие, Зубейр бин Аввам, Мусаб бин 
Умейр, Абдуррахман бин Авф, Эбу Селеме, Умму Селеме, Осман бин 
Мазун, Ибн-и Месуд, радиаллаху анхум, киби асхабнынъ огде кель- 
генлери де бар эди. 

Ильк мухаджирлер Хабешистанда учь ай кьалдылар. Чюнки му- 
сульманлар арасында мушриклер де артыкъ иман эткен деген бир 
хабер даркъалды. Бундан себеп хиджрет кьафилеси Меккеге кьайт- 
ты. Отуз учь эркек, алты къадындан мейдангъа кельген отуз докъуз 

кишилик бир кьафиле пейгъамберликнинъ бешинджи йылында, 
Шевваль айында, Меккеге якьынлашкьанда, мушриклернинъ му- 
сульман олгъанлары акькъындаки хабернинъ темельсиз олгъаны 
огренильди. Хабеш улькесине кери къайтмакь чокь къолай бир иш 
дегиль эди. Имаеджилерсиз Меккеге кирмектен де кьоркьтылар. 
Анджакъ, мушриколгъан акьраба ве достларынынъ имяесинен гизли 
алда Меккеге кирмеге имкян булдылар (Ибн-и Хишам, II, 3-8; Ибн-и 
Сад, I, 206; Хейсемий, VI, 33). 

Гъараник меселеси 

Аллах Ресули, салляллаху алейхи ве селлем, янъы энген «Неджм 
(Йылдыз)» суресини Харем-и Шерифте, о ерде олгъанларгъа юксек 
сеснен окъуды. Суренинъ сонъунда седжде аети кельгени ичюн, 
Хазрети Пейгъамбер салляллаху алейхи ве селлем Аллахкьа седжде 
этти. Онынъен берабер бу ерде олгъан мусульман-мушрик, инсан- 
джин, эр кес, седждеге бардылар (Бухарий, «Тефсир», 53/4). 

Анджакь, мушриклер суренинъ ичинде кечкен путларынынъ 
исимлеринден долайы, Аллахкъа дегиль, озь нутларына седжде эткен 
эдилер. 

Иште, сонърадан уйдурылгъан ве «Гъараник меселеси» деп, 
ортагъа чыкъарылгъан резиль иддиагъа темель япылмагъа истениль- 
ген адисе бундан ибареттир. 

Меккели мушриклернинъ Ислям динине киргени акъкъындаки 
хабернинъ даркъалмасынынъ себеби, мусульманларнен мушри¬ 
клернинъ айры-айры эки седждени айны вакъытта къылмасыдыр. 

Ишнинъ темели ялынъыз бундан ибарет олмасына рагъмен, 
сонъралары «Гъараник меселеси» деп адландырылгъан бир ифтира 
ортагъа атылды. Санки шейтан аетлернинъ арасына «путларнынъ 
шефааты умют этиледжек» манасында бир фысылты иляве этти, 
мушриклер де бундан мемнюн олып, седждеге баргъанлар. Анджакъ, 
янълышлыкъ сонърадан анълашылгъан эди, эльбетте! 

Бу адисени факъат Ислям душманлыгъыны кутькен базы шаркъ- 
шынаслар киби бир такъым кимселер акъикъат зан эткенлер. Амма 
тефсир, хадис, сиер ве Ислям тарихы алимлери эм ривает тарафын- 
дан, эм де иддианынъ Ислям акъидесине уймагъаны тарафындан бу 
уйдурылгъан адисени тедкъикъ этип, къатий шекильде яланлагъан- 
лар. 

Биринджиден, Аллах Ресули, салляллаху алейхи ве селлем, иляхий 
вахийни инсанларгъа теблигъ этюв вазифесинде гъафлеттен, янъыл- 
мадан муафаза этильген. Шейтаннынъ пейгъамберлернинъ рисалет 
вазифелерине киришмеси асла мумкюн дегиль. Аллах Тааля шейтан¬ 
нынъ мумин къуллар устюнде биле бир кучьнинъ олмагъаныны биль- 

диргени такъдирде («Хиджр», 42), шейтаннынъ Пейгъамберимизнинъ 
теблигъине киришмеси ич де мумкюн дегильдир. 

Пейгъамбер Эфендимиз рисалетинде эр тюрлю унутув, гъафлет, 
гунях ве хатадан узакьтыр, о кетирген Къуран-ы Керим де иляхий 
муафаза астындадыр. Ает-и керимелерде буюрыла: 





«Онъа (Къуран-ы Керимге) не огюнден, не де артындан ба¬ 
тып якъынлашмаз. О, бутюн кяинат макътагьаны икмет саиби 
тарафындан парча-парча эндирильген» («Фуссилет», 42). 




«Ич шубе ёкъ ки, Къуранны Биз эндирдик, ве, эльбетте, 
оны кене де биз къорчалайджакъмыз» («Хиджр», 9). 

Гъараник иддасы кечкен ривает сенед тарафындан мердуттыр. 
Бу хусуснен алякьалы оларакъ Ибн-и Хузейме «Гъараник адисеси 
зындыкъларнынъ яланларындандыр» деген (Исмаил Джеррахогълу, 
ДИА, «Гъараник» мад., XIII, 363). 

Сахих хадислерни ривает эткен ич бир китапнынъ буны накъиль 
этмемеси, ич бир ишанчлы равининъ буны сахих ве муттасыл бир 
сенеднен ривает этмемеси, онынъ чюрюклигини косьтермек ичюн 
етерлидир (Къады Ияд, II, 132). 

Гъараник иддасы акъыл тарафтан да мумкюн дегильдир. Чюнки 
Гъараникте ширк иддасы бар. Албуки, Ислям дини ильк андан ити- 
барен келиме-и тевхидни теблигъ эткен. Ислямнынъ темель ташы 
олгъан тевхид инамынынъ къаршысында бу киби иддаларнынъ акъ- 
ылгъа сыгъаджакь ич бир тарафы ёкътыр. Бу меселе иле алякъалы 
«Неджм» суресинде баштан сонъуна къадар ширк ве Аллахкъа ортакъ 
къошмакь тенкъид этильмектедир, путларнынъ къуру исимлерден 
ибарет олгъаны, мушриклернинъ сырф зан ве авеслерине уйгъанла- 
ры бильдирильмектедир. Бойле бир муддет ичинде мушриклернинъ 
бегенип, седжде этеджеклери бир сёзнинъ къарыштырылмасы мум¬ 
кюн дегильдир. 

Бу ботенге энъ гузель джевап, иште, бу суренинъ башында бе- 
риле: 




«Аркъадашынъыз (Мухаммед) аддини ашмады ве батыл- 
гъа инанмады, о арзусына коре де лаф этмез. О (онъа биль- 
диргенлер) вахийден башкъа шей дегиль» («Нөджм», 2-4). 

Ислям алимлери тарафындан бу меселенинъ мусульманларгъа 
къаршы кинли бир душманлыкънынъ эсери оларакь ортагъа чыкъ- 
артылгъаны пекчокь джеэттен исбат этильген. Он учьсенелик Мекке 
деври ширкни ёкъэтмек ве юреклердеки инамны пекитмекнен кеч- 
кендир. Чюнки тевхид инамы юректе Аллахтан башкъа эр анги бир 
варлыкьнынъ ортакьлыгъыны кьабул этмей. 


Экинджи Хабешистан хиджрети 

Биринджи Хабешистан хиджретине пек къулакъ асмагъан 
Къурейш мушриклери мухаджирлернинъ яхшы кьаршыланып алын- 
гьанларыдан хабердар олгъанларынен, теляшкъа кьапылдылар. 
Олар, Ислям этрафкьа яйылса, оны токътатып оламайджакьларыны 
тюшюне эдилер. Хабешистан укюмдарындан мусульманларны кери 
истемек хусусында бир кьараргъа келип, аман анда Абдуллах бин 
Рабиа ве Амр бин Асны чешит эдиелернен ёлладылар. 

Эбу Талиб Къурейшлилернинъ Неджашийге эльчи ве эдиелер ёл- 
лагъанларындан хабердар олгъанынен, мухаджирлерни мушриклер- 
нинъ айнеджилигинден кьорчаламакь макьсадынен Неджашийге 
оны макьтагъан бир шиир язып ёллады (Ибн-и Хишам, I, 356). 

Амр ве аркъадашы Неджаший иле корюшмеден эвель, онынъ 
ярдымджыларына чешит эдиелер берип, оларны озь тарафына чек- 
тилер. Мушриклернинъ эйети даа сонъра Неджашийге эдиелерини 
такъдим эттилер ве бойле дедилер: 

- «Эй, укюмдар! Бизден бир такъым акъылы чалышмагъан яш- 
лар сенинъ мемлекетинъе келип сыгъындылар. Олар аталарынынъ 
динини терк эттилер, сенинъ дининъе де кирмедилер. Олар янъы бир 

ДИН ортагъа чыкъардылар. Акьрабалары оларны кьайтарып кетир- 
мек ичюн бизни санъа ёлладылар. Чюнки кьавмимиз буларны эр ке- 
стен даа яхшы таный ве къабаатларыны эр кестен даа яхшы биле». 

Олар Неджашийнинъ Джафер ве аркьадашларыны динълеме- 
синден кьоркьа эдилер. Олар Неджаший сораштырмадан, мухаджир- 
лерни оларгъа теслим этмесини истей эдилер. 

Укюмдарнынъ везирлери де: 

- «Эфендим! Бу адамлар догъру айталар. Къавимлери оларны 
даа яхшы биле. Сен оларны бу адамларгъа теслим эт, мемлекетлери- 
не алып кетсинлер!», - дедилер. 

Неджаший ачувланды ве: 

- «Ёкъ! Мен оларны динълемеден, аман теслим этмейджем! 

Мени башкьаларгъа терджих этип, мемлекетиме сыгъынгъан бу дже- 
мааткьа яманлыкь япмайджам», - деди ве хабер ёллап, мухаджир- 
лерни янына чагъыртты. 

Неджаший озюнинъ дин адамларыны да чагъырды. Олар 
Неджашийнинъ чевресинде, китаплары ачыкъ бир вазиетте отурды- 
лар. 

Мухаджирлеркельгенинен Неджашийэрэкитарафныдахузурын- 
даюзь-юзьгекетирди.Тарихийбирэеджаняшанды. Мусульманлардан 
сёз айтаджакъ Хазрети Джафер, радиаллаху анх, эди. 

Неджаший мухаджирлернинъ реиси Джафер Тайяргъа чевриль- 
ди: 

- «Къурейшлилер эльчи ёлладылар, Меккеге кьайтманъызны ис- 
тейлер», - деди. 

Джафер укюмдаргъа: 

- «Эй, укюмдар, булардан соранъыз! Къулмызмы, бизлерни 
кери истейлер?», - деди. 

Неджаший Амр бин Аскъа бакьты. 0 да шойле джевапланды: 

- «Ёкъ, эписи урьлер!» 

Къонушма бойле девам этти: 

- «Соранъыз булардан! Биз борджлу кимселермизми ёкъса, биз¬ 
лерни кери истейлер?» 

- «Ёкъ ич бирисининъ кимсеге борджу ёкъ!» 

- 0^^ 

- «Соранъыз булардан! Биз кьатильмизми, бизлерни иникъам 
алмакь ичюн чагъыралар?» 

- «Ойле дегиль, бойле бир истегимиз де ёкъ!» 

- «Ойле исе, бизлерни неден кери истейлер?» 

0 вакьыт Амр бойле деди: 

«Булар деделеримизнинъ дининден айрылдылар. 
Иляхларымызны акъарет этелер. Яшларымызнынъ инамларыны 
бозалар. Халкьымызнынъ арасына фитне, болюджилик сокътылар. 
Бутюн Мекке халкъы экиге болюнди». 

Неджаший: 

- «Сиз не меним диниме, не де озь кьавминъизнинъ динине кир- 
мейсинъиз, сизинъ кьабул эткенинъиз бу дин насыл бир диндир?», - 
деп сорады. 

Джафер Тайяр сёзге башлады: 

- «Эй, әмир! Биз джаиль бир къавим эдик. Таштан, агъачтан 
япылгъан путларгъа илях деп, табына эдик. Ольген айванларнынъ 
этлерини ашай, кьыз балаларымызны тири-тири ерге коме эдик. 
Къумар ойнай, фаизджилик япа эдик. Зинаны ве бир кьадыннынъ 
бир кьач эркекнен джинсий мунасебетте олмасыны хош коре эдик. 
Акьрабаларымызгъа нисбетен вазифелеримизни бильмей эдик. 
Къомшуларымызнынъ хакьларыны танымай эдик. Кучьлюлер за- 
йыфларны эзе, зенгинлер фукьаренинъ аркьасынен кьазана эди. 
Арамызда хакъ-укъукъ недир, билинмей эди. 

Аллах Тааля бизлерге мерхамет этти, тюзельмемизни тиледи 
ве ичимизден бир пейгъамбер ёллады. 0 пейгъамбер асыллы, сою 
ве кьабилеси темиздир. Оны «Әмин» (ишанчлы) деп исимлендирген 
эдик. 0 бизни Аллахнынъ бирлигине чагъырды. Онъа ибадет этмекни 
огретти. Деделеримизнинъ путларындан къуртарды. Бутюн ахлякь- 
сызлыкълардан узакълаштырды. Къан тёкмекни, къумар ойнамакъ- 
ны, ичкини, фаизни, яланджылыкъны, етимлернинъ малларына токъ- 
унмакъны ясакълады. Бизге эп эйиликлерни огретти. Догърулыкъны, 
сёзде турмакъны, къомшу ве акърабагъа яхшы давранмакъны, 
къадынларнынъ шерефини, къыз балаларнынъ аятыны къуртарма- 
мызны әмир этти. Бизни вахшийликтен къуртарды. Меденийликке 

къавуштырды. Бизим эйи бир инсан олмамызны теминледи. Онынъ 
ёлундан юремиз. Бу себептен кьурейшлилернинъ душманлыгъыны 
къазандыкь. Чешитли эскенджелерге огърадыкь. Факьат эскендже- 
лер даянылмаз алгъа кельгенинен, динимизден кьайтмакь истеме- 
генимиз ичюн, Пейгъамберимизден рухсет алып, укюмдарлар ара¬ 
сында сизни сайладыкъ ве мемлекетинъизге кельдик. Юртунъызда 
зулумгъа огърамайджагъымызны умют этип, кьорчаламанъызгъа 
сыгъындыкъ!» 

Джафер, радиаллаху анхнынъ айткъанларыны дикькъатнен динъ- 
леген Неджаший: 

«Аллах тарафындан Пейгъамберинъизге ёлланылгъан вахийден 
эзберден бир шей билесинъми?», - деп сорады. 

Джафер, радиаллаху анх: 

- «Эльбетте», - деди ве «Мерьем» суресининъ ильк аетлеринден 
Яхъя ве Иса, алейхимусселямларнынъ догъумларынен алякьалы ает- 
лерни окъуды. Неджаший ве онынъ адамлары тесирленип агълады- 
лар. 

Сонъ Неджаший: 

«Аллахкъа емин этем ки, бу сёзлер Хазрети Муса ве Хазрети 
Исагъа энген вахийнен айны менбадандыр», - деди ве Къурейшнинъ 
эльчилерине чеврилип: 

- «Мен бу мухаджирлерни сизлерге теслим этип оламам!», - деп, 
теклифлерини къабул этмеди. 

Эльчилер Неджашийнинъ янындан айрылгъанлары вакъыт, 

Амр: 

- «Аллахкъа емин этем ки, Неджашийге буларнынъ Иса бин 
Мерьемнинъ бир къул олгъанына инангъанларыны хабер береджем 
ве оларнынътамырларыны къурутаджам!», - деди. 

Эртеси кунь, Неджашийнинъ хузурына чыкъып: 

- «Эй, укюмдар! Олар Иса бин Мерьем акъкъында пекагъыр бир 
сёз сёйлейлер! Истесенъ, янынъа чагъыр да, онынъ акъкъында не- 
лер айткъанларыны сора», - деди. 

Неджаший мусульманларны текрар янына чагъырды ве олар- 





гъа: 

- «Мерьем огълу Иса акькьында не тюшюнесинъиз, айтынъыз 
бакьайыкь», - деди. 

Джафер Тайяр Хазретлери: 

- «Биз оны Пейгъамберимиз огреткени киби билемиз. Аллах 
Ресули онынъ акъкъында бойле буюра: 

- «Иса Аллахнынъ кьулу, Ресули, Руху ве эр шейни ташлап, озюни 
Аллахкьа адагъан Хазрети Мерьемге берильген Келимесидир», - де- 
генинен Неджаший ерден бир пытачыкь алып: 

- «Аллахкъа емин этем ки, Иса бин Мерьем де сенинъ айткъан- 
ларынъдан башкъа бир шей дегильдир! Сизинъ айткъанларынъыз- 
нен Хазрети Исанынъ акъикъаты арасында шу къадар бир фаркь 
биле ёкьтыр!», - деди. 

Неджаший буны айткъанынен этрафындаки везирлер мырыл- 
данмагъа башладылар. Неджаший оларгъа: 

- «Валлахи, сиз мырылдасанъыз биле, акьикъат будыр!», - деди. 

Мухаджирлерге де: 

- «Барынъыз! Сизлер меним мемлекетимде аманлыкътасынъ- 
ыз! Сизге тиль узаткъан кимсе джезаландырыладжакь. Дагъ кьадар 
алтын берселер биле, мен сизден бирисине эзиет этмек истемем. 
Кетирген эдиелерини де шу эки адамгъа кьайтарып беринъиз! 
Меним оларгъа ихтияджым ёкъ! Әгер пейгъамбернинъ янында олса 
эдим, онынъ аякъларына сув тёкер, онъа хызмет этер эдим!», - деди 
(Ибн-и Хишам, I, 356-361; Ахмед, I, 202-203, Хейсемий, VI, 25-27). 

ПЕЙГЪАМБЕРЛИКНИНЪ 6-ДЖИ ЙЫЛЫ 


Хазрети Хамзанынъ мусульман олувы 

Аллах Ресули, салляллаху алейхи ве селлем, мушриклерге Кябеде 
Къуран-ы Керим окъумакь ичюн текасхабыны ёлламай эди. Вакьты- 
вакътынен озю де барып, оларгъа Аллахнынъ аетлерини окьуй эди. 
Бир кере Эбу Джехиль Хазрети Пейгъамбер, салляллаху алейхи ве 
селлемни пек чокь акьарет этти. Әтрафында топлангъан мушриклер¬ 
ге кучь ве кьуветини косьтермеге истеген Эбу Джехиль даа зияде 
къылынмагъа башлады. Буны корьген бир кьадын чапып барып, ав- 
дан янъы къайткьан Хазрети Хамзагъа хабер берди: 

- «Эй, йигитлер йигити! Торунынъны Кябеде акьарет этелер, 
къоркъам ки, онъа эзиет этип бир феналыкъ япаджакьлар!», - деди. 

Хазрети Хамза аджеле Кябеге барды ве мельун Эбу Джехильге 
маниа олды. Элиндеки яйнен о пис адамнынъ башына ойле бир урды 
ки, Эбу Джехильнинъ башындан къанлар акьмагъа башлады. Бойле 
бир шейнинъ оладжагъыны тюшюнмеген иман душманы, шашкьын 
бир вазиетте джаныны къуртармакь ичюн о ерден кьачты. Буны 
корьген дигер мушриклер де яваш-яваш дагъылдылар. Чюнки эписи 
Хамзанынъ кучюни пек яхшы биле эди. Ондан Къурейшнинъ бутюн 
пельванлары сакьына ве кьаршысына чыкъмагъа джесюрликлери 
етмей эди. 

Бундан сонъра Хазрети Хамза Алемлернинъ Эфендиси олгъан 
торуны Мухаммед Мустафа, салляллаху алейхи ве селлемнинъ янына 
келип: 

- «Иште, интикьамынъны алдым я, Мухаммед: энди раат ол!», - 

деди. 

Ресул-и Экрем де, эмджесининъ бу арекетине джевап оларакь: 

- «Эй, эмдже! Мен, аелында, сенинъ мусульман олувынъдан къу- 
ванаджам!», - дегенинен, Хазрети Хамзанынъ гонълюндеки гъафлет 
перделери котерильди ве о, йигитлер йигити акьикъатны анълап, те- 
бессюм иле торунына бакьты ве онынъ юдже нуруны сейир эте-эте: 


Х\ 

- деп, келиме-и шехадет кетирди. 

Хазрети Хамза, радиаллаху анх, Пейгъамберимизден эки яш 
буюк эди ве онынъ эм эмджеси, эм де сют къардашы эди (Ибн-и 
Хишам, I, 312-313; Хаким, III, 213; Ибн-и Кесир, «Бидае», III, 84). 

Аллах Ресули « Эй, эмдже! Мен, аелында, еенинъ муеульман олу¬ 
вынъдан къуванаджам!» деп, шахеий интикъамынынъ алынмаеыны 
дегиль, онынъ хидаетке къавушаджагъыны бильдирип, дюнья ерине 
ахыретни терджих эткенини коеьтергендир. 

Бу адиееден Иелямны юджельткен хызметлерни шахеий менфа- 
атларымызгъа терджих этмек ве бу хуеуетаки хызметлер ичюн еевин- 
мек керек олгъанымызны огренемиз. 

Хазрети Хамзанынъ муеульман олгъаны кунь Эбу Бекир, ради¬ 
аллаху анх, Пейгъамберимизге эп берабер Мееджид-и Харамгъа 
барып, анда олгъан инеанларны Иелямгъа давет этмеге иерар этти. 
Аллах Рееули иее: 

- «Эй, Эбу Бекир! Даа еайымыз пеказ!», - буюрды. 

Хазрети Эбу Бекир даа чокъ иерар эткенде, Пейгъамбер 
Эфендимиз аехабынен бирликте Дару’ль-Эркъамдан чыкъып, 
Мееджид-и Харамгъа кете. Кябеге кельгенде, Эбу Бекир, радиаллаху 
анх, инеанларны Аллахкъа ве Онынъ Рееулине имангъа давет этмеге 
башлагъан эди. Мушриклер апанеыздан Хазрети Эбу Бекир ве му- 
еульманлар уетюне уджюм этип, оларны котеклемеге башладылар. 
Атта фаеыкъ Утбе Эбу Бекир, радиаллаху анхнынъ уетюне чыкъып, 
оны таптады ве юзюне демир табанлы аякъкъабыеынен тепти. Эбу 
Бекирнинъ бедени къан ичинде къалды. Эбу Бекирнинъ къабилееи 

олгъан Тейм огъуллары оны зорнен мушриклернинъ элинден къур- 
тардылар. 

Тейм огъуллары оны эсини джойгъан бир алда эвине кетирдилер. 
Оледжегини тюшюнип, аман Месджид-и Харамгъа кирдилер ве: 

- «Әгер Эбу Бекир оледжек олса, валлахи, биз де Утбени ольдю- 
рирмиз!», - дедилер. 

Хазрети Эбу Бекир акьшам озюне кельди ве башта бинъ бир за- 
метнен шуны сорады: 

- «Ресулюллах насыл, яхшымы?» 

Анасы Уммульхайр девамлы: 

- «Бир шей аша, ич!», - деп, исрар эткен вакъытта Эбу Бекир, 
радиаллаху анх, оны дуймагъан киби: 

- «Ресулюллах не япа, не алдадыр?», - деп, сорай эди. 
Уммульхайр: 

- «Балам! Достунъ акъкъында бир шей бильмейим», - деди. 
Хазрети Эбу Бекир анасыны Ресулюллах акъкъында бильги ал- 

макъ ичюн мусульман бир къадын олгъан Умму Джемильге ёллады. 
Умму Джемиль келип, Хазрети Эбу Бекирни бойле перишан бир алда 
корьген сонъ, озюни тутамадан ферьятэтти: 

- «Аллахкъа емин этем ки, санъа буны япкъанлар, ич шубесиз, 
фасыкь ве кяфирдир! Оларнынъ санъа япкъанларыны Аллах янлары- 
на быракъмасын», - деди. 

Даа сонъ Эбу Бекирнинъ суалине джевап берип, Аллах 
Ресулюнинъ Дару’ль-Эркъамда сагъ-селямет олгъаныны бильдирди. 
Хазрети Эбу Бекир: 

- «Аллахкъа емин олсун ки, Ресулюллахны корьмеден не ашар, 
не ичерим!», - деди. 

Орталыкъ сакинлешип, эр кес эвлерине дагъылгъан вакъыт, ана¬ 
сы ве Умму Джемиль кьолтукьларына кирип, Эбу Бекир, радиаллаху 
анхны Пейгъамберимизнинъ янына кетирдилер. 

Хазрети Эбу Бекир Фахр-и Кяинат, салляллаху алейхи ве селлем- 
ни корер-корьмез, тизлерине кьапалды. Къыйметли достунынъ бу 
алы Алемлернинъ Султаны Эфендимизни сонъ дередже кедерлен- 
дирди. Хазрети Эбу Бекир: 

- 






ХАЗРЕТИ МУХАММЕД МУСТАФА ^ 


- «Анам, бабам санъа феда олсун, меним ич бир кьасеветим 
ёкъ, я, Ресулюллах! 0 фасыкь мени азчыкъ хырпалады, о кьадар», - 
деди ве Аллах Ресули, салляллаху алейхи ве селлемден анасынынъ 
хидаети ичюн дуа этмесини истеди. 

Пейгъамберимизнинъ дуасы берекетинен Эбу Бекир, радиалла- 
ху анхнынъ анасы да иман этти (Ибн-и Әсир, «УсдуЧь-гъабе», VII, 326; 
Ибн-и Кесир, «Бидае», III, 81). 

Мусульман сайысынынъ сурьатнен чокълашмасы ве Хазрети 
Хамза радиаллаху анх киби батырларнынъ Ислямгъа кирмесинден 
себеп теляшлангъан мушриклер бир топлашув япып: 

- «Мухаммеднинъ вазиети джиддийлешти, о, ишлеримизни кьа- 
рыштырды. Ырымда, этнеде, шиирде энъ алим кимсемизни онъа ёл- 
лайыкь да, онынънен лаф этсин!», - дедилер. 

Пейгъамберимизге Утбе бин Ребианы ёлладылар. Утбе мушри- 
клернинъ даа эвель япкъан теклифлерини зиядесинен текрар этип, 
узун-узун лаф этти. Аллах Ресули оны сёзлерини битиргенине къадар 
сессиз динъледи. Сонъра: 

- «Эбу’ль-Велид! Айтаджакьларынъ биттими?», - деп сорады. 

Утбе: 

- «Эбет!» - демесинен, Ресулюллах салляллаху алейхи ве сел- 


лем: 


- «Энди сен мени динъле!», - буюрды ве «Бисмиллях» чекип, 
«Фуссилет» суресини окъумагъа башлады. Седжде аети олгъан 37- 
джи аетини окьуп, седжде эткенден сонъ: 

- «Эбу’ль-Велид! Окъугъанларымы динълединъ. Артыкь, иште, 
сен, иште, О!», - буюрды. 



Утбе турып, аркьадашларынынъ янына кельгенде, олар: 

- «Валлахи, Эбу’ль-Велид бир тюрлю олгъан. Алы да фена ?!», - 
дедилер. 

Янларына кельгенде, эеджаннен Утбеге: 

- «Не олды, анълат?», - дедилер. 

Утбе: 

- «Валлахи, ойле бир сёз динъледим ки, бу вакъыткъа къадар ич 
эшитмеген эдим. О не шиир, не ырым, не де этнедир! Мухаммед: 

«Әгер юз чевирселер, оларгьа сёйле ки: «Ад ве Семуд (къа- 
вимлерининъ) башына кельген йылдырымгъа ошагъан бир 
йылдырымнен сизни тенбие этем» («Фуссилет», 13) айткьанда, 
даа чокь окъумасын деп, элимнен агъызыны тутып, акьрабалыгъы- 
мыз акькьы ичюн емин эттим. Мухаммеднинъ айткъаны эр шейнинъ 
мейдангъа кельгенини бильгеним ичюн, бизге азап келеджегинден 
къоркьтым. 

Эй, Къурейш джемааты! Келинъ, мени динъленъиз! Оны озь 
ишинен баш-баша кьалдырынъыз, арадан чекилинъиз! Әгер оны 
башкъа араплар ольдюрселер, сиз де башкъасынынъ элинен ондан 
къуртулырсынъыз. Арапларгъа аким олса, онынъ акимиети сизинъ 
акимиетиниз, онынъ къудрет ве шерефи сизинъ къудрет ве шере- 
финъиз демектир. Бойледже, Мухаммед саесинде инсанларнынъ энъ 
сеадетлиси олурсынъыз!», - деди. 

Къурейшлилер: 

- «Эй, Эбу’ль-Велид! 0 санъа да тилинен этне япкьан!», - деди- 


лер. 

Утбе: 

- «Меним фикрим будыр. Сиз насыл истесенъиз, ойле япынъ- 
ыз!», - джевабыны берди (Ибн-и Хишам, I, 313-314; Ибн-и Кесир, 
«Бидае», III, 111-112). 


Хазрети умернинъ мусульман олувы 

Хазрети Умер Аллах Ресулинден он учь яш кичиктир. Сою докъу- 
зынджы бабада Пейгъамбер Эфендимизнен бирлеше. 

Мушриклер Дару’н-Недведе топланалар ве Хазрети 
Пейгъамберни ольдюрмек ичюн Умерни сайлап ёллайлар. Умер 
Алемлернинъ Эфендисини ольдюрмек истегинен ёлгъа чыкьа. Ёлда 
Нуайм бин Абдуллах, радиаллаху анхкьа раст келе. 

Нуайм: 

- «Эй, Умер! Къайда кетесинъ?», - деп сорай. 
- 0 ^^ 

0 : 

- «Аталарынынъ динини быракъып, янъы бир дин кетирген 
Мухаммедни ольдюрмеге кетем», - дей. 

Нуайм, радиаллаху анх: 

- «Эй, Умер! Валлахи, нефсинъ сени алдатты! Сен оны ольдюр- 
сенъ, Абду Менаф огъуллары сени сагъ къалдырырлар деп тюшюне- 
синъми?! Сен эвель озь аиленъе бакъсанъ, даа яхшы олур!», - дей. 

Хазрети Умер: 

- «Кимни айтасынъ?», - деп сорай. 

Нуайм, радиаллаху анх: 

- «Эништенъ Саид бин Зейд ве къардашынъ Фатимени айтам! 
Валлахи, экиси де мусульман олдылар», - деди. 

Нуайм Умернинъ ярамай ниетини анълап, вазиетни Аллах 
Ресулине бильдирмек ичюн фырсат кьазанмакъ тюшюнджесинен 
Умерни кьардашы ве эништесининъ эвине алып кельди. Янъы хабер 
алгъан Умер чокъ гъадапланды ве айланып, кьардашынынъ эвине 
кетти. 

0 арада, къардашы ве эништесининъ янында Хаббаб, радиалла¬ 
ху анх, Къуран-ы Керим окъуй эди. Эв саиплери Умернинъ кельгени- 
ни корип, Хаббабны эвнинъ бир одасына сакъладылар. Фатиме да 
аман Къуран-ы Керим саифелерини сакълады. 

Умер эвге киргенде: 

- «Не эди 0 эшиткен сёзлерим?», - деп сорады. 

Эништеси ве къыз къардашы: 

- «Сен янълыш дуйдынъ, мында ойле бир шей ёкъ!», - дедилер. 

Умер: 

- «Ёкъ! Валлахи, экинъизнинъ де Мухаммедге таби олгъанынъ- 
ыздан хаберим бар!», - деди ве ачувнен эништесине уджюм этти, 
оны урмагъа башлады. Арагъа киртен къардашы Фатимеге де къол 
узатты. Фатиме: 

- «Я, Умер! Не япсанъ, яп! Истесенъ, бизни ольдюр. Биз мусуль- 
манлыкътан асла вазгечмемиз!», - деди. 

Къардашындан бойле бир джевап беклемеген Умер шашырды. 

Фатименинъ юзю ал-къан олгъан эди. Къыз къардашынынъ 

юзюндеки къанларны корип пешман олды ве: 

- «Шу окьугъанларынъызны кетиринъ бакьайым!», - деди. 

Къыз къардашы: 

- «Биз сен 0 саифелерге бир шей япарсынъ деп къоркъамыз!», 
- деди. 

Умер: 

- «Къоркъма!», - деди ве танърылар адына оны окъугъандан 
сонъ кьайтараджагъына емин этти. 

Бундан сонъ Фатиме, онынъ мусульман оладжагъына умют 
этип: 

- «Эй, кьардашым! Сен путкъа табынгъан муддетче темиз де- 
гильсинъ! Амма Къуран язылы саифеге темиз олгъандан башкьасы 
элинен токьунамаз!», - деди. 

Умер турып ювунды, Фатиме Хатун онъа саифелерни берди. 
Сонъ ает-и керимелерни окъумагъа башлады: 

«Та. ха. Биз Къуранны санъа, кучьлюк чекерсинъ деп де- 
гиль, анджакъ Аллахтан къоркъкъанларгьа бир огют олсун, 
деп эндирдик. (Къуран) ерни ве юдже коклерни яраткъан 

Аллах тарафындан пеш-пешине эндирильгендир. Рахман, 
Аршкъа истива эткендир. Коклерде, ерде ве экиси арасында 
олгъан шейлернен, топракънынъ алтында олгъанлар - эп 
Онынъдыр. Әгер сен, сёзни ачыкъ сёйлер исенъ, билесинъ ки, 
О, гизлини де, гизлининъ гизлисини де билир. Аллах - озюн- 
ден башкъа илях олмагъандыр. Энъ гузель исимлер Онъа 
махсустыр. (Ресулим!) Муса (вакъиасынынъ) хабери санъа 
келип еттими? О вакъытта, о бир атеш корьген ве аилесине: 
Бекленъ! Эминим ки, бир атеш корьдим. Бельки, ондан сиз- 
ге бир мешале кетиририм я да атешнинъ янында бир ребер 
тапарым, деген эди. О ерге баргъанда онъа (тарафымыздан): 
Эй, Муса! деп сесленильди: Мухакъкъакъ ки, мен, эбет мен се- 
нинъ Раббинъим! Аман папучларынъны чыкъар! Чюнки сен 
мукъаддес вадий Туваадасынъ! Мен сени сечтим. Шимди ва- 
хий этильгенге къулакъ бер. Мухакъкъакъ ки, мен, ялынъыз 
мен Аллахым. Менден башкъа илях ёкътыр. Манъа къуллукъ 
эт; мени анъмакъ ичюн намаз къыл. Къыямет куню мытлакъа 
келеджек. Эр кес пешинден чапкъан шейининъ къаршылыгъ- 
ыны булсун, деп аман-аман, оны (озюмден) гизлейджем. Онъа 
инанмагъан ве нефсининъ истеклерине уйгъан кимселер 
сакъын сени ондан (къыяметке инанувдан) вазгечтирмесин; 
сонъунда махв олурсынъ!» (Таха, 1-16) 

Бу аетлерни окьугъан Умер шашты ве: 

«Бу сёзлер не кьадар гузель! Не къадар дегерли!»- деп айткьаны- 
ны озю де дуймады. 

Къураннынъ фесахат ве белягъаты онъа сонъ дередже тесир 
этти. Бу сёзлер, бир инсаннынъ асла сёйлейемейджеги акьикьат ве 
икметлернен толудыр. Бир ан терен-терен тюшюнджелерге далды. 

Хазрети Умернинъ сёзлерини эшиткен Хаббаб -радиаллаху анх-, 
сакьлангъан ерден чыкъып: 

«Эй, Умер! Валлахи Ресулюллахнынъ дуасы санъа насип олад- 
жакъ. Пейгъамберимиз кечкен кунь: 

«Я Рабби! Ислямны Эбуль-Хакем бин Хишам я да Умер бин 
Хаттабнен кучьлендир!»- деп дуа этти. Эй, Умер! Артыкъ Аллахтан 

къоркь!»- деди. 

Хазрети Умер, Хаббабгъа: 

«Эй, Хаббаб! Сен мени Мухаммеднинъ булунгъан ерге алып кет 
де мусульман олайым!»- деди. 

Аман ёлгъа чыкътылар. Бу сеферки адымлар, иман, ашкь ве эед- 
жан ичинде Ресулюллахнынъ акъикъатыны идракэтебильменинъ му- 
хаббет ве истегинен толу эди. 

0, Эркьамнынъэвине баргъанда оны Хазрети Хамза къаршыла- 
ды. Белинде къылычы азыр вазиетте эди. Чюнки Нуайм -радиаллаху 
анх-, оларгъа даа эвельки хаберни берген эди. Ондан сонъУмернен 
нелер оладжагъыны кимсе бильмей эди. 

Пейгъамберимиз да турып догъру Умернинъ янына барды. Оны 
къаршылады ве не ичюн кельгенини сорады. Хазрети Умер джева- 
быны бирджумленен берди: 

«Мусульман олмагъа кельдим, я РесульАллах!» 

Бунынъ узерине Аллах Ресули, салляллаху алейхи ве селлем, 
Аллахкьа шукюр этерек: 


буюрды. Бутюн асхаб юксек сеснен текбир кетирмеге башлады. 
Бойледже, Аллах Ресули салляллаху алейхи ве селлемнинъ бир дуасы 
даа джевабыны алды. 

Хазрети Умер къонушмагъа башлагъанында къальби раат бир 
шекильде ильк сёйлегени сёз келимеи шехадет олды: 




Пейгъамбер Эфендимизнинъ дуасы, Умер бин Хаттабгъа насип 
олды. Эбу Джехиль исе, тюшкен бахтсызлыкъ чукьурында эляк олад- 
жакь эди. (Ибн-и Хишам, I, 365-368) 

Хазрети Умернинъ Аллах Ресулининъ янында келиме-и шаха- 
дет кетирип Ислямгъа кирмесинден сонъ, онынъ теклифинен бу¬ 
тюн мусульманлар топлу оларакъ Эркьамнынъ эвинден чыкътылар. 
Текбирлер кетирип Кябеге догъру юрьмеге башладылар... 

- 0^^ 

Бу вазиет мушриклерни кьоркьутты. 0 вакъыт Аллах Ресули 
Хазрети Умерге, хакь иле батылны айыргъаны ичюн «Фарукь» сыфа- 
тыны берди. (Диярбекри, I, 296) 

Хазрети Умер о куньлерни бойле анълатыр: 

«Мусульман олып да эзиет ве джефа чекмеген, муджаделе этме- 
ген кимсе ёкъ эди. Амма манъа кимсе токьунмаз эди. Озь озюме 
дедим ки: 

«Мусульманлар чешитли мусибетлерге огърагъаны вакъыт, мен 
селяметте къалмакъ истемем!» 

Ислямгъа киргеним гедже тюшюндим, Мекке мушриклеринден, 
Ресулюллах, салляллаху алейхи ве селлемге кьаршы душманлыкъта 
энъ огде олгъан ким исе, онъа барып мусульман олгъанымны айт- 
магъа кьарар бердим. Саба олгъанда Эбу Джехильнинъ кьапысыны 
чалдым. Къапыгъа чыкьты: 

«Хош кельдинъ, эй, Умер! Не хабер кетирдинъ?»-деди. 

Мен: 

«Аллах ве Ресулине иман этип, онынъ кетирген бутюн шейлерни 
тасдикь эткенимни санъа бильдирмеге кельдим!»-дегенде, манъа ля- 
нетэтип къапыны юзюме къапатты.»(Ибн-и Хишам, I, 371) 

Даа сонъ Хазрети Умер, Къурейшнинъ ярамаз мушриклеринден 
дайысы Велид бин Мугъиреге ве акъикъат душманы олгъан башкъа 
эки мушрикке де барып, бу гузель хаберни айтты. Факъат олардан ич 
бири онъа бир шей япмагъа джесарет этемедилер, къапыны юзюне 
чарпаракъ, эвлерине чекинген эдилер. 

Абдуллах ибн Месуд -радиаллаху анх- бойле дер: 

«Хазрети Умернинъ мусульман олмасы - бир фетих, хиджрети 
- бир ярдым, халифелиги де - бир рахмет эди! Умер -радиаллаху 
анх- мусульман олгъангъа кьадар Кябенинъ янында ачыкътан намаз 
къыламаз эдик. О мусульман олгъанынен Къурейшли мушриклернен 
муджаделе этти, олар да бизни сербест быракътылар. (Хейсеми, IX, 
62-63) 

Хазрети Умер, хиджретке къадар Ислям огърунда муджаделе этти 
ве пек чокъ зорлукъларгъа маруз кьалды. 

ПЕЙГЪАМБЕРЛИКНИНЪ 7-9-ДЖИ ЙЫЛЛАРЫ 


Мушриклернинъ мусульманларны ёкъ этюв сиясети: 
учь сене девам эткен бойкот 

Ислям, бутюн къаршылыкъларгъа рагъмен кунь кечтикче кениш- 
лей ве бу вазиет мушриклернинъ кин ве аседлерининъ артмасына 
себеп ола эди. Бу алгъа даянмагъан мушриклер, Пейгъамберимизни 
ольдюрмек хусусында анълаштылар: 

«Оны гизли я да ачыкътан, мухакъкъакь ольдюреджекмиз!»- деп 
емин эттилер. 

Эбу Талиб, Къурейш мушриклерининъ бу джинаетни ишлемеге 
азыр олгъаныны корьгендже, Аллах Ресулюнинъ аяты акъкъында 
эндишеге тюшти. Хашим ве Мутталиб огъулларыны топлап, Фахр-и 
Кяинат, салляллаху алейхи ве селлем Эфендимизнинъ янында булун- 
маларыны ве оны эр тюрлю телюкелерден къорчаламаларыны әмир 
этти. 

Мухаррем айынынъ догъгъан геджеси, Эбу Талиб башларында 
олмакъузьре, Аллах Ресули, бутюн Хашим ве Мутталиб огъулларыны 
Эбу Талибнинъ мааллесинде топладылар. Ялынъыз Эбу Аехеб олар- 
гъа къатылмады, мушриклернинъ сафында ер алмагъа девам этти. 

Бунынъ узерине мушриклер, Ислямны даа чокъ яйылып къувет- 
ленмесинден эвель ёкъ эте бильмек ичюн бир тедбир тюшюндилер: 
икътисадий ве ичтимаий бир бойкот ве баскъынен бу диннинъ тазе 
кутюджилерини бунъалтып, ёнельдиклерини нурлу истикъаметтен гуя 
кери чевирмек!..Бу макъсаднен, Эбу Джехильнинъ башчылыгъында 
топлангъан къаранлыкъ къальплер, мусульманлар ве оларны къор- 

чалагъан Хашим огъулларынен эр тюрлю алыш-веришни кесмектен, 
кьыз алып-бермек киби медений мунасебетлерге кьадар, бутюн бе- 
шерий мунасебетлерни кьопардылар. Буны бир ахтнаменен де тас- 
дикьлап, Кябе диварына астылар. 

Бу саифени Мансур бин Икриме язгъан эди. Саифенинъ языл- 
гъан куню Аллах Ресули дуа этти ве Мансурнынъ эли кьуруды. Бунынъ 
узерине мушриклер араларында: 

«Хашим огъулларына зулум эткенимиз ичюн Мансур мусибет- 
ке огърады!»- демеге башладылар. (Ибн-и Хишам, I, 372-373; Ибн-и 
Сад, I, 208-209; Бухарий, Хадж, 45) 

Бу бойкот узерине, эвельдже Меккенинъ фаркълы мааллелерин- 
де дагъыныкъ бир суретте яшагъан мусульманлар, араларындаки 
алякъаны даа къолайлаштырмакь ичюн, Хазрети Пейгъамбернинъ 
эмджеси Эбу Талибнинъ мааллесине кочьтилер. Ресулюллах, саллял- 
лаху алейхи ве селлем де Эркьамнынъ эвинден чыкьып, бу мааллеге 
ерлешти. 

Эбу Талиб, эр анги бир ярамайлыкъ я да суикьасткьа къаршы 
бутюн тедбирлерни алгъан эди. Пейгъамбер Эфендимиз акьшам бир 
ятакъта ятар, гедже инсанлар юкъугъа далгъандан сонъ Эбу Талиб, 
огъулларындан бирисини, Аллах Ресулининъ ятагъына ятыртыр, 
Эфендимизни де онынъ ерине ёллар эди. (Ибн-и Кесир, «Бидае», III, 
132) 

Буюк бир махрумиет деври башлады. Эбу Джехиль ве онынъ 
адамлары, гедже-куньдюз мусульманларынынъ мааллесини козете 
эдилер ве анда къачакь эрзакъ кирмесине дахи маниа олмагъа ча¬ 
лыша эдилер. 

Чаршы ве базарлардан мусульманлар тарафына кеткен ёллар- 
ны кестилер. Сатылмакъ ичюн кельген ашларны, мусульманларгъа 
кечирмейип, оларны озьлери сатын ала эдилер. Мусульманларнынъ 
тек хадж мевсимлерде Эбу Талиб мааллесинден тышкьа чыкъмагъа 
имкянлары ола эди. Бу эснада муминлерден бири бала-чагъасы 
ичюн бираз ашайджагъыны алмакъ ичюн эр анги бир сатыджынынъ 
янына барса, Эбу Аехеб аман эрзакь юклерининъ башына тура: 

«Эй, туджджарлар! Фиятларны Мухаммеднинъ асхабына ойле 

юксельтинъиз ки, олар сизден бир шей аламасынлар! Сиз меним 
зенгин ве сёзюни ерине кетирген бир кимсе олгъанымны билесинъ- 
из. Бойле япкьанынъыз такьдирде сизге бир зарар кельмейджегине 
мен кефилим!»- дей эди. 

Мусульманлар ачлыкътан агълагъан балалары ичюн ашамагъа 
бир шей аламадан къайта эдилер. Туджджарлар эртеси саба Эбу 
Лехебнинъ янына келе, ода къалгъан малларыны юксекфиятнен ала 
эди. (Сухейли, II, 127-128) 

Бу агъыр вазиет кьаршысында Ресулюллах, салляллаху алейхи 
ве селлем ве Хазрети Хатидже валидемиз, бутюн серветлерини му- 
сульманларгъа дагъыттылар. (Якьуби, II, 31) 

Мушриклер маалле ёлларыны къапатмакъ ичюн япылгъан бутюн 
гъайретлерге рагъмен, базы Меккелилер сакьлыджа акьрабаларына 
ярдым эте эдилер. Хаким бин Хизам бир керваннен Шамдан богъдай 
кетирген эди. Бир девенинъ узерине богъдай юклеп гизли маалле 
ёлуна кетирди ве девесинден тюшип, оны мусульманларгъа догъру 
къувалады. Олар да девенинъ узериндеки богъдайны алдылар. Бир 
башкъа гедже девеге ун юклеп, маалленинъ ичине ёллады. 

Бу девирде мусульманлар пек чокь кьыйынлыкь чектилер. 
Базы керелер терек япракьларынен кьарынларыны тойдурмакъ зо- 
рунда кьалдылар. Бала-чагъа ачлыкътан баягъы зайыфлагъан эди. 
Оларнынъ ферьятлары, маалленинъ тышарысында биле дуюла эди. 

Мушриклернинъ бу япкьаанларындан макъсат, Хазрети 
Пейгъамбер, салляллаху алейхи ве селлемни озьлеринетеслим этме- 
генлерине кьадар мусульманларны ач быракьмакь ве бу шекильде, 
Аллахнынъ Ресулини ольдюрмекичюн фырсат къазанмакьэди. Амма 
Эбу Талибнинъ тедбир алмасынен Хашим огъулларынен бирлешкен 
мусульманлар, Пейгъамберимизни къорумакъ ичюн кьанларыны 
сонъ тамчысына кьадар акьытмагъа кьарар берген эдилер. 

Бойкотнынъ битмеси 



Бинъ-бир зорлукънен кечкен учь сененинъ ичинде, Аллах Тааля 
бир агъач къуртуны, мушриклеринъ Кябеге аскъанлары анълашма 

саифесине ёллады. Къурт «Бисмике Аллахумме: Сенинъ исминънен 
башларым Эй, Аллахым» джумлесинден башкьа, зулум ифаде эткен 
бутюн языны ашады. Ресулюллах салляллаху алейхи ве селлем, озю- 
не вахийнен хабер этильген бу вазиетни Эбу Талибге накъиль этти. 
Эбу Талиб бухаберни къардашларына бильдирди ве : 

«Энъ гузельэльбиселеринъизни кийип, Къурейшлилеринъ янына 
кетинъиз! Озьлери фаркьына бармаларындан эвель саифелерининъ 
акьибетлери акькъында оларгъа хабер беринъ!»- деди. 

Эбу Талиб ве кьардашлары мушриклерге бу хаберни бер- 
генлеринде аман бир адам ёллап, саифени кетирттилер ве 
оны Пейгъамберимизнинъ айткъаны шекильде корьдилер. 
Къурейшлилернинъ эллери янларына тюшти! Эбу Талиб бундан къу- 
вет ве джесарет булып: 

«Артыкь, зулум эткенинъизни, акьрабанен алякьаны кесип, яра- 
майлыкь япкьанынъызны анъладынъызмы?!»- деди. 

Мушриклерден ич бири Эбу Талибге джевап беремеди. 
Ялынъыз: 

«Бу сиирден башкьа бир шей дегильдир!»- дедилер ве зулумла- 
рына девам эттилер. 

Къурейшнинъ илери кельгенлеринден базылары исе Хашим 
огъулларына къаршы япкьанлары шейлерден бири-бирлерини кьа- 
баатладылар: 

«Къардашларымызгъа къаршы бу япкьанымыз зулумдан баш¬ 
кьа бир шей дегильдир!»-дедилер. 

Пейгъамберликнинъ онунджы сенесине келинген эди ки, 
Къурейшлилерден бир-кьач киши бойкотны токьтатмакь ичюн аре- 
кетке кечти. Хишам бин Амр, Зухейр бин Эби Умейеге: 

«Эй, Зухейр! Дайыларынъ бир шей алып сатмакътан, эвленмек- 
тен... махрум этилип тарлыкъ ве ёкьлукъ ичинде къывраныркен, се¬ 
нинъ истегенинъни ашап ичменъе, кийинип кьушанманъа гонъюлинъ 
насыл разы ола? Валлахи Эбу Джехильни, озь дайыларына къаршы 
бойле бир анълашмагъа давет этсе эдинъ, ич бир вакьыт разы ол- 
мазды», - деди. 

Хишам, Зухейрни къандыргъан сонъ Мутим бин Адий, Эбу-ль 
0 ^^ - 

Бахтери ве Зема бин Эсведни де тек-тек янына чекти. Бу беш киши 
Меккенинъ юкьарысындаки Хаджун мевкьиинде гедже топланып 
не япмалары кереколгъаны акъкьында кьонуштылар. Анълашманы 
бозгъангъа кьадар арекет этеджеклерине де емин эттилер. 

Саба олгъанда Месджид-и Харамгъа кеттилер. Зухейр узеринде 
къыйметли бир эльбисе олгъаны алда Кябени таваф этти ве: 

«Эй, Меккелилер! Бизлер истегенимиз киби ашап ичейик, кийи- 
нип кьушанайыкъда, Хашим ве Мутталиб огъуллары алыш-вериштен 
махрум къалып эляк олсунлар, бу оладжакъ шейми?! Аллахкъа емин 
этерим ки, акърабалыкь багъларыны кескен шу залым анълашма 
саифеси йыртылгъанына къадар отурмайджагъым!»- деди. 

Эбу Джехиль итираз этсе де, дигер дёрт аркъадашы анълашгъан- 
лары шекильде Зухейрни дестеклегенлери себебинден мусбет бир 
ава эсти. Мутим турып Кябенинъ ичинде асылы олгъан саифени 
йыртты. Бунынъ узерине Адий бин Къайс, Зема, Эбу-ль Бахтери ве 
Зухейр силяхланып, Хашим ве Мутталиб огъулларынынъ янына кет¬ 
тилер, оларны Эбу Талиб мааллесинден чыкьарып эвлерине кетме- 
лерине ёл ачтылар. Бойледже, мусульманлар учь йыллыкъ къыйын 
бир девирден Аллахнынъ лютфюнен къуртулгъан эдилер. Эбу Талиб, 
бойкотны токьтаткьанларны бир шиирнен макътады. Мушриклер де 
Пейгъамберимизнинъ Ислямны теблигъ этмесине мани оламайд- 
жакьларыны анъладылар ве умютлерини джойдылар. ( Ибн-и Хишам, 
I, 397-406; Ибн-и Сад, I, 210-211) 

Шакъкъ-ы Къамер: Айнынъ экиге ярылув муджизеси 

Аллах, догъру ёлгъа давет ичюн вазифелендирген пегъамбер- 
лерини, инсанларны инандырмакъ ичюн ве къаршылашаджакъла- 
ры имансызлыкъ инатыны енъмек ичюн аджайип кучь саиби этти. 
Айрыджа, пейгъамберлерине инсанларнынъ озьлерине табий олма- 
лары ичюн биртакьым инсан кучюнинъ тышында олгъан лютюфлер 
да берди ки, буларгъа «муджизе» денилир. 

Муджизелер эр пейгъамберге, кенди девирлеринде айрет уян- 
дыргъан къудрет ве къуветке таялы оларакъ лютуф этильгендир. 

Меселя, Хазрети Муса девринде сиирбазлыкь пек яйгъын эди. Бу се- 
бепле онъа бунынънен багълы бир муджизе берильди: аса ве беяз 

эль... 

Хазрети Иса девринде де тыб ильми теракъкъий эткен эди. 
Табиплер, халкънынъ къаршысында чокь устюн бир итибар къазан- 
гъан эдилер. Бунынъ ичюн онъа да энъ маир табиплерни биле аджиз- 
ликке тюшюрген бир муджизе эдие этильди: олюлерни тирильтмек 
киби... 

Ресулюллах, салляллаху алейхи ве селлемнинъ бу буюк муджи- 
зеси, бойкот йылларында, яни Мекке деврининъ докъузынджы сене- 
синде мейдангъа кельгендир. 

Бир гедже Аллах Ресули, салляллаху алейхи ве селлем, Раббине 
дуа этти ве Ай да экиге болюнди, бу муджизе эр тарафтан корюль- 
ди. Ай экиге айрылгъанында бир парчасы Эбу Къубейс дагъы тара¬ 
фында, дигер парчасы Къуайкъыан дагъы тарафында корюнди. Буны 
корьген мушриклер, кене имангъа кельмедилер. Атта Эбу Джехиль 
«Сиирбазлыкътыр!» деп бу муджизени де инкяр этти. 

Бу муджизени корьген мушриклер, Хазрети Пейгъамбер, саллял¬ 
лаху алейхи ве селлем акъкъында: 

“Бизни сиирледи, амма эр кесни сиирлеп оламаз!”- дедилер. 

Бунынъ узерине, Мекке тышындан узакь ерлерден кельген кер- 
ванларгъа да бойле бир адисе акъкъында соралды. Олар да Айнынъ 
ярылгъаныны корьгенлерини сёйледилер. Бу адисенинъ артындан 
шу ает-и кериме энди: 




«Къыямет якълашты ве Ай ярылды. Олар бир муджизе корьсе- 
лер, аман юзь чевирир ве: «Эскиден берли девам этип кельген бир 
тылсымдыр»,- дерлер. » (эль-Къамер, 1-2) (Вахиди, с. 418; Тирмизи, 
Тефсир, 54/3286) 

Бутюн Мекке халкъы, Айнынъ экиге болюнгени акъкъында итти- 
факъ этти. Къальбинде иман олгъанлар, тасдикъ этти. Килитли къаль- 
плер исе, «Не буюк сиирбаз!»- дедилер. 

Акъикъатта мешур франсыз астрономы Лефранчоис де Лаланде, 
Айнынъ кечмиш арекетлерини инджелеркен «Айнынъ ярылмасы» 
муджизесининъ догърулыгъыны кьабул этмек зорунда кьалгъандыр. 
(Зекаи Конрапа, с. 110) 

ПЕЙГЪАМБЕРЛИКНИНЪ 10-ДЖЫ СЕНЕСИ 


Кедер сенеси: Хазрети Хатидже ве 

Эбу Талибнинъ вефаты 

Мушриклерининъ Муасарасындан сагъ-селямет чыкькъан Аллах 
Ресули, салляллаху алейхи ве селлемнинъ ве мусульманларнынъ се- 
винчи узун сюрьмеди. Чюнки бойкот биткен сонъ, оны ве муминлер- 
ни федакяране имае эткен эмджеси Эбу Талиб вефат этти. 

Хазрети Пейгъамбер, салляллаху алейхи ве селлем, эмджеси- 
нинъ иман этмеси ичюн исрарнен чокь арекет эткен эди. Эбу Талиб 
де, бу исрар кьаршысында торунына: 

«Мен сенинъ акьикъатынъны билем. Лякин санъа иман этсем, 
Къурейшнинъ кьадынлары мени айыпларлар»-деп айта эди. 

Хазрети Пейгъамбернинъ пейгъамберлигини виджданынен кьа- 
бул эте эди, амма нефисине уяракъ оны ред эте эди. Аллах Ресули, 
салляллаху алейхи ве селлем, оны иманлы оларакъ рухуны Раббине 
теслим этмеси ичюн олюм тёшегинде олгъанда: 

«Эй, эмдже! Не олурсынъ, бир келиме сёйле ки, Аллах санъа 
сонъсуз сеадет берсин!»- деп риджа этти. 

0 вакьыт 0 ерге кельген Эбу Джехиль, бунъа мани олды. Чюнки 
Эбу Талибге эр вакьыт келимеи шехадетни телькьин эткен Хазрети 
Пейгъамбер, салляллаху алейхи ве селлемге къаршы Эбу Джехиль: 

«Сен аталарынънынъ дининдесинъ!»- телькъинини япа эди. 

Эбу Талибнинъ Ресулюллах, салляллаху алейхи ве селлемге сонъ 
сёзю: 

«Мен эски дин (Абдульмутталибнинъ дини) узьре олем. Къурейш 

меним ичюн, олюмден кьоркьты да динини денъиштирди деп айт- 
майджакь олсалар эди, сенинъ сёзлеринъни къабул этер эдим!..» - 
олды (Бухарий, Дженаиз, 81; Ибн-и Сад, I, 122-123). 

Бу сёзлер узерине Хазрети Пейгъамбер, салляллаху алейхи ве 
селлем: 

«Мен де сенинъ ичюн эр вакьыт истигъфар этеджегим!»- буюрды, 
факъат эмджесининъ эвинден кедерли оларакъ айырылгъан эди. 

Ресулюллах, салляллаху алейхи ве селлемнинъ чокъ кедерленип 
эмджеси ичюн «сенинъ ичюн эр вакъыт истигъфарда булунаджагъ- 
ым!»- деп айтмасындан сонъ ает-и керимеде бойле буюрылды: 


Д 




, 0 '' ' ^ 


«(Ресулим!) Сен севгенинъни хидаетке ириштиралмаз- 
сынъ; факъат Аллах истегенине хидает берир...» (эль-Къасас, 
56) (Муслим, Иман, 41-42) 

Хидает - къулны «сыраты мустакъим 1 >ге илеткен иляхий нурдыр. 
Кимнинъ гонъюли хидаетке истекли ве хакъкъа мейилли олса, ан- 
джакъ онъа насип олур. Ает-и керимеде буюрылыр: 


4.^)1 


«...озюне ёнельгенни де хидаетке ириштирир.» (эр-Рад, 
27) 


Бу хусуста башкъаларынынъ гъайрети, ялынъыз весиле олмакъ- 
тыр. Акси алда башкъа бир кимсенинъ, пейгъамбер де олса, гъай- 
ретинен хидаетнинъ насип олмасы эр вакъыт мумкюн дегильдир. 
Бойледже, Хазрети Пейгъамбернинъ о къадар гъайретине рагъмен, 

Эбу Талиб акъикъатны бильгени алда нефсине енъилип Хакъкъа мей- 
иль этмемеси узерине онъа хидает насип олмагъан эди. 

Эбу Талибнинъ кедерли вефатындан даа учь кунь кечмеген эди 
ки, Аллах Ресулининъ дерт ортагъы, буюк дестеги, джан ёлдашы 
Сейидет-ун Ниса (къадынларнынъ эфендиси) Хатидже анамыз -ради- 
аллаху анха- вефат этти. Изтирап устюне бир изтирап даа юкленди. 
Ресул-и Экрем салляллаху алейхи ве селлем, чокъ севгени мубарек 

- 0^^ 

кьадыныны, къабри шерифине озь эллериннен эндирди. Гонъюли 
кьасеветли ве кедерли, козьлери яш толгъан эди. 

Хазрети Хатидже анамыз Пейгъамберимиз ичюн Ислям дава- 
сында садыкь бир мушавир, дерт ортагъы ве сакинлик менбасы эди. 
Онынъ вефаты Аллах Ресулине: 

«Шу уммет устюне кельген эки буюк белядан ангисине даа чокь 
кедерленеджегимни билемейим» (Якуби, II, 35; Табери, Тарих, II, 
229) айттыраджакъ къадар агъыр кельген эди. 

Бу эки гъамлы адисе себебинен Мекке деврининъ онунджы се- 
несине «Кедер сенеси» деп айтылды. 

Эмджеси ве къадынынъ вефатындан сонъ тевеккюль ве тесли- 
миетининъ ялынъыз Аллахкьа олмасы ичюн, Хазрети Пейгъамбер 
Эфендимизге корюнген ич бир сыгъанакь къалмады. Онынъ гонъюль 
дюньясы бойлеликнен, Хакъ Таалягъа аданды. Чюнки балалыгъында 
да ана, баба ве деде имаесинден махрум быракъылып Аллахнынъ 
тербиесинен етиштирильген эди. 

Таиф ёлджулыгьы 

Эмджеси ве къадынынынъ вефатларынынъ артындан, Хазрети 
Пейгъамбер салляллаху алейхи ве селлемге япылгъан баскъылар пек 
артты. 0 Султануль-Энбиягъа къаршы япылгъан душманджа уджюм- 
лер вахшийлик дереджесине улашты. Ойле ки, Ресул-и Экрем, саллял¬ 
лаху алейхи ве селлемнинътакъатыны зорламагъа башлады. Бунынъ 
узерине Аллах Ресули янына Зейд-радиАллахуанх-ны алып Меккеден 
160 км. узакъдаки Таиф шеэрине кетти. 0 ерде он кунь къалды. 

Таифлилерге Ислямны анълатты. Оларны тевхидге давет этти. 
Буюклеринен корюшип, путкъа тапмакътан вазгечип, бир Аллахкъа 
къуллукъ япмаларыны телькъин этти. Таиф буюклерининъ янына ба¬ 
рып, къонушмагъан киши къалмады. 

Факъат бу давет, Къурейшлилер киби путперест бир къавим ол- 
гъан Таифлилернинъ арасында да къоркъунч бир фыртына къопма- 
сына себеп олды. Нефислерине къул оларакь яшагъанлары ичюн ич 

Ф бири Ислямгъа янашамады. Бунынъ устюне Хазрети Пейгъамбер, 

- 

салляллаху алейхи ве селлемге эзиет ве ишкендже этмектен де ваз- 
гечмедилер 

Башта онъа кульдилер. Сонъра ашаламагъа башладылар. 
Артындан да ёлунынъ узерине эки сыра олып, къул ве ыргъатларны ти- 
зерек, акьаретэттирди веташ аттырдылар. Бойледже, шеэрден чыкъ- 
къанына къадар Аллах Ресули, салляллаху алейхи ве селлемге эзиет 
этмекни девам эттилер. Атта къулларыны артындан ёллап, бир муд- 
дет даа да таш ягъмурына туттылар. 0 Пейгъамберлер Султанынынъ 
мубарек беденинден акъкьан къанлар нетиджесинде аякъкьаплары 
къан толгъан эди. Оны атылгъан ташлардан къорумакъ истеген Зейд 
-радиаллаху анх- да яралангъан эди. 0, эм Аллах Ресулини атылгъан 
ташлардан озь беденинен къорчаламагъа тырыша, эм: 

«Эй, Таиф халкъы! Ташлагъанынъыз кишининъ бир пейгъамбер 
олгъаныны билесинъизми?!»- деп айта эди. 

Олар зор-замет меккелилерге махсус олгъан бир багъчагъа ки- 
рип джанларыны къуртардылар. Ерлер кедерли, коклер кедерли эди. 
Мелеклер кедерли эди. Джебраиль кедерли эди. Микаиль, Исрафиль, 
Азраиль кедерли эди. 

Башта Джебраиль олмакъ узьре мелеклер, Аллах Таалядан изин 
алып, Ресулюллах, салляллаху алейхи ве селлемнинъ янына кельди- 
лер! 

«Я, РесульАллах! Истесенъ, бу къавимни эляк этейик!»-дедилер. 

0 рахмет менбаасы ве мерхамет Пейгъамбери огърагъаны бу 
чиркин арекет къаршысында биле беддуа этмейип эллерини котерип 
Аллахкъа бойле дуа этти: 

«Аллахым! Къуветимнинъ зайыфлагъаныны, чаресизлигимни, 
халкъ козюнде ашагъы тюшмемни Санъа арз этем. Эй, мерхамет- 
лилернинъ энъ мерхаметлиси! Әгер манъа нисбетен гъадаплы де- 
гиль исенъ, чеккеним зорлукъ ве беляларгъа даянырым! Аллахым, 
Сен къавмиме хидает бер! Олар бильмейлер! Иляхи, Сен разы ол- 
гъанынъа кьадар иште, афунъны тилейим...» (Ибн-и Хишам II, 29- 
30:Хейсеми, VI, 35) 

Ресулюллахнынъ раатлангъаны багънынъ саиби Рабиа огъулла- 
ры, Алемлернинъ Эфендисининъ вазиетини корип, оны аджыды ве 

- 

онъа кьуллары Аддаснен бир табакъ юзюм ёлладылар. Аддас табакь- 
ны Пейгъамберимизге узатты: 

«Буюрынъыз, ашанъыз!»- деди. 

Хазрети Пейгъамбер, салляллаху алейхи ве селлем де: 

«Бисмиллях»- деп ашамагъа башлады. 

Бу сёз Аддаснынъ дикъкъатыны чекти. Шимдиге кьадар ич ким- 
седен бойле бир сёз эшитмеген эди, меракъланып ве тааджипле- 
нип: 


«Бу сёзни, бу ерде яшагъанлар не билир, не де сёйлерлер!»- деп 
мырылданды. 

Артындан кене тааджипленип: 

«Сиз башкъа бир инсансынъыз! Бу ернинъ инсанларына бенъзе- 
мейсинъиз! Кимсинъиз?»-деди. 

Аллах Ресули салляллаху алейхи ве селлем де: 

«Сен нерелисинъ, кьайсы динденсинъ?»-деп сорады. 

Аддас: 

«Ниновалыйым, христианым!»- деди. 

Ресул-и Экрем Эфендимиз: 

«Демек сен салих кьул, Юнус пейгъамбернинъ мемлекетинден- 
синъ!»-деди. 



Аддаснынъ шашкъынлыгъы даа да пек артты: 

«Сен Юнусны не ерден билесинъ?»- деди. 

Пейгъамберимиз: 

«Юнус меним кьардашымдыр. 0, бир пейгъамбер эди. Мен де 
бир пейгъамберим!»- буюрды. 

Бу сёзлер узерине Аддаснынъ гонъюль алеминден иман чокъ- 
ракълары фышкъырмагъа башлады ве шевкънен еринден къалкъып, 
Хазрети Пейгъамбер -салляллаху алейхи ве селлем-нинъ элине ве 
аягъына къапанып, келимеи шехадет кетирди. (Ибн Хишам, II, 30; 
Якъуби, II, 36). 

Эфендилери Аддасны бу арекети себебинен къабаатлагъанлары 
вакьыт, шу джевапны берди: 

«Мен озюмни бильгенимден берли, дюньяда ондан даа да хай- 
ырлы бир инсан корьмедим! 0 манъа ойле бир сёз сёйледи ки, оны 

анджакь бир пейгъамбер бильмеси мумкюн эди» (Ибн -и Хишам, II, 
31) 

Не сеадет ки Аддас, Аллах Ресулининъ аятында энъ къыйын 
шартларда иман этип, оны теселли эткен бир мумин юреги олмакъ 
шерефини къазанды. Алемлернинъ Эфендиси онынъ мусульман ол- 
масына пексевинди. 

Бугунь Аддаснынъ Ислямгъа киргени ерде онынъ адына япыл- 
гъан бирджами бар. 


Хазрети Айше -радиаллаху анх- анамыз буюрды: 

«Ухуд дженкинден даа да чокь зорлангъанынъ бир кунь олдымы, 
я, Ресулюллах?» 

0, бойле буюрды: 

«Эбет, сенинъ кьавминъден чокь яманлыкь корьдим. Бу яман- 
лыкъларнынъ энъ яманы, оларнынъ манъа Акъабе Куню япкъанла- 
рыдыр. Айрыджа, Таифли Абдукъулялнынъ огълу Ибн-и Абдиялильге 
сыгъынмакъ истеген эдим де, мени къабул этмеген эди. (Аксине 
мени къулларына ташлар аттыртып, эр тарафым къанлар ичинде, 
япмагъан эзиети къалмагъан эди). Мен де артыма айланып, терен 
кедерлер ичинде кете эдим. Къарн-ус Сеалиб деген ерге баргъан- 
гъа къадар озюме келемедим. 0 ерде башымы котерип бакъкъаным 
вакъыт, бир булутнынъ мени кольгелегенини корьдим. Дикъкъатнен 
бакъкъан эдим, булутнынъ ичинде Джебраиль -алейхи’с-селям-ны 
фаркъэттим. Манъа: 

«Аллах Тааля къавминънинъ санъа не айткъаныны ве сени имае 
этмекни насыл къабул этмегенини дуйгъандыр. Оларгъа истегинъни 
япманъ ичюн де санъа Дагълар Мелегини ёллагъандыр», - деп сес- 
ленди. 

Бунынъ узерине Дагълар Мелеги манъа сесленип селям берди. 
Сонъра да: 

«Эй, Мухаммед! Къавминънинъ санъа не айткъаныны Аллах 
эшитти. Мен Дагълар Мелегийим. Не әмир этсенъ оны япмам ичюн 
Аллах Тааля мени санъа ёллады. Не япмамны истейсинъ? Әгер исте- 
сенъ шу эки дагъны оларнынъ башына йыкъайым!»- деди. 

0 вакьыт: 

«Ёкь, мен Аллахтан, оларнынъ сойларындан ялынъызджа 
Аллахкъа ибадет этеджек ве Онъа ич бир шейни ортакъ къошмайд- 
жакъ кимселер чыкьармасыны тилерим!»- дедим. (Бухарий, Бедуль- 
халькь, 7 Муслим, Джихад, 111) 


Итхамлар (Къабаатлавлар) 


Ресулюллах, салляллаху алейхи ве селлемге къаршы не япсалар 
кучьсюз къалгъан мушриклер, бу сефер онынъ умми (окьумагъа- 
язмагъа огренмеген) олгъаныны бильген алда, Къуранны Джабир 
адындаки христиан бир къулдан огренгенини айтмагъа башладылар. 
Ич тюшюнмедилер ки, бойле юдже бир диннинъ темелини кьурып 
оладжакъ бир кьул, бу шерефни башкъасына не себепнен быракь- 
сын. Эм озю де христиан оларакъ не ичюн кьалсын? 

Бунынъ джевабыны Къуран-и Керим бойле берди: 

«Шубесиз, биз оларнынъ: «-Къуранны онъа анджакъ бир 
инсан огрете!» дегенлерини билемиз. (Ойле исе ич тюшюнме- 
дилерми), о кишининъ тили эджнебийдир. Албуки, бу (Къуран) 
ап-ачыкъ бир арапчадыр.» (Нахль, 103) 

«(Эй, Ресулим! Олар да аелында билелер ки) сен, бу 
Къуран-ы Керим кельмеден эвель бир китап окъумадынъ; 
язы язмадынъ! Әгер окъур-язар олса эдинъ (о вакъыт) баш- 
къаларындан огрендинъ дей биле эдилер...» (Анкебут, 48) 

Айрыджа, АллахТааля мушриклернинъ къабаатлавлары тесирин- 
де къалмамасы ичюн Ресулине де бойле буюрды: 

«(Ресулим!) Сен огют бер! Раббининъ лютфу иле сен не 
кяхинсинъ, не де бир дели!» 

«Ёкъса олар: «-0 бир шаирдир; онынъ заманнынъ феля- 
кетлерине огъравыны беклемектемиз!» дейлерми?» «Де ки: 
Бекленъ, мен де сизнен берабер беклегенлерденим.» (Тур, 29- 
31) 



«Инкяр эткенлер: «-Бу ап-ачыкъ бир тылсымдыр» деди- 
лер.» «Ёкъса оны уйдурды демектелерми? Де ки: Әгер мен 

ОНЫ уйдургъан исем, Аллах тарафындан манъа келеджек 
шейни узакълаштырмагъа кучюнъиз етмез. О, сизинъ Къуран 
акъкъында япкъан адден ашувларынъызны чокъ даа яхшы 
билир. Меннен сизинъ аранъызда шаат оларакъ О етер!» 

(Ахкяф, 7-8) 

Мушриклер, догьру ёлгъа кирмек истемегенлери ичюн Аллах 
Ресулине ве Къурангъа кьаршы чешитли кьабаатлар уйдурувдан че- 
кинмей эдилер. 

Лякин керчек ве догъры олгъанны да биле эдилер. 

Атта, Къурейшнинъ башлыкълары, мусульманлыкънынъ Мекке 
тышына ташып яйылмасындан къоркъкъанлары ичюн, Велид бин 
Мугъиренинъ янында топландылар. Озьара: «-Меккеге кельген къа- 
билелерге Мухаммед акъкъында не айтайыкъ?» деп тюшюне эди¬ 
лер. 

Велид, Хазрети Пейгъамбер салляллаху алейхи ве селлемнен ко- 
рюшип ондан Къуран-ы Керим динълеген эди. О, бойле деди: 

«-Мен шиирнинъ эр чешитини билем. Меним ондан динълеге- 
ним шиир дегилъ эди. Шиирден даа устюн бир сёз эди. О сёзлер, не- 
сир де дегилъ эди. Чюнки ойле къошакъсыз, анълатылышта ачыкъ- 
лыкъ ве гузелъ ифаде толу назик бир уйгъунлыкъны мен даа эвелъ ич 
бир сёзде эшитмедим. 

Фалджы сёзлерине исе, ич бенъземей эди. 

Акъыл хастасы сёзлери де дегилъ эди. Мен онда делиликке иша- 
рет эткен бир тек алямет коръмедим. 

Биз онъа сиирбаз да деп оламамыз. Чюнки окъуп уфлемей, тююм 
багъламай, бу себепнен сиирбазларгъа бенъзеген бир ери де ёкъ!» 

Бу сёзлерден сонъ Велид, озъ янълыш ниетлерине илля бир чыкъ- 
ыш ёлу тапмакъ ичюн де бойле деди: 

«-Аякин 0 , къардашны къардашындан айыра. Акърабаларны 
бир-биринден айыра. Бу себепнен бу сёзлерни де, сиир ве бую ола¬ 
ракъ саймакъ мумкюн!» деди. 

Велид бин Мугъиренинъ бу арекетини Аллах, Къуран-ы Керимде 
бойле анълата: 

«Мухакъкъакъ ки о, бир тюшюнди-ташынды, ольчеди, 

- 

бичти. Джаны чыкъсын, не шекильде ольчеди де тюшюнди! 
Сонъ джаны чыкъсын, текрар ольчеди де тюшюнди!.. насыл 
тюшюнди исе!? Сонъ бакъынды, сонъ къашларыны чатты, 
юзюни экшитти. Сонъ аркъасыны дёнди ве гъурурыны енъ- 
алмайып: «-Бу (Къуран), олса-олса сиирбазлардан огренилип 
накъил этильген бир тылсым ве ялынъыз бир инсан сёзю- 
дир»,-деди.» (МуАдессир, 18-25) 

Бунъа кьаршы Велид, виджданынынъ сесине къулакь бергени 
вакьытлар, буюк бир шашкьынлыкь ве кьоркъу ичинде: 

«Валлахи, Мухаммедден аз эвель бир сёз динъледим; не инсан 
сёзю, не де джин сёзю. Онынъ бир татлылыгъы ве бир хошлугъы бар. 
Устю мейвалы, ашасы боллукъ, темели ве ери бол сувлу. 0, кесен- 
кес бу даваны кьазаныр, онынъ устюне исе кимсе чыкъып оламаз»- 
деп Къуран-ы Керимнинъ иришильмез уйгъунлыгъыны сакъламайып 
анълатмагъа меджбур кьала эди. 

Башкъа тарафтан, халкъны Къуран окъунышыны динълемесин- 
лер деп кедер эткен мушриклер, геджелери Кябеде Къуран окъугъ- 
ан Хазрети Пейгъамбер, салляллаху алейхи ве селлемни бир къач 
кере гизленип динълегенлер, тесадюфнен бир-бирлеринен къаршы- 
къаршыгъа кельгенлеринде де озь озьлерини айыплагъан, ве бир 
бирлерине: 

«-Аман кимсе корьмесин!.. Халкъ бизим бу алымыздан хабери 
олса, емин этермиз ки, сонъ дередже маскъара олурмыз. Бундан 
сонъ да ич кимсеге бу мевзуда сёз кечирип оламамыз!..» деп япкъан 
арекетлерни айыплагъан сонъ бир даа бойле бир шей япмайджакъ- 
ларыны араларында анълашкъан эдилер. 

Айрыджа, мушриклер бундан да гъайры, озьлерини биле сиирле- 
ген Къуран усулынынъ сонъ дередже тесирли олмасыны дикъкъаткъа 
алып, инсанларнынъ Къуран сесини эшитмемелери ичюн шамата 
япа эдилер, я да оны окъунмасыны ясакълай эдилер: 

«Инкяр эткенлер: «-Бу Къуранны динълеменъ; окъунгъанда ша¬ 
мата чыкъарынъ; бельки бастырырсынъыз!..» дедилер.» (Фуссылет, 
26) 

Къуран-ы Керим - эдебий бир муджизедир. 


0 девирде яхшы сёз айтувда, ачыкь ве гузель ифаде этювде энъ 
юксек нокътагъа етишкен арапларгъа ве къыяметке кьадар келед- 
жек бутюн инсан ве джинлерден Къурангъа бенъзеген бир сёз кетир- 
мелерини истемектедир. 

Бу хусуста Къуран-ы Керимде ильк оларакъ Тур суресининъ 34- 
джи ает-и керимесинде: 

«Әгер догъру иселер,онъа бенъзеген бир сёз кетирсинлер»- 

деп айтыла. 

Мушриклер, бу иляхий теклифнинъ къаршысында беджериксиз 
ве кучьсюз кьалдылар, бундан сонъра, Аллах, оларнынъ кучьсюзли- 
клерини даа ачыкъ бир шекильде ифаде этмек узьре шу аетлердеки 
шартларны теклиф эте: 

«Ёкъса оны уйдырды дейлерми? Де ки: Әгер догъру сёй- 
легенлерден исенъиз, Аллахтан башкъа ярдымгъа чагъырып 
олгъанларынъызны чагъырынъ да, сиз де онъа ошагъан он 
суре кетиринъ!» (Худ, 13) 

Айрыджа, Аллах Тааля Юнус суресининъ 38-джи ает-и кериме¬ 
синде: 

«Ёкъса оны (Мухаммед) уйдырды дейлерми? Де ки: Әгер 
сизлер догъру исенъиз, айды онъа бенъзеген бир суре кети¬ 
ринъ ве Аллахтан башкъа чагъырып олгъанларынъызны да 
(ярдымгъа) чагъырынъ!»- буюрды. 

Буны Бакъара суресининъ 23-джи аетинде де текрар этти. 

Сонъ олып да, Исра суресининъ 88-джи ает-и керимесинде: 

«Де ки: Инсанлар ве джинлер, бир-бирлерине ярдымджы 
олып, бу Къураннынъ бир бенъзерини ортагъа къоймакъ 
ичюн бир арагъа кельселер, ант олсун ки, кене де бенъзерини 
япамазлар..»- буюрды. 

Заманымызгъа къадар бу теклифнинъ кьаршысынды, инанмагъ- 
анлар эр заман зиян ве беджериксиз кьалып, Къуран сурелерине 
бенъзеген бир суре кетирип еламадылар. 

Бу мевзуда, бир одагъа кьапанып айларджа чалышкьан чокъ 

мешур ве уста әдәбиятчылар чыкъкьан, лякин мийинлерини иритир- 
джесине гъайрет этмелерине бакьмайып бир ает биле язып оламагъ- 
анлар. Чюнки Къуран, тек ачыкь ве гузель ифаде муджизеси дегиль, 
айны заманда бутюн асырларны, ичлериндеки акьикъатларынен 
бирликте къушаткьан бир муджизелер китабыдыр. Бойле олгъаны- 
нен, не заман ве не ерде оледжегинден биле хаберсиз, ве кучьсюз 
бир инсаннынъ, эльбетте ки кьошакьсыз ве юдже акьикьатлар ичи- 
не алгъан муджизелернен толу бир ает ортагъа къоймасы имкянсыз- 
дыр. 

Къуран-ы Керим хусусындаки къабаатлавларында, макъсат- 
ларына иришип оламагъан мушриклер, бу кересинде Хазрети 
Пейгъамбер, салляллаху алейхи ве селлемнинъ мубарек шахсыны 
макьсат эттилер. 

Аллах Ресули, салляллаху алейхи ве селлемнинъ огълу 
Къасымнынъ, дёртяшында олгъанда вефатэткенинден файдаланып, 
онъа «эбтер» дедилер. Яни сою кесильген, несили биткен, деп куль- 
дилер. Бойледже, инсанларнынъ козюнден чыкъарып, онынъ терен 
тесирини ёкь этмек истей эдилер. 

Лякин бу мевзуда да макъсатларына етишемедилер. Бу акъта, 
Кевсер суреси юзлерине бир шамар оларакь энди. 

«(Хабибим!) Ич шубесиз, биз санъа Кевсерни бердик! Ойле 
исе Раббинъ ичюн намаз къыл ве къурбан чал! (Биль ки), асыл 
эбтер, сою кесик олгъан, буны санъа сёйлегеннинъ озюдир!..» 
(Кевсер, 1-3) 


Аллах Ресулини къабул этип оламагъанлар 



Аллах Ресули, салляллаху алейхи ве селлемни къабул этип ола¬ 
магъанлар, эвельки пейгъамберлерде олгъанлары киби кибирли 
идареджи, къопайгъан, кибирли, зенгин кишилер эди. Аллах Тааля 
буюра: 

«Биз анги улькеге бир уярыджы ёлласакъ, мытлакъа о ер- 
нинъ зенгин ве къопайчоралары: «-Биз, сизинъ бизге теблигъ 
эткенинъиз шейлерни къабул этмейип, инкяр этемиз»,- деди- 

лер.» 

«Ве: «-Биз мал ве эвлят тарафындан даа зенгинмиз; биз 
азапкъа да огъратылмамыз!» дедилер.» (Сөбө, 34-35) 

«(Ресулим!) Чокъ емин эткен, менфур, даима кьусур кьыдырып, 
тенкъит эткен, токътамадан лаф ташыгъан, яхшылыкъкъа эп маниа 
олгъан, теджавузкяр, гуняхкъа татынгъан, кьаба ве серт, бутюн бу¬ 
лардан сонъ, бир де сойсузлыкънен тамгъалангъан кимселерден ич 
бирине, малы ве огъуллары бардыр дие, сакьын боюн эгме.!» 

«(Оларнынъ эр бири) озьлерине аетлеримиз окъунгьаны 
вакъытта: «-Эвелькилернинъ масаллары!» дерлер...» (Къалем, 
10-15) 

Ниает, акъкьында Теббет суреси назиль олгъан Эбу Лехеб: 

«-Мени башкьаларынен бир туткъан дин, ёкь олсун!..» дей эди. 

Хазрети Пейгъамбер салляллаху алейхи ве селлемнинъ ве 
Ислямнынъ энъ буюк душманларынынъ башында тургъан Эбу 
Джехиль де бойле дей эди: 

«-Мухаммеднинъ айткьанларыны догъру олгъаныны билемиз! 
Лякин шимдиге къадар онынъ къабилеси не эткен исе, биз де этип 
олдыкь, олардан артта къалмадыкь. Шимди исе олар: «Ичимизде бир 
пейгъамбер бар!»- деп макътаналар. Биз арамыздан насыл онынъ 
киби бир пейгъамбер чыкъарып олурмыз? Бу мумкюн дегиль!.. 0 
алда мен, асла Мухаммеднинъ пейгъамберлигини кьабул этип ола- 
мам!..» 

Бойле айткьан Эбу Джехиль, душманлыгъындан бир кересинде 
де бойле деди: 

«-Әгер мен онынъ намаз къылгъаныны корьсем, устюне басад- 
жам!» 

Даа сонъ Харем-и Шерифте Аллах Ресули салляллаху алейхи ве 
селлемге намаз къы-лгъан вакътында раст кельди. Сёзюни ерине ке- 
тирмек ичюн аман арекетке кечкен олса да, бир анда артына къач- 
магъа башлады. Не олгъаныны сорагъанларгъа, теляш ве къоркъу 
ичинде: 

«-Онынънен арама аджаип бир атеш парчасы кирди. Меним 
устюме-устюме кельмеге башлады!..» деди. 





-1йй?»«!4^ХАЗРЕТИ МУХАММЕД МУСТАФА ^ 

Чюнки АллахТааля, кьулу ве Ресули Хазрети Мухаммед Мустафа, 
салляллаху алейхи ве селлемни ве онынънен ёллагъан динини къор- 
чалай, эр вакьыт оларны устюн къыла эди. 

Бойледже мушриклер, аля даа Аллахнынъ Ресулини кьабул этип 
оламайлар, Къураннынъакъикъатына узакътура эдилер, Иляхий кер- 
чеклерден кьача эдилер. АллахТааля буюра: 

«Бойле исе оларгъа не ола ки, санки арсландан урькип 
къачкъан кийик эшеклер киби (аля) огюттен юз чевирелер?!.» 
(Муддессир, 49-51) 

Ялынъыз бу юз чевирювлер, вакьыт келе имтихан-ы иляхий ке- 
реги олып, Аллах Ресулине ве муминлерге кьаршы даянылмаз кьый- 
ынджылыкълар шекилинде мейдангъа чыкъа эди. 

Теселлилер 

Аллах Ресули, салляллаху алейхи ве селлем де бир инсан эди. 
Заман-заман озюне япылгъан агъыр арекетлер, оны ынджыта эди. 
Инсанларны догъру ёлгъа кетирмек ичюн бар кучюнен огъраша эди, 
амма оларнынъ чиркин арекетлери, Пейгъамберимизни кедерлете 
эди. Базы вакьытлар ойле кьыйын анлар яшай эди ки, мытлакъа бир 
теселлиге ихтияджы ола эди. 

Онынъ теселлиси Раббинден келе эди. Аллах Тааля, Ресулининъ 
кедерленмесини истемей, оны ает-и керимелеринен теселли этип 
кучьлендире эди: 

«(Эй, Ресулим!) Онынъ (Аллахнынъ) санъа нисбетен ке¬ 
рем ве лютфу буюктир.» (Исра, 87) 

«Инкяр эткенлернинъ инкярджылыгъы сени кедерлендир- 
месин! Оларны аз бир вакъыт файдаландырыр, сонъ да агъ¬ 
ыр бир азапкъа сюйреклермиз!» (Аокъман, 23-24) 

«Оларнынъ себебинден кедерленме! Къураяткъан тузакъ- 
ларындан отьрю, зорлукъ дуйма.» (Немль, 70) 

Аллах, Пейгъамберимизге сабырны тевсие эте эди: 

«(Ресулим!) Оларнынъ дегенлерине сабыр эт! Кунешнинъ 
догъувындан эвель де, батышындан эвель де Раббинъни 

хамд иле тесбих эт!» (Къаф, 39) 

Бу ает-и керимелернен кьарар ве ниети, кьуванч ве истеги арта, 
Аллах Ресули, салляллаху алейхи ве селлем де асхабынынъ аджыла- 
рыны тындыра, оларнынъ гонъюль яраларымы сара эди. 

Хаббаб бин Эретдей ки: 

Бир кунь Аллахнынъ Ресули Кябенинъ кольгесинде тургъанда, 
мушриклерден корьген эзиетлерден шикяет эттик. 

0 да бизге бойле буюрды: 

«-Сизден эвельки несиллер арасында, тутулып бир чукьургъа 
атылгъан, сонъ пычкъынен баштан ашагъа экиге болюнген ве темир 
таракъларнен этлери тырмакълангъан ве кене де дининден къайт- 
магъан муминлер олгъандыр. Аллахкъа ант олсун ки, Аллах Тааля бу 
динни тамамлайджакь, аким кьыладжакътыр. 0 дереджеде ки, атлы 
бир киши, Аллахтан ве кьойларына кьашкьыр уджюм этюви къоркьу- 
сындан башкъа бир кьоркъу дуймайып, Санадан, Хадрамевтке кетип 
келеджектир. Не бар ки, сиз сабырсызланасынъыз!..» 

Бунъдан сонъ Аллах Ресули салляллаху алейхи ве селлем шу ает-и 
керимени окъуды: 

«Инкяр эткенлернинъ (ферах ичинде) дияр-дияр долашу- 
вы сакъын сени алдатмасын! Аз бир файдаланувдан сонъ 
бараджакълары ер джехеннемдир. О, не фена барыладжакъ 
ердир! Факъат Раблерине къаршы кельмектен сакъынгъан- 
лар ичюн, Аллах тарафындан бир икрам оларакъ, ирмакълар 
акъкъан, эбедий оларакъ къаладжакълары дженнетлер бар¬ 
дыр. Салих кимселер ичюн Аллах къатындаки (ниметлер) даа 
хайырлыдыр.» (Ал-и Имран, 196-198) 

Къыйынджылыкълар чокълашкъанынен, бу манада ает-и кери¬ 
мелернен Аллах Тааля мумин гонъюллерни къавийлештире эди. Бир 
джеэттен элем ве къыйынджылыкълар, къулларны Раблерине якъ- 
лаштырувда тесирли олмасынынъ янында муминлернинъ Аллахкъа 
тевеккуль ве теслимиетлерини де ольчеген иляхий бир теразе эди. 
Бойле вакъытларда да мусульмангъа тюшкен энъ гузель давраныш- 
ны Къуран-ы Керим бойле бельгилей: 

«Раббининъ укмюне сабыр эт! (Яни Аллахнынъ укмю 

кельгенине къадар беклемесини биль! Бу укюмни беклегенде 
де сакъын) олардан ич бир нанкёрге я да гуняхкяргьа боюн 
эгме! Саба-акъшам Раббининъ исмини анъ! Гедженинъ бир 
къысмында Онъа седжде эт; гедженинъ узун бир къысмында 
да Оны тесбих эт!» (Инсан, 24-26) 

Бу эмирлерге риает эткен мусульманнынъ гонълю раатлыкькьа 
эреджек, кьасевет ве аджыларгьа кокюс кереджек кучьке саип олад- 
жагъы мытлакьтыр. Хусусан гедже кьылынгъан техеджджюд намазы, 
кьулны Аллахкьа якьынлаштырып рухкьа ойле устюн бир кучь ве кьу- 
вет къазандыра эди ки, артыкь гонълю иманнен перчинлеше эди. 

Техеджджюд эмири, догърудан-догъругъа Хазрети Пейгъамбер 
салляллаху алейхи ве селлемге махсус олса да, умметине де кучьле- 
рине коре берильген бир тевсиедир. 

Муминлерге эр тарафынен сеадет ёлларыны багъышлагъан 
Аллах, Ресулине бойле буюра: 

«(Эй, Ресулим!) Де ки: Хакъ кельди, батыл йыкъылып кет- 
ти. Мухакъкъакъ батыл йыкъылмагъа меджбурдыр!» (Исра, 
81) 



Аякин хакьны юджельтмекнен вазифели олгъанлар, бу хусу- 
ста кьолларындан кельгенни этмекнен вазифелилер. Чюнки инсан, 
имтиан макьсадынен юз-юзге келеджеги чокъ къыйынджылыкълар 
ичинде яратылгъан эди. Бунынъ ичюн о, гъайрет косьтермеден, ты- 
рышмадан, ич бир вакъыт арзу эткен нетиджеге иришип оламаз! 
Керчектен Аллах, бу акъикъатны пейгъамберлер ичюн биле кечерли 
олгъаныны бойле беян эте: 

«Ниает, пейгъамберлер умютлерини кесип де, озьлери- 
нинъ ялангъа чикъарылгъанларыны зан эткен вакъытларын- 
да, оларгъа ярдымымыз келир ве истеген кимсемиз къурту- 
лышкъа ириштирилир. (Факъат) сучлулар топлулыгъындан 
азабымыз асла кери чевирильмез.» (Юсуф, 110) 

Бу аетлерни эшиткен муминлернинъ гонъюллери не къадар раат- 
лыкъкъа ве къуванчкъа къавушып, гъайретлери чокьлашса, мушри- 
клернинъ душманлыкъ ве очь алмакъ макъсатлары да о къадар арта 
эди. Аллах Ресули салляллаху алейхи ве селлемге япкъан зорлукъ ве 

душманлыкъларындан вазгечмек анда турсун, эр кунь янъы бир зу- 
лум ве эзиет ёлуны тапа эдилер. 

Бу иш 0 дереджеге барды ки, артыкь вахийнинъ чокьрагъыны 
къурутмакь киби ахлякьсыз ве алчакъ бир тюшюнджени биле хатыр- 
ларына кетире эдилер. 

Бу алда Аллах Ресули салляллаху алейхи ве селлем сабырнынъ 
энъ усть кьысмында Аллахкъа сыгъынув алында Онынъ инает ве 
къорчаламасына сыгъына эди. Аякин иляхий ваде даа керчеклеш- 
мей эди. Зорлукълар битип тюкенмек бильмей эди. 

Ресули бу аджы ве кедер толу алында рухтан тюшмесин деп, 
онъа теселли берди: 

«(Эй, Хабибим!) Сакъын Аллахнынъ пейгъамберлерине 
берген сёзден вазгечеджегини тюшюнме! Чюнки Аллах бую- 
клик саибидир, кимсенинъ япкъаныны янында быракъмаз!» 

(Ибрахим, 47) 

Чокъ кечмеден Аллах Тааля, сонъ Пейгъамбери алейхи’с- 
селямгъа, ич бир Пейгъамберге насип этмеген бир лютуфта булунды. 
Дюнья ве ахыретнинъ бутюн акъикъатыны къаршысына серди. Озь 
джемалыны сейр эттирди. 

ПЕЙГЪАМБЕРЛИКНИНЪ 11-ДЖИ СЕНЕСИ 


Акъабе корюшмеси 



Бир гедже вакьыты эди... 

Кябени зиярет этмеге кельген алты кишилик Мединели бир 
джемаат, Акъабе мевкьиинде Алемлернинъ Эфендиси, энбиялар 
Сервери Ресулюллах, салляллаху алейхи ве селлемге раст кельдилер. 
Онынъ джианларны айдынлаткъан нуруна бакъып «Бу не гузель бир 
инсан!» деп араларында сёйлештилер. Гонъюллерине тариф этемейд- 
жеклери бир лезет берген ве ичлериндеки муаббет филислерини 
ешерткен рахмет тамчылары акъмагъа башлады. 0 вакъыт янлары- 
на якълашкъан Пейгъамберимиз де, Пейгъамберлик вазифеси талап 
эткени ичюн эр кесни олгъаны киби оларны да Ислямгъа давет этмек 
ичюн сесленди: 

«Бираз отурсанъыз да субет этсек!»- деди. 

Мединели алты кишилик бу бахтлы джемаат, бегенгенлери 
бу киши иле лаф этмекни джанларына миннет бильдилер. Аман 
Пейгъамбер Эфендимизнинъ әтрафына, ышыкънынъ әтрафында ко- 
белеклер мисали топландылар. 

Аллах Ресули, салляллаху алейхи ве селлем, оларгъа Къуран-ы 
Керимден аетлер окьуп Ислямны теблигъ этти. Эки джианда да сеа- 
детли олмагъа истей иселер, бу иман даветине джевап бермелери 
керек олгъаныны сёйледи. 

Мединелилер, якъында бир пейгъамбер келеджегини даа эвель- 
ки яшагъан аталарындан эшиткен эдилер, айрыджа къомшулары 
олгъан еудийлерден де сыкъ-сыкъ дуйгъан эдилер. Пейгъамбер 

Эфендимизнинъ даветини эшиткендже, бири-бирлерине: 

«Аркьадашлар! Валлахи бу, еудийлернинъ бизни кьоркьуткьан 
пейгъамбердир! Сакьын, еудийлер онъа иман этмекте бизни кечме- 
синлер!»- дедилер. 

Ресул-и Экремнинъ баштан берли хайран олгъанлары, айдан гу- 
зель юзюне бир даа бакьтылар ве анълаткъан акъикъатларны анълап 
иляхий даветке «эбет» дедилер. Келимеи шехадет кетирдилер: 




Пейгъамбер Эфендимиз оларгъа, эгер мусульманларнен 
Мединеге кельселер ярдымджы олып оламайджакъларыны сорады. 

Мединенинъ бу ильк мусульманлары исе, Эвс ве Хазредж къа- 
билелери арасында пек чокь дженклер олгъаныны, араларындаки 
душманлыкънынъ сонъ дереджеге чыкькьаныны, бу сене келеджек 
олса, кендилерине там манасынен ярдым эталмайджакьларыны 
сёйлеп бир йыл вакъыт истедилер. Мединелилерни Ислямгъа давет 
этмеге сёз берип, келеджек сене хадж мевсиминде текрар кельмеге 
ваде эттилер. 

Бу кичик иман къафилеси, мемлекетлерине бам-башкьа бир 
неше ве севинч ичинде къайттылар. Джехалет кирлеринден арын- 
гъан, узерлериндеки къасеветнинъ агъырлыгъы дагъылгъан ве бир 
къуш киби хафифлеген эдилер. Мединеге баргъанлары вакъыт, 
Кяинатнынъ Эфендиси эки джиан Кунешини анълатмагъа ве олар- 
ны Ислямгъа давет этмеге башладылар. Мединеде, ичинде Хазрети 
Пейгъамбер, салляллаху алейхи ве селлемнинъ баас этильмегени 
тек бир эв биле къалмады. (Ибн-и Хишам, II, 38; Ибн-и Сад, I, 219; 
Хейсеми, VI, 40) 


Учюнджи Шерх-и Садр (коксюнинъ ярылмасы): Ми- 
раджгъа азырлыкъ 

Исра ве Мирадж геджесинде Фахр-и Кяинат, салляллаху алейхи 
ве селлемнинъ Аллах Тааля иле корюшмектен эвель, темиз пейгъ¬ 
амбер юреги учюнджи кере иляхий теджрибелерге азырланаракъ 

- 

кокюслери иман ве икметле толдурылгьандыр. (Бухарий, Салят, 1; 
Муслим, Иман, 263) 

Пейгьмберимиз бу адисени бойле анълатыр: 

«Мен Кябенинъ Хатим кьысмында ята эдим. Юкъу иле уяныкь- 
лыкъ арасында манъа бири кельди, шу ерден шу ерге къадар (кок- 
сюми) ярды. (Буны сёйлегенде богъазындан, коксюнинъ кьыл биткен 
ерге къадар олгъан къысмыны косьтерди). Къальбимни чыкъарты. 
Сонъ иман ве икмет иле толу алтын бир къаб кетирильди. Къальбим 
(чыкъарылып Земзем суву иле) ювулды. Сонъ ичериси иман ве 
икметнен толдурылып текрар ерине къоюлды...» (Бухарий, Бедулъ- 
Халъкъ, 6 ; Энбия, 22, 43; Муслим, Иман, 264) 

Махбубнынъ Хабибине олгъан эшсиз икрамы: 

МИРАДЖ 

Исра адисеси хиджреттен 18 ай эвелъ олгъан эди. 

Исра ве Мирадж оларакъ билинген бу иляхий эдие, козъден 
бутюн бешерий перделернинъ алынувынен, идракларнынъ тышын¬ 
да ве тамамен иляхий олъчюлер иле керчеклешкен бир лютуфтыр. 
Меселя, бизим анълагъанымыз манада мекян ве вакъыт ёкъ олды, 
милъярдларджа инсан омрюне сыгъмайджакъ къадар узун бир ёл- 
джулыкъ, бир саниеден даа аз бир заман ичинде олгъан эди. Аллах 
Тааля буюра: 



«Бир гедже онъа аетлеримизден бир къысмыны косьте- 
рейик деп, (Мухаммед) къулуны Месджид-и Харамдан, этра- 
фыны мубарек къылдыгъымыз Месджид-и Акъсагьа алып 
баргьан Аллах, нукъсан сыфатлардан узакътыр; О, акъикъа- 
тен эшитиджидир, корюджидир. » (элъ-Исра, 1) 

Ает-и кериме ифаде эткен муим ве тааджипленеджек ишлер- 
нинъ эмиетине дикъкъат чекмек узъре тензихнен, 5 1 ^; -1 (субхане) сё- 

зюнен башлагьандыр. Тефсир алимлерининъ беянына коре ■, <^ ■ ■» , 
Аллахнынъ, нукьсан сыфатлардан узакь олгъаныны там бир шекиль- 
де ифаде этер. 

Айрыджа, Аллахнынъ юдже санааты къаршысында, айрет ифа- 
деси оларакъ да къулланылмакьтадыр. Айны заманда Аллахны анъ- 
ма хусусында муим бир тесбихаттыр. 

Къыскьадан бу келиме; 

1. Акьылларгъа айрет берген Исра адисесини юджельтюв ве 
догърултув; къальплернинъ темизленювине земин азырламкьтыр. Бу 
келиме, инсанларны Аллахны махлюкъаткьа бенъзетмек ве джысым 
шеклинде тюшюнмектен де къорчалар. 

2. Мираджны кьабул этмегенлерге кьаршы, Аллахнынъ аджиз- 
лик ве бенъзери эр тюрлю нукъсан сыфатлардан узакъ олгъаны акъ- 
икъатыны ифаде этер. 

Аетнинъ девамында, геджеге дикъкъат чекильмектедир. Чюнки 
Исра, бир гедже ёлджулыгъыдыр. Вахий бир чокъ вакъыт гедже кель- 
гендир. Акъикъатта нафиле ибадетлерде де техедджюд намазы энъ 
фазилетли ибадеттир. 

Месджид-и Акъса ве этрафынынъ мубарек олмасы бойле изах 
әтиле: 

1. Дин ве дюнья берекетинен берекетлендирильген. Әтрафында 
ешилликлер ве ырмакълар бар. 

2. Пек чокъ пейгъамбер о ерде яшагъан ве бу себеп иле де ва- 
хийнинъэниш мекяны олгъан. 

3. Исра адисеси себебинен де айрыджа берекетли къылынгъан. 

Бу ёлджулыкъта Аллах, къулу ве Ресули Мухаммед Мустафа сал- 

ляллаху алейхи ве селлемге аджайып адиселер косьтергендир. 

Аллах Ресули салляллаху алейхи ве селлем, о гедже Месджид-и 
Акъсада бутюн пейгъамберлерге имам олып намаз къылдырды. 
(Ибн-и Сад, I, 214) 

Эбу Хурейре -радиаллаху анх-ден ривает этильгенине коре, 
Исра геджеси Ресул-и Экрем салляллаху алейхи ве селлемге бирин- 
де шарап, дигеринде сют булунгъан эки савут кетирильди. Хазрети 
Пейгъамбер, салляллаху алейхи ве селлем бойле бир бакъкъандан 

сонъ сют савутыны алды. Бунынъ узьре Джебраиль: 

«Сени, инсаннынъ яратылыш гъаесине уйгъун олгъангъа ёнель- 
ткен Аллахкъа хамд олсун. Шает, ички толу савутны алса эдинъ, ум- 
метинъ бозгъунлыкъкъа тюшер эди», - деди. (Муслим, Иман, 272; 
Эшрибе, 92. Айрыджа бк. Бухарий, Тефсир, 17/3, Эшрибе, 1, 12; 
Несаи, Эшрибе, 41) 

Ресулюллах салляллаху алейхи ве селлем бойледже, бутюн ум- 
метини темсиль эте эди. Сют инсаннынъ фытратыны, шарап исе дю- 
ньягъа багълылыкъны темсиль этмекте эди. 

Аллах ает-и керимеде: 

«... О, арзусына коре де лаф этмез!» (эн-Неджм, 3) буюра- 
ракъ Пейгъамбер Эфендимизнинъ озь арзусына уяракъ къонуш- 
магъаныны ве озюнден бир шей япмагъаныны бильдиргендир. Асыл 
иш корюджи Аллахтыр ве Пейгъамберимиз де Онъа толу манасынен 
теслим олгъандыр. Бу ерде Аллах Тааля, сютни терджих эттиререк 
Хабибини энъ фазилетли олгъангъа ёнелтти. 

Исра адисесинен Месджид-и Харамдан Месджид-и Акъсагъа 
алып барылгъан Пейгъамбер алейхи’с-селямгъа, бу ерден се- 
магъа юкселюв, яни Мирадж шерефи бахшыш этильди. Керчектен 
Месджид-и Акъсагъа баргъан Хазрети Пейгъамбер бу ерден Хазрети 
Джебраильнинъ реберлигинде «Сидретуль-Мунтеха» гъа къадар чыкъ- 
ты. Кяинатнынъ Эфендиси Сертаджы Энбия салляллаху алейхи ве 
селлем бу адисени бойле анълатыр: 

«Мен Кябенинъ Хатим къысмында юкъу иле уяныкълыкъ ара¬ 
сында эдим... Яныма эшектен буюк, къатырдан кичик беяз бир айван 
кетирильди. Бу Буракъ эди. Огюндеки аягъыны козьнинъ корьгени 
энъ сонъки нокътагъа къойып ёл ала эди. Мен онынъ узерине минди- 
рильген эдим. Бойледже, Джибриль алейхи’с-селям мени алып кетти. 
Дюнья семасына къадар кельдик. Къапынынъ ачылмасыны истеди. 
«Кельген ким?»-денильди. 

«Джебраиль!»- деди. 

- 

«Берабер кельген ким?»- денильди. 

«Мухаммед алейхиссаляту весселям»-деди. 

«Онъа Мирадждавети йиберильдими?»-денильди. 

«Эбет!»- деди. 

«Хош кельдинъиз! Бу келиш не эйи келиштир!»- денильди ве къа- 
пы ачылды. 

Къапыдан кечкенде, о ерде Хазрети Адем алейхи’с-селямны 
корьдим. 

«Бу бабанъыз Адем! Селям бер онъа!»- деди. 

Мен де селям бердим. Селямымны алды. Сонъ манъа: 

«Салих эвлят, хош кельдинъ, салих пейгъамбер, хош кельдинъ!»- 
деди. 

Сонъ Хазрети Джебраиль мени юксельтти ве экинджи семагъа 
кельдик. Бу ерде Хазрети Яхъя ве Хазрети Иса алейхимесселям иле 
къаршылаштым. Олар тизе огъуллары эди. Сонъ Джебраиль мени 
учюнджи семагъа чыкъарды ве о ерде Хазрети Юсуф алейхи’с- 
селямнен къаршылаштыкъ. Дёртюнджи къат семада Хазрети Идрис 
-алейхи’с-селям- иле, бешинджи къат семада Харун -алейхи’с-селям- 
иле, алтынджы къат семада исе Хазрети Муса -алейхи’с-селям- иле 
къаршылаштыкъ. 

«Салих къардаш хош кельдинъ, салих пейгъамбер, хош кель¬ 
динъ!»- деди. 

Мен оны кечкендже, агълады. Онъа: 

«Не ичюн агълайсынъ?»- денильди. 

«Чюнки менден сонъ бир деликъанлы пейгъамбер олды, онынъ 
умметинден дженнетке кетеджеклер, меним умметимден дженнетке 
кетеджеклерден даа чокъ!»- деди. 

Сонъ мени единджи семагъа чыкъарды ве Ибрахим -алейхи’с- 
селям- иле къаршылаштыкъ. 

Джебраиль -алейхи’с-селям-: 

«Бу бабанъ Ибрахимдир, онъа селям бер!»- деди. 

Мен селям бердим. О да селямымны алды. Сонъ: 

«Салих огълум хош кельдинъ, салих пейгъамбер, хош кельдинъ!»- 


деди. 

Даа сонъ манъа: 

«Я Мухаммед! Умметинъе менден селям сёйле ве оларгъа джен- 
нетнинъ топрагъы чокъ гузель, суву татлы, ери чокъ кениш ве тюм- 
тюз олгъаныны бильдир. Сёйле де дженнетке чокъ терек отуртсын- 
лар. Дженнетнинъ тереклери де «Субханаллахи вель-хамду лилляхи 
ве ля иляхе иллаллаху валлаху экбер» демектен ибареттир», - деди. 

Сонъ Сидретуль-Мунтехагъа чыкъарылдым. Бунынъ мейвалары 
(Йеменнинъ) Хеджер бардакьлары киби ири эди, япракълары да 
филь кьулакълары киби эди. 

Джебраиль -алейхи’с-селям- манъа: 

«Иште, бу Сидретуль-Мунтехадыр!»- деди. » (Бухарий, Бедуль- 
Халькъ, 6; Энбия, 22, 43; Менакъыбуль-Энсар, 42; Муслим, Иман, 
264; Тирмизи, Тефсир, 94; Деават 58; Несаи, Салат, 1; Ахмед, V, 
418) 

0 ерде Джебраиль -алейхи’с-селям- бойле деди: 

«Эй, Аллахнынъ Ресули! Бу ерден огге ялынъыз кетеджексинъ!» 

Ресулюллах, салляллаху алейхи ве селлем сорады: 

«Не ичюн эй, Джибриль?» 

0 да джевап беререк: 

«Аллах манъа бу ерге къадар кельмеге изин берди. Әгер бу ер¬ 
ден илериге бир адым атсам, янар куль олурым!..»-деди. (Рази, XXVIII, 
251) 

Артыкь бундан сонъки ёлджулыкъкъа Аллах Ресули, салляллаху 
алейхи ве селлем ялынъыз девам этти. Кендисине табиат устю шей- 
лер лютуф этильди. Аллахнынъ джемалыны корьди. 

Бу ёлджулыкътаки табиат устю вакьиаларны ифаде этмек, хаял- 
дан тыш бир акъикъатны, инсан идракининъ черчевесине сыгъдыра 
бильмек заруретинден догъмакътадыр. Акъикъатен асылы Аллах иле 
Онынъ Пейгъамбери арасында эбедий бир сыр оларакъ, тамамен 
гъайб алемининъ шартлары ичинде керчеклешкендир. Бунынънен 
бирликте, Аллах иле Онынъ юдже Пейгъамбери арасындаки бу сыр¬ 
лар, вахийге инангъанларгъа Раббининъ сонъсуз къудрет, юджелик 
ве салтанатыны косьтерир. Айрыджа, иляхий бир макъсат оларакъ, 
Хазрети Пейгъамбер, салляллаху алейхи ве селлем Эфендимизнинъ 

Таифте корьген зулум нетиджесинде къальбини толдургъан гъам ве 
кедер ерине севинч ве кьуванчнен денъиштирмектир. Анджакь, за¬ 
ман ве мекяннынъ тышында керчеклешкен бу вакьиалар, инсан 
акьылы ичюн кьавранмасы имкянсыз шейлердир. 

Бойледже, Пейгъамберимиз Хазрети Пейгъамбер, салляллаху 
алейхи ве селлем, бутюн пейгъамберлерге берильген лютуфларны 
ашкьан ве Мираджда Аллахнынъ затына замансыз ве мекянсыз 
бир алемде фи «аралары, эки яй арасы къадар, атта 

даа да якъын олды» (эн-Неджм, 9) деп билинген бир якъынлыкьта 
булунды. Бу якъынлыкьнынъ бир зерресини корьген Хазрети Муса, 
улю-ль азм пейгъамбери олмасына рагъмен байылып къалгъаны ха- 
тырланса, Пейгъамбер Эфендимизнинъ Аллах къатындаки мевкьийи 
иле кучюнинъ дереджеси аз-чокъ кьаврана билир. 

Аллах Тааля, Мираджны Къуран-ы Керимде бойле беян буюра: 



«Энмекте олгьан йылдызгъа ант олсун. » (эн-Неджм, 1) 
Суренинъ бу шекильде бир антнен башламасы, кяфирлернинъ 
япаджакълары итиразларгъа къаршы Мираджнынъ акъикъатыны ис¬ 
бат этмек ичюндир. Акъикъатта бу хусус, антнынъ артындан кельген 
ает-и керимелерле де бойле анълатылыр: 



«Аркъадашынъыз (Мухаммед) бозукъ ёлгъа кирмеди ве 
батылгъа инанмады; о арзусына коре де лаф этмез. О (биль- 
диргенлери) вахий этильгенден башкъа шей дегиль. Чюнки 
оны кучьлю-къуветли ве устюн яратылышлы бири (олгъан 
Джебраиль, Раббининъ эмири узьре) огретти. Сонъра энъ юк- 
секуфукъта (Сидретуль-Мунтехада) олгьанда, асыл шеклинен 
догърулды. »(эн-Неджм, 2-7) 

Аетте кечкен истива сёзю - кьаплав, къушатув ведогърулув мана- 

ларыны анълатыр. Тефсир алимлерининъ чокьу, бу аетте Джебраиль 
-алейхи’с-селям- акъкъында сёз этильгенини сёйлемекнен бирликте 
базылары Хазрети Пейгъамбер, салляллаху алейхи ве селлем акь- 
кьында олгъаныны сёйлерлер. Буны дикъкьаткъа алсакь, истива - 
Аллах Ресулининъ къадри ве къыйметининъ, рутбе ве макьамынынъ 
юксеклигини ифаде этмекгедир. Яни Аллах Ресули, салляллаху алейхи 
ве селлем, ильк башта энъ юксекуфукъта догърулды: 



«Сонъра якъынлашты, деркен, даа да якъынлашты. (Яни, 
Пейгъамберимиз, булунгъаны ер ве макъамдан даа юкъары 
чыкъарылды. )»(эн-Неджм, 8) 

Бойледже Пейгъамбер, Мираджда энъ юксек уфукъта ялынъыз 
истива иле къалмайып, Аллахкъа догъру якълашты. Артындан иля- 
хий кучюнинъ тесири артты, артты, артты ве Хазрети Пейгъамбер, 
салляллаху алейхи ве селлем, бир анда энъ юксек уфукънынъ обир 
тарафына кечти: 



«(Мухаммед Мустафа иле Раббининъ) аралары, эки яй 
арасы къадар, атта даа якъын олды. » (эн-Неджм, 9) 

Ает-и керимедеки: ^11 "Зки яй арасы атта даа аз 

месафе», керчекни инсан идракине уйдурмакъ ичюн къулланылгъан 
бир бенъзетюв ифадесидир. Бойле ки, 

Ислямдан эвель араплар, бир иттифакь кьурмакъ узьре анъла- 
шаджакълары заман эки яй чыкъарыр, бирини дигерининъ узерине 
къояракъ экисининъ «къаб»ыны бирлештирирлер, сонъ да экисини 
берабер чекип оларнен бир окъ атар эдилер. Бу, олардан бирининъ 
разы оладжагъы шейге дигерлерининъ де разы оладжагъыны, бири- 
сини ачувландыргъан шей дигерлерини де ачувландыраджагъыны 
ифаде эткен бир бераберлик, бутюнликанълашмасы эди. 

Бунъа коре «къабе кьавсейн», эм маддий, эм де маневий якъ- 
ынлыкъны ичине алгъан ве инсан акъылыны ашкьан юдже бир акъ- 

икьаттыр. Яни Мухаммед Мустафа салляллаху алейхи ве селлем, бу 
нокътада Раббине о къадар якьынлашты ки, оларнынъ арасында бу- 
тюн эр шей алынды. Ве догърудан догъру: 


Л 

«Аллах о анда къулуна вахийни бильдирди. » (эн-Неджм, 

10 ) 

Бу вахийнинъ не олгъаны бойле ифаде этильгендир. 

1. Намаз: Мираджда энъ муим хусус, беш вакъыт намазнынъ 
фарз къылынмасыдыр. Хазрети Пейгъамбер салляллаху алейхи ве 
селлем Муса алейхи’с-селямнынъ тевсиелеринен Аллахкьа мурад- 
жаат эткен ве башта элли вакъыт оларакь фарз къылынгъан намаз, 
беш вакъыткъа тюшюрильди. Бунынъ иле бирликте Аллах, бирге он 
беререк, беш вакъытны къылгъангъа элли вакъытнынъ савабыны 
береджегини бильдирди. Даа сонъ Аллах бойле буюрды: 

«Эр КИМ бир хайыр ишлемек истер ве оны япмаса, о кимсеге (бу 
эйи ниетинден долайы) бир савап язылыр, япкъаны такъдирде исе 
он савап язылыр. 

Эр КИМ де, бир яманлыкь япмакь истер, анджакъ оны япмаса, 
кендисине гунях язылмаз. Шает о феналыкъны япса, бир гунях язы¬ 
лыр!» (Муслим, Иман, 259) 

Бу хусустаки узун хадис-и шерифте беян олунгъаны узьре Аллах 
Тааля, башта намазны элли вакъыт оларакъ әмир эткен, Ресул-и 
Экремнинъ бир къач мураджааты иле беш вакъыткъа тюшюрген- 
дир. Бунынъ манасы шудыр: инсанлар узериндеки Аллахкъа къаршы 
бордж оларакъ намазнынъ элли вакъыт кьылынмасы керек, анджакъ 
Аллахнынъ лютуф ве кереми кереги, бирге он нисбетинде азлашты- 
рылды. Аллахнынъ шу беянына бакъсакъ: 




«Мен джинлерни ве инсанларны анджакъ манъа ибадетэт- 
синлер деп яраттым. » (эз-Зарият, 56), инсаннынъ асыл иши иба- 
деттир, анджакъ иляхий мерхамет кереги бу сайы, энъ зайыф инсан 

дикькьаткьа алынаракъ экситильгендир. Анджакь, беш вакъыт устю- 
не де изин берильди, атта керекли олгъаны да ифаде этильгендир. 
Текмиль муминлер фарз олгъан бу беш вакъыткъа кьошма оларакь 
Къушлукъ ве Эввабин намазларымы къыларлар ве хусусан, гедже 
Техеджджюд намазына турарлар. Бутюн булар бу вакъианынъ таби- 
ий бир нетиджесидир. Анджакь, бу киби ибадетлернинъ, инсанлар- 
нынъ такъатлары ете биледжегини ве о зевкькьа улаша биледжегини 
косьтермек ичюн, намаз эмири башта элли вакьыттан башлатылып, 
сонъунда Пейгъамбер алейхи’с-селямнынъ мураджааты иле бешке 
тюшюрильгендир. 

2. Аллах Ресули салляллаху алейхи ве селлемге хитапнен: 

«Пейгъамберлерден ич бири сенден эвель дженнетке кирмейд- 

жек, умметлерден ич бири де, сенинъ умметинъден эвель дженнетке 
кирмейджектир!» деп буюрылгъандыр. (Рази, XXVIII, 248) 

3. Бакьара суресининь соньэки ает-и керимеси вахий этильген¬ 
дир. 

Муслимде ривает этильген бирхадис-и шерифте буюрылыр: 

«Ресулюллах, салляллаху алейхи ве селлемге (Мираджда) учь 
шей берильди: Беш вакъыт намаз, Бакьара суресининь сонъу (эки 
аети) ве умметинден ширкке тюшмегенлерге буюк гуняхларынынъ 
афу этильгени хабери...» (Муслим, Иман, 279) 

Бунынъ иле бирликте Мирадждаки вахийнинъ тефсилят ве кей- 
фиетини анджакь Аллах ве Пейгъамбери билир. 

Бу ерде ачыкь олгъан, Аллах Ресули салляллаху алейхи ве сел- 
лемнинъ Мирадждаки корьгенлери бир хаял оларакь дегиль, къальп 
ве виджданынынъ да тасдикъ эткени бир акьикьат оларакь корьгени 
кейфиеттир. Яни: 




«(Мухаммед Мустафанынъ) къозьлеринен корьгенини 
къальби яланламады. (Эй, инкярджылар!) Онынъ корьгенле¬ 
ри акъкъында шимди онынънен тартышаджакъсынъызмы?» 

(эн-Неджм, 11-12) 





МЕККЕ ДЕВРИ 


Аллах Ресули, Мирадж геджеси Раббинен корюшип, сайысыз 
ибретли адиселер корьген сонъ, ич бир къулнынъ етишемейджеги ху- 
сусий макьамдан кьайткьанда, Джебраиль алейхи’с-селямны кьал- 
дыргъан ерде (Сидретуль-Мунтехада) бир дефа даа асыл суретинде 
корьди. Аетте буюрылыр: 






«Ант олсун (Мухаммед Мустафа), оны (Джебраильни) 
Сидретуль-Мунтеханынъ янында бир кере даа корьген эди. » 

(эн-Неджм, 13-14) 

Аетте Аллах Ресули, салляллаху алейхи ве селлемнинъ макьам 
итибарынен Джебраиль -алейхи’с-селям-дан даа илериде олгъаны- 
на ишарет этильгендир. Акьикьатта Джебраиль -алейхи’с-селям-, 
Мирадж геджесинде кендисининъ: «Бир пармакь уджу даа якьлаш- 
са эдим, мухакъкъакъ янар эдим!»- дегени макъамда кьалгъан ве 
Пейгъамбер Эфендимиз даа илериге кеткендир. Бу акьикьат, Аллах 
Ресулининъдёнюштетекрар Джебраильге растламасы иле даа ачыкъ 
бир шекильде анълашылмакътадыр. 




«Дженнетуль-Мева да онынъ янындадыр. Сидрени къа- 
плагъан къапламыш эди. » (эн-Неджм, 15-16) 

Фахр-и Кяинат -алейхи экмелют-тахийят- Эфендимизден сорал¬ 


ды: 

«Я, Ресулюллах! Сидрени къаплагъан не корьдинъ?» 

Буюрдылар ки: 

«Алтындан перванелернинъ оны буюрдигини ве эр япрагъында 
бир мелекнинъ отурып Аллахны тесбих эткенини корьдим.»(Табери, 

XXVII, 75; Муслим, Иман, 279) 

Бу итибар иле Ибн-и Аббаснынъ риваетлерине коре: 

Аллах Тааля, Мусагъа келям (онынънен лаф этти), Ибрахимге 
достлукь ве Мухаммед Мустафагъа да руетуллах (Аллахны, кейфиети 
бизлер тарафындан билинемейджек бир суретте корьмек) шерефи- 

- 0^^ 

НИ лютуф этти. (Табери, XXVII, 64) 

Козьнинъ Махбуптан (севгилиден) башкъа бир ерге къоймама- 
сы эдепнинъ энъ усть нокътасыдыр. Акъикьатен: 


«(Мухаммед Мустафанынъ) козю (корьгенинден) шашма¬ 
ды ве (оны) ашмады. Ант олсун, о Раббининъ энъ буюк аетле- 
ринден бир къысмыны корьди. » (эн-Нөджм, 17-18) 

Бу аетлерден де анълашылгъаны киби Хазрети Пейгъамбер, сал- 
ляллаху алейхи ве селлем, Джебраиль -алейхи’с-селям- дахи ич бир 
махлюкьнынъ худутны ашамагъаны Сидретуль Мунтеханынъ обир 
тарафына кечирильди. Аетте, инсан акьлына «бирлештирильген эки 
яй арасы я да даа аз» месафе оларакъ бильдирильген кейфиетинен 
къуллар тарафындан къавранмасы мумкюн олмагъан, гизли бир ко- 
рюшюв олды. 

Бу корюшювде Пейгъамберлер Султаны, сёзлернинъ худутына 
сыгъмайджакъ дереджеде юдже ве буюкакьикьатлар, яни Раббининъ 
Рабблик аетлеринден, мульк ве салтанатынынъ буюклигинден, ан- 
джакъ корьмекнен етишильмеси мумкюн олгъан энъ буюкаетлерни 
корьди. Бу ерде тефсир алимлерининъ беяны: «Хазрети Пейгъамбер, 
салляллаху алейхи ве селлем, къальби иле Аллахны корьди » шеклин- 
дедир. (Табери, XXVII, 63) 

Ибн-и Аббас -радиаллаху анх-дан кельген риваетке коре 
Пейгъамберимиз: 

«Мен, Юдже Раббимни корьдим!»- буюргъандыр. (Ахмед, I, 285; 
Хейсеми, I, 78) 

Бир башкъа риваетте Пейгъамбер Эфендимиз «Раббини корь- 
динъми?» суалине джевапен: 

«Бир нур корьдим!»- буюргъанлардыр. (Муслим, Иман, 292) 

Энъ догърусыны Аллах билир. 

Хазрети Пейгъамбер, салляллаху алейхи ве селлемден, Исра ве 
Мираджнен алякъалы бир чокъхабер накъиль этильгендир. Олардан 
бир къачы шулардыр: 

Аллах Ресули, Мираджда бир топлулыкъ корьди, оларнынъ ду- 
дакълары деведудагъы кибидир. Биртакъым вазифели шахысларда 
оларнынъ дудакъларыны кесип, агъызларына таш къоя. 

«Эй, Джебраиль! Булар кимлердир?»-деп сорады. 

Джебраиль -алейхи’с-селям-: 

«Булар, етимлернинъ малларыны хакъсызлыкънен ашагъан- 
лар!»-деди. (Табери, XV, 18-19) 

Сонъ Ресулюллах, салляллаху алейхи ве селлем, башкьа бир дже- 
мааткьа раст кельди. Олар да бакъырдан тырнакъларынен юзьлери- 
ни ве кокюслерини тырмалай эдилер: 

«Эй, Джебраиль! Булар кимлердир?»-деп сорады. 

Джебраиль -алейхи’с-селям-: 

«Булар, (ошек айтмакънен) инсанларнынъ этлерини ашагъанлар 
ве оларнынъ шереф ве намусларынен ойнагъанлардыр», - джевабы- 
ны берди. (Эбу Давуд, Эдеб, 35/4878) 

Даа сонъ Хазрети Пейгъамбер, салляллаху алейхи ве селлем 
Эфендимиз 0 ерде; зина-кярларны - леш ашагъан бедбахтлар ола- 
ракъ; фаиз ашагъанларны - къарынлары гъает шишкен ве шейтан 
чарпкъан резиль бир вазиетте; зина этип балаларыны ольдюрген 
къадынларны да, бир къысмыны кокюслеринден, бир къысмыны 
баш ашагъы асылы бир алда корьди. (Табери, XV, 18-19) 

Бу себепле Пейгъамбер Эфендимиз: 

«Әгер меним бильгенимни сизлер де бильген олса эдинъиз, му- 
хакъкъакъ ки, пек аз кулер ве чокъ агълар эдинъиз!»- буюргъандыр. 
(Бухарий, Тефсир, 5/12) 

Ресулюллах, салляллаху алейхи ве селлем бойле буюргъандыр: 

«Мирадж геджесинде дженнетнинъ къапысы узеринде шу ибаре- 
нинъ язылы олгъаныны корьдим: 

«Садакъагъа он мислинен, бордж берювге исе он секиз мисли- 
нен мукяфат бериледжектир.» 

Мен: 

«Эй, Джибриль! Бордж берильген шей не ичюн садакъадан даа 
устюн ола?»- деп сорадым. 

«Чюнки тиленджи янында пара олгъаны алда садакъа истер. 
- 0 ^^ 

Бордж истеген исе, ихтияджы себебинен истемекте», - джевабыны 
берди »(Ибн-и Мадже, Садакъат, 19) 

Пейгъамберимиз дигер бир хадис-и шерифлеринде бойле буюр- 
гьанлардыр: 

«(Мирадж эснасында) дженнетнинъ кьапысында турып ичери 
бакьтым. Чокъусы факъирлер эди. Зенгинлер де (эсап бермек ичюн) 
апс этильген эдилер. Булардан джехеннемлик олгъанларнынъ атешке 
атылмалары әмир этильген эди. 

Джехеннемнинъ къапысында да турдым. 0 ерге киргенлернинъ 
чокьу кьадынлар эди.»(Бухарий, Рикъак, 51; Муслим, Зюхд, 93) 

Джехеннемликлернинъ чокъусы къадынлар олмасы, оларнынъ, 
саип олгъанлары аджеледжи ве эеджанлы фытратлары себеби¬ 
нен корьгенлери эйиликлерге кьаршы чокъча нанкёрлик этмелери 
ве кенди япкъан эйиликлерни де юзге урмалары себебиндендир. 
Пейгъамбер Эфендимиз бу хадис-и шерифлеринен къадынларны, 
джехеннемге тюшмемелери ичюн тенбиелемекте. 

Мирадж весилесинен шу акъикъаткъа да ишарет этильмелидир 
ки, инсанлар, заман бакъымындан ялынъыз мазининъ хатыралары 
иле толу олгъанлары алда, пейгъамберлер, Аллахнынъ тилегени оль- 
чюде, эм мази, эм ал, эм де истикъбаль бильгилери иле донатылгъан- 
лардыр. Ресулюллах, салляллаху алейхи ве селлемнинъ махшер эхва- 
лындан хабер берюви ве бу хаберлерни «корьдим, дуйдым...» киби 
олгъан бир суретте ифаде буюрмасы, иште бу керчекнинъ бир тезахю- 
ридир. Бунынъ иле алякьалы бир мисальде Ашереи Мубешшереден 
олгъан Абдуррахман бин Авф Хазретлери акькъындадыр. Хадис-и 
шерифте буюрылыр: 

«0 гедже (Мирадж геджесинде) Абдуррахман бин Авфны корь¬ 
дим. Дженнетке, отургъаны еринде сюйрекленип кире эди. Онъа: 

«Не ичюн бу къадар агъыр келесинъ?»-дедим 

0 : 



«Я, Ресулюллах! Малымнынъ эсабы себебинен, балаларны биле 
къартайтаджакъ къадар агъыр къасеветлер кечирдим. Ойле ки, бир 
даа сизни коремейджем деп зан эттим...» (Мухаммед Парса, Фаслуль- 
Хытаб, с. 403) 

Абдуррахман бин Авф, бу адисени Мирадждан сонъ дуйгъанын- 
да, аман Хазрети Айше -радиаллаху анха-нынъ янына кетип, Хазрети 
Пейгъамберден бойле бир хадис бармы деп сорады. Айше -ради¬ 
аллаху анха-, бу хадиснинъ олгъаныны сёйлегенинен, Абдуррахман 
Хазретлери, о сырада Шамдан янъы кельген керваныны олгъаны 
киби деръал нефакьаджыларгъа дагъытты. 

Керчектән о гедже Аллах Ресули, салляллаху алейхи ве селлем, 
сайыламайджакъ кьадар чокъ аетлер корьгендир. Бу акъкъында бир 
хадис-и шерифлеринде бойле буюрды: 

«(О гедже) кокке юксельтильдим. Ойле бир макьамгъа чыкьтым 
ки, 0 ерде кьалемлернинъ гъыджыртыларыны дуя эдим. (Яни ойле 
бир макъам ве севиеге чыкъарылдым ки, кяинатнынъ къадерининъ 
насыл джерьян эткенини корьдим.)»(Бухарий, Салят, 1) 

Юкъарыдаки хадис-и шерифтен де ачыкъ анълашылмакъта ки, 
Аллах Ресули, салляллаху алейхи ве селлем, Мираджда мази, ал ве 
истикъбальни бири-бири ичинде, айны анда яшай эди. 


Мирадждан бир къач нокъта 


1. Ресулюллах, салляллаху алейхи ве селлем Эфендимиз, бу ёл- 
джулыкъкъа чыкъмадан эвель шакъкъы садыр адисеси олгъандыр. 
Буда косьтере ки, маневий юкселиш, къальп иле мумкюндир. Ойле 
бир къальп иле ки, ичинде иляхий нурдан башкъа бир шейге ер ёкъ- 
тыр. 


2. Къальп, сертликтен къуртулгъанынен, иляхий сырлары гонъ- 
юльни сармагъа башлар. 

3. Исра адисесинде, къулуны мустесна бир шекильде юрюткен 
Аллахнынь къудрети ве юдже бир салтанаты къорюнмектедир. 

4. Дигер бир нокъта да Мираджнынъ, аджы ве кедер юклю бир 
Таиф сеферинден сонъ лютуф этилъмеси, мешакъкъатлар артындан 
севинчнинъ келъмесидир. 

5. Къуран-ы Керимде бизге билъдирилъген фарзлар, Джебраилъ 
вастасынен ёлланылгъандыр. Намаз исе, Мираджда догърудан догъ- 
ру, вастасыз Аллах тарафындан әмир этилъгендир. Буда намазнынъ 

айры бир эмиети олгъаныны косьтерир. 

6. Мираджда Пейгъамберимизге сема къапыларынынъ ачыл¬ 
масы, онынъ Пейгъамберликнинъ Мекке, Къурейш, Сакьиф иле мах- 
дут олмагъаныны, онынъ бутюн кяинатнынъ небиси, Алемлернинъ 
Эфендиси олгъаныны косьтермектедир. 

7. Мирадж иле, инсаннынъ текамюлининъ бараджагъы сонъ 
нокъта косьтерильген, яни инсаннынъ юкселишининъ худуты косьте- 
рильгендир. 


Мираджнынъ акислери 


Пейгъамберимиз Кяинатнынъ Севинчи Эфендимиз, Исра ве 
Мирадж акъкъында Къурейш мушриклерине хабер береджек вакъ- 
ытта: 

«Эй, Джебраиль, къавмим мени тасдикъ этмез!»- деди. 

Джебраиль -алейхи’с-селям-: 

«Эбу Бекир сени тасдикъ этер. 0 сыддыкътыр», - деди. (Ибн-и Сад, 
I, 215) 

Мушриклер Мирадж адисесини дуйгъанларында, деръал яланла- 
магъа башладылар. Орталыкъкъа бир ошек аким олды. Буны фыр- 
сат билерек, муминлерни де бу ёлда весвеселернен иманларындан 
вазгечирмек истедилер. Атта Хазрети Эбу Бекирге биле кельдилер. 
Анджакъ 0 , Хазрети Пейгъамбер, салляллаху алейхи ве селлемге ол- 
гъан кучьлю иман ве садакъат ичинде: 

«0 не сёйлесе догърудыр! Чюнки онынъ ялан сёйлемесине им- 
кян ве ихтимал ёкътыр! Мен, онынъ эр кетиргенине шимдиден ина- 


нырым...»- деди. 



Мушриклер: 

«Сен оны тасдикъ этесинъ ве бир геджеде Бейтуль-Макъдиске 
кетип кельгенине инанасынъмы?»-дедилер. 

Хазрети Эбу Бекир -радиаллаху анх-: 

«Эбет! Бунда шашыладжакъ не бар? Валлахи, о манъа гедже я 
да куньдюзнинъ эр анги бир вакътында кендисине Аллахтан хабер 
кельгенини сёйлесе, мен кене оны тасдикъ этем», - деди. 

Даа сонъ Эбу Бекир -радиаллаху анх-, о вакъытта Кябеде булун- 
гъан Пейгъамбер Эфендимизнинъ янына кетти. Онынъ мубарекагъ- 
ызындан анълатылгъанларны динъледи ве: 

«Садакъта (догъру сёйлединъ), Я, Ресулюллах!..»-деди. 

Аллах Ресули де, онынъ бу тасдикъинден мемнюн кьаларакъ 
джианны айдынлаткьан тебессюмнен Хазрети Эбу Бекирге: 

«Я, Эбу Бекир, сен «СыддыкьйСынъ!..» буюрды (Ибн-и Хишам, II, 
5) 

О куньден сонъ Эбу Бекир -радиаллаху анх- «сыддыкъ» лагъабы- 
нен мешур олды. 

Бутюн Асхаб-ы Кирам да Эбу Бекир -радиаллаху анх- киби Аллах 
Ресули, салляллаху алейхи ве селлемни тасдикъ эттилер. 

Муминлерни къандырамагъан мушриклер, бу дефа 
Пейгъамберимизнинъ янына келерек озьлериндже оны имти- 
ан этмеге къалкътылар. Бейт-и Макъдисни сорадылар. Аллах оны 
Ресулининъ козьлерининъ огюне кетирди. Аллах Ресули -алейхисса- 
ляту весселям-, айнен джевап берди. (Бухарий, Менакъыбуль Әнсар, 
41; Тефсир, 17/3; Муслим, Иман, 276) 

Бу сефер ёлдаки бир кервандан ве о кервандаки базы хусуси- 
етлерден сорадылар. Керван да, о ан тыпкъы Месджиди Акъса киби 
Ресулюллахнынъ козьлерининъ огюне кетирильди. Аллах Ресули, сал¬ 
ляллаху алейхи ве селлем де керекли малюматны, оларнынъ истеген- 
леринден даа фазласынен берди. Атта керваннынъ кунеш догъгъан- 
да Меккеге киреджегини де бильдирди. 

Алгъан джевапларына шашкъан мушриклер: «Бельки сонъ сёй- 
легени догъру чыкъмаз» тюшюнджесинен шафакъ вакъыты юкъла- 
майып, эп бирликте керванны беклемеге башладылар. Сонъунда 
керван корюнди, лякин къальплери килитли олгъанлар, инатлыкъла- 
рында девам этерек: 

«Бу ап-ачыкъ бир сиирдир!»- дедилер. (Ибн-и Хишам, II, 10) 

Аллах Тааля: 

«Ильки яратувда аджизлик косьтердикми? Ёкъ, олар янъы 
бир яратув хусусында шубе ичинделер. » (Къаф, 15) буюрмакь- 
тадыр. Эр шейни ёкьтан бар эткен Аллахнынъ, кьулуны Мираджкьа 
чыкьармасындан даа кьолай не бардыр ки? Буны кьабул этмемек, 
анджакъ сагълам акъылдан марум олмакъны косьтерир. 

Заваллы, ахмакь ве бедбахт мушриклер Мирадж адисесине де 
инанмадылар, кене Аллах Ресулининъ устюнден кульдилер. Артыкь 
Алемлернинъ Эфендиси оларнынъ арасындан айрыладжакь ве бу 
нимет, япкьанлары яман арекетлер себебинен эллеринден алынад- 
жакъ эди. Чюнки олар, шерефине яратылгъанлары бир Пейгъамберге 
къаршы акъылгъа, хаялгъа кельмез хакъсызлыкълар ве яманлыкъ- 
лар япкъан, япкъанларында да адден ашкъан эдилер. 

Керчектен япыладжакь тек шей кьалгъан эди: Аллахнынъ, 
Пейгъамберимизни оларнынъ арасындан чекип алмасы ве онынъ 
къадри ве къыйметини биледжек башкъа бир джемааткъа ёллама- 
сы!.. 

Затен Аллах, Таиф ёлджулыгъындан фазла бир вакъыт кечмеден 
Къурангъа ве Ресульге бейат этеджек мумтаз джемиетнинъ ильк груп- 
пасыны Севгили Хабибине ёллагъан эди. 

ПЕЙГЪАМБЕРЛИКНИНЪ 12-ДЖИ СЕНЕСИ 


Биринджи Акъабе беиаты 

Алты кишинен Меккеге келип де Акьабеде иман нуру иле ше- 
рефленген Мединелилер, бу сене он эки киши оларакъ кельдилер. 
Булушма ерлери кене Акъабе олды. 

Аллах Ресули, салляллаху алейхи ве селлем, янъы кельгенлерни 
де тевхидге давет этти. Аркъадашларындан Ислямнынъ юджелигини 
ве гузеллигини эшитип дигер алты киши де иман эттилер. 

Акъабе корюшмесинден фаркълы оларакъ, бу сеферки корюш- 
меде Пейгъамберимизге бейат этильди. Мединелилер, Аллах Ресули, 
салляллаху алейхи ве селлемнинъ элини тутмакъ суретинен ильк бей- 
атларыны япып сёз бердилер. Бу бейат себебинен экинджи Акъабе 
корюшмесине «Биринджи Акъабе Бейаты» дейильгендир. 

Бу бейатта Мединелилер, Аллах Ресулине шу мевзуларда сёз 
бердилер: 

1. Аллахкъа ич бир шекильде ширк къошмамакъ. 

2. Хырсызлыкъ япмамакъ. 

3. Зинагъа якълашмамакъ. 

4. Къыз балаларыны тири-тири коммемек. 

5. Кимсеге ифтира, бефтан этмемек. 

6. Аллахкъа ве Пейгъамберине итааттан айрылмамакъ. (Бухарий, 
Менакъыбуль Әнсар, 43) 

Мединелилернинъ бу ильк сёз берювлери, Ислям тарихы ичюн 
бир дёнюм нокътасы олды. Бунынъ иле Хиджаз ве бутюн Арабистанда 
укюм сюрмекте олгъан ширк, зулум ве фена адетлернинъ ортадан 

кьалдырылмасы хусусында антэтильди. 

Мусаб бин Умейрнинъ муаллим оларакъ ёлланылмасы ве 
Мединенинъ Къураннен Фетихи (Пейгъамберликнинъ 12-жди йылы) 
Мединели янъы мусульманлар бир мектюп язаракъ, Ислямны 
огренмек ичюн Ресулюллах, салляллаху алейхи ве селлемден кендиле- 
рине Къуран-ы Керим окъуйджакь, Ислямны анълатаджакь ве намаз 
кьылдыраджакь бир муаллим ёлламсыны истедилер. Алейхиссаляту 
весселям Эфендимиз де Мусаб -радиаллаху анх-ны ёллады. (Ибн-и 
Сад, I, 220) 

Хазрети Мусаб, чокь генч яшта хидаетке эрген, аилесининъ 
онъа агъыр зулумлар япмаларына, атта мирасларындан марум эт- 
мелерине рагъмен дининден дёнмеген эди. Чюнки о, факьир ве гъа- 
рип къалса да, асыл иманнен толу зенгин бир гонъюльге саип эди. 
Ислямнынъ яйылмасы хусусында пекэеджанлы эди. 

Акьикьатта Мусаб -радиаллаху анх-нынъ Мединеге кетювинен 
Ислям, 0 ерде кениш яйылды. Пейгъамбер Эфендимизнинъ теблигъ 
иле вазифелендирген бу генч сахаби, инсанларгъа Аллахнынъ дини- 
ни анълатмакь ичюн геджесини куньдюзине къатаракь чалышмагъа 
башлады. Мусаб -радиаллаху анх-нынъ гъайретлери берекетинен хи¬ 
даетке ильк бахтиярлардан Эсад бин Зураре эрди. 0, Мусаб радиал¬ 
лаху анхны эвинде мусафир эте ве бутюн чалышмаларында ярдым 
эте эди. 

0, бир кунь Мусабны янына аларакъЗафер огъулларынынъ багъ- 
часындаки къуюнынъ башына отурды. Абдульэшхел Огъулларынынъ 
огде кельгенлеринден Сад бин Муаз, буны дуйгъанджа Усейд бин 
Худайргъа: 

«Сен ишини эйи бильген ве кимсенинъ ярдымына мухтадж ол- 
магъан бир адамсынъ. Зайыфларымызнынъ инамларыны бозмакъ 
ичюн мааллемизге кельген шу адамларнынъ янына кет ве оларны 
тенбие эт ки, бир даа мааллемизге кельмесинлер. Эсад акърабам 
олмаса эди, бу ишни кендим япар эдим», - деди. 

Усейд аман мызрагъыны аларакъ, о ерге кетти ве къызгъын бир 
шекильде: 

«Сиз не ичюн бу ерге кельдинъиз? Шу янынъдаки ябанджыны, 
0 ^^ - 

зайыфларымызнынъ инамларыны бозмасы ичюн кетирдинъми?! 
Бир даа сакъын бойле бир шей япмагъа тырышма! Әгер джанынъыз- 
ны севе исенъиз аман бу ерден кетинъиз!»- деди. 

Индже акъылнен арекет эткен Мусаб -радиаллаху анх- онъа: 

«Бираз отурып, сёйледжеклеримни динълерсинъми? Сен акъыл- 
лы бир кимсесинъ, сёзлеримни бегенсенъ къабул этерсинъ, беген- 
месенъ къабул этмезсинъ»,- деди. 

Усейд: 

«Догъру бир сёз сёйлединъ!»- дегенден сонъ, мызрагъыны ерге 
саплап, янларына отурды. Мусаб Ислямны анълатып Къуран-ы Керим 
окьуды. 

Усейд Къуран-ы Керимни динълегени заман, даа къонушмагъа 
башламадан эвелъ юзюнде Ислямнынъ нуру парылдады ве къалъби 
Ислямгъа йымшады. Къуран-ы Керим акъкъында да: 

«Бу не гузелъ, не юдже бир сёз! Сиз бу динге кирмек истегенинъ- 
из заман не япарсынъыз?»- деди. 

Оларнынъ талиматы узъре Усейд -радиаллаху анх- къалкъып гъу- 
сулъ алдъ 1 , элъбиселерини темизледи ве шехадет кетирди. Сонъ да 
эки рекят намаз къылды ве: 

«Кериде ойле бир адам быракътым ки, о сизге таби олса, къав- 
минден ич бир кимсе онъа къаршы чыкъмаз. О, Сад бин Муаздыр! 
Мен шимди оны сизге ёлларым!»-деди. 

Сад къъ 1 згъъ 1 н бир вазиетте янларына келъди. Ниаетинде о да 
Хазрети Усейд киби Мусаб -радиаллаху анх-ны динълеген сонъ му- 
сулъман олды. Сонъ къабилесининъ янына келерек: 

«Эй, Абдулъэшхелъ Огъуллары! Мени насыл билирсинъиз?»- деп 
сорады. Олар: 

«Сен бизим сеййидимиз (эфендимиз), фикирдже энъ устюнимиз 
ве реисимизсинъ», - дедилер. Бунынъ узерине Сад -радиаллаху анх-: 

«Сиз Аллахкъа ве Ресулине иман этинджеге къадар, эркек ве 
къадынларынъыз иле къонушмакъ манъа харам олсун»-деди. 

О кунъ акъшамгъа къадар бу къабиледен мусулъман олмагъан 
кимсе къалмады. (Ибн-и Хишам, II, 43-46; Ибн-и Сад, III, 604-605; 
Ибн-и Әсир, Усдулъ-Гъабе, I, 112-113) 

Хазрети Мусаб, Селиме огъулларынынъ итибарлы кимселерин- 
ден олгъан Амр бин Джемухны да Ислямгъа давет этти. Онъа Юсуф 
суресининъ ильк секиз аетини окъуды. Амр тюшюнмек ичюн бираз 
вакьыт истесе де, бир тюрлю къарар берамады. Бунынъ узерине 
Амрнынъ даа эвельдже мусульман олгъан огълу Муаз, къабилесин- 
деки мусульман генчлер иле анълашаракъ, бир гедже бабасынынъ 
путуны гизлидже якьында булунгъан пислик чукьурына аттылар. Саба 
бу алны корьген Амр дешет ичинде къаларакъ, путуны чукьурдан 
чыкьартты ве темизлеп гузель кьокъулар силерек ерине къойды. 

Айны адисебир кьач куньдаатекрарэтиндже, путны озю къорча- 
ламакь ичюн бойнуна къылычыны асты. Эртеси куню путуны текрар 
чукъурда корюндже, ибадет эткени джансыз путнынъ ич бир шейге 
ярамагъаныны, кендини кьорумакьтан дахи аджыз олгъаныны анъ- 
лады ве ширк къаранлыгъындан Ислямнынъ нурлу сабасында уянды. 
Янълыш яшайыштан, Пейгъамбер вастасынен къуртаргъан Аллахкьа 
шукюр этти. Даа сонъ да къавмини Ислямгъа тешвикъ этти. (Ибн-и 
Хишам, II, 61-63; Зехеби, Сийер, I, 182) 

Пейгъамберимиз, Мусаб-радиаллахуанх-иле бирликте ильк иман 
эткенлерден бири олгъан Абдуллах бин Умми Мектумны да Мединеге 
Къуран огретмек ичюн ёллагъан эди. (Бухарий, Менакъыбуль Әнсар, 
46) 

Ислямнынъ Мединеде бу шекильде эйи корюльгенини хабер 
алгъан Аллах Ресули, салляллаху алейхи ве селлем ве Меккели му- 
сульманлар, чокь къувандылар. Ойле ки, о сенеге «Севинч сенеси» 
денильди. Чюнки артыкъ Медине, Ислямнынъ бешиги олмагъа азыр 
алгъа келе эди. 

Пейгъамбер Эфендимиз бойле буюргъандыр: 

«Улькелер къылычнен фетих этильди. Лякин Медине Къуран иле 
фетих этильгендир». (Беззар, Мюснед, № 1180; Рудани, № 3774) 

ПЕЙГЪАМБЕРЛИКНИНЪ 13-ДЖИ СЕНЕСИ 


Экинджи Акъабе бейаты 

Экинджи Акъабе корюшмесинден бир сене сонъ Мединелилер, 
кене хадж мевсиминде Ресулюллах, салляллаху алейхи ве селлем иле 
корюштилер. Бу сефер экиси кьадын, етмиш беш киши эдилер. 

Кене Аллах Ресулине бейат эттилер. Бунъа да «Экинджи Акъабе 
Бейаты» дейилъди. 

Къафиленинъ башында келъген Мусаб -радиаллаху анх- кенди 
эвине якълашмадан эвелъ Ресулюллах, салляллаху алейхи ве селлем- 
нинъ янына кетти. Энсарнынъ Ислямны суръатнен къабул этмелери- 
ни хабер берди. АлемлернинъЭфендиси онынъ кетирген хаберлерге 
къувандъ!. Хазрети Мусабнъ 1 нъ эвелъ Аллах Ресули, салляллаху алей¬ 
хи ве селлемнинъ янына бармасындан, мушрик анасынынъ хабери 
олгъанджа чокъ къызды. 

0 исе: 

«Мен Ресулюллах, салляллаху алейхи ве селлемден эвелъ кимсе- 
нинъ янына кетмем», - деди. 

Эфендимизден изин истедиктен сонъ анасынынъ янына барды 
ве оны Ислямгъа даветэтти. (Ибн-и Сад, III, 119) 

Иште асхабнынъ Ресулюллахкъа севгиси бойле эди. 

Джабир -радиаллаху анх- дер ки: 

«Хазрети Пейгъамбер, салляллаху алейхи ве селлем 
Эфендимизнинъ кендисини ве мусулъманларны имае этеджек бир 
къабиле арап да, кимсенинъ онъа къучакъ ачмагъаны кунълерде, 
Аллах Тааля бизни Есриб (Медине)ден онъа ёллады да, биз иман 
эттик ве кендисини имае эттик. Бизден бири кетип Аллах Ресулине 
иман этер эди, Эфендимиз де онъа Къуран окъур эди. Эвине дён- 

гени вакьыт бутюн эв халкьы онъа уяракь, мусульман олур эдилер. 
Ислямнынъ анълатылмагъаны бир Әнсар эви къалмады. Сонъ да бир 
арагъа келерек къонуштыкъ ве: 

«Ресулюллах, салляллаху алейхи ве селлемни даа не вакьыткьа 
къадар Мекке дагъларында эзиет ве джефа ичинде быракьаджакъ- 
мыз?!»- дедик. 

Бунынъ узерине хадж мевсиминде бейат этмек ичюн онынъ 
янына бардыкь». (Ахмед, III, 322; Хаким, II, 681-682) 

Бу бахтлы кишилер, Пейгъамбер Эфендимизнен тешрик кунь- 
леринде Акьабе мевкъийинде булушмакь узьре сёзлештилер. Аллах 
Ресули Мединелилерге: 

«Юкълагъанны уятманъ, вакътында корюшме ерине кельмеген- 
ни де беклеменъ!»- буюрды. 

Гедженинъ учьте бири кечиндже Фахр-и Кяинат Эфендимиз иле 
кьарарлашгъанлары Акъабе ерине кетип, оны беклемеге башлады¬ 
лар. Ниает, Ресулюллах Эфендимиз эмджесиАббас иле бирликтекель- 
ди. Аббас, даа мусульман олмаса да Эбу Талиптен сонъ торунынынъ 
имаесини узерине алгъан эди. Мединелилернинъ Аллах Ресулини да- 
вет эткенлери вакьыт оларгъа бойле деди: 

«Эй, Мединелилер! Бизлер оны душманлардан къорчаладыкь. 
Кене де кьорчалайджакъмыз. Онынъ арамыздаки ери юксектир. 
Факъат сиз севги ве сайгъынъыздан долайы даа эминликте олмасы 
ичюн Мединеге давет этесиз. 0 да буны истемектедир. Анджакъ оны 
душманлардан къорчалап олсанъыз мемлекетинъизгеалып кетинъиз. 
Мен сизден оны ярдымсыз быракъмайджагъынъызгъа, алдатмайд- 
жагъынъызгъа даир, къатты бир сёз алмакъ истейим. Чюнки къомшу- 
ларынъыз олгъан еудийлер торуныма душмандырлар. Оларнынъ ту- 
закъ къурмайджакъларындан эмин дегилим. Бу ишке, анджакъ арап 
къабилелерининъ душманлыкъларына къаршы келеджек къадар 
дженк кучюнъиз бар исе киришинъиз. Озь аранъызда бир къараргъа 
келинъиз де, сонъ бу хусуста ихтиляфкъа тюшменъиз! Шает янынъыз- 
гъа баргъан сонъ оны къорчалап оламасанъыз ве душманларнынъ 
элине береджек олсанъыз, озюнъизге ишанмасанъыз шимдиден бу 
даветтен вазгечинъиз! Аранъызда къонушмакъ истеген олса буюр- 

СЫН кьонушсын, факъат кьонушмасыны фазла узатмасын. Чюнки эр 
тарафта мушриклернинъ джасуслары бар! Бу ерден дагъылгъанынъ- 
ыз вакъыт да, бу меселени гизли тутунъыз!» 

Эсад бин Зураре аякькъа турып, Пейгъамбер Эфендимизнинъ 
эмджеси Аббаснынъ сёйлегенлерине джевап оларакъ, бойле бир 
къонушма япты: 

«Я, Ресулюллах! Сен бизни эвельден берли инангъан динимизни 
быракьмагъа ве озь дининъе таби олмагъа давет эттинъ. Бу чокь зор 
ве агъыр бир шей олгъаны алда, биз сенинъ бу теклифинъни къабул 
эттик. Сен бизни, якьын-узакъ бутюн мушрикакъраба ве кьомшулар 
иле алякъаларымызны кесмеге давет эттинъ! Будачокъзор ве агъыр 
бир шей олгъаны алда биз сенинъ бу теклифинъни де къабул эттик! 
Бизлер сени, ялынъыз къавминъ дегиль, эмджелеринъ биле ольдюр- 
меге истеселер, имае этмеге азырмыз ве сенинъ бу теклифинъни де 
къабул эттик. Эй, Аллахнынъ Ресули! Биз кендимизни, эвлятларымыз- 
ны ве къадынларымызны къорчалагъанымыз киби сени де къорча- 
лайджакъмыз. Әгер биз бу ахтымызны бозаджакъ олсакъ, Аллахнынъ 
ахтыны бозгъан бедбахт кимселер олайыкъ! Я, Ресулюллах! Бу санъа 
къаршы бизим садакъат еминимиздир! Ярдымына сыгъыныладжакъ 
олгъан исе анджакъ Аллах Таалядыр!» 

Хазрети Эсадтан сонъ Абдуллах бин Реваха аякъкъа къалкъа- 
ракъ, Ресулюллах, салляллаху алейхи ве селлемге: 

«Я, Ресулюллах! Раббинъ ве кендинъ ичюн бизге истегенинъ 
шартны къош!»- деди. 

Ресулюллах, салляллаху алейхи ве селлем Эфендимиз бойле бу- 
юрды: 

«Раббим ичюн шартым, Онъа ибадет этменъиз ве ич бир шейни 
Онъа ширк къошмаманъыздыр. Кенди акъкъымдаки шартым исе, 
джанларынъызны ве малларынъызны насыл къорчалай исенъиз, 
мени де ойле къорчалайджакъсынъыз!» 

Асхаб-ы Кирам: 

«Бойле япсакъ къаршылыгъында бизге не бар?»- деп сорады. 

Хазрети Пейгъамбер, салляллаху алейхи ве селлем джевабен: 

«Дженнет бар!»- деп буюргъанджа, о ердекилер: 

- 0^^ 

«Не кярлы бир алыш-вериш! Бундан недёнермиз, недедёнюль- 
месини истермиз!»-дедилер. (Ибн-и Кесир, Тефсир, II, 406) 

Абдуллах бин Реваха, Муте дженкинде бу кярлы алыш-веришни 
тамамлагъан, Пейгъамберимизден шехит олмакь муждесини ала- 
ракъ, дженкте оледжегини биле-биле буюк бир истек иле муаребеге 
кьатылгъан, малыны бейт-уль малгъа, джаныны да Аллахкьа адап, 
Дженнети Алягъа учкъандыр. Дигер сахабилер де башкъа ерлерде, 
Аллах ёлундаки джихад ве гъайретлерине девам этерек бу бейатла- 
рына садыкь кьалгъанлар, маневий тиджаретлерини берекетлендир- 
генлер. 

Мединели мусульманларнынъ япкьанлары бу бейатнен алякьа- 
лы оларакь шу ает-и кериме назиль олды: 


^ й1 ^ аДр I ^Р^ О аД| 


«Аллах муминлерден малларымы ве джанларыны, озь- 
лерине (бериледжек) дженнет къаршылыгьында сатын ал- 
гъандыр. Чюнки олар Аллах ёлунда дженклеширлер, оль- 
дюрирлер, олюрлер. (Бу), Тевратта, Инджильде ве Къуранда 
Аллах узерине хакъ бир вадедир. Аллахтан даа чокъ сёзюни 
ерине кетирген ким бар! О алда Онынънен япкъан бу алыш- 
веришинъиз себебинен севининъ. Иште бу, (акъикъатен) буюк 
къазанчтыр. »(эт-Тевбе, 111) 

Бундан сонъ бир кьач киши даа сёз аларакъ къонушты. Оларнынъ 
артындан Пейгъамбер Эфендимиз Мединелилерге хитап этти ве 
оларгъа Къуран-ы Керим окъуяракь Ислямны анълатты. Сонъ да анги 
шартлар узьре бейатэтеджеклерини бильдирди. Эвельки мадделерге 
иляве оларакъ шу хусуслар да бу бейатта зикир этильди: 

а. әмир ве акимиет муминлерден эр кимде олса олсун, онъа 
кьаршы чыкъмамакъ. 

б. Аллах ёлунда юргени ичюн мушриклер ве кяфирлер тарафын- 

- 






МЕККЕ ДЕВРИ 


дан айыпланмакътан кьоркьмамакь. 

в. Сеадет ве кьыйынджылыкьларда, севинч ве кедерде 
Аллахнынъ Ресулине итаат этмек ве оны озюнден устюн тутмакь; 
Онъа ич бир суретте кьаршы кельмемек. 

Пейгъамбер Эфендимиз: 

«Ичинъизден манъа он эки накъиб чыкъарынъ ки, олар къабиле- 
лерининъ темсильджиси олсунлар!»- буюрды. 

Мединели мусульманлар, докьузы Хазредж кьабилесинден, учю 
де Эвс кьабилесинден олмакь узьре он эки накъиб чыкьардылар. 

Пейгъамберимиз темсильджилерге: 

«Хаварилернинъ Иса бин Мерьем ичюн кефильолгъанлары киби 
сизлер де кьавминъизнинъ кефиллерисинъиз. Мен де мусульман ол- 
гъан кьавмимнинъ кефилийим!»- буюрды. 

Накъиблер: 

«Эбет!»- дедилер. 

Пейгъамберимизнинъ эмджеси Аббас, бир терекнинъ тюбюнде 
Пейгъамберимизнинъ элинден тутып, Мединели мусульманларгъа 
бирер бирер бейат эттирди. 

Бу бейатнен, Аллах Ресули, салляллаху алейхи ве селлем давет 
этилерек Мединеге хиджрети кьарарлаштырылды. Чюнки о девирде 
исми Есриб олгъан Мединенинъ шартлары, эр бакъымдан Ислямгъа 
къучакъ ачмагъа азыр алгъа кельген эди. 

Бейат, гедже япылгъаны ичюн, бундан Меккели мушриклернинъ 
хаберлери олмады. Беятяпылыптамамлангъан вакьыттаАкьабенинъ 
узеринден шейтан: 

«Эй, Мина халкъы! Эй, Къурейш джемаати! Мухаммед иле янын¬ 
да булунгъан ве динлерини денъиштиргенлернинъ сизнен дженклеш- 
мек ичюн топланып анълашкъанларындан хабериниз ёкъмы?!»- дие- 
рек кескин ве узун бир ферьят къопарды. 

Ресул-и Экрем, салляллаху алейхи ве селлем: 

«Бусессизни къоркьутмасын! О, Аллахнынъ душманы Иблиснинъ 
сесидир! Динъле, эй, Аллахнынъ душманы! Сени де енъеджегим!»- бу- 
юргъан сонъ мусульманларгъа: 

«Аман къонакъ ерлеринъизге къайтынъыз!»- деди. 

- 

Аббас бин Убаде -радиаллаху анх-: 

«Сени, хакъ дин ве китап иле ёллагъан Аллахкъа емин этерим ки, 
истесенъ Мина халкьыны да кьылычтан кечирирмиз!»- деди. 
Пейгъамбер Эфендимиз: 

«Биз даа бунынънен әмир олунмадыкъ! Сизлер шимди ерлеринъ- 
изге дёнюнъиз!»- буюрды. 

Мусульманлар ерлерине дёнип, сабагъа кьадар юкьлады- 
лар. Саба Къурейш мушриклеринден базылары янларына келерек 
Пейгъамберимиз иле анълашма япып япмагъанларыны сорадылар. 
Ич бир шейден хабери олмагъан къафиледеки мушриклер, емин эте- 
рекбойлебиршейнинъолмагъаныны сёйледилер. Анджакъ, Къурейш 
мушриклери, Акъабе Бейатыны араштырмагъа девам эттилер. Бейат 
хаберининъ догъру олгъаныны анълагъанларынен, Медине ёллары- 
ны кестилер, мусульманларны булмакь ичюн эр тарафкьа адамла- 
рыны ёлладылар. Мушриклернинътакъипчилери ёлда Садбин Убаде 
-радиаллаху анх-ны якьаладылар: 

«Сен Мухаммеднинъ динине кирдинъми?»-деп сорадылар. 
«Эбет!»-дегендже, эки элини бойнуна сыкьып багъладылар. Дёге- 
дёге, узун сачынынъ перчеминден чеке-чеке Меккегеалып кеттилер. 
Онъа зулум ве ишкендже этмеге башладылар. Бундан хабердар ол- 
гъан Джюбейр бин Мутим иле Харис бин Харб аман кетип Сад -ради¬ 
аллаху анх-ны мушриклернинъ элинден кьуртардылар. 

Әнсар топланып озьлерини къуртармакъ чарелерини къыдыр- 
гъан бир анда Сад -радиаллаху анх- янларына кельди. (Ибн-и Хишам, 
II, 47-57; Ибн-и Сад, I, 221-223; III, 602-603; Ахмед, III, 322,461,462; 
Хейсеми, VI, 42-44) 

Ибн-и Аббас -радиаллаху анхума- бойле дегендир: 

Ресулюллах, салляллаху алейхи ве селлем, Хазрети Эбу Бекир ве 
Хазрети Умер мухаджирлердендир. Чюнки олар мушриклерден кьа- 
чаракъ Мединеге хиджрет эткенлердир. Айны шекильде Әнсардан да 
мухаджирлер бардыр. Олар да Акъабе геджеси, ширк юрту олгъан 
Мединеден Ресулюллах, салляллаху алейхи ве селлемге кельгенлер. 
(Несаи, Бейат, 13) 

Акъабе бейатлары, факъат он эки я да етмиш беш кишининъ де- 
0 ^^ - 

гиль, бутюн мусульманларнынъ Аллах иле япкъанлары бир ахттыр. 

Бу дюнья - ахырет аятынынъ сатып алынгъан бир базардыр. 
Ресулюллах салляллаху алейхи ве селлем иле япылгъан бу бейаткьа 
бизим де бутюн къальбимиз иле иштиракэтмемиз ве Асхаб-ы Кирам 
мисали «не кярлы бир алыш-вериш» демемиз керек. 

Мусаб -радиаллаху анх- Мединеде Ислямнынъ темели олды. 
Биз де гонъюллерде Ислямнынъ темеллерини атмамыз керек. 
Теблигъджи керек олса эв-эв юрюмеси ве арекетинен орьнек олма- 
лыдыр. Теблигъджининъ къальби Аллах ве Ресулининъ муаббетинен 
толса, Мусаб -радиаллаху анх- киби, дюньявий лезетлерини Ислям 
ич юн феда эте билир. 

хидасРЕт 

(ПЕЙГЪАМБЕРЛИКНИНЪ 13-ДЖИ СЕНЕСИ) 


Хиджретке изин берильмеси ве Мединеге хиджрет 



Экинджи Акьабе бейатындан сонъ мушриклер, мусульманлар- 
нынъ хиджрет япмакь ичюн азырлыкь кореяткьанларындан хабер- 
дар олдылар ве эзиет япмакъны эп арттырдылар. Мусульманлар бу 
даянылмаз эскенджелер себебинен Меккеде къаламамакъ къара- 
рына кельгенлери ичюн, вазиетлерини Пейгъамбер Эфендимизге 
арз эттилер ве хиджрет ичюн изин истедилер. Аллах Ресули, саллялла- 
ху алейхи ве селлем, Аллахнынъ изини иле мусульманларгъа Медине 
ёлларыны косьтерди. Бойле буюрды: 

«Бундан сизинъ хиджрет этеджегинъиз шеэрнинъ, эки къара 
ташлыкь арасында хурмалыкъ бир ер олгъаны манъа косьтерильди » 
(Бухарий, Кефалет, 4) 

Оларгъа энсар кьардашлары иле къучакълашмаларыны әмир 
этти ве: 

«Аллах Тааля сизинъ ичюн къардашлар ве раатлыкъ буладжагъ- 
ынъыз бир дияр лютуф этти!»- буюрды. 

Бундан сонъ мусульманлар дуюрмадан азырландылар, бири- 
бирлерине ярдым этерек гизли хиджрет этмеге башладылар. (Ибн-и 
Хишам, II, 76; Ибн-и Сад, I, 226) 

Чюнки мусульманларнынъ даа эвель хиджрет этип, гузель къар- 
шылап алынгъанлары Хабешистан, джиангъа аким оладжакъ бир 
дин ичюн меркез олмакъ шартларыны ташымай эди. Медине исе эм 

сиясий, эм тиджарий, эм де даа бир чокь джеэтлеринен Ислямгъа 
меркез ола биледжек сыфаттаки бир шеэр эди. Бунынъ ичюн топлу 
хиджрет, 0 мубарек ерге насип оладжакъ эди. 

Акъикъатен, Медине мусульманлар ичюн бир сыгъынакъ ме- 
кяны алына кельген эди. Бойледже Меккели мушриклер де къоркъ- 
къан шейлерине огърадылар. Ислям, Мекке тышына чыкьты ве 
Мединеде буюк бир итибар къазанды. Бу, мушриклернинъ, Хазрети 
Пейгъамбер, салляллаху алейхи ве селлемни юртундан чыкьармакъ 
ичюн раатсыз этип турмаларынынъ озьлери ичюн не къадар буюк 
зарар ве гъайып олгъаныны бир тюрлю анъламамаларындан мен- 
баалана эди. Акъикъатен бу, олар ичюн буюк бир гъайып эди. Факъат 
олар буны ис этмеге аджиз эдилер. 

АллахТааля Ресулине буюрды: 

'У! 'У ^ ... 

«...Олар да сенден сонъ, юртларында пек аз къаладжакъ- 
лардыр!» (эль-Исра, 76) 

Заваллы мушриклер, о андаки кучьлерине ве нефислерине ал- 
данаракъ мусульманларны чекиштирип, устьлеринден кулип, кьор- 
къутып, тиджаретлерини ясакълай, шиддет ве ишкендже этип олар- 
ны къоркъутмакь истей, бойледже Меккедеки кучьлерини муафаза 
эткенлерине инана эдилер. Ойле экен пек якьын вакъытта нелерге 
шаат оладжакъ эдилер! Кендилерини мытлакъ ве буюк бир магълю- 
биет ве перишанлыкъ беклей эди... 

Чюнки акьын-акъын Мединеге кеткен мусульманлар, олардан 
къоркъкъанлары ичюн дегиль, Ислямнынъ темеллерини энъ гузель 
бир шекильде къурмакъ ичюн хиджрет эте эдилер. 

Хазрети Али дер ки: 

«Мухаджирлернинъ гизли оларакъ хиджрет эткенлерини эр кес 
биле. Умер бин Хаттаб бундан мустеснадыр. О хиджрет этеджеги 
вакъыт къылычыны къушанды, яйыны омузына асты, окъларыны ве 
мызрагъыны элинеалды ве Кябеге кетти. Къурейш мушриклерининъ 
илери кельгенлери, о сырада Кябенинъ янында отура эдилер. Умер 

- 0 ^^ 

-радиаллаху анх- Кябени еди дефа таваф эткенден сонъ оларнынъ 
янына барды ве мушриклерге къычырды: 

«Иште, мен Мединеге кетем! Анасыны агълатмакь, кьадыныны 
тул, балаларыны етим быракьмакъ истегенлер аркьама тюшсин, шу 
вадийнинъ аркьасында къаршыма чыкьсын!» 

Анджакь, ич кимсе артына тюшип оны такьип атамады.»(Ибн-и 
Әсир, Усдуль-Гъабе, IV, 152-153) 

Мединелилер, Меккеден кельген къардашларыны кьучакьлап 
кьаршылай, оларгъа джан гонъюльден ярдым эте эдилер. Бу юзден 
Меккели мусульманларгъа «Мухаджир», Мединели мусульманларгъа 
исе ярдым эткенлер манасында «Әнсар» дейильди. 

АллахТааля буюрыр: 



«(Ислям динине кирмек хусусында) огге кечкен ильк му- 
хаджирлер ве энсар иле оларгъа гузелликнен табий олгъанлар 
бар я, иште, Аллах олардан разы олгъандыр, олар да Аллахтан 
разы олгъандырлар. Аллах оларгъа, ичинде эбедий къалад- 
жакълары, земининден ирмакълар акъкъан дженнетлер азыр- 
лагъан. Иште, бу буюк къуртулыштыр. » (эт-Тевбе, 100) 

Меккенинъ кунь кечтикче бошалгъаныны корьген мушриклер, 
яваш-яваш ишнинъ озьлери ичюн не алгъа келеджегини тюшюн- 
меге башладылар. Аман бир фесат оджагъы олгъан Дарун-Недведе 
топландылар. Топлашувгъа Неджид шеэринден олгъаныны сойлеген 
бир къарт да къатылгъан эди. Бу ихтияр, инсан суретине кирген шей- 
тан эди. 

Не япаджакъларыны узун-узун тартыштылар. Пейгъамбер 
Әфендимизни якъалап, апс этмек я да Меккеден сюрьгюн этип чыкь- 
армакь киби бир чокь теклифлер олды. Теклифлернинъ эписине шей- 
тан къаршы чыкъты. Сонъунда резиль бир къарарда фикир бирлиги- 

не кельдилер: 

Аллах Ресули, салляллаху алейхи ве селлемни ольдюреджек эди- 
лер. Бу теклифни, деврининъ Фирауны олгъан Эбу Джехиль бойле 
тильге кетирди: 

«Эр къабиледен бирер силялы генч сайлайыкъ. Онъа бир анда 
уджюм этсинлер. Эп бирликте урып ольдюрсинлер. Бойледже, он- 
дан къуртулайыкъ, раатлыкькьа къавушайыкъ! Яшлар бу шекиль- 
де япса, онынъ кьаны бутюн кьабилелерге дагъылыр! Абди Менаф 
Огъулларынынъ исе, бутюн къабилелернен дженк этмеге кучьлери 
етмез, диет алмагъа разы олурлар. Биз де, Абди Менаф Огъулларына 
онынъ диетини одермиз!»- деди. 

Неджидли бир кьартсуретиндеки шейтан -Аллах оны лянетэтсин: 
«Иште еринде сёз, бу адамнынъ сёзюдир! Бундан даа акъыллы бир 
теклиф оламаз», - деди. (Ибн-и Хишам, II, 93-95) 

Бу къарар алынгъаны вакъыт Аллах Ресули, салляллаху алейхи 
ве селлем, Меккеде аман-аман ялынъыз кьалгъан эди. 0, умметине 
тюшкюн бир Пейгъамбер оларакь башта оларны ёллады, кендиси де 
мухаджирлерден сонъ кетип, оларны артларындан къорчалайджакъ 
эди. Аллахнынъ мурады да бойле эди. Атта мукьаддес ёлджулыкьта 
бирден-бир ёлдашы оладжакь Эбу Бекир -радиаллаху анх-, хиджрет 
ичюн кендисинден изин истегенинде бойле буюрды: 

«Сабыр эт! Бельки Аллах санъа хайырлы бир ёл аркъадашы бе- 
рир!» (Ибн-и Хишам, II, 92) 

Бунъа чокь севинген Хазрети Эбу Бекир, хиджрет азырлыгъы ол- 
макъ узьре секиз юз дирхемге эки деве сатып алды ве эвинде дёрт 
ай эмек этип беследи. (Бухарий, Менакъыбуль Әнсар, 45) 

Мушриклер, алгъан къарарларыны ерине кетирмек ичюн аре- 
кетке кечкенлеринде, Аллах Ресули, салляллаху алейхи ве селлем де 
Аллахтан эмирни алды: 


|.*о » 1''®!'' - в I'' - 1'* 1 1-'' 

«(Ресулим! Бойле ялвар) Раббим! Киреджекериме догъру- 

лыкънен кирмемни теминле; чыкъаджакъ еримден де догъру- 
лыкънен чыкъмамны теминле. Манъа тарафынъдан хакъкъы 
иле ярдым этиджи бир къувет бер!» (эль-Исра, 80) 

Бу ает-и керимеден башкъа, Джебраиль -алейхи’с-селям- да 
мушриклернинъ бу планыны Хазрети Пейгъамберге бильдирди ве: 

«Бу гедже ятагъынъда ятмайджакъсынъ!»- деди. (Ибн-и Хишам, 
II, 95) 

Бунынъ узерине Хазрети Пейгъамбер, салляллаху алейхи ве 
селлем, куньдюзнинъ эр кес истираат эткен уйле сыджагъында Эбу 
Бекир -радиаллаху анх-нынъ янына барып, хиджрет эмирининъ кель- 
генини бильдирди. 

Хазрети Эбу Бекир: 

«Берабермизми эй, Аллахнынъ Ресули?!»- деди. 

Ресулюллах, салляллаху алейхи ве селлем: 

«Эбет, берабермиз!»- буюрды. 

Хазрети Эбу Бекир бу джеваптан ойле мемнюн олды ки, козьяш- 
ларыны тутамады. (Ибн-и Хишам, II, 97-98) 

Даа сонъ Пейгъамбер Эфендимиз, салляллаху алейхи ве селлем, 
Хазрети Алини чагъыраракъ хиджрет хаберини берди ве узеринде 
олгъан базы эманетлерни саиплерине теслим этмеси ичюн оны ве- 
киль кьалдырды. Чюнки Меккеде, къыйметли бир эшьясы олгъанлар, 
оны Ресулюллахкъа эманет эте эдилер. Чюнки о, эминлик ве сыдыкь 
саиби эди. 

Мушриклернинъ планларына тедбир оларакъ да бойле буюрды: 

«Я Али! Бу гедже меним ятагъымда сен ят! Шу хыркъамны да 
устюнъе орт; къоркъма! Санъа хошланмайджагъынъ бир тюрлю за¬ 
рар олмайджакъ!» (Ибн-и Хишам, II, 95, 98) 

0 гедже Ресулюллах, салляллаху алейхи ве селлем, даа эвинден 
чыкьмадан мушриклерэвнинъэтрафыны сардылар. ФакъатАллахкъа 
тевеккуль ве теслимиети сонъсуз олгъан Хазрети Пейгъамбер, сал¬ 
ляллаху алейхи ве селлем, ич бир кьоркьу ве шашмалав косьтерме- 
ди. Мубарек эллерине бир авуч топракъ аларакь мушриклернинъ 
юзюне серпти ве Ясин суресининъ шу ает-и керимелерини окъуп, 
араларындан сюзюлип кечти: 

«Биз оларнынъ боюнларына алкъалар кечирдик. О алкъа- 
лар ченгелерине къадар таянмакътадыр. Бунынъ ичюн баш¬ 
лары юкъары къалкъыкътыр. Оглеринден бир сед ве артла¬ 
рымдай бир сед чектик де, оларны къапаттыкъ, артыкъ корал- 
мазлар!» (Ясин, 8-9) 

Коралмаз эдилер, эльбетте. Чюнки оларнынъ къальп кёрлю- 
ги козьлерини кёр эткен эди. Араларындан кечкен зат исе, Фахр-и 
Кяинат олгъан бир Нур эди. Табиий ки, кёр кьальплернинъ ве козь- 
лернинъ Нурны корьмеси мумкюн дегильэди. Корьмедилер де. 

Къальплери килитли ве акъикъаткъа кёр мушриклер, пейгъам- 
беримизнинъ эви әтрафында чиркин бир ниет иле беклегенде, Аллах 
Ресули, салляллаху алейхи ве селлем, иляхий эминлик ичинде, чокъ- 
тан Эбу Бекир -радиаллаху анх-нынъ эвине баргъан эди. Чюнки муш- 
риклернинъ бир ниети бар эди, амма Аллахнынъ да ниети бар эди ки, 
Аллахнынъ истегени шейден башкьа ич бир шей олмаз. Бу хусусны 
Аллах бойле бильдирир: 


Д 

л1Л 




«(Эй, Ресулим!) Хатырла ки, кяфирлер сени тутып багъ- 
лавлары я да ольдюрювлери, яхут сени (юртунъдан) чыкъа- 
рувлары ичюн санъа тузакъ къура эдилер. Олар (санъа) ту- 
закъ къургъанларында, Аллах да (оларгьа) тузакъ къура эди. 
Чюнки Аллах тузакъ къургъанларнынъ энъ эйисидир. » (эль- 
Энфал, 30) 

Эвинден чыкькьан сонъ Хазрети Эбу Бекирнинъ эвине кельген 
Аллах Ресули, салляллаху алейхи ве селлем, кендиси ичюн азырлан- 
гъан девенинъ парасыны берди. Бираз эвель мушриклернинъ орта- 
сындан оларгьа корюнмеден кечкен Аллах Ресули, салляллаху алейхи 

ве селлем, умметке нумюне олмакъ ичюн бу сефер тедбирли арекет 
этти. Хазрети Эбу Бекирнен берабер, эвнинъ арт тарафындан чыкь- 
тылар. Девелери бир кьач кунь даа бу ерде кьаладжакь эди. 

Кене индже биртедбир оларакъ Мединенинъакси истикъамети- 
не догъру ёлгъа атландылар. 

Эбу Бекир Эфендимиз, Пейгъамберимизнинъ де огюнде, де ар¬ 
тында кете эди. Аллах Ресули онынъ бу арекетини фаркь этиндже: 

«Эй, Эбу Бекир, не ичюн бойле япасынъ?»- деп сорады. 

Хазрети Эбу Бекир: 

«Я, Ресулюллах! Сизинъ акъкъынъызда эндише эткеним ичюн 
бойле кете эдим!» - деди. 

Ниает Севр магъарасына етиштилер. 

Эбу Бекир Хазретлери: 

«Я, Ресулюллах! Мен магъараны темизлейим, сиз бу ерде бе- 
кленъ!»- деди ве магъарагъа кирди. Магъаранынъ ичини темизлеп, 
ашерат деликлерини къапатктан сонъ: 

«Келинъиз артыкъ, эй, Аллахнынъ Ресули!»- деди. (Ибн-и Кесир, 
«Бидае», III, 222-223) 

Бу сырада мушриклер, Эбу Джехильнинъ башчылыгъында 
Хазрети Эбу Бекирнинъ эвине кельдилер, кьызы Әсмадан бабасы 
акъкъында «бильмейим» джевабыны алынджа, заваллы кьызгъа бир 
шамар урып, кеттилер. 

Пейгъамберимиз ве онынъ магъара досту кьобада бир муддет 
къаладжакъ эдилер. Бойледже, кендилерини Медине ёлларында 
арайджакъ олгъан мушриклерден даа раат сакъланаджакь эдилер. 
Затен Аллахнынъ лютуф ве инаети оларнынъ узеринде эди ве къул- 
нынътедбири тюкенген ерде, иляхий ярдым башлай эди. Акъикъатта, 
бир такъым мушриклер, излерни такъип этерек, Севр магъарасы- 
нынъ агъызына къадар кельген эдилер. Анджакъ бакътылар ки, магъ¬ 
аранынъ агъызы ич эльтиймеген киби орюмчекагълары иле къапа- 
лы эди ве айрыджа бир гогерджин ювасы бар эди. Аллах Таалянынъ 
эмиринен магъаранынъ огюнде Пейгъамбер Эфендимизнинъ юзю- 
ни ортип, косьтермейджек алда бир терек осьти! (Ибн-и Сад, I, 229; 
Ибн-и Кесир, «Бидае», III, 223-224) 

Мушриклер, Алемлернинъ Эфендисини бу ерде тапамагъан алда, 
кери дёндилер. 

Бу эки азиз ёлджунынъ ярдымджысы, даянаджагъы, сыгъынад- 
жагъы ве сакъланаджагъы - Аллаху Тааля эди. Бунынъ ичюн магъа¬ 
ранынъ огюне кельген мушриклер, бир гогерджин ювасы иле орюм- 

чекагьындан башкъа бир шей коралмагъан эдилер. 

ШаирАриф Нихат Асьянынъ дегени киби: 

Орюмчек не авада, 

Не сувда, не ерде эди... 

Акьикьатны корьмеген 

Козьлерде эди! 

Анджакь бутюн булар олып тургъанда, магъаранынъ ичин- 
де Хазрети Эбу Бекир -радиаллаху анх- назик анларны яшады. 
Къоркькъан эди; кендиси ичюн дегиль, Аллах Ресули, салляллаху 
алейхи ве селлем Эфендимиз ичюн... 

Чюнки, мушриклер бираз эгилип бакъсалар, оларны аман ко- 
реджек эдилер. Олар магъаранынъ сагъыны, солуны долаша ве: 

«Әгер магъарагъа кирген олса эдилер, гогерджинлернинъ йы- 
мыртасы къырылыр, орюмчек агъы да бозулыр эди», - дей эдилер. 

Базылары: 

«Магъаранынъ ичине кирип бакъайыкъ!»- дедиклери вакъыт, 
Умейе бин Халеф: 

«Сизинъ ич акьылынъыз ёкьмы? Магъарада не ишинъиз бар?! 
Узеринде усть-устьке, кьат-къат орюмчек агъы булунгъан шу магъа¬ 
рагъа киреджексинъизми?! Валлахи, манъа коре шу орюмчек агъы, 
Мухаммед догъмадан эвельсине аиттир!»- деди. 

Эбу Джехиль исе: 

«Валлахи, ойле зан этем ки, о, шу әтрафта! Факьат сиири иле 
козьлеримизни багълады, корьмез этти!»- деди. (Ибн-и Сад, I, 228; 
Халеби, II, 209) 

Бу эснада эндише эткен Хазрети Эбу Бекир Сыддыкъ, Ресулюллах, 
салляллаху алейхи ве селлемге бойле деди: 

«Мен ольдюрильсем, олюр кетерим, ниает бир тек кишийим. 
Факъат санъа бир шей олса, о вакъыт бир уммет эляк олур», - деди. 

Пейгъамберимиз аякьта намаз къыла, Хазрети Эбу Бекир де 
әтрафны козете эди. Эфендимизге: 

«Шу къавминъ сени арап туралар. Валлахи, мен кендим ичюн 
эндишеленмейим. Факъат санъа зарар бермелеринден къоркъам», 
- деди. 
щ 

0^^ - 

Ресуль-и Экрем Эфендимиз магъара достуна: 

«Эй, Эбу Бекир, къоркъма! Ич шубесиз, Аллах бизим иле!»- буюр- 
ды. (Ибн-и Кесир, «Бидае», III, 223-224; Диярбекри, I, 328-329) 
Къуран-ы Керимде бу адисе бойле анълатылмакътадыр: 


^А^^ аДр а 1]| илл а 1]| Л й^>14'У с)^-А! 

ч1!1 ^ Ыл)! ч1)| 4 ^ 15 ^ ^ а_«Л5^ ^^‘*■^^ 


«Әгер сиз онъа (Ресулюллахкъа) ярдым этмесенъиз (бу 
муим дегиль); онъа Аллах ярдым эткендир. Аелында, кяфир- 
лер оны эки адамдан бири оларакъ, (Эбу Бекирнен бирлик- 
те Меккеден) чыкъаргъан эдилер; Аелында, олар магъарада 
эдилер; о аркъадашына: кедерленме, чюнки Аллах бизнен 
берабердир, дей эди. Бунынъ узерине Аллах онъа (сукюнет 
теминлеген) ишанчыны эндирди, оны сиз корьмеген бир орду- 
нен дестекледи ве кяфир олгъанларнынъ сёзюни алчалтты. 
Аллахнынъ сёзю исе, затен юджедир. Чюнки Аллах устюндир, 
икмет саибидир. » (эт-Тевбе, 40) 

Эбу Бекир -радиаллаху анх- дей ки: 

«Магъарада экенде мушриклернинъ аякъларыны коре эдим: 

«Эй, Аллахнынъ Ресули, олар аякларынынъ ашагъысына бир 
бакъаджакъ олса бизни мытлакъа корерлер!»- дедим. 

Бунынъ узерине: 

«Эй, Эбу Бекир! Учюнджилери Аллах олгъан эки киши акъкъын- 
да не ичюн къоркъасынъ?»- буюрды. (Бухарий, Федаилуль Асхаб, 2, 
Менакъыб, 45; Муслим, Федаилус-Сахабе, 1) 

Меккедеки он учь йыллыкъ теблигъ ве иршад курешинден сонъ, 
Аллах Ресули, салляллаху алейхи ве селлемге экинджи бир магъара 
оларакъкосьтерильген Севр - Хирадан фаркълы оларакъбашкъа бир 
дерс ичюн эди. Иляхий сырлар ве къудрет акъышларыны корьмек, 
инсан ве кяинат китабындаки иляхий икмет ве къудрет акъышлары¬ 
ны окъумакъ ичюн эди. Иляхий сырларгъа гъаркъ олув ве къальбий 

инкишаф эттирюв дерсханеси эди. Бу мусафирлик учь кунь, учь гед- 
же девам этти. Ялынъыз дегиль эди. Аркъадашы, пейгъамберлерден 
сонъ кяинатнынъ энъ устюни олгъан Хазрети Эбу Бекир эди. Хазрети 
Эбу Бекир, онынънен магъарада учь кунь аркъадашлыкъ япмакъ ше- 
реф, иззет ве фазилетине эрген, «экининъ экинджиси» олгъан эди. 
Пейгъамберимиз, бу азиз аркьадашына: 

ч1!1 й1 

«...Кедерли олма; Аллах бизим иле берабердир!..» (эт- 
Тевбе, 40) буюрмакьнен, айны заманда Аллах иле берабер олма- 
нынъ кейфиетини телькьин эте эди. Бу, гизли зикир талимининъ ильк 
башлангъычы ве гонъюллернинъ Аллахкьа ачыларакъ раатлыкькьа 
эрмеси эди. 

Яни Севр магъарасы, къулны сонъсуз сырлар фезасындан, 
Аллахкъа алып бараджакъ ве темель кьальбий талимнинъ башлан- 
гъыч мекяны оладжакъ ве бу иляхий ёлджулыкънынъ илькбасамагъы 
оладжакъ эди. 

Хазрети Пейгъамбер, салляллаху алейхи ве селлемнинъ къальп 
алеминдеки сырларны умметине ачмасы, ильк дефа Хазрети Эбу 
Бекир -радиаллаху анх- иле бу магъарада башлагъан, къыяметке кьа- 
дар девам этеджек Алтын Сильсиле нинъ ильк алкъасы олгъандыр. 
Иман, кучюни онъа олгъан севгиден алгъандыр. Бутюн ульвий ёлджу- 
лыкъларнынътемели, онъа олгъан муаббеттир ве Аллахнынъ ризасы¬ 
на барувнынъ тек ёлу, онъа муаббет иле нокъталангъандыр. Чюнки 
севгининъ шарты, ашкънынъ къануны, севильген кишиге дуюлгъан 
муаббет ве о ашкътан долайы о кишининъ севген шейлерни де сев- 
мектир. Муаббетнинътазе тутулмасы да рабыта иле мумкюндир. Бу 
иляхий муаббетни, хам идракимизнен къаврамакъ мумкюн дегиль. 
Ашагъыдаки шу адисенинъ, эр гонъюльге кенди уфкьу ве кучю оль- 
чюсинде тесир этеджеги кьанаатындамыз: 

Хазрети Пейгъамбер, салляллаху алейхи ве селлемнинъ: 

«Эбу Бекирнинъ малындан истифаде эткеним къадар башкъа ич 
бир кимсенинъ малындан файдаланмадым...» ифадеси къаршысын- 

да, Эбу Бекир -радиаллаху анх- козьяшлары ичинде: 

«Мен ве малым, ялынъыз сенинъ ичюн дегильми, я, Ресулюллах?» 
Ибн-и Мадже, Мукъаддиме, 11) деп кендисини эр шейинен берабер 
Хазрети Пейгъамбер, салляллаху алейхи ве селлемге адагъаныны 
косьтергендир. 

Севр магъарасында Аллах Ресули, салляллаху алейхи ве селлем, 
бир ара мубарек башларымы Хазрети Эбу Бекир -радиаллаху анх- 
нынъ тизлерине къойып, хафиф бир юкьугъа далгъан эди. 0 эснада 
Эбу Бекир -радиаллаху анх-, магъарада кендилерине чокъ якьын бир 
ерде кичик бир делик корьди. Эр анги бир зарарлы ашерат чыкьып 
да Хазрети Пейгъамбер, салляллаху алейхи ве селлемге зарар кетир- 
месин деп, аман аягъынен о деликни къапатты. 

Иляхий бир имтиан оларакъ, керчектен бир муддет сонъ тюшюн- 
джесинде хакълы чыкъты. Чюнки бир йылан, Хазрети Эбу Бекирнинъ 
аягъыны шиддетли бир шекильде тишледи ве зеэрини акьытты. О 
буюк сахабининъ джаны о кьадар янды ки, Ресулюллах, салляллаху 
алейхи ве селлем уянмасын деп ич кьыбырдамады, амма козьле- 
ринден тюшкен козьяшларыны тутамады. Ойле ки, бу тамчылардан 
бир данеси Аллах Ресули, салляллаху алейхи ве селлемнинъ мубарек 
юзюнетюшти. Бунынъ узерине уянгъан Хазрети Пейгъамбер, саллял¬ 
лаху алейхи ве селлем: 

«Не бар, я Эбу Бекир? Не олды?»- деп сорады. 

Хазрети Эбу Бекир -радиаллаху анх-: 

«Бир шей ёкъ, я, Ресулюллах!»-деди, амма Ресулюллах, саллялла¬ 
ху алейхи ве селлемнинъ исрары узьре меселени анълатты. (Бейхаки, 
Делаил, II, 477; Ибн-и Кесир, «Бидае», III, 223) 

Аллах Ресули, салляллаху алейхи ве селлем, аман мубарек тю- 
кюриклерини йылан тишлеген ерге пармакъларынен сюртти. Шу ан 
Эбу Бекир -радиаллаху анх-нынъ аджысы тынды ве Аллахтан шифа 
берильди. 

Зайыф бир риваетке коре бу адисе долайысынен Аллах Ресули, 
салляллаху алейхи ве селлем, йыландан сорады: 

«Бу ишни не ичюн яптынъ?» 

Йылан да бойле деди: 

- 

«Я, Ресулюллах! Мен йыллардыр сени корьменинъасрети иле шу 
кичик деликте беклеп тура эдим. Тамам арзума наиль оладжагъым 
вакьыт, ёлумнынъ къапангъаныны корьдим. Анджакь муаббетим- 
нинъ шиддетине даянамайып оны тишлемек зорунда къалдым». 

Бу весиленен шаир, Аллах Ресули, салляллаху алейхи ве селлем- 
нинъ мадде ве мана оларакъ шифа бергенини ве онъа дост олгъан- 
ларнынъ бундан истифаде этеджегини беян этмекузьре бойле дер: 

Досту гер зехр-и мар ичсе олур аб-ы аят, 

Хасмы сув ичсе дёнер эльбетте зехр-и маре сув 

(Әгер Ресулюллах, салляллаху алейхи ве селлемнинъ досту олгъан 
кимсе, йылан зеэри ичсе, о зеэр, кендиси ичюн бир аят суву олур. 

Анджакъ, 0 Юдже Пейгъамберге душман олгъан кимсе, сув биле 
ичсе, 0 сув кендисине бир йылан зеэри олур ). 

Бу акъикъатны косьтерген дигер бир мисаль да Хазрети Умернинъ 
заманында олгъандыр. Бойле ки: 

Ривает этильгенине коре Бизанс императоры, бир эйи ниет ола¬ 
ракъ Хазрети Умерге душманларыны ёкь этмек ичюн файдалы олад- 
жакъ чокъ къуветли бир зеэр ёллады. Яшайышлары боюнджа бири- 
бирлерине гизли мунасебетте олгъан Бизанс императорлары ичюн 
чокъ табиий олгъан бу зеэрлев ишине Хазрети Умер -радиаллаху анх- 
хош бакъмаз. Оны кетирген эльчининъ огюнде зеэр шишесини эли- 
не алыр ве садедже бир бисмиллях чекип олгъаны киби оны ичер. 
Зеэрнинъ ич бир тесири корюльмез. 

Буадиселер, яни Аллахнынъ изни иле зеэрнинъ тесиринден къор- 
чаланмакъ, анджакь Аллах Ресули, салляллаху алейхи ве селлемнинъ 
ёлундан кеткен ве онынънен айнылашкъан мустесна кьулларгъа аит 
бир кейфиеттир. 

Хазрети Умер -радиаллаху анх- халифелиги заманынъда базы- 
ларынынъ кендисини Хазрети Эбу Бекирден устюн туткъанларыны 
эшиткендже: 

«Валлахи, Эбу Бекирнинъ о геджеси, Умернинъ бутюн кьоранта- 
сындан даа хайырлыдыр! Кене Эбу Бекирнинъ о куню, Умернинъ бу¬ 
тюн къорантасындан даа хайырлыдыр! Ресулюллах -алейхи’с-селям- 
магъарагъа кетмек ичюн эвден чыкъкъаны заман, Эбу Бекир онынъ 

янында эди», - дегендир. (Хаким, III, 7/4268) 

Пейгъамберимизни бир тюрлю тапамагъан мушриклер, оны 
тапкьан кимсеге буюк мукяфатлар ваде эттилер. Бу ваделернен козь- 
лери кьамашкьанлар да, ёлларгъа тюшти. Суракъа бин Малик булар¬ 
дан бири эди. 

Суракъа, Аллах Ресули, салляллаху алейхи ве селлемге раст кель- 
ди. Оны корюр корьмез атыны хызландырды. Факъат бирден бирге 
атынынъ аякълары кьумларгъа батмагъа башлады. Кендиси ерге 
тюшмеге меджбур олды. 

Не къадар огърашса да, къумдан чыкьмагъа ве Пейгъамбер, 
салляллаху алейхи ве селлемнинъ янына кельмеге кучю етмеди. Узун 
бир вакъыт огърашкьан сонъ акълы башына кельди; пешман олды. 
Аллах Ресулинден афу тиледи. Хазрети Пейгъамбер де дуа этти. Бу 
дуа берекетинен Суракъанынъ аты къумлардан къуртулды. Бу муд- 
жизени корьген Суракъанынъ, о анда къальп алеми денъишти ве 
Ресулюллахкъа самимий бир дост олды. Пейгъамберимизнинъ бу- 
лунгъан ерини гизли тутмагъа сёз берип, кери къайтты. О тарафкъа 
кеткенлерни де артына къайтарды. (Муслим, Зюхд, 75) 

Къулакъларында Аллах Ресулининъ муждеси чынълай эди: 

«Эй, Суракъа! Кисранынъ билезиклерини такьынаджагъынъ, 
къушагъыны къушанаджагъынъ ве таджыны киеджегинъ вакъыт кен- 
динъни насыл ис этеджексинъ?» 

Иран фетхинде Кисранынъ билезиклери, къушагъы ве таджы 
Мединеге кетирильгени заман, Хазрети Умер Суракъаны чагъырып 
буларны онъа такъты ве: 

«Эй, Суракъа! Эллеринъни котерип: «Аллаху экбер! Хамд олсун О, 
Аллахкъа ки, буларны «мен инсанларнынъ Раббисим!» деген Кисра 
бин Хурмуздан чыкъарът Мудлидж огъулларындан Суракъа бин 
Маликкетакътырды!» де!»- буюрды. (Ибн-и Әсир, Усдулъ-Гъабе, II, 332; 
Ибн-и Хаджер, элъ-Исабе, II, 19) 

Пейгъамбер Эфендимиз Гъамим къасабасына келъгенде, 
Бурейде бин Хусайб ве къавми иле къаршылашты. Оларны Ислямгъа 
давет этти. Бунътъ узерине олар да Аллах Ресулине теслим олдъ 1 ве 
Ислямгъа кирдилер. Пейгъамберимиз Бурейде -радиаллаху анх-къа 

0 гедже Мерьем суресининъ баш кьысмыны огретти. (Ибн-и Сад, IV, 
242) 

Бурейде башындаки беяз сарыгъыны чезерек: 

«Я, Ресулюллах! Мусааде буюрсанъыз, байракъдарынъыз олай- 
ым!»- деди. 

Бойледже, Къуба къасабасына къадар Аллах Ресули, салляллаху 
алейхи ве селлемге байракьдарлыкь япты. 

Бурейдеден сонъ, Шамдан дёнген тиджарет кәрванына расткель- 
дилер. Ичлеринде Зубейр бин Аввам да бар эди. Зубейр, Ресулюллах, 
салляллаху алейхи ве селлемге ве Хазрети Эбу Бекирге беяз урбалар 
кийдирди. (Бухарий, Менакъыбуль Әнсар, 45) 

Пейгъамберимиз Мединеге догъру адым-адым якьлаша эди. 
Мушриклер Пейгъамберимизни ольдюрмек ичюн эр кесни аякькьа 
турсаткьан эдилер. Амма бу ве ди гер пек чокь техликелерге рагъмен, 
0 кене вазифесини япмагъа девам эте, ёлда кьаршылашкъан кимсе- 
лерге Ислямны анълата эди. Асхаб-ы Кирамдан Сад эд-Делиль -ради- 
аллаху анх- бойле анълатыр: 

«Хиджрет эснасында Аллах Ресули, Эбу Бекир иле берабер биз- 
ге кельди. 0 сырада Эбу Бекирнинъ бир къызы, янымызда сют ана¬ 
сында эди. Ресулюллах, салляллаху алейхи ве селлем къыскьа ёлдан 
Мединеге бармакь истеди. Биз кендисине: 

«Бурасы Рекубенинъ Гаир ёлудыр. Бу ерде Эслем къабилесинден 
Муханан деп билинген эки хырсыз бардыр. Истесенъ оларнынъ узе- 
рине биз барайыкь»- дедик. 

Ресулюллах, салляллаху алейхи ве селлем: 

«Сен бизни оларнынъ янына алып кет!»- деди. 

Бунынъ узерине ёлгъа чыкътыкъ. Рекубе дагъыны ашып энмеге 
башлагъанымызда, о эки хырсыздан бири аркьадашына: 

«Бу зат Йеменлидир», - дей эди. 

Пейгъамберимиз оларны янына чагъырып Ислямны анълат- 
ты ве мусульман олмаларыны истеди. Олар да мусульман олдылар. 
Аллах Ресули, салляллаху алейхи ве селлем исимлерини сорады: 

«Биз Муханан (ашаа корюльген эки кишимиз)», -дедилер. 
Ресулюллах, салляллаху алейхи ве селлем: 

- 

«Бильакис, сиз Мукреман (шерефли эки кимсесинъиз)», - буюр- 
ды ве муждеджи оларакь оларны огюнден Мединеге кетмелерини 
әмир этти.»(Ахмед, IV, 74) 


Бекленген мубарек ёлджу 

Бу сырада Мединелилер, Ресулюллахнынъ ёлгъа чыкъкьанындан 
хабердар олгъан эдилер. Онынъ ёлуна бакъаракъ асретнен беклей 
эдилер, кьаршыламакъ ичюн шеэрнинъ тышына къадар чыкькьан 
эдилер. 

Ниает Пейгъамберликнинъ он дёртюнджи сенеси Ребиульэвель 
айынынъ 12-синде базар эртеси куню бир сес бутюн мусульманлар- 
нынъ къулакьларында севинч акс-седасы янъгъырады: 

«Бекленген мубарек ёлджу келе!» 

Бу муждели хабер иле текбир сеслери бутюн Мединени чынълат- 
магъа башлады. 

Мусульманлар силяларыны къушандылар. Кими атлы, кими джа- 
яв мукъаддес мусафирни кьаршыламагъа ашыкьтылар. 

Бекленген мубарек къафиле, иляхий имаенен Медине якъын- 
ларындаки Къубагъа улашкьанында, орталыкъ къайнады, джиан се- 
винчке толды. 

Тепелерден «Талеаль-бедру алейна» нынъ якъыджы намелери, 
далгъа- далгъа семаны оре, гонъюллерни джоштура эди. Тарих, о ан- 
дан итибарен къыяметке къадар мейдангъа келеджек вакъиаларны 
тертиплейджек бир хиджрет такъвими азырлай эди. 

Къаршыламагъа кельген мусульманларнынъ эксериети, кяи- 
натнынъ бар олувына себебчи, Алемлернинъ Эфендиси, Хазрети 
Мухаммед Мустафаны ичь де корьмегенлери ичюн танымай эдилер. 
Бир муддет Эбу Бекир Сыддыкъ Эфендимизни, Пейгъамберимиз зан 
эттилер. 

Хазрети Пейгъамбер, салляллаху алейхи ве селлем сесини 
чыкьрмай эди. Узерине кунеш кельгендже, Эбу Бекир -радиал- 
лаху анх- аман кьалкъып оны урбасынен кольгелемеге башлады. 
Мусульманлар анджакъ, о вакъыт Пейгъамберимизни таныдылар. 

(Бухарий, Менакьыбуль Әнсар, 45) 

Медине бу куньден сонъ, Ислямиетнинъ инкишаф ве теракькьи- 
ят мекяны ве кузьгюси олды. Имансызлыкьнынъ кьаранлыкь юзю, 
бу хиджретнен солды. Месджиди Сеадет ве Месджиди Къуба, ульвий 
бир мана къазанып, кьыяметке къадар бу мубарек хиджретнинъ 
къудсий мекяны ве хатырасы оларакъ къалды. 

Әнсарлар мухаджирлерге мал ве мульклерини арз этерек: «Иште 
малым; ал, ярысы сенинъ!..» дедилер. Федакярлыкъта инанылмаз 
бир Ислям къардашлыгъынынъ темели бойледже атылды. Медине, 
Ислям тарихындаки шанлы мевкъына ве ёкь олмаз итибарына саип 
олды. Мединедеки эзанлар, рамазанлар, байрамлар, зекятлар, муа- 
ребелер умметке нумюне ве мисаль олды. 

Пейгъамберимиз Къубада булунгъаны эснада Амр бин Авф 
Огъулларындан Кульсум бин Хидмнинъ эвинде мусафир оларакъ 
къалды. Ресулюллах, салляллаху алейхи ве селлем бу ерден чъ 1 къа- 
ракъ Сад бин Хайсеменинъ эвине кете, о ерде мусулъманларнен 
отурът, субет эте эди. 

Сад бин Хайсеме-радиаллахуанх-бекяролгъанындан мухаджир- 
лернинъ бекярлары онынъ эвинде къалдылар. Бу себепле Сад -ради- 
аллаху анх-нынъ эвине «Мензилулъ-Уззаб: Бекярлар эви» дейилъди. 
(Ибн-и Хишам, II, 110; Ибн-и Сад, I, 233) 

Ресулюллах, салляллаху алейхи ве селлем Къубада къалгъанъ! 
кунълерде дженазелерни алып барыр, хасталарны зиярет этер, да- 
ветлерге къатъ 1 лъ 1 р эди. 

Әбу Саид элъ-Худри -радиаллаху анх- асхабнынъ хассасиетини 
косътерген, о кунълерге аит бир хатыраны бойле накъилъ эте: 

«Ресулюллах, салляллаху алейхи ве селлем Мединеге янъъ 1 келъ- 
гени вакъыт энсардан бириси олюм тёшегинде ятса, барып бу акъ- 
къында онъа хабер бере эдик. О да келе, хастанынъ башында тура, 
истигъфар эте эди. Вефат эткен сонъ да янындакилернен берабер 
къайта эди. Базан да дженазе комюлъгенге къадар беклерди. 

Онъа замет бермектен эндише дуяракъ арамызда бойле къо- 
нуштыкъ: 

«Хастамъ 1 з вефат эткенге къадар Аллах Ресулине бир шей сёйле- 
0 ^^ - 

мейик. Вефат эткендже онъа сёйлермиз. Бойледже о, не ёрулыр, не 
де вакьыт гъайып этер». 

Бойле япмагъа башладыкь. Хастамыз ольгендже онъа кете, ха- 
бер бере эдик, Ода келир, намазымы къылар, истигъфарда булуныр, 
кери дёнер эди. Базан да дженазе комюльгенге къадар беклер эди. 

Бир муддет бу шекильде яптыкъ. Даа сонъ: 

«Валлахи, бойле де япмайыкъ. Бу да Ресулюллахны болдурта. 
Дженаземиз олгъанында оны Ресулюллах, салляллаху алейхи ве сел- 
лемнинъ эвининъ къапысына алып кетейик, о ерде намаз къылдыр- 
сын. Бу, онынъ ичюн даа къолай олур», - дедик ве ойле яптыкъ. 

Хадиснинъ рависи Мухаммед бин Умер дей ки: 

«Бу себептен о ерге «дженазе намазынынъ къылынгъаны ер» 
анъламында «мусалля» дейильди. Дженазелер эп о ерге алып кети- 
ле эди. Аллах Ресулининъ вефатындан сонъ да бу адет девам этти. 
(Ибн-и Сад, I, 257) 

Аллах Ресули, салляллаху алейхи ве селлем Къубада экенде, 
Хазрети Али -керремаллаху веджхех- де, кендисине берильген эма- 
нетлерни саиплерине теслим этип, оларгъа етишти. 

Асхаб-ы Кирамнынъ Пейгъамберимизге ве онынъ хатыралары- 
на косьтергенлери муаббет, джошкъу ве азамети пек чокъ риваетте 
мевджуттыр. Бера бин Азиб -радиаллаху анх-, бабасынынъ эр фыр- 
сатта, Аллах Ресулине аит бир хатыраны динълемек арзусыны бойле 
анълата: 

«Эбу Бекир Сыддыкъ -радиаллаху анх-, бабамдан он учь дирхем- 
ге мейва сатын алды ве: 

«Берагъа сёйле де, оны бизим эвге алып барсын», - деди. 

Бабам: 

«Ёкъ! Манъа Ресулюллах, салляллаху алейхи ве селлемнинъ 
Меккеден Мединеге насыл хиджрет эткенини анълатмагъанынъ- 
джагъа къадар олмаз», - деди. 

Бунынъ узерине Эбу Бекир -радиаллаху анх- хиджрет ёлджулыгъ- 
ыны узун-узун анълатты». (Бухарий, Асхабун-Небий, 2; Ахмед, I, 2) 

Темеллери такъва иле атылгъан джами: Къуба джамиси 

Хиджрет ёлджулыгьынынъ ильк дурагьы олгъан Къубада Аллах 
Ресули, салляллаху алейхи ве селлем, Амр бин Авф Огъулларында он 
дёрт гедже мусафир олды. Иште, мешур Месджиди Къуба, бу эснада 
япылды. Хазрети Пейгъамбер, салляллаху алейхи ве селлем де, мес- 
джиднинъ иншасында биззат чалышты. 

Къуба месджиди, Ислям тарихында инша этильген ильк мес- 
джиддир. Хиджрет киби муим бир адисе эснасында бина этильгени 
ичюн эмиети буюктир. Бу месджид, Къуран-ы Керимде: 



«... (Мединеге хиджретнинъ) Ильк куньден такъва узерине къурул- 
гъан Месджит» (эт-Тевбе, 108) шеклинде зикир этильгендир. 

Эбу Хурейре -радиаллаху анх-: 


Д 



«Онда темизленмекни севген адамлар бар. Аллах да чокъ те- 
мизленгенлерни север.»- (эт-Тевбе, 108) аетининъ де Къуба халкъы 
акъкъында назиль олгъаныны бильдиргендир. (Тирмизи, Тефсир, 
9/3099; Эбу Давуд, Тахарет, 23/44; Ибн-и Мадже, Тахарет, 357) 
Хиджрет эткен ильк мухаджирлер Къуба гъа баргъанларында, Амр 
бин Авф Огъулларынынъ хурма къурутма ерини азырлап, о ерде на¬ 
маз къылмагъа башладылар. Эбу Хузейфенинъ азатлы къулу Салим, 
Къуранны энъ гузель окъугъан ве бильген кимсе олгъаны ичюн ильк 
мухаджирлерге о имамлыкъ япа эди. (Ибн-и Сад, III, 87; IV, 311) 

Пейгъамберимиз бу сааны кенишлетерек, Къуба месджидини 
инша этти. Месджид куб шеклинде олып, ольчюлери 32X32 метр эди. 
Аллах Ресули, салляллаху алейхи ве селлем, Къубалылардан таш ке- 
тирмелерини истеди, олардан бирини алып къыбла тарафына къоя- 
ракъ, Эбу Бекир ве Умер -радиаллаху анхума-нынъ да айны шекиль- 
де сыранен таш къоймаларыны истеди. 

Месджиднинъ иншасында энъ буюк гъайретни, Аммар бин Ясир 
косьтерди. Бунынъ ичюн онъа «Ислямда ильк месджид бина эткен» 








МЕККЕ ДЕВРИ 


дейильгендир. (Ибн Хишам, II, 114) 

Абдуллах бин Реваха да эм чалышыр, эм шиир сёйлер, бойлед- 
же муминлернинъ ёргъунлыгъыны хафифлетир эди. (Кямил Мирас, 
ТеджридТерджемеси, X, 106) 

Месджиднинъ муеззини Асхаб-ы Кирамдан Сад эль-Къурази -ра- 
диаллаху анх- эди. 

Къуба Месджидинде, Мединедеки дигер докьуз месджитте олгъа- 
ны киби Ислямны огретюв ишлери девам эте, ПейгъамберЭфендимиз 
бу ерге эр кельгенинде буны незарет эте эди. (Хамидуллах, Ислям 
Пейгъамбери, II, 771) 

Кяинатнынъ бар олмасынынъ себеби, эки джианынъ сеадет ре- 
бери Эфендимиз, салляллаху алейхи ве селлем, джумаэртеси куньле- 
ри Къубагъа базан атнен, базан да джаяв оларакь кетип, о ерде эки 
рекят намаз кьыла эди. (Бухарий, Фазлус-Салят 3, 4; Муслим, Хадж, 
516) 

Рануна вадисинде ильк джума намазы 

Ниает, Къубада он дёрт куньлюк бир мусафирликтен сонъ Аллах 
Ресули, салляллаху алейхи ве селлем ве онынънен берабер олгъан- 
лар, Мединеге арекет эттилер. Джума куню эди. Уйле вакъты «Рануна» 
вадийсине барылгъан, намаз вакьыты кирген эди. Аллах Ресули, сал¬ 
ляллаху алейхи ве селлем девесинден энди. 0 сырада, Ислямнынъ 
кучюни косьтерген алямет оларакь «джума намазы» фарз къылын- 
гъан эди. Оны кьылдырды ве шу хутбелерни окъуды: 


1. Хзггбе: 

«Эй, инсанлар! 

Ольмеден эвель тевбе этинъ; фырсат эльде экенде гузель ишлер 
ишлемеге бакьынъ! Гизли-ачыкь болджа садакъа бермек ве Аллахны 
чокь- чокъ зикир этмек иле Раббинъизнен аранъызны тюзельтинъ! 
Бойле япарсанъыз, рызыкъ ве ярдым корер, къачыргъан шейлерни 
эльде этерсинъиз. 

Билинъиз ки, Аллах бу йылынъызнынъ бу айында, бу ерде сиз- 
ге кьыяметке кьадар «джума намазы»ны фарз кьылгъандыр. Адиль 
олсун-олмасын, башында бир имам олса меним сагълыгъымда я да 
менден сонъ эр ким кичик корип я да инанмайып бу намазны бы- 
ракъса, онынъ эки якъасы бир арагъа кельмесин! Ве Аллах, онынъ 
ишлерини онъундан кетирмесин! 0 кимсенинъ башкьа намазы 
ёкътыр, къабул олмаз; анджакь тевбе эткенлер бунынъ тышында... 
Чюнки КИМ тевбе этсе, Аллах онынъ тевбесини къабул этер». (Ибн-и 
Мадже, Икьаме, 78) 

«Эй, инсанлар! 

Сагълыгъынъызда ахыретинъиз ичюн азырлыкъ корюнъиз! 
Мухакькьакь, эр биринъиз оледжек ве сюрюсини чобансыз быракъ- 
аджакьтыр. Сонъ Аллах, онъа терджимансыз ве вастасыз оларакь 
дейджек ки: «Меним Ресулим келип де сизге эмирлеримни бильдир- 
медими? Мен санъа мал-мульк бердим, пек чокъ эйиликлер ве их- 
санлар бердим; сен кендинъ ичюн не кетирдинъ?» 

Бу суаль иле кьаршылашкьан эр кес, сагъ ве сол тарафкьа бакь- 
аджакь, бир шей корьмейджек, огюне бакъынджа исе джехеннемни 
кореджек... 

0 алда уянынъыз! Кимнинъ ярым хурма иле озюни атештен 
къорчаламагъа кучю етсе, оны япсын! Ким ки о ярым хурманы тап- 
маса, баре татлы бир сёз сёйлеп эйилик этмеге чалышсын! Чюнки 
бир эйиликке он къаттан еди юз къат къадар савап берилир. 

Аллахнынъ селямы, рахмети ве берекети узеринъизге олсун!» 
(Ибн-и Хишам, I, 118-119) 


2. Хзггбе: 

«Аллахкьа хамд этерим ве Ондан ярдым тилерим. 
Нефислеримизнинъ шерринден ве ишлеримизнинъ яманлыгъындан 
Аллахкьа сыгъынырым. Аллахнынъ догъру ёлгъа кьойгъаны кишини 
кимсе 0 ёлдан чевиремез; догъру ёлдан айыргъанны да кимсе догъ¬ 
ру ёлгъа кетиремез. 

Шехадет этерим ки, Аллахтан башкъа илях ёкътыр. О, бирдир; 
ортагъы ёкътыр. Сёзлернинъ энъ гузели Аллахнынъ китабыдыр. Аллах 
кимнинъ къалъбини Къураннен гузеллештирсе ве оны куфюрден 
сонъ Ислямгъа кирсетсе, о да Къуранны башкъа сёзлерден устюн 
тутса, иште, о кимсе къуртулгъандыр! 

Догърусы, Аллахнынъ китабы - сёзлернинъ энъ гузели ве энъ 
тесирлисидир. 

Аллахнынъ севгенини севинъиз! Аллахнынъ Сёзюнден ве Оны 
зикир этмектен усанманъыз. Аллахнынъ келямындан къалъбинъиз- 
ге тарлыкъ келъмесин! Чюнки Аллахнынъ келямы, эр шейнинъ энъ 
юдже олгъаныны айырыр. Амеллернинъхайъ 1 рлъ 1 съ 1 нъ 1 , къулларнынъ 
энъ сечкин олгъан пейгъамберлерни, икяелернинъ энъ гузелъ ве 
ибретлилерини анълатыр. Хелял ве харамны ачыкълар. 

Сиз анджакъ, Аллахкьа ибадетэтинъиз ве Онъа ич бир шей ортакъ 
къошманъыз! Ондан хакъкъы иле сакъынынъыз! Япкъанынъыз эйи 
ишлерни тилинъизнен догъруланъыз! Аллахнынъ келямы иле бири- 

биринъизни севинъиз! Мухакькъакъ билинъиз ки, Аллах ахтынынъ 
бозулмасына гьадап этер. 

Аллахнынъ селямы узеринъизге олсун!» (Ахмед Джевдет Паша, 
Къысас-ы Энбия, I, 98) 

Ресулюллах, салляллаху алейхи ве селлем, Къубадан Мединеге 
арекет этеджеги вакьыт, дайылары олгъан Неджджар огъулларына 
хабер ёллади. Олар да силяларыны кьушанып кельдилер ве Хазрети 
Пейгъамбер, салляллаху алейхи ве селлем Эфендимизге селям бе- 
ререк: 

«Эминликичиндедевелеринъизгемининъиз!»-дедилер.(Бухарий, 
Менакъибуль Әнсар, 46) 

Джума намазындан сонъ Аллах Ресули, салляллаху алейхи ве 
селлем, девеси Къасвагъа минди, Хазрети Эбу Бекир, Неджджар 
огъуллары ве дигер мусульманларнен берабер Мединеге кирдилер. 

Мединели бутюн муминлер, Аллах Ресулини мусафир этмек ар- 
зусы ичинде эдилер. Эр кес оны эвине алып бармагъа истегенин- 
ден себеп, бухусуста бири-бирлеринен давалашмагъа башладылар. 
Бунынъ узерине Аллах Ресули, салляллаху алейхи ве селлем девеси 
Къасваны кьастэтип: 

«Айванны быракьынъ, ёлундан чекилинъ; о әмир астында¬ 
дыр (не ерде токътайджагъы онъа бильдирильди)!»- буюрды. (Ибн-и 
Хишам, II, 112-113) 

Чюнки тек бу шекильде ич бир кимсенинъ гонъюли кьырылма- 
дан бу меселе аль этиледжек эди. 

Бунъа коре мубарек деве, бир эки ерде ятып тургъан сонъ Халид 
бин Зейднинъ (Эбу Эйюб эль-Энсарининъ) эвининъ огюнде токъта- 
ды ве ерге эгилип чёкеледи. Эбу Эйюб тарифсиз бир севинч ичинде 
Ресулюллах, салляллаху алейхи ве селлемни: 

«Буюрынъыз эй, Аллахнынъ Ресули! Эвимни шерефлендиринъ- 
из!»- диерек эвине давет этти. 

Ресулюллах, салляллаху алейхи ве селлем, Эбу Эйюб -радиаллаху 
анх-нынъ эвине догъру кельгенде Неджджар огъулларынынъ кичик 
къызлары даре чалып къаршысына чыкъты ве: 

«Неджджар огъулларынынъ кьызларымыз биз! 

Хазрети Мухаммеднинъ кьомшусы олмакь не буюк бир шереф- 
тир!»- диерек медхиелер окьудылар. 

Гонъюллер султаны Пейгъамберимиз, салляллаху алейхи ве сел- 
лем, оларгъа: 

«Сёйленъ бакъайым, мени севесинъизми?»- деп сорады. 

Олар да: 

«Эбет я, Ресулюллах, сени чокь севемиз!»- дей эдилер. 

Оларнынъ неше ве севинчлеринен къувангъан Пейгъамберимиз, 
салляллаху алейхи ве селлем де: 

«Аллах биле я, Валлахи, мен де сизлерни севем! Валлахи, мен де 
сизлерни севем! Валлахи, мен де сизлерни севем!»- буюрды. (Ибн-и 
Мадже, Никъах, 21; Диярбекри, I, 341) 

Бера бин Азиб -радиаллаху анх- буюра ки: 

«Мен, Мединели инсанларнынъ, Ресулюллах, салляллаху алейхи 
ве селлемнинъ кельмесине севингенлери кьадар, башкъа бир шей- 
ге къувангъанларыны корьмедим! Бутюн Мединелилер буюк-кичик, 
къадын-эркек ёлларгъа ве эвлернинъ дамларына чыкъаракъ ве: 

«Небийюллах кельди! Я Мухаммед! Я, Ресулюллах! Я Мухаммед! 
Я, Ресулюллах!», - деп къычыра эдилер». (Бухарий, Менакьыбуль 
Әнсар, 45; Муслим, Зухд, 75) 

Энес бин Малик Хазретлери де: 

«Мен Ресулюллахнынъ Мединеге киргени куньден даа гузель, даа 
нурлу бир кунь корьмедим. 0 кельгенинде бутюн Медине айдынлыкъ- 
къа гъаркь олды», - дегендир. (Ахмед, III, 122; Тирмизи, Менакъыб, 
1/3618) 

Мединели мусульманлар Аллах Ресули, салляллаху алейхи ве сел¬ 
лемнинъ Мединеге келювинден дуйгъан къуванчларындан бир деве 
къурбан эттилер. (Ахмед, III, 301) 

Аллах Ресули, салляллаху алейхи ве селлем, «Месджид-и Небий» 
япылгъангъа къадар о эвде мусафир оларакь кьалды. 

Эбу Эйюб эль-Энсари, эвнинъ экинджи кьатында яшай. 

Пейгъамберимиз-салляллаху алейхи ве селлемни де ёрулмасын деп 
биринджи кьатта мусафир эткен эди. Экинджи къатта яшагъанлары 
ичюн, аман Пейгъамбер Эфендимиз салляллаху алейхи ве селлем- 
нинъ устюнде булунмайыкь деп, дивар кенарларына сыгъынып ята 
эдилер. Бир кунь, бир къопкъа сув тёкюльген эди. Сув ашагъа къат- 
къа акъмасын деп кийген бутюн урбаларыны ташлап, буюк бир те- 
ляш ичинде ерлерни къурутмагъа гъайрет эткен эди. 

Эбу Эйюб эль-Энсари, Пейгъамберимизнен алякъалы бутюн ху- 
сусларда бу шекильде арекет эте эди. 

Пейгъамберимиз салляллаху алейхи ве селлемнинъ: 

«Истанбулэльбетте фетих этиледжектир; оны фетих эткен къуман- 
дан не гузель къумандан, оны фетих эткен аскер де не гузель аскер- 
дир!» сёзюне наиль олмакъ ичюн, сексен яшында олгъанда Истанбул 
кьушатмасына къошулып рухуны бу ёлда теслим эткен эди. 

Вефат этмеден эвель кендинден сонъра Истанбулны фетих этме- 
ге келеджек аскерлерге бир бельги олсун деп, аскерлерге: 

«-Меним джеседими, аягъынъыз баскъан сонъ нокътагъа ко- 
мюнъ!» деп буюргъандыр. 

Хиджрет иле пейгъамберликнинъ Мекке деври кьапанды ве 
Медине деври башлады. 

Он учь йыл девам эткен Мекке деври боюнджа Мекке мушри- 
клерининъ мусульманларгъа къаршы япкъан феналыкъларны беш 
маддеде топламакъ мумкюн: 

1. Махара этюв 

2. Акьарет 

3. Ишкендже 

4. Тиджарий ве медений мунасебетлерни токътатмакъ 

5. Мусульманларны хиджретке меджбур этеджек дереджеде 
арекетлер япмакъ. 



Оларнынъ бу алларыны Аллах аетлерде бойле бильдире: 

«Шубесиз, гунахкярлар (дюньяда) иман эткенлерге кулер 
эдилер. Оларнен расткелишкенде къаш-козь ойнатып, масха- 

ра эте эдилер. Аилелерине къайткъанларында, (масхаралагь- 
анлары себебинден) кейфленерек дёне эдилер. Му’минлерни 
корьгенде: «Шубесиз, булар бозукъ кимселер», дер эдилер. » 

(эль-Мутаффифин, 29-32) 

Амма вахий иле кучьлендирильген Аллах Ресули, салляллаху 
алейхи ве селлемге, насыл арекет этеджеги бильдириле эди ве о бу 
ёлда шу усулларны такьип эте эди: 

1. Муминлернинъ гонъюллеринде руханийетни арттырмакъ, 

2. Мешакькъат ве аджыларгъа сабыр косьтермек, 

3. Гузель сёзлернен насиат этмек, 

4. Курешни ич бир себепнен быракъмамакь, 

5. Аллахкьа тевеккюль ве теслимиет косьтермек. 

Бу усул нетиджесинде Аллах Ресули, салляллаху алейхи ве селлем, 
эр шейге рагъмен, давасында мувафакьиетли олды ве бутюн майна¬ 
ларны енъди. Бу узун ве аджы толу он учь йыллыкь чалышмалары- 
нынъ нетиджеси - Мединелилернинъ иман этювлери олды. Медине 
шеэри джогърафий вазиети джеэтинден пек муим бир шеэр эди. 

ПЕЙГЪАМБЕРЛИКННЪ МЕДИНЕ ДЕВРИ 



Аллах Ресули -салляллаху алейхи ве селлем-нинъ Мединеге келю- 
винен Ислям ве мусульманлар ичюн янъы бир девир ве тарих саи- 
феси башланды. 

Аллах Ресули -салляллаху алейхи ве селлем-, Мединеде бир гъа- 
рип дегиль эди. Аксине, о, янъы бир дюньянынъ мимары, ребери, 
янъы къурулгъан Ислям девлетининъ реиси эди. 

Онынъ Мединеге келювинен, Ислямнынъ теблигъи ве мусуль- 
манларнынъ арекетлери, айры бир кучь къазанды. 

Сой къардашлыгъындан даа кучьлю бир къардашлыкъ къурулды. 
Ислямдан эвель Эвс ве Хазредж къабилелери арасындаки къан да- 
валары токьтатылды. 

Әнсар ве мухаджирлер арасында керчеклешкен къардашлыкъ, 
Аллах тарафындан шойле макьтанылгъан эди: 

«Даа эвельден Мединени юрт эткен ве гонъюллерине 
иманны ерлештирген кимселер, озьлерине кочип кельген- 
лерни северлер ве оларгъа берильгенлерден долайы, арала¬ 
рында бир раатсызлыкъ ис этмезлер. Озьлери зарурет ичин- 
де олсалар биле, оларны озьлеринден устюн тутарлар. Ким 
нефсининъ саранлыгъындан къорчаланыр исе, иште, олар 
къуртулышкъа иришкенлердир.» (эль-Хашр, 9) 

«Муахат» денильген энсар-мухаджир къардашлыгъынен мусуль¬ 
манлар арасындаки джемиет низамыны къургъан Аллахнынъ Ресули 
-салляллаху алейхи ве селлем-, чокъ вакъыт кечмеден Мединеде 
яшагъан еудийлерни де язма бир весикъа иле ватандашлыкъкъа 
къабулэтти. Бу, Ислям Девлетининъ кьурулышына ресмий шекильде 
япылгъан ильк адым олды. Бу весикъада ер алгъан мадделер къы- 

скъадан ашагьыдакилерден ибаретэди: 

1. Муминлер бирумметтир. 

2. Бозгъунджылыкь япылмайджакъ. 

3. Джинает ишленмейджек, эгер ишленгени такъдирде джевап- 
кярлыкъкъа чекиледжек ве диет тёленеджек. 

4. Медине ичинде ве тышында эминликтемин этиледжек. 

5. Еудийлер дин уриетине саип оладжакьлар. Насыл бир дженк 
чыкъса, эки тараф да бир-бирине ярдым этеджеклер. 

6. Эки тараф да мушриклерни къорчаламайджакь. 

7. Медине ичинде дженк япмакъ ясакьтыр. Тыштан бир уджюм 
олса, эр кес озь мааллелерини кьорчалайджакъ. Бир тарафнынъ яп- 
къан барыш анълашмасыны дигер тараф да къабул этеджек. 

8. Анълашылмамазлыкъ чыкъса, меселя, Аллах Ресулине алып 
барыладжакъ, Хазрети Пейгъамбер -салляллаху алейхи ве селлем- 
нинъ берген укюмге риает этиледжек. 

Аллах Ресули -салляллаху алейхи ве селлем-, бу къарарларны ал- 
гъан сонъ Медине Ислям Девлетининъ сынъырларыны шойле бель- 
гиледи: 

«Ибрахим -алейхисселям- Меккени харем оларакъ илян эткен 
эди; мен де Мединенинъ эки тепеси арасыны харем илян этем.» 
(Ахмед бин Ханбель, IV, 141) 

Бу әмир узерине, Эйр ве Севр тепелерине ташлар кьоюлып, 
Медине топракъларынынъ сынъырлары бельгиленди. Бу сынъырлар 
ичинде къалгъан Мединеге де «Харем-и Ресуль» денильди. 

Бундан сонъра Аллах Ресули -салляллаху алейхи ве селлем-, эл- 
лерини котерип бу ульке ичюн дуа этти. Бу дуанынъ берекетинен 
Медине, о девирден бу девирге къадар бутюн мусульманларнынъ 
раатлыкъ, сукюнет, рахмет мекянына чевирильди. 


Месджид-и Небий ве эзан 

Ильк вакъытларда Мединеде джами ёкъ эди. Аллах Ресули -сал¬ 
ляллаху алейхи ве селлем-, кьаерде олса, намазларыны о ерде къыла 
эди. 

Чокь вакъыт кечмеден Хазрети Пейгъамбер -салляллаху алей- 
хи ве селлем-, Къубадан сонъра экинджи джамисини де кьурдурды. 
Бу джами, бугуньки Месджид-и Небийнинъ бир парчасы оларакь бу 
кунъге къадар сакьлангъандыр. 

Месджид-и Небийнинъ бир кошесинде, софа япылды. Бу софагъа 
сахабилерден, эви ве къорантасы олмагъан фукъарелер ерлешти- 
рильди. Бу инсанларгъа асхаб-ы суффе денильди. Эбу Хурейренинъ 
бильдиргенине коре, бу инсанларнынъ сайысы етмиштен зияде эди. 

Месджид къурулгъан сонъ намазлар джемаатнен къылынмагъа 
башланды. Месджиднинъ имамы Ресулюллах -салляллаху алейхи ве 
селлем- нинъ озю эди. 

Намаз вакьытыны джемааткьа эшиттирмек ичюн эвель ялынъ- 
ыз «намазгъа, намазгъа» сёзлери сёйленди; даа сонъра эзан-ы 
Мухаммеди берильди. Эзан ваджип дереджесинде къуветли бир 
суннет олды. Билял-и Хабеши, биринджи эзанны окъугъан вакъыт 
Мединенинъ бир уджундан башкъа бир уджуна бу юдже давет эши- 
тильди; коклер акис-седа берди. Муминлер буюк бир къуванч ичинде 
месджидге ашыкътылар. 

Эзан эм садыкъ руя, эм суннет-и Пейгъамбер, эм де иляхий ва- 
хийге эсаслангъандыр. АллахТааля бу акъкъында шойле буюра: 
«Оларны намазгъа чагъыргъанынъ заман...» (эль-Маиде, 58) 
Эзан, бинъ дёрт юз йылдан берли мусульманлар ичюн юдже бир 
даветтир. Бейнэль-милел бир чагъыртувдыр. Коклернинъ аэнки ве 
гузель сесидир. 

Шаир эзанны не гузель ифаде эте: 

Эмр-и бюлендсинъ эй, эзан-ы Мухаммеди 
Кяфи дегиль седанъа джихан-ы Мухаммеди 
Султан Селим-и Эввели рам этмейип эджель, 

Фетх этмелийди алеми шан-ы Мухаммеди 
Кок нургъа гъаркъ олур нидже юз бинъ минареден 
Шех-бал ачынджа рух-и реван-ы Мухаммеди 
Әрвах джюмлетен корер Аллаху Экберни 
Акис эйлейиндже арша лисан-ы Мухаммеди 

ХИДЖРИЙ 2 СЕНЕ 


Къыбланынъ денъишюви 

ХиАжретнинъэкинджисенесинекьадармусульманларМесАжиА-и 
Акъсагъа догьру намаз кьыла эдилер. Амма еудийлер бу алдан фай¬ 
даланып ве озьлерине бир пай чыкьарып, озьлерини мусульманлар- 
дан даа кьуветли ве устюн коре эдилер. Бойле вазиет Аллах Ресули 
-салляллаху алейхи ве селлем-ни раатсыз эте эди. Онынъ ичюн энъ 
догьру кьыбла Кябе эди. Бу керчеклешкени такьдирде, айны заман¬ 
да Меккенинъ фетхи ичюн биринджи адым атылгъан оладжакъ, де- 
мек эди. Бунынъ ичюн иляхий изин келмесини асретле беклей эди. 
Амма бойле изин кельмегени ичюн Аллах Ресули -салляллаху алейхи 
ве селлем-нинъ истеги ялынъыз тюшюнджелеринде эди. Бу себепле 
Юдже Пейгъамбер тек беклей эди. 

Ниает, Реджеп айынынъ орталарында бир базарэтеси куню 
Ресулюллах -салляллаху алейхи ве селлем-, Селемеогъулларынынъ 
месджидинде уйле намазыны къылдыргъаны вакьыт Аллах вахийни 
ёллади: 

«(Эй, Ресулим!) Биз сенинъ юзюнъни кокке догъру чев- 
рильгенини (вахий беклегенинъни) коремиз. Иште, шим- 
ди сени мемнюн оладжагъынъ бир къыблагъа чевиремиз. 
Артыкъ, юзюнъни Месджид-и Харам тарафына чевир! (Эй, 
мусульманлар!) Сиз де къайда олсанъыз олунъыз, (намазда) 
юзлеринъизни о тарафкъа чевиринъиз! Шубе ёкъ ки, эхл-и ки¬ 
тап, онынъ Рабблеринден кельген бир керчек олгъаныны пек 
яхшы билирлер. Аллах оларнынъ япаяткъанларындан хабер 

- 

СИЗ дегиль.» (эль-Бакъара, 144) 

Бу эснада экинджи рекятнынъ сонъуна кельген Аллах Ресули 
-салляллаху алейхи ве селлем-, аман Кябе тарафына догъру чеви- 
рильди. Джемаат да сафларынен берабер чевирильдилер. Эп бир- 
ликте янъы къыблагъа ёнельдилер. Намазнынъ кьалгъан эки рекяты 
Кябеге догъру къылынды. Бу себептен, о месджидге «Месджид-уль- 
Къыблатайн» айтылды. 

Къыбланынъ денъишюви, мусульманлар арасында чокь гузель 
нетиджелер берген эди; мушрик, мунафыкъ ве еудийлер арасында 
чешитли ярамай лафларгъа ёл ачты. Ислям душманлары эр тарафкьа 
лаф даркьта эдилер. Бунынъ ичюн шу ает-и керимелер назиль олды: 

«Инсанлардан бир кьысым акъылсызлар: «Ёнельген къыблала- 
рындан оларны чевирген недир?» айтаджакълар. Де ки: «Шаркь да, 
гъарп да Аллахнынъдыр. О, истегенини догъру ёлгъа кьояр.» 

«Бойледже, сизинъ инсанлыкъкьа шаатлар олувынъыз, 
Ресульнинъ де сизге шаат олувы ичюн сизни орта бир уммет яптыкь. 
Сенинъ (арзылап да шу анда) ёнельмеген кьыбланъны (Кябени) биз 
анджакъ Пейгъамберге уйгъаныны, окчелери узеринде артына къайт- 
къандан айырты этювинъиз ичюн къыбла яптыкь. Бу, Аллахнынъ хи- 
дает берген кимселерден башкъасына эльбетте агъыр келир. Аллах, 
сизинъ иманынъызны асла зая этеджек дегиль. Чюнки Аллах, инсан- 
ларгъа кьаршы шефкьатлы ве мерхаметлидир.» (эль-Бакъара, 142- 
143) 


Мединенинъ вазиети 



Ислямнынъ ве мусульманларнынъукюмран олгъан Медине дев- 
ри - бутюн дюньяны айдынлаткъан, дин-и мубиннинъ джиханшумуль 
заферлер кьазангъан ве дженклерде федакярлыкъ косьтерген, шехит 
ве гъазилернинъ къанларынен кьавийлешкен муим бир девир эди. 

Аллах Ресули -салляллаху алейхи ве селлем-ге ве мухаджирлерге 
эр шейлеринен къучакь ачкъан Мединедеки муитни, ильк сенелери 
бутюнлей раатлыкь деври деп саймакъ мумкюн дегиль эди. Кене де 
бир такъым техликелер девам этмекте эди. Чюнки Мединеде энсар 

ве мухаджирден башкьа мунафыкьлар ве еудийлер де бар эди. Олар 
эр фырсаттан файдаланып Ислямнынъ гъалебесине кедер этмеге ча¬ 
лыша эдилер. 

Мунафыкълар, мусульманлыкьны тыштан къабул эткен киби ко- 
рюнселер де, аелында эски путларгъа тапмагъа девам эте эдилер. 
Нуруны мытлакь суретте тамамлайджакь олгъан Аллах Тааля, оларны 
агъыр бир шекильде кьоркьутты: 

«Этрафынъыздаки бедевий араплардан ве Медине халкьындан 
бир такъым мунафыкълар бар ки, мунафыкълыкъта усталыкъ къа- 
зангъандырлар. Сен оларны бильмезеинъ, оларны биз билермиз... 
Оларгъа эки кере азап этеджекмиз; сонъра да олар буюк бир азап- 
къа ителеджеклердир.» (эт-Тевбе, 101) 

Акъикъатен мунафыкълар, ара бозувда о къадар усталыкъ къа- 
зангъан эдилер ки, оларнынъ бу алларыны базы вакъыт Аллах Ресули 
-салляллаху алейхи ве селлем- биле фаркъламай, лякин Аллах биль- 
диргени такъдирде хабери ола эди. Чюнки мунафыкълар, озьлерине 
япылмасы мумкюн олгъан энъ уфакъ тенкъит ёлларыны биле анълап, 
онъа коре къурназлыкьнен арекет эте эдилер. 

Бу вакъыт Ресулюллах -салляллаху алейхи ве селлем-ни ве му- 
минлерни хиджрет этмеге меджбур япкъан Меккели мушриклер де, 
бош турмайлар, Мединедеки мунафыкъларнынъ тюшюнип тапкьан 
фитне оджагъыны къарыштырып тура эдилер. Ислямынъ о ерде пе- 
кинювине даянамайып, девамлы оларакъ мунафыкъларгъа хабер 
ёллай, ве бойле айта эдилер: 

«-Сиз Мухаммедни юртунъызда имае эттинъиз! Оны я ольдю- 
реджексинъиз, я да бизге кьайтараджакъсынъыз! Ёкъса, бутюн кучь- 
леримизнен устюнъизге юрюш япып, эпинъизни перишан этермиз!» 

Эм де мунафыкъларнынъ козълерини къоркъутып, оларны му- 
сулъманларгъа къаршы гъадапландырмакъ ичюн айванларыны биле 
алып къача эдилер. 

Орталыкъ чокъ кергинлешкен ве пек хафлы алгъа келъген эди. 
Мусулъманлар геджесинен Медине сокъакъларында невбетчилик 
япа ве бир баскъын олмасына къаршы эр тюрлю тедбирлерни ала 
эдилер. Атта Аллах Ресули -салляллаху алейхи ве селлем- Эфендимиз 

биле, геджелерини юкьусыз кечире эди. Мусульманлар Медине ты¬ 
шына аскер бирликлерини ёллап эр тарафны къорчалай эдилер. 

Батн-ы Нахле 

Бу сырада кене де орталыкънынъ вазиетини незарет этмек ичюн 
ёлланылгъан бирликлерден Хазрети Пейгъамбер -салляллаху алейхи 
ве селлем-нинъ аласынынъ огълу Абдуллахнынъ къумандасындаки 
бир бирлик, «Батн-ы Нахле» янында джасуслар беллеп, меккелилер- 
нинъ бир керванына уджюм япты. Бу вакьианы фырсат бильген ве 
девамлы Мединенинъ узерине юрьмек ичюн себеп кьыдыргъан 
Меккели мушриклер аякькъа турдылар. 

Хазрети Пейгъамбер ве мусульманларнынъ зарарына кьалаба- 
лыкъ чыкьаргъан мушриклер, Батн-ы Нахле вакьиасынынъ харам 
айлардан олгъан Реджеп айына догъру кельмеси себебинден: 

«-Мухаммед, харам айыны хелял япып къан тёкти. Әсир алды ве 
малларыны чекип алды»,-дедилер. 

Аелында бу уджюмни Аллахнынъ Ресули -саллаллаху алейхи ве 
селлем- әмир этмеген, ондан хабери биле олмагъан эди. Бу вакъиа- 
дан хабердар олгъан сонъ, Абдуллахкъа: 

«-Мен санъа бойле бир шей ичюн изин бермедим!» деген эди. 

Аякин мушриклернинъ, бу ишни яхшы этип буюльтип, мусуль¬ 
манларнынъ зарарына къуллангъанлары себебинден шуает-и кери- 
ме назиль олды: 

«Сенден харам айны, яни онда дженклешмекни сорарлар. Айт 
ки: 0 айда дженклешмек буюк гуняхтыр. Факъат (инсанларны) Аллах 
ёлундан чевирмек, Аллахны инкяр этмек, Месджид-и Харамнынъ зи- 
яретине маниа олмакъ ве халкъыны о ерден чыкьармакъ исе, Аллах 
къатында даа буюк гуняхтыр. Фитне де адам ольдюрмектен даа буюк 
бир гуняхтыр. (Эй, Ресулим!) Әгер оларнынъ кучьлери етсе, сизни ди- 
нинъизден дёндюрмегенге кьадар (харам я да хелял айгъа бакъмай- 
ып) сизлернен дженклешмеге девам этерлер...» (эль-Бакъара, 217) 

Нахледе изинсиз дженклешкенлернинъ вазиетлери де ает-и ке- 
риме иле бойле айдынлатыла: 

«0 кимселер ки, иман эттилер; хиджрет эттилер ве Аллах ёлунда 
дженк эттилер...Иште, олар, Аллахнынъ рахметине умют эте билир- 
лер. Аллах чокь багъышлагъан ве чокь мерхамет эткендир.» (эль- 
Бакъара, 218) 

Бу иляхий ифаделер, мусульманларны сагъламлаштырып, олар- 
гъа дестекбере, мушриклерни де мусульманларгъа къаршы кет-кете 
гъадапландыра эди. Аелында бу аетлер назиль олмаса да мушри- 
клернинъ мусульманларгъа къаршы гъарезликлери буюкэди. Чюнки 
мусульманларнынъ сайысы кунь-куньден арта, Ислям Девлети къу- 
ветлене эди. Эм де о вакъытта Ресулюллахнынъ Мединеде яптыргъан 
бир эали эсапына коре иман эткенлернинъ сайысы 1500 кишиден 
ибарет олгъаны къайд этильген эди. Бу сайынынъ, кет-кете артувы 
итибаргъа алынса, табиий оларакъ, мушриклернинъ яваш-яваш ёкъ 
олмасы анълашыла эди. Айрыджа Медине, меккели мушриклернинъ 
аят дамары олгъан тиджарет ёлу устюнде эди. Бунынъ ичюн техлике 
чокълашмадан мусульманларны тар-мар этмекнинъ чаресини тю- 
шюндилер. Мединеге уджюм этмеге кьарар бердилер. 

Меккели мушриклернинъ мусульманлар узерине уджюм япмакъ 
фикрини Эбу Суфьян теклиф этти. 

0 вакъытта Шамдан къайтаяткъан керваннынъ реиси Эбу 
Суфьян, Батн-ы Нахлени себеп этип озюнинъ аяты техликеде олгъа- 
ныны бильдирди ве керваныны кьорчаламаларыны сорап Меккели 
мушриклерге хабер ёллады. 

Аелында Ресулюллах-салляллаху алейхи ве селлем-нинъ керван- 
гъа уджюм япмакьнен алякъалы ич бир эмири ёкъ эди. 0, ялынъыз 
янъы къурулгъан Медине Ислям Девлетине япылмасы мумкюн ол¬ 
гъан эр тюрлю уджюмлерге къаршы мудафагъа азыр олмакъ макъ- 
садынен этрафкьа аскер бирликлерини ёллай эди. 

Сизге дженк ачкьанларгъа сиз де дженк ачынъыз! 

Медине Ислям Девлети этрафындаки вазиет кунь-куньден кер- 
гинлешмеге башлагъан эди. Аллах Ресули -салляллаху алейхи ве 
селлем-нинъ о куньге къадар такьип эткен «сабыр ве даянув» шиа- 
рынен барышны яшатмакъ артыкъ мумкюн дегъиль эди. Керчектен 
де Хазрети Пейгъамбер -салляллаху алейхи ве селлем-, сабыр этмек 

ве даянмакьтан сонъра, къорчаланмакь ичюн силяхынынъ да кяфи 
кельмегенини коререк Раббине ялварды. Ондан вахий бекледи. 

Ниает: 

«Мен рахмет ве дженк пейгъамберим!» (Ахмед бин Ханбель, ИВ, 
396) ифаделеринде ер алгъан ве дини, ватаны ве иляхий даветине 
уйгъан алда әтрафында топлангъан муминлерни къорчаламакъ ичюн 
керекли олгъан джихад азырлыгъына изин берген шу ает-и кериме- 
лер назиль олмагъа башлады: 

«Озьлерине дженк ачылгъан мусульманларгъа, зулумгъа огърагъ- 
ан олмалары себебинден (дженк ичюн) изин берильди. Шубе ёкь ки, 
Аллах олар ичюн ярдымгъа мытлакъ суретте къадирдир.» (эль-Хадж, 
39) 



«Сизге къаршы дженк ачкьанларгъа, сиз де Аллах ёлунда дженк 
ачынъыз! Сакьын адден ашманъыз! Кесинликле Аллах адден аш- 
кьанларны севмез...»(эль-Бакьара, 190) 

Ает-и керимеде Хазрети Пейгъамбер -салляллаху алейхи ве 
селлем-ге дженкнинъ насыл алларда япыладжагъы бильдирильген 
эди. Алемлерге рахмет оларакь ёллангъан юдже Пейгъамбернинъ 
бутюн инсаниетни кьаврап алгъан кениш мерхаметине рагъмен 
буюк ве мушкюль дженклер япмасы, ичтимаий барыш ве тынчлыкь 
ичюн зарур олгъан тевхид федакярлыгъынен багълы эди. 

Аллах, джихад изнинен ве эмиринен берабер Ресулине ве му- 
минлерге айры тевсие оларакъ шу ает-и керимелерни ёллады: 

«Эй, Пейгъамбер! Санъа ве санъа уйгъан муминлерге Аллах етер! 
(Душмандан асыл чекинме! Эм де) Эй, Пейгъамбер! Муминлерни 
(оларгъа къаршы) дженк ичюн джоштур!..» (эль-Энфал, 64-65) 

«(Эй, муминлер!) Берген сёзлеринде турмагъан, Пейгъамберни 
(юртундан) чыкъармагъа тырышкъан ве биринджиден сизге къаршы 
дженк башлагъан къавимге къаршы дженкэтмезсинъизми? Олардан 
къоркъарсынъызмы? Әгер инансанъыз, билинъиз ки, къоркъманъыз 
керек олгъан тек бир Аллахтыр.» 

«Оларнен дженклешинъ ки, Аллах сизинъ къолларынъызнен олар- 
ны джезаландырсын; оларны маскъара этсин; сизни оларгъа гъалип 
япсын ве муминлернинъ юреклерини ферахлатсын; юреклеринден 

(залымларгъа кьаршы топлангъан) гьадапны (бойледже оларнынъ 
хакькьындан келерек) сильсин!» (эт-Тевбе, 13-14) 

Бу ает-и керимелернен берабер джихаттан артта къалмамакъ 
мевзусында да тенбиелер кельди: 

«Ошунъызгъа кетмегени алда дженк сизге фарз къылынды. Сиз 
ичюн даа хайырлы олгъаны алда бир шейни севмеменъиз мумкюн. 
Сизинъ ичюн даа фена олгъаны алда бир шейни севменъиз де мум¬ 
кюн. Аллах билир, сиз бильмезсинъиз.» (эль-Бакьара, 217) 

«Медине халкъына ве оларнынъ әтрафында булунгъан бедевий 
арапларгъа дженкте Аллахнынъ Пейгъамберинден артта къалмала- 
ры ве онынъ аятындан эвель озь аятларыны тюшюнмелери яраш- 
маз!.» (эт-Тевбе, 120) 

«(Эй, Ресулим!) Де ки: Әгер бабаларынъыз, огъулларынъыз, къар- 
дашларынъыз, чифтлеринъиз, сой-акърабанъыз, къазангъан малла- 
рынъыз, кесаткъа огърамасындан къоркъкъанынъыз тиджарет, хош- 
лангъан ерлеринъиз, сизге Аллахтан, Ресулинден ве Аллах ёлунда 
джихад этмектен даа севимли исе, артыкь Аллахнынъ эмри кельге- 
нине къадар бекленъиз! Аллах, фасыкьлар джемиетини догъру ёлгъа 
ириштирмез!» (эт-Тевбе, 24) 

Бу иляхий беянлардан сонъра Аллах Ресули -салляллаху алейхи 
ве селлем- ве муминлер, мушриклернен дженклешмек ичюн азыр- 
лыкъ корьмеге башладылар. 

Бу арада мушриклер де, кьалабалыкъ бир орду азырлагъан, ве 
Меккеден ёлгъа чыкъкъан эдилер. 

БУЮК БЕДИР ДЖЕНКИ (ХИДЖРИЙ 2 СЕНЕ) 


Куфюрге къаршы ильк силялы къаршылыкъ косьте- 
рюв ве биринджи джихад. 

Аллах Ресули -салляллаху алейхи ве селлем-, кергинлешкен сия- 
сий вазиетни адым- адым огренгенинден сонъ, бир олюм-кьалым 
дженки муакъкьакь олгъаныны анълады ве асхабыны топлап сора¬ 
ды: 

«-Сизинъ фикринъиздже керваннынъ артындан кетмек уйгъун- 
мы я да Къурейш ордусыны къаршыламакь даа уйгъунмы?» 

Мухаджирлер адындан Хазрети Эбу Бекир ве Хазрети Умер -ра- 
дыяллаху анхюма-лер аякъкьа турдылар ве Къурейш ордусыны къар- 
шыламагъа азыр олгъанларыны айттылар. 

Аллах Ресули -салляллаху алейхи ве селлем-, энсарларнынъ да 
фикирлерини бильмек истеди. 0 вакьыт энсардан Хазрети Микьдад 
-радыяллаху анх- аякъкъа турып бойле деди: 

«-ЭЙ, Аллахнынъ Ресули! Бизлер, еудийлернинъХазрети Мусагъа 
айткъаны киби «Сен ве Раббинъ кетип дженклешинъиз!» деп айтмайд- 
жакъмыз. Бизлер, санъа Акъабеде бергенимиз сёзге садыкъ къалып 
сенинъ сагъынъда, солунъда, огюнъде ве артынъда душманнен со- 
нъуна кьадар дженклешмеге эр ан азырмыз!..» 

Хазрети Микъдаднынъ артындан, Сад бин Муаз Хазретлери аякь- 
кьа турды: 

«-ЭЙ, Аллахнынъ Ресули! Бизлер санъа инандыкь. Кетиргенинъ 
Къуранынъ хакъ олгъанына шаатлыкъ эттик. Насыл истесенъ, ойле 
яп! Шает денъизге далсанъ, бизлер де сеннен берабер денъизге ки- 

рермиз. Әнсардан бир адам биле артына къайтмаз!» 

Бу сёзлер узерине Хазрети Пейгъамбер -салляллаху алейхи ве 
селлем-нинъ мубарек юзю тебессюмге толды, хайыр дуа этип шойле 
буюрды: 

«-Ойле исе, айды Аллахнынъ берекети иле юрюнъиз! Сизге муж- 
делер олсун ки, Аллах эки таифеден башкъа олгъан бирини ваде этти. 
Валлахи мен, санки кьурейшлилернинъ дженк мейданында йыкьы- 
ладжакъ ерлерни корьген киби олдым...» (1. Эки таифеден бири: 
Энфаль суресининъ 7-инджи аетинде ваде этильгендир. Къурейштен 
я да кьурейшнинъ Шамдан кельген керванындан ибарет олгъан эки 
таифеден бири.) 

Хиджретнинъ экинджи йылы, Рамазан айынынъ он экиси эди. 
Аллах Ресули -салляллаху алейхи ве селлем-, энсардан ЭбуАюбабейни 
Мединеде озюнинъ ерине къалдырып, 313 аскерлик ордусынен ше- 
эрден чыкьты. Булардан 64 адам мухаджир, кьалгъаны энсардан эди. 
Учь атлы аскер, еди девели аскер, къалгъанлары да пияде эдилер. 

Аллах Ресули -салляллаху алейхи ве селлем-, Рамазан айына 
догъру кельген бу зор куньлерде аскерлерге оразаларыны бозма- 
ларыны әмир этти. Чюнки мусульманларнынъ дженкте беден иле де 
кучьлю олмалары керек эди. Акъикъатен сеферге кьошулгъан бутюн 
муминлер, сонърадан кьаза этмек ниетинен ораза тутмадылар. 

Ислямнынъ бу биринджи ордусы Бедирге догъру ёл алды. 

Орду Акик ёлуна баргъан эди. Бу эснада Хубейб бин Эсаф ве 
Къайс бин Мухаррис адында эки киши, гьанимет макъсады иле 
ордугъа къатылмакь ичюн Аллах Ресулине етиштилер. Аллах Ресули 
-салляллаху алейхи ве селлем- Хубейбден сорады: 

«-Сиз бизлернен чыкьтынъызмы?» 

Хубейб: 

«-Ёкь, сен бизим къыз къардашымызнынъ огълусынъ ве къом- 
шумызсынъ. Биз къавмимизнен гьанимет ичюн чыкьтыкъ!» деди. 

Аллах Ресули -салляллаху алейхи ве селлем-, бу сефер: 

«-Сен, Аллахкъа ве Ресулине иман эттинъми?» деп сорады. 

Хубейб «Ёкъ!» джевабыны берди. Хазрети Пейгъамбер-саллялла¬ 
ху алейхи ве селлем-: «-Ойле исе артынъа кьайт! Биз, бир мушрик- 

нинъ ярдымына мухтадж дегильмиз!..» деди. 

Хубейб тиренди: 

«-Къавмим меним урушларда не кьадар джесаретли ве душман 
багърында яралар ачкьан бир батыр олгъанымны яхшы билелер. 
Мусульман олмасам да, гьанимет къаршылыгъында сенинъ янынъда 
дженклешсем олмазмы?» деди. 

Аллах Ресули -салляллаху алейхи ве селлем- де: 

«-Ёкъ. Сен башта мусульман ол; сонъра дженклеш!» деп ёлуна 
девам этти. 

Бир аз вакъыттан сонъра Хубейб кене кельди. Айны теклифте бу- 
лунды. Лякин джевап кене де айны эди. Хубейб бу алгъа тааджиплен- 
ди. Чюнки 0 , араплар арасында чокъ джесаретли ве дженкчи бир 
адам оларакь танылгъан эди. Лякин Аллах Ресули -салляллаху алейхи 
ве селлем-, онынъ мушрик олгъаны себебинден ордугъа кьошулма- 
сына разы олмады. Мушриклернинъ кьалабалыкъ ордусына къаршы 
аскер сайысы аз олгъан Ресулюллахнынъ бу арекети, Хубейбге терен 
тесир этти. Гонъюль алемлерининъ теренликлерине далып фаркьлы 
бир алемнинъ акьикъат нурларыны изледи. Эеджангъа тутулып те- 
крар Аллах Ресулининъ артындан чапты. Бу сеферки истеги, эвельки 
истеклеринден фаркьлы эди. Кене Аллах Ресули -салляллаху алейхи 
ве селлем- онъа текрар: 

«-Аллахкъа ве Ресулине иман эттинъми?» суалине буюк бир эед- 
жан ичинде джевап берди: 

«-Эбет, я, Ресулюллах!..» 

Бунынъ узерине Аллах Ресули -салляллаху алейхи ве селлем-, 
чокь севинч дуйды ве: 

«-Иште, шимди истегенинъни яп!» буюрды. 

Бу вакъиа, бегенильмеген бир макьсат, не кьадар зор шартлар 
ичинде олса да башкъа уйгъун олмагъан бир усулнынъ кьарышты- 
рылмамасы мевзусында гузель дикькъат чекеджек бир мисальдир. 
Къулнынъ вазифеси, керекли тедбирлерни алгъандан сонъ Аллахкъа 
тевеккюльдирки, Ресулюллах-салляллаху алейхи ве селлем-, Хубейбни 
иман этмеден ордугъа къабул этмейип бойле япкъан, умметке бу 
ёлда да орьнек олгъандыр. Чюнки о, юдже Пейгъамбер, эр ишинде 

ялынъыз Аллахкьа сыгъына ве ялынъыз Хакъкьа ёнеле ве бильдире 
ки, эр тюрлю нусрет ве инает, ялынъыз Дженаб-ы Мевлядандыр. 

Бедир дженкинде эр кишилернинъ янына къадынлардан да 
къошулмакъ истегенлер чыкькьан эди. Булардан бири олгъан Умму 
Варакъа да, Ресулюллах -салляллаху алейхи ве селлемге: 

«-ЭЙ, Аллахнынъ Ресули! Манъа изин беринъиз; яралыларны 
тедавий этейим, хасталарынъызгъа бакъайым. Олур ки, Аллах мени 
шехитликке эрдирир!» деген эди. 

Аллах Ресули -салляллаху алейхи ве селлем- де онъа: 

«-Сен эвинъде отурып Къуран окьу; догърусы ки, Аллах санъа 
шехитлик насип этер!» буюрды. 

Бундан сонъра Умму Варакъа, асхаб арасында «Шехиде» ады 
иле танылды. 0, шехит олмакъны чокъ арзу эткен эди. Ниает, Хазрети 
Умер девиринде бир такъым къатиллер тарафындан устюне къадифе 
ортю бастырылып шехит этильген эди. Буны эшиткен Хазрети Умер 
-радыяллаху анх- шойле деди: 

«-Аллах Ресули -салляллаху алейхи ве селлем-, «Шехиделни зия- 
рет этмемизни сыкъ- сыкъ бизге тавсие этер эди. Догъру экен!» 


■Л" 


Ислям ордусы Бедирге кельгенинде, къурейш ордусы даа эвель 
келип Бедир къуюларыны сарып алгъан эди. Мушриклернинъ сайы- 
сы 950-1000 къарарында эди. 100 атлы аскер, 700 девели аскер 
эдилер. Эксериети зырхлы эди. Къурейшнинъ бутюн буюклери кель- 
ген эди. 

Эки орду Рамазан айынынъ 17-синде, джума куню Бедир мейда- 
нында къаршылаштылар. Къаршы къаршыгъа сафтутулды. 

0 замангъа къадар араплар, эп къавмиет себебинден джен- 
клеше эдилер. Шимди исе, къавмиетнинъ ерини дин алгъан эди. 
Айрыджа, баба, эмдже, дайы, эвлят, къардаш, эмдже огълу киби 
якъын сой-акъраба фаркълы тарафларда эдилер. 0 кунь Хазрети Эбу 
Бекир -радыяллаху анх- огълунен, Эбу Убейде бин Джеррах -радыял¬ 
лаху анх- бабасынен, Хазрети Хамза -радыяллаху анх- къардашы иле 

- 

кьылыч кьылычкьа кельди. Буюк бир ибрет корюне эди. 

АллахТааля шойле буюра: 

«(Бедирде) къаршы кьаршыгъа кельген шу эки топлумнынътюш- 
кен алында сизлер ичюн буюк бир ибрет бардыр. Бири Аллах ёлунда 
курешкен биртоплум; дигери исе буларны ачыкътан-ачыкьозьлерин- 
ден эки кере чокъ корюнген кяфир бир топлумдыр. Аллах истегени- 
ни ярдымы иле дестеклер. Эльбетте бунда илерини корьгенлер ичюн 
буюк бир ибрет бар.» (Ал-и Имран, 13) 

Дженк мейданына кибирленип кельген мушриклер, озьле- 
рини енъильмез бир джемаат оларакь корьмекте эдилер. Эм де о 
сырада керваныны чокътан зарардан къуртаргъан Эбу Суфьян, Эбу 
Джехильге арткъа къайтмасы ичюн хабер ёллады. Лякин Эбу Джехиль 
кьабул этмеге истемеди: 

«-Ант олсун ки, Бедирде шарапларымызны ичмегендже, джа- 
риелер кьаршымызда чалгъылар чалып, тюркюлер йырламагъан- 
джа, ве янымызда олгъан арапларны тойдурмагъанджа артымызгъа 
къайтмайджакьмыз!» деди. 

АллахуТааля, мушриклернинъ бу алыны ает-и керимелерде шой¬ 
ле бильдире: 

«Къопайчораланмакъ, инсанларгъа косьтериш япмакъ ве (ин- 
санланры) Аллах ёлундан чыкъармакь ичюн юртларындан чыкъкъан- 
лар (кяфирлер) киби олманъ! Аллах оларнынъ япкьанларынынъ (эль¬ 
бетте) чевресини саргъандыр.» 

«О вакьытта шейтан оларгъа япкьанларыны гузель косьтерди де: 
«-Бугунь инсанлардан сизге гъалип келеджек кимсе ёкьтыр. (Сакъын 
кьоркъманъ!) Шубесиз, мен де сизинъ ярдымджынъызым »- деди. 
Факьатэки орду бир-бирини корьгенинен, артына кьайтты ве: «-Мен 
сизден узакьым! Мен сизинъ коралмагъанларынъызны (мелеклер- 
ни) корьмектем, мен Аллахтан къоркъмакътам; Аллахнынъ азабы 
шиддетлидир» деди.» (эль-Энфал, 47-48) 

Оларнынъ гьурурларыны да, иляхий иззет, юдже бир дженк мей¬ 
данына чагъыраракь алт-уст этти: 

«Ёкъса «-Биз, интикъам алмагъа кучю еткен бир джемаатмыз!» 



дейлерми?» 

«0 топлулыкь якъында бозуладжакь ве олар артларына чевири- 
лип къачаджакьлар.» (эль-Къамер, 44-45) 

«Шубесиз ки, инкар эткенлер, малларымы, (инсанларны) Аллах 
ёлундан чыкъармакъ ичюн арджламакъталар. Даа да арджлайджакъ- 
лар. Амма сонъунда бу, оларгъа юрек аджджысы оладжакь ве энъ 
сонъунда магълюп оладжакьлар. Кяфирликте исрар эткенлер исе, 
джехеннемге сюйрекленеджеклер.» (эль-Энфал, 36) 

Бу арада Аллах Ресули -салляллаху алейхи ве селлем-, къоллары- 
ны ачып дуа эте эди: 

«Раббим! Иште, къурейш кибир ве гьурурнен кельди; бизлерни 
дженк мейданына чагьыралар; Ресулинъни яланлайлар. Раббим! 
Сенден, пейгъамберлерге ве манъа адагъанынъ ярдым ве зафер 
къазанмакьны истейим. Раббим! Әгер шу бир авуч мусульман эляк 
олса, ер юзюнде санъа къуллукъ этеджек кимсе кьалмайджакь.» 

Бутюн мумин гонъюллер де ялварув вазиетинде эди. Иляхий сёз- 
лерАютф-и Рахманийни мужделеди: 

«Сиз Раббинъизден ярдым истей эдинъиз. 0 да: «-Мен пеши- 
пешине кельген бинъ мелекнен сизге ярдым этеджем!» деп дуанъыз- 
ны къабул буюрды.» 

«Аллах буны (мелеклернен ярдымны), ялынъыз мужде олсун ве 
онынънен юреклеринъиз тынчлансын деп япкьан эди. Затен ярдым 
ялынъыз Аллах тарафындандыр. Чюнки Аллах, мытлакъ гъалиптир, 
екяне укюм ве икмет саибидир.» 

«0 заман кьатында бир ишанч олмакь узьре сизни хафиф бир 
юкьугъа далдыра эди. Сизни темизлемек, шейтаннынъ пислигини 
(ичинъизге аткьан весвесени) сизден кеткизмек, юреклеринъизни 
бир-бирине багъламакъ ичюн устюнъизге коктен бир сув (ягъмур) 
ягъдырды.» (эль-Энфал, 9-11) 

Чюнки къурейшлилер, даа эвель келип Бедир къуюларынынъ 
әтрафына ерлешкен эди. Ислям дженкчилери исе кучьсюз ве сув- 
сагъан алда эдилер. Тургъан ерлери де къумлукъ олгъанындан аре- 
кет этмеге имкянлары аз эди. Бунынъ устюне лютф-и иляхий оларакъ 
ягъгъан ягъмур, эм о мекянны дженкке ярашыкълы алгъа кетирип, 
оларнынъ юреклериндеки шубелерини, эм де сувсузлыкъларыны 

- 0^^ 

кеткизгендир. 

Бедир дженки, айры-айры дженкнен башланды. Мусульманлар 
тарафындан дженк мәйданына чыкъкьан Хазрети Хамза, Хазрети 
Али ве Хазрети Убейде, ракъиблерини ольдюрдилер. Ялынъыз Убейде 
баджагъындан агъыр яралангъан эди. 0, бир аз вакъыт кечкен сонъ 
Аллах Ресулининъ: 

«-Сен 0 юдже макьагъма кьавуштынъ!» муждесини алып шехит 
олды. 

Бундан сонъра эки орду яваш-яваш бир-бирлерине якьынлаш- 
магъа башлады. 

Аллах Ресули -салляллаху алейхи ве селлем-, асхабынынъ бир- 
ден уджюмге кечмесине изин бермеди. Чюнки кьурейш мушриклери 
арасында керваннынъ техликеден кьуртулгъанындан хабердар ол- 
гьанлары, дженклешмеге истемедилер. Мусульманларнынъ да аман 
уджюм этмеювлери себебинен, мушриклернинъ бу истексизликлери 
даа арта, оларнынъ сафларында маневий кучьнинъ сарсылмасына 
себеп ола эди. 

Шу ан Эбу Джехиль юксек сеснен кьычырды: 

«-Сиз бир эки кишининъ ольмесине эмиет берменъиз! 
Юрюнъиз!» дей эди. 

Буны эшиткен мушриклер, умумий уджюмге кечтилер. 
Мусульманларсафларындан юджелергедогъру ялварув, душман саф¬ 
ларына догъру къоркъутыджы фигъан юксельген «Текбир ве Лафза-и 
Джелял» сеслери, ич турмадан, иманлы юреклерни джоштургъанда 
джоштура эди. 

Ниает Ресулюллах -салляллаху алейхи ве селлем- де уджюмге 
кечмек эмирини берди. 

Эки орду бир-бирине кьарышты. Чарпышма шиддетли башлан¬ 
ды. Кет-кете де сертлешти. 

Аллах Ресули -салляллаху алейхи ве селлем-, Аллахкъа ялварув- 
нен бирликте асхабынынъ гъайрет ве эеджаныны чокьлаштырмакъ 
ичюн араларында пейда ола ве сыкь-сыкъ: 

«0 джемаат якьында бозуладжакъ ве олар, артларына чевири- 
лип къачаджакьлар!» (эль-Къамер, 45) ает-и керимесини окъуды. 

Бундан сонъ да мужделеди: 

«-Эр КИМ, бугунь душмандан юз чевирмейип себат этип, шехит 
тюшсе, Аллах эльбетте оны дженнетке кьояджакьтыр. Бугунь шехит 
олгъанларгъа Дженнетюл-Фирдевс азырдыр. Уджюм этип, огге ынты- 
лынъыз!» 

Бу сёзлерден сонъра янындаки Эбу Бекир -радыяллаху анх-къа 
дёнерек: 

«-Мужде! Джебраиль ве мелеклер ярдымгъа кельди», деп буюр- 


ды. 


Шу арада ерден уфакъ ташлар алып: «Юзлери къара олсун!» деп 
душман устюне атты. 0 анда о тарафта шиддетли бир ель чыкъты. 
Къоркъунч бир къасыргъа котерильди. Мушриклер бир-бирлерини 
коремедилер. 

0 кунь уйлеге догъру дженк муминлернинъ заферинен битти. Он 
дёрт мусульман шехит олгъан, бунъа къаршылыкъ Эбу Джехильнен 
берабер етмиш мушрик ольдюрильген, етмишке якъыны да әсир 
алынгъан эди. 

Бойледже, бедбахт мушриклер, керчек Бедирге кельмекнен 
йигитлик косьтергенлер, зафер шарабы ерине олюм кьаделерини 
юттылар. Джариелери исе тюркю сёйлемек ерине агъладылар. Озь 
сафындаки арапларнынъ къарынларыны тоюрмакъ ерине оларны 
ачыкькьан джехеннем чукъурларына толдурдылар. 

Иманнынъ куфюрге къаршы биринджи заферинен нетиджелен- 
ген Бедир дженкинде диний севги, акьрабалыкь севгисини сыфыр- 
гъа чыкьаргъан эди. Хакь Тааля, бу дешетли манзарагъа мелеклер 
ордусыны да ёлджу эткен, Бедирде бу юдже эеджан къыгъылчымын- 
да иштирак эткен мелеклер де, башкъа мелеклерден устюн олгъан 
эдилер. 

Бу буюк заферден сонъра Аллах, мусульманларгъа бир гьурурла- 
нув алы пейда олмамасы ичюн Энфаль суресининъ 17- ает-и кериме- 
сини назиль этти: 

«(Эй, Пейгъамбер!) Оларны сиз ольдюрмединъиз, факьат Аллах 
ольдюрди. Аткьан вакьтынъда да сен атмадынъ, факъат Аллах атты. 
Ве буны, муминлерни гузель бир имтиан иле сынамакь ичюн япты. 
Шубесиз Аллах, эшитиджидир, билиджидир». 

Бу иляхий нусрет, бир башкъа ает-и керимеде шойле беян эти- 

лир: 

«Ант олсун ки, сизлер кучьсюз олгъанынъыз алда Аллах, Бедирде 
сизге ярдым эткен эди.» (Ал-и Имран, 123) 

Инсаннынъ саип олгъан кучъ, иляхий такъдир ичиндедир. Бундан 
башкъа «Азим ве юдже Аллахтан башкъа (кимседе) кучъ ве къуветёкъ- 
тыр»,- буюрылгъандыр. Чюнки эзелъде ёкъ олып, ялынъыз Аллахнынъ 
лютуф ве кереми саесинде беденге келъген эр варлыкънынъ саип 
олгъаны эр шей. Раббинъдендир. Бундан долайы бутюн ираде, бутюн 
вакъиа, адиселерни ве махлюкъатны къушаткъан ве ичине алгъан да 
Одыр. Бу - ираде ве кучъ аслы яраткъангъа аит демектир. Ялынъыз 
инсаннынъ бу дюнъягъа бир имтиан ичюн ёлланувы себебинен онъа 
бир парча ираде берилъген ве инсан, яхшылыкъкъа да, яманлыкъ- 
къа да истидатнен донатъ 1 лгъандъ 1 р. Къулланув кучю де, озъ ирадеси- 
не къалдырылгъандыр. 

Бу буюк зафернен, Медине-и Мюневвере севинчке гъаркъ олур 

- 

экен, Мекке матемге къапылды. Ойле ки, ЭбуЛехеб кедеринден оль- 
ди. Бойледже, иляхий ваде корюнди. 

Лякин бу сырада Аллах Ресули -салляллаху алейхи ве селлем- 
нинъ мухтереме керимелери Хазрети Рукъийенинъ вефаты себеби- 
нен мусульманлар арасында Бедир заферининъ севинчи узун девам 
этмеди. 

Аллах Ресули -салляллаху алейхи ве селлем-, Бедирде учь кунь 
къалгъандан сонъ Мединеге кьайтты. Алынгъан эсирлер, япылгъан 
кенъеш нетиджесинде фидье тёлемек шартынен сербест кьалдырыл- 
ды. Фидье тёлеп оламайджакъ алда олгъанларнынъ да эр бири, он 
Мединели балагъа окъумакъ ве язмакь огретмекнен вазифеленди- 
рильди. Олар да фидьелерини бойледже берген оладжакь эдилер. 

Хазрети Пейгъамбер -салляллаху алейхи ве селлем- ве асхабы- 
нынъ буарекети, орта асырлардаки киби зулумнынъ вехакьсызлыкь- 
нынъ энъ юксек нокътагъа чыкъкъан бир девирде инсанлыкъ адына 
къыяметке къадар тек нумюне оладжакъ бир фазилетнинъ зирвеси 
олгъандыр. 

Бедирде алынгъан гьаниметлер, ерли-еринде пайлаштырылып, 
беште бири де <|Бейтульмал»гъа (девлет хазинесине) теслим этильген 
эди. 

Ислямнынъ бу биринджи буюк джихады, иманнынъ къуветини 
косьтерген бир дженк олгъаны мунасебетинен Бедирде иштирак 
эткен асхаб-ы гъузин, мусульманларнынъ энъ фазилетлилери шере- 
фине наиль олдылар. Бу себепнен Джебраиль-алейхисселям-, Аллах 
Ресули -салляллаху алейхи ве селлем-ден: 

«-Я, Ресулюллах! Бедир дженкине кьатылгъанларны насыл де- 
герлендирирсинъ?» деп сорады. 

Пейгъмберимиз:«-Мусульманларнынъ энъ фазилетлилери саяр- 
мыз», -деп джевап берди. 

Джебраиль -алейхисселям- да шойле деди: 

«-Биз де мелеклерден Бедир дженкинде иштирак эткенлерни 
айны шекильде мелеклернинъ энъ хайырлылары саярмыз.» (Теджрид 
терджимеси, X, 148) 

Эбу Джехиль ольгенден сонъ Эбу Суфьян къурейшнинъ башы 

- 

олды. Бедир хезиметининъ интикьамыны алмакь ичюн емин этип, 
деръал эки юз атлы аскер иле Меккеден чыкъты. Мединеге бир са- 
атлыкь ёл къалгъангъа кьадар кельди ве энсардан Сад бин Амрны 
ольдюрип, бир кьач эвни якьты. Лякин Аллах Ресули -салляллаху 
алейхи ве селлем-нинъ арекетке кечкенини эшиткен сонъ къачты. 
Къачкъанда севиктолдурылгъан чуваллары кьалгъанындан себеп бу 
дженктарихте «Севик дженки» адыны алды. 

БЕНИ КЪАЙНУКЪА ДЖЕНКИ 
(ХИДЖРИЙ 2 СЕНЕ) 


Тарихнынъ энъ бедбахт къавми - еудиилер 

Медине әтрафында олдукъча къалабалыкъ бир джемаат олгъан 
еудийлернинъ тез арда арапларгъа бир пейгъамбер ёлланыладжагъ- 
ындан хаберлери бар эди. Ялынъыз онынъ еудийлерден чыкъаджагъ- 
ыны тюшюнгенлери ичюн бу хаберни джошкьунлыкьнен этрафкъа яй- 
магъа девам эте эдилер. Лякин ахыр-заман Пейгъамбери Мухаммед 
Мустафа -салляллаху алейхи ве селлем-нинъ, озьлеринден дегиль де, 
арапларнынъ ичинден чыкькьаны себебинден пахылланмагъа баш¬ 
ладылар. Эвельайткъанларындан вазгечип, сёзлерини денъиштирип 
инкяр этмеге башладылар. 

АллахТааля шойле буюра: 

«Вакьтынен биз, Исраилогъулларындан:«ЯлынъызАллахкьа кьул- 
лукь этеджексинъиз, ана-бабагъа, якъын акърабагъа, етимлерге, ёкь- 
сулларгъа яхшылы къ этеджексинъиз», деп сёз алгъан ве «Инсанларгъа 
гузель сёз сёйленъ, намазны къылынъ, зекятны беринъ!» деп де әмир 
эткен ЭДИК. Сонъунда азынъыз истисна, юзь чевиререк къайтып кет- 
тинъиз». (эль-Бакъара, 83) 

«Аллах кьулларындан истегенлерине пейгъамберлик ихсан этю- 
вини куньлегенлери ичюн Аллахнынъ эндиргенини (Къуранны) инкяр 
этерек нефислери кьаршылыгъына саткъан шейлери не ямандыр! 
Бойледже олар гъадап устюне гъадапкьа огърадылар. Айрыджа, кя- 
фирлер ичюн алчалтыджы бир азап бардыр.» (Бакъара, 90) 

Еудийлернинъ бойле бир шей этмелерининъ бир себеби де, дю- 

- 






^*яэд^л^XАЗРЕТИ МУХАММЕД МУСТАФА ^ 



нья аятына пек багълы ве меракьлы олгъанлары эди. Оларнынъ бу 
сыфатлары ает-и керимеде бойле бильдириле: 

«(Эй, Ресулим!) Ант олсун ки, сен оларны яшамакъ ичюн инсан- 
ларнынъ энъ ачкозю оларакъ булурсынъ. Путперестлерден эр бири 
де арзулар ки, бинъ йыл яшасын...» (Бакъара, 96) 

Айрыджа, тиджарет ичюн къолларында булунгъан базарлары, 
саткъан шейлерине истеген фиятыны кьоймалары, оларгъа маддий 
кучь ве къувет бергенини тюшюнип, оларгъа яхшыджа юз берген, 
ве еудийлер озьлерини устюн бир кьавим оларакъ корьмеге баш¬ 
лап «-Биз Аллахнынъ огъуллары ве севгилилеримиз» (Маиде, 18)дей 
эдилер. 

Япкъанлары ярамайлыкълар себебинен озьлерине азаб-ы иля- 
хий хатырлатылгъаны вакьыт да шойле джевап бере эдилер: 

«Сайылы бир-къач кунь тышында бизге атеш токъунмайджакъ- 
тыр!..» (Бакъара, 80) 

Лякин Аллах, бунынъ бойле олмайджагъыны ает-и керимеде бой¬ 
ле бильдирди: 

«Ёкъ! Ким ки бир яманлыкъ этсе де, яманлыгъы озюнинъ чев- 
ресини сарса, иште, о кимселер джехеннемлидирлер; олар о ерде 
даимий къаладжакълар.» (Бакъара, 81) 

Медине еудийлери, эр не къадар Ресулюллах -салляллаху алейхи 
ве селлем-нен анълашма эткен олсалар да, биле-биле онъа душман 
олгъан, къатты бир юрекнен, тарихий инатлыкътан, сёзлерини тутма- 
мазлыкътан, яланджылыкь ве яхшылыкъкъа къаршы яманлыкъ эт- 
мелеринден бир тюрлю вазгечмедилер. Аддини ашып, инат кесилип, 
кимсеге къаршы сайгъы-урьмет косьтермейип арекетке башлады¬ 
лар. Озь келеджеклери ичюн кьабилелер арасында къалабалыкълар 
чыкьармакъ ичюн арекет этип фитне чыкъармакънен огъраштылар. 

Оларнынъ бу алларыны Аллах, Ресулине ве муминлерге бойле 
бильдирди: 

«Эй, иман эткенлер! Сизден олмагъанларны сырдаш тутманъ. 
Чюнки, олар сизге яманлыкъ этювден асла четте турмазлар, эп кьасе- 
ветке тюшкенинъизни истерлер. Акъикъатен, кин ве душманлыкъла- 
ры агъызларындан (чыкъкьан сёзлеринден) беллидир. Юреклеринде 

сакьлагъанлары исе даа буюктир. Әгер тюшюнип анъласанъыз, ает- 
леримизни сизге беян эттик». 

«Иште, сиз ойле кимселерсинъиз ки, оларны северсинъиз. Сиз 
бутюн китапларгъа инанырсынъыз; олар исе сизнен расткелишкен- 
де: «инандыкь» дерлер; озь башларына къалгъанларында да, сизге 
олгъан кинлеринден долайы, пармакъларыны тишлерлер. Де ки: «ки- 
нинъизден олюнъ!» Шубесиз, Аллах юреклернинъ ичиндекилерини 
хакькьы иле билир». 

«Сизге бир яхшылыкь кельсе, бу оларны тасаландырыр; башынъ- 
ызгъа бир мусибет кельсе, бунъа да севинирлер. Әгер сабыр этсенъ- 
из ве къорчалансанъыз, оларнынъ ийлеси сизге ич зарар бермез. 
Шубесиз, Аллах оларнынъ эткенлерининъ чевресини сарып алгъан- 
дыр». (Ал-и Имран, 118-120) 

Ает-и керимелерде бильдирильгени шекильде бир арекет ичин- 
де булунгъан еудийлер, керчектен мусульманларнынъ Бедир джен- 
кинде гъалебе къазангъанларындан пек раатсыз олдылар. Ойле ки, 

Бени Къайнукьа еудийлери, бу меселеде раатсызлыкьларыны эр ке- 
ске бильдирип, мусульманларнен дженклешмеге кьарар бердилер. 
Япкъанлары ветандашлыкь анълашмасына риаетэтмедилер, сайгъы 
биле косьтермедилер. 

Әнъ якъын достлары мунафыкьларнынъ реиси олгъан Абдуллах 
бин Убей бин Селюльнен бирликте еудий алыш-вериш базарлары, 
мусульманларны насыл ве не шекильде янъылтып алдатаджакьлары- 
ны тюшюнген бир фитне къазаны алына кельген эди. Мусульманлар 
ичюн де ич яхшы шейлер тюшюнмей эдилер. Ойле ки, Аллах Ресули 
-салляллаху алейхи ве селлем-нинъ аяты да пек техликели алда эди. 

Әдепсизликлери гъает чокълашкъан еудийлер, бир кунь озь ба¬ 
зарларында ки бир къуюмджыдан алыш-вериш япкъан мусульман бир 
къадынгъа гузель олмагъан арекетте булунып, ахлякъсызлыкъ япты¬ 
лар. Къадыннынъ ярдым истегенини эшиткен, о ерден кечкен ве бу 
вакъиагъа шаат олгъан бир мусульман да, аман къадынны къорчала- 
макъ ичюн кьуюмджы еудийнинъ узерине атылды. Бойлеликнен, бир 
къавгъа башланды. Мусульман гъалебе къазанып, еудийни ольдюр- 
ди. 0 ерге топлангъан еудийлер де мусульманны урып ольдюрдилер. 

- 0 ^^ 

Орталыкъ пек кьарышгъан алда эди. Япылгъан анълашма та- 
мамынен бозулгъан эди. Бунынъ узерине Аллах Ресули -салляллаху 
алейхи ве селлем-, еудийлерни топлады ве: 

«-ЭЙ, еудий джемааты! Аллахтан къоркъунъыз! Ёкъса мушри- 
клернинъ Бедирде огърагъанлары фелякетке сиз де огърарсынъыз!» 
деди. 

Бойледже, оларны кьоркъутып, эм де барыш анълашувыны боз- 
магъа истемегенини бильдирди. Артындан да анълашувнынъ янъы- 
ланмасыны теклиф этти. Лякин сайгъы деген шейни танымагъан еу- 
дийлернинъ джевабы да сайгъысыз олды: 

«-ЭЙ, Мухаммед! Сен бизни дженкнинъ не олгъанындан хабе- 
ри олмагъан кьурейшлилер беллейсинъми? Биз олардан даа кучьлю 
дженкчимиз. Бизлернен дженклешмеге къалкьышкьанынъ вакъыт 
дженкнинъ насыл олгъаныны анъларсынъ!» дедилер. 

Еудий къавми ойле бир миллет эди ки, Хазрети Мусагъа: «-Сен 
ве Раббинъ кетип дженклешинъиз!» деп иляхий къазанчкъа весиле 
оладжакъ бир джихатны кьоркьакьлыкьлары себебинен къабул эт- 
мегенлеринде, шимди несиллери де там терсине озь зарарларына 
олгъан бир дженкни пек истей эдилер. Демек ки, эр заман озь зарар¬ 
ларына оладжакъ арекетлерни къабул этип, бу мевзуда Аллахнынъ 
эмрине уймайып исьян этмектен чекинмей эдилер. 

Бойледже, анълашманы бозгъанлары анда мусульманларгъа 
дженк ачмакъ истеген еудийлер, бу арекетлеринен де душманлыкъ 
ниетлерини ачыкъ шекильде бильдирдилер. 

Бойле ал къаршысында Аллах Ресули -салляллаху алейхи ве сел¬ 
лем-, Хазрети Алининъ къолуна Ислям байрагъыны берип, эп бирлик- 
те Къайнукъа еудийлерине къаршы дженклешмеге кеттилер. 

Озьлерини йигит сайгъан Къайнукъа еудийлери къалелери ичин- 
де сакъландылар. Мунафыкъларнен берабер мусульманларгъа за¬ 
рар береджек бир чокъ тедбирлер азырлагъан олсалар да, не къале- 
нинъ тышына чыкъып олдылар, не де бир окъ атып олдылар. Чюнки 
Аллах Ресули -салляллаху алейхи ве селлем-, бир тарафтан оларны 
сым-сыкъы бир къамачав ичине алгъанынен, башкъа тарафтан да 
мунафыкълар тарафындан япылмасы мумкюн олгъан бутюн зарар- 

ларгъа кьаршы керекли бутюн ёлларны тюшюнип, зарур тедбирлер- 
ни алгъан эди. 

Къамачав он беш кунь девам эти. Ниает ич бир кьаршылыкъ 
косьтерип олмагъан еудийлернинъ юреклеринде даянылмаз бир 
къоркъу пейда олды. Мунафыкьлардан беклегенлери ярдым да кель- 
меген сонъ мусульманларгъа ялвармакьтан башкьа чарелери къал- 
мады. Ресулюллах -салляллаху алейхи ве селлем- береджек джезагъа 
боюн эгдилер. 

Мунафыкъларнынъ реиси Абдуллах бин Убей, о заманлар 
Хазредж кьабилесининъ имаесинде олгъан Кайнукьа еудийлери- 
нинъ афу этильмесини сорап риджада булунды. Чюнки, о ерлернинъ 
урф ве адетлерине коре олар ольдюрильмелери керек эди. 

Оларнынъ бу тилеклерини къабул эткен Аллахнынъ Ресули -сал¬ 
ляллаху алейхи ве селлем-, еудийлерни ольдюрмейип оларны, джеза 
оларакъ оларны Шам тарафларына сюргюн этти. 

Ораза ве зетсят 

Алып барылгъан дженклер нетиджесинде, бир тарафтан сиясий 
къурулышыны сагъламлаштыргъан Ислям, башкьа тарафтан озюне 
махсус къурулышыны яваш-яваш тамамламакъта эди. Бундан сонъ 
хиджретнинъ экинджи сенеси Рамазан айында ораза тутмакъ фарз 
къылынды: 

«Эй, иман эткенлер! Аллахкъа къаршы кельмектен сакъынувынъ- 
ыз ичюн, ораза сизден эвелькилерге фарз этильгени киби, сизге де 
фарз этильди.» (эль-Бакъара, 183) 

Артындан «байрам намазы» ве «садакьа-и фытр» әмир этильди. 
Булардан сонъра да «зекят» эмири кельди: 

«Малларында мухтадж ве ёкъсуллар ичюн ер юзюнде аляметлер 
бардыр.» (эз-Зарият, 19) 

«Зекятны бергенлер (де темизленип раат олдылар. )» (эль- 
Муминун, 5) 

«(Эй, пейгъамбер!) Оларнынъ малларындан садакъа ал; бунынъ- 
нен оларны (гуняхлардан) темизлерсинъ, оларны арындырып юд- 

жельтирсинъ! Ве олар ичюн дуа эт! Чюнки сенинъ дуанъ, олар ичюн 
сукюнеттир (оларны ятыштырыр).» (эт-Тевбе, 103) 

Зекят, Къуран-ы Керимде 27 ерде намазнен бирликте анъыла. 
Ялынъыз бир ерде (Муминун суресинде) намаздан айры оларакь 
кече, лякин о ерде де намаз къылгъанларнынъ зекятларыны бер- 
генлери хусусы ифаде әтиле. Бунынъ себеби, «беден» ве «малынен» 
олмакь узьре эки группагъа айрылгъан ибадетлерде, бу экисининъ, 
биринджи сырада ве эш дегерли оларакь ер алмасыдыр. Албуки, бир 
хадис-и шерифте: 

«Зекят бермегеннинъ намазы да ёкътыр!» буюрылгъандыр. 

Зекят - мектеп, окъув юртлары, хастахане киби укюмет муэсси- 
селерине берильмез. Тевбе суресининъ 60-аетинде зекятнынъ ким- 
лерге бериледжеги шу шекильде сыныфландырылгъандыр: 

«Садакьалар (зекятлар), Аллахтан бир фарз оларакь анджакь 
факьирлерге, ёкьсулларгъа, (ич бир шейи олмагъанларгъа), (зекятто- 
плагъан) мемурларгъа, муэллефе-и кьулюбгъа (гоньюллери Ислямгъа 
исиндириледжек олгъанларгъа), (уриетлерини сатын алмагъа чалыш- 
кьан) хызметкярларгъа, борджлуларгъа, Аллах ёлунда хызмет эткен- 
лерге (муджахидлерге, диний илимлерни огренген талебелерге ве 
саирелерге) ве ёлджуларгъа аиттир. (Топлангъан зекят, анджакь бу 
сайылгъан ерлерге берилир.) Аллах Алимдир, укюм ве икмет саиби- 
дир» (эт-Тевбе, 60) 

Дернек ве вакьыфлар киби укюметтешкилятларыныньхадимле- 
рине де, анджакь аетте буюрылгъан секиз табакьагъа кьошгъан алда 
зекят берилир. 

Кене хиджретнинь экинджи сенеси Аллах Ресули -салляллаху 
алейхи ве селлем-нинь кьызы Фатиме -радыяллаху анха-нен Хазрети 
Али -радыяллаху анх- эвлендилер. 

ухуд ДЖЕНКИ (ХИДЖРИЙ 3 СЕНЕ) 


Ибрет теджеллилеринен толу бир дженк 

Ухуд дженки де Бедир дженки киби Меккели мушриклернен 
япылгъан дешетли дженклерден биридир. 

Меккели мушриклер, Бедир магълюбиетинден сонъ буюк бир 
матем ичинде эдилер. Эр кес бир якьыныны джойгъан эди. Олар 
ичюн интикьам алмагъа гъадапнен толып-таша эдилер. Къурейшнинъ 
янъы реиси Эбу Суфьяннынъ къадыны Хинд де, булардан бири эди. 
Нетиджеде, арадан чокъ бир вакьыт кечмеден интикьам атешинен 
юреклери туташкъан, учь бинъ кишилик бир мушрик ордусы азыр- 
ланды. 

Бу арада Хазрети Пейгъамбер -салляллаху алейхи ве селлем- 
нинъ эмджеси Аббас, олып кечкенлер акькъында Мединеге хабер 
ёллады. Аллах Ресули -салляллаху алейхи ве селлем- де, аман дженк 
меджлисини топлады. Меджлисте Медине ичинде кьалып я мудафа 
дженки алып бармакь, я да шеэр тышына чыкъып душмангъа уджюм 
япмакъ акькъында акъыл таныштылар. Озю исе, мудафа дженки 
алып бармакьнынъ тарафдары эди. Аякин Бедир дженкине къошу- 
лып оламагъан генчлернинъ ве Хазрети Хамза киби йигитлернинъ 
чокълукъны тешкиль эткен фикирлеринен шеэр тышына чыкьып 
уджюм дженки япылмасына къарар берильди. Олар: 

«-Биз бойле бир кунни сабырсызлыкънен беклей эдик!»- деди- 

лер. 

Бунынъ узерине Аллах Ресули -салляллаху алейхи ве селлем-, 
мубарек одасына кирип зырхыны кийди. Ялынъыз бу арада мудафа 

дженкининъ тарафдарлары кьалгъанларны да бутеклифке къандыр- 
дылар. Олар да аман Ресулюллах -салляллаху алейхи ве селлем-ге 
чаптылар ве: 

«-Я, Ресулюллах! Биз сизинъ тюшюндже ве фикирлеринъизге 
къаршы дегильмиз. Биз хата эттик. Сиз истегенинъиз киби арекет 
этинъиз!» дедилер. 

Аллах Ресулининъ джевабы кесин олды: 

«-Бир пейгъамбер зырхыны кийгенинден сонъ дженк этмеден 
оны чыкъармаз! Әгер сабыр этип, вазифенъизни де этсенъиз, Аллах 
Тааля, гъалебени кене де сизге береджектир!» 

Акьикьатта Аллах Ресули -салляллаху алейхи ве селлем-, джума 
намазымы кьылдырмакь ичюн Абдуллах бин Умм-и Мектумны озь 
ерине къалдырып, бинъ кишилик ордусынен ёлгъа чыкъты. Лякин 
ёлда мунафыкъларнынъ реиси Абдуллах бин Убей бин Селюльнинъ, 
учь юз кишилик тарафдарларынен берабер артларына къайтмасы 
себебинен, Ислям ордусындаки аскер сайысы еди юзгетюшти. 

Аллах, бу вакъиа узерине шу ает-и керимени ёллады: 

«Эки тараф кьаршылашкъан куню сизинъ башынъызгъа кельген- 
лер, анджакь Аллахнынъ истегинен олгъандыр ки, буда, муминлерни 
айырды этюви ве мунафыкьларны ортагъа чыкъармасы ичюн эди. 
Буларгъа: «-Келинъ, Аллах ёлунда дженклешинъ!» денильген вакъыт- 
та, «-Дженклешмеге бильсе эдик, эльбетте сизинъ пешинъизден ба¬ 
рыр эдик!» дедилер. Олар о куню, имандан зияде кяфирликке якъын 
эдилер. Албуки Аллах, оларнынъ ичлеринде сакълагъанларыны даа 
яхшы билир.» (Ал-и Имран, 166-167) 

«(Эй, Ресулим!) Сен, саба эрте муминлерни (Ухудда) дженк ерле- 
рине ерлештирмек ичюн аиленъден(эвинъден) чыкъкъан эдинъ...» 

«О заман аранъыздан эки болюк бозулмагъа башлагъан эди. 
Албуки, Аллах оларнынъ ярдымджысы эди. Муминлер, ялынъыз 
Аллахкъа таянып ишансынлар!» (Ал-и Имран, 121-122) 

Мунафыкъларнынъ ордудан айырылгъанлары, бир бакъышта 
лютф-и иляхий олгъан эди. Чюнки оларнынъ бу арекетлеринен орду 
кучьсюз олмагъан, аксине ичинде булунгъан сыкъылгъан юреклерден 
темизленген ве даа джанлы бир алгъа кельген эди. Ойле ки, дженк 







МЕДИНЕ ДЕВРИ 


вакътында мунафыкьларнынъ хиянетли сойлары даа зарарлы олма- 
сы ве муминлернинъ маневий вазиетини бозмасы мумкюн эди. 

Хазрети Пейгъамбер-салляллахуалейхи веселлем-, Ухуддагъына 
ордусынынъ сыртымы берип сагъ тарафына Мединени, сол тарафы¬ 
на да Айнейн дагъларынынъ арасында ки кечит ёлуны алды. Айрыджа 
душманнынъ бу ёлдан уджюм этип зарар бермеси мумкюн олгъа- 
нындан, 0 ерге элли дане окъчу ерлештирди. Башларына Абдуллах 
бин Джюбейрни ребер тайин этти ве бойле эмирде булунды: 

«-Сиз бизим артымызны къорчалайджакьсынъыз. Душман гъа- 
лебе этсе де, енъильсе де, менден хабер кельмегендже ерлеринъиз- 
ден айрылманъыз!» 



ОКЪЧУЛАР ТЁПЕСИ 


Мушриклернинъ 

дженк 

мейданындаки ' 
ери 


Дженк 

мейдашя 


Мусульманларнынъ 
- дженк 

мейданьшдаки 
“ ери 


ибн Велиднинъ мусульманларны къушатув арек( 


Дженк къарарлаштырылгъан мейданда башланды. Аллахнынъ 
арсланы Хазрети Али, мушриклернинъ байрагъыны ташыгъан 
Тальханы бир урушта ерге йыкъты. Къурейш байрагъыны алгъан 
Тальханынъ къардашы Османны да Хазрети Хамза; учюнджи бай- 
ракь ташыгъан мушрикни де Сад бин Эбу Вакъкъас ольдюрди. 

Ниает дженк, серт бир бир шекильде башлады. Аллах Ресули 
-салляллаху алейхи ве селлем-, устюнде: «Къоркъакълыкъта утан- 

ма ве алчакълыкъ, джесюрликте шереф ве иззет бардыр!» сёзлери 
язылы кьылычыны, хакъкьыны бермек шарты иле Эбу Дюджане 
Хазретлерине берди. 

Ибрет бериджи саналар яшанмакъта эди. Къузман адлы 
Мединели бири, еди мушрикни ольдюрген, озю де агъыр яраланып 
ольген эди. Бунъа бакъмадан Аллах Ресули -салляллаху алейхи ве сел- 
лем-: 

«Къузман джехеннемликтир»,- деди. 

Чюнки 0 , сонъ нефесинде озюне «-Шехитлигинъ мубареколсун!» 
деген Къатаде бин Нумангъа: 

«-Мен къабилем ичюн дженклештим; шехитлик ичюн дегиль!» 
деген ве ярасынынъ аджысына даянмайып интихар эткен эди. 

Амма бунынъ там терси де ола эди. Озь кьабилеси мусульман- 
лыкъны къабул эткени ичюн башта кьаршы чыкъып, сонъра да пеш- 
ман олып Ухудгъа кельген Усайрам, яралыларнынъ арасында яткъан- 
да, озюне меракълы козьлернен бакъкъанларгъа сонъ нефесинде: 

«-Мен мусульман олмакъ ичюн кельдим. Аллах ве Ресули огърун- 
да дженклештим ве яраландым!» деген эди. 

Бир вакъыттан сонъра да джан берген Усайрам акъкъында исе 
Хазрети Пейгъамбер -салляллаху алейхи ве селлем-: 

«0, дженнетликтир!» деди. 

Мусульманларнынъ мисильсиз бир джесюрликнен душман устю- 
не атылмалары, къыскъа вакъыттаа гъалебенен нетиджеленди; сайы 
ве силя джеэтинден устюн олгъан душман къачмагъа башлады. Аякин 
мусульманлар, бир ара душманны къувалагъанындан сонъра гъале- 
белеринден тамамен эмин олып гъанимет топламагъа башладылар. 
Ойле ки, Аллах Ресулининъ тенбиелерине бакъмадан, къуманданла- 
рынынъ изни олмагъанына рагъмен окъчулар да ерлерини теркэтип 
гъанимет топламагъа чаптылар. Тепеде ялынъыз әмир Абдуллах иле 
еди аркъадашы къалгъан эди. 

Бутюн вакъиалар бу анда олып кечти. Душманнынъ уяныкъ къу- 
манданларындан Халид бин Велид, атлы аскерлерни алып, беклеген 
фырсатны къолгъа кечирген эди. Аман арекетке кечип Абдуллахны 
ве къалгъан окъчуларны къыскъа вакъытта шехит эттилер. Гъанимет 

топлагъан мусульманларнынъ арттарафындан буюк кучьнен уджюм- 
ге башладылар. 

Башта магълюбиетке огърагъан душманнынъ къалгъан къысмы 
да, бойле вазиетни корьгенинен аман артларына къайтып, мусуль¬ 
манларнынъ узерине текрар уджюм эттилер. Ислям ордусы эки атеш 
арасында къалды. Араларында кьарышыкълыкъ чыкъты. Бу вакъыт 
сыралар арасында кя бир тарафкьа, кя дигер тарафкъа чапкьан 
Ислямнынъ йигит кьараманы Хазрети Хамза, Вахшининъ аткьан бир 
мызракьынен шехит олды. Вахши буны, Хинднинъ озюне адагъан 
азатлыгъы ичюн япгъан эди. Бу фырсатны беклеген Хинд де, Хамза 
-радыяллаху анх-нынъ къараджигерини чыкъарып тишлейджек къа- 
рарына кельген эди. 

Хазрети Хамзанынъ шехит олувы, мусульман сафларында дал- 
гъалы, далгъалы бир матем авасы эстирди. Не де олса, кьарышкьан 
сыралар дарма-дагъын олгъан эди. 

АллахТааля буюра: 

«Сиз Аллахнынъ изнинен душманларынъызны ольдюргенде, 
Аллах, сизге олгъан вадесини ерине кетирди. Ниает, ойле бир ан кель- 
ди ки, Аллах арзулагъанынъызны (гъалебени) сизге косьтергенден 
сонъ зайыфлыкъкъа огьрадынъыз; (Пейгъамбернинъ берген) эмири 
узеринде тартышмагъа башладынъыз ве асий олдынъыз. Дюньяны 
истегенинъиз де бар эди, ахыретни истегенинъиз де бар эди. Сонъра 
Аллах, сынамакъ ичюн сизни олардан (оларны магълюп этювден) 
четлетти. Ве ант олсун, сизни багъышлады. Затен Аллах, муминлерге 
къаршы чокъ лютуфлыдыр.» (Ал-и Имран, 152) 

Мушриклер, 0 кунь баягъы мусульманны шехит эттилер. Ойле 
ки, бир топ мушрик, догърудан догъру Аллах Ресулини ольдюрмек 
ниетинен онъа уджюм этти. Бунлардан Хубейп: «Мухаммедни ольдю- 
реджегим!» деп ант эткен, лякин Аллах Ресули -салляллаху алейхи ве 
селлем-нинъ: 

«-Мен сени ольдюририм!» деп окъуна сарылмасы узерине арты¬ 
на къачгъан эди. 

Хазрети Пейгъамбер -салляллаху алейхи ве селлем-: 

«-Къайда къачасынъ, эй, яланджы?» деп окъуны атты. 

Мубарек къолларындан атылгъан окъ нишангъа барып урулды. 
Убей окьнынъ аджысына даянамайып, кьычыргъан алда ерге ювар- 
ланды. 

Бу вакьытта Алемлернинъ Эфендисине япылгъан уджюмлер де 
сыкьлашгъан эди. 

Бу уджюмлернинъ биринде Сад бин Эби Вакькьаснынъ мушрик 
кьардашы Утбе, Ресулюллах -салляллаху алейхи ве селлем-ге бир таш 
атты. Атылгъан ташнен, ерлерни ве коклерни титреткен бир вакьиа 
оларакъ, Ресулюллахнынъ зырхындаки эки халкъа, мубарек юзлери- 
не батты ве янагъыны ярып бир тишини къырды. 0 ан бутюн сахабе 
ве мелеклер, терен бир матемге тутулдылар. 

Бу вакьытта Пейгъамбер -салляллаху алейхи ве селлем- 
Эфендимиз, мубарек юзюнден топракъкъа кьан тамлап да, кьавми- 
не азап назиль олмасындан теляшланып, мубарек юзлерини кьолла- 
рынен сюртеркен, Аллахкьа: 

«Я Раббим! Къавмим джаильдир, не эткенлерини бильмейлер. 
Сен оларгъа хидает бер!» деп дуа этти. 

Даа сонъра Неби -салляллаху алейхи ве селлем-, бир кересинде 
Джебраиль алейхисселямдан: 

«-Коклерден ер юзюне энгенинъ вакъытларда, санъа ич зор- 
лукьлар ве эеджанлы анлар келеми?» деп сорады. 

Джибриль -алейхисселям-: 

«-Эбет, дёрт ерде!» деди ве буларны бойле изаатлап анълатты: 

Биринджиси, Ибрахим -алейхисселям- атешке атылгъаны ва- 
къыт; 

Экинджиси, Ибрахим -алейхисселям-, пычагъыны огълу Исмаил 
-алейхисселям-нынъ богъазына таягъаны вакъыт; 

Учюнджиси, Юсуф -алейхисселям- къуюгъа атылгъаны заман 
эеджан ве теляшнен ер юзюне эндим. Оларны къуртарып Аллахнынъ 
эмирини ерине кетирдим. 

Дёртюнджиси де, Ухуд куню кяфирлер санъа зарар берип ти- 
шинъни сындыргъанлары заман, АллахТааля: 

«Къулума етиш! Къаны ерге тамламасын! Әгер севгили пейгъам- 
беримнинъ бир тамчы къаны ерге тюшсе, буюклигим хакъкъы ичюн 

ерде не бир осюмлик, не де бир терек остюририм!..» буюрды. 

Иште, бир де бу ерде теляшландым. Аман мубарек юзюнъизден 
тамлагъан кьанны авада ёкь эттим.» 

Иште, Ухуд дженки бойле кедерли саналарнынъ яшангъан бир 
шекильге чеврильди. Дженк, башта муминлернинъ файдасына эди, 
эмирге риаетсизлик себебинен бир кереден мушриклернинъ файда¬ 
сына денъишкен эди. Аллах Ресули -салляллаху алейхи ве селлем-нинъ 
әтрафында тек он дёрт киши кьалгъан эди. Алемлернинъ Эфендиси 
теляшланмагъа башлагъан биртакъым муминлерге: 

«-ЭЙ, Аллахнынъ къуллары! Манъа келинъиз; Мен Аллахнынъ 
Ресули!» деп сесленмеге башлады. 

Къуран-ы Керимде бу ал бойле ифаде әтиле: 

«0 заман Пейгъамбер артынъыздан сизни чагъыргъаны алда 
сиз, токътамадан (дженк мейданындан) дагъгъа догъру къачтынъыз, 
ич кимсеге айланып бакьмадынъыз. (Аллах) сизге кедер устюне ке- 
дер берди ки, бундан долайы истер кьолларынъыздан кеткенге, ис¬ 
тер башынъызгъа кельгенлерге кедерленмейсинъиз. Аллах япкъан- 
ларынъыздан хабердардыр.» (Ал-и Имран, 153) 

Мусульманларнынъ бир кьысымы да, Хазрети Пейгъамберни 
шехит олды деп эшиткен, йылдырым ургъан киби сарсылгъан эди- 
лер. Ойле ки: «-Аллах Ресули ольгенинден сонъ биз бу ерде не деп 
къалайыкь!» деп дженк мейданыны ташлап кетмеге башладылар. 
Булар, Мединени къорчаламакь ичюн артларына къайткъан, лякин 
мусульман кьадынлары тарафындан текрар артларына къайтарыл- 
гъан эдилер. 

Бир кьысмы исе: 

«Аллахнынъ Ресули ольген исе, Аллах сонъсуздыр!» деп дженк- 
ке девам эте эдилер. Булардан Энес бин Надр (намлы Энес бин 
Маликнинъ эмджеси), не япаджагъыны билип оламагъан бир такъым 
муминлерден Алемлернинъ Эфендисининъ шехит олгъаны акъкъын- 
да хаберни эшиткенде буюк бир теслимиет ве метанет иле: 

«-Ресулюллахнынъ шехит олгъанындан сонъра артыкъ яшап да 
не этеджексинъиз? Сиз де онынъ киби дженклешип шехит олунъыз!» 
деп сесленди ве мушриклернинъ узерине уджюм этти. 0, дженкте ет- 

миш еринден яраланып шехит олды. 

Дженкген къачкьанлар умумиетле шеэр тышында дженк этмге 
истегенлер эди. АллахТааля, оларгъа хитап этип шойле буюрды: 

«Ант олсун ки, сиз олюмнен юзь-юзьге кельмеден эвель оны ис¬ 
тер эдинъиз. Иште, шимди оны къаршынъызда корьдинъиз!» (Ал-и 
Имран, 143) 

Олюмге азыр олгъанларыны айтып да, сонъра Ресулюллах -сал- 
ляллаху алейхи ве селлем-нинъ ольгенини эшитип артларына кьач- 
къанларгъа кельген иляхий тенбие пек шиддетли олды: 

«Мухаммед ялынъыз бир пейгъамбердир. Ондан эвель де пейгъ- 
амберлер келип-кечген эдилер. Шимди о, ольсе я да ольдюрильсе, 
эски дининъизге кьайтаджакьсынъызмы? Ким (бойле) япса, Аллахкьа 
ич бир шекильде зарар берип олмайджакъ. Аллах шукюр эткенлерни 
мукяфатландыраджакь.» (Ал-и Имран, 144) 

О къоркъунчлы куньде, ич бир шейге бакъмайып Аллах Ресули 
-салляллаху алейхи ве селлем-, бир кьутуп йылдызы киби еринден 
ич айрылмайып пейгъарберлерге хас чыдам ве сабыр косьтерди. 
Джесарети, йигитлиги, къоркьмазлыгъынен асхабына дженкявер- 
ликте де бир орьнек олды. 

Чюнки Аллах буюрмакьта ки: 

«(Душмангъа къаршы) ирадесизлик косьтерменъ! ( енъильдик 
деп) гъамгъа кьапылманъ! Әгер (Аллахнынъ вадине) инангъан ол- 
санъыз, мытлакъа устюн чыкъаджакьсынъыз! Әгер сиз (Ухудда) яра¬ 
ланып джанынъыз янгъан олса (Къурейш) къавмининъ де (Бедирде) 
ойле джаны янгъан эди. Биз бу куньлерни инсанлар арасында те- 
крарлап турармыз. (Базы кере сиз гъалип олурсынъыз, базы кере де 
душманларынъыз!)» (Ал-и Имран, 139-140) 

Аллахнынъ, Пейгъамберине ве муминлерге олгъан мерхаме- 
ти весилесинен Ухуд куню, бутюн къалабалыкъларгъа бакъмадан 
мушриклер, макъсатларына етишип еламадылар. Бу арада сахаби- 
лер, Ресулюллахны корип яваш-яваш озьлерине кельмеге башла¬ 
дылар. Мушриклернинъ уджюми ятышмагъа башлады. Муминлер, 
буюк бир вефадарлыкъ ве садакъатнен Аллах Ресулини къорчала- 
дылар. Меккели мушриклер, кене де зарар бермеге башладылар. 

Мусульманлар озьлерини къорчаламкъ ичюн бираз арткьа чекиль- 
дилер. Фырсаттан файдалангьан Аллах Ресули -салляллаху алейхи ве 
селлем- де Ухуд дагъына чекильди. Бу сефер Эбу Суфьян, дагънынъ 
тёпесинден муминлернинъ устюне уджюм этмеге истеген олса да 
беджерип оламады. 

Эбу Суфьян иле Хазрети Умер арасында кьаршылыкълы къыскъа 
бир атышма олып кечти. Бундан сонъ артына чекильмеге меджбур 
олгъан Эбу Суфьяннынъ сонъ сёзлери: 

«-Келеджек сене Бедирде корюшейик!» олды. 

Аелында исе ичлерине бир къоркъу тюшкен, онынъ ичюн арт¬ 
ларына кьайтмагъа меджбур олгъан эдилер. Будженкте мушриклер 
гъалебе къазангъан олсалар да, Мединени запт этип оламадылар. 
Бир мусульманны биле эсирликке алып оламагъан эдилер. Бу да 
Аллахнынъ, Пейгъамберине ве муминлерге бир лютуфы эди. Аллах 
Тааля Къуран- ы Кериминде шойле буюргъан: 

«Аллахнынъ, акъкъында ич бир делиль эндирмеген шейлерни 
Онъа ортакъ къошкъанлары себебинен, кяфирлернинъ юреклерине 
якъында къоркъу къояджакъмыз. Бараджакъ ерлери де джехеннем- 
дир. Залымларнынъ бараджакъ ери не фенадыр!» (Ал-и Имран, 151) 

Айрыджа Ресулюллах-салляллаху алейхи ве селлем-ге берильген 
муджизелерден бири де, душманнынъ къальбине узакъ месафеден 
биле къоркъу къоймасыдыр 

Мушриклер Ухудны тамамынен терк эткенлеринден сонъ Аллах 
Ресули -салляллаху алейхи ве селлем-, дженк мейданына барып ше- 
хитлернинъ дженазелерини къылды. Тамам етмиш шехит берильген 
эди. Буларнынъ арасында Хазрети Хамза киби йигитлер ве Мусаб 
киби дженкчи къараманлар да бар эди. 

Мусаб бин Умейр -радыяллаху анх-, Ресулюллах -салляллаху алей¬ 
хи ве селлем-ни къорчалагъан вакъытта шехит олгъан эди. Бунынъ 
узерине мелеклерден бири Мусаб -радыяллаху анх-нынъ къыяфети- 
не кирип байрагъыны алгъан эди. Ресулюллах -салляллаху алейхи ве 
селлем- де онынъ шехит олгъанындан хабери олмагъаны себебин- 
ден онъа хитап этерек: 

«Огге кет, я Мусаб! (Текъаддем, я Мусаб!)» деген эди. 

- 

Бунынъ узерине мелек, Ресулюллахкьа догьру бакькъан, бой- 
ледже онынъ бир мелек олгъанынынъ фаркьына баргъан Хазрети 
Пейгъамбер -салляллаху алейхи ве селлем- де, Мусабнынъ шехит ол- 
гьаныны анълагъан эди. Даа сонъра Мусаб бин Умейрнинъ мубарек 
бедени тапылгъан, лякин оны сармагъа кефинликтапылмагъан эди. 

Мусаб бин Умейр Къуран-ы Керимде шу ает-и керимеде анъы- 
ла: 

«Муминлер ичинде Аллахкьа бергенлери сёзюнде тургъан нид- 
же йигитлер бар. Иште, олардан кими сёзюни ерине кетирип, о ёлда 
джаныны берген. Кими де (шехитликни иштиякь иле) беклемекте; 
сёзлерини асыл денъиштирмегенлердир...» (эль-Ахзаб, 23) 

Ухуд дженкининъ шехитлери ичинде Хазрети Пейгъамбер -сал¬ 
ляллаху алейхи ве селлем-ни ве бутюн муминлернинъ гонъюллерини 
энъ чокъ кедерлеткен, Ислям ордусынынъ къараманы Хазрети Хамза 
-радыяллаху анх- олгъандыр. 

Бойледже, шехитлернинъдженазе намазларыны кьылмакъ ичюн 
башта Хазрети Хамза, сонъ он шехит кетириле, намаздан сонъра до- 
къузы комюле. Кене Хазрети Хамзанынъ къатына докъуз шехит кети¬ 
риле, текрар дженазе намазы кьылына эди. Бойледже, Ресулюллах 
-салляллаху алейхи ве селлем-, эмджеси, шехитлернинъ эфендиси 
олгъан, бу мубарек шехитнинъ дженазе намазыны дефаларджа те- 
крарлагъан эди. 

Бу манзара, юреклерде о къадар кедерли бир из кьалдыр- 
гъан эди ки, сахабилерден, Абдуррахман бин Авф -радыяллаху анх- 
Хазретлерининъ огюне, Ислямнынъ иззетли, зенгин вакьытларында, 
огълу бир къач чешит аш къойгъанында, о бунъа кедерленип: 

«-Мусаб бин Умейр шехит олгъаны вакъыт, джеседини къапа- 
таджакъ бир кефинлик тапып оламадыкь. Устюне сарылгъан кефин 
къыскьа кельди; башы къапатылса аягъы, аягъы къапатылса башы 
ачыкь къала эди. Сонъунда кефинини башына догьру чектик ве аякь- 
ларыны да къокъулы бир отнен къапаттыкъ! 

Хазрети Хамза -радыяллаху анх- шехит олгъанында да, устюни 
къарт бир кадыннынъ чыкьарып аткьан эски урбасынен кьапаткъан 
эдилер! 

Манъа исе, Аллах дюньяда бу къадар чокь нимет багъышлай, 
аджеба, ахыреттеки хакькьымны бу дюньяда кьулланып битирейим- 
ми?! Ярын Аллахнынъ кьаршысында бу ниметлернинъ эсабыны на- 
сыл береджем?!» деп айткьан ве козьлери яшлангъан алда софрадан 
айырылгъан эди. 

Иште, Ухуд дженкининъ де бойле къоркъунчлы ве кедерли ман- 
зараларынен, аятнынъ бутюн аджджы ве татлы басамакьларынен 
буюк бир къуллукъ яшана эди. Тевеккюль, теслимиет ве кьадерге 
риза энъ устте эди. 

Ухуд дженкиндеки Аллахнынъ имтианы себеби исе, бир такъым 
муим хусусларда муминлернинъ косьтерген бир анлыкъ дикъкъат- 
сызлыкъларынынъ икмети эди. 

Асхаб-ы Кирам, Бедирде Аллах Ресулине ич бир шартсыз таби 
олгъан эди. Ве онъа: 

«-ЭЙ, Аллахнынъ Ресули! Биз санъа инандыкъ, кетиргенинъ 
Къураннынъ хакъ олгъанына самимиетнен инанып къабул эттик. 
Насыл истесенъ о шекильде арекет эт, бизге әмир эт, биз сенинънен 
берабермиз. Сени ёллагъан Аллах хакъкъы ичюн денъизге кирсенъ, 
сенинънен берабер кирермиз, ич биримиз арта къалмамыз!..» деген 
асхаб, иляхий бир эеджаннынъ зирвесинде эди. 

Ухудда исе, Аллах Ресулининъ мубарекэмирини ерине кетирюв- 
де бир анлыкъ далгъынлыкъ ве дикъкъатсызлыкъ этильмеси ве дю- 
нья малына багълылыкъ дуйып, дженкнинъ къадерини денъиштир- 
ген икъаз-ы иляхий теджелли этип гъалебенинъ кечикмесине себеп 
олгъандыр. 

Башкъа бир тарафтан Ухуд, Ресулюллах -салляллаху алейхи ве 
селлем-нинъ гонълюнде бенъзери олмагъан бир ердир. Хазрети 
Пейгъамбер -салляллаху алейхи ве селлем-, омюрининъ сонъуна къа¬ 
дар Ухуднынъ ве Ухуд шехитлерининъ зияретлерине девам эткендир. 
Вакъты-вакътынен: 

«Биз Ухудны севемиз, Ухудда бизни севе!..» ифаделеринен, къы- 
яметке къадар Аллах Ресулининъ севгисинен толу бир мекян оларакъ 
къалмасынен умметке бир зиярет ери ве къучакъ оладжакътыр. 

Хамрауль-Эсед 

Ичлерине тюшкен кьоркъунен Ухуддан айырылып Меккеге ёл 
туткьан мушриклерге Аллах -джелле джелялюху-, буюк бир далгъын- 
лыкъ берген эди. Акъыллары башларына анджакъ, ёлда кельди. 
Текрар артларына кьайтып мусульманларнынъ узерине уджюм эт- 
мекни тюшюндилер. 

Бу вакьытта Мединеге кьайткъан Аллах Ресули -салляллаху алей- 
хи ве селлем- де, душманнынъ козюни кьоркьутмакъ кереклиги фи- 
кринен сахабилеринден: 

«-Душманнынъ пешине тюшип ким такьип этмеге истер?» деп 
сорады. 

Аман араларында Хазрети Эбу Бекир ве Зюбейирнинъ башчы- 
лыгъында бир такъым азырланды. Аллах Ресули -салляллаху алейхи 
ве селлем- де иштирак эткен бу такъым, аман душманнынъ пешине 
тюшти. Оларнынъ бу арекетлери ает-и керимеде шойле беян олуна: 

«Яралангъан сонъ кене Аллахнынъ ве Пейгъамбернинъ давети- 
не уйгъанлар, (айрыджа) араларындан яхшылыкъ япкъанлар ве такъ- 
ва саиби олгъанлар ичюн пек буюк бир мукяфат бар.» (Ал-и Имран, 
172) 

Азырлангъан бу такъым, Мединеден секиз километр узакълыкъ- 
та олгъан Хамраюль-Эсед мейданына къадар барды. 

Байракъ Хазрети Алиде эди. Гедже Аллах Ресули -салляллаху алей¬ 
хи ве селлем-, айры-айры беш юз ерде атеш якъылмасыны әмир этти. 
Козь къамаштырыджы бир манзара пейда олды. Әтрафтан бакъкъан- 
лар, 0 ерде сонъ дередже буюк ве пек кучьлю бир орду тургъаныны 
тюшюне эдилер. 

Акъыкъатта, о вакъыт Меккеге кеткен ве даа мусульман олмагъ- 
ан Мабед, мушрик ордусына етишип мусульманларнынъ артларын- 
дан кельгенлерини хабер этти. Оларнынъ къалабалыкъ ве чокъ ол- 
гьанларыны анълатмакъ ичюн де: 

«-Мен омюримде бойле къалабалыкъ бир орду корьмеген 
эдим»,- деди. 

Бу алдан хабердар олгъан мушриклернинъ юреклерине раатсыз 
0 ^^ - 

этеджек бир кьоркьу тюшти. 

«-Мусульманларнынъ къыбырдайджакь аллары кьалмагъан эди. 
Бу недир?» деп бир-бирлерине бакьтылар. 

Артындан да себебини анълап оламагъанлары бир дуйгъунен: 

«-АЙДЫ, бир белягъа огърамадан бу ерден кетейик!» дедилер. 

Артларына къайтып дженклешмеге ич бир тюрлю козь кестире- 
медилер. Ниает, аджеле шекильде Меккеге догъру ёлларына девам 
эттилер. 

Оларнынъ бу шекильде чекильмелери узерине Аллах Ресули 
-салляллаху алейхи ве селлем- де, сахабилеринен берабер текрар 
Мединеге къайттылар. 

Бир йыл сонъра Ухуд куню япылгъан анълашмагъа коре, Меккели 
мушриклернен мусульманлар текрар дженклешеджек эдилер. Бу 
анълашма себебинен Эбу Суфьян, ордусынен берабер Мерруз- 
Захрангъа кьадар кельген, лякин юрегини кене бир коркьу саргъан 
ве 0 артына къайтмагъа меджбур олгъан эди. Бойле этип гьурурыны 
алчатмакъ истемегенинден, Мединеге бир адам ёллады. 0, мушри- 
клернинъ буюк ордунен ёлгъа чыкькъаны акькъында лаф даркьта. 
Эбу Суфян мусульманларны бойле ёлнен кьоркъутаджакъ олды ве бу- 
нынъ нетиджесинде олар дженклешмектен вазгечерлер деп тюшюн- 
ген эди. 

Хабер Мединеге кельгенинде Аллах Ресули -салляллаху алей¬ 
хи ве селлем-, дженк азырлыкъларыны чокътан битирген ве ёлгъа 
чыкъмакъ ичюн әмир берген эди. Хаберджи мусульманларны арты¬ 
на кьайтармакь ичюн чешит яланлар уйдурды. Аякин мусульманлар¬ 
ны Мединеде къалдырмакьнынъ ич бир чаресини тапамады. Чюнки 
Хазрети Пейгъамбер -салляллаху алейхи ве селлем-нинъ сёзлери ке- 
син эди: 

«Мен берген сёзюмден кьайтмам!» 

Ниает Ислям ордусы Бедр-и Сугърагъа кельди. Душмандан ич 
бир из биле ёкь эди. 0 ерде тек кьурулгъан бир панайырдан башкьа 
бир шейни раст кетирмедилер. Бойле алда мусульманларнынъ тид- 
жареттен башкъа этеджек бир ишлери кьалмагъан эди. 

Мусульманларнынъ бу джесюрликлери ве йигитликлери Къуран-ы 

Керимде бойле анълатыла: 

«Бир къысым инсанлар муминлерге: «-Душманларынъыз сизге 
къаршы топландылар: аман сакъынынъыз олардан!» айткъанларын- 
да бу, оларнынъ иманларыны бир кьат даа юксельткен ве: «-Аллах 
бизге етер. 0, не гузель векильдир...» дегенлер.» 

«Бунынъ узерине озьлерине ич бир яманлыкь токъунмадан 
Аллахнынъ нимети ве кереми иле кери кельдилер. Бойледже, 
Аллахнынъ ризасына уйгъан олдылар. Аллах, чокь буюк бир лютуф ве 
керем саибидир.» (Ал-и Имран, 173-174) 

Мирас меселеси 

Бу сырада мирас болюштирменен алякъалы ает-и керимелер 
назиль олды. Чюнки Ухуддан сонъра бу мевзуларда бир чокь анъла- 
шылмамазлыкълар пейда олгъан эди. Ухудда шехит олгъан Сад бин 
Ребининъ огълан кьардашы, онынъ эки кьызына да ич бир шей къал- 
дырмайып бутюн мирасны озюне алгъан эди. Бу исе бир джахилие 
девриндеки адет эди. Джахилие девринде къадын ве къызларнынъ 
ич бир къыймети олмагъаны ичюн оларнынъ мирас хакъкъы да ёкь 
эди. Ислям, бойле кьанунны ёкь этти: 

«Аллах сизге, балаларынъыз акькъында, огъулгъа, къыз пайы- 
нынъ эки къатыны (мирас берменъизни) әмир эте. (Балалар) экиден 
зияде къыз олса, олюнинъ къалдыргъанынынъ учте экиси оларнынъ- 
дыр. Әгер ялынъыз бир къыз исе, ярысы онынъдыр. Ольгеннинъ 
баласы бар исе, ана-бабасындан эр бирининъ мираста алтыда бир 
пайы бардыр. Әгер баласы ёкь да ана-бабасы онъа варис олгъан исе, 
анасына учьте бир (тюшер). Әгер ольгеннинъ кьардашлары бар исе, 
анасына алтыда бир (тюшер). Бутюн бу пайлар, ольгеннинъ этеджеги 
васиеттен ве бордждан сонърадыр. Бабаларынъыз ве огъулларынъ- 
ыздан ангисининъ сизге, файда бакьымындан даа якьын олгъаныны 
билип оламазсынъыз. Булар Аллах (тарафын) дан къоюлгъан фарзлар 
(пайлар) дыр. Шубесиз Аллах, илим ве икмет саибидир.» (эн-Ниса, 
11 ) 

Ислямнынъ мирас укъукъында пайларнен мукеллефиетлер ара- 

сында адалетли бир мусавийлик япылгъан эди. Масрафы чокь олгъан 
огълангъа, къадынгъа бакъкьанда даа чокь берильгендир. Чюнки эв- 
ленгенлеринде мехир берип той масрафыны котермесинен бирлик- 
те къорантаны кечиндирмекнен багълы маддий масрафлар мевзула- 
рында месулиетли олгъан огъландыр. 

Ханымларгъа исе, дуйгъу теренлиги, инджелик, шефкьат, мер- 
хамет, ар, федакярлыкь, бала бакьымы ве несильни кьорчаламакъ 
киби устюнликлер берильгендир. Олар, яратылыш оларакъ назик 
олгъанларындан аятнынъ чешитли саифелеринде бир чокь апансыз- 
лыкъларнен къаршылашкъанларында, базы вакъыт бедени ве руху 
зайыфлар. Оларнынъ мерхамет дуйгъулары юксектир. Бунынъ ичюн 
де, Ислямда кьадыннынъ шаатлыгъы ярыдыр. Буны агъыз-агъыздан 
долаштыргъанлар, Ислямгъа уджюм эткенлер, Ислямынынъ денъиш- 
мез олгъан хусусиетлерини дикъкъаткъа алмасындан догъгъан шу му- 
кеммелликни, джаилликлеринден себеп анълап оламазлар. 

Акъикъат шу ки, Аллах, эр джанлыны ве о джанлыларнынъ эр 
бирини бир макъсат ичюн яраткьан ве яратылгъангъа яратылыш 
макъсадыны керчеклештирмеге уйгъун бир биологик ве психоло¬ 
гик копюрлер косьтерип ярдым эткен. Эркекни, аят муджаделеси ве 
къорантаны кечиндирмек ичюн месуль япкъан Аллаху Тааля, онынъ 
бу вазифени ляйыкъ шекильде ерине кетирип олмасы ичюн беде- 
нинен де кьуветли, рухунен де азимкяр яратты. Къадын исе, неси- 
лини къорчаламакь, балаларынынъ тербиесинен огърашмакъ киби 
вазифелерде месулиетлидир. Бу себепнен онынъ вазифеси, беде- 
нини дегиль, рухуны даа терен дуйгъуларнен донатмакътан ибарет- 
тир. Бунынъ ичюндир ки, баласынынъ ильк беджериксиз ве кучьсюз 
куньлеринден оны буюк бир мерхамет ве севги иле къучакьлап ось- 
тюрмек ичюн къадынгъа иляхий бир эдие оларакъ бу хусусиетлер бе¬ 
рильгендир. 

Бу себепнен мерхамет менбасы олгъан бир ана, яратылыш ве 
кучюнинъ тышында бир вазифенен месулиетли олса, бам-башкъа 
бир нетидже пейда олур. Бунынъ ичюндир ки, бир къадыннынъ къа- 
баатлы кишини аджып, адалетте янълышлыкъэтмеси юкселир. Буда, 
онынъ шаатлыгъынынъ яры олмасы мевзусына себеп олгъандыр. 

- 

Кадыннынъ, эркеклерге бакъкьанда мирастан яры пай алмасы 
да, бенъзер себеплердендир. Къадын, неслини кьорумакь, бунынъ 
ичюн балаларымы тербие этип осьтюрмек ве кьорантадаки тертипни 
сакьламакъ киби агъыр вазифелер себебинен кьорантаны кечин- 
дирмек ичюн месулиетли дегильдир. Акси алда онъа пек хакьсыз- 
лыкъ япылгъан олур эди. Ялынъыз кьорантаны кечиндирмекнен ме¬ 
сулиетли олгъаны ичюндир ки, мираста пайы ярыгъа тюшюрильген- 
дир. Бу, бир пай инсанларнынъ эвленемемеси, я да айырылмалары 
алында къалмасы, я да бир такъым озюне махсус керекли шейлер 
себебинендир. Ёкъса, ич бир кечинмекзорлугъы олмагъан инсангъа 
ич берильмесе биле адалетке айкъыры олмаз эди. Бу да, хакълар ве 
борджлар арасындаки мусавийликнинъ сакъланмасы кереклигин- 
ден ортагъа чыкъкъандыр. Башкьа тарафтан къадын, эркекке нисбе- 
тен даа кучьсюз олгъанындан бир сайгъыгъа ве имаеге яратылышы- 
нен истеклидир. Бу себепнен о, -эвлилик, эшит ве уйгъун къоранталар 
арасында олса къоджасына бакъкьанда-даа зайыф бир икътисадий 
имкянгъа саип оладжакъ ве бунынъ табиий бир нетиджеси олып да 
къоджасынынъ сёзюни динълеп, айткъанларына боюн эгмеси даа 
къолайлыкънен керчеклешмеси мумкюндир. Буны анъламакь ичюн, 
зенгин къадынларнен эвленген факъыр эркеклернинъ алларына бир 
назар ташламакъ етерли олур... 

Шимдики девирде къадын ве къоджа арасында суний, яландан 
бир эшитлик ярышмасы башлатылгъан эди. Яратылыш хусусиетлерге 
зыт ве айкъыры олгъан бу ярыш, ханымлыкь ве аналыкъ хусусиет- 
лерининъ зайыфлашмасына себеп олмакъта ве кьорантаны ярала- 
макъта. Бу себепнен кунюмиздеки бала алдырма аллары, джахилие 
девриндеки къыз балаларымы тири-тири коммекнинъ башкьа бир 
шекили олгъан асырымызнынъ джинаетидир. Бу асырнынъ къадыны- 
нен джахилие деврининъ къадыны арасында тек кийинув шекиллери 
арасында фаркъбар демек мумкюн. Бу исе, рухсуз, материалисттер- 
биесининъ мейдангъа кетирген бир джемиетнинъ джинаетидир. 

ХИДЖРИЙ 4 СЕНЕ 


Раджи вакъиасы 

Аллах Ресули -салляллаху алейхи ве селлем-, мубарек Ислям ди- 
нини яймакь ве огретмек макьсадынен этрафындаки къабилелерге 
оджалар ёллагъан эди. Лякин ёлланылгъан базы оджаларгъа яхшы 
шекильде мунасебетте олмадылар. Булардан бири де Раджи вакьиа- 
сына себеп олгъандыр. 

Медине якьынларында Адал ве Къаре къабилелери, Аллах 
Ресули -салляллаху алейхи ве селлем-ден озьлерине Ислям динини 
огретеджек оджалар ёлламасыны истедилер. Ресулюллах -салляллаху 
алейхи ве селлем- де Асымнынъ реберлигинде он кишиден ибарет 
олгъан бир группа ёллады. 

Олар, Хузейль кьабилесине аит олгъан Раджи мейданына бар- 
гьанда оларгъа апансыздан уджюм эттилер. Секизи ольдюрильди, 
экиси де әсир олып Меккели мушриклернинъ къолларына тюштилер. 
Санки оджа истеген кьабилелернен Хузейль къабилеси ве Меккели 
мушриклер арасында бойле бир гизли анълашма япылгъан эди. 

Әсир этильген шахыслар Зейд ве Хубейп эди. Экисине де за¬ 
лым мушриклер олюм джезасыны бердилер. Ольдюрильмеден эвель 
Зейдден сорадылар: 

«-Сагъ кьалмакь ичюн сенинъ еринъде Пейгъамберинънинъ ол- 
масыны истер эдинъми?» 

Зейд, бу суальнинъ джевабыны ич тюшюнмейип буюк бир йигит- 
лик ве агъырбашлылыкънен бойле джевап берди: 

«-Ичте истемем! Онынъ бу ерде меним еримде олмасыны исте- 

мек анда турсун, шу вакъытта, олгъаны Медине-и Мюневвереде му- 
барек аякьларына бир тикеннинъ батмасына биле разы оламам!» 

Бу джевапкъа шашкьан Эбу Суфьян: 

«-Мен дюньяда Мухаммед кьадар аркъадашлары тарафындан 
севильген ич бир кимсени корьмедим!» демектен озюни туталмагъ- 
ан эди. 

Зейдден сонъра шехит этильген Хубейп де, Зейд киби метанет- 
ли эди. Олюмден эвель эки рекат намаз къылды. Селям бергенден 
сонъра: 

«-Олюмден кьоркьып намазны узатты деп айтмаманъыз ичюн 
намазымы къыскъарттым!» деди. 

Онъа мусульманлыкьтан вазгечкени такъдирде сербест йибери- 
леджегини айткьан ахмакь мушриклерге де: 

«-Мусульман олып ольмек, динимден къайтып яшамакътан бинъ 
кере яхшыдыр!» джевабыны берип, бир мусульман оларакъ шехит- 
лик шербетининъ дамыны алды. 

Бу шехитлик дамыны анълагъан пейгъамбер ашыкълары да, 
онынъ огърунда джан бермекнинъ буюк бир нимет олгъаныны би- 
лип: 


«Джаным къурбан олсун сенинъ ёлунъа, 

Ады гузель, кенди гузель Мухаммед. 

Кель шефаат эт аджиз къулунъа, 

Ады гузель, кенди гузель Мухаммед»,- дедилер. 

Бир-и Мауне вакъиасы 

Раджи вакъиасындан чокь вакьыт кечмеден, Неджид шейхи 
Эбу Бера да кьабилесине хидает ёлуны косьтермек ичюн оджалар 
истемек ниетинен Ресулюллах -салляллаху алейхи ве селлем-ге бой- 
ле риджада булунды. Аллах Ресули -салляллаху алейхи ве селлем- де, 
Раджи вакъиасы себебинен буны къабул этмеге истемеди. Ойле ки, 
озюне кетирильген бахшышларны биле алмады: 

«-Мен достларымнынъ аятлары ве омюрлери ичюн джевапкя- 

рым!..» деди. 

Бунынъ узерине Эбу Бера, къабилеси адына мусульманларнынъ 
аяты ичюн кефиллик берди. Хазрети Пейгъамбер -салляллаху алейхи 
ве селлем- де, Эбу Бера адына Неджиддеки кьабилелерге ёлбашчы- 
лыкъ япкъан торуны Амирге де айрыджа бир мектюп язды. Сонъра 
асхаб-ы суффеден етмиш кишилик бир оджалар группасыны азыр- 
лап Эбу Берранен берабер ёллады. 

Оджалар группасы Мединеге дёрт кьонакь узакьлыкьта олгъан 
Бир-и Маунеге баргъанларында, кьоркъунч бир алдатувнен, хыя- 
нетликнен кьаршылаштылар. Эбу Берранынъ торуны Амир, къала- 
балыкъ бир ордунен уджюм эткен, Хазрети Пейгъамбер -салляллаху 
алейхи ве селлем-нинъ мектюбини биле окъумагъан эди. Озь къа¬ 
билеси дженклешмекни истемегени вакъыт, башкъа кьабилелерни 
алдатып мусульманларны къылычтан кечирди. Ичлеринден ялынъыз 
Амр бин Умейе къуртулып олды. 

Аллах Ресули -салляллаху алейхи ве селлем-, бу вакъиалар къар- 
шысында чокъ кедерленди. Мубарек къолларыны котерип: 

«Аллахым, бу джинает эткенлерге ляйыкъ олгъан джезаны бер!» 
деп бир ай боюнджа эр намаздан сонъра дуа этти. 

Мусульманлар, кедер козьяшлары тёктилер. Мунафыкълар ве 
еудийлер исе, буюк бир къуванчкъа къапылдылар. Айрыджа мусуль- 
манларгъа къаршы Ухудда там бир кучьлерини косьтерип оламагъ- 
анлары ичюн, ичлериндеки душманлыкъларыны ортагъа чыкъарып, 
зарар кетирмек ёлларыны къыдырып башладылар. 

Дженкте япкъан хыянетликлерини ве яланларыны буюк бир уста- 
лыкъ киби корип, бир чокъ шехит берген мусульманларгъа: 

«-0 ольгенлер, бизим сёзлеримизни динълеген олсалар, ольме- 
ген олур эдилер», - деп айтмагъа башладылар. 

Оларнынъ бу алларына Къуран-ы Керимнинъ джевабы серт бир 
къоркъутув шекилинде олды: 

«(Эвлеринде) отурып да къардашлары акькьында: «-Бизге уйса 
эдилер, ольдюрильмез эдилер» айткьанларгъа: «-Әгер догъру сёзлю 
инсанлар исенъиз, джанларынъызны олюмден къуртарынъ корей- 
ик!» де!..» (Ал-и Имран, 168) 

- 0 ^^ 

«Ич бир кимсе ёкь ки, олюми Аллахнынъ изнине багълы олма- 
сын. (Олюм), белли бир вакьыткъа коре язылгьандыр.» (Ал-и Имран, 
145) 

«(Лякин) Аллах ёлунда ольдюрильгенлерни сакьын олю санманъ- 
ыз! Аксине олар тиридирлер...» (Ал-и Имран, 169) 

Бени Надирнинъ хаин планы 

Бир-и Мауне вакьиасындан къуртулагъан Амр бин Умейе, 
Мединеге кьайткъанда, ёлда юкьлап яткьан эки кишини душман бел- 
леп ольдюрди. Албуки, олар Хазрети Пейгъамбер -салляллаху алейхи 
ве селлем-нинъ имаеси алтында эдилер. Медине зияретинден сонъ 
кьайта эдилер. Бунынъ ичюн диет бермек керек олды. 

Даа эвель япылгъан анълашма шартларына коре, диетнинъ бир 
къысмы Бени Надир тарафындан берильмеси керек олгъаны ичюн, 
Аллах Ресули -салляллаху алейхи ве селлем-, бир такьым сахабинен 
берабер оларнынъ юртларына кетти. 

Хазрети Пейгъамбер -салляллаху алейхи ве селлем-ни бойле аз 
адамнен янларына кельгенини корьген Бени Надир еудийлери, бу 
алдан озьлерине уйгъун бир вакъыттапып Аллах Ресулине яманлыкь 
этмеге азырландылар. Ве озьлерине тюшкен пайны разылыкънен 
береджеклерини ифаде этип ахчаларнынъ азыр олмасына къадар 
Аллах Ресули -салляллаху алейхи ве селлем-ни бир эвнинъ кольге- 
синде отурмагъа давет эттилер. Бу арада икрамда булунаджакъла- 
рыны да ифаде этип, тез-тез тюшюнджелерини ерине кетирмек ичюн 
арекетке кечтилер. Алемлернинъ Эфендисининъ устюне, кольгесин- 
де отургъаны эвнинъ дамындан балабан бир таш атып, гуя онынъ 
мубарек джаныны къыяджакъ эдилер. Олар бу ишни, даа эвельки 
пейгъамберлеринден базыларына да япкъанлары ичюн бу меселеде 
теджрибели эдилер. 

Бу вакъытта Ресулюллах -салляллаху алейхи ве селлем-, бирден 
ерлеринден турып, тез-тез о ерден узакълашты. Чюнки Аллах Тааля, 
Ресулине бу алны бильдирген эди. 

Аллах, Ресулини къорчаламасынен мусульманларгъа олгъан сев- 

- 

гисини шойле хатырлатыр: 

«Эй, иман эткенлер! Аллахнынъ сизге олгъан ниметини унут- 
манъыз! Хатырынъыздамы, бир топлулыкь сизге кьол узатмагъа 
ынтылгъан эди де, Аллах оларнынъ кьолларыны сизден чеккен эди. 
Аллахтан къоркъунъыз! Муминлер (бу вакьиадан ибрет алып ) ялынъ- 
ыз Аллахкъа ишансынлар!» (эль-Маиде, 11) 

Бермеге истеген зарарлары Аллах Ресули -салляллаху алейхи ве 
селлем-ге ёнельген олмасына рагъмен ает-и керимедеки ифаденинъ 
«сизге къол узатмагъа ынтылгъан эди» шеклинде олмасы, Хазрети 
Пейгъамбер -салляллаху алейхи ве селлем-нинъ, мусульманларнынъ 
джаны ве аяты дереджесинде, ве даа да къыйметли олмасы акъикъа- 
тына таялыдыр. 

Бунынъ узерине Аллах Тааля буюрды: 

«(Анълашув эткенинъ) бир къавмнынъ хаинлигинден кьоркьсанъ, 
сен де (оларнен эткен анълашувны) айны шекильде бозгъанынъны 
оларгъа бильдир. Чюнки Аллах, хаинлерни севмез.» (эль-Энфал, 58) 

«Әгер олар барышкъа янашсалар, сен де онъа янаш ве Аллахкъа 
тевеккюль эт! Чюнки 0, эшитиджидир, билиджидир. Әгер санъа ийле 
этмек истеселер, биль ки, Аллах санъа етер. 0, сени ярдымынен ве 
мусульманлар иле дестеклегендир.» (эль-Энфал, 61-62) 

Бунынъ узерине Аллах Ресули -салляллаху алейхи ве селлем-, 
Бени Надирге эльчи ёллап анълашма янъыланмасы кереклиги, ёкъ- 
са он кунь ичинде Мединеден чыкъып кетмелери меселесинде олар- 
ны тенбиеледи. 

Аякин мунафыкълар, бу вакъытбош отурмай, Мединеден кетме- 
ге азырлангъан Бени Надирге башкъа бир хабер ёлладылар. Оларгъа 
буюк бир ордунен ярдым этеджеклерини, Мединеден чыкъып кетме- 
мелерини айтып тешвикьат алып бардылар. Бу гизли мектюплешме- 
ни де Къуран-ы Керим ачыкъкъа чыкьарды: 

«Мунафыкъларнынъ, китап эхлинден инкар эткен достларына: 
«-Әгер сиз юртунъыздан чыкьарылсанъыз, мытлакъа биз де сизнен 
берабер чыкъармыз; сизинъ алейхинъизде кимсеге асла уймайд- 
жакъмыз. Әгер дженкке тутушсанъыз, мытлакъа ярдым этермиз!» 
айткъанларыны корьмединъми? Аллах оларнынъ яланджы олгъанла- 

рына шаатлыкь этер.» (эль-Хашр, 11) 

Мунафыкьларнынъ арекетлери нетиджесинде, еудийлер де озь- 
леринде бир хафсызлыкь дуйып Аллах Ресули -салляллаху алейхи ве 
селлем-ге къаршы чыкътылар. 

Албуки мунафыкълар, сёз бергенлери ярдымны берип оламайд- 
жакъ эдилер. Буны Аллах бойле анълата: 

«Ант олсун, эгер олар чыкъарылсалар, оларнен берабер чыкь- 
мазлар; дженкке тутушкьан олсалар, оларгъа ярдым этмезлер; яр¬ 
дым этселер биле артларына айланып къачарлар, сонъра озьлерине 
де ярдым этильмез.» (эль-Хашр, 12) 

Чюнки мунафыкълар, эр не кьадар фитнелернен мусульман- 
ларгъа чукъур кьазсалар да, олардан сонъ дередже къоркьа эдилер. 
Ойле ки: 

«Оларнынъ араларында сизге кьаршы дуйгъан кьоркьулары, 
Аллахкъа олгъан къоркъуларындан даа шиддетлидир. Бойледир, чюн¬ 
ки олар анъламагъан бир джемааттир.» (эль-Хашр, 13) 

Бени Надир еудийлерининъ гъает аддини ашкъанларыны корь- 
ген Аллах Ресули -салляллаху алейхи ве селлем-, артыкь этеджек баш- 
кьа бир шей олмагъанындан, оларнынъ юртуны кьушатып сарды. 
Мунафыкълар берген сёзлеринден вазгечтилер ве еудийлерге ярдым 
бермедилер. Къарарнен йигирми куньден сонъ, Ресулюллах -саллял¬ 
лаху алейхи ве селлем-нинъ усталыкънен алып баргъан дженк усулы 
нетиджесинде Бени Надир еудийлери теслим олдылар. Бу вакъиадан 
сонъ еудийлер Мединеден сюргюн этильдилер. 

Аллах Тааля, бу дженкте мусульманларгъа къаршы ярдымыны 
шу ает-и кериме иле ифаде эте: 

«Эхл-и китаптан инкяр эткенлерни, биринджи сюргюнде юртла- 
рындан чыкъаргъан Одыр. Сиз оларны чыкъаджакълар беллемеген 
эдинъиз. Олар да къалелери, озьлерини Аллахтан къорчалайджакъ 
беллеген эдилер. Амма Аллах (нынъ азабы), оларгъа беклемегенлери 
ерден кельди. 0, юреклерине къоркъу тюшюрди. Ойле ки, эвлерини 
эм озь къолларынен, эм де муминлернинъ къоллары иле харап эмек- 
те эдилер. Эй, акъыл саиплери, ибрет алынъыз!..» (эль-Хашр, 2) 

Оларнынъ артларында къалдыргъан маллары, силях къуллан- 

мадан къолгъа кечирильгени ичюн буларгъа «фей» ады берильди ве 
силях къулланылып къазанылгъан гьаниметтен фаркълы бирукюмге 
багъланды: 

«Аллахнынъ (силях кьулланмадан фетих этильген) улькелер хал- 
къындан Пейгъамберине берген гьаниметлери, Аллах, Пейгъамбер, 
якъынлары, оксюзлер, фукьарелер ве ёлда къалгъанлар ичюндир...» 
(эль-Хашр, 7) 

Ает-и керимеде Аллах хакъкъы оларакъ айырылгъан фей, Кябе 
ве башкъа месджидлернинъ тамиринде къулланылмакь ичюндир. 
Хазрети Пейгъамбер -салляллаху алейхи ве селлем- исе, озюне 
тюшкен фейни асхабнынъ фукьарелери арасында даркъаткъан эди. 
Фейнинъ бу шекильде пайлаштырылувындан макъсат, мал ве муль- 
книнъ факьат белли халкь табакьасынынъ къолларында топланмасы- 
на сед олмакьтыр. 

Ички ве къумарнынъ ясакъ этилюви 

Анълашылгъанына коре ички ве къумар акъкъындаки укюм ве 
къанунлар, Ислямнынъ ильк йылларында ортагъа кьоюлмайып, бир 
зарурет иле сонърагъа кьалдырылгъан эди. Лякин дередже-дередже, 
яваш-яваш оларакъ аетлер эне, ички ве къумар не ясакъ әтиле, не 
де рухсет бериле эди. Бунынъ ичюн бир къысым асхаб арасында да 
ички ве къумар алышкъанлыгъы хиджретнинъ дёртюнджи сенесине 
къадар девам эткен эди. Ниает, бир ички зияфетининъ артындан бир 
тертипсизлик ве къавгъа чыкъкъан ве онынъ бутюн зарарлары анъ- 
лашылгъан эди. Ве бу вакьиа, ички ве къумарнынъ ясакъ этилюви- 
нинъ себеплеринден бири олды: 

«Эй, иман эткенлер! Шарап, къумар, тикили ташлар (путлар), фал 
ве шанс окълары бир шейтан иши писликтир. Булардан узакътурунъ- 
ыз ки, къуртулышкъа эрерсинъиз». 

«Шейтан, ички ве къумар ёлунен тек аранъызгъа душманлыкъ 
ве кин сокъмакъ; сизни Аллахны анъмакътан ве намаздан четлетмек 
истер. Артыкъ (бутюн булардан) вазгечтинъиз дегилъми?» (элъ-Маиде, 
90-91) 

Бу ясакь аетинден сонъра ички ичкен мусульманлар къолларын- 
да олгъан шарапларнынъ эписини ёкь эттилер. Бир даа да ичмеди- 
лер. 

Аллах Ресули -салляллаху алейхи ве селлем- бойле деди: 

«Сархошлыкь берген эр шейни сизге ясакъ этерим. Чогъу сар- 
хошлыкь берген шейлернинъ азы да харамдыр.» 

Ички ве кьумарнынъ ясакъ этилювининъ макьсады - бир че- 
шит басамакъларгъа риает этювде, Ислямда муджаделе усулынынъ 
тайин этилювинде ве сагълам бир шекильде ерлештирилювинде энъ 
әсаслы бир нокътадыр. 

Аллах Тааля, Ислямнынъ кьанунларыны, низамларыны бель- 
гилегенде, Онъа дуа эткен инсанларнынъ такьатларыны ве бу кьа- 
нунларгъа сайгъы косьтерип, дегерлендиреджеклерини козь огю- 
не алгъан эди. Бунынъ энъ маналы пейда олмасы ве корюнмеси, 
Къуран-ы Керимдеки сырагъа уймагъан бир тарзда ве корюниште 
итикъадгъа аит аетлернинъ Мекке девринде ве даа эвель эндириль- 
месидир. Әгер Къуран-ы Керимдеки аетлер, эндирилюв сырасына 
коре бир тертипке таби олса, ондаки фикир ве маневий тертип ве 
дюзен бозуладжагъы беллидир. Албуки, Къуран-ы Керим эндириль- 
меге башланмадан эвель де «левх-и махфуз»да бар олгъанына коре, 
бу ерде онынъ кечиктирип ёлланылувындаки макъсат иле олгъаны 
къолайджа анълашылыр. 

Бу макъсат ве файда, инсаннынъ Къурангъа уймасы мевзусында 
къабилиети ве бу ишни беджерип оладжагъынен багълы кучьтен иба- 
реттир. Ойле ки, бир баланынъ къаршылашаджагъы зорлукълары о, 
оськенинен чокъарып керчеклешеджеги киби. Тыпкъы бир балагъа 
вакъи оладжакъ беляларнынъ, о буюдикче керчеклешмеси киби... 

ХИДЖРИЙ 5 СЕНЕ 


Эвлятлыкънынъ ясакъ этилюви (Тебенни меселеси) 

Аллах Ресули -салляллаху алейхи ве селлем-ге пейгъамберлик 
кельмеден эвель мубарек кьадыны Хазрети Хатидже тарафындан 
бахшыш этильген Зейд, Хазрети Пейгъамбернинъ оны азат этюви 
нетиджесинде сербест олгъан эди. Лякин Зейд, бабасынынъ янына 
кетмейип, кене Ресулюллахнынъ янында къалмагъа изин сорагъан, 
Хазрети Пейгъамбер де оны эвлятлыкькьа алгъан эди. 

Аллах Ресули -салляллаху алейхи ве селлем-, Зейдни чокъ сев- 
гени ичюн оны башта сербест этильген джариеси Умму Эймен иле, 
сонъра да аласынынъ кьызы Зейнеб бинт-и Джахш иле эвлендирди. 
Лякин араларында олгъан тенъликнинъ, мусавийликнинъ там олма- 
масы себебинен Хазрети Зейнеб, Зейд -радыяллаху анх- иле башта 
эвленмеге истемеген олса да, Хазрети Пейгъамбернинъ истегинен 
ве «Сизинъ Аллах къатында энъ кьыйметлинъиз такьва бакьымындан 
энъустюн олгъанынъыздыр» ает-и керимеси себебинен бунъа разы 
олгъан эди. Бу себептен онынъ юреги Зейдге бир тюрлю алышмагъ- 
ан, эвлиликлери бир вакъыттан сонъра битюв нокьтасына кельген 
эди. Зейд де шикяет этерек, меселени Аллахнынъ Ресули -салляллаху 
алейхи ве селлем-ге келип анълатты. 

«Къадынынъны къатынъда тут ве Аллахтан къоркъ!» джевабыны 
алгъан эди. 

0 исе Аллах Ресули -салляллаху алейхи ве селлем-, бу вакъытта 
кельген иляхий вахий иле Аллах тарафындан Зейнебни озюне къадын 
этип бериледжегини биле, амма буны айдынлатмакътан ве ортагъа 

чыкьармакьтан чекине эди. Ниает Хазрети Зейд иле Хазрети Зейнеб 
айырылашалар ве артындан янъы бир вахий келе. Иляхий әмир эм 
Аллах Ресулине Хазрети Зейнебни къадын этип алмасымы буюрмакь- 
та, эм де бу шекильде, джахилие адети олгъан эвлятлыкъ меселесини 
ясакъламакъта эди: 

«(Эй, Ресулим!) О вакъытта Аллах нимет берген, сенинъ 
де онъа яхшылыкъ эткенинъ кимсеге: «-Къадынынъны къа- 
тынъда тут; Аллахтан къоркъ!» дей эдинъ. Аллахнынъ аш- 
кяр этеджек шейини, инсанлардан чекинерек, ичинъде гизлей 
эдинъ. Албуки, асыл къоркъманъа ляйыкъ олгъан Аллахтыр. 
Зейд, о къадындан багъыны кескенинен, биз оны санъа ни- 
кяхладыкъ ки, эвлятлыкълары къадынларынен багъларыны 
кескенлеринде (о къадынларнен эвленмек истеселер) мусуль- 
манларгъа бир зорлукъ олмасын. Аллахнынъ эмири ерине ке- 
тирильгендир.» (эль-Ахзаб, 37) 

Бу ает-и кериме себебинен Хазрети Пейгъамбер -салляллаху 
алейхи ве селлем-нен эвленген Хазрети Зейнеб валидемиз: 

«-Меним никяхымы Раббим кьыйды!..» деп Аллахкьа шукюр эт- 
кен эди. 

Аякин бу вакъиа мунафыкъларнынъ ярамай, чиркин лафлар дар- 
къатмаларына себеп олды. Джахиллик толу агъызлары иле Хазрети 
Пейгъамбер -салляллаху алейхи ве селлем-ни: 

«-Огълунынъ айрылгъан кьадыныны алды...» деп, бу ишке кьар- 
шы чыкьтылар. 

Бунынъ джевабыны да Къуран-ы Керим бойле берди: 

«Мухаммед, сизинъ акьайларынъыздан ич бирининъ бабасы де- 
гиль. Факъат о, Аллахнынъ Ресули ве пейгъамберлернинъ сонъкиси- 
дир. Аллах эр шейни хакъкьы иле билиджидир.» (эль-Ахзаб, 40) 

Бу вакьианен, бир джахилие адети олып кельген эвлят этинюв 
меселеси ёкь этильди. 

Шимдики девир мунафыкъларынынъ да: «Хазрети Пейгъамбер, 
Зейнебнинъ дюльберлигини бегенип, онынънен эвленди » ше- 
килиндеки фикирлери, толусынен джахиллернинъ лафларыдыр. 
Зейнеб -радыяллаху анха-, Аллах Ресулининъ аласынынъ къызы эди 

КИ, Эфендимиз оны даа эвель корьген ве биле эди. Шает Хазрети 
Пейгъамбер -салляллаху алейхи ве селлем-де бойле бир истек олса 
эди, Хазрети Зейнебни Зейдден эвель озюне никяхлар эди. Хазрети 
Зейнеб де, буны хошнутлыкънен кьабул этер эди. 

Эвленювни ялынъыз джынсий истекни кьандырмакь деп къы- 
скъа тюшюнгенлер, Пейгъамберимизнинъ эвленювлерининъ акъ- 
икьатыны анъламакьтан аджиздирлер. Акъыл ве юреклерини тек 
бедений арзулары ве истеклерине ёнеткенлернинъ берген әсассыз 
ве акъылгъа уймагъан укюмлери, оларнынъ къаранлыкь дюньялары- 
нынъ бир кузьгюсидир. 

Чюнки, Хазрети Пейгъамбер -салляллаху алейхи ве селлем-нинъ 
эвлилик аятынынъ генчлик ве къуветли деврине раст кельген ильк 
24 сенеси, ялынъыз Хазрети Хатидже -радыяллаху анханен кечген- 
дир. Ондан сонъра эвленмелери исе, толусынен Ислямий ве сиясий 
бир макъсаткъа таянгъан эди. Буларнынъ чокъусы озюнден буюк ве 
тул къадынлар эди. Ичлеринде ич эвленмеген ве яш олгъаны ялынъ¬ 
ыз Хазрети Айше -радыяллаху анха-эди. Бунынъ себеби де, къадын- 
ларгъа махсус фыкъых меселелерини айдынлатып анълатмасы эди. 
Керчектен о, акъыл устюнлиги ве анълайыш къабилиетинен къадын- 
ларгъа аит шер‘и меселелерни эксиксиз бир шекильде анълагъан ве 
Хазрети Пейгъамбер -салляллаху алейхи ве селлем-нинъ вефатындан 
сонъра узун омюр яшап, мусульман къадынларгъа бу бильгилернен 
догъру ёлны косьтерген, шер‘и низам ве къанунларнынъ бир къыс- 
мыны сагълам темеллеринден файдалгъан алда мейдангъа кетирген 
эди. Айны заманда Айше валидемиз асхаб арасындаки еди фыкъых 
алимлеринден бирисидир. Пейгъамбер -алейхис-салятю вес-селям-: 
«Дининъизнинъ ярысыны Айшеден огренинъ!» деп бу акъикъаткъа 
ишарет эткен эди. Бу эвлиликнинъ башкъа бир икмети де, Хазрети 
Эбу Бекир -радыяллаху анх-нынъ, Севр магъарасында «экининъ 
экинджиси» олмакь якъынлыгъы, ве акърабалыкъ якъынлыгъы иле 
де багъланмасыны истей эди. 

Әгер де бу эвлиликлернинъ себеби шехвет олса эди, о мубарек 
пейгъамбер, омюрининъ энъ яш ве энъ къуветли деврини озюнден 
он беш яш буюк, тул ве балалы бир къадыннен кечирмез эди. 

Бу эвленмелернинъ, не киби юдже макьсатлар ве индже икмет- 
лернен багълы олгъаныны, ялынъыз иман тюшюнджесине саип ол- 
гьанлар анъламалары мумкюн. 

Тесетгюр® аети 

Ислямдан эвель арапларда тесеттюр деген бир адет ёкь эди. 
Ислямнынъ ильк йылларында да бойле девам этти. Ве ниает тесет¬ 
тюр аети энди ве буаетнен кьадыннынъджемиеттеки ери де юксель- 
ди. Къыйметине урьметэтилип шерефи артты. Биртемизликабидеси 
олып, намус ве шерефи азиз олды. 

Башкъа тарафтан тесеттюрнен ильгили укюм, тек къадынгъа аит 
олмайып эркекни де ичине алмакъта. Анълашылгъанына коре бу 
мевзудаки әмир, къадын-эркек - эр бир мусульманны ичине алгъан 
шартлардыр. Аллах Тааля буюра: 

«(Эй, Ресулим!) Мусульман эркеклерге, козьлерини (ха- 
рамгъа) тикмемелерини, ырызларыны да къорчалавларыны 
сёйле! Чюнки бу, олар ичюн даа темиз бир аркеттир. Шубесиз 
Аллах, оларнынъ япаяткъанларындан хабердардыр.» 

«Мусульман къадынларгъа да сёйле: Козьлерини (харам- 
гъа бакъмакътан) сакъындырсынлар; намусларыны къорча- 
ласынлар. Корюнген къысымлар (юзь, эль,) мустесна, зийнет- 
лерини (ве сюслерини) косьтермесинлер. Баш орьтюлерини 
якъаларынынъ устюне (къадар) ортьсюнлер...» (Нур, 30-31) 

Кадыннынъ ортюнмесинен къадынлыкь шахысы кьорчалан- 
макьта. Къадын, ортюсинен кьаршысындакине бир әдеп ве нази- 
клик дуйгъусыны ис эттире. Ёкьса къадын, нефсининъ истеклеринен 
арекет эткен бир шехвет васытасы алына кетирильген олур. Бу да 
онынъ инсанлыкъ, шахыс дуйгъусыны алчатыр ве аналыкъ азамети- 
нинъ зайыфлашмасына себеп олур. 

Бу ерде, дикъкъат этильмеси керек олгъан бир нокъта да шу ки, 
яратылыштан къадын ве эркек нефислери арасында фаркъ бардыр. 

■ 


Тесеттюр - ортюнме. 

Бу да, кьадын ве эркекке аит иляхий тайиннен олгъан вазифе ве 
бунъа багълы меселелернинъ фаркъындан ортагъа чыкъкьандыр. 
Бунынъ ичюн тесеттюрнинъ, къадынгъа аит шекили иле эркекке аит 
шекили бир-биринден фаркълы. Чюнки къадын, эркекке коре яраты- 
лышынен кучьлюдир. Оны джемиетке ачыкъ косьтергенинде әдеп ве 
назиклиги зайыфлашыр. Аналыкъ сыфатыны ве нефсини кьорчалав 
хусусиети зарар корер. Бу бакъымдан онынъ озюне джельп этюв кьу- 
вети (джазибеси), тесеттюр эмири иле ялынъыз эфендисине ёнетиль- 
гендир. Чюнки къадын ве эркек арасында несильнинъ девамы ичюн 
бир-бирлерине кьаршы денъишмез табиий бир мейиль бардыр ки, 
тесеттюр эмирине риает этильмегени такъдирде бу мейиль, иляхий 
сынъырларны аякь асты этмеси киби беляларгъа огърайджакь къа- 
дар техликели бир ахлякь бозукълыгъына себеп олур. Бу себепнен 
Аллахнынъ «Зинагъа якълашманъыз!» эмр-и иляхийсиндеки нокьта- 
ларындан бири де, «Тесеттюрге риаетсизликнен зинанынъ ёлуны ач- 
манъыз; Онъа имкян азырламанъыз!» демектир. 

Бу артыкъ мытлакъ бир укюмдир. Дикъкъат этильсе, Ислям, дюль- 
бер олмагъан, чиркин бир къадынгъа да тесеттюрни әмир этгендир. 
Бу кьадын башыны, кьолуны ве аякьларыны ачса да, ачмаса да эпи- 
си бир чиркиндир, ачылып я да ортюлип юрмесинде не фаркъ бар, 
дейильмез. Бу ерде къадыннынъ, тесеттюрнен кьадынлыкъ намусы- 
ны къорчалап сакъламасы әсастыр. 

Инсан яратылышыны әсас алып бешерни Онъа коре ёнельткен 
Ислям, къадынгъа ве эркекке керекли шейлерге дикъкъат этмелери- 
ни буюрмакъта. Бунынъ ичюн Пейгъамбер Эфендимиз -салляллаху 
алейхи ве селлем-, къадынгъа бенъземеге тырышкъан эркеклернен, 
эркеклерге бенъземеге тырышкъан къадынларгъа лянетэткендир. Бу 
техликеден къорчаланмакъ ичюн къадынлар, салиха къадынларнынъ 
меджлислеринде олмагъа гъайрет этмелери керек. Чюнки инсан, 
кимнен отурып-турса, онынъ алынен алланыр. Бу, бир психология 
къануныдыр. Къадын, эркеклернен кьарышыкъ бир сокъакъ аятына 
киргени вакъыт, къадынлыкъ дуйгъуларыны ве о гузель къадынлыкъ 
хусусиетини джояр. 

Зат-ур Рикъа 

Бир кьач кьабиле бирлешип мусульманларгъа дженк ачмагъа 
азырлыкь кореяткьанларында, Аллах Ресули -салляллаху алейхи ве 
селлем- дёрт юз кишилик бир ордунен оларнынъ узерине юрюш 
япты. 

Мусульманларны озь къаршыларында корьген мушриклер, 
къоркъып артларына къайттылар. Бир аздан уйле намазынынъ 
вакьты киреджеги себебинен мусульманлар намазларыны о ерде 
къылдылар. Узакътан оларны козеткен душман, бу вакъиадан фай¬ 
даланып, намаз вакътында уджюм этмегенлерине пешман олдылар. 
Араларындан бири: 

«-Кедерленменъиз, оларнынъ бу шекильде даа чокъ намазлары 
бар, 0 вакъыт уджюм этермиз!» деди. 

Беклемеге башладылар. 

Аллах, бу эснада Джебраиль -алейхисселям-ны ёллады. 
Душманнынъ ниети керчеклешип оламайджагъыны бильдирген бир 
эмр-и иляхий кельди: 

«(Эй, Ресулим!) Сен де араларында булунып оларгъа намаз кьыл- 
дыргъанынъ вакъыт, олардан бир кьысмы сеннен берабер намазгъа 
турсун, силяхларыны (къатларына) алсынлар, бойледже (намазны 
къылып) седжде эткенлеринде (башкъалары) артынъызда олсунлар! 
Сонъра даа намазыны къылмагъан башкъа такъым келип сенинъле 
берабер намазларыны кьылсынлар ве олар да ихтияттедбирлерини 
ве силяларыны алсынлар! О кяфирлер арзу этерлер ки, сиз силяла- 
рынъыздан ве эшьянъыздан гъафиль олсанъыз да устюнъизге бир- 
ден баскъын япсалар...» (Ниса, 102) 

Бу шекильде къылынгъан намазгъа «салят-ы хавф» (къоркъу на¬ 
мазы) денильди. Насыл къылынаджагъыны Джебраиль -алейхиссе- 
лям- огретти. О кунь экинди намазы бойле кьылынды ве душман¬ 
нынъ ниети бошкъа чыкъты. Сефер он беш кунь кьадар девам эткен 
сонъра, душманнынъ кьоркьып арткьа кьайтмасынен сонъуна етти. 

Бу сефер эснасында Аллах Ресули -салляллаху алейхи ве сел¬ 
лем-, абдест ичюн сув истеген эди. Аякин ич кимседе сув тапылма- 

ды. Бунынъ узерине Хазрети Пейгъамбер -салляллаху алейхи ве сел- 
лем- мубарек къолларыны, тюбюнде пек аз сув олгъан бир савуткьа 
батырмасынен пармакьларындан муджизевий сувлар акъты. Бу сув 
иле бутюн орду сувсузлыгъыны къандырды. 

Аллах Ресули -салляллаху алейхи ве селлем-, къолларыны чыкъ- 
аргъанында савут аля даа сувнен топ-толу эди. 

ЭНДЕК ДЖЕНКИ^ (ХИДЖРИЙ 5 СЕНЕ) 


Ислям тарихындаки энъ буюк дженк 

Эндек дженки - мушриклернинъ мусульманларгъа къаршы яп- 
кьан энъ кьоркьунчлы ве агъыр бир дженктир. Бу дженк, мусульман- 
ларны ве Медине Ислям Девлетини тарихтен сильмек ичюн япыл- 
гъан эди. 

Сюргюн этильген Бени Надирнинъ бир чокь буюклери Хайберге 
сыгъынгъан эдилер. Олар мусульманларгъа къаршы интикъам атеши- 
нен янып туташа эдилер. Къурейшлилерге иш бирлиги теклиф этелер. 
Ойле ки, оларнынъ путкъа табынмаларынынъ мусульманлыкътан даа 
устюн олгъаныны айтып, путларгъа таптылар. Аллах Тааля шойле бую- 
ра: 

«Оларгъа китапдан насип берильгенлерни корьмединъми? 
Путларгъа ве тагъуткъа иман этелер, сонъра да кяфирлер ичюн: 
«-Булар, Аллахкъа иман эткенлерден даа догъру ёлдадыр»,- дейлер.» 

«Булар, Аллах лянетлеген кимселердир. Аллахнынъ рахметинден 
узакълаштыргъан (лянетленген) кимсеге керчек бир ярдымджы тапа- 
мазсынъ.» (Ниса, 51-52) 

Мушриклер, бойле бир арекетке затен азыр олгъанларындан, 
аман бу ишке кириштилер. Мусульманлар Ухуд дженкинде джиддий 
гъалебе къазанып оламагъанлары ичюн, башкъа арап къабилелери 
арасындаки итибарлары бир аз эксильген эди. Бундан файдалангъан 


7 Эндек дженки - бу дженк зонасында, шеэрни къорчаламакъ ичюн эндек къазы - 
гъан эди. Бу себепнен дженкнинъ ады «эндек дженки» олду. 

къурейшлилер он бинъ кишилик бир орду топламакь кьарарына ке- 
лелер. 

Бойле вазиеттен хабердар олгъан Ресулюллах -салляллаху алей- 
хи ве селлем-, сахабилеринен акъыл танышып Сельман-ы Фарисий 
-радыяллаху анх- нинъ теклифинен Мединенинъ әтрафында терен ве 
кениш эндек кьаздырды. 



Эндек къазув ишинде Аллах Ресули -салляллаху алейхи ве сел¬ 
лем- де иштирак этти. Ойле ки, ашамагъа ич бир шей олмагъанын- 
дан себеп мубарек къарынларына таш багълагъан алда чалыштылар. 

Лякин 0 юдже ве шерефли инсан, бойле алда биле Раббине шукюр 
этип бойле дуа эте эди: 

«Аллахым! Сен бизге хидает этмеген олсанъ, мусульман оламаз, 
эмиринъе уйып намаз къыламаз эдик. Аллахым! Узеримизге басты¬ 
рып, бизни фитнеге тюшюрмек истегенлер кьаршысында юреклери- 
мизге раатлыкъ бер! Аякьларымызны тайдырма!» 

Шу арада бир къач адам келип Ресулюллах -салляллаху алейхи 
ве селлем-ге балабан бир къая парчасына раст кельгенлери, оны 
парчалап оламагъанлары акъкъында хабер бердилер. Алемлернинъ 

- 0^^ 

Эфендиси, кьолуна чёкючини алып, «бисмиллях» деп о кьая парчасы¬ 
на учь кере урды. Къая кьум киби дагъылды. Айрыджа эр дарбе бир 
мудждени бильдирди. Биринджи дарбеде Бизанс сарайларымы, экин- 
джисинде Иран кисрасынынъ сарайыны, учюнджи дарбеде Йеменни 
корьгенини тарифлеп, бу мемлекетлернинъ эписи Аллахнынъ дини- 
нен шерефленеджеги акъкъында муджде берип, умютсиз гонъюллер- 
ни келеджек гъалебелернинъ эеджаны иле умютлендирди. Хакънынъ, 
якьын бир келеджекте динсизликни мытлакъа ёкь этеджегини муд- 
жделеп, бутюн дюньянынъ хидает харитасымы сызды. 

Бу аллар, чекиледжек зорлукъларгъа даа къолай кьатланмала- 
ры ичюн маневий бир дестек эди. Нетидженинъ мусульманларнынъ 
файдасына, Ислям душманларынынъ зарарына оладжагъы акьикьа- 
тынынъ эвельден бильдирильмеси, иманлы гонъюллернинъ сабыр 
ве метанетини арттырмакь ичюн эди. 

Чюнки Эндек - кьыйынджылыкь, болдурув, ачлыкъ, сувукъ ве 
къаранлыкъ, яни бинъ бир зорлукънынъ оджагъы эди. Айрыджа 
Аллахнынъ Ресули -салляллаху алейхи ве селлем-: 

«Аллахым! Аят анджакь ахырет аятыдыр. Әнсар ве мухаджи- 
ринъе нусрет эт!..» дуасынен, дюньядаки бутюн ызтырап ве болдурув 
ахырет сонъсузлыгъы кьаршысында дегерсизлигини ифаде этип, са- 
хабилерине ахыретни макъсат оларакъ косьтере эди. 

Къыш мевсими эди. Кяфирлер Мединени сарып алгъан эдилер. 
Факьат кечильмез эндеклер кьаршысында шашырдылар. Мединеге 
кирип оламадылар. Бу вакьытта Бени Къурайза еудийлери исьян 
эттилер. Мусульманлар эки атеш арасында къалдылар. Девамлы 
уджюмлер нетиджесинде базы вакьыт намазларымы къылып олама¬ 
дылар. 

Терен эндекни ялынъыз бир къач мушрик кечип олды. Булардан 
бири олгъан Амр бин Абдувуд, бутюн Арабистанда мешхур пехли- 
ванлардан сайыла эди. Онынъ къаршысына Хазрети Али чыкьты ве 
Аллахнынъ изнинен оны ольдюрди. Къалгъанларнынъ такъдири де 
бойле олды. 

Дженк девам эте эди. Мусульманлар ойле къыйын алда эдилер 
ки, иляхий ярдым не вакъыт келеджек деп беклемеге башладылар. 

Бу алны Аллах Тааля, ает-и керимелерде бойле ифаде эте: 

«Олар эм юкьарынъыздан, эм ашагъы тарафынъыздан устюнъ- 
изге юрген вакъытларында; козьлер патлагъан, юреклер гъыртлакь- 
къа кельген ве сиз Аллах акькьында тюрлю-тюрлю шейлер тюшюн- 
ген вакътынъызда;» 

«Иште, 0 ерде иман саиплери имтиандан кечирильген ве шид- 
детли бир сарсынтыгъа огъратылгъан эдилер.» 

«Ве 0 заман, мунафыкъларнен юреклеринде хасталыкь олгъан- 
лар: «- Аллах ве Ресули бизге ялынъыз къуру ваделерде булунгъан- 
лар!» дей эдилер.» 

«Олардан бир топу да деген эди ки: «-Эй, Йесриблилер 
(Мединелилер)! Артыкь сиз ичюн токътамакьнынъ сырасы дегиль, 
айды кьайтынъ!» Араларындан бир кьысмы исе: «-Акъикъатен эв- 
леримиз хафсызлыкьта дегиль!» деп Пейгъамберден изин истей эди. 
Албуки эвлери техликеде дегиль эди, ялынъыз кьачмакъ истей эди¬ 
лер.» 

«Шает фитне чыкьармалары (динден чыкьмалары) истенильсе 
эди, буны аман этер эдилер.» 

«Ант олсун, даа эвель олар, аркьа чевирип кьачмайджакьлары- 
на даир Аллахкъа сёз берген эдилер. Аллахкъа берильген сёз месу- 
лиетни талап эте!..» 

«(Ресулим!) Де ки: Әгер олюмден я да ольдюрилювден кьачсанъ- 
ыз, къачмакънынъ сизге асыл бир файдасы олмаз!..» (Ахзаб, 10-16) 

«Мусульманлар исе, душман топлулыгъыны корьгенлеринде: 
«-Иште, Аллах ве Ресулининъ бизге ваде эткени! Аллах ве Ресули 
догъру айткъандыр!» дедилер. Бу (ордуларнынъ келюви), оларнынъ 
анджакь иманларыны ве Аллахкъа багълылыкъларыны арттырды.» 
(Ахзаб, 22) 

Бойледже, мусульманлар бутюн кучьлеринен муджаделе этти- 
лер. Гъатафан кьабилесинден олгъан Нуайым исимли бир мусульман 
Аллахнынъ Ресули -салляллаху алейхи ве селлем-нинъ «Дженк - ий- 
ледир» талиматынен иш тутып, мушриклернен Бени Къурайза къа- 
билесининъ арасыны боза. Ниает еудийлер, Нуаймнинъ ийлелерине 
инанып къалелерине чекилелер. Мейданда душман оларакъ ялынъ- 

- 

ыз мушриклер кьала. 

Лякин мусульманлар, кене де къыйын алда эдилер. Аллахнынъ 
Ресули -салляллаху алейхи ве селлем-, къолларыны котерип Аллахкьа 
ялвара: 

«Эй, Раббим! Эй, Къуран-ы Азимушшанны ёллагъан Аллахым! Эй, 
душманларнен эсабыны тез корьген Раббим! Сен Медине къаршы- 
сындатоплангъан шуарап къабилелеринидаркьат! Аллахым! Оларны 
кьыр, ираделерини титрет де, ерлеринден турып оламасынлар!» 

Аллахнынъ Ресули -салляллаху алейхи ве селлем-, бу дуасыны ан- 
джакъ битиргенинен, мубарек юзюни тебессюмге толдургъан иляхий 
ярдым керчеклешти. Серт ве кескин бир фыртына душман тарафына 
догъру эсмеге башлады. Къаршысына не кельсе, оны савургъан ша- 
шыладжакь бир кьасыргъа, Мединенинъ тоз ве топрагъыны мушри- 
клернинъ юзьлерине ве козьлерине толдурды. Чадырларыны ерин- 
ден сёкип учурды. Аш пиширген къазан ве чанакъларыны девирди, 
атешлерини сёндюрди. Юк девелерини ве суварийлернинъ атлары- 
ны бир-бирине къарыштырды. 

Бойле белягъа огърагъан мушриклер, перишан бир алгъа тюш- 
тилер. Дженкке энъ истекли олгъанлардан Эбу Суфьян биле бинъ-бир 
чаресизлик ичинде мушрикаскерлерине: 

«-Мен артыма къайтам. Сиз де ёлгъа чыкьынъ!» деп девесине 
минип Мекке ёлуны тутты. 

Аллах, иман эткенлерге ярдымыны ёллагъан эди. Ает-и кериме- 
де шойле буюрыла: 

«Эй, иман эткенлер! Аллахнынъ сизге олгъан ниметини хатыр- 
ланъыз; о вакъытта сизге ордулар бастыргъан эди де, биз оларгъа 
къаршы бир рюзгяр ве сиз корьмеген ордулар ёллагъан эдик. Аллах 
не япкъанынъызны пекяхшы корьмекте эди.» (Ахзаб, 9) 

«Аллах, 0 инкяр эткенлерни ич бир файда этип оламагъан офке- 
леринен артларына чевирди. Аллах (нынъ ярдымы) дженкте мусуль- 
манларгъа олды. Аллах кучьлюдир, мытлакъ гъалиптир.» (Ахзаб, 25) 

Перишан бир шекильде къачкьан мушриклер, баягъы минек, 
дженк алетлери, аш ве урба къалдыргъан эдилер. Буларнынъ яр- 
дымынен Мединедеки къытлыкъ ве ачлыкъ да ортадан ёкь олды. 

Аллахнынъ Ресули -салляллаху алейхи ве селлем- бу иляхий ве буюк 
гьалебеден сонъра сахабилерине: 

«-Артыкъ невбет сизинъдир! Бундан сонъра къурейш сизинъ узе- 
ринъизге келип оламаз!»деди. 

Бойлеликнен, мусульманлар ичюн энди мудафадан уджюмге 
кечмек фырсаты догъгъан эди. Чюнки мушриклернинъ эм гьурурла- 
ры, эм де уджюм кучьлери толусынен ёкь олгъан эди. Артыкъ бутюн 
мусульман гонъюллерде Аллах Ресулининъ бу акъикъатны ифаде эт- 
кен шу сёзлери ерлешкен эди: 

«Бундан сонъра, биз оларгъа догъру юреджекмиз!» 

Бени Къурайза дженки 

Эндекдженкинде мусульманлар гъалебе къазангъан, мушриклер 
исе магълюбиетке огърап Меккеге къайткъан эдилер. Аллахнынъ 
Ресули -салляллаху алейхи ве селлем- де, эвине къайтып зырхыны 
ташлап раатлангъанда, Джебраиль -алейхисселям- кельди. Хазрети 
Пейгъамбер -салляллаху алейхи ве селлем-ге: 

«-Силяхынъны ташладынъмы? Мен даа ташламадым!» деди. 

Аллахнынъ Ресули -салляллаху алейхи ве селлем-: 

«-Демек, ёлджулыкъ бар! Къайда?» деп сорады. 

Джебраиль -алейхисселям- да, дженк вакътында хыянетлик эткен 
Бени Къурайза къабилесининъ яшагъан ерлерини косьтерип: 

«-Иште, 0 ерге!» деди. (Теджрид терджимеси, ВИИИ, 282) 

Чюнки Бени Къурайза да, эвельки еудийлер киби Аллах Ресули 
-салляллаху алейхи ве селлем-нен япкъан анълашувгъа риает этме- 
ген, энъ къыйын заманда хыянетлик япкъан эдилер. Олар анълаш- 
магъа коре Мединени мушриклерден къорчаламалары керек эди. 
Лякин аксине фырсат тапкъанларынен, хыянетлик япа ве зарар ке- 
тире, бойледже озь къолларынен озьлерини перишан эте эдилер. 

Иляхий эмирни алгъан Хазрети Пейгъамбер -салляллаху алейхи 
ве селлем-, аман мусульманларны топлап Бени Къурайза узерине 
кетти. Ойле ки: 

«-Эшиткен ве итаат эткен эр кес экинди намазыны Бени 

Къурайза юртуна бармадан къылмасын!» деп, еудийлер озьлерине 
кельмеден, тез ве акьыллы бир иш япты. 

Еудийлер, Хазрети Али къумандасындаки кучьлерни корьгенлери- 
нен, япкъанларына пешман олмакь ерине офкеленип, Аллах Ресули 
-салляллаху алейхи ве селлем- акъкьында чешит тюрлю сёзлер айт- 
магъа башладылар. Аякин бир аз вакьыттан сонъ, Ресулюллах -сал¬ 
ляллаху алейхи ве селлем-нинъ реберлигинде тургъан юз бинъ киши- 
лик иман ордусыны къаршыларында корьгенлеринен, къаршылыкь 
косьтермеден мусульманларгъа теслим олмагъа меджбур олдылар. 

Бени Къурайза еудийлери, Эвс къабилесининъ имаесинде ол- 
гьанлары себебинден Аллах Ресули -салляллаху алейхи ве селлем-, о 
кьабиленинъ буюги олгъан Садны акемлик ичюн чагъырта. Хазрети 
Сад, дженкте яралангъан олмасына бакьмадан мубарек пейгъам- 
бернинъ эмирине итаат этип о ерге келе. Чюнки дженкте яралангъан 
вакъыт Аллахкъа бойле ялваргъан эди: 

«Я, Раб! Къурайзадан интикъамымы алмагъанджа меним джа- 
нымы алма!» 

Хазрети Сад, еудийлернинъ истеклери узерине, оларгъа Муса 
шериатына коре бойле укюм чыкъарды: 

«-Къолу силях туткъан эркеклер ольдюриледжеклер. Маллары 
чекип алынаджакъ ве къадынларыен балалары әсир алынаджакъ». 

Бу укюмни, Ресули Экрем -салляллаху алейхи ве селлем- де тас- 
дикъ ве къабул этти: 

«-ЭЙ, Сад! Ант олсун ки, сен Аллахнынъ еди къат коклердеки укю- 
мине уйгъан шекильде укюм эттинъ!» деди. 

Эвс къабилесининъ реиси олгъан Сад бин Муаз, Ухудда шеит ол¬ 
гъан Мусаб-радыяллахуанх-нынъярдымынен мусульман олгъан эди. 
Бутюн Ислям-Къурейш дженклерине къошулгъан, ве эр даим энъ би- 
ринджи сыраларда дженклешкен эди. Эндек дженкинде яралангъан 
вакъыт бойле дуа эткен эди: 

«Аллахым! Ресулинъни яланлап юртундан чыкъаргъанларнен, 
меним дженк этмек истегеним къадар сенинъ ёлунъда кимсе дженк 
истемеген эди. Шает Къурейшнен бойле бир дженкимиз даа къал- 
гъан олса, Ресулинъни къорчаламакъ шерефи ичюн мени яшат! Бу 

яра себебинен джанымы алма! Амма арамызда дженк къалмагъан 
олса, бу яра весилесинен манъа шеит олмакъны насип эт!..» 

Хазрети Саднынъ бу хулюс кьальбнен эткен дуасы кьабул олды. 
Бир аз вакьыттан сонъ, Пейгъамберге кьаршы севгисинен толып 
ташкъан о мубарек сахаби джаныны Аллахкьа теслим этип, шеитлик- 
ке наиль олды. 

Эндек дженкинде къазанылгъан гъалебенинъ иляхий бир гузел- 
лик олгъаныны Къуран-ы Керим бойле беян эте: 

«Аллах, эхл-и китаптан, оларгъа (мушрик ордуларына) ярдым эт- 
кенлерини къалелеринден тюшюрди ве юреклерине кьоркьу къой- 
ды; бир кьысмыны ольдюре, бир къысмыны да әсир ала эдинъиз.» 
«(Бойледже) Аллах, оларнынъ ерлерине, юртларына, малларына 
ве аякь басмагъанынъыз топракъларгъа сизни мирасчы япты. 
Аллахнынъ эр шейге кучю етер!» (эль-Ахзаб, 26-27) 

ХИДЖРИЙ 6 СЕНЕ 


Мурейси дженки 

(Бу дженкке Бени Мусталыкь дженки деп де айтыла.) 
Мусталыкъогъуллары, Мекке мушриклерининъкъызыштырмала- 
рына алданып, Мединеге уджюм этмек ичюн къалабалыкъ бир орду 
топламагъа башлагъан эдилер. Бойле хаберни алгъан Ресулюллах 
-салляллаху алейхи ве селлем-, бинъ кишилик бир ордунен оларнынъ 
узерине юрюш япты. Мурейси сувлары кьатында япылгъан шиддетли 
бир уджюмнен душманны енъип, пек чокь ганимет къолгъа кечирип, 
пек чокь әсир алдылар. Эсирлернинъ арасында кьабиле реисининъ 
къызы Джувейрие де бар эди. 

Эсирлер, фидье къаршылыгъында сербест әтиле эдилер. 
Джувейрие исе Сабитбин Къайснынъ пайынатюшкенэди. Къуртулыш 
фидьеси ичюн Аллах Ресули -салляллаху алейхи ве селлем-ге мурад- 
жаат этти. Бу вакъытта бабасы да келип, темиз ве намлы сойдан ол- 
гьанларыны бильдирип, кьызынынъ хызметчи оламайджагъыны ве 
шерефининъ къорчаланмасыны истеди. Янында кетирген бир такь- 
ым девелерни косьтерип: 

«-Будевелер кьызымынъ кьаршылыгъыдыр. Оны сербест этинъ- 
из!» деди. 

Аллах Ресули -салляллаху алейхи ве селлем- де, онынъ ич бекле- 
медиги бир шекильде: 

«-Сакьлагъан эки девенъ кьайда? Оларны не ичюн кетирме- 
динъ?» деп сорады. 

Эки дагъ арасында олгъан ёлда сакълагъан эки девесини, ондан 
0 ^^ - 

башкъа кимсенинъ бильмегенини тюшюнген Харис, шашкъынлыкь, 
къоркьу ве теляш ичинде: 

«-Валлахи, буны менден башкъа бильген кимсе ёкъ эди!..» 
деди. 

Харис, бу муджизе къаршысында хидает нуруна наиль олды, ве 
кельгенлернен берабер иман этти. 

Бунынъ узерине Хазрети Пейгъамбер -салляллаху алейхи ве сел- 
лем-, Джувейриенинъ фикрини бильмек истеди. Джувейрие онынъ 
янында кьалмагъа истегенини айткъанда, фидьесини озю берип 
сербест ёллады. Сербест этильген Джувейрие де озь истегинен му- 
сульман олды. Артындан Аллах тарафындан кельген шерефке наиль 
олып, Хазрети Пейгъамбер -салляллаху алейхи ве селлем-нен эвлен- 
ди. Бойледже, даа эвельонынъ корьген биртюшю керчеклешкен эди. 
Аелында бабасы тарафындан фидьеси берилип, эсирликтен къуртулув 
умюди олгъан алда Ресулюллах -салляллаху алейхи ве селлем-нинъ 
янында кьалмагъа истемеси де бу себептен эди. 

Джувейриенинъ Хазрети Пейгъамбернен никяхлангъаны акъ- 
къында хабер алгъан сахабилери де: 

«-Пейгъамбернинъ акърабалары әсир олмасы догъру дегиль!» 
деп, озьлеринде олгъан бутюн эсирлерни фидьесиз бир шекильде 
сербест эттилер. 

Бу себепнен Хазрети Айше -радыяллаху анха- бойле деген эди: 

«-Мен омрюмде, кьавми акъкъында бу къадар хайырлы олгъан 
бир кьадын корьмедим!» 

Бу сёзлернен де анълашылгъаны киби Аллах Ресули -салляллаху 
алейхи ве селлем-нинъ Джувейрие валидемизнен эвленмеси, бутюн- 
лей сиясий бир макъсаткъа таянып, айрыджа; «0, озюнинъ нефси- 
нинъ истегине коре дегиль, вахийге коре иш тутар» сёзлеринен, не- 
фсаний дегиль, Фахр-и Алемнинъ (пейгъамбернинъ) юрегине къоюл- 
гъан Аллахнынъ истегинен акъикъаткъа чевирильгендир. Керчектен 
де бу эвлиликтен сонъ Бени Мусталыкъ эсирлери сербест этильген, 
ве даа эмиетлиси, бутюн кьавим мусульман олгъан эди. 

Теиеммум 

Ислям орАусы Мурейси дженкинден къайткъан бир вакъытта аб- 
дест ичюн сув тапып еламадылар. 0 анда, саба намазынынъ вакъты 
да кирген эди. Сахабилер шашкьынлыкь ичинде не япаджакьлары- 
ны тюшюнгенлеринде тейеммум аети назиль олды: 

«...Хаста я да ёлджулыкъ алында олсанъыз, я да биринъиз аякъ ёл- 
дан кельсе, ве я да къадынларгьа токьунгъан (джинсий мунасебетте 
олгъан) олсанъыз ве бу алларда сув тапамагъан олсанъыз, темиз то- 
пракънен тейеммум этинъ де юзюнъизни ве (тирсеклерге къадар да) 
къолларынъызны онынънен месх этинъиз! Аллах сизге къайсы бир 
зорлукъ чыкъармагъа истемез; факъат сизни тер-темиз къылмакъ, ве 
сизге (ихсан эткен) ниметини тамамламакъ истер; умют этилир ки, 
шукюр этерсинъиз.» (Маиде, 6) 


Ифкъ (Ифтира) вакъиасы 



Мурейси дженкинден къайтылгъан вакъыт эди. Аллах Ресули 
-салляллаху алейхи ве селлем-нинъ мубарек къадыны Хазрети Айше 
-радыяллаху анха-, ордунынъ къонакълагъан, токътагъан ерден ихти- 
яджи ичюн бир аз узакълашкъан эди. Къайткъанында исе, орду чокъ- 
тан арекет этип о ерден узакълашкъан эди. Чюнки о вакъытларда 
тесеттюр аети ёлланылгъан, ве мусульманларнынъ аналарыны, бир 
ерге кеткенлеринде девенинъ устюне къоюлгъан уджре ичинде алып 
бармагъа башланылгъан эди. Бу себепнен орду арекет эткенинде 
мусульманларнынъ анасы Хазрети Айше де, девенинъ устюндеки уд- 
жреде олгъаны тюшюнильген эди. 

( Ресулюллах -салляллаху алейхи ве селлем-, эр дженкке кеткенде 
къура чекилип мубарек къадынларындан бирини озюнен алып кете 
эди. Мурейси дженкинде де къура Хазрети Айше валидемизге чыкъ- 
къан, ве янына оны алгъан эди.) 

Бойле вазиетте Хазрети Айше валидемиз, ордунынъ пешинден 
кетсе джоюлмасы мумкюн эди. Бу себепле о, еринде къалмакъ къа- 
рарына келе. Бир ара юкъугъа кете. О вакъытта керваннынъ артта 
унутып къалдыргьанларыны топламакънен вазифели олгъан Сафван 

-радыяллаху анх-, Хазрети Айшени коре. Лякин онынъ юкълагъаныны 
бильмей ве ольди деп тюшюне. 

Хазрети Айше анамыз уяна. Сафван да, бир лаф айтмайып де- 
весини чёктюре ве Хазрети Айше валидемиз де девеге мине. Уйле 
вакъты ордугъа етишелер. 

Бу алдан хабердар олгъан мунафыкълар, фырсаттан файдаланып 
чиркин сёзлернен Хазрети Айшеге ифтира этмеге башлайлар: 

«-Валлахи, не Айше ондан, не де о, Айшеден кьуртулгъандыр»- 
дедилер. 

Ойле ки, Абдуллах бин Убей, даа аддини ашып мусульманлар- 
гъа: 

«-Иште, Пейгъамберинъизнинъ къадыны бир адамнен сабала- 
ды...» деп масхара эте. 

Фитне бир анда бутюн ордугъа даркьала. Хазрети Эбу Бекир -ра¬ 
дыяллаху анх- шашкъынлыкъ ичинде: 

«-Валлахи, биз бойле бир ифтирагъа джахилие девринде биле 
огърамагъан эдик...» деди. 

Хазрети Сафван -радыяллаху анх- исе, терен бир кедер ичинде 
эди. О, Аллах Ресули -салляллаху алейхи ве селлем-нинъ: 

«Акъкъында хайырдан башкьа бир шей бильмейим!...» деген му- 
барек бир сахаби эди. 

Хазрети Пейгъамбер -салляллаху алейхи ве селлем-ге кельгенде, 
энъ буюк кедер, ич шубесиз онынъ мубарек гонълюне тюшкен эди. 
Эксериетле эвинден чыкъмай, инсанларнен чокъ корюшмей эди. Бу 
мевзуда бир араштырма эттирди. Хазрети Айшенинъ кьабаатлы ол- 
гьанына ишарет эткен энъ уфакъ бир алямет биле ёкъ эди. Ялынъыз 
мунафыкъ агъызлар ич къапанмай эди. 

Бу ифтираларны энъ сонъ эшиткен Айше анамыз олды. Эшитер- 
эшитмез раатсыз этиджи бир кедерге тюшти. Буюк бир элемнен, 
Аллах Ресули -салляллаху алейхи ве селлем-нинъ узун вакъыт озюне 
дикъкъат этмегенини анълады. Пейгъамбер (с.а.в) ден изин алып, ба- 
басынынъ эвине меселе акъкъында бильги алмагъа кетти. Эшиткен 
лафларны бабасындан да эшитти. Даа да чокъ кедерленди. Бир кузь 
япрагъына чеврильди. 

- 

Бу арада Хазрети Пейгъамбер -салляллаху алейхи ве селлем-, 
вакьиа акькъында Айше анамызнен лаф этмеге истеди. Эбу Бекир 
-радыяллаху анх-нынъ эвине келип мубарек кьадынына бойле сес- 
ленди: 

«-ЭЙ, Айше! Сениъ акъкьынъда манъа чешит сёзлер айтылды. 
Әгер къабаатынъ ёкь исе, Аллах сени темизге чыкьараджакътыр». 

Алемлернинъ Эфендисининъ бу ифтираларгъа аз да олса шубе- 
нен бакькъаныны дуйгъан, индже рухлу Хазрети Айше валидемиз, 
ана ве бабасына бакъты. Оларнынъ бир шей айтмагъаныны корип, 
яшлы козьлеринен Аллах Ресули -салляллаху алейхи ве селлем-ге 
шойле деди: 

«-Валлахи, сизлернинъ бу сёзлерге инангъанынъызны анъла- 
дым. Шимди меним къабаатим ёкь десем, Аллах буны биле, сиз ис- 
тесенъиз инанманъыз. Къабаатлыйым десем, аман инанырсынъыз. 
Амма Аллах къабаатсиз олгъанымны биле. 0 алда мен айтылгъан 
лафларгъа кьаршы Аллахтан ярдым истейим.» 

Артыкь ишнинъ анълашылмасы тек вахийге кьалгъан эди. 
Арадан чокъ кечмеден Юдже Аллах вакьианен багълы ает-и кериме- 
лерни назиль этти. Айтылгъан сёзлернинъ, мунафыкъларнынъ ифти- 
раларындан ибарет олгъаны белли олды. Иляхий ифаделер эм Айше 
анамызны темизге чыкьара, эм мунафыкъларнынъ сёзлерини юзь- 
лерине урып оларгъа аладжакъ азаплары акъкьында хабер эте, эм 
де бу ифтираны ич тюшюнмейип яйгъан мусульманларны уяндыра 
ве дикъкъатлы олмагъа чагъыра эди: 

«(Пейгъамбернинъ темиз ве мубарек къадынына) бу агъыр иф¬ 
тираны уйдургъанлар, шубесиз сизинъ аранъыздан бир джемааттыр. 
Сиз буны озюнъиз ичюн бир яманлыкь санманъ, аксине о сиз ичюн 
бир хайырдыр. Ифтираджылардан эр бири къазангъаны гуняхнынъ 
(агъырлыгъыны) чекер. Олардан (ёлбашчылыкъ япып) бу гуняхнынъ 
буюклигини аркъалагъан кимсе ичюн де, буюк бир азап бардыр.» 

«Бу ифтираны эшиткенинъизде эркек ве къадын муминлернинъ, 
озь виджданлары иле эйи занда булунып да: «-Бу ап-ачыкъ бир ифти¬ 
ра!» демелери керекмей эдими?» 

«Ифтираджылар да бу меселеде дёрт шаат кетирселер эди я? 

- 

Мадем ки, шаатлар кетиралмадылар, ойле исе олар Аллах янында 
яланджыларнынъ та озьлеридир.» 

«Әгер сизге дюньяда ве ахыретте Аллахнынъ лютуф ве мерхаме- 
ти олмаса эди, ичине далгъан бу ифтиранъыздан долайы сизге мыт- 
лакъа буюк бир азап токьуныр эди.» 

«Чюнки, бу ифтираны тильден-тилге бир-биринъизге етиштире, 
акькъында билгинъиз олмагъан шейни агъызларынъызда чайнап ту- 
расынъыз. Буны муим бир иш санмайсынъыз. Албуки бу, Аллах къа- 
тында чокъ буюк бир гуняхтыр». 

«Оны эшиткенинъизде: «-Буны лаф этип яювымыз бизге яраш- 
маз. Сакьын! Бу, чокъ буюк бир ифтирадыр!» десенъиз эди я!» 

«Әгер инангъан исенъиз, Аллах, бир даа бунъа ошагъан бир аре- 
кетни текрарлавдан сизни сакъындырып тенбиелей.» 

«Аллах аетлерни сизге изаатлай. Аллах, эр шейни хакькъы иле 
билиджи, укюм ве икмет саибидир.» 

«Инангъанлар арасында чиркин шейлернинъ яйылмасыны ис- 
теген кимселер ичюн дюньяда да, ахыретте де четин бир джеза бар. 
Аллах билир, сиз бильмезсинъиз.» 

«Я сизинъ устюнъизге Аллахнынъ лютуф ве мерхамети олмаса 
эди, Аллах чокъ шефкъатлы ве мерхаметли олмаса эди, алынъыз не 
олур эди?..» 

«Әй, иман эткенлер! Шейтаннынъ адымларына уйманъ! Ким 
шейтаннынъ адымларына уйса, бильсин ки, о, эдепсизликни ве 
яманлыкъны әмир этер. Әгер устюнъизде Аллахнынъ лютуф ве мер¬ 
хамети олмаса эди, аранъыздан ич бир кимсе асыл темизге чыкъмаз 
эди. Факъат Аллах истегенини арындырыр. Аллах эшитиджи ве билид- 
жидир.» (эн-Нур, 11-21) 

Бу юдже акъикъатлардан сонъ Аллах Ресули -салляллаху алейхи 
ве селлем-, тебессюмнен Хазрети Айше анамызгъа: 

«-Муджде, эй, Айше! Аллах сени темизге чыкъарды!» деди. 

Айше валидемизнинъ темиз ве къабаатсыз олгъаны ает-и кери- 
мелернен мейдангъа чыкъарылып анълатылгъанындан сонъ: 

«-Меним киби аджиз бир къул акъкъында ает ёлланаджагъыны 
ич тюшюнмеген эдим. Аллах Ресулининъ юрегине бир ильхам келед- 

жек ве меним кьабаатсиз олгъаным бойледже, ортагъа чыкьаджагь- 
ына инана эдим!..» деп Аллахкьа шукюр этти. 

Оны башындан опип, Аллах Ресулининъ янына кетмесине иша- 
рет эткен бабасы Эбу Бекир -радыяллаху анх-къа да: 

«-Мен Аллахтан башкъа кимсеге хамд ве шукюр этмем. Меним 
къабаатсиз олгъаныма ишарет эткен Аллахтыр»- деп назланаракъ, 
джаны бираз агъыргъаныны ифаде этти. 

Бунынъ узерине Аллах Ресули -салляллаху алейхи ве селлем-, 
тебессюм этти. Бир ай девам эткен кьасевет, Аллахнынъ лютуф ве 
мерхамети нетиджесинде биткен эди. 

Ифтира атылгъан, Ресулюллах-салляллаху алейхи ве селлем-нинъ 
къадыны, умметнинъ анасы эди. Хазрети Пейгъамбер -салляллаху 
алейхи ве селлем-нинъ энъ якъын достунынъ кьызы эди. Бу вакъиа 
пейгъамберлернинъ белялар ве къыйынджылыкълар кьаршысында- 
ки кучьлерини косьтерди. Бу, кьыяметке кьадар ифтирагъа огърагъ- 
ан заваллыларгъа буюк бир теселли эди. 

Шу илим ве тарихий акьикъатларгъа ве Къуран-ы Керимнинъ 
бу вакъианы айдынлатып «бухтанун азым» (буюк бир ифтира) ше- 
клинде ифаде этип, Хазрети Айше валидемизни темиз ве къабаатсиз 
олгъаныны мейдангъа чыкъармасына рагъмен, онынъ даа сонъра, 
Джемель вакъиасындан долайы, оны къабаатлы саймагъа девам эт¬ 
кен, бир къысым тюшюнмеген алчакъ ве ярамай ниетли кимселерге 
не демек мумкюн?... 

Ифтира вакъиасына себепчи олгъан къабаатлы кимселерге, на¬ 
муслы бир къадынгъа зина этти деп ифтира аткъанларгъа «хадд-и 
казф» джезасы бельгиленди. Бойледже ифтираджыларнынъ эр бири- 
не сексен чубукъ урулды. 

Хазрети Эбу Бекир -радыяллаху анх-, Мыстах адлы бир адамгъа, 
девамлы ярдым эте эди. Бу ифтира вакъиасында онынъ да ифтирад- 
жылар арасында ер алгъаныны корьгенинен, бир даа онъа ве къо- 
рантасына яхшылыкъ этмейджегине емин этти. 

Бундан сонъра Мыстах ве къорантасы, Хазрети Эбу Бекирнинъ 
ярдымы кесильгенинен перишан бир алгъа тюштилер. Лякин 
Дженаб-ы Аллах кене де къулларына мерхаметли эди. Бу себепле яр- 

дымнынъ кесилмесининъ артындан шу ает-и көримени назильэтти: 

«Аранъыздан варлыкъ ве сервет саиби кимселер, акърабагъа, 
ёкьсулларгъа, Аллах ёлунда кочь эткенлерге (малларындан) бер- 
мейджеклерине емин этмесинлер; багъышласынлар, ферагъат кось- 
терсинлер. Аллах сизни багъышламасыны истемезсинъизми? Аллах 
чокъ багъышлайыджы, чокъ мерхаметлидир.» (Нур, 22) 

«Еминлеринъизден долайы Аллахны (Онынъ адыны), яхшылыкъ 
этювинъизге, Ондан сакъынувынъызгъа ве инсанларнынъ арасыны 
тюзельтювинъизге мани япманъ! Аллах эшитир ве билир.» (Бакьара, 
224) 

Бу аетнинъ ёлланылмасындан сонъ Эбу Бекир -радыяллаху анх-: 

«-Мен эльбетте, Аллахнынъ мени багъышламасыны северим!» 
деди. 

Артындан емин кефаретини берип, эткен хайыр ишине девам 
этти. Яни озь къызына ифтира аткъан адамгъа ярдымыны кене баш¬ 
лады. Бу да, Хазрети Эбу Бекир -радыяллаху анх-нынъ илим ве има- 
нынынъ чокъ юксекдереджеде олгъаныны косьтерген энъачыкь бир 
мисальдир. 


Душман олардыр, олардан сакъын! 


Мунафыкъларнынъ, Мурейси дженкинде чыкъаргъан сачма- 
сапан ве ярамай лафлары ифтира вакьиасындан сонъ орталыкъкъа 
чыкъмагъан эди. Мухаджир ве энсардан эки кишининъ арасын¬ 
да чыкькьан бир тартышма себебинен мунафыкъларнынъ башы 
Абдуллах бин Убей, мухаджирлерни кьастэтип этрафтакилерге: 

«-Буларнынъ эткенлерини корьдинъизми? Бизим юртумызда 
бизден устюн олып, сонъра да бизни танымадылар. Әгер Мединеге 
къайтсакъ, шерефли, иззетли ве азиз олгъан, янъылгъан ве хор ол- 
гьанларны о ерден чыкьараджакълар»,- деди. 

0 вакъытта динълегенлернинъ арасындан мусульман олгъан 
Зейд бин Эркам сесленди: 

«-Къавми ичинде хор ве алчакъ олгъан сенсинъ! деп, Аллах 
Ресули Мухаммед-алейхисселям-ны азиз къылгъан эди.» 

Меселе Ресулюллах -салляллаху алейхи ве селлем-ге айтылгъан- 
да, мунафыкълар айткьанларыны денъиштирип, еминлер этип инкяр 
эттилер. Ойле ки, Хазрети Зейдни яланджыгъа чыкьардылар. Бу вакь- 
иа Хазрети Зейдге, сонъ дередже тесир этти. 

Хазрети Умер исе, Аллах Ресули -салляллаху алейхи ве селлем- 
ден, Абдуллах бин Убейни ве мунафыкьларны ольдюрмек ичюн изин 
истеди. Аякин Ресулюллах -салляллаху алейхи ве селлем- буюк бир 
бильги ве икметнен: 

«-Я, Умер! Ишнинъ ич аслыны бильмегенлер: «Мухаммед саха- 
билерини ольдюре!» деп лаф даркъатырлар»,- деди. 

Бир къач вакъыттан сонъра мунафыкъларнынъ аллары ает-и ке- 
римелерде бойле бильдирильди: 

«(Эй, Ресулим!) Мунафыкълар санъакельгенлеринде:«-Шаатлыкь 
этемиз ки, сен Аллахнынъ Пейгъамберисинъ!» дерлер. Аллах да би- 
лир ки, сен эльбетте Онынъ Пейгъамберисинъ. Факъат Аллах, о муна¬ 
фыкъларнынъ яланджы олгъанларыны да бильмектедир.» 

«Олар, еминлерини къалкъан этип Аллах ёлундан чыкътылар. 
Керчектен оларнынъ япкъанлары не фенадыр!» 

«Бунынъ себеби, оларнынъ баштан иман этип сонъра инкяр 
этювлеридир. Бунынъ ичюн юреклери муурьленгендир. Артыкъ олар 
ич анъламазлар.» 

«Оларны корьгенинъ вакъыт къыяфетлери ошунъа кетер. Ааф 
этселер сёзлерини динълерсинъ. Албуки олар, санки урба кийди- 
рильген кересте кибидир. Эр сесни озь ярарларына тюшюнирлер. 
Душман олардыр. Олардан сакъын! Аллах оларнынъ джанларыны ал¬ 
сын!... Насылда буалгъа келелер?!.» 

«Оларгъа: «-Келинъиз, Аллахнынъ Пейгъамбери сизинъ багъ- 
ышланманъызны тилесин!» айтылгъаны вакъытта башларыны чеви- 
рирлер ве сен оларнынъ, буюкликтаслаяракъузакълашкъанларыны 
корерсинъ!...» 

«Оларгъа магъфирет тилесенъ де, тилемесенъ де бирдир. Аллах 
оларны кесинликле багъышламайджакътыр. Чюнки Аллах, ёлдан 
чыкъкъан бир джемаатны догъру ёлгъа къавуштырмаз!» 

«Олар: «-Аллахнынъ эльчиси къатында олгъанлар ичюн ич бир 

шей берменъ ки, дагьылып кетсинлер!» деген эдилер. Албуки, ко- 
клернинъ ве ернинъ хазинелери Аллахнынъдыр. Факъат мунафыкь- 
лар буны анъламазлар.» 

«Олар: «-Ант олсун, эгер Мединеге кьайтсакь, устюн олгъан за- 
йыф олгъанны 0 ерден мытлакъа чыкьараджакътыр »- дей эдилер. 

Албуки, асыл устюнлик, анджакь Аллахнынъ, Пейгъамберининъ 
ве (иляхий ёлда олгъан) мусульманларнынъдыр. Факъат мунафыкъ- 
лар буны бильмезлер.» (Мунафикъун, 1-8) 

Иляхий икметлер, мунафыкъларнынъ реиси олгъан Абдуллахбин 
Убейнинъ Абдуллах адында бир огълу бар эди. 0, гонъюльден иман 
эткен бир мусульман эди. Аллах Ресули -салляллаху алейхи ве селлем- 
ге сонъ дередже багълы эди. 0, бабасынынъ япкьанларына чокъ ра- 
атсызланып кедерлене, сабыр этип оламай эди. Сонъки вакъиалар 
да, гонълюнде олгъан бу кедерни баягъы арттыргъанындан, Аллах 
Ресули -салляллаху алейхи ве селлем-ге кельди: 

«-ЭЙ, Аллахнынъ Ресули! Эгер истесенъ бабамы ольдюрейим!»- 


деди. 

Аллах Ресули -салляллаху алейхи ве селлем-нинъ бунъа изин бер- 
мемеси узерине де Ислям ордусынынъ ичинде олгъан бабасынынъ 
янына чапты ве девесининъ йиплерини тутып онъа сесленди: 

«-Кучьве къувет Аллахкъа ве Ресулинеаит олгъаныны айтмагъа- 
нынъа къадар сени еринъден къыбырдатмайджам!..» 

Мунафыкъларнынъ башы шашты. Бу къадар инсаннынъ ерта¬ 
сында огълунынъ озюне эткен бу арекетини гьурурына къабул этти- 
рип еламады: 

«-Шимди сен манъа бу къадар инсан ичинде Мединеге кирмеге 
изин бермейджексинъми?» деди. 

Огълу, буюк бир иман ичинде: 

«-Эбет, бугунь инсанларнынъ арасында энъ алчакъ ве энъ 
азиз КИМ олгъаныны санъа огретмегендже, сени ёлламайджам. 
Акъикьатны огренип къабул этмез исенъ башынъы учураджам...» 
деди. 

Мунафыкънынъ аякъ-къолу багъланып къалгъан эди. Огълунынъ 
айткъанлары япаджакъ къадар керчек олгъаныны анълагъандан 

сонъ титреди. Даа эвель айткьанларындан вазгечип, истемеген алда 
шу акьикъатны айтмагъа меджбур олды: 

«-Шаатлыкьэтем ки,устюнлик, кьыймет, кучьвекъуветАллахкьа, 
Ресулине ве мусульманларгъа аиттир ». 

Фасыкънынъ хаберининъ догърулыгъыны араштырынъ! 

Аллах Ресули -салляллаху алейхи ве селлем- Велид бин Утбени 
Мусталыкъ огъулларындан зекят топламагъа ёллагъан эди. Велид 
бин Утбе оларны ачувлы бир алда коре. Джахилие девринде арала¬ 
рында олып кечкен бир къавгъаны хатырлай ве кьоркькьанындан 
Мединеге къайтып келе. Бу алны Хазрети Пейгъамбер -салляллаху 
алейхи ве селлем-ге олгъаны киби дегиль де, башкъа бир шекильде 
я ни оларгъа ифтира этип анълатты: 

«-ЭЙ, Аллахнынъ Ресули! Олар динлеринден чыкъкьанлар. Зекят 
бермедилер. Аз кьалды, мени де ольдюреджек эдилер»- деди. 

Аллах Ресули -салляллаху алейхи ве селлем-, кьызмакънен бера- 
бер вакъианынъ себебини огренмек ичюн Халид бин Велидни ёлла- 
ды. Хазрети Халид кельгенде, олар намаз къыла эдилер. Ишнинъ ас¬ 
лыны огренип зекятларыны алды ве Ресулюллах -салляллаху алейхи 
ве селлем-ге келип вакъианы анълатты. 

Бу вакьытта Аллах, эм Ресулининъ бу арекетини керчек ве догь- 
ру олгъаныны бильдирмек, эм де бутюн мусульманларнынъ къайсы 
бир мевзуда араштырма япмадан укюм бермемелерине дикъкъат- 
ларыны чекип вахий ёллады: 

«Эй, иман эткенлер! Әгер бир фасыкь сизге бир хабер кетирсе, 
онынъ догърулыгъыны араштырынъыз! Ёкъса, бильмеден бир дже- 
мааткъа яманлыкъ этерсинъиз де, сонъунда япкъанынъызгъа пеш- 
ман олурсынъыз.» 

«Эм билинъ ки, аранъызда Аллахнынъ эльчиси бардыр. Әгер о, 
бир чокъ ишлерде сизге уйса эди, къасеветке тюшер эдинъиз. Факъат 
Аллах, сизге иманны севдирген ве оны сизинъ гонъюллеринъизге 
синъдирген. Куфюрни, фасыкълыкъны ве исьянны да сизге чиркин 
косьтерир. Иште, догъру ёлда олгъанлар булардыр.» (Худжурат, 6-7) 

Базы вакъыт әсасы догъру олмагъан бир хабер агъыздан- 
агъызгъа кечип даркъалмасы мумкюн. Базан бойле хаберни догъ- 

русёзлю кимселерде даркъатмалары мумкюн. Бойле вакъытта биль- 
мемиз керек ки, темели ве әсасы олмагъан бир хаберни яймакъ да 
инсандан месулиетни талап этер. Чюнки хабернинъ сабит ве догъру 
олгъаны алда, бундан бир кьоркъуладжакъ шей ве харам догъмаса 
да, менфийликте къул хакъкъына кирмек ве гъыйбет киби буюк бир 
гунях ишлемек кьоркъусы бардыр. Бу себепнен исбаты олмагъан ве 
ривает ёлунен кельген ачыкъ ве сабит олмагъан хаберлерге къаршы 
эр вакъыт мукьайытлы олмакъ керек. 

ХУДЕЙБИЕ АНЪЛАШМАСЫ 
(ХИДЖРИЙ 6 СЕНЕ) 


Фетихлернинъ анахтары 

Аллах Ресули -салляллаху алейхи ве селлем-, корьген бир тюшю 
узерине мусульманларны Кябени зияретке ве тавафкьа давет этти. 
Будаветни къабул эткен бинъ дёрт юз сахабисинен берабер хиджрет- 
нинъ алтынджы сенеси Зилькьаде айынынъ биринджи базарэртеси 
кунюнде Меккеге ёл алдылар. Дженк ичюн кетмегенлери себебин- 
ден янларына тек ёлджу силяхы алдылар. Етмиш къадар да къурбан- 
лыкъ деве алып кеттилер. 

Хазрети Пейгъамбер -салляллаху алейхи ве селлем-, микъат ма- 
аллеси олгъан «Зюль-Хулейфе»ге кельгенлеринде ихрамгъа кирип 
умреге ниет эттилер. Асхаб-ы кирам да ойле япты. Юксек сеснен 
тельбиелер айтылмагъа башланды. Гонъюллер, Кябе-и Муаззамагъа 
бир ан эвель кьавушувнынъ асретинен яна эди. Маневий бир эед- 
жан ве иляхий севги, адым-адым мусульманларны о ерге якълаш- 
тырмакъта эди. 

Аякин мусульманларнынъ Меккеге догьру ёлгъа чыкъкъанла- 
рындан хабер алгъан кьурейшлилер де шашыладжакь бир раатсыз- 
лыкъ ве теляш дуймагъа башладылар. Озьара топланып мусульман¬ 
ларны Меккеге кирсетмемеге кьарар бердилер. Халид бин Велид ве 
Икриме бин Эбу Джехиль къуманданлыгъында алель-аджеле азыр- 
лангъан эки юз кишилик бир орду ёлгъа чыкъты. 

Оларнынъ бу теляшларына кьаршылыкь Аллах Ресули -саллялла¬ 
ху алейхи ве селлем-, озюне эльчи оларакъ ёллангъан Хузаа къабиле- 

сининъ реиси Будейльге келюв макьсадыны анълатып бойле деди: 

«-Биз бу ерге дженк этмек ичюн кельмедик. Макъсадымыз 
Бейтуллахны (кябени) зиярет этмектир. Умредир. Къурейшлилер дә¬ 
вамлы дженклер нетиджесинде ёрулдылар. Истеселер барыш этмеге 
истерим. Къабул этселер гузель! Акси такъдирде Аллахкъа емин эте- 
рим ки, олюнджеге къадар оларнен дженклеширим.» 

Будейльден сонъра Урве кельди. Къайткьанында кьурейшлилер- 
ге: 

«-ЭЙ, къурейшлилер! Ант олсун, мен бир чокь кьырал корьдим. 
Амма мусульманларнынъ Пейгъамберлерине олгъан юксек багълы- 
лыкъ ве урьметлерини ич бир миллетте корьмедим. Оны енъип ола- 
мазсынъыз деп кьоркьам!» деди. 

Аякин мушриклер, Урвени динълемейип баскъын этмек ичюн 
бир топ аскер ёлладылар. Орду мусульманлар тарафындан эсирге 
алынгъан олса да Аллах Ресули -салляллаху алейхи ве селлем-, дженк 
ичюн кельмегенини, тек умре япып кьайтмакь ниетинде олгъанлары 
анълашылсын деп, әсир алгъан мушриклерни сербест этти. 

Бу арада мушриклерден бир къач эльчи даа келип кеии. Аякин 
ич биринде де кесин бир нетидже чыкъмагъанындан, бу кере Хазрети 
Пейгъамбер -салляллаху алейхи ве селлем-, Осман -радыяллаху анх- 
ны Меккеге, мушриклернен корюшип, меселени чезмек макъсадын- 
да ёллады. 

Хазрети Осман, Ресулюллахнынъ эмирине уйып аман Меккеге 
кетти. Мушриклерге ниетлерининъ умре этип кьайтмакь олгъаныны 
анълатты. Бунъа бакьмадан мушриклер, кене де изин бермедилер. 
Хазрети Османгъа: 

«-Әгер истесенъ сен таваф этменъ мумкюн!..» дедилер. 

Аякин озюни Аллахкъа ве Ресулине адагъанлардан олгъан 
Хазрети Осман: 

«-Хазрети Пейгъамбер Кябени таваф этмегендже, мен де эт- 
мем! Мен Бейтуллахны, тек онынъ артында турып зиярет этерим...» 
деп Аллах Ресули -салляллаху алейхи ве селлем-ге олгъан багълы- 
лыгъыны бильдирди. 

Бу лафлар себебинен Осман -радыяллаху анх-нынъ арткъа къай- 

- 

тувы кечиккенинден, оны ольдюргендирлер деп тюшюндилер. 

Бунынъ узерине мусульманларнен мушриклернинъ арасындаки 
вазиет кергинлешмеге башлады. Аллах Ресули -салляллаху алейхи ве 
селлем- аман асхабыны топлап: 

«Анълашылды, мушриклернен дженклешмегендже бу ерден кет- 
мейджекмиз!» деди. 

Артындан Аллах ёлунда джанларыны бермек ичюн бутюн саха- 
беден беят (сёз бемек) истеди. Къадын-эркек бутюн мусульманлар: 

«Аллах Ресулининъ гонълюнде не мурады ве истеги олса, онынъ 
узерине беят этем»- деп Ресулюллахнынъ бу истегини севе-севе ери- 
не кетирдилер. 

Аллах ёлунда олюнджеге къадар дженклешмеге сёз бердилер. 
Хазрети Пейгъамбер -салляллаху алейхи ве селлем-нинъ мубарек 
кьолларындан тутып беят эттилер. Беятнынъ сонъунда Аллах Ресули 
-салляллаху алейхи ве селлем-, бир къолунен башкьа къолуны тутып: 

«-Бу да Османнынъ беятыдыр!» диерек, Осман -радыяллаху анх- 
къа олгъан севгисини ифаде этти. 

Бир терекнинъ астында этильген бу беяткьа, «Беятюр-Ридван» я 
да «Худейбие Беяты» деп айтылды. 0 кунь бир мунафыкьтан башкьа 
бутюн сахабилер беят эткен эдилер. 

Бу беят, асхаб-ы кирамнынъ, Аллахнынъ юдже рызасыны кьа- 
занмаларына весиле олгъандыр: 

«Ант олсун ки, 0 терекнинъ тюбюнде санъа беят эткенлеринде 
Аллах, 0 муминлерден разы олгъандыр. Юреклеринде олгъанларыны 
бильген, оларгъа хузур ве сукюнет бергендир...» (Фетх, 18) 

Джанларыны феда этмек шартынен этильген бу беятны мушри- 
клер эшиткенлеринде, шашыладжакъ бир теляшкъа тюштилер. Бойле 
джиддий япылгъан иш мушриклернинъ юреклерине сонъ дередже 
къоркъу къойгъан эди. Аман барышмагъа къарар берип, Сухейль бин 
Амрни Хазрети Пейгъамбер -салляллаху алейхи ве селлем-ге ёллады- 
лар. 



Бунынъ узерине Хазрети Пейгъамбер -салляллаху алейхи ве сел¬ 
лем- де, Хакъ Таалянынъ «Олар барышкъа янашсалар, сен де онъа 
янаш!» эмирине уйып арекет этти. Мушриклернинъ биринджи макъ- 

сады, 0 сене мусульманларгъа умре эттирмемек эди. Бунынънен бе- 
рабер барышнынъ агъыр корюнген бир такьым шартлары да бар 
эди. Узун девам эткен тартышмалар нетиджесинде барыш шартлары 
къабул этильди. 

Хазрети Пейгъамбер -салляллаху алейхи ве селлем-, анълашув- 
нынъ шартларымы язмакъ вазифесини Хазрети Алиге авале этти. 
Аллах Ресули -салляллаху алейхи ве селлем-нинъ эмирини динълеп, 
Али -радыяллаху анх-, башта «Бесмеле-и Шерифе»ни язаджакь эди, 
амма Сухейль кьаршы кельди. Ерине: язылды. 

Бу ифаденинъ артындан Сухейль, «Хазрети Пейгъамбер -саллял¬ 
лаху алейхи ве селлем- Аллахнынъ Ресули» джумлесининъ язылмасы¬ 
на да кьаршы чыкъты ве: 

«-Сенинъ Аллахнынъ Ресули олгъанынъны кьабулэтсекэди, сен- 
нен дженклешир эдикми? Бугунь Кябени зиярет этменъизге кьаршы 
олур эдикми?» деди. 

Бунынь узерине барыш шартларынен разы олмагъа истемеген 
сахабилер яхшы ачувландылар. Хазрети Али -радыяллаху анх-, къо- 
лундаки кьалемини ташлап: 

«-Аллахкьа емин этерим ки, мен «Аллахнынъ Ресули» джумлеси- 
ни силип оламам, я Ресулюллах!..» деди. 

0 вакъыт Хазрети Пейгъамбер -салляллаху алейхи ве селлем-, 
Сухейльге: 

«-Сиз инанмасанъыз да мен Аллахнынъ пейгъамберийим»-деди 
ве «Аллахнынъ Пейгъамбери» деп язылгъан джумлени мубарек кьол- 
ларынен сызды, ерине Мухаммед бин Абдуллах адыны яздырды. 

Бу шейге чыдап оламагъан Хазрети Умернинъ о куню гонълюн- 
деки иман джошкъусы толып-ташкъан эди. Оны зорнен тынчландыр- 
гъан эдилер. Хазрети Эбу Бекирден башкъа, къалгъан сахабилернинъ 
аллары да айны Хазрети Умернинъки киби эди. Даа да десенъ анъ- 
лашманынъ биринджи маддеси оларакь Меккеден зорнен къачып 
оларгъа сыгъынгъан Эбу Джендельнинъ, шартнамени имзалагъан 
залым бабасына кьайтарылмасы, оны бир къатдаа арттыргъан эди. 
Бундан хабери олгъан Эбу Джендель сонъ дередже кедерли бир ше- 
кильде: 

«-Мени текрар о залым атешлернинъ ичине атаджакьсынъыз- 
мы?» деп, юреги парчалангъан эди. 

О вакъыт Аллах Ресули -салляллаху алейхи ве селлем-, Эбу 
Джендельге: 

«-Я, Эбу Джендель! Сабыр эт! Аллах санъа ве сенинъ кибилерге 
бир фетих къапысы ачаджакътыр. Аллахдан умютинъни кесме! Биз, 
мусульманлар енъильмейджекмиз. Ялынъыз биз Къурейшнен кьар- 
шылыкълы бир барыш ве анълашма яптыкь. Онынъ укюмлерини 
бозмакъ бизлерге ярашмаз!» деп онъа теселли берди. 

Магълюбиет киби корюнген бу анълашмада Хазрети Умернинъ, 
пейгъамбернинъэмирине рагъмен озьтюшюнджелерини беян этме- 
сине Хазрети Пейгъамбер -салляллаху алейхи ве селлем-: 

«Мен Аллахнынъ пейгъамберийим, Онъа исьян этип, къаршы 
кельмем. Ярдымджым Одыр!» деди. 

О кунь мушриклернен япылгъан Худейбие анълашмасында 
алынгъан къарарлар, мусульманларнынъ зарарына киби корюне 
эди. Ойле ки, Фетих суреси назиль олды. Бу иштеки юксек икметлер 
ве муджделер бильдирильди. Сонърадан анълашылгъанына коре 
магълюбиет киби корюнген бу анълашма ачыкъ бир зафер ве гъа- 
лебе экен... 

Хазрети Пейгъамбер -салляллаху алейхи ве селлем- башта иза- 
атламакътан аджиз олгъан бу къыскъа вакъиа, анджакъ эки йылдан 
сонъ ачыкъкъа чыкъты. Керчектен бу анълашмада эльде этильген ба¬ 
рыш нетиджесинде бир чокъ кимсе Ислямнен шерефленген, эки йыл 
девамында, мусульман олгъанларнынъ сайысы, о вакъыткъа къадар 
мусульман олгъанларнынъ сайысындан кечти. 

О сене мусульманлар умре этип оламайджакълар, я да базы 
агъыр ве зор шартларгъа белли бир вакъыт сабыр этмеге меджбур 
оладжакъ эдилер, факъат бунынъ артындан келеджек къазанч даа 
буюк оладжакъ эди. Чюнки бу анълашманен Ислямны ресмий бир 
дин олгъаны танылгъан эди. Бир йыл сонъра Кябе зиярет этиледжек 
эди. Арап къабилелеринден истегенлер мусульманларнынъ имаеси- 
не кечмелери мумкюн оладжакъ эди. Бу исе, Къурейшнинъ сайысы- 
нынъ эксилюви ве Ислям даветининъ де раатлыкънен япылувы де- 

мек эди. 

Аллах Ресули -салляллаху алейхи ве селлем-нинъ бу барышны 
сечювининъ себеплеринден бири де Меккеде о вакьыт мусульман 
олгъан, лякин буны анъламакъ кереклигини дуймагъан бир чокъ ким- 
сенинъ булунмасы эди. Шает, мушриклернен араларында бир дженк 
чыкъса эди, булар белли олгъаны такъдирде оларнынъ ольдюриль- 
мек ихтималы бар эди. 

Нетидже оларакь «Бир рахмет пейгъамбери» олгъан Аллах Ресули 
-салляллаху алейхи ве селлем-, Меккеде ве башкъа арап кьабилеле- 
ри арасында янъы мусульман олмасы мумкюн олгъан инсанларгъа 
бу арекетинен корюнмеген, гизли хаберлер бере, оларны Ислямгъа 
якълаштыра эди. Албуки, бунынъ нетиджеси келеджекте ачыкь бир 
шекильде корюнгедир. 

Иште, булар киби ве даа сайысыз бир чокъ икметлер себеби- 
нен Аллах Ресули -салляллаху алейхи ве селлем-, шу мадделерге имза 
къойды: 

1. Анълашманынъ муддети он йылдыр. 

2. Мусульманлар Кябени бу йыл зиярет этип оламайджакълар, 
бу зиярет келеджек сене япыладжакъ. Зияретке кельгенлер, Меккеде 
учь кунь къаладжакъ, о вакъыт ичинде мушриклер Меккенинъ тышы¬ 
на чыкьаджакьлар, мусульманларнен алякьа къурмайджакьлар. 

3. Къурейшлилерден бириси мусульман олып да, Мединеге сыгъ- 
ынгъаны такъдирде артына кьайтарыладжакъ, лякин Мединеден 
Меккеге сыгъынгъанлар къайтарылмайджакъ. 

4. Башкьа арап къабилелери истеселер мусульманларгъа, исте- 
селер къурейшлилерге къошулмалары мумкюн. 

Анълашма япылгъан сонъ Сухейль огълуны алып, буюк къуванч- 
нен Меккеге къайткьанында, Аллах Ресули -салляллаху алейхи ве сел¬ 
лем- де, асхабына бойле дей: 

«-АЙДЫ, артыкъ кьурбанларынъызны кесинъиз ве башларынъ- 
ызны тыраш этинъиз!...» 

Аякин сахабе-и кирамдан ич бир кимсе бу эмирни ерине кетир- 
мек ичюн еринден турмады. Олар сырыны чезип оламагъанлары 
бир меселенинъ ислери арасында кедерли ве къайгъылы эдилер. 

- 

Хазрети Пейгъамбер -салляллаху алейхи ве селлем-, эмирини учь 
кере текрарлады. Кене де кимсе еринден кьыбырдамады. Бу аелын¬ 
да бир исьян я да кьаршылыкъ косьтермек дегиль, Кябени зиярет 
этмек истегининъ ве иштиякьынынъ юреклерни якъувы нетиджесин- 
де даа янъы япылгъан анълашманынъ лягъу этильмеси ичюн аз да 
олса умют беклемелери эди. Ёкъса, эр бири бир кунь эвель Аллах 
Ресулине: 

«Аллах Ресулининъ гонълюнде не истеги олса, онынъ узерине 
беят этем» деп беят эткен эдилер. 

Асхабынынъ бу арекети узерине Аллах Ресули -салляллаху алей¬ 
хи ве селлем- де, сонъ дередже кедерленген эди. Юреги кьайгъы- 
лы бир шекильде кьыйметли кьадыны Умму Селеменинъ чадырына 
кетти. Бойле алны Умму Селемеге бильдиргенинде о, Аллах Ресулини 
теселли этип шу эмиетли сёзлерни сёйледи: 

«-ЭЙ, Аллахнынъ Ресули! Сиз, асхабынъызгъа ич бир шей айт- 
майып «Къурбанларынъызны кесинъиз; тыраш олунъыз!» дединъиз. 
Бу алда, олар озьлерине кучь олгъан бир агъырлыкънынъ тесиринден 
кедерленген олсалар да, сизинъ япкьанларынъызгъа уяджакълар; 
оларны багъышланъыз!» 

Бу фикир танышмасындан сонъ чадырындан чыкъкъан Хазрети 
Пейгъамбер -салляллаху алейхи ве селлем-, лаф этильгени киби аре- 
кет этти. Бу алны корьген сахабилер, анълашманынъ денъишмейд- 
жегини анъладылар ве эписи Ресулюллах -салляллаху алейхи ве 
селлем-нинъ япкъанына уйдылар. Къурбанларыны кестилер, сачла- 
рыны тыраш эттирдилер. 

Бундан сонъ Мединеге арекет этильди. О вакъытта «Фетих суре- 
си» назиль олды: 

«(Эй, Ресулим!) Догърусы биз санъа, ап-ачыкъ бир фетих бер- 
дик.» 

«Бойледже Аллах, сенинъ кечкен ве келеджек гуняхынъны багъ- 
ышлайджакъ; санъа олгъан ниметини тамамлайджакъ ве сени (даи- 
ма) догъру ёлгъа къавуштыраджакъ.» 

«Ве санъа шанлы бир зафернен ярдым этеджектир.» (Фетих, 

Ф 1-3) 

- 

Бу аетлер, мусульманларгъа Худейбиенен бирликге ачылгъан 
зафер къапыларынынъ муджделери акькьында хабер бере эди. 
Муджделер яваш-яваш керчеклешмеге башлады: 

Этрафтаки кьабилелер, Ресулюллахнынъ Кябени зиярет этмек 
ичюн япкъан бу ёлджулыкъкъа чыкъкъан вакътында, буны «кьайтыл- 
масы олмагъан бир ёлджулыкъ» деп адландыргъан эдилер. Лякин 
Аллах Ресули -салляллаху алейхи ве селлем-нинъ энъ уфакъ бир за- 
раргъа огърамадан къайткьаныны корьгенлеринен, теляш ичинде 
келип ондан багъышлав истедилер. Аллах Тааля оларнынъ бу алыны 
ает-и керимелерде бойле анълата: 

«Аелында сиз, Пейгъамбер ве муминлер, къоранталарына бир 
даа дёнмейджеклер беллеген эдинъиз. Бу сизинъ гонъюллеринъизге 
гузель корюнди де яман занда булундынъыз ве элякетни хакь эткен 
бир джемаат олдынъыз.» 

«Ким Аллахкьа ве Ресулине иман этмесе, бильсин ки, биз, кя- 
фирлер ичюн акьылдан азгъан бир атеш азырладыкь.» (Фетх, 12-13) 

Эки къат арткъан берекет 

Худейбие барыш шартларына тыш тарафындан бакъып кьуван- 
гъан мушриклер, аелында фаркъына бармайып мусульманларнынъ 
ёлларыны къапаткъан бутюн маниаларны ортадан алгъан, ве бу ма- 
ниаларны озь кьаршыларына кьойгъан эдилер. Ресулюллах -саллял¬ 
лаху алейхи ве селлем-ден башкъа, аман эр бир сахабининъ де буны 
озь зарарларына олгъан киби корип къабул этмеге янашмамалары 
исе, мушриклернинъ козьлерини бир къат даа перделеген, ве буюк 
бир мувафакьиет кьазангъанлары тюшюнджесинен, анълашув шарт- 
ларыны ич чекинмеден имзалагъан эдилер. Лякин башында сыры 
мусульманларгъа биле къапалы олгъан бу барышнынъ керчек нокъ- 
тасы ве гъалебеси, оларнынъ шартнамеге уйгъанларынен, яваш- 
яваш ортагъа чыкъмагъа башлады. 

Биринджи нетидже оларакъ мусульманлыкъ тез бир шекильде 
яйылмагъа башлады. Ойле ки, Худейбиеден Мекке фетхине къадар 
мусульман олгъанларнынъ сайысы, Худейбиеге къадар кечкен он 

докьуз йыллыкь Ислямий давет нетиджесинде мусульман олгъанлар- 
нынъ сайысындан тамам эки кере чокь эди. 

Бу берекетни энъ башындан бильген Аллах Ресули -салляллаху 
алейхи ве селлем-, Худейбие анълашмасынынъ шартларына сонъ 
дередже риает эте, ондаки тевсиелерден де истифаде этмектен арт¬ 
та кьалмай эди. Албуки, базы Меккели мусульман кьадынларнынъ 
Мединеге сыгъынмалары узерине мушриклернинъ мевджут олгъан 
истеклерини ве шартларыны кьабул этмедилер. Чюнки анълашма- 
даки мадде, тек эркеклерге аит эди. Затен Аллах да кьадынларнынъ 
теслим этильмемесини әмир эте эди: 

«Эй, иман эткенлер! Мумин къадынлар хиджрет этип сизге кель- 
ген вакьытта, оларны имтиан этинъ! Аллах оларнынъ иманларыны 
даа яхшы билир. Әгер сиз де оларнынъ инангъан къадынлар олгъан- 
ларыны огренсенъиз, оларны кяфирлерге кери кьайтарманъ! Булар 
оларгъа хелял дегиль. Олар да буларгъа хелял олмазлар. Оларнынъ 
(къоджаларнынъ) сарф эткенлерини (мехирлерни) кери беринъ. 
Мехирлерини оларгъа берген вакътынъызда оларнен эвленменъ- 
изде сизге бир гунях ёкъ. Кяфир кьадынларны (исе) никяхынъызда 
тутманъ, сарф эткенинъизни истенъ! Олар да сарф эткенлерини ис- 
тесинлер. Аллахнынъ укмю будыр. Аранъызда 0 укюм этер. Аллах би- 
лиджидир, икмет саибидир.» (Мюмтехине, 10) 

Бу арада Эбу Басир адлы мусульман олгъан бир Меккели де 
Мединеде гизленген эди. Лякин Хазрети Пейгъамбер -салляллаху 
алейхи ве селлем-, анълашувгъа коре оны мушриклерге теслим этме- 
ге меджбур эди. Эбу Басир де, башта Аллах Ресули -салляллаху алейхи 
ве селлем-нинъ бу арекетине бир мана бермейип: 

«-Мени путларгъа тапмагъа къайтармакъ истейсинъизми?»- сёз- 
леринен, таджипленгенини косьтерген эди. 

Ресулюллах -салляллаху алейхи ве селлем-, онынъ гонълюни ко- 
терип, шойле теселли берди: 

«-ЭЙ, Эбу Басир! Биз сёзюмизни бозып оламаймыз. Амма сен 
бираз сабыр эт; Аллах Тааля, санъа ве сенинъ кибилерге эльбетте 
бир селямет ве кьуртулыш ёлуны косьтереджектир.» 

Бу сёзлерден сонъра Эбу Басир, сесини чыкъармайып пейгъам- 

бернинъ укюмине боюн эгди. Бутюн мусульманларнынъ алларымы 
тюшюнип, мушриклерге теслим олмагъа меджбур олды. 

Лякин 0 , Меккеге дегиль, олюмге алып кетиле эди. Бундан хабери 
олгъаны ичюн, фырсат олгъанда, оны алып кеткенлерге ёлда уджюм 
этип джаныны къуртарды. Адамлардан бирисини ольдюрди, башкъа- 
сыны махсус кьачырды. Сонъра Мединеге къайтты. Къачыргъан муш- 
рикде Мединеге келип Ресулюллах-салляллаху алейхи ве селлем-ден 
кене оны кьайтарылмасыны талап этти. Бу сефер Эбу Басир: 

«-ЭЙ, Аллахнынъ Ресули! Сиз мени буларгъа теслим этмекнен 
анълашмагъа риает эттинъиз. Амма мен джанымы кьутардым»- 
деди. 

Ресулюллах -салляллаху алейхи ве селлем-нинъ айткъан сёзле- 
риндеки икметни тез анълап, Мединеден чыкьты. Денъиз ялысында 
Меккенен Шам арасында Ис денильген бир ерге ерлешти. Къыскъа 
бир вакъыттан сонъ о мекян тарафсыз бир ер олып, бир гизленюв 
еринечевирильди.ЭбуДжендельнинъ де кьуртулып гизленген буерде 
мусульманларнынъ сайысы чокъ вакьыт кечмеден учь юзге етти. 
Меккелилернинъ Шам тиджарет ёлу техликели олды. Бунынъ узерине 
Меккели мушриклер, чаресиз къалып Аллах Ресули -салляллаху алей¬ 
хи ве селлем-ден бу хусустаки мадденинъ лягъу этильмесини исте- 
дилер. Яни Меккеден мусульман олып къачкъанларнынъ Мединеде 
къабул олунмасыны риджа эттилер. Бойледже, мусульманларнынъ 
зарарына олгъан бир мадде, къыскъа вакъытта файдаларына олды. 

ХИДЖРИЙ 7 СЕНЕ 


Укюмдарларны Ислямгъа давет этюв 

Худейбие анълашмасындан сонъра Аллах Ресули -салляллаху 
алейхи ве селлем-, бутюн инсанларгъа ёллангъан бир «Ресуль» ола- 
ракъ дюнья девлетлерини ве къомшу укюметлерни Ислямгъа давет 
этти. Иляхий әмир де буны бильдире эди: 

«(Эй, Ресулим!) Де ки: Эй, инсанлар! Керчектен мен сизинъ 
эпинъизге, коклернинъ ве ернинъ саиби олгъан Аллахнынъ пейгъам- 
берийим...» (Араф, 158) 

«Эй, Ресуль! Раббинъден санъа эндирильгенини (бутюн инсан¬ 
ларгъа) теблигъ эт! Әгер буны этмесенъ, Онынъ (санъа берген) пейгъ- 
амберлик вазифесини этмеген олурсынъ! Аллах сени инсанлардан 
къорчалайджакътыр...» (Маиде, 67) 

«Биз сени бутюн инсанлар ичюн бир мудждеджи ве Аллахнынъ 
азабынен къоркъутыджы олмакъ узьре ёлладыкъ. Аякин инсанлар- 
нынъ пек чокъу буны бильмезлер.» (Себе, 28) 

Аллах Ресули -салляллаху алейхи ве селлем-нинъ, дюнья девлет¬ 
лерини ве къомшу укюметлерни Ислямгъа давет этюви, язылы бир 
мектюп шеклинде ола эди. Буларнынъ энъ белли олгъанлары алты я 
да секиз мектюптир. Ресулюллах -салляллаху алейхи ве селлем-, эр 
бир мектюпни, сахабилерден бирисине берип ёллагъан эди. 

Византия укюмдары Гераклиюсге мектюпни Дыхъетул-Кельби 
адлы асхаб кетирген эди. 

628 сенеси фарсларгъа кьаршы дженклешкен Византия укюм¬ 
дары Гераклиюс гъалебе къазанып, Шамда булуна эди. Бу ерде 

онынъ кьолуна Хазрети Пейгъамбер -салляллаху алейхи ве селлем- 
нинъ оны Ислямгъа давет эткен мектюби кечти. Бу мектюп онынъ 
дикъкьатыны зияде озюне чеке ве бу давет насыл бир шей олгъаны- 
ны огренип, бильмеге истеди. Византия укюмдары бу мевзуда суаль 
сорамакъ ичюн Хазрети Пейгъамбер -салляллаху алейхи ве селлем- 
нинъ ватандашларындан базыларыны янына кетирильмесини әмир 
этти. 0 вакъытларда Хазрети Пейгъамбер -салляллаху алейхи ве 
селлем-нинъ энъ шиддетли ве буюк душ майларында н бириси олгъан 
Эбу Суфьян да, Меккели тиджаретчилернинъ башында олып, Шамгъа 
кельген эди. 0 заман хиджретнинъ 6-нджи сенеси эди, ве Хазрети 
Пейгъамбер -салляллаху алейхи ве селлем-нен къурейш къабилеси, 
анълашув алында эди. Гераклиюснинъ адамлары оларгъа раст ке- 
лелер ве оларны укюмдарнынъ къаршысына чагъыралар. 0 вакъ- 
ыт Гераклиюс ве адамлары, Иляда, яни Бейтюль-Макъдисте эдилер. 
Гераклиюс оларны хузурына давет этти ве бир терджиман кетириль¬ 
месини әмир этти. Гераклиюснинъ эмири узерине, терджиман: 

«- «Мен Пейгъамберим» деген бу адамгъа акърабалыкъ тара- 
фындан энъ якъын олгъанынъыз ким?» деп сорады. 

Эбу Суфьян: 

«-Энъ якъыны меним!» деди. 

Бунынъ узерине Гераклиюс: 

«-Оны ве аркъадашларыны яныма чагъырынъ! Ялынъыз, мен 
онынънен лаф эткенимде, достлары къатында олсунлар!» деди. 

Сонъра терджимангъа шойле деди: 

«-Буларгъа айт; мен бу адам акъкъында ондан (Эбу Суфьяндан) 
базы шейлер сорайджам. Манъа ялан айтса, «Ялан айта!» десин- 
лер!» 

Албуки: Ант олсун, достларым ялан айткъанымны анда-мында 
сёйлерлер деп утанмаса эдим, онынъ акъкъында ялан айтар эдим!.» 
деген Эбу Суфьян, сонъки лафларыны бойле анълатты: 

Бундан сонъ Гераклиюснинъ манъа берген биринджи суали бу 

эди: 

«-Ичинъизде онынъ сою насыл?» 

Мен: 

«-Онынъ ичимизде сою пек буюкгир!» дедим. 

«-Ичинъизден, бу сёзню ондан эвель айткьан ич кимсе олгъан 
эдими?» деди. 

«-Ёкъ эди..» дедим. 

«-Къартбаба-кьартаналары арасында ич султан-падишалар ол¬ 
гъан эдими?» деди. 

«-Ёкъ!» дедим. 

«-Онъа инанып уйгъан, халкънынъ юксек мертебели инсанлары- 
мы, ёкъса фукъарелерми?» деди. 

«-Факъир-фукъарелер»- дедим. 

«-Онъа инангъанларнынъ сайысы, чокълашамы, ёкъса эксиле- 
ми?» деди. 

«- Чокълаша...» дедим. 

«-Араларында, онынъ динине киргенден сонъ бегенмейип ди- 
нинден къайткъан бармы?»-деди. 

«-Ёкътыр!» дедим. 

«-Бу фикирлеринден ве лафларындан эвель оны ич яланджы- 
лыкъта къабаатлагъан эдинъизми?» деди. 

«-Ёкъ!» дедим. 



«-Ич сёзюнде турмагъан вакъты ола эдими?» деди. 

«-Ёкъ! Берген сёзюни эр вакъыт тута, лякин биз шимди онынъ- 
нен бир анълашув ичиндемиз. Бу вакъыт ичинде не этеджегини биль- 
меймиз!» дедим. 

(Эбу Суфьян айтты ки: «-Оны яланламакь ичюн арагъа къошад- 
жакъ бундан башкъа сёз тапып оламадым!..») 

«-Онынънен ич дженклештинъизми?» деди. 

«-Эбет» - дедим. 

«-Бу дженклер насыл битти?» - деди. 

«-Базы вакъыт о бизни енъди, базы вакъыт биз оны!» дедим. 

«-Айтынъыз, сизге нелер әмир эте?» деди. 

«-Бизге: «Ялынъыз Аллахкъа ибадетэтинъиз, ич бир шейни Онъа 
ортакь къошманъыз; аталарынъызнынъ ибадетэткен путларны терк 
этинъиз!» дей. Бизге намазны, догърулыкъны, намуслы олмакъны ве 
сой-акърабалыкъ багъларымызгъа сайгъы этмемизни әмир эте»- де- 







МЕДИНЕ ДЕВРИ 


ДИМ. 

Бунынъ узерине Гераклиюс терджимангьа: 

«-Онъа айт; Онынъ союны сорадым; ичинъизде союнынъ пекте- 
миз олгъаныны айттылар. Пейгъамберлер де затен бойле, къавимле- 
ринде сойлары догъру ве темиз олгъанларындан ёлланылыр. 

Аранъыздан ондан эвель бу иддиада булунгъан башкъа кимсе 
бар эдими, деп сорадым. Ёкъ, дединъ. Ондан эвель бойле фикирлер- 
де олгъан бир башкъа кимсе олса эди, ондан нумюне ала дер эдим. 

Аталары арасында ич султан ве падишалар бар эдими, деп сора¬ 
дым. Ёкъ, дединъ. Әгер аталары арасында султан олгъан бириси олса 
эди, бабасынынъ зенгинлигини къайтармагъа чалыша, дер эдим. 

Бу иддиада булунмандан эвель, онынъ ич ялан айткъаныны 
эшиттинъизми, деп сорадым. Ёкъ, дединъ. Мен билем ки, инсанлар- 
гъа къаршы ялан айтмагъан бир кимсе, Аллах акъкъында да ялан 
айтып оламаз! 

Онъа уйгъанлар, юксек мертебели кимселерми, ёкъса фукъаре- 
лерми, деп сорадым. Факъир олгъанлар деп айттынъ. Затен, башта 
пейгъамберлерге уйгъанлар да бу табакъадаки кимселердир. 

Онъа инангъанлар чокълашамы, эксилеми, деп сорадым. 
Чокълашалар, дединъ. Хакъ динлернинъ бир хусусиети де, инангъан- 
ларнынъ чокълашмасыдыр. 

Араларында онынъ динине киргенден сонъ, бегенмейип де ди- 
нинден дёнген бармы, деп сорадым. Ёкъ, джевабыны бердинъ. Иман 
инсаннынъ юрегине ерлешкен сонъ нетиджеси бойле олып яхшы та¬ 
мыр атар. 

Ич сёзюндетурмагъан вакъты олдымы,деп сорадым. Джевабынъ 
кене де «ёкъ»олды. Пейгъамберлер де бойледир, сёзлеринден ич дён- 
мезлер. 

Сизге не әмир эте деп сорагъанымда, ялынъыз Аллахкъа ибадет 
этип Онъа ич бир шейни ортакъ къошмамакъны әмир эткенини, пут- 
ларгъа тапмамакъны, намазны, догъурлыкъны ве намуслы олмакъ- 
ны әмир эткенини сёйлединъ. 

Әгер бу айткъанларынъ догъру исе, о адам, шу аякъларым ба- 
скъан ерлерде къыскъа бир девирде гъалебе этип, идареджи олад- 

жакътыр. Затен, мен бу пейгъамбернинъ келеджегини биле эдим, 
факъат сизден оладжагъыны тюшюнмей эдим. Онынъ хузурына ба¬ 
рып оладжагъымы бильсем, онынънен корюшмек ичюн эр тюрлю 
къыйынджылыкъларгъа къатланыр эдим. Янында олса эдим, аякъла- 
рыны ювар эдим....» 

Ондан сонъра Гераклиюс, Дыхье васытаджылыгъынен ёллан- 
гъан Хазрети Пейгъамбернинъ мектюбини истеди. Мектюпни кетир- 
ген адам, оны Гераклиюске берди. 0 да окъуды. 

Мектюп ичинде шулар язылгъан эди: 

Аллахнынъ къулу ве Ресули Мухаммедден, Ромалыларнынъ бую- 
ги Гераклиюске!. 

Хидаетке, догъру ёлгъа уйгъанларгъа селям олсун! 

Мен сени Ислямгъа давет этем. Ислямгъа кир ки, селяметке 
эрирсинъ ве Аллах да санъа мукяфатынъны эки къат берсин! Әгер 
къабул этмесенъ, чифтчилернинъ гуняхы сенинъ бойнунъадыр. 

«Эй, китап эхли! Сизнен бизим арамызда ортакъ олгъан бир сёз- 
ге келинъиз: Аллахтан башкъасына табынмайыкъ; Онъа ич бир шей- 
ни ортакъ къошмайыкъ ве Аллахны ташлап, бир биримизни илях- 
лаштырмайыкъ! Әгер олар кене де юзь чевирселер, иште, о вакъыт: 
«Шаат олунъ ки, биз мусульманлармыз!» денъ!» (Ал-и Имран, 64) 

Эбу Суфьян дер ки: 

«Гераклиюс айтаджагъыны айткъан ве мектюпнинъ окъунмасы 
сонъуна еткен сонъ, о ерде бир шамата котерильди ; сеслер юксель- 
ди. Бунынъ узерине бизни тышкъа чыкъардылар. Аркъадашларыма 
айттым: 

«-Эбу Кебшенинъ ( Ресулюллах -салляллаху алейхи ве селлем- 
нинъ лагъапларындан бири ) огълунынъ иши онъундан кельди. 
Бакъынъыз, Бени Асфар султаны (Гераклиюс) биле ондан къоркъа!..» 
Иште, 0 вакъыттан башлап, онынъ якъында мувафакъиетке иришед- 
жегине олгъан инамымны ич бир вакъыт джоймадым. Ве сонъунда 
Аллах, манъа да Ислямны насип этти...» (Бухарий, Китабуль-джихад, 
Баб, 102) 

Иран Кисрасына ёллангъан давет мектюбини Абдуллах бин 
Хузафе алып кельген эди. Аякин Кисра даветни Гераклиюс киби къа- 

бул этмеди. Хазрети Пейгъамбер -салляллаху алейхи ве селлем-нинъ 
ады мектюпте онынъ адындан эвель язылгъанына синъирленип, о 
мубарек мектюпни парча-парча этти. Эльчини де акъаретледи. Аллах 
Ресули -салляллаху алейхи ве селлем-, бухаберни эшиткенинен: 

«-Кисранынъ девлети де бойле парча-парча оладжакъ!» деди. 

Албуки, Аллах Ресули -салляллаху алейхи ве селлем-нинъ бу муд- 
жизеси, «хулефа-и рашидин» девиринде керчеклешти ве Кисранынъ 
топракълары тамамынен мусульманларнынъ къолларына кечти. 

Аллах Ресулининъ давет мектюби ве оны кетирген Пейгъамбер 
эльчисини энъ яхшы шекильде къаршылагъан Хабешистан къыра- 
лы Неджаши олды. Умейр бин Умейе васытасынен Неджашиге бе- 
рильген мектюпте Ислямгъа даветнен берабер Хазрети Мерьем ве 
Хазрети Иса акъкъында да къыскъа бир бильги бар эди. Неджаши 
Ислям дини акъкъында даа эвель Хабешистангъа хиджрет эткен му- 
сульманлардан аз-чокъ эшиткен эди. Бу мевзуда эвельден мусбет 
бир ал ве арекет косьтерген Неджаши, ёллангъан давет мектюби- 
нен иман уфукъларына къанат ачты. О вакъыт янында олгъан Эбу 
Талибнинъ буюк огълу Хазрети Джафернинъ къаршысында келиме-и 
шехадет кетирип мусульман олды. Сонъра Ресулюллах -салляллаху 
алейхи ве селлем-нинъ истегине коре о ердеки мухаджирлерни эки 
гемиге отуртып ёллады. Айрыджа Хазрети Пейгъамбер -салляллаху 
алейхи ве селлем-ге, иман эткенини бильдирген бир мектюп ёллады. 
Мектюпте бойле айтыла эди: 

«Аллахнынъ Ресули Мухаммед -салляллаху алейхи ве селлем-ге 
Неджаши тарафындан. 

Я, Ресулюллах! Санъа селям олсун, Аллахнынъ рахмет ве береке- 
ти де. Озюнден башкъа ич бир илях олмагъан Аллах, мени Ислямгъа 
къавуштырды. 

Я, Ресулюллах! Хазрети Исанынъ алыны анъгъан мектюбинъ- 
из манъа келип етти. Ернинъ ве кокнинъ Раббине емин этем ки, 
Хазрети Иса да озь акъкъында айткъанынъыз шейлерден фазла бир 
шей айтмагъандыр. Онынъ давети де эп айткъанынъыз кибидир. 
Бизге даветте огреткенинъиз Ислямнынъ эсасларыны огрендик. 
Эмдженънинъ огълу (Джафер Тайяр)нен улькемизге, диярымызгъа 

хиджрет эткен, кочькен, сахабилеринъни мусафир эттик. Мен шаат- 
лыкъ этем ки, сен Аллахнынъ Ресулисинъ. Сёзюнъде садыкь ве догъ- 
русынъ. Хакьлыгъынъ ве догърулыгъынъ танынгъан, тасдикь олун- 
гъан кимсесинъ. 

Я, Ресулюллах! Мен санъа, сенинъ темсильджинъ олгъан эм- 
дженънинъ огълу васытасынен беят эттим, сёз бердим. Онынъ кьар- 
шысында алемлернинъ Рабби олгъан Аллахкъа теслим олдым, инан¬ 
дым. Санъа огълум Уринаны ёллайым. Тек озюме саибим, эгер санъа 
кельмемни истесенъ эй, Аллахнынъ Ресули, аман келирим. Мен ша- 
атлыкъ этем ки, айткъанларынъ хакъ ве керчектир. Эй, Аллахнынъ 
Ресули, санъа селям олсун!..» 


Мысыр велиси Мукьавкьыс да, Аллах Ресулининъ даветини хош 
къаршылады. 0, сонъ бир пейгъамбер даа чыкьаджагъыны биле эди, 
лякин оны Шам тарафларындан чыкъаджакь деп беллей эди. Бу тю- 
шюндже, онынъ акъикъаткъа инанмасында юрегинде перде олды ве 
Мукъавкъыс иман этмеди. Лякин мектюпни кетирген Хатыб бин Эбу 
Бельтеанен чешитли эдиелер, бахшышлар, бир минек ве эки джарие 
ёллады. Аллах Ресули -салляллаху алейхи ве селлем-, бу джариелер- 
ден бирисини Хассан бин Сабитке никяхлагъан, башкъасыны да 
озюне никяхлагъан эди. Аллах Ресулининъ Ибрахим адындаки огъ¬ 
лу бу кьадынындандыр. Хазрети Пейгъамбер -салляллаху алейхи ве 
селлем-нинъ Аллахнынъ истегинен керчеклештирген бу эвлилиги де, 
сиясий бир макъсаткъа таянгъандыр. Бу вакьиа Мысырлыларгъа пек 
эйи, мусбет тесир эткен, ве келеджекте япылгъан Ислям-Византия 
дженклеринде византиялыларнынъ ялынъыз кьалмаларына себепчи 
олгъан эди. Бойлеликле, Ислям ордусы заферге даа эмин бир ше- 
кильде иришкен эди. 



Шам арапларынынъ укюмдары олгъан Харис де Шуджа бин 
Вехб тарафындан кетирильген Пейгъамбер мектюбине сайгъысыз- 
лыкъ косьтерген эди. Ойле ки, мусульманларгъа къаршы дженк яп- 
макь ичюн Византия императорындан изин истеди. Лякин импера¬ 
тор буны къабул этмеди. 

Емаме кьыралы Хевзе де Селит бин Умейр тарафындан кети- 
рильген иляхий даветни кьабул этмеди. Къыскьа бир вакьыттан сонъ 
гъафлет ве перишанлыкъ нетиджесинде ольген эди. 

Бу даветлер Мединеден башлап, бутюн дюньягъа яйылмагъа 
башлагъан Ислямнынъ биринджи адымлары олгъан эди. Бунынънен 
берабер Арабистан ярым адасында джанлангъан Ислям, кунь- 
куньден яйылмагъа девам этти. Буюк заферлернинъ сагълам темел- 
лери, шахсен Хазрети Пейгъамбер -салляллаху алейхи ве селлем- 
нинъ мубарек кьолларынен къоюлмакьта эди. 

ХАЙБЕРНИНЪ ФЕТХИ 
(ХИДЖРИЙ 7 СЕНЕ) 


Хыянет ве фитнеджи еудийнен сонъки токънашув 

Мусульманларнен Меккели мушриклер арасында япылгъан 
Худейбие анълашмасындан сонъ мусульманларгъа олгъан мунасебет 
денъишкен эди. Мушриклернинъ бу тавыр ве арекетлерине Хайбер 
еудийлери де кьошулгъан эдилер. Бир вакьыттан сонъра эвель сюр- 
гюн этильген еудий къабилелери Хайберде буюк бир фитне атешини 
якьтылар. Оларгъа Гъатафан къабилеси де кьошулгъанынен, эп бир- 
ликте ярамай ниетлерини ортагъа чыкъармакъ ичюн арекетке кечти- 
лер. Мединеге бир орду ёлламакъ къарарына кельдилер. 

Еудийлернинъ бу арекетлери узерине Аллах Ресули -салляллаху 
алейхи ве селлем-, сахабилеринден Абдуллах бин Реваханы барыш 
ичюн Хайберге ёллады. Аякин олар барышны кьабул этмеге истеме- 
дилер. Бу себептен Аллахнынъ Ресули -салляллаху алейхи веселлем- 
асхабына Хайбер дженкине чыкьыладжагъыны илян этип: 

«-Бизлернен тек джихатны истегенлер кельсин!..» деди. 

Чюнки дженкнинъ олмасы муакькьакь эди. Башкъа тарафтан 
Медине, Хайбернен Мекке арасында ерлешкен эди. Долайысынен 
не вакьыт мушриклернен бир дженк япылса, Хайбер мусульманлар 
ичюн буюк бир зарар ве техлике ача эди. 

Пейгъамбернинъ эмири узерине сахабилер, севине-севине се- 
фер даветини кьабул эттилер. Аякин Аллах Ресули -салляллаху алейхи 
ве селлем-, асхабыны джихаткъа чагъыргъанда, Худейбиеге къошул- 
магъанларны ордугъа кьабул этмеди. Чюнки даа эвельки дженклер- 

де араларына гьанимет макьсадынен кирген мунафыкьларнынъэнъ 
зор ве кьыйын вакьытларда кетирген зарарлары ве япкьан хыянет- 
ликлери, иман ордусынынъ баягъы ипранмасына ве зайыфлашма- 
сына себеп олгъан эди. Шимди де айны кимселер, зенгин еудийлер- 
нинъ козьлерни къамаштыргъан байлыкъларындан бир пай алмакъ 
тюшюнджесинен дженкте иштирак этмеге истей эдилер. Бунынъ 
ичюн Худейбие сеферине кьошулмагъа истемегенлернинъ истекле- 
ри денъишти. Затен Аллахнынъ эмири де бу акькъында эди: 

«(Эй, Ресулим! Оларгъа) де ки: Сиз асыл бизим пешимизе тюш- 
мейджексинъиз!» (эль-Фетих, 15) 

Аллах Ресули -салляллаху алейхи ве селлем-, ордусынен берабер 
арекет эткенинде, эр дженкте олгъаны киби мубарек агъызы бу дуа- 
ны текрарлай эди: 

«Я, Раббий! Сен коклернинъ ве ерлернинъ, шейтанларнынъ ве 
янълыш ёлда олгъанларнынъ, рузгярнынъ ве савургъанларнынъ 
Раббисинъ! Аллахым! Биз сенден бу мекяннынъ ве анда яшагъан- 
ларнынъ яхшылыгъыны истеймиз! Зарарларындан да санъа ялва- 
рырмыз!» 

Ресулюллах -салляллаху алейхи ве селлем-, ордусыны Гъатафан 
веХайберарасындаки Раджи денильген ергеерлештирди. Бойледже, 
араларында анълашкъан эки къабиленинъ бир-бирлерине ярдым 
этмек ичюн бирлешмелерине маниа олды. Албуки, Хайбер еудийле- 
рининъ ярдым истемеси узерине арекетке кечкен Гъатафанлылар, 
оглерининъ кесильгенини корип, кьоркъуичинде артларына кьайтты- 
лар. Бойледже, дженкке ялынъыз озьлери кирмеге меджбур олгъан 
Хайбер еудийлери де, кьалелерине сакъланмагъа меджбур олдылар. 

Къамачав бир къач кунь девам этти. Мусульманларнынъ аш ве 
сувлары битмекузьре эди. Дженк шартлары баягъы зорлашкъан эди. 

Бу вакъытта Аллах Ресули -салляллаху алейхи ве селлем-, бойле бу- 
юрды: 

«-Ярын байрагъымны ойле бир кимсеге береджем ки, онынъ эл- 
леринен Аллах, Хайбернинъ фетхини башла йджакъ. 0 кимсе, Аллахны 
ве Ресулини север; Аллах ве Ресули де оны север!..» 

Эртеси кунь байракъны бермек ичюн Хазрети Алини чагъырт- 

- 0^^ 

ты. Козьлери агъыргъаны ичюн къолтукъларына кирип кетирдилер. 
Хазрети Пейгъамбер -салляллаху алейхи ве селлем-, Али -радыялла- 
ху анх-нынъ бу алыны корьгенинен, онынъ агъыргъан козьлерине 
шифа дуаларыны окъуп, мубарек нефесинен уфледи. Аллахнынъ арс- 
ланы Хазрети Али Аллахнынъ ярдымынен шифаланды. Бундан сонъ 
Ресулюллах -салляллаху алейхи ве селлем-, онъа зырх кийдирип, бай- 
ракъны бергенде бойле буюрды: 

«-Я, Али! Айды илерле! Башта оларны Ислямгъа давет эт! Әгер 
бу даветинънен бир киши мусульман олса, бу санъа къызыл девелер 
берильмесинден даа хайырлыдыр!..» (Теджрид терджимеси, X, 280) 

0 кунь еудийлернинъ энъ намлы дженкчилери ольдюрильди. 
Хайбер фетх этильди. Хайбернинъ секиз кьалеси бар эди. Булардан 
эки данеси ич дженкэтмейип, къалелерини теслим эттилер. Бойледже, 
пейгъамберимизнинъ мудждеси керчеклешти. Бу дженкте еудийлер 
докъсан учь адам гъайып эттилер, мусульманлардан он беш адам 
шехит олды. 

Хайбер заферинден сонъ еудийлер озь ерлеринде чалышып, 
тапкъан кярларынынъ ярысыны бермек шартынен ишчи (ярыджы) 
олып къалмагъа истедилер. Бунынъ ичюн Аллах Ресули -салляллаху 
алейхи ве селлем-, бутюн еудийлерни сюргюн этмеди. Бу берекет- 
ли топракъларда чалышып, къазанчларынынъ ярысыны бермелери 
шартынен еудийлерни ярыджы оларакъ къабул этти. Ойле ки, бу еу¬ 
дийлер, Хазрети Умер деврине къадар бу вазиетте ерлеринде къал- 
дылар. 

Хайбер фетхининъ битеджеги вакъытта, Хазрети Джафернинъ 
башчылыгъында, он алты кишиликхиджрет керваны Хабешистандан 
Мединеге къайткъан эди. Олар РесулюллахнынъХайберге кеткенини 
эшитип, ёлларына девам этелер ве Аллах Ресули -салляллаху алейхи 
ве селлем-ге къавушалар. Ресулюллах-салляллаху алейхи ве селлем-, 
Хазрети Джаферге: 

«-Яратылыш ве ахлякъ итибарынънен манъа не къадар бенъ- 
зейсинъ!» деди 

Сонъ Хазрети Джаферни башындан опьти ве: 

«-Хайбернинъ фетхинеми, Джафернинъ кельмесинеми севиней- 

- 

ИМ, бильмейим!» буюрды. 

Джафер -радыяллаху анх-, бу гузель сёзлерден чокъ эеджанлан- 
ды. Гуняхсыз бир бала киби кьуванчындан ойнамагъа башлады ве 
чокътесирленди. 

Аллах Ресули -салляллаху алейхи ве селлем-, Джафер -радыяллаху 
анх-нынъ бу алына маниа олмады. Бу къуванч ве севги толу ал, базы 
тарикьатларда суннет-и такьририе оларакь кьабул этильген, къуванч 
ве севги вазиетининъ бир ифадесидир. ( Мевлевийликтеки зикирде 
севги алына кельгенден сонъ башлагъан сема арекети де, бу вакъиа- 
дан озь менбасыны алгъандыр ) 

Шаир, Пейгъамбер -салляллаху алейхи ве селлем-ге севгинен 
толу бу алны не гузель ифаде эте: 

Эйлеген ушшакьы шейда даима 

Тальатинъдир я, Ресулюллах сенинъ!.. 

(Я, Ресулюллах! Ашыкъларны (мест этип) ёлларында дели эткен, 
(эльбетте) сенинъ (Хакънынъ кузгюси олгъан, ве узеринъде нурунынъ 
парылдагъан мубарек) юзюнънинъ бенъзерсиз гузеллигидир...) 

Еудийлер мусульманларгъа зарар кетирмек ниетинден эп ваз- 
гечмейлер. Кимсеге бильдирмеден гизли бир план азырлап, Хазрети 
Пейгъамбер -салляллаху алейхи ве селлем-ни ольдюрмеге къарар 
берелер. Заваллы еудийлер, даа якъында япкан хыянетликлери ичюн 
озьлерини башкъа еудий къабилелери киби сюргюн этмейип багъ- 
ышлагъан Юдже Пейгъамберге бойле бир шей япмаларынен, бир 
кере даа озьлерининъ не къадар утанмаз, маскъара бир миллет ол- 
гьаныны косьтердилер. 

Бу планларыны амельге кечирмек ичюн еудийлернинъ реис- 
леринден бири олгъан Хариснинъ кьызы, Ресулюллах -салляллаху 
алейхи ве селлем-ни сахабилеринен бирликте зияфетке давет этти. 
Софрагъа къызартылгъан зеэрли эт къойды. Аллах Ресули -салляллаху 
алейхи ве селлем-, ильк локъманы мубарек агъызларына алыр- ал¬ 
маз, оны чыкъарып, сахабилерине: 

«-Манъа бу этнинъ зеэрли олгъаны бильдирильди; сакъын аша- 
манъыз!» деди. 

Аякин сахабилерден Бишр бин Бера, Ресулюллах -салляллаху 

алейхи ве селлем-нинъ ашамагъа башлагъаны ичюн эттен бир парча 
агъызына алгъан, Хазрети Пейгъамбернинъ этни зеэрли олгъаныны 
бильдирмесинден эвель оны юткъан эди. Къалгъанлар ашкьа даа 
башламагъан эдилер. 

Чокь вакъыт кечмеден буны япкъан къадын тутулып Аллах Ресули 
-салляллаху алейхи ве селлем-нинъ янына кетирильди. Къадын бир 
тарафтан къабаатыны бойнуна ала, башкъа тарафтан, шаат олгъа- 
ны муджизенинъ тесиринен иман этип пешман олгъаныны айтты. 
Багъышланмасыны истеди. Алемлерге рахмет оларакъ ёллангъан 
юдже мерхамет Пейгъамбери бу къатилликни азырлагъан еудий кьа- 
дыныны багъышлады. 

Амма белли бир вакъыт кечкен сонъ, Бишр бин Беранынъ оль- 
меси себебинен варислери оны айны шекильде джезаландырылма- 
сыны истедилер. Бойледже, Хариснинъ къызына айны зеэр ичирти- 
лип джезасы берильди. 

Мута меселеси 

Хайбер фетхи вакътында, даа джахилие девринден къалгъан ве 
мута никяхы деп билинген вакътынджа эвленювлер ясакъланды. 
Джахилие никяхы олгъан бу мута никяхы, шу хадис-и шерифнен ха- 
рам къылынгъан эди: 

«Мутаны, талакь (айрылмакъ), иддет ве мирас харам къылгъан 
эди.» (Даракьутни) 

Мута - бир къадын иле уджрет кьаршылыгъында белли бир вакъ¬ 
ыт ичюн никяхланмакьтыр. Джахилие девринден къалгъан бир ни- 
кях шеклидир. Мута никяхы, ильк вакьытларда бельгиленген муддет- 
нинъ толмасынен озь кучюни гъайып эте эди. Мирас саиби олмакь, 
нафакьа (махкеме къарарынен баласына береджек пара), иддет 
(беклев вакьты) киби нормаль никяхта мейдангъа кельген хакълар 
мутада ёкътыр. Бунынъ ичюн Хайбер фетхинден башлап чешитли 
хадислернен харам къылынгъан эди. Бу акъкъында Хазрети Алиден 
келъген бир ривает бойледир: 

«... Шимди Аллах -джелле джелялюху-, оны къыямет кунюне кьа- 

дар харам кьылгъан эди. Кимнинъ янында мута никяхлы бир къа- 
дыны бар исе, артыкъ онъа изин берсин! Оларгъа уджрет оларакъ 
бергенлеринъизден, ич бир шейни кьайтарып алманъ!» 

Хазрети Пейгъамбер -салляллаху алейхи ве селлем-, Тебук се- 
ферине чыкъкъанда Сениетул-Ведада раатланмакь ичюн тохтады. 0 
ерде агълагъан кьадынларны корьди ве оларнынъ не ичюн агълагъ- 
анларыны сорады. 

«-Булар мута япылгъан кьадынлардыр!» дедилер. 

Бунынъ узерине Аллах Ресули -салляллаху алейхи ве селлем-: 

«-Мутаны, Ислямнынъ никях, талакь, иддет ве мираснен багълы 
укюмлери харам кьылгъан эди!» буюрдылар. (Ибн-и Хиббан) 

Бу себепнен, мута ёлунен никяхлангъан къадын, не бирисининъ 
къадыны, не де джариесидир. Эхл-и суннет алимлери бир фикирге 
келип, Мута никяхыны зина деп къабул эттилер. 

Мутанынъ джемиетте чокь аджыныкълы ве зарар берген нетид- 
желери шулардыр: 

а) Балаларнынъ зиян этильмеси. Бу балалар, бабасыз буюгенле- 
ри ичюн, зинадан асыл олгъан киби, тербиеден узакь олып буюйдже- 
клер. Къыз балаларда бу фаджиа даа да буюктир. 

б) Бабанынъ джинсий якъынлыкьта олгъан къадыны мута я да 
нормаль никяхнен бильмеден бабанынъ огълу иле кьоранта къурма- 
сы мумкюн. Ойле ки, бир бабанынъ, къызынен, кьызынынъ кьызы- 
нен, огълунынъ къызынен, кьызкъардашынынъ къызынен, яни озю- 
не никяхнынъ эбедий харам олгъан кимселернен бильмеден бера- 
бер олув итимали бардыр. Бу ал, харамларнынъ энъ буюклеринден 
биридир. Тарихте бунынъ бир чокь аджыныкълы мисаллери яшан- 
гъан эди. 

в) Бир къач кере мута япкъан кимсенинъ мирасы пайлашылмаз. 
Чюнки бу кишининъ мирасчыларынынъ не сайысы, не адлары, не де 
ерлери белли дегиль. 

Мута никяхынынъ кетирген бу харамлар, керчектен чокъ къор- 
къунчлы ве зарарлыдыр. Несилине зиян этювден башкьа бир шей 
дегильдир. Мута япылгъан кьадыннынъ исе, рухий дюньясында буюк 
бир етишмемезлик пейда олур. Чюнки кираланмакъ - намуснынъ 

сатылмасыдыр. Бу нокьта-и мазардан мута бир намус фитнесидир. 
Ич кимсе, къызынынъ я да анасынынъ мута никяхынен эвленмеси- 
не разы олурмы? Иште, бу биле мутанынъ фаджиасыны анълатмагъа 
етерлидир... 

Озьлерини Хазрети Алиге багълы дуйгъан бир къысым инсанлар, 
мута никяхынынъ Пейгъамберимиз-салляллахуалейхи ве селлем-та- 
рафындан харам кьылынгъаныны Хазрети Али ривает эткен хадисте 
бильдирильгенине бакъмадан инатланып, бу арекетлеринден вазгеч- 
мейип, джахилие адетини девам эттирмектелер. 

Башкъа тарафтан Хайбер фетхи вакьтында; 

Аллах Ресули -салляллаху алейхи ве селлем-, Мединеге эки кунь- 
люк ёл узакълыгъында олгъан Федекке бирисини ёллады. 0 ерни 
дженксиз бир шекильде Ислям топракьларына кьоштылар. 

Сонъра Хайберден кьайткьанларында, еудийлернинъ ёл боюнда 
ерлешкен «Вадиль-Къура» адлы меркезлери, дёрт куньлюк бир кьа- 
мачав нетиджесинде фетих этильди. Олар да Хайберлилер киби то- 
пракьларында ишчи олып кьалмагъа разы олдылар. 

Бойледже, Хайбер ве чевресининъ фетхинен мусульманларгъа 
Мекке фетхининъ ёлу ачылгъан эди. 

Айрыджа, Хайбер фетхи вакьтында; 

Хазрети Пейгъамбер -салляллаху алейхи ве селлем-, кьоджасы 
дженкте вефат эткен ве тул кьалгъан Сафие анамызнен эвленди. 

У мр ету л ь-Къаза 

Бир йыл эвель ихрамгъа кирилип, амма белли бир себептен 
япылмагъан умре сонъ япылса, онъа «умретуль-кьаза» денилир. 

Худейбиеде япылгъан анълашманынъ шартына коре, Аллах 
Ресули -салляллаху алейхи ве селлем-, бир йыл сонъра эки бинъ асха- 
бынен умре ямакъ ичюн ёлгъа чыкьтылар. 

Анълашма шартларына коре мушриклер Меккени учь куньге му¬ 
сульманларгъа теслим эттилер. Озьлери де дагъларгъа чекилип ме- 
ракънен мусульманларны сейир этмеге башладылар. 

Еди йыллыкъ узун девирден сонъ Кябени корьген мусульман 

гонъюллер, эеджаннен эп бир агьыздан: 

деп тельбие кетирдилер. 

0 девирнинъ шартларына коре Мединеден Меккеге юзлернен 
километр ёл кечкен, ве Кябенинъ зияретине кельген мусульманлар, 
болдургъан олмаларына рагъмен Аллах Ресули -салляллаху алейхи ве 
селлем-нинътевсиесинен, умрелерини эйбетли бир шекильде ерине 
кетирдилер. Хазрети Пейгъамбер -салляллаху алейхи ве селлем-, бой- 
ле япмаларымы әмир этти ве шойле деди: 

«Бугунь озюни Къурейшлилерге кучьлю, къуветли косьтерген 
кимсеге, Аллах рахмет этсин!..» 

Чюнки мушриклер, тепелерден мусульманларны козете эдилер. 
Шает, мушриклер оларда насылдыр бир ёргъунлыкь ве джансыз- 
лыкь изини корьселер, чешитлафлар айтып масхара этеджекэдилер. 
Аякин олар мусульманларда олгъан атикликни ве джошкьунлыкьны 
корьгенлеринен, айретлендилер ве кьоркьугъа тюштилер. Айрыджа 
0 кунь, Биляль-и Хабешининъ Кябенинъ дамына чыкьып окьугъан 
эзан-ы Мухаммедининъ якьыджы гузель нагъмелери мумин юре- 
клерни джоштургъан, мушриклерни шашкъынлыкь ичинде къалдыр- 
гъан эди. 

Учь куньден сонъ Медине-и Муневвереге къайткъанларында эр- 
кеснинъ юзюнде айры бир тебессюм бар эди. Биринджи Кябе зияре- 
ти эда этильген, Аллах Ресули -салляллаху алейхи ве селлем-нинъ бир 
йыл эвель корип мудждесини берген тюшю керчеклешкен эди. 

Бу акъикъатны Аллах Тааля, керчеклешкен Хайбер фетхине иша- 
ретлернен бирликте, якьында насип этеджек Мекке фетхини де муд- 
жде кьастынен Къуран-ы Керимде шойле бильдиргендир: 

«Ант олсун ки, Аллах эльчисининъ руясыны догъру чыкъарды. 
Аллах тилесе, сиз ишанч ичинде башларынъызны тыраш эткен ве 
сачларынъызны кьыскьарткъан алда, къоркъмадан Месджид-и 

Харамгъа киреджексинъиз. Аллах сизинъ бильмегенинъизни билир. 
Иште, бундан эвель сизге якьын бир фетих берильди.» 

«Бутюн динлерден устюн кьылмакь узьре, Пейгъамберини хида- 
ет ве хакъ дин иле ёллагъан Одыр. Шаат оларакъ Аллах етер!» (Фетих, 
27-28) 

Аллах Ресули -салляллаху алейхи ве селлем-нинъ асхабынен яп- 
кьан кьаза умреси, Меккелилерге буюк бир тесир япты. Арадан чокь 
вакьыт кечмейип Къурейшнинъ буюклеринден, келеджекте Шам фа- 
тихи Халид бин Велид, Осман бин Тальха, келеджекте Мысыр фатихи 
Амр бин Ас киби шахыслар иман эткенлер керванына къошулды- 
лар. 

ХИДЖРИЙ 8 СЕНЕ 


Бир ав)^ сахаби язгьан дестан - МуТЕ ДЖЕНКИ 

Аллах Ресули -салляллаху алейхи ве селлем-нинъ Ислямгъа да- 
вет ичюн бирер мектюпнен укюмдарларгьа ве велилерге ёллагъан 
эльчилери, баргъан ерлеринде кьыраллартарафындан акьаретлеген 
олсалар да, «эльчиге зевал олмаз» кьаидесине коре, сагъ-селямет 
бир шекильде Мединеге кьайта эдилер. Лякин булардан Бусра эми- 
ри Шурахбильге кеткен Харис бин Умейрнинъ алы фаркълы олды. 
Насипсиз, залым Шурахбиль, о мубарек сахабини, эльчилик къаиде- 
лерине риает этмейип, къаныны тёкип, шехит этти. 

Аллах Ресули -салляллаху алейхи ве селлем-, Хазрети Хариснинъ 
бу шекильде шехит олгъанына пек кедерленди. Ачыкътан-ачыкъкъа 
Ислямгъа кьаршы бир теджавюз укюминдеки бу арекет, мусульман- 
ларгъа нисбетен сайгъысызлыкьнынъ бир бельгиси эди. Аман учь 
бинъ кишилик бир орду азырлады. Акси такъдирде Медине Ислям 
Девлетининъ шерефи аякъ асты этильди деген фикир догъмасы мум- 
кюн эди. 

Хазрети Пейгъамбер -салляллаху алейхи ве селлем-, джахилие 
девриндеки сыныф фаркълылыгъыны ёкь эткен Ислямнынъ бутюн 
дюнья ирадесине таянып, сербест этильген къулу Зейд -радыяллаху 
анх-ны азырлангъан ордунынъ башына кьомитан тайин этти. Сонъра 
шу корьгезмелерни берди: 

«Әгер дженкте Зейд шехит олса, кьомитанлыкъны Джафер ал¬ 
сын! Джафер де шехит олса, Абдуллах бин Реваха ордугъа кьомитан 
олсун! О да шехит олса, артыкъ мусульманлар араларын дан бирини 

кьомитан этип сечсинлер!...» 

Бу сёзлерни дуйгьан бир еудий, корьгезмени бир олюм иляны 
деп анълады. Сонъра да Хазрети Зейднинъ янына кельди ве онъа: 

«-Васиетинъни яп! Әгер Мухаммед пейгъамбер исе, сен онынъ 
янына къайтып оламайджакъсынъ! Чюнки Бени Исраиль пейгъам- 
берлерининъ де, адларыны бергенлери кишилер дженкте олелер, 
сагъ-селямет кьайтмаз эдилер...» деп бу сечильген инсаннынъ юре- 
гине кьоркьу тюшюрмек истеди. Хазрети Зейд бу лафларгъа эмиет 
бермеди, аксине къуванды. 

Еудий бильмей эди ки, Хазрети Пейгъамбер -салляллаху алейхи 
ве селлем-нинъ бутюн сахабилери киби Хазрети Зейд -радыяллаху 
анх-да, шехит олмакь арзусы ве истегинен янып-туташа эди. 



Хазрети Пейгъамбер -салляллаху алейхи ве селлем-, ордуны 
Мединенинъ тышында олгъан «Сениетуль-Веда»гъа къадар озгъарып 
дуаларнен, душман узерине ёллады. 


Ислям ордусынынъ арекетинден хабердар олгъан залым 
Шурахбиль де, Византиялыларнынъ ярдымынен бирликте юз бинъ 
кишилик бир орду азырлады. (Бир башкъа риваетке коре эки юз 

бинъ). 

Душманнынъ бу къадар буюк ордусы олгъаны акькъындаки ха- 
берни Ислям ордусы тек Шам топракъларына киргенлери вакьыт 
огренди. Бойле бир алны беклемегенлери ичюн озьара фикир та¬ 
ныштылар. Бир къысмы вазиетни Хазрети Пейгъамбер -салляллаху 
алейхи ве селлем-ге бильдирип, ондан келеджекэмирге коре арекет 
этмек тарафдарлары эди. Чюнки душманнынъ кучю мисли ёкь де- 
реджеде чокь эди. Тарихта бунъа бенъзеген фаркь корюнмеген эди. 
Бу себепнен Аллах Ресулине бу акъкъында хабер этмек истедилер. 
Амма Абдуллах бин Реваха: 

«-Шимди кьоркькьанымыз шей, къолумызгъа кечирмек ичюн 
ёлгъа чыкъкъанымыз шей дегильми? Биз, душманнен сайы чокъ- 
лугъына ве кучь устюнлигине бакьып дженклешеджекмизми? Ёкь! 
Биз Аллахнынъ бизге ихсан эткен бу диннинъ кучюнен дженклешед- 
жекмиз. Нени беклеп турамыз; бизни беклеген эки гузель нетидже- 
дир: я шехитлик, я да сагъ-селяметликнен бирликте гъалебе!» 

Бунынъ ичюн дженкке къарар берильди. Бир авуч Ислям ордусы, 
Хазрети Зейднинъ къомитанлыгъында козюни кьыпмайып, душман¬ 
нынъ сыраларына уджюм этти. Тевхидге гонъюль бергенлер, шимди 
де Аллах ёлунда джанларыны берген кимселер шехитлик макъамы- 
ны къазана эдилер. 

Дженк къызгъын тюс алгъан бир вакъытта Аллах Ресулининъ 
козь бебеги ве Меккели ильк мусульман олгъан секиз кишиден бири 
къомитан Зейд -радыяллаху анх-, душман мызракъларынынъ ярала¬ 
ры нетиджесинде шехит олды. 

Хазрети Пейгъамбер -салляллаху алейхи ве селлем-нинъ әмир 
эткени киби, санджакъны аман Джафер -радыяллаху анх- алды. 0 да 
душманнен къараманджа дженклешти. Къылыч дарбелеринен, эки 
къолу да кесильди. Ресулюллахнынъ санджагъыны ерге тюшюрме- 
мек ичюн кесильген къолларынен оны коксюне сармагъа чалышты. 
Бир вакъыттан сонъ о да шехит олды. Хазрети Джафернинъ къальби 
Аллах ве Ресулининъ севгисинен толу эди. Керчектен бу ёлда джаны- 
ны феда этип Аллахнынъ ризасына къавушты. 

Невбет Абдуллах бин Ревахагъа кельген эди. О да айны истекнен 

санджакьны алып, душман сыраларымы далгъаландырды. Янында 
олгъанларгъа шойле васиет этти: 

«-Шаат олунъыз ки, Мединедеки бутюн зенгинлигимни бейтуль- 
малгъа быракьам!» 

Сонъра шехит олгъангъа къадар кьараманджа дженклешти. 

Абдуллах бин Реваханынъ да шехит олмасы узерине даа янъы 
мусульман олгъан ве биринджи Ислям дженкине кьошулгъан Хазрети 
Халид бин Велид, санджакъны алып дженкни девам эттирди. 0, бир 
авуч сахабинен, чекертки сюрюси киби чокъ олгъан душмангъа 
къаршы буюк метанетнен дженклешти. 

Бу вакъытта Аллах Ресули -салляллаху алейхи ве селлем-, мес- 
джиднинъ минберинден вакьианынъ бутюн къысым ве алларымы 
кет-кете асхаб-ы кирамгъа бильдире эди. Дженк мейданы козьлери- 
нинъ огюнде эди. 0 ерде арты-артына керчеклешкен шехадетлерни, 
кедерли ве гъамлы бир шекильде шойле тарифлей эди: 

«Зейд санджакъны кьолуна алды... Шимди Зейд урулды, шехит 
олды. Сонъ Джафер алды... 0 да шехит олды. Сонъ санджакъны Ибн-и 
Реваха алды... 0 да шехит олды...» 

Буларны анълаткьан Аллах Ресули -салляллаху алейхи ве селлем- 
нинъ гонълюндеки кедери артты, артты ве мубарек козьлеринден ин- 
джи данелери киби яшлар тёкюлмеге башлады. Артындан: 

«Шимди санджакъны Аллахнынъ къылычларындан бир къылыч 
къолуна алды...» деп яшлы козьлернен къолларыны ачып Аллахкъа: 

«Аллахым! Халид Сенинъ кьылычларынъдан бир къылычтыр. Сен 
онъа гъалебе бер!» деп дуа этти. 

Хазрети Халид бин Велид, акьшам олып, ордулар сыраларына 
чекильгенлерине къадар дженклешти. Гедже де дженк тертибини ве 
азырлыкъларыны тамамынен денъиштирди. Сагъ тарафта олгъанлар- 
ны солгъа, сол тарафта олгъанларны сагъ тарафкъа, артта тургъан- 
ларны огге, огдекилерни арткъа алды. Эртеси кунь душман къулла- 
нылгъан бу дженк усулы къаршысында шашырды. Мусульманларны 
къуветлендирмек ичюн янъы кучь кельди беллеп, бир къарарсызлыкь 
кечирди. Аллахнынъ къылычы Хазрети Халид де, бу шашкьынлыкъ 
ве къарарсызлыкъны еринде ве яхшы бир шекильде къулланып, бу- 

тюн олгъан кучьлеринен шиддетли бир уджюм этти. Бойле апансыз- 
дан япылгъан уджюмни беклемеген душман, узерине акькьан иман 
селине даянып оламады. Дагъылмагъа башлады. Сонъунда кери 
чекильмеге меджбур олды. 0 кунь кьолунда, тамам докъуз къылыч 
парчалангъан Хазрети Халид, бу фырсатны да кьулланып озю де душ- 
мангъа дуюрмайып ордусыны арткьа кьайтарды. Къулланылгъан бу 
усул онынъ теджрибели къомитан олгъаныны даа бир кере исбатла¬ 
ды. Бойледже, эки ордуда гъалебесиз дженкни ташлап артларына че- 
кильген эдилер. Хазрети Халид, ордусыны Мединеге кетирди. Шехит 
олгъанларнынъ сайысы исе он беш адам эди. 

Аллах Ресули -салляллаху алейхи ве селлем-, Хазрети Халиднинъ 
бу гъалебесини такъдир этти. Оларны, меселени темелинен бильмей- 
ип «къачтылар» деп айткъанларгъа да: 

«Олар Аллах ёлунда дженктен кьачкьанлар дегиль. Текрар уджюм 
этип дженклешеджеклердир!» деп джевап берди. 

Чюнки бу дженкте, сайы джеэтинден пек аз бир орду, буюк бир 
ордуны къоркъуткъан эди. Аллахнынъ бильдирген шу юдже акъикъат 
яшангъан эди: 

«Нидже аз сайыда бир орду, Аллахнынъ изнинен нидже чокъ сай- 
ыдаки ордуны енъгендир. (Эльбетте ки) Аллах, сабыр эткенлернен 
берабердир.» (Бакьара, 249) 

Муте дженки, мусульманларнынъ эхл-и китаптан олгъан христи- 
анларнен япылгъан биринджи дженки эди. Учь бинъ кишилик бир 
иман нуру, юз я да эки юз бинъ кишилик бир батыл кучьни енъип 
зафер кьазанды. 

МЕККЕНИНЪ ФЕТХИ 
(ХИДЖРИЙ 8 СЕНЕ) 


Хакъ кельди, батыл йыкъылды 

Мединели мусульманларнен Меккели кьурейшлилер арасын¬ 
да япылгъан Худейбие анълашмасына коре барыш муддети он йыл 
эди. 

Лякинмушриклер,эркечкенкуньИслямнынъбутюнАрабистангъа 
яйылмасындан раатсыз ола эдилер. Бунынъ ичюндир ки, яваш-яваш 
барыш анълашмаларыны бозмагъа башладылар. Вакьыт кечмеси- 
нен, барыш мадделерине къаршы сайгъысызлыкъларыны арттыр¬ 
дылар. Ойле ки, озьлерине багълы олгъан Бени Бекир къабилесини 
кьыздырып, Хузаалыларгъа къаршы кьойдылар. Озьлеринден базы- 
лары да бу ахлякьсыз ве алчакь джинаетке къошулдылар. 

Аллах Ресули -салляллаху алейхи ве селлем-ге багълы олгъан 
Хузаа къабилесининъ векиллери мусулъман эдилер. Оларнынъ узе- 
рине уджюм этилъгенде намаз анында эдилер. Апансыздан япылгъан 
уджюм вакътътда кими седждеде, кими рукуда, кими къъшмда экен 
шехит этилъдилер. 

Бу вакъиа акъкъътда аман Аллах Ресули -салляллаху алейхи ве 
селлем-ге хабер бердилер. 

Хазрети Пейгъамбер -салляллаху алейхи ве селлем- хаберни 
биринджи кетирген Амр бин Салимни динълегенде, мубарек козъле- 
ри яшланды. Инджи данелери киби козъяшлары гулъ янакъларыны 
ыслатты. Сонъ дередже кедерленген эди. Теселли ниетинен гъонълю 
яралы Амргъа: 

«-Сен ярдым олундынъ эй, Амр!» деди. 

0^^ - 

Аман мубарек сахабилеринен олгъан вакьиа акькъында лаф 
этип, фикир танышты. Алгъан каъарарлары - Меккенинъ фетх этиль- 
меси олды. Бу кьарарны гизли тутмагъа кьарар бердилер. Вакъиа 
Амр бин Салимге ве ондан сонъ кельген башкьа Хузаа къабилеси- 
нинъ эйэтине де бу шекильде бильдирильди. Аллах Ресули -салляллаху 
алейхи ве селлем-, оларгъа Мединеге кельгенлерини биле гизли тут- 
маларыны сёйледи. Бойлеликнен, Мекке фетхи ичюн алынгъан къа- 
рар акъкьында душманнынъ хабердар олмасынынъ огю алынгъан 
эди. Чюнки Аллах Ресули -салляллаху алейхи ве селлем-, Меккенинъ 
къан текюльмеден фетх этильмесини истей эди. 

Аллах Ресули -салляллаху алейхи ве селлем-, эр шейге рагъмен 
мушриклернен араларында япылгъан анълашманы эсапкьа алып, 
Хузаалыларгъа япылгъан уджюм себебинен Меккелилерге башта 
серт бир беянат ёллады. Чюнки олар Худейбие анълашмасыны чокъ 
агъыр бир шекильде бозгъан эдилер. Бунъа коре, я ольдюрильген 
Хузаалыларнынъ диетлерини берювлери, я Бени Бекир къабилесини 
къорчалавдан вазгечмелери, я да бу эки теклифни де къабул этмеген- 
лери такъдирде Худейбие анълашмасы лягъу этильмеси керек эди. 

Козьлери душманлыкъ ве къангъа толу олгъан мушриклер, Аллах 
Ресули -салляллаху алейхи ве селлем-нинъ серт тарзда бильдирген 
бу учь теклифтен, сонъки маддени, яни анълашманы ресмий лягъу 
этювни къабул эттилер. 0 исе мусульманларны Мекке фетхине давет 
демекэди. 

Сонъундан мушриклернинъакьыллары башларына кельген олса 
да, иш иштен кечкен, анълашма эки тарафлы оларакъ къапатылгъан 
ве бозулгъан эди. Вазиетни тюзельтмек ичюн Къурейшнинъ реиси 
Эбу Суфьян, чаресиз ве бинъ пешман эткен алда Медине ёлларына 
тюшти. 

Онынъ барышны янъыламакъ макъсадынен Меккеден чыкъкъа- 
ныны Аллах Ресули -салляллаху алейхи ве селлем-, иляхий вахий иле 
0 вакьыиа сахабилерине бильдирди. 

Затен олып кечкен уджюм джинаетинен матем ве кедер рузгяр- 
ларынынъ сертлешюви нетиджесинде, Хазрети Пейгъамбер -сал¬ 
ляллаху алейхи ве селлем-нинъ эмиринен ич кимсе Эбу Суфьянгъа 





^*яэд^л^XАЗРЕТИ МУХАММЕД МУСТАФА ^ 


юз бермеди. Ойле ки, Хазрети Пейгъамбер -салляллаху алейхи ве 
селлем-нинъ къадынларындан Умму Хабибе, Эбу Суфьяннынъ кьызы 
олгъаны алда, эвине къадар кельген бабасынынъ отурмакь истегени 
миндерни биле астындан чекип алды. Эбу Суфьян шашырды. 

«-Къызым, миндерни манъамы, мени миндергеми ляйыкъ корь- 
мединъ?»- деп тааджипли бир алда кьызындан сорады. 

Хазрети Пейгъамбер -салляллаху алейхи ве селлем-ге олгъан 
севгиси девамлы олгъан Умму Хабибе, шойле джевап берди: 

«-Бу миндер, Ресулюллах -салляллаху алейхи ве селлем-ге аит- 
тир. Бунынъ ичюн сен неджис (темиз олмагъан) бир мушриколаракъ 
онъа отурмагъа асла ляйыкъ дегильсинъ!...» 

Эбу Суфьян бу джевап кьаршысында буз кесильди: 

«-Къызым, сен бизден айрылгъандан сонъ бир тюрлю олгъан- 
сынъ!...» - деди. 



Лякин Умму Хабибе: 

«-Ёкъ, Аллах мени Ислямнен шерефлендирди...» - деп, бабасына 
иманнынъэр шейден юдже олгъан къыйметини хатырлатты. 

Эбу Суфьян башта Ресулюллах -салляллаху алейхи ве селлем- ол- 
макь узьре бутюн асхабнынъ япкьан арекети нетиджесинде Меккеге 
къайтмагъа меджбур олды. Меккеге кельген сонъ: 

«-Мен укюмдарларына будереджеде багълы бир къавимни раст 
кетирмеген эдим» деп, таджипленген эди. 

Бу арада Хазрети Пейгъамбер -салляллаху алейхи ве селлем-, се- 
фер азырлыгъы ичюн әмир берди. Якьындаки кьабилелер Мединеде 
топландылар, узакътакилер исе ёлда ордугъа кьошулдылар. Гъает гиз- 
ли бир шекильде арекет этильди. Душманнынъ, Мединедеки бу аре- 
кетли фаалиеттен шубеленмемеси ичюн де Шам тарафларына бир 
къысым аскер ёлланды. Хазрети Пейгъамбер -салляллаху алейхи ве 
селлем-, эр тарафны къатты незарет астына алгъан эди. Аллахнынъ 
ярдымынен буюк фетхни кьан тёкмеден къазанмакъ макъсат этиль- 
ген эди. 

Бутюн сахабилерде бу гизлиликке риаетэткен эдилер. Бедир гъа- 
зилеринден Хатыб бин Эбу Бельтеа, Меккеге вакъианы бильдирген 
бир мектюп язгъан ве бир къадыннен де ёллагъан эди. Бу акькъын- 

да Аллах Ресули -салляллаху алейхи ве селлем- вахий ёлунен хабер- 
дар этильген ве кьадыннынъ кьаерде олгъаны бильдирильген эди. 
Хазрети Алинен Зюбейр бин Микдадагъа къадынны якъалап кетир- 
мек вазифеси берильди. Къадын, Ресулюллах -салляллаху алейхи ве 
селлем- ишарет эткен ерде якъаланды. Янындаки мектюп алынып, 
Ресулюллахкъа кетирильди. Мектюпте шойле язылы эди: 

«Эй, Къурейш! Аллахнынъ Ресули сизинъ узеринъизге ойле буюк 
бир кучьнен келе ки, гедже къаранлыгъы киби къоркьунчлы олгъан бу 
орду сель киби акьаджакьтыр. Аллахкьа емин этерим ки, Ресулюллах 
узеринъизге тек башына кельсе биле Аллах, оны гъалип къыладжакъ, 
берген вадесини ерине кетиреджектир. Шимдиден чаренъизни бакъ- 
ынъыз!» 

Аелында бу ифаделер, керчекке айкъыры ве хыянетликнен толу 
дегиль эди. Амма гизли къалмасы керек олгъан бир акьикъат душ- 
мангъа бильдириле эди. Бунынъ ичюн Хазрети Пейгъамбер -саллял¬ 
лаху алейхи ве селлем-, бу ишни япкъан Хатыбны аман янына чагъ- 
ыртты ве шойле деди: 

«-ЭЙ, Хатыб! Буны не ичюн яптынъ?» 

Бедир гъазилеринден олгъан Хатыб, буюк бир пешманлыкъ 
ичинде: 

«-Я, Ресулюллах! Янынъызда олгъан мухаджирлернинъ Меккеде 
къоранта ве малларыны кьорчалайджакъ кимселери бар. Меним 
исе кимсем ёкъ. Мен де бу мектюпнен оларнынъ арасында тешек- 
кюр къазанып къорантамны, бала-чагъамны къорчаламакъ истедим. 
Ёкъса валлахи, мен оларнынъ джасусы дегилим. Мен бу ишни диним- 
ден дёнмек макъсадынен япмадым. Мусульман олгъанымдан сонъ 
мен, асла куфюрге разы олмам. Валлахи, меним Аллах ве Ресулине 
олгъан иманым сонъсуздыр. Асла динимни денъиштирмедим...» 
деди. 

Бунынъ узерине рахметнинъ михрабы олгъан Хазрети 
Пейгъамбер -салляллаху алейхи ве селлем-: 

«-Хатыб кендини догъру къорчлады»,- деди ве оны багъышлады. 

Хатыбнынъ бойнуны урмакъ истеген Хазрети Умерге де, 
Аллахнынъ Бедир дженкинде иштирак эткенлернинъ япкъан хатала- 

рыны багьышлайджагьыны хатырлатты. 

Бунынънен бирликте Аллах Ресули -салляллаху алейхи ве селлем- 
тарафындан о арада назиль олгъан ает-и керимелер нетиджесинде 
Аллах душманларынен достлукъ япмамакъ мевзусында да башта 
Хатыб олмакъузьре асхаб-ы кирамгъа әмир берильди: 

«Эй, иман эткенлер! Әгер меним ёлумда дженклешмек ве раз- 
ылыгъымны кьазанмакъ ичюн чыкъкьан олсанъыз, меним де душ- 
маным, сизинъ де душманынъыз олгъанларгъа севги косьтерип, 
оларны досттутманъ! Албуки, олар, сизге кельген акьикъатны инкяр 
эткенлердир. (Олар), Раббинъиз Аллахкъа инангъанынъыздан до- 
лайы Пейгъамберни де, сизни де юртунъыздан чыкъардылар. Мен, 
сизинъ гизли туткьанынъызны да, ачыкькьа чыкъаргъанынъызны да 
энъ яхшы билиджим. Сизден ким буны япар исе, (оларны досттутса), 
догъру ёлдан чыкьар.» 

«(Билинъиз ки), эгер олар, сизни эльге кечирселер, сизге душ- 
ман кесиледжеклер, сизге эллерини ве тиллерини яманлыкьнен уза- 
таджакълар. Затен (олар, ич шубесиз сизинъ имандан вазгечип де) 
инкяр этменъизни истемектелер.» 

«(Кене билинъиз ки), къыямет куню якъынларынъыз ве балала- 
рынъыз сизге файда бермезлер. Чюнки Аллах, аранъызны айырыр. 
Аллах япкъанларынъызны корюджидир.» (Мумтехине, 1-3) 

Бу ает-и керимелернен, мусульманларгъа бала-чагъа, мал-мульк 
деп кяфирлернен достлукъ къурмалары ясакълангъан эди. Албуки, 
Хазрети Нух-алейхисселям-да, иман этмейип сувда богъулгъан огълу 
Кенан акъкъында Дженаб-ы Аллахкъа сыгъынып: 

«-Я, Раббий! О меним аилемдендир!...» деген эди. 

Аллах тарафындан: 

«-ЭЙ, Нух! Осенинъаиленъдегильдир!»эмри кельген эди. Сонъра 

исе: 



«-Акъкъында бильгинъ олмагъан бир шейни менден истеме! 
Мен санъа джахиллерден олмаманъы васиет этем.» (Худ, 46) ифаде- 
синен, бир даа бойле бир хата япмамасы әмир этильгендир. 

Башкъа тарафтан Ают -алейхисселям-нынъ къадыны да, 
Аллахнынъ эмрине къаршы кельгенлернен къарышып корюшке- 

НИ ичюн фасыкълашкьан ве Аллахнынъ азабыны къазангьандыр. 
Долайысынен, Кенаннынъ ве онынъ бир пейгъамбернен олгъан акь- 
рабалыкъ багъы, ич бир къыймет ифаде этмегендир. 

Хиджретнинъ секизинджи сенеси Рамазан айынынъ онунджы 
куню Аллах Ресули -салляллаху алейхи ве селлем-, он бинъ кишилик 
буюк бир иман ордусынен Мединеден айрылды. Джихаткъа кетиль- 
генинден себеп, ёлда ифтар этильди. Сахабилерине де бойле этмеле- 
рини әмир этти. 

Зуль-Хулейфе денильген ерге кельгенлеринде Хазрети Аббаснен 
къаршылашты. Даа эвель мусульман олгъан Аббас -радыяллаху анх-, 
буны гизли тутып Меккеде къалгъан, о ерден Къурейшнинъ вазиети- 
ни эр заман Аллах Ресули -салляллаху алейхи ве селлем-ге бильдире 
эди. Ниает, вакьты кельгенини тюшюнип, о да хиджрет этмек ичюн 
ёлгъа чыкьты. 

Бунъа пек кьувангъан Аллах Ресули -салляллаху алейхи ве сел¬ 
лем-: 

«-Мен пейгъамберлернинъ сонъу олгъаным киби, сен де мухад- 
жирлернинъ сонъу олдынъ!..» буюрды. 

О вакьытта меккелилер, олып-кечкенлерден хаберсиз эдилер. 
Ислям ордусына Мерруз-Захран мейданына келип къонакьламагъа 
әмир берильди. Ресулюллах -салляллаху алейхи ве селлем-нинъ эми- 
ринен эр аскер къысымлары айры-айры атеш якьтылар. Бу шанлы 
манзараны корьген душман къоркьугъа тюшти. 

Эбу Суфьян, аман Хаким бин Будейльни янына чагъыртып әтраф¬ 
ны козьден кечирмек ичюн Меккеден чыкъты. Лякин олар тез арада 
Ислям аскерлери тарафындан къолгъа алынып, Хазрети Пейгъамбер 
-салляллаху алейхи ве селлем- Эфендимизге кетирильди. 

Хазрети Умер, ЭбуСуфьяннынъольдюрилмеси ичюн Пейгъамбер 
-салляллаху алейхи ве селлем-ден изин истеди, амма эмджеси Аббас 
-радыяллаху анх- онынъ багъышланмасыны истей эди. Буюктеджри- 
бе саиби олгъан Аллах Ресули -салляллаху алейхи ве селлем-, эмдже- 
сине хитап этип: 

«-Эбу Суфьянны ал; ордунынъэтрафындан кечир! Ислям ордусы- 
нынъ шаныны ве буюклигини сейир эттир!...» буюрды. 

Бу, Къурейшнинъ реиси олгъан Эбу Суфьяннынъ, мушриклер- 
нинъ мусульманларгъа кьаршы боштан бошкъа арекет этмелерини 
токьтатмасы ичюн япылгъан бирусулэди. Бойледже, мушриклернинъ 
къаршы чыкъмамалары да, къан тёкюльмейджегини ифаде эте эди. 

Хазрети Аббас, Эбу Суфьянны алып Аллах Ресули -саллялла- 
ху алейхи ве селлем-нинъ ишарет эткен ерлерине алып барды. 0 
арада Ислям ордусы кьысымларгъа болюнген алда арекет этмеге 
башладылар. Эр керваннынъ иманлы юреклеринден ташкьан сес- 
лери аршкъа кьадар юкселе эди. Эбу Суфьяннынъ бу манзара кьар- 
шысында козьлери къамашты. Аллах Ресули -салляллаху алейхи ве 
селлем-нинъ керваны кечкенде де къоркъусыны ве шашкъынлыгъы- 
ны сакълап еламады ве: 

«-ЭЙ, Аббас! Къардашынъынъ огълу, падишалыгъыны не къадар 
къуветлендирген!...» деди. 

Аббас -радыяллаху анх- оны догърултып: 

«-Ёкъ, бу падишалыкъ дегиль, пейгъамберликтир...» деди. 

Эбу Суфьяннынъ: «Эбет, Эбет» демектен башкъа чареси къал- 
магъан эди. Сонъ о ерден айрылып Хазрети Пейгъамбер -салляллаху 
алейхи ве селлем-нинъ янына кельдилер. Алемлернинъ Эфендиси: 

«-ЭЙ, Эбу Суфьян! Аля да айтаджакъ вакътынъ кельмедими?»- 
деп сорады. 

Эбу Суфьян, бир аз тюшюнгенден сонъ келиме-и тевхид кетир- 
ди. Аякин Хазрети Пейгъамбер -салляллаху алейхи ве селлем-нинъ 
пейгъамбер олгъаныны тасдикъ эткен джумлени сёйлемеген эди. 

Хазрети Пейгъамбер -салляллаху алейхи ве селлем-, текрар со¬ 
рады: 

«-Меним Аллахнынъ Ресули олгъанымны айтаджакъ вакътынъ 
кельмедими?» 

Аллахнынъ Къуран-ы Керимдеки: 

«(Эй, Ресулим!) Де ки: Аллахкъа ве Ресульге итаат этинъиз! Әгер 
юзь чевирселер, муакъкъакъ ки, Аллах кяфирлерни севмез!...» (Ал-и 
Имран, 32) беянындан да, ялынъыз Аллахкъа иман ве итаатнинъ 
етерли олмагъаны ачыкъ анълашылмакътадыр. 

Долайысынен, тек Аллахкъа я да тек Ресульге иман ве итаат эт- 

кен кимселер, аетке коре Аллахнынъ севмегени кяфирлер оларакъ 
васыфландырылмакьтадыр. Бойле кимселернинъ топтан инкяр эт- 
кенлерлерден ич бир фаркьы ёкътыр. Чюнки, муим олгъаны, кьул- 
нынъ аджиз ве эксик анълайышына коре дегиль, иляхий ираденинъ 
арзу ве эмири ёлунда иман этмектир. 

0 алда Аллах Тааля, Ресулине диннинъ бир шарты сайылгъан бу 
пайны берген ве муминлерге де иманнынъ шарты оларакъ онъа ше- 
хадет ве итаатны әмир этмекнен, бугунь бир чокъ дикькьатсиз ким¬ 
селернинъ, Ресульге итааты, иляхий беянгъа рагъмен кьалдырмакъ 
демек олгъан суннет-и сенийелерни къабул этмемелери ве сыкъ ве 
тар анълайышларынен тек «Къуран бизге етер!» демелери, шерефли 
Къурангъа багълылыкь ифаде эткен шу сёзлерине биле не кьадар 
тере ве джахиль ве я да хыянеткяране бир арекеттир. 

Эбу Суфьян, бу суальге бираз вакьыт истеген олса да, Хазрети 
Аббаснынътенбиесинен келиме-и шехадетнинъ бутюнини гузельсес- 
нен беян этти. Бунынъ узерине Аллах Ресули -салляллаху алейхи ве 
селлем-, онынъ гонълюни алмакь ичюн Мекке халкъынынъ къоркъ- 
мадан ӘМИН оладжакьлары ерлерни сайгъанда юрегини Ислямгъа 
даа да якьынлаштырмакь ичюн Эбу Суфьяннынъ әвини де кьошып 
шойле буюрды: 

«-Ким ки, Месджид-и Харамгъа кирсе, әминдир. Ким ки, әвин- 
ден тышары чыкъмаса әминдир. Ким ки, Эбу Суфьяннынъ әвине 
сыгъынса, 0 да әминдир!» 

Сербест әтильген Эбу Суфьян Меккеге кьайткьанында Аллах 
Ресули -салляллаху алейхи ве селлем- де, сахабилерине сонъки сё- 
зюни сёйледи : 

«Сизге кьаршы апансыздан уджюм япкъанлардан гъайры, ич 
кимсеге къылыч чекменъиз!» 

Бундан сонъ Аллах Ресули -салляллаху алейхи ве селлем-, дёрт 
къолгъа айыргъан Ислям ордусына арекетәмирини берди. Бойледже, 

Мекке дёрт тарафтан якълашкьан ордунынъ текбир сеслерине тол- 
ды. 

Секиз йыл әвель әки деве ве дёрт кишинен берабер Меккеден 
кедерли бир шекильде айрылгъан Хазрети Пейгъамбер -салляллаху 

алейхи ве селлем-, бугунь Аллахнынъ лютуф ве гузеллигинен он бинъ 
кишилик буюк ве тантаналы бир кучьнен мубарек шеэрге кирмекте 
эди. 0 кунь юртундан чыкьарылгъан, залымлыкь корьген бир шахыс, 
бугунь юртуны элине кечирген къараман ве гъалебе къазангъан бир 
фатих эди. Лякин о, бунынънен асыл кибирге къапылмайып, деве- 
сининъ бойну узеринде седжде эткен киби бир шекильде, яни шу- 
кюр алында Меккеге кире эди. Асхаб-ы кирамнынъ вазиети де айны 
эди. 

Ислям ордусы ич бир кьаршылыкъ косьтергенлернен къаршы- 
лашмады. Бу мевзуда Эбу Суфьянгъа нисбетен къулланылгъан усул 
берекетинен онынъ, Меккелилернинъ мусульманларгъа къаршы 
чыкьмамалары ичюн гъайрет этмеси нетидже берген, кимсе буюк 
ве кучьлю Ислям ордусына кьаршы чыкьмагъа джесарет этип ола- 
магъан эди. Ялынъыз Халид бин Велиднинъ Меккеге киргени ерде 
уфакъ бир дженк олгъан, о да тез гъалебенен екюнленген эди. 

Аллах Ресули -салляллаху алейхи ве селлем- Фетих суресини 
окъуп, асхаб-ы кирамнен берабер Кябе-и Муаззамагъа ёнель- 
ди. Девесинден тюшмейип еди кере таваф япкъан сонъ Хазрети 
Пейгъамбер -салляллаху алейхи ве селлем-: 

«Хакъ кельди, батыл ёкъ олды!..» (Исра, 81) ает-и керимесини 
окъуп, къолундаки таягъынен Кябедеки путларны девирмеге башла¬ 
ды. 

Ялынъыз юксекке ерлештирильген бир путкъа етишип оламагъа- 
нындан, янында олгъан Хазрети Алиге: 

«-Я, Али! Омузыма бас да, шу путны йыкъ!» буюрды. 

Аякин Хазрети Али чекинип: 

«-Я, Ресулюллах! Буюрынъыз, сиз меним омузыма басынъыз!» 


деди. 

Арет берильген Аллах Ресули -салляллаху алейхи ве селлем-, Хазрети 
Алининъ омузына басты. Секиз киши еринден котерип оламагъан, 
Хайбер къалесининъ къапысыны чекип къопаргъан ве къалкъан 
киби къуллангъан Хазрети Алининъ къоллары ве омузлары, бу иля- 
хий агъырлыкькьа даянамайып букюлди. Бунынъ узерине Хазрети 
Пейгъамбер -салляллаху алейхи ве селлем-: 

«-Я, Али! Аллах ёлунда бир пейгъамбер омузына чыкъмакътан 
чекинме!» буюрды. 

Бу эмирни, чаресизликтен ерине кетирген Хазрети Али: 

«0 мубарекомузгъа чыкъкъаным вакъытойле юксельдим ки, ба¬ 
шым коклерге токъунгъандыр деп тюшюнАим!|>-Аеген эди. 


Багъышлама баирамы 



Бу арада къурейшлилер Месджид-и Харамгъатолгъан, озьлерине 
бериледжек укюмни беклей эдилер. Аллах Ресули -салляллаху алейхи 
ве селлем-, тек о ерде олгъанларгъа дегиль, бутюн инсанларны ичине 
алгъан бутюн дюнья ичюн шу хутбесини сёйледи: 

«Аллахтан башкъа илях ёкътыр. Ялынъыз 0 бардыр. Онынъ ич 
бир векили ве ортагъы ёкътыр. Аллах вадесини ерине кетирген, къу- 
луна ярдым эткен ве бутюн душманларымызны дагъыткъандыр. 

Кябехызмети вехаджыларгъа сувдагьытув ишинден гъайры бу¬ 
тюн эски адет ве анълайышлар, мал ве къан давалары, бугунь шу эки 
аягъымнынъ астындадыр. 

Эй, къурейшлилер! 

Аллах, сизден джахилиет кибирини, бабаларнен, союнъызнен 
кибирленювинъизни ёкъ этти. Бутюн инсанлар Адемден, Адем де 
топракътан яратылгьандыр. (Бу сёзлерден сонъ шу ает-и керимени 
окъуды:) 

«Эй, инсанлар! Догърусу биз сизни бир эркек, бир къадындан 
яраттыкъ. Ве бир-биринъизнен танышувынъыз ичюн, сизни къавим- 
лерге ве къабилелерге айырдыкъ. Аллах янында энъ дегерлинъиз, 
Ондан энъ чокъ къоркъкъанынъыздыр. Шубесиз, Аллах билиджидир, 
эр шейден хабердардыр.» (Худжурат, 13)» 

Артыкъ, Мекке Худейбиенинъ бир муджидеси оларакъ багъыш- 
ланув, барыш, хафсызлыкь ве хидаетнинъ бир-бирине багълы олгъан 
руханий бир фетихнен асыл саиплерине, севильген юрегини ачкьан 
эди. Къыйынджылыкь, зорлукъ ве кедер толу Мекке асрети де сонъу- 
на кельген эди. Йылларнынъ кедери севинчке денъишкен эди. Иште, 
бунынъ буюк бир шукюрини ифаде эткен оларакъ тарихнынъ энъ 
буюк багъышланувыны керчеклештирмек ичюн, Аллах Ресули -сал- 
ляллаху алейхи ве селлем- Мекке халкьына: 

«-ЭЙ, Къурейш джемаати! Шимди сизге не япаджагъымны тю- 
шюнесинъиз?» деп сорады. 

Къурейшлилер: 

«-Биз сенинъ хайыр ве яхшылыкъ япаджагъынъы беклеп, «Хайыр 
япаджакъсынъ!» деп тюшюнемиз. Сен къолу ачыкь ве яхшылыкъ саи- 
би бир къардашсынъ! Къолу ачыкъ ве яхшылыкъ саиби бир къардаш 
огълусынъ!...» дедилер. 

Бунынъ узерине Хазрети Пейгъамбер -салляллаху алейхи ве сел¬ 
лем- Эфендимиз: 

«-Мен де Хазрети Юсуфнынъ къардашларына айткъаны киби: 

«Сизге бугунъ ич бир къабаат ёкъ! Аллах сизни багъышласын! 
Шубесиз 0, мерхаметлилернинъ энъ мерхаметлисидир»- деп айтам. 
Айды кетинъиз, артыкъ сербестсинъиз!» буюрды. 

Бир башкъа хитабында да: 

«-Бугунъ мерхамет кунюдир. Бугунъ Аллахнынъ, къурейшлилер- 
ни Ислямиетнен кучълендиреджеги, устюн къыладжагъы бир кунъ- 
дир»- буюрдъ!. 

Бунынъ нетиджесинде бир чокъ мусулъман къатили ве инсанлар- 
ны олъдюргенлер биле, хидает шерефине эрдилер. 

Ухуд дженкинде Хазрети Пейгъамбер -салляллаху алейхи ве 
селлем-нинъ эмджеси Хазрети Хамзанынъ къатили Хинд де, иманы 
къаршылыгъында Меккенинъ фетхи куню багъышланувгъа наилъ 
олдъ 1 . Хинд, Аллах Ресули -салляллаху алейхи ве селлем-нинъ артъта 
кечип: 

«-Я, Ресулюллах! Мени таныдынъмы?» деди. 

Хазрети Пейгъамбер -салляллаху алейхи ве селлем- Ухуд джен- 

- 

кинден беш йыл кечкенине бакъмадан, Хинднинъ япкъан вахшийли- 
гини унутмагъан эди. 

«-Мен 0 япкъанларынъны ич унутырыммы?» деп джевап берди 
ве келиме-и тевхиднинъ шаны урьметине Хиндни де багъышлады. 

Эбу Джехильнинъ огълу Икриме, энъ белли Ислям душманларын- 
данэди. МеккенинъфетхинденсонъЙеменгекъачкъанэди. Къадыны 
мусульман олып, оны Хазрети Пейгъамбер -салляллаху алейхи ве 
селлем-нинъ янына кетирди. Алемлерге рахмет оларакь ёллангъан 
Аллах Ресули -салляллаху алейхи ве селлем-, Икримени кьуванчлы 
къаршылап: 

«-ЭЙ, озь улькесинден айырылгъан атлы аскер, хош кельдинъ!» 
деди ве мусульманларгъа кетирген зарарларыны юзюне урмайып, 
оны да багъышлады. 

Хабир бин Эсед де бир Ислям душманы эди. Меккеден Мединеге 
девенинъ узеринде хиджрет эткенде, къастен Хазрети Пейгъамбер 
-салляллаху алейхи ве селлем-нинъ къызы Зейнеб -радыяллаху анха- 
ны деведен ашагъы итеп йыкъкъан эди. Хазрети Зейнеб юклю олгъа- 
нындан баласыны тюшюрген веагъыр бир шекильде яралангъан эди. 
Хабир бин Эсед даа чокъ зарар кетиргенлерден эди. Мекке фетхин- 
ден сонъ къачмагъа истеди, лякин къачып оламады. Даа сонъ иман 
этип пейгъамберимизнинъ хузурына кельди. Хазрети Пейгъамбер 
-салляллаху алейхи ве селлем-, оны да багъышлады. 

Чюнки Къуран-ы Керимде: 

«(Эй, Ресулим!) Сен афу ёлуны тут; багъышла; яхшылыкьны әмир 
эт; джахиллерден юзь чевир!» Араф суресининъ 199 аетинде дениле 
эди. 

Хазрети Пейгъамбер -салляллаху алейхи ве селлем-, джанлы 
бир Къуран эди. Къуран ахлякъы да, энъ гузель бир шекильде онда 
сейир әтиле эди. Озюне махсус бутюн зарарларны ич тюшюнмейип, 
юректен багъышлай эди. Лякин инсанларгъа хакъсызлыкъ япылгъа- 
ны такьдирде, хакъ саиплери озь хакьларыны хелял этмегендже ич 
раат олмаз эди. 

Меккелилер, Хазрети Пейгъамбер -салляллаху алейхи ве селлем- 
нинъ бутюн инсанларгъа орьнек оларакь сейир этильген багъышла- 

ма байрамынынъ къуванчыны яшаркен, уйле вакъыты кирген эди. 
Хазрети Пейгъамбер -салляллаху алейхи ве селлем-, эр вакьыт олгъа- 
ны киби кене эзан чагъырмакъны Хазрети Билялгъа буюрды. 

Билял -радыяллаху анх-, бир заманлар кьул оларакь акъылгъа 
сыгъмайджакъ къыйынджылыкъ ве зорлукъларгъа «Эхад, Эхад» деп 
инълегени куньлерини хатырлады. Артыкъ мерхаметсизлик сонъуна 
эрген эди. Шимди о, сербестэди ве гъалебе кьазангъан бир иман ор- 
дусынен Меккеде эди. Аллахкъа шукюр этип Кябе-и Муаззаманынъ 
устюне чыкъты. Юреклерни титреткен нагъмелери ве сёзлеринен 
эзангъа башлады. Ойле юректен тесирли бир эзан окьуй эди ки, 
бутюн Мекке дагълары ве коклери бу юдже сеске кьапылгъан эди. 
Коклер тебессюм, ерлер къуванч ве севгиге толды. О кунь окъунгъан 
эзан-ы Мухаммеди, мусульманларгъа эбедий бир хатыра эди. Бу 
манзараны корьген мушриклерден бир кьачы: 

«-Языкьлар олсун бизге!... Къуллар къадар да оламадыкь! Олар 
нелерге ириштилер, бизлер не алда кьалдыкь?» деп эвель япкъанла- 
рына, яни 0 ангъа къадар акьикъаттан узакъ къалгъанларына пеш- 
ман эттилер. 

Меккелилернинъ бейаты 

Уйле намазыны къылгъанларындан сонъ, Аллах Ресули -саллял¬ 
лаху алейхи ве селлем- Сафа тепесине чыкъты. Меккелилернинъ бе- 
ятларыны къабул этти. Башта эркеклер «мусульманлыкъ ве джихад» 
узре Хазрети Пейгъамбер -салляллаху алейхи ве селлем-ге беят эт¬ 
тилер. Сонъра къадынлар беят эттилер. Къадынларнынъ беяты мев- 
зусында Аллах Тааля, Ресулюллах -салляллаху алейхи ве селлем-ге 
шойле буюргъан эди: 

«Эй, Пейгъамбер! Иман эткен къадынлар, Аллахкъа ортакъ къош- 
мамакъ, хырсызлыкъ этмемек, зинада булунмамакъ, балаларыны 
ольдюрмемек, эллеринен аякълары арасында бир ифтира уйдурма- 
макъ, яхшы иш япувда санъа къаршы олмамакъ хусусында, санъа 
кельгенлеринде, оларнынъ беятыны ал; олар ичюн Аллахтан магъ- 
фирет исте!..Шубесиз ки, Аллах Гъафурдыр, Рахимдир.» (Мюмтехине, 

12 ) 

Къадынларнынъбеяти, сёзнен ве Ресулюллах-салляллахуалейхи 
ве селлем-нинъ элини батыргъан бир сув савутына эллерини батыр- 
макь суретинен керчеклешкен, оларнен эль-эльге тутушып япылгъан 
беят ич бир заман олмагъан эди. 


Эманетни саибине беринъиз! 

Ресулюллах -салляллаху алейхи ве селлем-, Месджид-и Харамгъа 
киргенинде зем-зем даркъатув вазифесини кене Хазрети Аббаскьа 
берди. Лякин Кябе хызметини о вакъыткъа къадар эда эткен Осман 
бин Тальха, Бейтуллахнынъ кьапысыны килитлеп, анахтарыны сакь- 
лады. 

«-Сенинъ Аллахнынъ Ресули олгъанынъны къабулэтсем эди, ма- 
ниа олмаз эдим!» деди. 

Бунынъ узерине Хазрети Али -радыяллаху анх- да, онынъ къо- 
лундан анахтарларыны зорнен чекип алды ве Кябенинъ кьапысыны 
ачты. Аллах Ресули -салляллаху алейхи ве селлем- де, Кябеге кирип 
эки рекят намаз къылды. 

Даа сонъ Хазрети Али, керчеклешкен бу вакьиа нетиджесинде 
Хазрети Аббас -радыяллаху анх-нынъ да джесаретлендирювинен 
Кябе хызметининъ Абдульмутталиб огъулларында бирлештирильме- 
сини Ресулюллах -салляллаху алейхи ве селлем-ден истеди. Хазрети 
Пейгъамбер -салляллаху алейхи ве селлем-, башта бу истекни къабул 
этеджек олса да, ашагъыдаки ает-и керименинъ назиль олмасы узе¬ 
рине бу вазифени текрар Осман бин Тальхагъа берди. 

Аллах Тааля буюра: 

«Аллах, сизге эманетлерни саиплерине берменъизни, инсанлар 
арасында укюм эткенинъиз вакьытадалетнен укюм этменъизни әмир 
этер. Аллах, сизге бойледже не гузель огютлер бермекте. Шубесиз ки, 
Аллах эшитиджи, (ве) эр шейни корюджидир.» (Ниса, 58) 

Бу ает-и керименинъ энмесинен, аман Хазрети Али 
Пейгъамбернинъ эмири себебинен анахтарларны Осман бин 
Тальхагъа теслим этти ве айрыджа ондан багъышлав истеди. Бу ада- 

лет къаршысында шашыргъан Осман бин Тальха да, буюк бир къа- 
рар ичинде келиме-и шехадет кетирип мусульман олды. 

Вакъиада корюльгени киби эманетлернинъ саиплерине бериль- 
меси, чокъ муим бир меселедир. Чюнки, эманетлер саиплерине бе- 
рильгени вакьыт, шахысларда, кьорантада ве джемиетте раатлыкъ 
ве сакинлик девам эткен, акси вакъытларда исе буюк салтанатлар 
биле ёкъ олгъандыр. Тарих саифелери бунынъ нидже мисаллеринен 
толудыр. 

Аллах Ресули -салляллаху алейхи ве селлем-, бир хадис-и шериф- 
леринде эманет мевзусынынъ эмиетини ве къыйметини не гузель 
анълата: 

«Эманет саибине берильмегени вакъыт, иште, о заман кьыямет- 
ни бекле!» 

Чюнки эманетнинъ саибине берильмемеси, къыямет аляметле- 
рининъэнъ муимлеринден бирини мейдангъа кетирмектедир. 

Бенъзерсиз бир сёзюни тзггув 

Аллах Ресули -салляллаху алейхи ве селлем-, фетихтен сонъ 
Меккеде он беш кунь кьалды. Бу арада энсардан базылары кьасе- 
ветленип, Хазрети Пейгъамбер -салляллаху алейхи ве селлем-нинъ 
бир даа Мединеге къайтып-къайтмайджагъыны тюшюне эдилер. 
Чюнки Аллах Тааля, онъа догъып оськен мубарек ве темиз бир ер- 
нинъ фетхини насип эткен эди. 

Сафа тепесинде дуа этер экен, Хазрети Пейгъамбер -салляллаху 
алейхи ве селлем- Энсар-ы Кирамнынъ бу раатсызлыкъларыны сез- 
ди. Дуалары биткен сонъ: 

«-Ааф эткенлеринъиз недир?» деп сорады. 

Олар да тюшюнджелерини айткъанларында, Аллах Ресули -сал¬ 
ляллаху алейхи ве селлем-, берген сёзюни тутмакънынъ орьнеги ола- 
ракь шойле буюрды: 

«-ЭЙ, энсар! Ойле бир шей япмакътан Аллахкьа сыгъынырым. 

Мен сизинъ мемлекетинъизге хиджрет эттим. Аятым аятынъыз; олю- 
мим де сизинъ янынъыздыр». 

- 0^^ 






^*яэд^л^XАЗРЕТИ МУХАММЕД МУСТАФА ^ 


Бу сёзлерден сонъ энсарларнынъ къасеветлери кечти. 

Хунейн дженки 

Аллах Ресули -салляллаху алейхи ве селлем-, Мекке фетхинден 
сонъ тек Кябедеки путларны дегиль, әтрафта олгъанларны да ёкь 
этмек ичюн Аллах ёлунда джихат эткен къысымлар тешкиль этти ве 
оларны ширкнинъ о джансыз ташларымы ёкь этмеге ёллады. Яни 
биртевхид темизлиги башлады. 

Аякин бойле алны, Хунейинде яшагъан Хевазин кьабилесинен 
Таифте яшагъан Бени Сакифни къабилеси къабул этмеге истемеди- 
лер. Олар мусульманларнынъ узерине уджюм этмеге къарар берди- 
лер. Бунынъ ичюн буюк бир орду азырладылар. Бир олюм-къалым 
дженкине чыкъкъан киби, эр шейлерини озьлеринен берабер алды¬ 
лар. 

Бу вакъиадан хабердар олгъан Аллах Ресули -салляллаху алейхи 
ве селлем- де, озь ордусына Меккеден эки бинъ киши даа къошып, 
оларнынъ узерине юрюш япты. Не икметли бир къадер эди ки, орду- 
да йылларджа ширк адына мусульманларнен дженклешкен ве олар- 
гъа бинъ бир зорлукъ чектирген Эбу Суфьян да бар эди. Шимди исе, 
Ислям сыраларынынъ гъалебеси ичюн дженклешеджекэди. Ойле ки, 
Меккели сексенге якъын мушрик де бу ордуда иштирак эткен эди. 

Ислям ордусы эр бакъымдан мукеммель эди. Козь кьамашты- 
рыджы бир корюнишнен Хунейнге догъру якълашмакъта эди. Эр кес, 
шимдиге къадар бойле низамлы ве буюк бир ордунынъ Арабистанда 
корюльмегенини тюшюне эдилер. Бойле ал, сахабилернинъ гьонъ- 
юллерини бир ан кибирге далдыргъан эди. 

Оларнынъ: «Бойле бир орду асла енъильмез!» деп, душманны 
кучьсюз саймалары ве маддий кучьке ёнельмелери, гъалебелерине 
мытлакъ козьлеринен бакъмаларына весиле олды. 

Иште, бу бир анлыкъ кибир ве косьтеришлик, мусульманларнынъ 
иляхий имтиангъа таби тутулмаларына себеп олды: 

Ислям ордусынынъ биринджи къуветлери, Хунейнге кирильген 
тар ёлдан озьлерине пек ишангъан алда кечкенлеринде, сабанынъ 

танъында тузакъкьа тюшюрильдилер. Буюкбир шашкьынлыкь пейда 
олды. Мусульманлар, устьлерине ягъмур киби ягъгъан окълар кьар- 
шысында чаресиз бир алда къалдылар. Ислям ордусында, шубе ве 
теляш толу бир дагъыныкьлыкь башланды. Мусульман сыралары 
арткьа чекильмеге башладылар. Хавазин ве Сакиф къабилелери де 
оларнынъ пешинден кельдилер. 

0 кьоркъунчлы анда арткьа чекильмеген, девамлы оларакъ 
душманнынъ узерине юрюген ве минегинен даима огге арекет эт- 
кен, озюни душманнынъ ертасына аткъан ялынъыз Аллах Ресули 
-салляллаху алейхи ве селлем- Эфендимиз олды. 0 кунь Ресулюллах 
-салляллаху алейхи ве селлем-, бенъзери олмагъан бир йигитлик ве 
джесюрликнинъ нумюнесини косьтерди. Ойле ки, эмджеси Хазрети 
Аббас ве ЭбуСуфьян -радыяллаху анхума-, онынъ мубарекаятынынъ 
техликеге тюшмемеси ичюн минекнинъ йипинден тутып, даа чокъ 
огге кетмесине маниа олмагъа арекет эте эдилер. 

Башкъа тарафтан, Ислям ордусынынъ дагъылувы девам эте эди. 
Араларында: 

«-Бугунь сиир ве джадылыкь бозулды» дегенлер олды. 

Меккелилерден базыларынынъ арасындан да: 

«-Хазрети Пейгъамбер ольди. Араплар эски динлерине дёнедже- 
клер!» денильген хаберлер яйылды. 

0,Хазрети Пейгъамбер-салляллаху алейхи ве селлем-сагъ эди ве 
душмангъа кьаршылыкъ косьтермекни девам эттире эди. Аллахкъа 
тевеккюль ве теслимиет алында асхабына шойле сёзлернен сеслене 
эди: 


«-ЭЙ, энсар! Эй, мухаджирлер! Эй, Аллахнынъ кьуллары! Бу ерге 
келинъиз! Мен Аллахнынъ къулу ве пейгъамберийим...» 

Сонъ гюр сесли олгъан эмджеси Аббас -радыяллаху анх-къа 
ишарет этип, Ислям ордусына сесленмеге девам этмесини истеди. 
Хазрети Аббас да юксек сеснен: 

«-ЭЙ, Акъабеде беят эткенлер! Эй, Рыдван тереги астында сёз 
бергенлер! (Тез келинъиз), Аллахнынъ Ресули бу ерде!..» деп сеслен¬ 
меге башлады. 

Бу даветни дуйгъан сахабилер: 

«Хй Хй» 

деп Аллах Ресули -салляллаху алейхи ве селлем-нинъ янына 
чаптылар. Бойледже, эскен бир рузгярнен дагъылгъан кобелеклер, 
текрар озюне чеккен нурнынъ әтрафына учып кельмелерине бенъ- 
зеген бир гъайретнен Пейгъамберимизнинъ янында саф тутмагъа 
башлагъан гонъюллер, ичлерине тюшкен къоркъудан къуртарылып, 
джесаретке къавушкьан эдилер. Яваш-яваш Аллахнынъ лютфунен 
бутюн Ислям сафлары янъыдан екпаре олды. 

Бундан сонъ Аллах Ресули -салляллаху алейхи ве селлем-, къол- 
ларыны ачып: 

«Аллахым! Манъа олгъан зафер ваденъни ихсан буюр!» деп, дуа- 
да булунды. 

Санки Бедир дженкиндеки киби ерден мубарек эллеринен бир 
авуч топракъ алып душман сыраларына догъру атты ве сахабилери- 
не: 

«-АЙДЫ, шимди догърулыкь ве садакьатнен уджюм этинъиз!» бу- 
юрды. 

Бу кересинде Ислям ордусы, дженкке янъы башлагъан киби бир 
кучьнен мушриклернинъ узерине атылды. Япылгъан кучьлю уджюм 
нетиджесинде кьыскъа вакьытта душманны перишан этип, магълю- 
биетке огъраттылар. Тек дёрт шехит берильген, бунъа къаршы муш- 
риклерден етмиш киши ольдюрильген эди. Душман ойле енъильген 
эди ки, оларнынъ дженк мейданына кетирген эр шейлери мусуль- 
манларнынъ элинде къалгъан эди. Къолларына кечкен гьанимет- 
нинъ ады-эсапы ёкъ эди. 

Шубесиз ки, бу юдже Аллахнынъ муминлерге насип эткен буюк 
бир лютфу ве икрамы эди. Чюнки олар, башта енъильген алда экен, 
Хазрети Пейгъамбер -салляллаху алейхи ве селлем-нинъ йигитлиги, 
джесюрлиги, Аллахкъа гонъюлден ялварувы ве дуасы нетиджесинде 
гъалебеге наиль олгъан эдилер. Аллах Тааля бу акьикъатны Къуран-ы 
Кериминде шойле беян этмектедир: 

«Ант олсун ки, Аллах бир чокь ерде ве Хунейн дженкинде сиз- 
ге ярдым этти. Чокълугъынъыз сизге озюнъизни бегендирген, лякин 

сизни дагьынувдан къуртарамагъан эди. Ер юзю бутюн кенъишлиги- 
не рагъмен, сизге тар кельген эди. Сонъунда (дагъыларакь) арткъа 
къачкъан эдинъиз». 

«Сонъ Аллах, Ресулинен муминлер узерине сукюнет ве узур 
дуйгъусыны эндирди; сиз корьмеген ордулар (мелеклер) эндирди де, 
кяфирлерге азап этти. Иште, бу кяфирлернинъ джезасыдыр». (Тевбе, 
25-26) 

Албуки, 0 кунь мушрик сафларында олып, сонъ иман эткенлер, 
АллахТаалянынъ муминлерге олгъан бу ярдымыны косьтермекмакь- 
садынен, озьлерине о ангъа къадар ич корюнмеген кимселернинъ 
уджюмде булунгъанларыны шашкъынлыкънен айдынлатып, тарифле- 
ген эдилер. 

Хунейн дженкинде гъалебе кьазангъан Аллах Ресули -саллялла- 
ху алейхи ве селлем-, къачкъан душманнынъ пешине тюшмелерини 
әмир этип, әсир ве гьаниметлерни де Джиранеге берди. Гъалебени 
толусынен кьазанмакъ ичюн Эбу Муса эль-Эшарининъ эмджеси Эбу 
Амир эль-Эшарининъ къумандасыны Эвтас мекянына ёллагъан сонъ, 
озю къалгъан Ислям ордусынен бирликте Таифке ёнельди. 

Эвтас дженки 

Ресулюллах -салляллаху алейхи ве селлем- бир кьысым ордунен 
Таифнинъ узерине юрюмеси себебинен, Эвтас дженкинде иштирак 
этип оламагъан эди. Будженкте Ислям ордусынынъ къуманданы Эбу 
Амир эль-Эшари шехит олгъан, буна къаршылыкъ душман къуман¬ 
даны да ольдюрильген эди. Дженкте эмджесининъ шехит олмасы 
узерине къуманданлыкьны озь къолуна алгъан Эбу Муса эль-Эшари 
уджюмни мукеммель бир шекильде идаре этип, гъалебе къазангъан, 
Ислям байрагъыны Эвтаста далгъаландыргъан эди. 

Таиф къамачавы 

Хиджаз больгесининъ дюнья дженнети сайыла биледжек бир ше- 
эри олгъан Таиф, бир тепе узеринде кьурулгъан къавий бир къалеге 
саип эди. Бу юзден Аллах Ресули -салляллаху алейхи ве селлем-нинъ 
эмринен япылгъан къамачав пек кьыйын ве зор бир шекильде кеч- 
ти. 

Бу къамачав, бир вакьытлар Ресулюллах -салляллаху алейхи 
ве селлем-ге япылгъан залымлыкьнынъ аджысыны алмакь дегиль, 
Хунейн дженкининъ бир девамы эди. Чюнки Хунейнден къачкъан- 
лар, оларнынъ яш реислери Малик бин Авфнен берабер эписи Таиф 
къалесинде сакьлангъан эдилер. Бени Сакифнен берабер янъы бир 
мудафа дженкине азырлангъан эдилер. 

Къамачавда чешит дженк усулларындан файдаланылгъан ве 
янъы дженк васыталары къулланылгъан эди. Аякин Таиф чокъ кьа- 
вий бир къале олгъаны ичюн, япылгъан уджюмлерге гъает яхшы да- 
янды. Башкъа тарафтан, душманны къаленинъ тышына чыкъармакь 
мумкюн олмады. Ойле ки, Халид бин Велид оларны къаледен чыкь- 
армакъ ичюн: 

«Ичинъизде кендисине ишангъанлар олса, дженклешмеге чыкъ- 
сын»,- деди. 

Таифлилер: «-Санъа кьаршы чыкъаджакъ кимсе къалемизде 
ёкъ!» деп, къаледен бир кимсени тышары чыкъармадылар. 

Бунынъ узерине Аллах Ресули -салляллаху алейхи ве селлем-: 

«-Душман тильки киби инине кирип сакълангъан. Артыкъ озь 
алларына ташланылса, олардан бир зарар кельмез!»- деп къама- 
чавнынъ токътатылмасыны әмир этти. Чюнки о, дженк тарафдары 
дегиль, бир рахмет ве давет Пейгъамбери эди. Меккелилер киби 
Таифлилернинъ де хидаетке эрмелерине весиле олмакъны истей эди. 
Ве чокь вакьыт кечмеден къамачав токътатылды. 

Аллахнынъ Ресули -салляллаху алейхи ве селем-: 

«Я, Раббий! Бени Сакифкехидаетнасипэт! Оларны бизге ёлла!...»- 
деп Аллахкъа ялварды ве дуа этип о ерден айрылды. 

Бу къмачавнынъ о девир ичюн эмиети буюк олгъан эди. Аллах 

Ресули -салляллаху алейхи ве селлем- кьаледеки кьулларгъа мусуль- 
ман олгъанлары такъдирде сербестликке къавушаджакъларыны ваде 
эткен эди. Бунынъузерине бир чокъ кьулдушман сыраларындан къа- 
чып, Ислямны сечкен ве хидаетке эрген эдилер. 

Гъаниметлерни пайлаштырув 

Таиф къамачавыны токътаткьан Аллах Ресули -салляллаху алейхи 
ве селлем-, Ислям ордусынен бирликте гьаниметлер ве эсирлер то- 
плангъан Джиранеге кельди. Бу арада Эбу Муса эль-Эшари де Эвтас 
дженкинде гъалебе кьазанып о ерге кельген эди. 

Ислям ордусы бутюн душманларыны битараф эткен эди. Артыкъ 
невбет гъаниметлерни пайлаштырмагъа кельген эди. Япылгъан къа- 
мачав нетиджесинде йигирми дёрт бинъ деве, къыркь бинъ сыгъыр, 
беш бинъ кило агъырлыгъында алтын ве кумюш эльге кечкен, айрыд- 
жа алты бинъ киши әсир алынгъан эди. 

Гъаниметлерни пайлаштырмагъа башламадан эвель, Аллах 
Ресули -салляллаху алейхи ве селлем- шойле буюрды: 

«Янында гьанимет малы олгъанлар, инеден ипине кьадар не бар 
исе чыкьарсынлар! Яхшы билинъиз ки, гьанимет малында хыянетте 
булунмакъ, саиби ичюн къыямет кунюнде атештир!...» 

Бу арада Хазрети Пейгъамбер -салляллаху алейхи ве селлем-ге 
эсирлернинъ арасында сут къардашы Хазрети Шейманынъ олгъаны- 
ны хабер эттилер. 

Ресулюллах -салляллаху алейхи ве селлем-, аман оны янына 
чагъыртып, устюндеки урбасыны Хазрети Шейманынъ астына тё- 
шеди. Бадиеде берабер оськенлери бу къыйметли сут къардашына, 
буюк бир сайгъы косьтерип, шефкьатнен муамеле этти. Онъа истесе 
янында кьалмакъны, истесе къабилесине кьайтмасыны теклиф этти. 

Къарт бир къадын олгъан Хазрети Шейма, къабилесине къайтмагъа 
изин сорады. Аллах Ресули -салляллаху алейхи ве селлем-, чешитли 
эдиелернен оны юртуна ёллады. 

Бундан сонъ Хазрети Пейгъамбер -салляллаху алейхи ве сел¬ 
лем-, гъаниметлернинъ пайлаштырылмасыны белли вакъыткьа къа- 

дар даа узатты. Бунынъ икметини анълап оламагъан теслимиетлери 
зайыф олгъанлар, бойле алдан шикает этмеге башладылар. Лякин 
Джиранеге келювининъ онунджы куню бу икмет чезильди. Енъильген 
Хавазин кьабилесинден бир джемаат, Аллах Ресули -салляллаху алей- 
хи ве селлем-ге келип, мусульман олгъанларыны бильдирдилер. Бу 
весиленен де эсирлерининъ ве малларынынъ кери берильмесини 
истедилер. Хазрети Пейгъамбер -салляллаху алейхи ве селлем- шой- 
ле буюрды: 

«-Мен гьаниметни пайлаштырмакъны бу куньге кьадар беклет- 
тим. Амма сиз кечиктинъиз! Шимди я эсирлеринъизни, я да малла- 
рынъыздан бирини сечинъиз!..» 

Бунынъ узерине кельгенлер эсирлерини сечтилер. Аллах Ресули 
-салляллаху алейхи ве селлем- де: 

«-Мен сизге, манъа ве Абдульмутталип огъулларына тюшкен 
эсирлерни кери берем. Къалгъанлары ичюн де ярын уйле намазын- 
дан сонъ манъа келинъиз!»- буюрды. 

Эртеси кунь Ресулюллах -салляллаху алейхи ве селлем- асхабы- 
ны топлап, оларгъа меселени анълатты. Озь пайы олгъан эсирлерни 
къайтараджагъыны бильдирип, шойле буюрды: 

«-Сизден эр КИМ, эсирлерини кьаршылыкъсыз, гонъюль разы- 
лыгъынен берип къардашларыны къувандырмакътан хошланса, бой¬ 
ле япсын! Эр КИМ де озь пайына тюшкенини къаршылыкъсыз бер- 
меге истемесе, буны Аллахнынъ ихсан этеджеги ильк гьаниметтен 
одермиз. Тилеген де бойле япсын!...» 

Ресулюллах -салляллаху алейхи ве селлем-нинъ асхабына бойле 
мураджаат этмесининъ себеби, эсирлернинъ оларнынъ хакъкьы ол- 
гьаны ичюн эди. 

Ресулюллах -салляллаху алейхи ве селлем- озь пайы олгъан эсир¬ 
лерни сербестликке чыкъаргъаны ичюн, бутюн сахаби де айны къа- 
раргъа кельди ве: 

«-Бизлер де эсирлеримизни Аллахнынъ Пейгъамберине бер- 
дик!» дедилер. 

Тарих бойле бир манзарагъа ич бир заман шаат олмагъан эди. 
Аякин шимди шаат ола эди ки, Аллах Ресули -салляллаху алейхи ве 

селлем-нинъ умметине ашлагъан Ислям ахлякьы саесинде бир дакь- 
икьа ичинде алты бинъ әсир ич бир кьаршылыкь алынмадан сер- 
бестликке чыкьарылгъан эди. 

Бу бенъзери олмагъан федакярлыкъ нетиджесинде бутюн 
Хавазинлилер Ислямны кьабул эттилер. Ойле ки, о вакъытта Таифте 
олгъан кьабиленинъ реиси Малик бин Авф да, бойле алдан хабердар 
олгъанынен шашырды веАллах Ресули-салляллахуалейхи ве селлем- 
нинъ кучюк бир даветинен о да Ислямны кьабул этмек шерефине 
наиль олды. Хазрети Пейгъамбер -салляллаху алейхи ве селлем- де, 
онъа юз деве берип, кене кьабилесине рейс оларакъ таин этти. 

Бу вакьиадан алынаджакъ дерс, энъ гузель даветнинъ, гузель ах- 
лякънен олмасыдыр. Айрыджа, анълайышнен япылгъан ильм-и сия- 
сетнинъ, не къадар буюк бир берекетке весиле олувыдыр. Бунынъ 
аксине, акъылсызлыкънен япылгъан арекетлернинъ ортагъа чыкъа- 
раджагьы зарарнынъ да, о къадар буюк оладжагъына сакълы бир 
ишарет бардыр. 

Аллах Ресули -салляллаху алейхи ве селлем-, гъаниметлерни энъ 
гузель бир шекильде пайлаштырды. Гъанимет бешке болюнген, дёр- 
тю аскерлерге берильген, бир пайы да бейтульмалгъа, яни хазине- 
ге быракъылгъан эди. Бейтульмалнынъ къулланма хакъкъы исе, ис- 
тегени шекильде олмакь узьре Аллах Ресули -салляллаху алейхи ве 
селлем-ге аит бир хакъ эди. 

Албуки, Ресулюллах -салляллаху алейхи ве селлем- пайлаштыр- 
мадан эвель, буны къаршысындаки деведен бир тюй кьопарып, ас- 
хабына шойле беян эткен эди: 

«-Меним, сизинъ ганиметинъизге бир деве дегиль, бир деве тую 
къадар биле хакъкъым ёкътыр... Не ичюн сабырсызланасынъыз? 
Гъанимет малларны, шу мейданнынъ (ташлары ве) тереклери къа¬ 
дар да олса, сизге дагъытаджам. Буларнынъ ичинден беште бирини 
айырсам, 0 да кене сизинъ фукъарелеринъизге бериледжектир.» 

Аякин аскерлер арасында дагъытылгъан гьаниметтен, Аллах 
Ресули -салляллаху алейхи ве селлем-, иляхий беянгъа ляйыкъ ола¬ 
ракъ фаркълы бир ёл такъип эткен, муеллефи-къулюбгъа, яни гонъ- 
юллерини Ислямгъа якълаштырмакъ истенильген кимселерге даа 

чокь пай берген эди. Бу да, базы кимселер тарафындан янълыш 
анълашылгъанындан себеп асхаб арасында наризалыкъ пейда этти. 
Ойле ки, Темим огъулларындан Зуль-Хувайсыра адлы бириси аддини 
ашып: 

«-ЭЙ, Аллахнынъ Ресули! Адалетни козь огюне ал!» дөп, озюнинъ 
ахмакълыгъыны косьтерди. 

Бунынъ узерине Аллах Ресули -салляллаху алейхи ве селлем-, 
чокь кедерленди ве: 

«-Ойлеми? Мен адалетни козь огюне алмасам, артыкь ким ада- 
лет япар?» деп, къаршы кельгенге хакъсыз олгъаныны сёйледи. 

Чокь вакьыт кечмеден ает-и кериме назиль олды: 

«(Эй, Ресулим!) Олардан садакьаларнынъ (пайлашылувы) ху- 
сусунда сени къабаатлагъанлар да бар. Садакьалардан оларгъа да 
(бир пай) берильсе разы олурлар, амма эгер оларгъа садакьалардан 
берильмесе, аман кьызарлар.» 

«Эгер олар, Аллах ве Ресулининъ оларгъа бергенлеринден разы 
олып: «-Аллах бизге етер. Якъында бизге Аллах да лютфундан беред- 
жек, Ресули де. Биз ялынъыз Аллахкъа рагъбет эткенлерденмиз!» айт- 
са эдилер, (даа яхшы олур эди).» (Тевбе, 58-59) 

Бу аетлерде гьанимет пайлаштырмакъ - иляхий пайлашув ол- 
гьаны бильдириле ве Аллахны унуткьан юреклернен, кьальб-и селим 
арасында олгъан фаркъ бельгилене. 

Шикаетчилернинъ эксериети энсарлардан эди. Чюнки энъ аз 
пай энсаргъа тюшкен эди. 

Мейданда пейда олгъан бу чешит тюшюндже ве сёзлернинъ 
айтылмасыны токьтатмакь ичюн Аллах Ресули -салляллаху алейхи 
ве селлем-, меселе даа чокъ буюмеден, бутюн энсарны топлады. 
Олардан башкъа ич кимсе чагъырылмады. Меселенинъ асыл себеби 
ве макъсады анълашылмасы ичюн Аллахнынъ оларгъа берген ни- 
метлерни хатырлатып, шойле деди: 

«-ЭЙ, энсар! Меним хакъкъымда гъонлюнъизден кечиргенинъ- 
из тюшюнджелеринъизни эшиттим. (Аякин айтынъыз), сизлер ёлуны 
шашыргъан мушриклер экен, Аллах Тааля меним весилемнен сизге 
догъру ёлны косьтермедими? Сизлер фукъаре кимселер экен, меним 

аранъызгъа кельмемнен, Аллах эпинъизни зенъгинлетип, бай къыл- 
мадымы? Аранъызда душманлыкъ сизни кемиргенде, меним кель¬ 
мемнен Юдже Аллах юреклеринъизни бирлештирмедими?» 

Бутюн бу суаллерге Әнсарлардан «Эбет!» джевабыны алгъан 
Аллах Ресули -салляллаху алейхи ве селлем-, индже маналы сёзлери- 
не девам этти: 

«-ЭЙ, энсар! Сиз манъа: «Къавминъ сени яланлагъан вакь- 
ытта арамызгъа кельдинъ! Сенинъ шериатынъны биз кьабул эт- 
тик! Къавминъ сени терк эткени вакъыт санъа биз ярдым эттик! 
Къавминъ сени къувды, биз сени коксюмизге бастыкъ! Сен ёкъсул 
эдинъ, биз сени малымызгъа ортакъ яптыкъ!..» айтса эдинъиз, мен 
де сизинъ сёзлеринъизни тасдикъ этер: «Чокъ догъру сёйлейсинъиз!» 
дер эдим... 

Эй, энсар! Бир чокъ кимселерге бергеним дюнья малы себебин- 
ден сизлер тарафындан айтылгъан сёзлер догърумы? Мен бир чокъ 
кимселернинъ юреклерини Ислямгъа якълаштырмакъ ичюн берге¬ 
ним ве мусульманлыгъынъызнынъ кучюне ве фазилетине ишанып, 
сизни махрум эткеним эмиетсиз дюнья малындан долайымы джа- 
нынъыз агъырды, бунданмы нефсинъизге биртарлыкь кельди?... 

Эй, энсар! Эр кес алгъанлары малларынен эвлерине кеткенле- 
ринде, сиз де Пейгъамберинъизнен эвлеринъизге къайтмакъ исте- 
мезсинъизми?» 

Аллах Ресули -салляллаху алейхи ве селлем-нинъ бу сёзлери узе- 
рине энсарнынъ козьлеринде топлангъан яшлар сель киби акъмагъа 
башлады. Артыкь олар фигъан кьопарып агълай ве: 

«-Я, Ресулюллах! Бизлер сенинънен берабер кетмек истеймиз!» 
деп севгилерини тазелей эдилер. 

Ресулюллах -салляллаху алейхи ве селлем- энсарнынъ бу шекиль- 
де боюн эгмелери узерине оларгъа теселли берип: 

«-ЭЙ, энсар! Эгерхиджрет шерефи ве фазилети олмаса эди, мен 
мытлакъ Әнсардан бири олмакъ истер эдим... Эй, энсар! Әгер эр кес 
бир ёл тутып кетсе, мен энсарнынъ ёлундан кетер эдим!...» буюрды. 

Бу кедерли топлашувдан сонъ энсар сыраларындан тек: 
«Аллахнынъ Ресули бизе етерлидир!»ифаделериэшитильди. Бойледже, 

бир янълыш фикирнинъ ачкъан ярасы, Хазрети Пейгъамбер -саллял- 
лаху алейхи ве селлем-нинъ мубарек къолларынен сарылгъан эди. 

Аллах Ресули -салляллаху алейхи ве селлем-нинъ бу орьнек аре- 
кетинден аладжагъымыз бир чокъ дерс бардыр. Инсан джумертликке 
ве яхшылыкъкъа енъильгендир. Джумертлик этильген душманнынъ 
исе, душманлыгъы ёкь олур; ортада исе, даа чокъ якъынлашыр; якь- 
ында исе, севгиси зияделешир. 

Нетиджеде, Аллах Ресули -салляллаху алейхи ве селлем-нинъ 
усве-и хасене (орьнек шахыс) олмасынынъ бир корюниши де бу гъа- 
нимет пайлашувында ачыкъ бир шекильде корюльмектедир. 

Сен онынъ юрегини ярдынъмы 

Ресулюллах -салляллаху алейхи ве селлем- Медине-и 
Муневвереден арекет этмеден эвель, Эбу Къатадени бир къысым 
аскернен Неджид тарафларына ёллагъан эди. 

Бу аскер кьысмы, Изам денильген бир ерге кельгенде Амир бин 
Эбзат адында бир адамнен къаршылашты. Амир мусульманларгъа 
селям берип келиме-и шехадет кетирип иман эткенини бильдир- 
ди. Аякин Эбу Къатаденен берабер кельгенлерден Мухаллим бин 
Джусаме, даа эвель олгъан шахсий бир дава себебинен Амирнинъ 
керчектен мусульман олмагъаныны сёйлеп, оны ольдюрди ве янын¬ 
да олгъан мал-мулькюне де гьанимет деп къол къойды. 

Эбу Къатаде ве аскерлер Неджидден къайткъанларында, Аллах 
Ресули -салляллаху алейхи ве селлем- Хунейн мейданында уйле на- 
мазыны янъы кьылгъан ве әтрафында сахабилери олгъаны алда бир 
терекнинъ кольгеси астында отура эди. 0 вакъытта Амирнинъ якъын- 
лары келип Мухаллимден шикает эттилер. 

Хазрети Пейгъамбер -салляллаху алейхи ве селлем-нинъ хузу- 
рында баягъы узагъан бир хакемликтен сонъ Амирнинъ мирасчыла- 
рынен анълашып, диетке кьарар берильди. 

«Мухаллим кельсин де, Аллах Ресули онынъ багъышланмасы 
ичюн дуа этсин!» дедилер. 

Мухаллим кельгенинен Аллах Ресули -салляллаху алейхи ве сел- 

- 

лем-ондан: 

«-Амир мусульман олгъаныны ифаде эткени алда сен оны оль- 
дюрдинъ, ойлеми?»- деп сорады. 

Мухаллим: 

«-ЭЙ, Аллахнынъ Ресули! Онынъ Ислямны къабул этмеси, ялынъ- 
ыз олюмден къуртулмакь ичюн эди» - деди. 

Бунынъ узерине Хазрети Пейгъамбер -салляллаху алейхи ве сел- 
лем-, бираз сертче: 

«-Сен онынъ юрегини ярып бакьтынъмы, бойле айтасынъ?» 
деди. 

Мухаллим: 

«-Онынъ юреги бир эт парчасыдыр, ярмакьнен бир шей анъла- 
шылмаз ки!» деди. 

Аллах Ресули -салляллаху алейхи ве селлем-: 

«-Сен онынъ юрегинде не олгъаныны анъламадынъ, сёзлерини 
анъламадынъ; о такъдирде санъа насыл джеза бермек мумкюн?» 
деп тенбиеледи. 

Бу кересинде Мухаллим, чаресиз бир алда: 

«-ЭЙ, Аллахнынъ Ресули! Меним багъышланмам ичюн дуа эт!» 
демеге меджбур олды. 

Мухаллимнинъ бу джевабы, озь къабаатыны бойнуна алгъаны- 
нынъ бир ишарети эди. Долайысынен мусульман олгъаны алда ве ич 
бир къабааты олмагъан бир кимсени ольдюргенинден, япкъан гуня- 
хы, багъышланаджакъ чешиттен дегильэди. Әгер бу хусуста энъ уфакъ 
бир дикькъатсызлыкъ косьтерильсе, сонъундан джемаат ичинде бу 
киби джинаетлернинъ чокълашмасына себеп олмасы мумкюн эди. 
Бойле къоркъу ве тюшюндженен рахмет ве мерхамет Пейгъамбери 
олгъан Ресулюллах -салляллаху алейхи ве селлем- Мухаллимнинъ яп¬ 
къан бу агъыр гунях себебинен онынъ афусыны къабул этмеди ве: 

«-Аллах да сени багъышламасын!» джумлесини сёйледи. 

Бундан дерс алгъан шаир, Хазрети Пейгъамбер -салляллаху алей¬ 
хи ве селлем-нинъ разылыгъыны кьазанамамакъ киби эр тюрлю 
арекетлерден умметни тенбиелемек макъсадынен не гузель сёйлер: 

Яхшылыгъынъдан узакътюшмеге языкъ-языкъ, 

- 

Эки дюньяда етер Аллахны унуткъангъа зарар оларакъ!.. 

Албуки, Пейгъамбер гъазабына якъалангъан оларакъ Ресулюллах 
-салляллаху алейхи ве селлем-нинъ янындан айрылгъан Мухаллим, 
эвине къапанды. Арадан бир афта кечкен сонъ да кедеринден ольди. 
Якъынлары,оны комьгенлериндетопракъбуджесетни кьабулэтмеди. 
Текрар-текрар комьселер де, ер эр кересинде оны кене тышарыгъа 
ата эди. Чаресизлик ве шашкъынлыкь ичинде Хазрети Пейгъамбер 
-салляллаху алейхи ве селлем-ге келип бу алны анълаттылар. Аллах 
Ресули -салляллаху алейхи ве селлем-: 

«-Бу топракь, ондан даа зарарлы олгъанларны биле ичине кьа- 
бул эткендир, лякин Аллах Тааля, сизге бир дерс косьтермеге истей!» 
деп, Мухаллимни текрар ве кьабирининъ узерине таш къойып ком- 
мелерини сёйледи. 

Бу вакъиа, 

«а1Л 

деген эр кимсенинъхидаетке эрген олгъаныны бильдирир. Бойле 
алдаки бир кишининъ, белли олгъан, корюльген бир куфюри ёкъ исе, 
онынъ акъкъында ярамай тюшюнмек харамдыр. 

ХИДЖРИЙ 9 СЕНЕ 


Ибадетсиз динде хаиыр ёкътыр! 

Аллах Ресули -салляллаху алейхи ве селлем- макъсат эткен фе- 
тихлерни тамамлап Мединеге къайткьанында, Таифнинъ реиси 
Месуднынъ огълу Урве артларындан етип кельди ве мусульман олды. 
Артындан Таифке къайтып, кьабилесини Ислямгъа даветэтмеге баш¬ 
лады. Аякин бир заманлар оларны Ислямгъа давет этмек ичюн кель- 
ген Хазрети Пейгъамбер -салляллаху алейхи ве селлем-ге таш аткъан 
бу инсанларнынъ Урвеге къаршы арекетлери даа да серт олды. Оны 
окь ягъмурына тутып шехит эттилер. 

Бунынъ узерине Хазрети Пейгъамбер -салляллаху алейхи ве 
селлем-, Хавазин реиси Малик -радыяллаху анх-кьа аскерлеринен 
Таифлилерге къаршы уджюмге кечмеге әмир берди. Бу әмир до- 
лайысынен Маликнинъ заман-заман уджюм әтмеси узерине къа- 
лелеринден тышары чыкьамагъан Таифлилер, ниает къабиленинъ 
буюклерини Мединеге ёлламагъа меджбур олдылар. Намаз къылма- 
макъ шартынен имангъа келип итаат әтеджеклерини бильдирдилер. 
Хазрети Пейгъамбер -салляллаху алейхи ве селлем-, оларнынъ бу те- 
клифлерини: 

«Ибадети олмагъаннынъ, динде хайыры ёкътыр!» деп кьабул әт- 
меди. 

Таифлилер, бу кересинде Аят адындаки путларынынъ учь сене 
даа еринде кьалдырылмасыны сорап риджада булундылар. Бойле 
риджалары да кьабул әтильмеди. «Ич олмагъанда бир ай янымызда 
къалсын!» дедилер. Буда къабуләтильмеди. 

Ниает, башкъа чарелери кьалмагьанындан, имангъа кельдилер. 
Бу кере де, ич олмаса Лят путы йыкъытыладжакьта, озьлерининъ 
иштирак этмемелери ичюн изин истедилер. Ресулюллах -салляллаху 
алейхи ве селлем- де, «Илля сиз йыкьаджаксынъыз!» деп ысрарнен 
талап этти. Бу иш ичюн Эбу Суфьян бин Харпнен Шубетус-Сакафийни 
ёллады. Пут йыкъытылгъанда, Сакиф кьабилесининъ къадынлары эв- 
леринден тышары чыкъып матем тутып агъладылар. Лякин вакъты 
келип, олар Ислямнынъ юджелигини ве ахлякъ гузелликлерини огре- 
неджек, джумлеси бирер темиз мусульман олып путларнынъ адлары- 
ны биле тамамынен унутаджакь эдилер. 

Бойледже, Аллах Ресули -салляллаху алейхи ве селлем-нинъ 
Таифлилернинъ залымлыкъларына къаршы оларнынъ хидаетке 
иришмеси ичюн япкъан мерхаметининъ бир ифадеси олгъан дуасы, 
Аллах тарафындан къабулэтилип керчеклешкен эди. 


Тильнинъ къудрети 



Аллах Ресули -салляллаху алейхи ве селлем- зекят бермеге ис- 
темеген Бени Темим кьабилесининъ узерине Хазрети Уейнени бир 
кьысым аскернен ёллады. 

Уейне -радыяллаху анх- да, апансыздан уджюм япып Темим 
къабилесини енъди, бир чокь гьанимет ве эсирнен Медине-и 
Муневвереге кьайтты. 

Бунынъ узерине Темим буюклери озь шаирлеринен берабер 
эсирлерни кьуртармакъ ичюн Аллах Ресули -салляллаху алейхи ве 
селлем-ге кельдилер ве: 

«-Чыкъ, сенинъле шиирлер айтып сёйлешейик!» деп, сёз яры¬ 
шына чагъырдылар. 

Хазрети Пейгъамбер -салляллаху алейхи ве селлем- де: 

«-Мен шиир айтмакь ичюн ёлланмадым. Амма сизлер айтынъ 
бакьайым!» - деди. 

Бени Темимден бир киши турды ве мукеммель бир хутбе окьу- 
ды. Бунынъ узерине Хазрети Пейгъамбер -салляллаху алейхи ве 
селлем-, асхабдан Сабит бин Къайскъа ишарет эткенинен, о да тур- 

ды ве Аллахнынъ буюклигине, Ресулюллах -салляллаху алейхи ве 
селлем-нинъ пейгъамберлигине даир мукеммель бир хутбе сёйлеп, 
Темимлилерден устюн кельди. 

Бундан сонъТемим огъулларындан Акъра бин Хабис шиир окъу- 
ды. Онъа джевап оларакъ Хассан бин Сабит Ислям динининъ шере- 
фини, шаныны тереннюм эткен гъаеттесирли бир къасиде окъуды. 0 
да озь ракьибинден устюн чыкъты ве гъалебе кьазанды. 

Асхабнынъ бу гъалебеси, Къуран-ы Керим киби ич бир эксиги 
олмагъан иляхий Китапкъа гонъюль бермек, айрыджа «джевамиуль- 
келим», яни бутюн инсанлар ичинде энъ гузель лаф эткен Аллах Ресули 
-салляллаху алейхи ве селлем-нинъ тербиесинден озь менбасыны ал- 
гъан эди. Бунынъ фаркьына баргъан Темимли шаир Акъра: 

«-Бу адамнынъ хатиби, бизим хатибимизден, шаири де бизим 
шаиримизден устюндир. Оларнынъ сеслери, бизим сеслеримизден 
устюндир!...» деп аркъадашларынен бирликте иман эттилер. 

Ресулюллах -салляллаху алейхи ве селлем-нинъ бу берекетини, 
илимини, шан ве шерефини шаир не гузель ифаде эте: 

Оны бир ан корьгенлер гуль олур, 

Сёзюне шаат олгъан бульбуль олур... 

Къаб бин Зухейр де, эвель Ислямгъа дженк ачкъан шаирлерден 
эди. Язгъан шиирлери долайысынен, корюнген ерде ольдюрильмек 
узьре къаны хелял къылынгъан эди. Аякин мусульман олгъан къар- 
дашы Буджейр, онъа насиат этти. Бир шиир даа язып, бойле девам 
эткени такъдирде сонъу хайыр олмайджагъыны бильдирди. 

Къаб да буюк бир къоркъу ичинде Хазрети Эбу Бекир -радыял- 
лаху анх-нынъ ярдымынен Хазрети Пейгъамбер -салляллаху алейхи 
ве селлем-нинъ хузурына кельди ве адыны айтмайып беят этти. Тиз 
чёкип отурды. Сонъ: 

«-ЭЙ, Аллахнынъ Ресули! Къаб бин Зухейр тевбе этип мусульман 
олды, эминлик ве ярдым алмакъ ичюн юксек хузурынъызгъа кель- 
мек истей, къабул этерсинъизми?» деп сорады. 

Ресулюллах -салляллаху алейхи ве селлем-ден «Эбет!» джевабы- 
ны алгъанынен къуванч ичинде: 

«-Къаб меним, я, Ресулюллах!..» деди. 

Аллах Ресули -салляллаху алейхи ве селлем-нинъ бу багъышлама- 
сына бир тешеккюр еринде Пейгъамбернинъ хузурына кельмеден 
эвель азырлагъан «Банет суаду» къасидесини окьумагъа башлады. 
Хазрети Пейгъамбер -салляллаху алейхи ве селлем-, бундан зияде- 
синен мемнюн олды ве узериндеки мубарек Хыркъа-и Шерифини 
чыкьарып Къабгъа кийдирди. Бойледже, къасиденинъ ады, арапча 
хыркьа демек олгъан «бурде» сёзюнен анъылып «Къасиде-и бурде» 
олды. 

Къабгъа эдие этилген Хыркъа-и Шериф, онынъ вефатындан сонъ 
хазрети Муавие тарафындан сатылып алынды. Укюмдарлар ара¬ 
сында биринден-дигерине кечип, кунюмизге къадар етип кельген 
ве Топкъапы Сарайында мухафаза этильген Хыркъа-и Сеадет иште, 
будыр. 

«Къасиде-и бурде» адынен мешур олгъан бир къасиде даа бар¬ 
дыр ки, 0 да имам Бусирий хазретлерине махсустыр. Лякин бу экин- 
джи къасиденинъ догъру исми, «Къасиде-и буре» дир. Буре - «хаста- 
лыкънынъ даваланувы» деген мананы анълата ве имам Бусирининъ 
бу къасидеси берекетинен фельдж хасталыгъындан тедавийленгени 
мунасебетинен бойле адландырылгъан эди. Вакъиа шойле олгъан 
эди : 

Имам Бусирий хазретлерининъ беденининъ ярысы фельдж 
олгъан эди. 0 да Къасиде-и бурени язып Аллахтан шифа истей. 
Къасидени битирген гедже тюшюнде Ресулюллах -салляллаху алейхи 
ве селлем-ни коре ве бу къасидени онъа окъуй. Аллах Ресули -сал¬ 
ляллаху алейхи ве селлем- де бундан мемнюн къалып, мубарек элле- 
ринен имам Бусирийнинъ фельдж олгъан ерлерини месх эте. Имам 
Бусирий уянгъанында хасталыгъындан ич бир эсер къалмагъаныны 
анълап, Аллахкъа шукюр эте. 

Сабадан къуванч ве шукюр дуйгъулары ичинде джамиге кеткен- 
де, табиаты бираз серт олгъан буюк вели Шейх Эбурреджа хазретле- 
рини раст кетире. Шейх Эбурреджа: 

«-Я, имам! Фахр-и Алемни макътагъанынъ къасидени бизге де 
окъурсынъмы?»- дей. 

Имам Бусирий: 

- 

«-Меним бир чокъ кьасидем бар. Ангисини сорайсынъыз?» 

дей. 

Шейх Эбурреджа: 

«-Бу гедже Ресулюллахкьа окъугъанынъ къадисени истейим. 
Чюнки, сен оны окьугъанда Хазрети Пейгъамбер -салляллаху алейхи 
ве селлем-нинъ чокъ мемнюн олгъаныны корьдим »- дей. 

Имам Бусирий тааджипленип: 

«-Бу кьасиде ве корьгеним тюш акъкъында ич кимсеге бир шей 
айтмагъан эдим де. Сиз буны къаерден бильдинъиз?...»-дей. 

Шейх Эбурреджа шойле джевап бере: 

«-Я, имам! Мен де о ерде эдим!...» дей ве кьасиденинъ бирин- 
джи сатырларыны окъуй: 

«Селем яранынъы сен хатырынъа алдынъмы, 

Козьлерден акъкъан яшкъа къарыштырырсынъмы?..» 

Риваетке коре, бу къасиде Хазрети Пейгъамбер-салляллаху алей¬ 
хи ве селлем-нинъ хузурында окъунгъанда Алемлернинъ Эфендиси, 
мемнюниетликнен мубарек беденини бир терекнинъ япракьлары- 
нынъ назик бир шекильде саллангъаны киби арекет эттирген ве те- 
бессюм эткен экен. 

Иште, бу нокьта себебинден къасиденинъ, Ресулюллах-саллялла¬ 
ху алейхи ве селлем-нинъ руханиетининъ мейдангъа чыкъып тесири 
ичюн хасталаргъа шифа ниетинен окъунмасы, бир усул шекилинде 
девам эткен, ве Аллах Ресулине себеп этилип Аллахкъа ялварылгъан- 
дыр. 


Буюк бир иман имтианы - Тебук ёлджулыгъы 

Тебук - Медине иле Шамнынъ тамам ортасында ерлешкен бир 
шеэрнинъ адыдыр. О ерге япылгъан сефер, Аллах Ресули -салляллаху 
алейхи ве селлем-нинъ иштирак эткен сонъ сефери олгъандыр. 

Бу сефер, Муте дженкининъ бир девамы кибидир. Византия им¬ 
ператоры Муте дженкининъ озюне япкъан тесири себебинен, вакъ- 
ыт кечип мусульманлар даа чокъ кучьленмеден бутюн Арабистанны 
элине кечирмек ниетинде эди. Бунынъ ичюн де христиан арапларны 

- 

кьулланмакь истей эди. Гассанилер де бойле бир арекет ичюн чокь- 
тан азыр эдилер. 

Вазиет бойле экен, Мединеге кельген тиджарет керванлары, 
душманнынъ япкъан азырлыгъы акъкъында мусульманларгъа хабер 
бере. 

Бунынъ узерине Аллах Ресули -салляллаху алейхи ве селлем-, 
умумий бир сеферберлик илян этти. 0 ангъа кьадар япылгъан аске- 
рий фаалиетлер гизли тутула, душманнынъ буны огренмесине ёл бе- 
рильмей эди. Лякин Тебук сеферинде вазиет фаркьлы олды. Чюнки 
яз мевсимининъ энъ сыджакъ куньлери эди. Душман кучьлю, кети- 
леджек ер узакь эди. Бунынъ устюне о йыл Мединеде олгъан къыт- 
лыкъ себебинден мусульманлар икътисадий бакъымдан агъыр алда 
эдилер. 

Бутюн буларны фырсат билип, мунафыкълар кене эски фитне- 
лерини башлап, муминлернинъ рухий алларыны бозмагъа башлады¬ 
лар. Баш мунафыкъ Абдуллах бин Убей: 

«-Мухаммед, Рома девлетини бала оюнджагъы деп тюшюнеми? 
Мен онынъ асхабынен бирликте әсир оладжакъларыны козьлерим- 
нен корьген кибийим!» - дей эди. 

Бир къысым мунафыкълар да: 

«-Бойле бир сыджакъта сеферге чыкъылырмы?» - демеге баш¬ 
ла йлар. 

Буларгъа джевап оларакъает-и керимеде шойле буюрылды: 

«... Аллах ёлунда джихад этмекни чиркин корьдилер: «-Бу сыд¬ 
жакъта сеферге чыкъманъ!» дедилер. Де ки: «-Джехеннем атеши даа 
сыджакътыр!» Кешке анъласалар эди!» (Тевбе, 81) 

Бедевийлерден базылары да Хазрети Пейгъамбер -салляллаху 
алейхи ве селлем-ге чешит бааналар уйдурып, изин алдылар. Аллах 
бу акъкъында ает-и керимеде шойле хабер бергендир: 

«Бедевийлерден (себеплери олгъаныны) иддиа эткенлер, озь- 
лерине изин берильсин деп кельдилер. Аллах ве Ресулине ялан сёй- 
легенлер де отурып къалдылар. Олардан кяфир олгъанларгъа элем 
бериджи бир азап иришеджектир.» (Тевбе, 90) 

Бундан сонъ, Къуран-ы Керим муминлернен мунафыкъларнынъ 

- 

бир-бирлеринден айырды этильмеси ичюн ачыкь хабер бере: 

«(Эй, Ресулим!) Әгер якьын бир дюнья малы ве кьолай бир ёл- 
джулыкь олса эди, (о мунафыкьлар), мытлакъа санъа уйып пешинъ- 
ден келир эдилер. Факъат мешакъатлы ёл оларгъа узакь кельди. 
Герчи олар: «-Кучюмиз етсе эди, мытлакъа сизнен берабер чыкъар 
эдик!» деп, озьлерини эляк этеджек киби Аллахкьа емин этеджеклер. 
Албуки, Аллах оларнынъ мытлакъа яланджы олгъанларыны бильмек- 
те.» (Тевбе, 42) 

«(Эй, Ресулим!) Аллахкъа ве ахырет кунюне иман эткенлер исе, 
маллары ве джанларынен дженклешювден (артта къалмакъ ичюн) 
сенден изин истемезлер. Аллах такъва саиплерини пек яхшы би- 
лир.» 


«Анджакъ, Аллахкъа ве ахырет кунюне инанмагъан, юреклери 
шубеге тюшип, (бу) шубелери ичинде боджалагъанлар сенден изин 
истерлер.» (Тевбе, 44-45) 

Мунафыкълар сефер ичюн ич бир азырлыкъ япмагъан эдилер: 

«Әгер олар (сенинънен бирликте дженкке) чыкъмакъ истесе эди¬ 
лер, эльбетте бунынъ ичюн бир азырлыкъ япар эдилер...» (Тевбе, 46) 

Мунафыкъларнынъ бойле кунь юзюне чыкъып, ордугъа къошул- 
мамалары бир лютф-и иляхий эди. Абдуллах бин Убей, бу сеферде де 
Ухудда эткенини япып артына къайткъан эди. Бу хусуста Аллах шойле 
буюра: 

«...Аллах оларнынъ арекетлерини чиркин таныды ве оларны кери 
къойды. Оларгъа: «Отургъанларнен (къадын ве балаларнен) берабер 
отурынъ!» денильди.» 

«Әгер аранъызда (олар да дженкке) чыкъса эдилер, сизге боз- 
гъунджылыкътан башкъа бир шей олмаз эди ве мытлакъа фитне 
чыкъармакъ истеп аранъызда чапышыр эдилер. Аранъызда, олар¬ 
гъа яхшыджа къулакъ асаджакълар да бар. Аллах залымларны гъает 
яхшы билиджидир.» (Тевбе, 46-47) 

Даа шимдиден бозгъунджылыкъ чыкъаргъан мунафыкълар, кер- 
чектен дженк вакътында ойле зарарлы олмалары мумкюн эди. Олар 
фитне, ялан, ифтира ве къоркъакълыкъларынен бутюн Ислям орду- 
сынынъ раатлыгъыны боза ве ойле ки, эр бири бир чыбан киби му- 

минлерге кьыйынджылыкъ бере эди. Бунынъ ичюндир ки, Аллахнынъ 
ярдымы етишти ве мунафыкъларны бу сеферге кыешмадылар. 
Сахабилер, оларнынъ фитнесинден къуртарылгъан эдилер. 

Мунафыкълар, бирер баана уйдурып, дженктен изин истей эди¬ 
лер. Бу изин меселесини де о кьадар буюттилер ки, базылары, о ер- 
лерде рум къызларыны корип, фитнеге тюшмектен кьоркьанлары- 
ны сёйлемектен биле чекинмедилер. Бойледже, санки пек иманлы 
корюнип, мунафыкълыкъларыны гизлемеге чалыша эдилер. Лякин 
АллахТааля, оларнынъ бу алларыны ачыкькьа чыкъарды: 

«Олардан ойлеси де бар ки: «-Манъа изин бер, мени фитнеге 
тюшюрме!» дер. Билесинъиз ки, олар затен фитнеге тюшкенлердир. 
Джехеннем, кяфирлерни мытлакъа сарып аладжакъ.» (Тевбе, 49) 

Бир тарафтан мунафыкъларны аджы азабынен къоркъуткъан 
Аллах, дигер тарафтан оларнынъ тесиринде къалып, бираз сертлеш- 
кен муминлерни де тенбиеледи: 

«Эй, иман эткенлер! Сизге не олдъ 1 ки, «Аллах ёлунда дженк- 
ке чыкъынъ!» денилъгени вакъытта ерге кьакъылът къалдынъыз? 
(Ёкъса) дюнъя аятыны ахыреттен устюн сечтинъизми? Факъат (би- 
линъиз ве унутманъыз ки), дюнъя аятынынъ (кечиджи) файдасы, ахы- 
ретнинъ (эбедий файдасы) янында пек аздыр.» 

«Әгер, Аллах ёлунда дженкке чыкъмасанъыз, сизни пек элем бе- 
риджи бир азап иле джезаландырыр ве еринъизге сизден башкъа 
бир къавим кетирир; сиз (дженкке чыкъмамакънен) Онъа ич бир за¬ 
рар бералмазсынъыз. Аллах эр шейге къадирдир.» (Тевбе, 38-39) 
«(Эй, муминлер!) Истер яян, истер минилъгеннинъ устюнде (Аллах 
ёлунда) сеферге чыкъынъ! Малларынъызнен ве джанларынъызнен 
Аллах ёлунда джихад этинъ! Әгер бильсенъиз, бу сиз ичюн (эльбетте 
ки) даа хайъ 1 рлъ 1 дъ 1 р.» (Тевбе, 41) 

Бу тенбиелер узерине, муминлернинъ арасында буюк бир джан- 
ланув башланды. Гонъюллердеки бошлукъ ерини джесюрлик, феда- 
кярлыкъ ислери толдурды.. Джошкъун бир иман сеферберлиги баш¬ 
ланды. Чюнки душманнынъ Ислям улькесине уджюми алында джихад 
- фарз-ы айын эди ве бутюн муминлер бунъа риаетэтмеге мукеллеф 

Ф эдилер. 

Лякин бу фарзнен мукеллеф кьылынмайып, джикадлан сербест 
олгъанлар исе, ает-и керимеде шойле бильдирильди: 

«Аллах ве Ресулине нисбетен садыкь ве самимий олгъанлары 
такьдирде, зайыфларгъа, хасталаргъа ве (дженкте) арджлаяджакъ 
бир шей тапалмагъанларгъа гунях ёкътыр. Чюнки, яхшылыкь эткен- 
лернинъ алейхине бир ёл (месулиет) ёкътыр. Аллах, чокъ багъышлай- 
ыджы ве чокъ мерхаметлидир.» (Тевбе, 91) 

Ает-и керименинъ беянына коре, дженктен сербестэтильгенлер, 
мемлекетлеринде фитнеге ёл бермемелери, ялан хаберлер яйма- 
малары, дженкте иштирак эткен муджахидлернинъ аилелерине яр- 
дымджы олмалары керек эди ве яхшы амеллер ишлеселер, сефер- 
ге кьошулмагъанлары ичюн, озьлерине бир гунях язылмайджагъы 
бильдирильген эди. Анджакь, буларнынъ дженкке къошулмаларыны 
ясакълагъан бир әмир де олмагъанындан, эгер истегенлери такъдир- 
де, орду ичюн юк олмамакъ шартынен сеферде иштирак этмелери 
мумкюн эди. 

Бу себепле сербест олунгъанлар сыныфына кирген еди фукъа- 
ре сахаби, Аллах Ресули -салляллаху алейхи ве селлем-ге мураджаат 
этип, ондан сеферде иштирак этмек ичюн минек истедилер: 

«Минмеге деве олмагъаны...» джевабыны алгъанлары ичюн ке- 
дерли кьайттылар. Аллах ёлунда тёкюлген шу козь яшлары кьабул 
олды ве ает-и керимеде: 

«(Эй, Ресулим!) Оларгъа минмеге бир шей теминлеменъ ичюн 
санъа кельгенлеринде: «-Сизни миндиреджекбир шей тапалмайым» 

- дегенде, арджлайджакъ бир шей тапалмагъанларындан долайы, 
кедерден козьлери яш тёкерек дёнген кимселерге месулиет ёкъ)!» 
(Тевбе, 92) буюрылды. 

Даа сонъра Ибн-и Умер, Хазрети Аббас ве Хазрети Осман -рады- 
яллаху анхум- хазретлери, бу ичлери джихад севгисинен янгъан еди 
фукъаре сахабиге ашайджакь ве минеджеклер берип, озьлеринен 
берабер дженкке алгъан эдилер. 

Бу чокъ дерс бериджи сеферде, инсан рухундаки эки бир-бирине 
айкъыры, зыт хусусиет, яни мунафыкъларнынъ фыскъ, муминлер- 
нинътакъва муджаделеси, айны вакъыт ве мекянда косьтериле. Бир 

тарафтан мунафыкьларнынъ эки юзлюликлери ортагъа чыкькъанда, 
башкъа тарафтан да ает-и керимеде буюрылгъан киби къыяметке 
кьадар умметке мисаль оладжакь бир манзара, яни джанларынен 
ве малларынен дженнетни сатын алмакъ мумкюн олмагъаны эеджа- 
ны яшана эди. 

Керчектән бу сефер эснасында мусульман гонъюллерден тёкюл- 

ген: 

«Анам, бабам ве джаным санъа феда олсун я, Ресулюллах!» сёз- 
лери сонъу корюльмеген бир садакъат, самимиет ве теслимиетнинъ 
айдын ифадесидир. 

Шаир, асхабнынъ Хазрети Пейгъамбер -салляллаху алейхи ве 
селлем-ге бирер кобелек киби эр шейлеринен феда олгъанларыны, 
оларнынъ тилинден не гузель ифаде этер: 

Эр зерре-и хакъ-и кьадем-и Хазретине, 

Джаным да феда, тен де феда, мен де феда!.. 

Бу неше ве эеджан, асхаб-ы кирамда даа сонъ да девам эткен 
эди. Олардан бири Умм-и Мектум -радыяллаху анх-, юкъарыдаки 
аетте буюрылгъан такъваны сечип, эки козю де корь олгъаны алда, 
Къадисие дженкине кьошулгъан ве Ислям аскерлерининъ ичинде 
байракьдарлыкь япкъан эди. 

Назиль олгъан ает-и керимелердеки тенбиениннъ тесиринен, 
къыскьа вакъыт ичинде буюк Ислям ордусы азырланды. Сайысы отуз 
бинъден зияде эди. (Бу сайы, Ибн-и Эсирге коредир. Хакимнинъ ри- 
ваетине коре етмиш бинъ эди.) 

Асхаб-ы кирам, юксек бир иман эеджанында дюньянынъ бутюн 
дерт ве къасеветлерини эллерининъ терсинен артларына аткъан эди- 
лер. 0 вакъытта Мединеде буюк бир ачлыкь яшангъаны себебинен, 
Аллах Ресули -салляллаху алейхи ве селлем-, асхабыны орду ярдымы- 
на давет эткенинде, эп бирликте джумертлик ярышына кирдилер. 

Хазрети Эбу Бекир -радыяллаху анх- малынынъ эпсини кетирди. 
Онынъ бу джумертлигине Хазрети Пейгъамбер -салляллаху алейхи ве 
селлем-: 

«Эбу Бекирнинъ малындан файдалангъаным къадар башкъа ич 
бир кимсенинъ малындан файдаланмадым...»-, деген эди. 





МЕДИНЕ ДЕВРИ 


Бу сёзлер къаршысында Хазрети Эбу Бекир козьяшлар ичинде: 

«Менвемалым,ялынъызсенинъичюндегилы\/ 1 и,я,Ресулюллах?!.» 
(Ибн Мадже, Фезаилю Асхабин-Неби, 11) деп джеваплангъан, озюни 
ве бутюн малы-мулькюни Хазрети Пейгъамбер -салляллаху алейхи ве 
селлем-ге адагъаныны ифаде эткен эди. 

Аллах Ресули -салляллаху алейхи ве селлем-нинъ: 

«Бала-чагъанъа не къалдырдынъ, я, Эбу Бекир?» суалине де буюк 
бир иман джошкъусынен : 

«Аллах ве Ресулини (къалдырдым, я, Ресулюллах)!..» шеклинде 
джевап берди. (Серрадж, эль-Люма, с. 169) 

Хазрети Умер -радыяллаху анх- малынынъ ярысыны кетирген 
эди. Бу кере Хазрети Эбу Бекирден кечеджегини тюшюнген эди. 
Амма кене де онъа етишип оламагъан эди. 

Хазрети Осман -радыяллаху анх- да, 300 девени керекли джи- 
хазларнен азырлап, ордугъа берди ве айрыджа 1000 динар да ахча 
багъышлады. Хазрети Пейгъамбер -салляллаху алейхи ве селлем-, 
онынъ ичюн де: 

«Османгъа бундан сонъ ич бир шей зарар бермез!» (Тирмизи, 
Менакьыб, 19) буюрып, буюк бир севгисини ифаде эткен, гузель сёз- 
леринен шерефлендирген эди. 

Айрыджа, Хазрети Осман -радыяллаху анх-нынъ аилеси де, бу¬ 
тюн джевхерлерини Аллах ёлуна багъышлады. 

Бутюн сахаби ханымлар да зийнетлерининъ бутюнини Хазрети 
Пейгъамбер -салляллаху алейхи ве селлем-нинъ хузурына кетир- 
дилер. Он бир яшындаки бир мумине къыз да, къулагъына такъыл- 
гъан сыргъаларыны багъышлайджакъ олды. Амма къулакъларындан 
чыкъарып еламады. Эеджанлангъанындан къулакъларыны йыртып 
чыкъарды. Къанлы сыргъаларны Аллах Ресулининъ огюне къойды... 

Ич бир шейи оламагъан сахабилер биле ярдым эеджаны ичинде 
эдилер. Булардан Эбу Акиль бутюн гедже чалышып, эки ольчю хурма 
къазангъан эди. Бир ольчюсини эв халкъына, бир ольчюсини де ор¬ 
дугъа багъышлады. Мунафыкълар исе, бу чешит федакярлыкъларны 
тиллеринде долаштырып, Эбу Акильни де косьтериш япа деп къабаат- 
ладылар. Бунынъузерине шу ает-и кериме назиль олды: 

«Садакьалар хусусында муминлерден гонъюлли бергенлери ве 
кучьлерининъ еткенинден башкьасыны тапалмагъанларны чекишти- 
рип, оларнен оюн япкъанлар бар я, Аллах, иште оларны масхарагъа 
чевиргендир. Ве олар ичюн элем бериджи азап бардыр.» (Тевбе, 
79) 

Мунафыкъларнынъ бир къысмы, даа мусульманлардан иманы 
зайыф олгъанларгъа тесир этип, оларнынъ дженкке къошулмала- 
рына маниа олмагъа арекет эте эдилер. Мунафыкьлар Сувейлим 
адында бир еудийнинъ эвини меркез эткен эдилер. Буны огренген 
Ресулюллах -салляллаху алейхи ве селлем-, о ерге Хазрети Тальханы 
бир къач сахабинен ёллап, Сувейлимнинъ эвини якьтырды. Бойледже, 
мунафыкьлар дагъылып, гъарез ниетлерине етишемедилер. 

Дигер тарафтан мунафыкъларнынъ япкъан бу арекетлер долай- 
ысынен энген тенбие аетлери узерине, гонъюллерини иляхий азап- 
нынъ къоркъусы саргъан муминлернинъ эписи, топтан дженкте иш- 
тиракэтмекте эди. Ойле ки, Медине-и Муневвере бом-бош къалгъан 
эди. 



Лякин дженкнинъ пек узанмасы ихтимали бар эди. Бойле вази- 
етте девлет меркезинде мейдангъа кельмеси мумкюн олгъан вакь- 
иалар себебинен джемиетнинъ аякъта турмасы зорлашаджакь эди. 
Дин зайыфлайджакъ, ордунынъ ихтияджыны теминлемек зорлашад- 
жакъ эди. Айрыджа, миллетни аякъта тутаджакъ бир умметнинъ ол- 
мамасы, девлетнинъ чёкмесинен нетиджелене билир эди. Бунъа ёл 
бермемек ичюн дженкте иштирак этюв хусусунда Аллах Тааля бир 
ольчю ёллады: 

«Муминлернинъ эписининъ топтан сефегре чыкьмалары догъру 
дегильдир. Оларнынъ эр къысмындан бир топу динде (диний илим- 
лерде) кениш бильги эльде этмек ве къавимлери (дженктен) къайт- 
къанларында, оларны тенбиелемек ичюн гериде къалмалары керек. 
Умютэтилир ки, сакъынырлар.» (Тевбе, 122) 

Аллахнынъ бу эмирини къабул этип Аллах Ресули -салляллаху 
алейхи ве селлем-, бу мекяннынъ хафсызлыгъы ичюн Хазрети Али 
-радыяллаху анх-нен Мухаммед бин Меслеме-радыяллахуанх-ларны 
Мединеде кьалдырды. 







МЕДИНЕ ДЕВРИ 



Ниает, бутюн агъыр шартларгъа ве зорлукьларгъа бакъмайып, 
орАу буюк бир шерефнен арекетке кечти. Бу сеферни зорлаштыр- 
гъан себеплер кьыскьадан шулар эди: 

1. Шиддетли кьургъакьлыкь. 

2. Сефер ёлунынъ узун ве джаяв юрьмек ичюн уйгъун олмагъан 
бир чёль олмасы. 

3 Мейваларны джыюв мевсими олмасы. 

- 

4. Шиддетли сыджакь. 

5. Византия ордусынынъ къалабалыкь олгъанына бакьып, онынъ 
чокь кучьлю олгъанынынъ тюшюнильмеси. 

Албуки, бутюн бу зорлукълар себебинен бу дженкке «Гъазветуль- 
Усре» (зорлукъ дженки), ордугъа да «Джейшуль-Усре» (зорлукь орду- 
сы), сефер вакьтындаки куньлерге де «Саатуль-Усре» (къасеветли ве 
зорлукъ вакьыты) денильгендир. 

Орду арекет этмеге башлагъан бир вакъыттан сонъ Хазрети Али 
-радыяллаху анх-, мунафыкьларнынъ фитнелери долайысынен Аллах 
Ресули -салляллаху алейхи ве селлем-ге етишип, дженкке кьошул- 
макь ичюн изин истеди: 

«-Я, Ресулюллах! Мунафыкьлар мени артта къалдыргъанынъны 
айтып, лаф даркьаталар! Манъа да сефер ичюн изин бер!» - деди. 

Аллах Ресули -салляллаху алейхи ве селлем- де: 

«-Я, Али! Олар ялан айткъанлар. Мен сени, артта кьалдырыл- 
гьанларны бакъманъ ичюн таин эттим. Аман артынъа къайт; эм озь 
къорантанъа, эм де меним эв халкьыма козь-кьулакъ ол, олар ичюн 
меним векилим ол! Я, Али! Меним янымда сен, (Тур дагъына кет- 
кенде) Мусагъа энъ якъын олгъан Харун мевкъинда олмагъа разы 
олмазсынъмы? Бир фаркьнен ки, менден сонъра пейгъамбер кель- 
мейджектир». (Бухари, Мегази, 78) 

Бу гузель сёзлерге наиль олгъан Хазрети Али, буюк бир разылыкъ 
ве къуванч ичинде вазифесининъ башына къайтты. 

Ислям ордусынынъ ёлджулыгъы сонъ дередже зор кечмекте эди. 
Авасы гъаетсыджакъ ве бунъалтыджы эди. Учь кишиге бир деветюш- 
кени ичюн, сахабилер девеге невбетнен минелер, буда къыйынджы- 
лыкъ догъура эди. Бир хурманы эки киши болюше эди. Базы вакъыт 
сув тапалмайып зорлукъ чеке эдилер. Бу себептен абдест алгъан- 
ларында, беден узувларыны тек бир кере ювдылар. Бир ара Аллах 
Ресули -салляллаху алейхи ве селлем-, дуа этти ве ялынъыз Ислям 
аскерлерининъ олгъан ерге ягъмур ягъды. 

Ислям ордусы Семуд къавмининъ эляк олгъан Хиджр адлы ерден 
кечкенлеринде, Аллах Ресули -салляллаху алейхи ве селлем- сахаби- 
лерине: 





МЕДИНЕ ДЕВРИ 


«-Бу ер къачыладжакь бир мәйдандыр!» буюрды. 

Артын дан: 

«Бу таштан оюлгъан эвлерге кедернен киринъ! Бир шей де ал- 
манъ! Чюнки бу ерде пек гуняхкяр бир къавимге Аллахнынъ азабы 
кельди...» буюрып, о мекянны тез бир шекильде кечти. 0 ерден алын- 
гъан сувларыны тёктюрди. Исрафкъа чокъ дикъкъатлы олгъанына 
бакъмадан, бу сувнен япылгъан хамурнен отьмек пиширильмесине 
изин бермеди. 

Чюнки перишан этильген мекянларнынъ, оларгъа кельген феля- 
кетнинъ къадери къыяметке къадар девам этеджектир. Долайысынен 
фелякетнинътеджелли эткени мекянлардан кечильгенде девам эткен 
фелякетнинъ тесиринде къалмамакъ ичюн, Аллах Ресули -салляллаху 
алейхи ве селлем-нинъ буюргъаны киби тез кечип кетильмеси ля- 
зим. 

Тебукке бир куньлюкёл кьалгъанда Ислям ордусы кене буюкбир 
сувсузлыкъны башындан кечирди. Муаз бин Джебель шойле анъла- 
та: 

«Ресулюллах -салляллаху алейхи ве селлем-: «Сиз ярын, иншаал- 
лах, Тебук чокьрагъына етишеджексинъиз!» буюрды. 

(Эртеси кунь чокьракькьа етишкенлеринде) олгъан сув, авуч- 
авуч бир сув савутына топланды. Хазрети Пейгъамбер о сувнен кьол- 
ларыны, юзюни ювды, сонъ сувны чокьракъкъа кери тёкти. Сонъ уд- 
жлары демир учь чубукъны чокъракь сувуна батырды. Аман (буллюр 
киби) учь чешме фышкьырмагъа башлады. Бутюн муджахидлер сув- 
сузлыкьларыны кьандырдылар. Аллах Ресули -салляллаху алейхи ве 
селлем- (манъа): 

«-ЭЙ, Муаз! Узун бир омюринъ олса эди, чокъ вакъыт кечмеден 
бу сувнен бу ерлеринъ багъ ве багъчаларнен толу олгъаныны корер 
эдинъ!» буюрды». (Муслим, Федаиль, 10; Ахмед бин Ханбель, В, 238) 

Ислям ордусы, Тебукте аскерлерининъ топлангъан ерлерини 
къорчалагъанлары алда, душмандан энъ уфакъ бир арекет биле 
козьге корюнмей эди. Чюнки бу къадар буюк бир Ислям ордусыны 
корьген христиан арап кьабилелери, даа эвель Мутедеки юз бинъ 
кишилик бир иман ордусынынъ косьтерген къараманлыкъларыны 

хатырладылар. Къоркьуларындан дженклешмектен вазгечкен эди- 
лер. Византия да Арабыстанны къолуна кечирип ёкь этмек фикирин- 
ден чокьтан вазгечкен эди. Византия императоры Хумуста о вакь- 
ытта озь мемлекетининъ ич ишлеринен мешгъуль эди. Бойледже, 
Арабистанны ёкъ этмек меселеси, христиан олгъан Гассани арапла- 
рынынъ бир къабартувы олгъаны анълашылды. 

Бу сефернен Ислям ве мусульманлар буюк зафер ве устюнлик 
кьазандылар. Арабыстаннынъ шималь сынъырлары толусынен хаф- 
сызлыкъ тешкилятына алынды. Эйле укюмдары, Джерба ве Эрзух 
халкълары, Хазрети Пейгъамбер -салляллаху алейхи ве селлем-ден 
джизъе (верги) къаршылыгъында хафсызлыкъ истеп, мусульманлар- 
нынъ имаесине кирди. Хазрети Халид бин Валид де, дёрт юз атлы 
аскеринен Думетуль-Дженделеге уджюм этип, укюмдар Укейдирни 
әсир алып Аллах Ресули -салляллаху алейхи ве селлем-ге кетирди. 
Онъа да джизъе къаршылыгъында хафсызлыкъ берильди. 

Ислям ордусы, Тебукте йигирми кунь къалды. Ресулюллах -сал¬ 
ляллаху алейхи ве селлем-, даа узакъкъа кетмеге истемеди. Чюнки 
0 , Ислямны инсанларгъа къылыч зорунен кетирмекистегиндедегиль 
эди. Эм Византия девлетине къаршы козькьоркъутув арекетлери 
фазласынен япылгъан, къаршыларына ич бир душман чыкьып ола- 
магъан эди. Айрыджа, Шамны о вакъытларда таун хасталыгъы сарып 
къавурмакъта эди. Таун юкъумлы ве гъает хафлы бир хасталыкъ ол- 
гьанындан Хазрети Пейгъамбер -салляллаху алейхи ве селлем-: 

«Бир ерде таун олгъаныны эшитсенъиз, о ерге кирменъ! Сиз о 
ерде исенъиз, сакъын о ерден чыкьманъ!» буюрды. 

Артындан сахабилеринен фикир танышып Мединеге кьайтмакь 
къарарына кельдилер. 

Бу вакъытта Эбу Зер -радыяллаху анх-, ордугъа етишти. 0, минеги 
ёлгъа даянып оламагъаны ичюн артта къалгъан, зор да олса джаяв 
оларакъ ордунынъ артындан кельген эди. Буны корьген Аллах Ресули 
-салляллаху алейхи ве селлем-, тебессюмнен: 

«-Аллах селямет берсин! Эбу Зерр ялынъыз яшар, ялынъыз олюр 
ве ялынъыз башына тирильтилир»,- буюрды. 

Аллах Ресули -салляллаху алейхи ве селлем-нинъ бу муджизе толу 

сёзлери, вакьты кельгенде акъикъаткьа чевирильген ве Эбу Зерр 
-радыяллаху анх-, ялынъыз яшагъан, ялынъыз вефатэткендир. 

Ордугъа кьошулгъанлардан бири де Эбу Хейсеме эди. 0, башта 
сефернинъ агъырлыгъы себебинен Мединеде къалгъан, ордуда иш- 
тирак этмеген эди. Даа сонъра бир кунь, азбарында кьадыны онъа 
дюльбер бир софра азырлагъан, оны емекке чакьыргъан эди. Эбу 
Хейсеме бу манзараны корьгенинен акълына Аллах Ресули -саллял- 
лаху алейхи ве селлем- ве асхабы келип, юреги сызлагъан ве озь- 
озюне: «Олар бу сыджакьта Аллах ёлунда ёл юрьгенлеринде, меним 
бу япкьаным оладжакъ шейми?» деген эди. Бу пешманлыкъ ичинде, 
озю ичюн азырлангъан софрагъа эль токъундырмадан, аман ёлгъа 
тюшкен, Тебукте Ислям ордусына кьошулгъан эди. 

Онынъ кельгенини корьген Аллах Ресули -салляллаху алейхи ве 
селлем-, бу арекетинден мемнюн олды ве: 

«-Я, Эбу Хейсеме! Аз къалды эляк оладжакъ эдинъ!...» деп, онынъ 
багъышланмасы ичюн Аллахкъа дуа этти. 

Тебукте Ислям ордусындан ялынъыз Абдуллах Зульбиджадейн 
адында бир сахаби шехит олгъан эди. Затен о, сеферге чыкъкъанын- 
да озюне шехитлик насип олмасы ичюн Хазрети Пейгъамбер -саллял¬ 
лаху алейхи ве селлем-ден дуа этмесини риджа эткен эди. Ресулюллах 
-салляллаху алейхи ве селлем- де: 

«Сен Аллах ёлунда дженкке чыкъып да, атешли хасталыкъкъа 
(хуммагъа) тутулып ольсенъ, шехитсинъ!» буюргъан эди. 

Керчектен онынъ шехит олмасы да бойле шекильде акъикъаткъа 
чевирильди. Орду къайтмакъ ичюн азырлыкъ коре эди. Яры геджеде 
оны дефин эткенлеринде, Аллах Ресули -салляллаху алейхи ве селлем- 
биззат къабирге кирди ве Абдуллахны о ерге мубарек къолларынен 
къойды. Сонъ да: 

«Аллахым! Мен ондан разы олдым, сен де разы ол!...» деп дуа 


этти. 


Мунафыкълардан бир къачы, шу гедже мусульманлар кечед- 
жек тар бир ёлда Аллах Ресули -салляллаху алейхи ве селлем-ни 
ольдюрмек планыны азырлагъан эдилер. Хазрети Пейгъамбер -сал¬ 
ляллаху алейхи ве селлем-нинъ олып кечкенлерден хабери олды ве 

Хузейфетуль-Эманийни оларнынъ узерине ёллады. Хузейфе -радыял- 
лаху анх- да, о ерге барып: 

«-ЭЙ, Аллах душманлары! Чекилинъ!» деп сесленди ве муна- 
фыкьларнынъ эписини дагъытты. 

ФакъатАллах Ресули -салляллахуалейхи веселлем-ни, мунафыкъ- 
ларнынъ планлаштыргъан экинджи бир тузагъы беклемекте эди. 

Ислямиетнинътемеллешмесинен берабер Медине ве Меккеден 
айрылгъан Эбу Амир адлы Хазречли бир христиан, Византия топракь- 
ларына кочькен ве ич тынмадан мунафыкъларны мусульманларгъа 
къаршы къыздыра эди. Бу фитне кьазанынынъ сонъ нокътасы ола- 
ракъда, Къуба месджитининъ бир аз ашагъысында бир месджитдаа 
кьургъан эдилер. Бу - белли Дырар Месджити эди... 

Ресулюллах -салляллаху алейхи ве селлем-ни Тебук сеферине 
чыкьмадан эвель де бу ерге давет эткен эдилер. Факъат Аллахнынъ 
Ресули бу даветке: 

«-Сеферден къайтгъанымыздан сонъ, иншааллах!»- деп джева- 
плангъан эди. Бу себепле мунафыкълар Ислям ордусынынъ къайтма- 
сыны беклемекте эдилер. 

Аллах Ресули -салляллаху алейхи ве селлем-, Мединеге бир къо- 
накъ якълашкъанында Джебраиль -алейхисселям- кельди ве корю- 
ниште бир месджит оларакъ къурулгъан бу фитне ювасынынъ асыл 
макъсады акъкъында хабер этти. Бойледже, месджитке къаршы мес- 
джитни, динге къаршы динни къулланмакънен Аллах Ресули -саллял¬ 
лаху алейхи ве селлем-ге, долайысынен мусульманларгъа къаршы 
мунафыкълар тарафындан азырлангъан бу ийле бир нетидже бер- 
меди. Чюнки Аллах, ачыкъ бир шекильде бу акъикъатны бильдирген 
эди: 

«(Мунафыкълар арасында) бир де (муминлерге) зарар бермек, 
(хакъны) инкяр этмек, муминлернинъ арасына айрылыкъ сокъмакъ 
ве даа эвель Аллах ве Ресулине къаршы дженклешкен адамны бе- 
клемек ичюн бир месджид къургъанлар ве: «-(Бунен) яхшылыкътан 
башкъа бир шей истемедик!» деп мытлакъа емин этеджек олгъанлар 
да бар. Албуки, Аллах оларнынъ кесен-кес яланджы олгъанларына 
шаатлыкъ этер». 

«(ЭЙ, Ресулим!) Онынъ ичинде (Дырар месджидинде) асла намаз 
къылма! Ильк куньден такьва узеринде кьурулгъан месджид ичин¬ 
де (Къуба месджидинде) намаз къылувынъ эльбетте даа догърудыр. 
Онынъ ичинде темизленмекни севген адамлар бар. Аллах да темиз- 
ленгенлерни север.» (Тевбе, 107, 108) 

Аллах Ресули -салляллаху алейхи ве селлем-, Аллахнынъ эмирине 
риаетэтип арекетэтти ве Мединеге кельгенлеринен Дырар месджи- 
дини якътырды. 

Тебук сефери, кедер толу заметли бир сефер эди. Сахабилер 
1000 километр узунлыкьтаки ёлгъа чыкькьан ве кьайткъан эдилер. 
Мединеге якьлашкъанларында вазиетлери ойле дереджеде эди ки, 
къыяфетлери денъишкен эди. Терилери кемиклерине япышкьан, сач- 
сакьаллары бир-бирине кирген эди. Вазиетлери бойле экен, Хазрети 
Пейгъамбер -салляллаху алейхи ве селлем-: 

«Шимди кучюк джихаттан буюк джихаткъа башлаймыз!...» буюр- 
ды. 

Сахабилер шашкьынлыкъ ичинде: 

«Я, Ресулюллах! Алымыз белли! Бундан даа буюк джихат бармы?» 
дедилер. Хазрети Пейгъамбер -салляллаху алейхи ве селлем-: 

«Шимди буюкджихаткъа (нефис джихадына) башла йджакъмыз!..» 
(Бейхаки ве Суюти) буюрды. 

Нефис джихады - бир юрек тербиесидир. Онынъ макъсады, ах- 
лякъны юджельтмек ве инсанны энъ юксек дереджеге етиштирип 
«инсан-ы кямиль» алына кетирмектир. 

Хадис-и къудсиде Аллах -джелле джелялюху- буюра: 

«Биз инсанынъ сырымыз. Инсан да бизим сырымыздыр!...» 

Бу сыр, ялынъыз Мухаммедий акъикъатнен чезилип анълашы- 
лыр. Онда не къадар джоюлып олсакъ, бу акъикьат о къадар ортагъа 
чыкъар. Инсан бу каинатнынъ, бу дюньянынъ яратылув икметини 
анълап оламаса, бу дюнья оны ютар. Дюньягъа келюв себебини анъ- 
лап оламагъан инсан, инсаннынъ мукъаддес, кьутсал тизилювинден 
хаберсиз къалыр. Яратылышындаки иляхий макъсатны анълап ола- 
маз. Халифетуллах олгъаныны анълап оламаз. Халифетуллах олмагъа 
догъру ёл алгъан кьуллар исе, Раббининъ корьген козю, эшиткен 

кьулагъы алына келирлер. Инсаннынъ яратылыш макьсады олгъан 
«васыл-ы иляллах» олмагъа догьру ёл алырлар. 

Ресулюллах -салляллаху алейхи ве селлем-нинъ Мединеге келю- 
винен, бутюн халкъ буюк эеджаннен оны ве Ислям ордусыны кьар- 
шыладылар. 

Эркеклерден Мединеде къалып Тебук сеферинде иштирак этме- 
ген учь группа бар эди: 

1. Себеби олгъанлар. 

Булар, даа эвель ает-и керимеде беян этильген кимселер олып, 
истегенлери алда сеферде иштирак этип оламагъанлардыр. Олар 
акькъында Аллах Ресули -салляллаху алейхи ве селлем-, Ислям орду- 
сына: 

«Мединеде ойле кимселер бар ки, кьайсы ерге бармайыкъ ве 
кьайсы вадийден кечмейик, бизнен берабер олмагъа истерлер! 
(Факъат) оларны себеп ве узюрлери къалдыргъан эди...» (Бухари, 
Мегази, 81) буюргъан эди. 

Бу акькъында бир башкьа хадис-и шерифте: 

«Амеллер ниетлерге коредир!..» денильмекте. 

2. Мунафыкълар. 

Булар, бир чокъ себепнен Хазрети Пейгъамбер -салляллаху алей¬ 
хи ве селлем-нинъ бу сеферден къайтып оламайджагъыны тюшюнип 
ордугъа къошулмагъанлар эди. Аякин Хазрети Пейгъамбер -саллял¬ 
лаху алейхи ве селлем-нинъ сагъ-селямет ве буюк гъалебенен къайт- 
къаныны корьгенлеринде, чапып къаршысына чыкьтылар ве бинъ- 
бир ялан уйдурып багъышлав истедилер. Сайылары сексен къадар 
олгъан бу мунафыкълар акькъында Аллах Тааля шойле буюрды: 

«(0 мунафыкълар) мытлакъа сизден олгъанларына даирАллахкъа 
емин этерлер. Албуки олар, сизден дегиллер; факъат олар, (кьылыч- 
ларынъыздан) къоркъкъан бир джемааттыр.» 

«Әгер сыгъынаджакь бир ер, я да гизлене биледжек бир магъа- 
ра, я да бир тешик тапсалар эди, о тарафкъа чапышаракъ кетер эди- 
лер.» (Тевбе, 56-57) 

«(Сеферден) оларгъа къайткъанынъызда сизге узюр беян этед- 
жеклер. Де ки: (Бошуна) узюр беян этменъ! Сизге асла инанмаймыз! 

Чюнки Аллах, хаберлеринъизни бизге бильдирди. (Бундан сонъки) 
амелинъизни Аллах да кореджек, Ресули де. Сонъра корюльгенни ве 
корюльмегенни бильгенге дёндюриледжексинъиз де (0), япаяткьан- 
ларынъызны сизге хабер береджек.» 

«Оларнынъ янларына кьайткъан вакътынъызда, сизге оларны 
раатбыракъувынъыз ичюн Аллахадына антэтеджеклер. Артыкь, олар- 
дан юз чевиринъиз! Чюнки олар, пислердир. Къазанаяткьанларына 
(фена ишлерине) кьаршылыкь джеза оларакь бараджакълары ер 
джехеннемдир!» (Тевбе, 94-95) 

Бу ает-и керимелернен мунафыкьлар, Ислям джемаатындан ар- 
тыкъ яваш-яваш узакьлаштырылгъан олдылар ве оларгъа «мурдар» 
сыфаты берилип, мусульманлардан сайылмадылар. Айрыджа, Ислям 
ичюн япыладжакь эр тюрлю джихаттан да узакъ тутулдылар. 

3. Себеби олмагъанлар. 

Булар эки къысымдыр: 

а) Ич бир себеплери ёкъ экен ве мунафыкьлардан да олмагъ- 
анлары алда дженкке къошулмагъанлардыр. Аякин бу кимселер, 
Аллах Ресули -салляллаху алейхи ве селлем-даа Тебуктен кьайтмадан 
эвель, озьлерининъхаталарыны анълап, сонъ дередже пешман олды¬ 
лар. Ойле ки, япкьанлары янълыш арекетнинъ бир джезасы оларакъ 
озьлерини джамининъ тереклерине багъладылар ве Аллах Ресули 
-салляллаху алейхи ве селлем- чезмегендже, бойле вазиетте багълы 
къаладжакъларына ант эттилер. Ресулюллах -салляллаху алейхи ве 
селлем- сеферден кьайтып, оларнынъ алларыны огренгенинен: 

«Мен де олар акъкъында бир әмир алмагъаныма кьадар, олар¬ 
ны чезмейджегиме ант этем »- деди. 

Бунынъ узерине шу ает-и кериме назиль олды: 

«Дигерлери исе гуняхларыны итираф эттилер: яхшы бир амельни 
башкъа яман бир амельнен къарыштырдылар. (Тевбе этселер) умют 
этилир ки, Аллах оларнынъ тевбесини къабул этер. Аллах чокъ багъ- 
ышлайыджы ве пек мерхаметлидир.» (Тевбе, 102) 

Бу ает-и керименинъ энмесинден сонъ Ресулюллах -салляллаху 
алейхи ве селлем-, пешман олгъанларындан озьлерини тереклерге 
багълагъан бу сахабилерни чезди. 

б) Булар да, ич бир себеп ве узюрлери олмагъанлары ве муна- 
фыкьлардан да олмагъанлары алда дженкке кьошулмагъан, лякин 
эвельден пешман олып, озьлерини тереклерге багълагъан сахаби- 
лернинъ тышында кьалгъан учь сахабидир. Шаир Къаб бин Малик, 
Мураре бин Рабиуль-Амри ве Хиляль бин Умейетуль-Вакъыфи адлы 
бу учь сахаби, мунафыкьлар киби ялан сёйлемедилер. Олар, Аллах 
Ресули -салляллаху алейхи ве селлем-ге себеби олмадан дженкке 
кьошулмайджакъларыны беян эттилер. Япкьанларына сонъ деред- 
же пешман олгъанлары ичюн де тарифсиз бир пешманлыкъ ичинде 
Пейгъамбернинъхузурында багъышланмаларыны истедилер. 

Иляхий эмирлерге риает хусусында буюк бир мерхамет ве юм- 
шакълыкъ саиби олгъан Аллах Ресули -салляллаху алейхи ве селлем-, 
бу учь сахабини багъышламады. Ойле ки, Аллах тарафындан вахий 
кельмесини беклер экен, оларнынъ селямларыны биле алмады. Эр 
мевзуда онъа таби олгъан сахабилери де айны шекильде арекет эт¬ 
тилер. 

Буучьсахаби,бутюн дженклерге къошулгъанэдилер. Ичлеринден 
Къабдан башкьа экиси Бедирде иштирак эткен эдилер. Бунынъ 
ичюндир ки, шу ан Тебук сеферинде иштирак этмемек ичюн тюшю- 
нип тапкьан бааналары къаршысында дюнья, гонъюллерине тар 
кельди. Айныкъса Аллах Ресули -салляллаху алейхи ве селлем-нинъ 
селямларыны биле алмайджакь дереджеде олардан юз чевирмеси 
нетиджесинде, санки ер юзю озьлерине ябанджылашкьан эди. Атта 
къадынлары биле оларгъа бир ябанджы козьлеринен бакъкъан киби 
эди. Япаджакъ ич бир чарелери кьалмады. Олар да, гедже-куньдюз 
агъладылар. Ириген бир мумгъа чевирильдилер. Янъылышкьан эди¬ 
лер, амма ихляс, догърулыкъ, юректен багълылыкъ, самимиет, тесли- 
миет, пешманлыкъ ве тевбеден узакълашмагъан эдилер. Бойледже, 
элли кунь кечти. Ниает, догъруны айткъанлары ве юректен тевбе 
этювлерининъ бир мукяфаты оларакъ шу ает-и кериме назиль олды 
ве олар багъышландылар: 

«Ве (Аллах, дженктен) артта къалгъан учь кишининъ де (тевбе- 
лерини кьабул этти). Ер юзю, кенъишлигине рагъмен оларгъа тар 
кельген, виджданлары оларны къыйнай ве къыйнай эди. Ниает, 







МЕДИНЕ ДЕВРИ 


Аллахнынъ азабындан кене Аллахкьа сыгъынмакьтан башкьа чаре 
олмагъаныны анълагъан эдилер. Сонъра эски алларына къайтувла- 
ры ичюн Аллах, оларнынъ тевбелерини къабул этти. Чюнки Аллах, 
тевбени чокъ къабул этиджидир, Рахимдир.» 

«(0 алда) Эй, иман эткенлер! Аллахтан кьоркьунъ ве догърулар- 
нен берабер олунъ!» (Тевбе, 118-119) 

Хазрети Пейгъамбер -салляллаху алейхи ве селлем-, Къаб бин 
Маликке бу мудждели хаберни шойле бильдирген эди: 

«-Сени, догъгъанынъ куньден бери кечиргенинъэнъхайырлы ве 
къуванчлы бир куннен муджделерим!...» 

Къаб бин Малик -радыяллаху анх- да, Аллахнынъ бу юдже багъ- 
ышлавына бир шукюр оларакъ: 

«-Я, Ресулюллах! Мен де Аллах ве Ресулининъ разылыгъы ичюн 
малымнынъ эписини садакъа этмек истейим!...» деди. 

Лякин Аллах Ресули -салляллаху алейхи ве селлем-: 

«-Малынънынъ бир парчасыны озюнъ ичюн де къалдыр! Бойле 
япманъ сенинъ ичюн даа хайырлыдыр!» буюрды. 

Къаб бин Малик де: 

«-Бойле олса Хайбердеки пайымны кьалдырырым. Эй, 
Аллахнынъ Ресули! Аллах мени бу фелякеттен ялынъыз догърулыгъым 
себебинден къуртарды. Артыкъ, мен бундан сонъ, аятым боюнджа 
догърудан башкъа бир сёз айтмайджам!...» деди. 

Бу учь сахаби, Аллах Ресули -салляллаху алейхи ве селлем- нен 
бутюн дженклерге къошулгъанлары алда бир дженктен артта къал- 
гьанлары ичюн бу къадар агъыр бир джезагьа огърагъан эдилер. Бу 
вакъиа, себепсиз бир шекильде эмр-и биль-маруф (диннинъ эмир- 
лерини, Къуран ве Ислям акъикъатларыны бильдирмек) ве нехй-и 
аниль-мункернинъ (ясакълангъан шейлерни яптырмамакъ) ве Аллах 
ёлундаки тевхид муджаделесининъ тышында къалгъанларгъа буюк 
бир дерстир. 

Иште, бир инсан, сахабе сыфатына саип оладжакъ, Ислямнынъ 
энъ кучьсюз вакъытында башта Бедир, сонъ башкъа бир чокъ джен- 
клерде иштирак этип, олюмнен юз-юзге кьаршылашаджакъ, сонъ 
да Тебук киби зор, лякин дженксиз бир сеферге себепсиз къошул- 

магъаны ичюн бу дереджеде агъыр бир арекетнинъ къаршысында 
къаладжакъ!... Бу вакьиада, илим саиплери ичюн бир ибрет алад- 
жакъ дерс ве не де терен бир мана бардыр. Шимдики девирде ве 
эр девирде Ислямнынъ гъалебесини сакъламакь ичюн, бу дженкни 
хатырламакьнынъ эр биримиз ичюн эмиети чокъ буюк олгъаныны 
унутмайыкь! Бедир дженкине къошулып, Бедир гъазиси олгъанлар, 
бойле бир дикъкьатсизликни бу дереджеде паалы одеген олсалар, я 
бизим киби инсанларнынъ алы не олур, деп тюшюнмемиз лязим. 

Тебук сеферинден сонъ юз берген вакъиалар 

Аллах Ресули -салляллаху алейхи ве селлем-нинъ мысырлы джа- 
риесинден Ибрахим адында бир огълу дюньягъа кельген эди. 

Хазрети Ибрахим, Тебуктен кьайткъанда хасталанды ве чокъ 
кечмеден вефатэтти. 

Аллах Ресули -салляллаху алейхи ве селлем-, бунъа чокъ кедер- 
ленди. Мубарек козьлеринден мерхамет яшлары тёкюльди. Ве шой- 
ле буюрды: 

«Козь агълар, юрек де кедерлидир. Бунынъен берабер 
Раббимизнинъ бегенмейджек бир шей айтылмаз...» 

Бу арада кунеш тутулгъан эди. Сахабилерден базылары, буны 
бир джахилие адети оларакь Ресулюллах - салляллаху алейхи ве 
селлем-нинъ огълу Хазрети Ибрахимнинъ вефатына багъладылар. 
Аякин Хазрети Пейгъамбер -салляллаху алейхи ве селлем-, сахабиле- 
рининъ бу тюшюнджелери догъру олмагъаныны шойле бильдирди: 

«Кунеш де. Ай да бир кимсенинъ ольмеси я да догъмасынен ту- 
тулмаз!» буюрды. 

Реджеп айы эди. Аллах Ресули -салляллаху алейхи ве селлем- 
Хабешистан къыралы Неджашининъ вефатэткенини дуйды ве онынъ 
дженазе намазыны гъыябий къылдырды. 

Сонърадан Неджашининъ акъикъатен тамам о куню вефат этке- 
ни огренильгендир. 

Шабан айында да Хазрети Пейгъамбер -салляллаху алейхи ве 
селлем-нинъ мубарек къызы, Хазрети Осман -радыяллаху анх-нынъ 
да мухтерем къадыны олгъан Умму Гульсюм -радыяллаху анха- 
Аллахнынъ рахметине къавушты. 

Тебук сеферинден эки ай кьадар сонъ, яни Шевваль айында му- 
нафыкьларнынъ реиси Абдуллах бин Убейнинъ фитне толу аяты да 
сонъуна етти. Онынъ олюминен мунафыкъларнынъ арекетлерининъ 
темели сарсылды ве артта кьалгъан башкьа мунафыкъларнынъ экс- 
ериети тевбе этип, акъикъий мусульманлардан олдылар. 


Эльчилер йылы 

Мекке фетих этильген, Хунейн дженкинде гъалебе къазанылгъан, 

Таиф халкьы къамачавдан бир йыл кечкен сонъ мусульман олгъан 
ве бу арада япылгъан агъыр Тебук сефери де мувафакъиетнен не- 
тиджеленген эди. Артыкъ Арабистан ярым адасында Ислямиетнинъ 
къаршысында маниа оладжакъ ич бир кучь къалмагъан эди. 

Бу себепнен Ислямнынъ шаны, шерефи ве юджелигини догъру 
бир шекильде танув къолайлыгъыны ве уйгъун вакътыны тапкъан 
арап къабилелери, Аллах Ресули -салляллаху алейхи ве селлем-ге эль¬ 
чилер ёллап багълылыкъларыны косьтермеге башладылар. Йемен, 
Хадрамевт, Бахрейн, Амман, Шам ве Иран худутларындан кельген бу 
эльчилер, я мусульман олмакъ ичюн, я да Ислям динине киргенлери- 
ни бильдирмек ичюн келелер ве Аллах Ресули -салляллаху алейхи ве 
селлем-ден озьлерине Ислямны огретеджек, догъру ёл косьтереджек 
оджалар истей эдилер. 

Бу шекильде Ислямиет, кунь-куньден бутюн Арабыстангъа яйыл- 
ды. Инсанлар джемаат-джемаат олып Ислямгъа кирмеге башлады¬ 
лар. Медине, эр кунь янъы-янъы кельген мусафирлернен толып-таша 
эди. Аллах Ресули -салляллаху алейхи ве селлем-де, кельгенлерни энъ 
гузельбир шекильде къаршылай, оларгъа сайгъы косьтерип икрамда 
булуна, эписининъ алына, арекетлерине ве адетлерине коре оларнен 
субетлер эте, гонъюллерге Ислямнынъ нур, къуванч ве раатлыгъыны 
нагъыш-нагъыш ишлей эди. Артыкъ эски къасевет ве заметлернинъ 
ерини, берекет ве раатлыкъ денъиштирген эди. 

Керчектен Аллах Тааля, озь янындан олгъан бу яхшылыкънынъ 
шукюрининъ оденмеси мевзусында Хазрети Пейгъамбер -саллялла¬ 
ху алейхи ве селлем-ге ве онынъ шахсында бунынъ заметинен тед- 

- 0^^ 

жрибели олгъан муминлерге шойле буюргъандыр: 

«Аллахнынъ ярдымы ве зафери келип де инсанларнынъ топ-топ 
Аллахнынъ динине киргенлерини корьгенинъ вакьыт, Раббинъе хамд 
этип Оны тесбих эт ве Ондан магъфирет исте! Чюнки 0, тевбелерни 
чокь къабул этиджидир.» (Наср, 1-3) 

Хиджретнинъ 9 сенеси керчеклешен Ислямнынъ Арабыстанда 
бу шекильде тез яйылмасы ве Мединеге мубарек динни огренмек 
ичюн топ-топ кьабиле эльчилерининъ келюви себебинен бу сенеге 
«эльчилер сенеси» денильди. 

Ер ве коклернинъ хазинелери Аллахнынъдыр 
Кяфирлернинъ бутюн гъайретлерине рагъмен Аллах, динини 
гъалебе къылгъан ве муминлерни оларгъа кьаршы гъалип эткен 
эди. Чюнки бу, Аллахнынъ, Ресулине ве онынъ ёлунда догърулыкъ ве 
севгиге багълы олып юрьген муминлерге аит иляхий бир анты эди. 
Долайысынен, Аллах душманлары истемесе де, бу акьикьат эльбетте 
керчеклешеджек эди. Акъыкьатта Къуран-ы Керимде шойле буюры- 
ла: 



«Олар: «-Аллахнынъ эльчиси янында булунгъанларгъа (мухаджир- 
лерге) ич бир шей берменъ ки, дагъылып кетсинлер!» деген эдилер. 
Албуки, коклернинъ ве ернинъ хазинелери Аллахнынъдыр. Факъат 
мунафыкълар буны анъламазлар.» (Мунафикъун, 7) 

Керчектен асырлардан берли кяфирлер тарафындан мусуль- 
манларнынъ икътисадий кучьлери зайыфлатылмагъа гъайрет этиль- 
се биле, ер ве коклернинъ хазинелери Аллахкъа аит олгъаны ичюн 
Аллах, муминлерге буюкджумертликте булунгъан, маддий ве маневий 
ордуларыны сефербер этип, къыскъа заманда оларны гъалебелерге 
наиль эткен ве кяфирлерни де бозгъунлыкъкъа огъраткъан эди. 

Ислям тарихына бакъылгъаны вакъыт, Аллахнынъ ярдымынен 
муминлернинъ, пек аз бир кучьнен, буюк мувафакъиетлер эльде эт- 
кенлерини корьмек мумкюн. Бедир, Муте, Эндулюс, Малазгирт ве 
бир чокъ гъалебелер бу акъикъатнынъ бирер мисаллеридир. Башкъа 
тарафтан бутюн дюньягъа «илях-и келиметуллах»нынъ имзасыны ат- 
къан буюк Османлы Девлетини де 400 атлы къургъан эди. Энъ сонъ 
оларакъ шаат олгъанымыз Чеченистаннынъ буюк Русиени тиз чёк- 

тюрмеси де, кене Аллахнынъ ярдымы берекетинендир. 

Юкъарыда кетирильген мисаллернинъ бутюни мусульманлар- 
нынъ Аллахкьа олгъан севгиси, догърулыкълары ве багълылыкьлары 
нетиджесинде макьсатларына иришкенлерини косьтермекте. Яни 
догърулыгъыны джойгъан - кучюни джояр; догъру ёлдан айрылмагъ- 
ан да, кучь ве къудретте енъилмез алгъа келир. 

Бойле олгъанда, Ислям душманлары не этсе этсинлер, мусуль- 
мангъа ич бир зарар берип оламазлар. Чюнки Аллах, ает-и керимеде 
бу иляхий имаени шойле беян эте: 

«(Эй, муминлер!) Әгер сабыр этсенъиз ве къорчалансанъыз, 
оларнынъ ийлеси сизге ич бир зарар бермез. Шубесиз, Аллах олар- 
нынъ япкьанларынынъ чевресини сарып алгъандыр.» (Ал-и Имран, 
120 ) 

Керчектен Аср-ы Сеадет ве Ислям тарихы, бу ает-и керименинъ 
сайысыз мисаллерине шааттыр. 

ХАДЖ - ХИДЖРИЙ 9 СЕНЕ 


Хиджретнинъ докъузынджы сенесине къадар хадж, Хазрети 
Ибрахим -алейхисселям-нынъ Ханиф динине коре япыла эди. Бу йыл 
исе, Аллах Ресули -салляллаху алейхи ве селлем-, Хазрети Эбу Бекирни 
хаджэмири оларакътайин этип, Ислямий хаджылыкъны мусульман- 
ларгъа огретмеси ичюн учь юз кишилик бир керваннен Меккеге ёл- 
лады. Озю исе келеджек сене хадж этеджегини бильдирди. 

Хазрети Эбу Бекир -радыяллаху анх-, хадж керванынен ёлгъа 
чыкькьаны вакъыт, Тевбе (Берае) суресининъ ильк аетлери назиль 
олды. Бойледже, путлардан темизленген Аллахнынъ Эвининъ муш- 
риклерден де темизленмеси әмир этильди. Чюнки, о вакьыткьа кьа- 
дар мушриклернинъ де Кябеде ибадет этмелерине къарышылыкь 
косьтерильмей эди. Аякин асыл хусусиетлерини къазангъан Кябе-и 
Муаззамада, мушриклернинъ эль чырпып ве чыплакъ бир шекильде 
ахлякъкъа тере оларакь озьлерине коре ибадет этмелери тевхидге 
уйгъун олмай, халкъ арасында да наризалыкълар догъмасына себеп 
ола эди. Иште, Тевбе суресининъ бу арада энген аетлери, Кябеде тев¬ 
хидге къаршы яшангъан урьметсизликке сонъ берген аетлер олды. 

Аллах Тааля буюра: 

«Бу озьлерине антлашув япкъанынъыз мушриклерге Аллах ве 
Ресулинден кесен-кес бир техдиттир». 

«(Эй, мушриклер!) Ер юзюнде дёрт ай даа долашынъ! Яхшы би- 
линъ ки, сиз Аллахны аджиз быракъаджак дегьилсиниз; Аллах исе кя- 

фирлерни резиль (ве перишан) этеджектир.» 

«Бу, Аллах ве Ресулинден Хадждж-ы Экбер кунюнде инсанларгъа 
бир иляндыр. Аллах иле Пейгъамбери, мушриклерден узакьтыр (эр 
тюрлю алякъасыны кесгендир). Әгер тевбе этсенъиз, бу сизинъ ичюн 
даа хайырлыдыр. Ве эгер юз чевирсенъиз, билинъ ки, Аллахны ад- 
жиз быракъаджакъ дегильсинъиз. (Эй, Ресулим!) Кяфирлерге элем 
бериджи азапны мужделе!» 

«Анджакь, кендилеринен анълашма япкьанынъыз мушриклер¬ 
ден (анълашма шартларына уйгъан) ич бир шейни сизге эксик бы- 
ракьмагъан ве сизинъ алейхинъизге къайсы бир кимсеге аркъа 
чыкъмагъанлар (бу укмюнинъ) тышындадыр. Оларнынъ анълашма- 
сыны, муддетлери биткенге къадар тамамланъыз! Аллах (хакьсыз- 
лыкьтан) сакьынгъанларны север!» (Тевбе, 1-4) 

«Эй, иман эткенлер! Мушриклер анджакь, неджистир. Онынъ 
ичюн бу сенелерден сонъра Месджид-и Харамга якълашмасынлар! 
Эгер ёкъсуллыкътан къоркъсанъыз, (билинъиз ки) Аллах тилесе, сиз- 
ни кенди лутфюнден зенгин этеджектир. Шубесиз, Аллах Алимдир, 
Хакимдир.» (Тевбе, 28) 

Аллах Ресули -салляллаху алейхи ве селлем- бу ает-и керимелер- 
ни илян этмек ичюн Хазрети Али -радыяллаху анх-ны, Хазрети Эбу 
Бекир -радыяллаху анх-нынъ артындан Меккеге ёллады. 

Хазрети Али -радыяллаху анх-, байрамнынъ биринджи куню 
Акъабе Джемреси янында аякъкъа турып, Аллах Ресули -саллялла¬ 
ху алейхи ве селлем-нинъ озюне берген бу вазифени бир хутбенен 
ерине кетирди. Тевбе суресинден белли сайыда аетлер окьулгъандан 
сонъ, Ресулюллах -салляллаху алейхи ве селлем-нинъ айткъан дёрт 
маддени эр кеске илян этти: 

1. Бу йылдан сонъ ич бир мушрик Кябеге якълашмайджакъ. 

2. Кябе, ич бир заман чыплакъ оларакътаваф этильмейджек. 

3. Ялынъыз Аллах Ресули -салляллаху алейхи ве селлем-нен анъ¬ 
лашма япкьан ве бунъа садыкъ къалгъан мушриклерге бельгиленген 
вакъыт биткенге къадар анълашма мадделери озь кучюнде къалад- 
жакъ. 

4. (Эр кес бильсин ки), дженнетке ялынъыз муминлер кирип 

оладжакъ. 

Бу сенеден сонъ, артыкъ ич бир мушрик хаджкъа кельмеди ве 
Кябе, чыплакь оларакъ таваф этильмеди. 

Бу вакъиалардан ширкнинъ кетирген бахтсызлыкъларыны анъ- 
лагъан мушриклер, ниает иманны сечкен эдилер. 

Бу сенеден сонъ, Кябе-и Муаззама путлардан темизленгени 
киби, мушриклерден де темизленген, Аллах Ресули -салляллаху алей- 
хи ве селлем-нинъ япаджакь буюк хаджы ичюн азыр алгъа кельген 
эди. 

ВЕДА ХАДЖЫ (ХИДЖРИЙ 10 СЕНЕ) 


Пейгъмберимизнинъ ильк ве сонъки хаджылыгъы 

Хадж ибадетининъ фарз олувындан сонъ Аллах Ресули -саллял- 
лаху алейхи ве селлем-нинъ япкьан ильк ве сонъки хаджылыгъы, 
Хадж-ы Ведадыр. 

Арабыстаннынъ баштан-башкъа мусульман олгъаны ве 
Ислямнынъ шанлы ве акимиетининъ сонъ дередже кучьленгени хид- 
жретнинъ 10 сенесине догъру кельген бу хаджгъа, бутюн мусульман- 
лар Хазрети Пейгъамбер -салляллаху алейхи ве селлем- тарафындан 
давет этильди. 

Аллах ве Ресулюллахсевгисинен толуп-ташкъан гонъюллер, буда- 
ветни топтан къабул эттилер. Дёрт бир тарафтан Хазрети Пейгъамбер 
-салляллаху алейхи ве селлем- нен хадж этмек ичюн Меккеге чапып 
кельген муминлернинъ сайысы юзйигирми бинъдензияде эди.Эписи 
тек бир юрек алында хаяллар отеси юдже бир манзараны козетмек- 
те эдилер. Ерлер ве коклер, айтылгъан тельбие сеслеринен чалкьана; 
раатлыкъ ве ферахлыкъ, эр ерни бир хакъ киби саргъан эди. 

Аллах Ресули -салляллаху алейхи ве селлем-, умметине бундан 
сонъ насыл хадж этиледжегини озю косьтерип, бутюн вазифелерни 
ерине кетирген сонъ Арафатта девесининъ узеринден эр кес бильген 
«Веда Хутбеси 1 >ни сёйледи: 

«Эй, инсанлар! 

Сёзлерими дикъкъатнен динъленъиз! Бильмейим, бельки бу йыл- 
дан сонъ сизлернен бу ерде бир даа эбедий оларакъ олмам! 

Эй, инсанлар! 

Бу куньлеринъиз насыл темиз бир кунь исе, бу айларынъыз на- 
сыл темиз бир ай исе, бу шеэринъиз (Мекке) насыл мубарек бир 
шеэр исе, джанларынъыз, малларынъыз, намусларынъыз да ойле 
темиздир; буларгъа эр тюрлю зорлукь ве баскъынджылыкь япмакь 
ха рамдыр. 

Асхабым! 

Ярын Раббинъизге кьавушаджакьсынъыз вебу куньдекиэрал ве 
арекетинъизден мытлакь эсапкьа чекиледжексинъиз! Сакъын мен- 
ден сонъ эски бозгъунлыгъынъызгъа кьайтып да бир-биринъизнинъ 
бойнунъызны урманъыз! 

Асхабым! 

Кимнинъ янында бир эманет бар исе, оны саибине берсин! 
Фаизнинъ эр чешити ясакълангъан эди; аягъымынъ астындадыр. 
Аякин борджунъызнынъ асылыны бермек керек. Не зулум этинъиз, 
не де зулумгъа огъранъыз! Аллахнынъ эмиринен фаизнен иш япмакь 
артыкь ясакьтыр. Джахилиеттен кьалгъан бу чиркин адетнинъ эр че¬ 
шити аягъымынъ астындадыр. Биринджи ясакълагъаным фаиз да 
Абдуль Мутталибнинъ огълу (эмджем) Аббаснынъ фаизидир. 

Асхабым! 

Джахилиет девиринде адет олгъан кьан давалары да тамамынен 
ясакъланды. Ясакълагъаным ильк къан давасы, Абдуль Мутталибнинъ 
торуны (эмджезадем) Ребианынъ къан давасыдыр. 

Эй, инсанлар! 

Бугунь шейтан, сизинъ шу топракъларынъызда янъыдан тесир ве 
акимиетини къурмакъ кучюни эбедий суретте джойгъандыр. Факьат 
сиз, бу ясакълагъаным шейлер тышында кучюккорьгенинъиз ишлер- 
де онъа уйсанъыз, буда оны хошнутэтеджектир. Дининъизни кьорча- 
ламакъ ичюн бу шейлерден да сакъынынъыз! 

Эй, инсанлар! 

Къадынларнынъ хакъларына риает этинъиз! Оларгъа шефкъат 
ве севгинен муамеле этинъиз! Олар акъкъында Аллахтан къоркъ- 
манъызны тевсие этем. Сиз къадынларны, Аллах эманети оларакь 
алдынъыз; оларнынъ намусларыны ве иффетлерини Аллах адына сёз 
берип хелял этиндинъиз! Сизинъ къадынлар узеринде хакъкъынъыз. 

оларнынъ да сизинъ узеринъизде хакълары бардыр. Сизинъ къадын- 
лар узериндеки хакькьынъыз, оларнынъ, аиле шерефини ич бир 
кимсеге чайнатмамасыдыр. Къадынларнынъ да сизинъ узеринизде- 
ки хакълары, догъру бир шекильде эр тюрлю ашайджакъ ве киедже- 
клерини сакъламанъыздыр. Бир къадыннынъ, къоджасынынъ изни 
олмайып, онынъ малындан ич бир шейни, башкъасына бермеси хе- 
лял олмаз! 

Къулларынъызгъа кельгенде; оларгъа ашагъанынъыздан ашат- 
магъа, кийгенинъизден кийдирмеге дикъкъат этинъиз! Багъышлап 
оламайджагъынъыз бир хата этселер, изин беринъиз! Факъат олар¬ 
гъа асла эзиет этменъиз! Чюнки олар да, Аллахнынъ къулларыдыр. 

Эй, му‘минлер! 

Сёзюми яхшы динъленъиз ве яхшы тюшюнинъиз! Мусульман 
мусульманнынъ къардашыдыр; бойледже бутюн мусульманлар къар- 
даштыр. Дин къардашынъызгъа аит олгъан бир хакъкъа баскъын- 
джылыкъ япмакъ, башкъасына хелял дегильдир. Әгер, гонъюль раз- 
ылыгъынен озю берген олса... 

Хакъсызлыкъ япманъ! Хакъсызлыкъкъа да боюн эгменъ! 
Мемлекетнинъ хакъларыны зорнен алманъ! 

Асхабым! 

Озюнъизге де зулум этменъиз! Озюнъизнинъ де узеринъизде 
хакъкъынъыз бардыр. 

Эй, инсанлар! 

Эр джинает эткен озь къабаатына озю джевапкярдыр. Ич бир 
джинает эткеннинъ, япкъан къабаатынынъ джезасыны баласы чек- 
мез! Ич бир баласынынъ къабаатындан да бабасы джевапкяр этиль- 
мез! 


Эй, инсанлар! 

Аллах, эр хакъ саибине хакъкъыны (Къуранда) бергендир. 
Мирасчыгъа васиет этмекнинъ зарурети ёкътыр. Бала кимнинъ тё- 
шегинде догъгъан исе, онъа аиттир. Зина эткен ичюн махрумиет бар¬ 
дыр. Бабасындан башкъасына аит сой сёйлеген сойсуз, я да эфен- 
дисинден башкъасынынъ маиетине кирип багъланса яхшылыкъны 
унуткъан нанкёр, Аллахнынъ гъазабына, мелеклернинъ ве бутюн му- 

сульманларнынъ лянетине огърасын! Аллах, бу киби инсанларнынъ 
не тевбелерини, не де адалет ве шаатлыкьларыны кьабул этер. 

Эй, инсанлар! 

Раббинъиз бирдир. Бабанъыз да бирдир; эпинъиз Адемнинъ 
балаларысынъыз. Адем исе топракътандыр. Аллах янында энъ кьый- 
метли олгъанынъыз, Онъа къаршы энъчокътакьва саиби олгъанынъ- 
ыздыр. Арапнынъ арап олмагъандан (такъва ольчюсинден башкьа) 
бир устюнлиги ёкьтыр. 

Эй, инсанлар! 

Девамлы оларакь дёнген вакъыт, Аллахнынъ коклерни ве ерлер- 
ни яраткьан куньдеки алына кьайткъандыр. Бир йыл, ай ольчюсинен 
он эки айдыр. Буларнынъ дёртю харам олгъан айлардыр. Буларнынъ 
учю, бири-бирининъ артыныдан кельген Зилкъаде, Зильхидждже ве 
Мухаррем; дёртюнджиси де (Джемазиэль-ахыранен Шабан арасын¬ 
да олгъан) Реджебтир. Бу йыл, харам айлары эски ерине кельди. Хадж 
мевсими Зильхидждженинъ онунджы кунюне раст кельди. 

Эй, муминлер! 

Сизге бир эманет быракъам ки, онъа сыкъы сарылгъанынъыз- 
да, ёлунъызны ич шашырмазсыныз. 0 эманет, Аллахнынъ Китабы - 
Къурандыр. 

Эй, инсанлар! 

Аллахкьа ибадет этинъ! Беш вакьыт намазынъызны къылынъ! 
Рамазан оразасыны тутунъ ве эмирлериме итаат этинъ! (Ялынъыз 
бойле япкъанынъыз алда) Раббинъизнинъ дженнетине кирерсинъ- 
из. 

Эй, инсанлар! 

Ашыры кетмектен сакъынынъ! Эвелькилернинъ чёкип бозулма- 
ларынынъ себеби, диндеки ашры кетмелери эди. Хадж амеллерини 
(усул ве эдебини) менден огренинъ! Бильмейим, бельки бу йылдан 
сонъ бир даа сизлернен бу ерде корюшип оламайджам! Бу насиатла- 
рымы бу ерде олгъанлар, олмагъанларгъа бильдирсин! Ола билир ки, 
бильдирильген кимсе, (сёзлерими) бу ерде олып да эшиткенлерден 
даа яхшы анълап козеткен олур. 

(Сёзлерининъ бу еринде Аллах Ресули -салляллаху алейхи ве сел- 

лем-, сайысы юз бинъден зияде олгъан сахабилеринден сорады) 

Эй, инсанлар! 

Ярын мени сизден сораджакьлар; не айтаджакьсынъыз? 

(Бутюн асхаб-ы кирам:) «-Аллахнынъ пейгъамберлигини яптынъ; 
вазифенъни ерине кетирдинъ, бизге васиет ве насиатта булундынъ!» 
деп шаатлыкь этеджекмиз! (дедилер.) 

Бу шаатлыкънынъ артындан Пейгьмберимиз, динни теблигъ эт- 
кенине даир: 

Асхабым! Теблигъ эттимми?... 

Теблигъ эттимми?... 

Теблигъ эттимми?...»- 

деп учь кере тасдикь алды. Сонъ къолларыны кокке котерип 
Аллахнынъ шаатлыгъыны тиледи: 

Шаат ол, я Рабб!... 

Шаат ол, я Рабб!... 

Шаат ол, я Рабб!...» 

Веда хутбеси, инсаний мунасебетлернинъ низамы, диний 
эсаплашма, әсасы ве айны заманда да бир «инсан хакълары 
беяннамеси»дир. 

Керчектен 1789сенесибуюкфрансызтертипсизликлерининъфи- 
крий темеллерини азырлагъанлардан бири олгъан философ Аафает, 
мешур «инсан хакълары беяннамеси»ни нешир эттирмеден эвель, 
бутюн укъукъ системлерини араштыргъан ве Пейгъамбер -саллялла- 
ху алейхи ве селлем-нинъ веда хутбесинде илян эткен бутюн алемге 
бирер айдынлыкь берген мешале оладжакъ шу адалет ве инсанлыкъ 
прициплеринден хабери олгъанда: 

«Эй, шанлы Мухаммед! Адалетнинъ ойле бир юксек нокътасына 
иришкенсинъ ки, кимсенинъ о севиени ашмасы бу куньге кьадар 
мумкюн оламагъан ве оламайджакътыр!..» деген эди. 

Ниает, Аллах Ресули -салляллаху алейхи ве селлем-нинъ вакъфе- 
де булунып кунеш баткъаны вакъытта энген ает-и керименен, дин- 
нинътамамланып кемалгъа, олгъунлыгъына эргени бильдирильди: 

«Бугунь кяфирлер, сизинъ дининъизден (оны ёкъ этювден) умют 

кескендирлер. Артыкь олардан кьоркъманъ; менден къоркьунъ! 
Бугунь сизге дининъизни текмилледим; узеринъизге олгъан ниме- 
тими текмилледим ве сиз ичюн дин оларакь Ислямны сечтим...» 
(Маиде, 3) 

Хазрети Эбу Бекир -радыяллаху анх-, бу аетни эшитер-эшитмез 
юксеканълайышыненэршейнианълады.«Тамамлангъан нимет»нинъ 
манасыны теренден-теренге сезди. «Икмаль олгъан дин»нинъ артын- 
дан келеджек вакъианы ис этмеге башлады. 

Бу аетте, анълаган кимселер ичюн Аллах Ресули -салляллаху 
алейхи ве селлем-нинъ бир тюрлю вефаты акъкъында хабер бериль- 
мей эди. Аллах -джелле джелялюху-, пек якъында Пейгьмберимизни, 
Хабибини эбедиет алемине давет этеджек эди. Эбу Бекир -радыял¬ 
лаху анх-нынъ козьлери яшларгъа толды, даа ич кимсе бир шей дуй- 
магъаны алда о, юрегине тюшкен айрылыкъ элемлеринен сессиз 
агъламагъа башлады. 

Чюнки йигирми учь йылда кельген мукъаддес, темиз эманет, 
къыяметке кьадар келеджек умметке бир рахмет оларакъ кьалды- 
рылгъандыр. 

Ерюзюне тюшкен кьаарь 

Хазрети Пейгъамбер -салляллаху алейхи ве селлем-, Веда хад- 
жында Минанен Музделифе арасында олгъан Батн-ы Мухассыр ва- 
дийсинден тез-тез кечти. Сахабилер таджипленип сорадылар: 

«-ЭЙ, Аллахнынъ Ресули! Не олды, суратландынъ?» 

Хазрети Пейгъамбер-салляллаху алейхи ве селлем-: 

«-Аллах, бу мекянда эбабиль къушларыны ёллап Эбрехенинъ 
филь ордусыны элякэткен эди. О къаарьден бир къысмы кельмесин 
деп тезлештим...» буюрды. 

Акъикъаттан да хаджда бу ерде вакъфе ёкътыр. 

Рахмет ве кьаарь теджеллиси, базы вакъыт джансызларда биле 
эсер кьалдыра. Рахмет теджелли эткен Кябе, месджитлер, салих- 
лернинъ меджлислери киби мекянлардан файдаланмакь керектир. 
Аксине кьаарьнинъ теджелли эткен мекянлардан, олгъан исьян ве 
гунях ишленген ерлерден де къачынмакъ керек. 

Джансызлар да озюне догъру чекме ве чекильме къанунына 

табидир. Хазрети Пейгъамбер -салляллаху алейхи ве селлем-нинъ, 
узеринде хутбе окьугъан хурма кютюги, о нураний дуйгъуларнен тол- 
гъан, Ресулюллах -салляллаху алейхи ве селлем-, башкьа бир ерде 
хутбе окьумагъа башлагъанда да сессиз агълагъан эди. Шубесиз, бу 
вакъианы анълаткьан хадислер ривает этильгендир. 

Веда хаджылыгъындан сонъ Аллах Ресули -салляллаху алейхи ве 
селлем-, Медине-и Муневвереге авдет этти. Анджакь Аллах нимети- 
ни тамамлагъан ве дин мукеммеллештирильген олгъанындан артыкъ 
энъ буюкайрылыкъ ве севдигине къавушув вакъыты кельген эди. 

ХИДЖРИЙ 11 СЕНЕ 


«РЕФИКЪ-И АЛЯ»ГЪА ЮДЖЕ ЁЛДЖуЛЫКЪ 

Пейгъамберлер сильсилесининъ сонъ алкъасы, Сейидуль- 
Кевнейн, Ресулюс-Секъалейн, Имамуль-Харамейн, Пейгъамберимиз, 
Алемлерге Рахмет Хазрети Мухаммед Мустафа -салляллаху алейхи ве 
селлем-, Веда хаджылыгъындан сонъ сыджагъы котерилип бир хаста- 
лыкъкъа тутулды. 

Бу хасталыкъ оны умметинден айыраджакь, омрю бою арзу эт- 
кен Рефикь-ы Алясына кьавуштыраджакъ олгъан олюм хасталыгъы 
эди. Затен «Наср» суресининъ энмесинен эджелининъ якьлашкъаны- 
ны дуйгъан Аллах Ресули -салляллаху алейхи ве селлем-, артыкъ сонъ 
ёлджулыкъкъа азырлана эди. Олюлернен де, тирилернен де ишарет- 
ли бир шекильде сагълыкълаша эди. Керчектен хасталанмадан бир 
кунь эвель Мединенинъ Дженнетуль-бакъий денильген мезарлыгъы- 
на кеткен, олюлер ич юн: 

«-ЭЙ, буюкАллахым! Бу ерде яткъанлардан рахметинъни эксиль- 
тме!» деп дуа эткен эди. 

Мезарлыкътан къайткъан сонъ да минберге чыкъып сахабиле- 
рине де адет узьре айрылыкъ акъкъында шу хутбени сёйледи: 

«Мен сизден Кевсер хавузына биринджи иришеджем ве сизни 
0 ерде къаршылайджам! Сизлернен къаршылашаджагъымыз ер ха- 
вуздыр. Мен шу ан оны корем! Мен сизинъ акъкъынъызда шаатлыкъ 
этеджем! Шу ан манъа ернинъ хазинелери ве оларнынъ анахтарла- 
ры берильди. 

Аллахкъа ант олсун, мен, сизинъ ичюн менден сонъ, мушриклик- 
0 ^^ - 

ке дёнерсинъиз деп кьоркьмам! Лякин мен, сизни дюнья истеклери- 
не къапылыр ве онынъ узеринде бир-биринъизни куньлейджексинъ- 
из, бир-биринъизни ольдюрерсинъиз ве сизден эвелькилернинъ ёкъ 
олып кеткенлер киби, сиз де ёкъ олур кетерсинъиз деп къоркъам!..» 

Аллах Ресули -салляллаху алейхи ве селлем-, минберден тюшкен- 
ден сонъ Хане-и Сеадетине чекильди. Кунь-куньден хасталыгъы даа 
да шиддетленди. Вазиети баягъы агъырлашкъанда да әдеп ветербие 
сурети Аллах Ресули -салляллаху алейхи ве селлем-, мубарек къадын- 
ларындан изин алып Хазрети Айшенинъ одасында къалмагъа къарар 
берди. 

Хазрети Пейгъамбер -салляллаху алейхи ве селлем-, о ангъа 
къадар бойле агъыр бир хасталыкъ кечирмеген эди. Эсасен онынъ 
яшагъан темиз аят, озюне хасталыкъны якълаштырмагъан бенъзер- 
сиз бир аят эди. Аякин йигирми учь йыл девам эткен ве бешер такъ- 
атынынъ узеринде олгъан энъ юдже ве агъыр бир пейгъамберлик 
юкю, оны пек болдурткъан, бу арада эвельден чешитли душманлар- 
нынъ бинъ-бир зарары да, мубарек беденини ипраткъанындан озю¬ 
не хасталыкъкъа тутулмасыны адета мумкюн къылгъан эди. Башкъа 
тарафтан да бу хасталыкъ, оны буюкбир макъамгъа ве юксекдеред- 
желерге ириштиреджек эди. Бунда Хайбердеки зеэрлев вакъиасы- 
нынъ тесири де буюк олгъан эди. Керчектен Аллах Ресули -салляллаху 
алейхи ве селлем-, хасталыгъынынъ агъырлашкъаны бир вакъытта 
Хазрети Айше анамызгъа: 

«-ЭЙ, Айше! Хайберде таткъан олгъаным зеэрли этнинъ аджысы- 
ны заман-заман дуям. Шу анда юрегимнинъ дамарынынъ къопкъа- 
ныны дуйгъан алдам » буюргъан эди. 

Энес бин Малик -радыяллаху анх- да: 

«-Ресулюллахнынъ кучюк тили узеринде бу зеэрнинъ изини ве 
тесирини корип тура эдим!..» деген. (Бухари) 

Ресулюллах -салляллаху алейхи ве селлем-, тутулгъан хасталыгъ¬ 
ынынъ сыджагъындан санки асылы бир сув савутындан, устюне сув 
тамгъан киби эди. Зияретэтмеге кельген Эбу Саид-и Худри: 

«-ЭЙ, Аллахнынъ Ресули! Хасталыгъынъ не къадар да шиддетли!» 
айтмакътан озюни туталмагъан эди. 

- 0^^ 

Сонъки куньлерде хасталыгъы джемааткьа чыкъмагъа биле бер- 
меди. Хазрети Эбу Бекир -радыяллаху анх-ны, джемааткъа озюнинъ 
ерине имамлыкъ япмасы ичюн ёллады. 

Бир кьач вакьыт озюни бираз яхшы дуйып месджитке чыкъкъан 
эди. Асхаб-ы кирамгъа насиатларда булунды ве: 

«Шаны юдже олгъан Аллах, бир къулуны, дюнья ве онынъ зийне- 
тинен озь къатындаки ниметлер арасында сербест быракьты. 0 къул 
да, Аллах кьатындакилерни сечти!..» буюрды. 

Бу сёзлер узерине пек дуйгъулы ве юреги мехамет толу олгъан 
Хазрети Эбу Бекир -радыяллаху анх-, Хазрети Пейгъамбер -саллялла- 
ху алейхи ве селлем-нинъ оларнен ведалашаяткъаныны дуйды. Буюк 
бир кедерге тюшти. Юреги гъамгъа толды; козьлеринден яшлар тё- 
кюльмеге башлады. Сесли- сесли: 

«-Анам, бабам санъа кьурбан олсун я, Ресулюллах! Бабаларымыз, 
аналарымыз, джанларымыз, малларымыз ве эвлятларымыз санъа 
феда олсун!...» деди. 

Джемаат ичинде ондан башкъа ич кимсе, Хазрети Пейгъамбер 
-салляллаху алейхи ве селлем-нинъ терен дуйгъуларыны, бу индже- 
ликнинъ эр тарафыны яхшы анълап оламагъан эди. Чюнки ает-и ке- 
римеде анълатылгъъан Севрдеки «экининъ экинджиси» ялынъыз Эбу 
Бекир эди. Ресулюллах -салляллаху алейхи ве селлем- онынъ ичюн: 

«Юрегимде не бар исе, Эбу Бекирге быракътым!..» буюргъан 


эди. 



Сахабилер, Ресулюллах -салляллаху алейхи ве селлем-нинъ сев- 
гили аркьадашынынъ агълагъаныны корьгенлеринде, буюк бир таад- 
жипнен бир-бирлерине: 

«-Ресулюллах -салляллаху алейхи ве селлем-, Раббине къавуш- 
макьны сечкен салих кишини анълаткъанда, онынъ агълагъанына 
шашылмазмы?!.» дедилер. 

0 исе Хазрети Эбу Бекир -радыяллаху анх-нынъ дуйгъулы ве мер- 
хамет толу юреги, иляхий ве буюк айырылыкъны сезген ве айры- 
лыкълардан шикает эткен бир ней киби сесленмеге башлагъан эди. 

Аякин Ресулюллах -салляллаху алейхи ве селлем-нинъ хаста¬ 
лыгъы джиддий бир алгъа кельгенде, кьалгъан сахабилер де якълаш- 

къан буюк айырылыкьнынъ ве пейгъамберимизнинъ Раббине къа- 
вушаджагьыны дуйып козьяшлары тёкмеге башладылар. Мухаджир 
ве энсар меджлислери матемге чеврильди. 

Әтрафта килер: 

«-Я, Ресулюллах! Шифа ичюн Аллахкьа дуа этсенъ!» дегенлерин- 
де, эр заман сагълыкъ ичюн дуа эткен Аллах Ресули -салляллаху алей- 
хи ве селлем-, бу кересинде дуа этмеди ве артыкъ Аллахкъа кьавуш- 
макьнынъ вакъты якьлашкъаныны бильгенинден: 

«Инсанларнынъ ичинде энъ агъыр имтианларгъа огърагъанлар 
пейгъамберлердир», - буюрды. 

Хазрети Айше -радыяллаху анха- анълата: 

«Ресулюллах -алейхисселям-, хасталангъаны вакьыт, 
Муаввизетейн (Фелякь ве Нас) сурелерини окъуп, къолларына уфлер 
ве бутюн беденини месх этер эди. Хасталыгъынынъ шиддетленге- 
ни сырада мен де айны шекильде бу сурелерни окъуп къоллары- 
ма уфледим ве онынъ мубарек беденини месх этмеге башладым. 
Джебраильнинъ, Ресулюллах -алейхисселям-гъа даа эвельки бир ха- 
сталыгъында окъугъан олгъаны истиазе дуасыны да: 

«-ЭЙ, инсанларнынъ Рабби! Шу хасталыкьны кеткиз! Шифа 
ялынъыз сенинъ элинъдедир. Сенден башкъа шифа бериджи ёкътыр. 
Ойле бир шифа бер ки, ич бир хасталыкъ къалмасын!» деп окъудым. 

Аякин бунынъ узерине Аллах Ресули -салляллаху алейхи ве сел¬ 
лем-, (мубарек башыны манъа чевирип): 

«-Узеримден къолларынъы ал! Бу окъуманъ (артыкъ) манъа бир 
файда бермез! Мен, вакьтымы беклейим...» деди ». 

Хазрети Айше анамыз девам этип шойле анълата: 

«Ресулюллах -алейхисселям-, урьметли къызы, терен ве индже 
рухлу Фатиманы чагъыртты. 0 кельгенде, «Мераба кьызым!» деди ве 
оны, янына отурткьандан сонъ сессиздже бир шей айтты. Фатима 
агълады. 

Сонъ онъа кене сессиздже бир шей айтты. Бу кере де Фатима 
къуванып тебессюм этти. 

Мен, кульменинъ агъламагъа, кьуванчнынъ кедерге бу къадар 
якъын олгъаныны бугуньки киби ич корьмеген эдим. Фатимадан бу 

агълама ве кульмесининъ себебини сорагьанымда: 

«-Тутулгъан хасталыкьнынъ нетиджесинде вефат этеджегини ха- 
бер этти. Бунъа агъладым. Сонъ да эв халкьындан онъа биринджи 
къавушаджакъ мен оладжагъымны хабер этти. Бунъа да севиндим»,- 
деди.» 

Хасталыгъы эснасында Аллах Ресули -салляллаху алейхи ве сел- 
лем-, озюни бираз яхшы ис эткен вакьытларда джемааткьа бир къач 
кере намаз кьылдырды. Буларнынъ биринде, гонъюллери пейгъам- 
берлерининъ вефат этеджеги иссинен, буюк бир кедерге къаплан- 
гъан сахабилерине шойле буюрды: 

«Эй, инсанлар! 

Эшиткениме коре сизлер, пейгъамберинъизнинъ вефат этедже- 
гинден къоркьа экенсинъиз! 

Менден эвель ёлланып да, уммети ичинде эбедий кьалгъан бир 
пейгъамбер бармы ки, мен де сизинъ ичинъизде эбедий къалай- 
ым? 

Яхшы билинъиз ки, мен Раббиме къавушаджам! Онъа сиз де 
къавушаджакъсынъыз! 

Керчектен де бутюн ишлер, юдже Аллахнынъ изнинен арекет 
этер. 

Яхшы билинъиз ки, мен сизден эвель кетеджем ве сизни бе- 
клейджем! Дикъкъат этинъиз; (ярын ахыретте) сизлернен корюшед- 
жек еримиз Кевсер хавузынынъ башыдыр. 

Ярын меннен корюшмек истеген элини ве тилини гуняхтан чек- 
син! Эй, инсанлар! Гунях, ниметлернинъ денъиштирильмесине себеп 
олур. 

Халкъ яхшы олгъанында, идареджилери де яхшы олур. Халкъ 
яман олгъаны заман исе, идареджилери де фена олур. 

Яшайышым къудрет элинде булунгъан Аллахкъа ант этем ки, 
мен, шу саатте хавузымынъ узеринде турам, шу олгъаным ерден ха- 
вузыма бакъам...» 

Аллах Ресули -салляллаху алейхи ве селлем-, сёзлерининъ бу 
еринде фигъан къопарып агълагъан Эбу Бекир -радыяллаху анх-кьа 
бакъты ве: 

«-ЭЙ, Эбу Бекир! Агълама!..» буюрып, девам этти: 

«Эй, инсанлар! Инсанлардан джанында, малында, достлу-гъында, 
манъа кьаршы Эбу Бекир бин Эбу Къухафеден даа федакяр ве джу- 
мерт даврангъан кимсе ёкътыр! Әгер Раббимден башкъа, инсанлар¬ 
дан бир дост этинсе эдим, мытлакь, Эбу Бекирни дост этинир эдим... 

Месджитте ачылгъан шу кьапыларны къапанъыз! Ялыныз Эбу 
Бекирнинъ къапысы ачыкъ кьалсын! Мен Эбу Бекирнинъ кьапысы- 
нынъ узеринде бир нур корем... 

Асхабым! 

Ниает, мен де бир инсаным. Аранъызда базы кимселернинъ 
хакьлары кечкен олмасы мумкюн. Мен кимнинъ тенине токъунгъан 
олсам, иште, теним! Кельсин, о да токьунсын, хакъкъыны алсын! 

Кимнинъ белине ургъан олсам, иште, белим! Кельсин, урсун! 

Кимнинъ малындан янълышлыкънен алгъан олсам, иште, ма¬ 
лым! Ода, кельсин алсын! 

Эй, Аллахым! Мен, ялынъыз бир инсаным. Мусульманлардан 
къайсы кишиге агъыр бир сёз айткъан я да ургъан, ве я да лянет 
эткен исем, буны, онынъ ичюн бир темизлик, савап ве рахмет веси- 
леси къыл! 

Аллахым! Къайсы мусульмангъа агъыр бир сёз айткъан исем, 
сен 0 сёзюмни, къыямет кунюнде о мусульман ичюн санъа якъын- 
лыкъ весилеси къыл!» 

Бойледже, Аллах Ресули -салляллаху алейхи ве селлем-, бир 
«хакъкъ-ы ибад» хеляллашмасы япа эди. 

Бу сёзлерден сонъ ёргъун бир шекильде текрар одасына къайт- 
ты. Бир даа намазгъа чыкъып оламады. Ялынъыз бир кересинде 
озюнде аз бир енъгиллик дуйып Хазрети Эбу Бекирнинъ артындан 
намазыны къылды. 

Ниает, сонъ оларакъ Рабиульэввель айынынъ 12-де, базарэтеси 
саба, кене озюнде бир енъгиллик дуйды. Лякин такъаты джемааткъа 
чыкъмагъа етмеди. Бунынъ узерине ода къапысынынъ пердесини ко- 
терди ве о вакъытта Хазрети Эбу Бекирнинъ имамлыгъында саба на¬ 
мазыны къылгъан севгили асхабыны сонъ кере сейир этти. Оларны 
сыраларда ян-янгъа турып, джемаат алында намаз къылгъаныны 

корьгенинден мемнюн олды, кьуванч ичинде тебессюм этти. 

0 саба Аллах Ресули -салляллаху алейхи ве селлем-, даа эвель 
азырлангъан, анджакь раатсызлыгъы себебинен арекети кечиккен 
ордунынъ ёлгъа чыкъмасына әмир этти. Тайин эткен яш кьомитан 
Усаме бин Зейдге: 

«Аллахнынъ берекети узьре, куннинъ саба ве уйле арасында ол- 
гъан (кьушлукь) вакьтында ёлгъа чыкьынъыз!» деп әмир этти. 

0 кунь Аллах Ресули -салляллаху алейхи ве селлем-, Айше -ра- 
дыяллаху анха-нынъ янында олгъан 6-7 динар ахчаны фукьарелерге 
дагъытылмасыны әмир этти. Бир вакьыттан сонъ да динарларнынъ 
не олгъаныны сорады. Къасевети буюк олгъан Хазрети Айше олар- 
ны дагъытмагъа унуткъан эди. Аллахнынъ Ресули динарларны истеп 
авучларына алды. Сонъ: 

«Аллахнынъ Пейгъамбери Мухаммед, буларны фукьарелерге 
дагъытмайып, янында къалдыргъаны алда Раббине кьавушмакьны 
тюшюнмез!..»деди. Сёзлерининъ артындан, оларнынъ эписи энсар 
фукъарелеринден беш эв халкъына дагъытылды. 

«Иште, шимди раатым!..» буюрып, енгиль бир юкъугъа далды. 
Иште, арты-арасы кесильмеген бир инфакь... 

0 кунь Аллах Ресули -салляллаху алейхи ве селлем-, эв халкъына 
бойле сесленди: 

«Эй, инсанлар! Атеш алевленди. (Дикькъат этинъ), кьаранлыкь 
гедже парчалары киби фитнелер келе!..(Санки келеджек заманнынъ 
адиселерини, козьлер алдына сере эди.) 

Мен, тек Аллахнынъ Китабы олгъан Къураннынъ хелял кьылгъа- 
ныны хелял; онынъхарам кьылгъаныны харам кьылдым! 

Эй, Ресулюллах Мухаммеднинъ кьызы Фатима! 

Эй, Сафие! 

Аллах къатында къабул оладжакъ амеллер ишленъиз! (Салих 
амеллеринъиз ёкъ исе, манъа ишанманъыз. ) Чюнки мен (кьуллукь 
этмегенинъиз такъдирде) сизни Аллахнынъ азабындан къуртарып 
оламам!» 

0 кунь Аллах Ресули -салляллаху алейхи ве селлем-: 

«Аман! Аман! Эллеринъизде олгъан къулларынъызгъа яхшы дав- 

ранынъыз! Оларнынъ киеджеклерине дикькьатсызлыкь этип сонъ- 
гъа къалдырманъыз! Къарынларыны тойдурынъыз! Оларгъа юм- 
шакь сёз айтынъыз! 

Намазгъа! Намазгъа девам этинъиз! 

Намазгъа! Намазгъа девам этинъиз!» буюрды. 

0 кунь Аллах Ресули -салляллаху алейхи ве селлем-, авесликнен 
мисвакъ къулланды. Хазрети Айше валидемиз шойле дей: 

«Ресулюллах тишлерини мисвакълагъанда, онынъ бу кьадар гу- 
зель мисвакъ кьуллангъаныны корьмеген киби эдим!» 

0 кунь Аллах Ресули -салляллаху алейхи ве селлем-, Аллахкъа 
бойле дуа этти: 

«Эй, Аллахым! Мени мерхаметинънен сарып кьушат! Мени, 
Рефикъ-ы Алягъа къавуштыр! Эй, Аллахым! Мени мерхаметинънен 
сарып къушат! Манъа, рахметинъни багъышла! Мени Рефикъ-ы Аля 
олгъан юдже «Зат»ынъа къавуштыр!» 

0 кунь Аллах Ресули -салляллаху алейхи ве селлем-, къызы 
Хазрети Фатиманы теселли этти: 

«-ЭЙ, кьызым! Сакъын агълама! Мен ольсем де...!» 

0 кунь Аллах Ресули -салляллаху алейхи ве селлем-, Ухуд джен- 
кининъ энъ агъыр вакъытларында «Ресулюллах ольди» сёзлери узе- 
рине дагъылмагъа башлагъан сахабилерине тенбие ниетинен озю 
акькьында энген шу ает-и керимени окьуды: 

«Мухаммед, бир Пейгъамбердир. Ондан эвель де пейгъамбер- 
лер келип-кечгендир. Шимди о, ольсе я да ольдюрильсе, окченъиз- 
нинъ узеринде артынъызгъа къайтаджакъсынъызмы? Ким, бойле 
эки окчеси узеринде артына кьайтса, эбетте ки, Аллахкъа ич бир 
шейнен зарар берген олмаз. Аллах, шукюр ве сабыр эткенлерге му- 
кяфат береджектир.» (Ал-и Имран, 144) 

О кунь Аллах Ресули -салляллаху алейхи ве селлем-ге, вахий ме- 
леги Джебраиль -алейхисселям- келип: 

«Санъа селям олсун эй, Аллахнынъ Ресули! Бу, сенинъ ичюн ер 
юзюне сонъ кере аякъ басакъаным!» деди. 

О кунь Аллах Ресули -салляллаху алейхи ве селлем-, даа эвель 

буюргъан: 

«Ич бир пейгъамбернинъ руху, дженнеттеки ерини корьмеген- 
дже алынмаз! Сонъ, о ерине кетмеси, истегине кьалдырыла!» сёзле- 
рининъ теджеллисини яшады. 

О кунь Аллах Ресули -салляллаху алейхи ве селлем-ге Азраиль 
-алейхисселям- кельди ве янына кирмек ичюн изин истеди. Изин ал- 
гьандан сонъ Алемлернинъ Эфендисининъ кьаршысында турып: 

«-Я Ресулюллах! Эй, Ахмед! Юдже Аллах мени санъа ёллады. 
Сенинъ эр эмиринъе итаат этмемни де әмир буюрды. Әгер сен ис- 
тесенъ, рухунъны аладжам! Арзу этмесенъ рухунъны сенде кьалды- 
раджам!» деди. 

О вакьытта янларында олгъан Джебраиль -алейхисселям-да: 

«-ЭЙ, Аллахнынъ Ресули! Юдже Аллах сени сагъынмакъта!» 


деди. 

О кунь Аллах Ресули -салляллаху алейхи ве селлем-, озюнден 
изин истеген олюм мелегине: 

«(Эй, Азраиль!) Аллах къатында олгъан, даа хайырлы ве даа де- 
вамлыдыр! Эй, олюм мелеги! Айды, әмир олунгъанынъ шейни ерине 
кетир; рухумны ал!» буюрды. 

Артындан мубарек эллерини янында олгъан сувгъа ыслатып, 
юзюне сильди ве иляхий асретнен толу аятынынъ севгенине къавуш- 
тыраджакъ къапысындан кечкенде келиме-и тевхидни окъуп: 

«Эй, Аллахым! Рафикъ-ы Аля, Рефикъ-ы Аля» айта-айта мубарек 
рух-и шерифлерини теслим этти. Юзюни ыслаткъан мубарек къолу, 
янында олгъан сув савутынынъ ичине тюшти!.. 

Йыллар эвель эндирильген: 

«(Эй, Ресулим!) Сен де оледжексинъ, олар да оледжеклер!..» 
(Зюмер, 30) ает-и керимеси теджелли этти. 

«Эй, Аллахым! Эфендимиз Мухаммед -алейхисселям-гъа, алине 
ве асхабына салят эт; (эписини) мубарек къыл ве (оларгъа) селям 
эт!.. 



Аллах Ресули -салляллаху алейхи ве селлем- Эфендимизнинъ 
рух-и шерифини теслим этмесинден сонъ эв халкъынынъ козьяшы 
сель киби акъты. Бу вакъытта эв халкъына кендиси корюльмеген 

алда тазие ве теселли эткен бир сес эшитильди: 

«Аллахнынъ селямы, рахмети ве берекетлери узеринъизге олсун!» 

Эв халкьы да айны шекильде къаршылыкьта булунгъандан сонъ о 
сес, текрар эшитильди: 

«Эр джан, олюмни татаджакътыр. Къыямет куню, ишлеринъиз экс- 
иксиз сизге бериледжектир. Ким, атештен узакълаштырылып дженнетке 
кьоюлса, артыкъ о, мытлакъ мурадына иришгендир. Дюнья аяты, алда- 
тыджы менфааттан башкьа бир шей дегильдир.» (Ал-и Имран, 185) 

«Яхшы билинъиз ки, эр зорлукънынъ, Аллах къатында бир теселлиси, 
эр ольгеннинъ бир халефи, ерине кечкени ве эр вефат эткеннинъ де бир 
бедели бардыр!» 

«Аллахкьа сарылынъыз ве истегенинъизни Ондан истенъиз! Асыл 
огъурсызлыкькъа огърагъан, севапдан ёкъсул кьалгъандыр.» 

«Аллахнынъ селямы, рахмет ве берекетлери узеринъизге олсун!» 

Ибн-и Умер -радыяллаху анх-: 

«Бу сёзлерни, эв халкъынынъ эписи, Месджид-и Небевиде булун- 
гьанлар ве ёлдакилер эшиттилер »дегендир. 

Хазрети Али -радыяллаху анх- да, бу сес саибининъ Хызыр олгъаны- 
ны бильдирген эди. 

Дженнет ханымларынынъ эфендиси Фатима анамыз, мубарек ба¬ 
балары Рахмет Пейгъамбери дюньядан айрылгъанда озь кедерини ифа- 
де этмек ичюн: 

«Аллах Ресулининъ ахырет дюньясына кечмесинен меним узериме 
ойле бир беля кельди ки, къаранлыкънынъ устюне кельсе, къаранлыкъ- 
нынъ тюсю денъишер эди»,- деген эди. 

Аллах Ресули -салляллаху алейхи ве селлем-нинъ, Мединеге къайт- 
масындан сонъ он учь кунь девам эткен агъыр хасталыкълары нетид- 
жесинде Милядий 632 сенеси июнь 8 де, Хиджрий эсапкъа коре 11 се- 
неси Рабиульэввель айынынъ 12 синде, базарэртеси куню артыкъ озю- 
не Аллахнынъ гузеллик уфукълары ачылгъан, О юдже Хабиб, Рефикъ-ы 
Алясына къавушкъан эди. 

Асхаб-ы кирам ичюн догъып баткъан кунешнинъ, ич денъишме- 
ген нурунда гизли бир шей солугъан киби эди. Ойле ки, о куньден сонъ 

Пейгъамбер муеззини олгъан Билял-и Хабеши -радыяллаху анх-, о коклер- 
ни кьаплагъан гузель сесинен бир даа эзан окьуп оламады. Не вакьыт са- 
хабилер, онъа риджа эткенлеринден сонъ Хазрети Билял, эзан окъумагъа 
ниет эткен олса да, михрабда Аллах Ресулини корьмегендже козьлери 
яшланды, богъазына бир шей тургъан киби олды, сеси къысылды, эзан 
окъуп оламады. Юрек багърыны къавургъан севги атешини сёндюрмек 
ичюн Шамгъа кетти. Хазрети Умер девиринде тюшюнде Ресулюллах -сал- 
ляллаху алейхи ве селлем-нинъ бир ишарети узерине Къабр-и Шерифни 
зиярет этмек ичюн Мединеге кельди. Аллах Ресули -салляллаху алейхи ве 
селлем-нинъ торунлары Хазрети Хасаннен Хазрети Хусейиннинъ риджала- 
ры узерине бир саба эзаныны чагъыргъан эди. О вакъытта бутюн Медине 
халкъы, Месджид-и Небевийнинъ ёлларына тёкюлип Аллах Ресули тириль- 
ди деп тюшюнген эдилер. Пейгъамбер ашыгъы Билял, эзанны окъугъаны 
вакъыт, Пейгъамбермиз акькьында шаатлыкь къысмыны окьумугъа сыра 
кельгенде козьлери яшарды, богъазына бир юмрукь тыкьалгъан киби 
олды, эсини джойып йыкъылгъан эди. 

Анамыз Умму Селеме -радыяллаху анха- ривает эте ки, Аллах Ресули 
-салляллаху алейхи ве селлем- аятынынъ сонъ аныны ялынъыз: 

«Я, Раббий! Сени тесбих этерим. Санъа тевбе этерим. Санъа хамд эте- 
рим!..» сёзлерини текрарламакьнен кечирген эди. 

Онынъ эки курек кемиги арасында пейгъамберлигине аит иляхий бир 
ишарет бар эди. Бир чокь сахаби, оны опьмек ашкъы ве асрети ичинде 
яшар эди. Имам Бейхаки буюра ки: 

«Ресуль-и Экрем -салляллаху алейхи ве селлем- Хазретлери, эбедий 
алемге кечкени вакьыт, мубарек бетинде ич бир денъишиклик корюн- 
мегенинден себеп, сахабилер онынъ ахырет аятына кьавушкъанына шу- 
беленмеге башлагъан эдилер. Бунынъ узерине Әсма -радыяллаху анха-, 
аркьасындаки мубарек Пейгъамберлик Муурине бакъты. Ёкъ олгъаныны 
корьген сонъ, онынъ ахырет алемини шерефлендиргенини анълады » 
(Тирмизи) 

Дин кемал, олгъунлыкъ булгъан, сахабилерден даветнинъ тас- 
дикьы алынгъан ве Аллахкъа да шехадети истенильген эди. Артындан 
Пейгъамберимиз, эбедиет алемине чагъырылгъан эди. 

Шимди 0 , махшерде, сыратта ве Хавз-ы Кевсерде умметини бекле- 

мекте. 

Шефаат, я Ресулюллах! 

Медет, я Ресулюллах! 

Ялварам, я Ресулюллах!.. 

Рабиульэввельнинъ 12-синде, базарэртеси куню догъып дюньяны 
шерефлендирген эди. 

Рабиульэввельнинъ 12-синде, базарэртеси кунюАллахтарафындан 
озюне пейгъамберликвазифеси берильген эди.Эбу КъатадеХазретлери 
бойле ривает этер: 

«(Хазрети Пейгъамберге) базарэртеси кунюнинъ оразасындан со¬ 
ралды. 0 да джевап берди: 

«-Бу, меним догъум кунюм ве пейгъамбер олып ёллангъаным кунь- 
дир...» буюрды.» (Муслим) 

Рабиульэввельнинъ 12-синде, базарэртеси саба, Мединеге кирип 
янъы къурулгъан ве къыяметке къадар девам этеджек олгъан Ислям 
девлетининъ темелини аткъан эди. 

Ве ниает Рабиульэввельнинъ 12-синде, базарэртеси куню ахырет 
алемине кочькен эди. 

Онынъ догъумы, пейгъамберлиги, хиджрети ве вефаты, иляхий бир 
теджелли олып, эп Рабиульэввельнинъ 12 - сине, базарэртеси кунюне 
раст кельмеси, бу айнынъ къудсиетининъ ве эмиетининъ бир алямети- 
дир. Джемал ве джелял теджеллиси олып; къуванчнынъ эеджаны ве ке- 
дерге бурюнильмеси берабер яшанмакъта эди. Гонъюль мемлекетинде 
байрам нешесинен, вефат элемлери, бир-бирине къаршы бир дуйгъы 
бераберлиги ичинде эди. Кене о, ахыретте севгинен, шефаат ичюн ум- 
метини беклемектедир. 

Аллах Ресули -салляллаху алейхи ве селлем-нинъ дюньядан ахырет 
алемине кочьмесинен ондан узакъ къалгъан дюньянынъ вефасызлыгъ- 
ыны, Азиз Махмуд Худайи Хазретлери шу сатырларынен беян эте: 

Ким умар сенден вефаны 

Ялан дюнья дегильмисинъ? 

Мухаммедуль-Мустафаны 

Алгъан дюнья дегильмисинъ? 

УСВЕ-И ХАСЕНЕ 


Яратылгъанларнынъ ичинде Аллахнынъ эсма-и иляхиййесининъ бу- 
тюнинден насип алмакь шерефи тек инсангъа берильгендир. Бунынънен 
берабер Аллах, иляхий имтиан себебинен инсанны гунях ветакьва эсас- 
ларынен донаткьан; оны хайыргъа да, яманлыкъкьа да мусаит бир кей- 
фиетнен сыфатландыргъандыр. 

Бу итибарнен диннинъ макъсады, бу шекильде зыт корюнишлер- 
ге саип олгъан инсандаки нефсаний менфийликлерни имкяны олгъаны 
кьадар эксильтмек, бунъа кьаршылыкь нураний сыфатларны да юксек 
макьамгъа, зирвеге етиштирмектир. Аякин бу макьсатнынъ керчеклеш- 
меси ичюн инсаннынъ шахсиети белли олгъан бир нумюнеге, яни «усве-и 
хасене» деп ифаде этильген энъ гузель бир нумюнеге ихтияджы бар. 
Пейгъамберлернинъ ёлланувындаки икметлерден бири де, оларнынъ, 
инсанлар ичюн боюн эгеджек, итаат этеджек эксиксиз, нукъсансыз бир 
орьнек алмалары керек олгъан инсандан ибареттир. 

Аллах Тааля буюра: 

«Биз ич бир ресульни, Аллахнынъ изнинен итаат этильмектен башкьа 
бир макьсатнен ёлламадыкъ...» (Ниса, 64) 

Бу ал, Аллах Ресули -салляллаху алейхи ве селлем- Эфендимизде энъ 
усть дереджеде мевджюттир ве бунынъ ичюн Аллах ает-и керимеде бойле 
буюргъандыр: 

«Ант олсун ки, Ресулюллахта сизинъ ичюн, Аллахкьа ве ахырет куню- 
не кьавушмакьны умют эткенлер ве Аллахны чокъ зикир эткенлер ичюн 
бир «усве-и хасене» бардыр.» (Ахзаб, 21) 

Тарихте аятынынъ бутюни энъ индже тефсилятларгъа къадар сагълам 

бир шекильде етиштирильген, тек Пейгъамбер ве тек инсан Хазрети 
Мухаммед Мустафа -салляллаху алейхи ве селлем-дир. Онынъ бутюн иш, 
сёз ве дуйгъулары кет-кете кьайд этилип тарихке бир шереф левхасы 
алында кечкендир. 

Аяты, къыяметке къадар келеджекнесиллерге нумюнедир. Къуран-ы 
Керимнинъ «Къалем» суресинде о акькъында бойле буюрыла: 

«Шубесиз, сен юдже бир ахлякъ узьресинъ!» (Къалем, 4) 

Ресулюллах -салляллаху алейхи ве селлем-нинъ арекетлери, ах- 
лякъы, ве мубарекшахсиети ялынъыз инсанлыкъанълайышына сыгъып 
олгъан, инсаний арекетлернинъ ольчю ве сырасынынъ энъ иришильмез 
нокътасыны мейдангъа кетиргендир. Чюнки Аллах -джелле джелялюху-, 
0 мубарек пейгъамберни бутюн инсанлыкъкъа бир «усве-и хасене», яни 
энъ эксиксиз бир мисаль оларакъ яраткъан эди. Бу себептен, онынъ ая- 
тыны инсанлар ичинде зайыфлыкъ бакъымындан энъ ашагъыда олгъан 
«етим балалыкъ»тан башлатып, такъдирнинъ бутюн мердивенлеринден 
кечирип къудрет ве вазифе бакъымындан энъ юксек нокътагъа, яни 
пейгъамберлик ве девлет реислигине къадар юксельткендир. Ойле ки, 
инсанлыкъ басамакъларынынъ чешит еринде олгъанлар, ондан озьле- 
ри ичюн энъ эксиксиз вазифелерини мисаль алып озь такъатлары ве 
истидатлары ольчюсинде керчеклештирмеге ёнелирлер. Буда онъа нис- 
бетен дуюлгъан севги ве онынъ руханиетине сарынмакъ багълылыгъ- 
ындадыр. 

Дин рехбери оларакъ мисальдир. Девлет реиси оларакъ мисальдир. 
Иляхий муаббет багъына киргенлерге мисальдир. Раббининъ ниметле- 
рине баткьан вакътында, шукюр ве алчакъгонъюлли олувынен мисаль¬ 
дир. 


Къыйын вакъытларда ве мекянлардаки сабыр ве теслимиетинен 
мисальдир. Гъанимет кьаршысында джумертлиги ве гонъюльтокълугъы- 
нен мисальдир. Къоранталарына севги ве ярдым этювинен мисальдир. 
Зайыфларгъа, кимсесизлерге, кьулларгъа мерхаметинен мисальдир. 
Къабаатлы олгъанларгъа авфы ве яхшылыгъынен мисальдир: 

Әгер байлыкъ саиби зенгин бир киши олсанъ, бутюн Арабистангъа 
аким олгъан арап буюклери озюне муаббетнен итаат эткен о юдже 
Пейгъамбернинъ тевазу ве джумертлигини тюшюн!.. 

Әгер зайыфлардан бири исенъ, Меккеде залым мушриклернинъ ни¬ 
зам, дузен ве идареси ичинде яшагъан Пейгъамбернинъ аятындан ми- 
саль ал! 

Әгер гъалебе къазангъан бир фатих исенъ, Бедир ве Хунейинде 
душманы узеринден гъалебе къазангъан, джесюрлик ве теслимиет 
Пейгъамберининъ аятындан дерс ал! 

Аллах косьтермесин, магълюбиетке огърагъанынъ такъдирде, Ухуд 
дженкинде шехит олгъан я да яраланып ерге яткъан асхабы арасында 
йигитлик ве джесаретнен долашкъан Аллахкъа ишангъан Пейгъамберни 
хатырла! 

Әгер оджа исенъ, джамиде Суффа Асхабына индже, мерхаметли ве 
дуйгъулы гонълюнен берекетини ашлагъан, иляхий эмирлерни огреткен 
Пейгъамберни тюшюн! 

Әгер талебе исенъ, озюне вахий кетирген Джибриль-и Әминнинъ 
къаршысында отургъан Пейгъамберни тюшюн! 

Әгер насиат берген бири, эмин ве догъру бир ёл косьтериджи исенъ, 
Месджид-и Небевининъ ичинде асхабына икмет нурларыны сачкъан 
Пейгъамберни динъле! Онынъ татлы сесине къулакъ ас ве гонъюль бер! 

Әгер хакъны къорчаламакъ, догърулыкъкъа давет этмек, хакъны ту- 
тып косьтермеге истесенъ ве бу хусуста сени дестеклеген бир ярдым- 
джынъ биле ёкъ исе, Меккеде эр чешит ярдымдан узакъ къалгъан бир 
алда экен залымларгъа хакъны илян этип оларны хидаетке давет эткен 
Пейгъамбернинъ аятына бакъ! 

Душманны магълюбиетке огъратып, онынъ белини сындыргъан, он- 
дан устюн кельген, яланны перишан этип хакъны илян эткен, Меккенинъ 
фетхи куню къутсал мекянгъа гъалип бир къомитан олгъаны алда, буюк 
бир алчакъ гонъюлликнен девесининъ устюнде седжде эткен киби эки 
букюлип кирген шукюр алындаки Пейгъамберни козьлеринъ къаршы¬ 
сында джанландыр! 

Әгер чифтликсаиби бир киши олсанъ ве о ердеки ишлеринъни ёлуна 
къоймакъ истесенъ, Бени Надир, Хайбер ве Федек киби улькелерге саип 
олгъан сонъ, о ерлерни тертипке кетирген ве энъ гузель шекильде идаре 
этеджек шахысларны иш башына кетирген Пейгъамберден мисальал! 
Әгер кимсесиз бириси олсанъ, Абдуллах ве Әминенинъ етимлери, 

джигерпарелери олгъан бир гуняхсызны, нурдан оксюзни тюшюн! 

Әгер етишкен бир яш олсанъ, Меккеде эмджеси Эбу Талибнинъ 
сюрюсине чобанлыкъ эткен пейгъамбер тайин этиледжек яшнынъ 
аятына дикъкьат эт! 

Әгер руханиетли бир аиле кьурмакъ истеген бир генч олсанъ, 
Аллах Ресули -салляллаху алейхи ве селлем-нинъ кьоранта аятына ве 
насиатларына дикъкъат эт! Сайлап алгъанынъ такъвалы олсун ки, эки 
дюнья бахтлылыгъына ириширсинъ! 

Әгералыш-вериш керванларынен ёлгъа чыкькьан биртуджджар, 
сатыджы исенъ Шамдан Басрагъа кеткен керваннынъ энъулусы ол¬ 
гъан кишининъ эхвалыны яхшы этип тюшюн! 

Әгер къады ве аким исенъ, Мекке буюклери бир-биринен къав- 
гъа эткенлеринде Хаджер-и Әсведни Кябедеки ерине къоймакъ хусу- 
сында онынъ адалетли ве акъыллы арекетини тюшюн! 

Ве текрар козюнъни тарихке чевирип Мединеде, Месджид-и 
Небевиде отурып тарлыкъ ичиндеки фукъаренен байлыкъ саиби зен- 
гинни, къаршысында тенъ, айны дереджеде тутып инсанлар арасын¬ 
да энъ адалетли бир шекильнен укюм берген о Пейгъамберге бир 
бакъ! 

Әгер бир къоджа исенъ, Хазрети Хатидженинъ ве Хазрети 
Айшенинъ къоджасы олгъан о мубарек пейгъамбернинъ темиз аре- 
кет ве ахлякъына, терен дуйгъуларына ве шефкъатына, бутюн къа- 
дынлары арасындаки адалетли арекетлерине дикъкъат эт! 

Әгер эвлят саиби исенъ, Фатыматуз-Зехранынъ бабасы ве 
Хазрети Хасаннен Хазрети Хусеиннинъ къартбабасы олгъан бу пейгъ¬ 
амбернинъ оларгъа нисбетен япкъан мунасебетлерини огрен! 

Сен КИМ олсанъ ол, насыл вазиетте булунсанъ булун, акъшам- 
саба - эр вакъыт ве анда Хазрети Мухаммед -салляллаху алейхи ве 
селлем-ни озюнъ ичюн энъ эксиксиз ве мукеммель, догъру бир ёл 
косьтериджи ве энъ гузель бир рехбер оларакъ къабул эт... 

О ойле бир пейгъамбер ки, онынъ суннетлери васытасынен эр 
янълышны тюзетип олурсынъ...Онынъ нуру ве рехберлиги ярдымы- 
нен аятнынъда къаршылашкъанынъ маниаларны енъип ве зорлукъ- 
лардан къуртулып, керчек бахтлылыкъны тапарсынъ!.. 

Әгер озюнъни маддий зенгинликлернинъ къулу олмакьтан 
кьуртарып, руханий бир аят яшамакъ истесенъ, о, Алемлернинъ 
Эфендисининъ тербиелеген Билял, Ясир ве Севбанларны тап! 
Оларнен берабер ол ве догъру ол ки, дуйгъулы, индже, ве назик бир 
гонъюльге саиб олурсынъ. Унутма ки, джахилие инсанлары, Аллах 
Ресули -салляллаху алейхи ве селлем-нинъ ярдымынен хидаетке кьа- 
вушып, онынъ әтрафында геджелери нур әтрафында учкъан перва- 
нелер киби олгъанлары ичюн догъру ёлны сечип, адалетке кьавуш- 
тылар. Асхаб-ы Кехфнинъ Къытмири биле, садыкъларнынъ муаббети 
артындан насип алгъанындан не буюк Аллахнынъ гузеллигине наиль 
олгъан әди. Бунынъ бутюнлей акси олгъан Хазрети Аютнинъ къадыны 
ве Хазрети Нухнынъ огълу Кенан, гуняхкяр ве залымларнен къары- 
шып корюшмеси нетиджесинде иляхий азапкъа огърагъан әдилер. 
Олар ве олар киби олгъанлар, нефснинъ гирдапларында богъулып за- 
лымлар топлулыгъынен берабер әляк олдылар. 

О алда омюр такьвимини Аллах Ресули -салляллаху алейхи ве 
селлем-нинъ догъру сёзлю ве диннинъ әмирлерине уйгъан ашыкъла- 
ры олгъан зикир саиплеринен берабер олып толдурмагъа гъайрет әт 
ки, Аллахны унуткъан гъафиллерден олма! 

Билесинъ ки, онынъ гузель ахлякьы, назик ве гузель чичеклер- 
нен, миск къокъулы гуллернен яраштырылгъан бир гулистан әди. 

Онынъ айры олгъан рухий вазиетининъ олгъунлыгъы ве гузелли- 
ги киби, бедений гузеллиги де әшсиз-бенъзерсиз әди. 

Онынъ бу юдже къыймети себебинден Аллах Тааля буюра: 

«Эй, иман әткенлер! Аллах ве Ресулининъ огюне кечменъиз! 
Аллахтан коркъунъ! Шубесиз Аллах, әшитиджи ве билиджидир.» 

«Эй, иман әткенлер! Сеслеринъизни Пейгъамбернинъ сесин- 
ден юксельтменъиз! Бир-биринъизге къычыргъанынъыз киби, 
Пейгъамберге де юксек сеснен къычырманъ! Ёкьса сиз фаркъына 
бармайып амеллеринъиз бошкъа кетер.» ( Худжурат, 1-2) 

Бу ает-и керимелер, бутюн муминлерни Хазрети Пейгъамбер 
-салляллаху алейхи ве селлем-ге нисбетен әдепли олмагъа давет әт- 
мектедир. 

Керчектен Къуран-ы Керимде башкъа пейгъамберлерге адла- 

рынен мураджат этильгени алда, Хазрети Пейгъамбер -салляллаху 
алейхи ве селлем-ге «Я, Мухаммед!» деп мураджаат этильмейип, 
онъа «Я, Неби; Я, Ресуль» шеклинде муамеле этильгендир. Ойле ки, 
Аллах бутюн муминлернинъ де бу эдепке риает этмелери ичюн шой- 
ле буюргъан: 

«(Эй, муминлер!) Пейгъамберни озьаранъызда бир-биринъизни 
чагъыргъан киби чагъырманъ!..» ( Нур, 63) 

Бу ает-и кериме, Аллах Ресули -салляллаху алейхи ве селлем-ни 
тек адынен анъылмасынынъ умметлик тербиесине ляйыкъ олмагъа- 
ны ифадесинен, онынъ адынен берабер юдже ве кьутсал сыфатлары- 
нынъ сёйленмеси керек олгъаныны беян этмектедир. Долайысынен 
Аллах Ресули -салляллаху алейхи ве селлем-нинъ Неби, Ресуль, 
Ресулюллах, Хабибуллах, Фахр-и Алем, Ресул-и Экрем ве бенъзер сы- 
фатларнен анъылмасы, айрыджа «Ахзаб» суресининъ 56 - ает-и ке- 
римесинде иляхий әмир талап эткени киби исм-и шерифи эр айтыл- 
гъан ерде онъа селят ве селям кетирильмеси керек. Бу, Пейгъамбер 
-салляллаху алейхи ве селлем-ге нисбетен бутюн умметке Аллахнынъ 
истеги ве эмирининъ эдебиндедир. 

Ает-и керимеде буюрыла: 

«Шубесиз ки, Аллах ве мелеклери, Пейгъамберге чокъча салят 
этерлер. Эй, муминлер! Сиз де онъа саляват кетиринъиз ве бутюн 
бир теслимиетнен селям беринъ!..» (Ахзаб, 56) 

0, Къуранны ялынъыз сёзлернен огреткен бир оджа дегиль, 
айны заманда Къуранны яшагъан джанлы бир мисальэди. 

Джабир -радыяллаху анх-тан ривает этильген бир хадис-и ше- 
рифте Хазрети Пейгъамбер -салляллаху алейхи ве селлем-: 

«Аллах -джелле джелялюху- мени гузель ахлякъны тамамламакъ 
узьре ёллады...» (Муватта, 904; Бейхаки, эс-Сюненюл-Кюбра, х, 192) 
буюргъан эди. 

1400 сене девамында язылгъан бутюн Ислямий эсерлер, бир 
китапны, яни Къуран-и Керимни ве бир инсанны, яни Хазрети 
Пейгъамбер -салляллаху алейхи ве селлем-ни айдынлатып, анълат- 
макъ ичюндир. 

Аллах, ялынъыз онынъ ичюн «Ае-амруке» буюрып онынъ аят^ 

узерине ант эткендир. 

Акъикьат-и Мухаммедиеге якълашмакъ, акъылдан зияде севги 
ве ашкънен мумкюндир. Бутюн сырлар, Мухаммедий акьикъатнен 
чезильмеси мумкюндир. Бу да, Ресулюллах -салляллаху алейхи ве 
селлем-нинъ «усве-и хасене»синден насип алмакь, нефсаний дюнья 
эгленджелеринден узакълашып ибадет, къуллукъ ве бильги сырлары¬ 
на етишмекнен мумкюндир. Инсан, руханиет-и Мухаммедиеден на¬ 
сип алмагъа башлагъанынен, бир инджеликлер косьтерир ве ёкьтан 
бар этмек гузель шей алына келир ве иляхий теджеллилернинъ сыр¬ 
лары, нурлары ве акьикъатлары озюне хиджрет олуныр. 

Къураннынъ сырлары мытлакъ, Аллах Ресулининъ руханиетине 
бурюнген юреклернинъ гизли икмет ве маналарына коре мейдангъа 
чыкъкьан алда анълашылыр. 

Чюнки бизлер ичюн бир тек «усве-и хасене» олгъан Аллах Ресули 
-салляллаху алейхи ве селлем-ге итаат, ве онъа уймакь мевзусында 
Аллах Тааля ает-и керимелерде бойле буюргъандыр: 

«Ресуль сизге не берген олса оны алынъ! Сизге нени ясакьлагъан 
олса ондан да кьачынынъ ве Аллахтан къоркъунъ! Чюнки Аллахнынъ 
азабы шиддетлидир.» (Хашр, 7) 

«Эй, иман эткенлер! Аллахкъа итаат этинъ ве Пейгъамберге ита¬ 
ат этинъ ки, амеллеринъизни бошкьа чыкьарманъ!» (Мухаммед, 33) 

«Ким Аллахкъа ве Ресульге итаат этсе, иште олар, Аллахнынъ 
озълерине нимет оларакъ берген пейгъамберлер, сыддыкълар, ше- 
хитлер ве салихлернен берабердир. Олар не гузелъ дост (лар) дыр.» 
(Ниса, 69) 

«(Эй, Ресулим!) Де ки: Әгер Аллахкъа муаббет этсенъиз (Оны сев- 
сенъиз), манъа таби олунъыз ки, Аллах да сизни севсин ве гуняхла- 
рынъызны багъышласын...Аллах, Гъафур (ве) Рахимдир.» 

«( Эй, Ресулим!) Де ки: Аллахкъа ве Ресулъге итаат этинъиз! Әгер 
юз чевирселер, мытлакъ ки, Аллах кяфирлерни севмез!» (Ал-и Имран, 
31-32) 

«Ким ки, Аллахкъа ве Ресулине итаат этер ве Аллахтан къоркъът 
0 (нынъ азабы) ндан къорчаланса, иште олар, къуртулышкъа эрген- 
^ердир.» (Нур, 52) 

«Мумин эркеклер ве мумин къадынлар, бир-бирлерининъ вели- 
сидирлер; яхшылыкьны әмир этер, зарардан мен этер, намазны къы- 
лар, зекятны берер ве Аллах ве Ресулине итаат этерлер. Аллах, иште, 
оларгъа рахмет ве мерхамет этеджектир. Шубесиз Аллах, Азиз (ве) 
Хакимдир.» (Тёвбе, 71) 

«Ким Ресульге итаат этсе, Аллахкьа итаат эткен олур. Ким де юз 
чевирсе, (Эй, Ресулим, биль ки) биз сени олар узерине бекчи ёлла- 
мадыкь...» (Ниса, 80) 

«Бильмедилерми ки, ким Аллахкъа ве Ресулине кьаршы къой- 
магъа кьалкъса, онъа ичинде эбедий кьаладжагъы джехеннем атеши 
бардыр. Иште, буюк резиллик будыр.» (Тёвбе, 63) 

«Аллахкъа ве Ресульге итаат этинъ! Бир-биринъизнен чекиш- 
менъиз! Ёкьса къоркъугъа кьапылырсынъыз да, рузгярынъыз (кучь, 
къувет, девлет ве элинъиздеки ниметлер) кетер. Сабыр этинъиз; чюн- 
ки Аллах сабыр эткенлернен берабердир.» (Энфал, 46) 

Мытлакъ ки, мумин Ресулюллах -салляллаху алейхи ве селлем- 
’нинъ муаббети къаршысында иляхий титревлерини эбедий ве гузель 
олгъан дуйгъуларыны ис эткени, рухуны нефсаниетке аит бутюн чизги 
ве корюнтилерден бошаткъаны вакьыт, Онынъ муаббет ве орьнек 
алув шахсиетинден пай алув ёлуна кирген олур. 

Биринджи яратылгъан нур, онынъ нурудыр. Джисм-и назифане- 
леринде тири, джанлы, кьуветли әдеп ве айбетли бир буюк ве юдже 
азимети, бир арада эди. Ортюсине бурюнген, эвленмеген бир яш 
къыздан даа эдепли эди. 

Онынъ юрек юмшакълыгъыны, теренлигини айдынлатып анълат- 
макъ мумкюн дегильдир. 

Юзюнде нур гузеллиги, анълатувдаки къолайлыкъ ве раатлыгъы, 
арекетлеринде юмшакълыкъ, лаф этювинде кулер юзлюлик, сёзле- 
ринде ачыкълыкъ ве тузьгюнлик, беянында юксек бир шекильде хи¬ 
тап эткен кимселерге коре уйгъунлыгъы бар эди. 

Бош лаф айтмайып, эр сёзю икмет ве насиат эди. Аугъатында 
асла гъыйбет ёкъ эди. Эр кеснинъ акъыл ве анълайышына коре сёз 
айтар эди. 

Муляйим ве алчакъгонъюлли эди. Кульгенде къах-къаха атып| 

кульмез эди. Эр вакьыттебессюм этер эди. 

Оны тесадуфен корьген кимсенм хашет сара эди. Онынънен до- 
стлукь ве субет эткен кимсе, онъа джан ве гонъюльден ашыкь ола 
эди. 

Дереджелерине коре яхшылыкъ саиплерине урьмет ве сайгъы 
косьтере эди. Акърабасына, да зияде ярдым эте эди. Эв халкъына ве 
асхабына яхшы ве гузель даврангъан киби, башкъа инсанларгъа да 
юмшакьлыкь ве яхшылыкънен муамеле эте эди. 

Хызметкярларыны пек хошландыра эди. Озю не ашаса ве не 
кийсе, оларгъа да оны ашата ве оны кийдире эди. Джумерт, ярдым 
саиби, шефкъатли ве мерхаметли, керек олгъанда джесюр ве керек 
олгъанда да юмшакь ола эди. 

Емин ве антларына риает эте, лафларында догъру сёзлю эди. 
Гузель ахлякъында, акъыл ве анълайышынен джумле инсанлыкътан 
устюн ве кьыйметли, ве эртюрлю яхшы ве гузель макътавларгъа ляй- 
ыкъ эди. 

Къыскьасы, корюниши гузель, ахлякъы эксиксиз, мисли яратыл- 
магъан бир вуджуд-и мубарекэди. 

Ресулюллах -салляллаху алейхи ве селлем-нинъ гонъюль кедер- 
лери даимий, тюшюндже ве фикирлери терен эди. Керексиз лаф 
этмез эди. Бир сёзге башлагъанда, яры ташламайып, тамамлап би- 
тире эди. Бир чокь фикирлерни бир къач сёзнен къыскъа шекильде 
анълатмагъа биле эди. Сёзлери дане-дане, не керегинден чокь, не 
де аз эди. Яратылышы юмшакъ олмасына бакъмадан пек сабырлы, 
сагълам, ве эйбетли эди. 

Къызгъаны, ынджынгъаны вакъытлар еринден турмаз эди. 
Кимсенинъ фаркьына барылмагъаны, бир хакь урьмет этильмегени 
вакьыт ачувланыр, хакь ерини тапмагъангъа кьадар ачувланмагъа 
девам эте эди, ве тек бундан сонъ раат ола эди. Асла озь хакькьы 
ичюн ачувланмаз эди. Озю де уджюм этмез, кимсенен давалаш- 
магъа киришмез эди. 

0, кимсенинъ эвине изин алмагъанджа кирмез эди. Эвине кель- 
гени вакьыт да эвде кьаладжагъы саатлерни учьке боле эди; бирини 
^ллах ичюн ибадетке, дигер вакътыны кьорантасына, учюнджисини 

де озюне айыра эди. Озюне айыргъан вакътыны бутюн инсанлар 
ичюн айырып кьуллана эди, олардан кимсени озюнден узакь бы- 
ракьмаз эди. Эписининъ гонълюни фетх эте эди. 

Ресулюллах -салляллаху алейхи ве селлем-нинъ эр ал ве арекети, 
зикирнен эди. 

Ким ондан насыл бир керекли шей истесе, о истер кьыйметли, 
истер къыйметсиз олсун, оны ерине кетирмеден раат оламаз, исте- 
гини ерине кетирип оламагъаны такъдирде, ич олмаса гузель бир 
сёзнен гонълюни алмагъа арекет эте эди. О, эр кеснинъ дерт ортагъы 
эди. Инсанлар, насыл дереджеде олса-олсун, зенгин-фукьаре, алим- 
джаиль - оларнынъ янында инсан олув шерефине ве айны севиеде 
бир давранышкьа наиль олур эди. Бутюн меджлислери намус, илим, 
әдеп, сабыр, тевеккюль ве эманет киби фазилетлернинъ кечкен ве 
гъалип олгъан бир мекянлар эди. 

Айып ве эксикликлеринден долайы кимсени айыпламаз, тен- 
биелев керек олгъанда, кьаршысындакини ынджытмайджакь бир 
шекильде индже ве назик бир ишаретнен япар эди. Ич кимсенинъ 
мейдангъа чыкьмагъан айыбынен мешгъуль олмагъаны киби, бу 
чешит шейлерни къыдырып тапмакьны да кесин-кес ясакълар эди. 
Әсас оларакь башкъалар акъкъында шубе ве ярамай зан япмакъ, 
иляхий эмирлернен де ясакь этильгендир. 


Ондан даа буюк бир къараман тюшюнмек мумкюн дегиль. 

Коркьу ве теляш онда ёкъ эди. Фаркълы аллар кьаршысында 
сабыр ве чыдам косьтере, коркъу ве теляшкъа тюшип ярашмагъан 
арекет япмай эди. 

О, Илях-и келиметуллах ичюн эр вакъыт биринджи сыраларда 
дженклеше эди. Хунейн дженки башлагъанда Ислям ордусында мей¬ 
дангъа кельген дагъылув къаршысында, о, метанетини ич джоймай- 
ып озюни душман сыраларынынъ ортасына аткъан эди. Минген ай- 
ваныны огге юрютип, сахабилеринде джесюрлик ислеирини арттыр- 
гъан ве ниает, Аллахнынъ ярдымынен де гъалебе насип олгъандыр. 

О, бойле буюргъан эди: 

«Къудрет ве истегинен яшагъаным Аллахкъа ант олсун ки, Алла 


"Ф 

ёлунда шехит олып тирильмек ве сонъ кене шехит олмакъ истер 
эдим...» 

Хазрети Айше -радыяллаху анха-, Аллах Ресули’ндеки иляхий нур¬ 
ны анълатып: 

«Геджелери Ресулюллахнынъ юзю о кьадар нур сачар эди ки, 
юзю айнынъ ондёртюне чевирилир эди. Гедженинъ къаранлыгъында 
йипни, инеге онынъ юзюнинъ айдынлыгъында кечире эдим »- буюр- 
гъан эди. 

0’нынъ мубарекахлякъына саип олмакъ макъсадынен бир пар¬ 
ча алып, онда девамлы олгъан умметнинъ гонъюль эрлери, кьыямет- 
ке кьадар Аллах Ресулининъ севгисине не гузель мисаллер косьтер- 
генлердир. Аллах Ресулининъ акъикъатында аят тапкъан эдилер. 

Алтмыш учь яшында озюне мезар киби бир ер къаздырып аяты- 
ны ве ибадетлерини о ерде девам эттирип: 

«-Буяштан сонъманъатопракъустюнде юрьмекхарамдыр»-де- 
ген, буюкашкь ве юксекэеджан къараманы Сеййид Ахмед Есевий, бу 
келип-кечиджи ёлунда абиделешип тиллерде дестан олгъан биридир. 
Яшагъан топракъны берекет весилеси сайып «Хазрети Туркистан» 
айтылгъандыр. 

Вейсель Къараниге Ресулюллахнынъ Ухудда бир тишининъ сын- 
гьаны хабери кельгенде, ангисининъ сынгъаныны бильмегени ичюн 
бутюн тишлери озюне арткъач киби дуйулгъан эди. Агъызындаки бу- 
тюн тишлерини чыкъарткьан ве сонъ юреги раатлыкъ дуйгъан эди. 

Динар огъулларындан бир къадыннынъ, Ухудда къоджасы, къар- 
дашы ве бабасы шехит олгъан эдилер. Учюнинъ де шехит олгъаны 
акъкъында хабер бильдирильгенинде: 

«Сиз манъа Ресулюллахны косьтеринъ. Оны корейим!»-деди. 

Озюне Ресулюллах -салляллаху алейхи ве селлем- косьтерильген- 
де: 

«Я, Ресулюллах! Сен сагъ олгъанынъдан сонъ, эртюрлю къыйын- 
джылыкъ манъа бош ве эмиетсиздир!» деди. 

Чокъ тесирли бир аят яшагъандан сонъ мусульман олып, гонъ¬ 
юль раатлыгъына кьавушкъан Ханса Хатунгъа Къадисие дженкинде 
ёрт огълунынъ шехит олгъаны акъкъында хабер келе. О, буюк бир 

иман ичинде: 

«-Ислямнынъ бир зафери ичюн дёрт огълум да къурбан олсун!...» 
деп дёрт шехит анасы олгъанынынъ кьуванчы ичинде Аллахкьа шу- 
кюр эте. 

Имам Малик-радыяллахуанх-, Ресулюллах-салляллаху алейхи ве 
селлем-ге бенъземекарзусынен яшады. Медине-и Муневвереде ай- 
ван устюне минмеди. Равзада имам олгъанда даима алчакъ сеснен 
лаф этти. 0 девирнинъ халифеси олгъан Эбу Джафер Мансур юксек 
сеснен лаф эткенинде: 

«-ЭЙ, халифе! Бу ерде сесинъни азалт! Аллахнынъ тенбиеси сен- 
ден чокъ даа фазилетли инсанлар узерине энген эди!..» буюрды. Ве 
шуает-и керимени окьуды: 

«Эй, иман эткенлер! Сеслеринъизни Пейгъамбернинъ 
сесинден юксельтменъ. Бир-биринъизге багъыргъанынъыз 
киби, Пейгъамберге юксек сеснен багьырманъ. Ёкъса сиз 
фаркъына бармайып амеллеринъиз бошуна кетер » (Худжурат, 
2 ) 


Бу ает-и кериме назиль олгъандан сонъ Хазрети Умер -радыялла- 
ху анх-, пек гурь сесли олмасына бакьмадан, Аллах Ресули -саллялла- 
ху алейхи ве селлем-ге бир шей айтаджагъы вакьыт санки бир сыр 
анълаткьан киби фысылтынен лаф этер эди. Ойле ки, Аллах Ресули 
-салляллаху алейхи ве селлем-, базы вакьыт Хазрети Умернинъ не 
айткъаныны эшитип оламагъан ве ондан сёзлерини текрарламасы- 
ны истей эди. Хазрети Умернинъ бу алы, Ресулюллах севгисининъ ве 
ашкьынынъ не гузель мисалидир. 

Кене Имам Малик Хазретлери, озюне залымлыкъ эткен Медине 
валисине хакъкьыны хелял эткен: 

«-Махшерде Ресулюллах -салляллаху алейхи ве селлем-нинъ 
торуны олгъан бир кимсеге даваджы олмакътан утанырым!..» буюр- 
гьандыр. 

Ашыкъ Юнус да, Хазрети Пейгъамбер -салляллаху алейхи ве 
селлем-ге олгъан севгисининъ атешини бойле тильге кетире: 

Арая, арая булсам изинъни, 

Изининъ тозуна сюртсем юзюми. 

Хакь насип эйлесе корьсем юзюнъни, 

Я, Мухаммед джаным арзулар сени... 

Шаир Наби, 1678 сенеси девлет адамларынен берабер хадж 
сеферине чыкъа. Керван Мединеге якьынлашкьанда Наби, эеджан- 
дан юкьусыз алгъа келир. Керванда олгъан бир акимнинъ, аягъыны 
дикъкъатсизлик япып, Медине-и Муневвереге догъру узаткъаныны 
коре. Бу алдан пектесирленген Наби, натыны язмагъа башлай. 

Саба намазына якъын керван Медине-и Муневвереге якъын- 
лашкьанда Наби, язгъан натыны Месджид-и Небининъ минареле- 
ринден окъунгъаныны эшите: 

Сакъын терк-и эдепден кьуй-и Махбуб-и Худадыр бу; 

Назаргях-ы иляхийдир, макьам-ы Мустафадыр бу!.. 

(Аллахнынъ назаргяхы ве онынъ севгили пейгъамбери Хазрети 
Мухаммед Мустафа -салляллаху алейхи ве селлем-нинъ макьамы ве 
мекяны олгъан бу ерде эдепсизлиткен сакъын!...) 

Мураат-ы әдеп шарты иле кир Наби будергяха 

Метаф-ы кьудсияндыр, бусегах-ы энбиядыр бу. 

(Эй, Наби, бу ибадет этильген ерге әдеп къаиделерине уйып 
кир! Бу ер, мелеклернинъ әтрафында кобелеклер олгъаны ве бутюн 
пейгъамберлернинъ, босагъасыны әдепнен опькенлери мубарек 
бир макъамдыр.) 

Бу ал къаршысында пек әеджанлангъан Наби, аман муеззинни 
къыдырып тапа: 

«-Бу натни кимден ве насыл огрендинъ?..» - деп сорай. 

Муәззин: 

«-Бу гедже Аллах Ресули -салляллаху алейхи ве селлем, тюшю- 
мизде бизге: 

«-Умметимден Наби адына бир шаир мени зиярет әтмеге келе. 
Бу кишининъ къальби манъа кьаршы сонъ дередже ашкъ ве муаб- 
бетнен толудыр. Бу ашкъы себебинен оны Медине минарелерин- 
ден озю язгъан натынен къаршыланъыз!..» буюрды, биз де бу әмр-и 
Небевийни ерине кетирдик»- дер. 

Наби, фигъан къопарып агъламагъа башлай. Эм агълай, әм де 
у сёзлерни айта: 

«-Демек ки, манъа Аллахнынъ Ресули -салляллаху алейхи ве сел- 
лем- «умметим» деди! Демек ки, эки дюнья кунеши мени умметликке 
кьабул этти!...» 

Мевлид муэллифи Сулейман Челеби: 

«Бир аджеба, нур ким кунеш кобелеги...» сатырларынен кунеш- 
нинъ Аллах Ресулюне кобелеколып әтрафында дёнгенини, яни джан- 
сызлар биле онъа ашыкъ олгъаныны не гузель ифаде этер. 

Хазрети Али -радыяллаху анх- айта ки: 

«Мен Меккеде Аллахнынъ Ресулинен долаша эдим. Бир кунь, 
берабер Мекке тышына чыкътыкь. Янындан кечкенимиз эр таш ве 
терек онъа: 

«Салят ве селям санъа олсун эй, Аллахнынъ Ресули!..» деп селям 
бермеге башлады ». 

Джансыз мевджудатлардаки бу ашкъ ве муаббетнинъ башкъа 
бир корюниши де бойле сейир эттирилир: 

Аллах Ресули -салляллаху алейхи ве селлем-, бир сефер эснасын- 
да экен раст кельген бир бедевийни тевхидге давет этти. Бедевий, 
Аллах Ресули -салляллаху алейхи ве селлем-нинъ бу давети узерине 
ондан пейгъамберлиги мевзусында бир шаатлыкъ истеди. Хазрети 
Пейгъамбер -салляллаху алейхи ве селлем- де, къаршыларында- 
ки бир терекке ишарет этип оны янларына чагъырды. Терек, аман 
Пейгъамбернинъ эмирине риает этип топрагъныы яра-яра кельди 
ве Ресулюллах-салляллаху алейхи ве селлем-нинъ къаршысында учь 
кере келиме-и шехадетни текрарлады. Сонъ кене Пейгъамбернинъ 
эмиринен ерине къайтты. Бу муджизени айрет ичинде сейир эткен 
бедевий, буюкбир шашкъынлыкънен Ресулюллах-салляллаху алейхи 
ве селлем-нинъ къаршысында тиз чёкип: 

«-Изин бер, санъа седжде этейим!»- деди. 

Аллах Ресули -салляллаху алейхи ве селлем- де: 

«-Асла! Къулнынъ къулгъа седждеси харам къылынгъандыр »- бу- 
юргъан эди. 

Тек джансызлар дегиль, джанлы варлыкълар да Аллах Ресули 
-салляллаху алейхи ве селлем-ни таный ве итаат эте эдилер. Бу хусус^ 

ны, Абдуллах бин Джабир -радыяллаху анх- шу риваетнен анълата: 

«Ресулюллах -салляллаху алейхи ве селлем-нен берабер бир 
сеферден къайта эдик. Мединеде Неджджар огъулларынынъ бахча- 
ларына кельгенимизде, бахчалардан биринде ич кимсени ичериге 
кирсетмеген, кирмеге истегенге уджюм эткен бир деве олгъаныны 
эшиттик. Бу алны Хазрети Пейгъамбер -салляллаху алейхи ве селлем- 
ге анълаткъанларында о, Алемлернинъ Эфендиси, бахчагъа кетти, 
ичериге кирди ве ич кимсени янына якълаштырмагъан о девени 
янына чагъырды. Ресулюллах -салляллаху алейхи ве селлем-нинъ се- 
сини эшиткен деве, дудагъыны ерге тийдиреджек кьадар башыны 
эгип, онынъ янына кельди ве кьаршысында ерге чёкти. Аллах Ресули 
-салляллаху алейхи ве селлем-: 

«-Манъа бир йип кетиринъиз!» буюрды. 

Кетирилген йипни девенинъ бойнуна кечирип, оны саибине тес- 
лим этти. Сонъ 0 ерде олгъанларгъа шойле буюрды: 

«-Джинлернинъ ве инсанларнынъ исьянкяр олгъанлары тышын¬ 
да, ер ве кокте олгъан бутюн варлыкьлар, меним, Аллахнынъ Ресули 
олгъанымны билелер». (Ахмед бин Ханбель, Муснед) 

Тюшюнмек керек ки, джанлы ве джансыз варлыкълар бу юдже 
муаббет алына коре бизлер, аджеба Аллах Ресулине не къадар тес- 
лим ола, ёлунда не къадар федакярлыкъта булунып оламыз?!. 

Бильмемиз керек ки, эр шейден эвель шу куньлерде онынъ руха- 
ниетине не къадар чокъ мухтаджмыз... 

Шаирнинъ: 

«Тур, эй, алемлернинъ эфендиси; къыямет къопмакътадыр!..» деп 
ифаде эткен бир заман ичинде яшамакътамыз... 

Саляватларымыз, яни онынънен селямлашмамыз ве онъа ол¬ 
гъан севгимиз, бизлер ичюн не буюк бир теселли чешмесидир... 

Индже рухлу назик мусульманлар, Ресулюллахнынъ акъикъаты- 
на якълашмакъ ичюн онынъ руханиети әтрафында кобелеклер олып 
ёлунда девамлы олувны, дюньянынъ энъ буюк нимети сайып иляхий 
леззетлерге къапылгъанлардыр. 

Бу ерде сёзлернинъ сынъырлангъан, аз сайылы имкянларынен 
кьыскъадан әсас этмеге чалышкьанымыз бу юксек яратылышта- 
ки хусусиетлер, онынъ анълайышымызгъа тамлагъан шебнемле- 
ридир. Васыл-ы илляллах олувнынъ сыры, Аллахнынъ китабына ве 
Пейгъмберимизнинъ суннет-и сениесине, яни юксек ахлякъ ве 
арекетлерине юректен ве гонъюльден якьынлашмакъ, Аллах ве 
Ресулининъ севгенлерине муаббет, севмегенлерине де нефрет эт- 
мектир. Эр экисининъ арасында ки фаркъ, энъ юксек, ве энъ ашагъы 
дереджелери арасындаки кьадар сонъсуздыр. Аллах Ресулининъ 
дуйгъуларындан файдаланувнынъ темель себеби, онъа муаббет ве 
онынъ аксине нефреттир. 

Тарих боюнджа Хазрети Пейгъамбер -салляллаху алейхи ве 
селлем-нинъ усве-и хасенесинден насип алгъан мубарек муминлер, 
олгъунлашкъан иманлары нетиджесинде инсанлыкъкъа юдже меша- 
лелер олгъанлардыр. 

Иште, аджиз бир языджынынъ акъикъат-и Мухаммедне хусусын- 
даки анълайышы онынъ къулланып олгъан сёзлерининъ сынъырлан¬ 
гъан черчевеси ичине сыгъмагъа имкян булдылар!... 

Ве шуны да къайд этмели ки, бу кучюк эсернинъ эки къапагъы 
арасында сёзлер васытасынен беян этильген бильгилер, белли ол- 
магъан окъуйыджыгъа такъдим этильген океандан бир къач тамчы 
дереджесиндедир. Акъыкъатта бу ифаделер, тюпсюз бир сессизлик- 
нинъ шанлы къапысы къаршысында иште, биткендир... 

Я, Рабби! Сёзлернинъ сынъырлы имкянларынен анълатмагъа 
тырышкъанымыз бу язгъанларымызны бизлер ичюн бир рахмет 
ве берекет весилеси этип акъикъат-и Мухаммедиеден бир пай ал- 
мамызны насип буюр! Муаббетнинъ къыймети ве чешмеси олгъан 
Ресулюллах -салляллаху алейхи ве селлем-нинъ юдже шефаатына на- 
иль эт! 

Амин!... 

